
Sfântul Nicolae Velimirovici - Predică la Duminica a IV-a a Sfântului şi marelui Post 

Sfântul Luca al Crimeei - Cuvânt la Duminica a IV-a din Post (a Sfântului loan 
Scărarul) - Înţelepciunea lumii şi înţelepciunea inimii curate 
Cu ochii ţintă la lisus, prin mijlocul morţii 
Arhimandrit loil Konstantaros - Lectura apostolică din Duminica a IV - a din Post 


Sfântul Teodor Studitul - Predici despre Duminica a patra a postului 
Cuvântul 58: În Miercurea înjumătăţirii Postului: aceste Paşti trecătoare sunt 
pildă şi închipuire a celor viitoare şi veşnice. Despre răbdare 
Cuvântul 59: În Vinerea înjumătăţirii Postului: prin uciderea patimilor trupeşti şi 
prin învierea faptelor bune prăznuim cu adevărat Paştile Domnului 
Cuvântul 60: În Duminica a patra a Postului mare: primăvara, să înoim 
silința noastră spre fapte bune, suferind ispitele văzute şi nevăzute 
Părintele lustin Popovici - Omilie la Duminica a IV-a din Post - Duminica Sfântului 
loan Scărarul 
Sfântul Mitropolit Filaret al New York-ului - Predică la Duminica Sfântului loan 
Scărarul 
Sfântul Varlaam al Moldovei - Predică la Duminica a 4-a din Postul mare 
Protos. Dr. Vasile Vasilache - Predică la Duminica Sfântului loan Scărarul 
Părintele Ioanichie Bălan - Predică la Duminica a IV-a din Postul mare - Îndrăcirea 
prin patimi şi lupta cu diavolul. “Trăim într-o lume dirijată de nevăzuţii demoni şi 
de văzutele lor slugi, care o conduc spre satanizare“ 
Părintele Arsenie Boca — Surzii şi muţii 
Nicolae Steinhardt (Monahul Nicolae Delarohia) - Dăruind vei dobândi - Ce-i 
i pi lg le E i săal [9) 24 5i 28 [11 A pa aa 0 ERE E TE DEE ROI aa a sa ae RO ea POE e Re Ia aie ae 166 
Ţinerea de minte a răului — cancer duhovnicesc. Predica Părintelui Sofian despre 
mânie, răutate ascunsă şi iertare 


Părintele Petroniu Tănase - Predică la Duminica a IV-a a Sfântului și marelui Post - 
a Sfântului loan Scărarul 
Pr. lect univ. dr. Constantin Necula - Predică la Duminica a IV-a a Sfântului Post - a 
Sfântului loan Scărarul 
Pr. Constantin Necula - Duminici în dar: Predici şi gânduri 
Cred Doamne, ajută necredinţei mele 
„Bucuraţi-vă şi vă veseliţi...” 
Scara Sfântului loan Scărarul şi actualitatea ei 
Pr. Visarion lugulescu - Predică la Duminica a IV-a din Post - Duminica Sfântului 
loan Scărarul 
Rugăciune 
Pr. dr. Dorin Picioruş - Predică la Duminica a 4-a din Postul mare 
Părintele lon Cârciuleanu - Predică la a patra Duminică din Postul mare - Ajută 
Negreni ei Mele Ea ea an a a oa a ol oua a a A AIR aaa 206 
Părintele Iosif Trifa, tâlcuire la Evanghelia Duminicii a III-a din Postul mare (a 
Sfântului loan Scărarul) - Ceva despre rugăciunea cea adevărată 
Rugăciune 
Traian Dorz - Meditaţii la Apostolul din Duminica a IV-a Postului mare — a 
Sfântului loan Scărarul - A aşteptat cu răbdare 
Traian Dorz - Crede tot Cuvântul 
Vlad Gheorghiu - Mai mult decât toate, lisuse 
Pr. Anthony M. Coniaris - Duminica a IV-a din Post - “Cred, Doamne! Ajută 
mecredinței. meet ao aaa 3 oo 80 a Dau a a Oa aaa ao a Acta at aaa sea Aa 226 
Rugăciune 
Pr. Mihai Tegzeş - Duminica a IV-a din Post - “Slujirea“ tatălui biruie puterea 
diavolului 
Pr. Gheorghe Neamţiu - Duminica a IV-a din Post - Necesitatea credinţei. 
Necredinţa 
Pr. Vasile Florea - Duminica a IV-a din Post - Puterea credinţei 
Pr. Olimpiu Todorean - Duminica a IV-a din Post - Vindecarea lunaticului 
Pr. loan Abadi şi Pr. Alexandru Buzalic - Duminica a IV-a din Post - Vindecarea 
lunaticului 
Augustin Păunoiu - Theologica - Scara virtuţilor, drumul comun al mirenilor şi 
monahilor 
“În aceste zile, Biserica ne cheamă să aflăm chipul lui Dumnezeu din noi, adică 
ceea ce suntem cu adevărat, şi să-l scoatem la suprafaţă“- Trepte şi borne 
duhovniceşti pe scara virtuţilor lăuntrice, de la mitropolitul grec Nicolae, în 
Duminica Sfântului loan Scărarul 
Doamne și Stăpânul vieţii mele 


Duhul surd și mut al societăţii de consum ne aruncă “din pruncie” în focul şi apa 
patimilor, din care ne pot scoate numai postul şi rugăciunea. Darurile 
extraordinare ale Postului mare și dimensiunea sa interioară: Înfrânarea de la 
plăceri şi supravegherea lăuntrică 

lerom. Calinic - Puterea rugăciunii pentru copiii lor a părinţilor cu inima zdrobită: 
“Dumnezeu aude întotdeauna rugăciunile părinţilor care nu se dau bătuţi, nu 
trece niciodată cu vederea inima înfrântă” 

Scara Fericirilor: Cele 9 Fericiri evanghelice tâlcuite de Părintele Rafail Noica. Ce 
este patima? Ce este realismul duhovnicesc?.............. ccm eneeee eee eeeneeeeeeeeaaeeee 298 
“Pocăinţa este şi o ieşire din idolatria modernă. Noi am intrat în imperiul ăsta al 
„bunăstării“, al vieţii „mai bune”, pentru că diavolul ştie că face mai multă roadă 
cu „bunăstarea ” decât cu prigoana - Predica audio în Duminica Sfântului loan 
Scărarul a Protos. loan de la Sihăstria Putnei 


Părintele Nichifor Horia - Predică la Duminica a IV-a a Postului mare: “De poţi 
crede, toate sunt cu nutinta celui ce cregeli e cae ea ace oana vaita paul ao 319 
Părintele Dosoftei de la Putna - Predică în Duminica vindecării lunaticului: 
Credinţa lucrătoare = Smerenia lepădării de nădejdea în sine 

Zdrobirea unui tată epuizat şi mila unui Dumnezeu care caută la inima omului. 


Credinţă, sinceritate, mărturisire, durere, neputinţă, putere 

“Pocăinţa este şi o ieşire din idolatria modernă. Noi am intrat în imperiul ăsta al 
bunăstării“, al vieţii “mai bune”, pentru că diavolul ştie că face mai multă roadă cu 
“bunăstarea” decât cu prigoana - Predică în Duminica Sfântului loan Scărarul a 
Protos loan de la Sihăstria Putnei 


O, neam necredincios şi îndărătnic ... Părintele Teofil Roman despre tristeţea 
Mântuitorului pentru desfrâul spiritual al creştinilor: “Oare noi, noul popor, îi 
gaucer Domnului pueurie's! mangaiere pa sean aaa ao aaa aaa 3572 
Pr. Ciprian Florin Apetrei - Cuviosul loan Scărarul, părinte al rugăciunii 

Pr. dr. Emilian Băbăruși - Cum înţelege omul de azi învăţăturile Sfântului loan 
SCUT COREA Poe ea a Se aa e oa Rae e LEO a RA oa ua aa nea nana amana 360 
Pr. dr. Emilian Băbăruși - Evanghelia de Duminică - „Sfinţiţi-vă și nu veţi mai avea 
probleme cu copiii voștri“ 

Pr. prof. dr. Gheorghe Petraru - Evanghelia de Duminică - Credinţa recuperează 
sensul existenţei când prezentul pare fără ieşire 

Pr. Georgian Păunoiu - Evanghelia de Duminică Prin credinţă, postul şi rugăciunea 
aduc vindecarea noastră 

Pr. Gabriel Joița - Evanghelia de Duminică - Când cerem cu credinţă, primim 
ajutorul lui Dumnezeu 


Pr. Nicolae Cristian Câdă - Material didactic pentru școala publică a vieţuirii 
virtuoase 

IPS Irineu Pop-Bistriţeanul - Predică la Duminica a IV-a din Post (a Sfântului loan 
Scărarul) 

PS Sebastian al Slatinei - Predică la Duminica a patra din post — Postul deplin şi 
rugăciunea adevărată 

IPS Antonie Plămădeală - Predică la Duminica Sfântului loan Scărarul - Când nu 
mai există nici o speranţă, mai există totuşi una 

Ips Timotei Prahoveanul - Chipul râvnitor al Cuviosului sinait pe calea Păresimilor 


Preafericitul părinte patriarh Daniel - Predică la Duminica a IV-a din Postul mare - 
Hristos vindecă pe oameni de îndoială, boală şi nepricepere duhovnicească .....412 
Icoane 


Evanghelia şi Apostolul zilei 


Evanghelia 


Evanghelia despre alungarea duhului mut - despre slăbiciunea necredinţei şi 
puterea credinţei 


17. Şi I-a răspuns Lui unul din mulţime: Învăţătorule, am adus la Tine pe fiul 
meu, care are duh mut. 

18. Și oriunde-l apucă, îl aruncă la pământ şi face spume la gură şi scrâşneşte 
din dinţi şi înţepeneşte. Și am zis ucenicilor Tăi să-l alunge, dar ei n-au putut. 

19. Iar EI, răspunzând lor, a zis: O, neam necredincios, până când voi fi cu 
voi? Până când vă voi răbda pe voi? Aduceţi-l la Mine. 

20. Și l-au adus la EL Şi văzându-L pe lisus, duhul îndată a zguduit pe copil, 
şi, căzând la pământ, se zvârcolea spumegând. 

21. Şi l-a întrebat pe tatăl lui: Câtă vreme este de când i-a venit aceasta? lar el 
a răspuns: din pruncie. 

22. Şi de multe ori l-a aruncat şi în foc şi în apă ca să-l piardă. Dar de poţi 
ceva, ajută-ne, fiindu-Ți milă de noi. 


23. Iar lisus i-a zis: 
24. Şi îndată strigând tatăl copilului, a zis cu lacrimi: 


25. Iar lisus, văzând că mulțimea dă năvală, a certat duhul cel necurat, 
zicându-i: Duh mut şi surd, Eu îţi poruncesc: leşi din el şi să nu mai intri în 
el! 

26. Şi răcnind şi zguduindu-l cu putere, duhul a ieşit; iar copilul a rămas ca 
mort, încât mulţi ziceau că a murit. 

27. Dar lisus, apucându-l de mână, l-a ridicat, şi el s-a sculat în picioare. 


28. Iar după ce a intrat în casă, ucenicii Lui L-au întrebat, de o parte: Pentru 
ce noi n-am putut să-l izgonim ? 

29. EI le-a zis: Acest neam de demoni cu nimic nu poate ieşi, decât numai cu 
rugăciune şi cu post. 

30. Și, ieşind ei de acolo, străbăteau Galileea, dar El nu voia să ştie cineva. 

31. Căci învăţa pe ucenicii Săi şi le spunea că Fiul Omului se va da în mâinile 
oamenilor şi-L vor ucide, iar după ce-L vor ucide, a treia zi va învia. 

32. Ei însă nu înțelegeau cuvântul şi se temeau să-L întrebe. 


Apostol 


13. Căci Dumnezeu, când a dat făgăduinţă lui Avraam, de vreme ce n-avea pe 
nimeni mai mare, pe care să Se jure, S-a jurat pe Sine însuşi, 

14. Zicând: "Cu adevărat, binecuvântând te voi binecuvânta, şi înmulţind te 
voi înmulţi”. 

15. Şi aşa, având Avraam îndelungă-răbdare, a dobândit făgăduinţă. 

16. Pentru că oamenii se jură pe cel ce e mai mare şi jurământul e la ei o 
chezăşie şi sfârşitul oricărei neînţelegeri. 

17. În aceasta, Dumnezeu voind să arate şi mai mult, moştenitorilor făgă- 
duinţei, nestrămutarea hotărârii Sale, a pus la mijloc jurământul: 

18. Ca prin două fapte nestrămutate - făgăduinţa şi jurământul - în care e cu 
neputinţă ca Dumnezeu Să fi minţit, noi, cei ce căutăm scăpare, Să avem 
îndemn puternic ca Să ţinem nădejdea pusă înainte, 

19. Pe care o avem ca o ancoră a sufletului, neclintită şi tare, intrând dincolo 
de catapeteasmă, 


20. Unde lisus a intrat pentru noi ca înaintemergător, fiind făcut Arhiereu în 
veac, după rânduiala lui Melchisedec. 


Canon de rugăciune către Sfântul cuvios loan Scărarul 


Troparul Sfântului cuvios loan Scărarul, glasul al 8-lea: Cu curgerile lacrimilor 


tale ai lucrat pustiul cel neroditor şi cu suspinurile cele dintru adânc ai făcut 
ostenelile tale însutit roditoare şi te-ai făcut luminător lumii, strălucind cu minu- 
nile loan, părintele nostru roagă-te lui Hristos Dumnezeu ca să mântuiască 
sufletele noastre. 


Troparul Sfântului cuvios loan Scărarul, glasul 1: Locuitor pustiului, înger în 
trup şi de minuni făcător te-ai arătat, purtătorule de Dumnezeu, Părintele nostru 
loan. Cu postul, cu privegherea şi prin rugăciune primind daruri cereşti, 
tămăduieşti pe cei bolnavi şi sufletele celor ce aleargă la tine cu credinţă. Slavă 
Celui ce ţi-a dat ţie putere; Slavă Celui ce te-a încununat pe tine; Slavă Celui ce 
lucrează prin tine tuturor tămăduiri. 


Cântarea 1 


Irmos: Cântare de biruinţă să cântăm toţi lui Dumnezeu, Celui ce a făcut semne 
minunate, cu braţ înalt şi a mântuit pe Israel, că S-a prea slăvit. 


Stih: Sfinte cuvioase părinte loan, roagă-te lui Dumnezeu pentru noi. 


Dispreţuind cele din lumea de jos, ai dobândit cele de sus, înțelepte părinte 
loan, pentru aceasta, ne înveţi pe noi că fuga de lume este plăcută lui Dumne- 
zeu. 

Stih: Sfinte cuvioase părinte loan, roagă-te lui Dumnezeu pentru noi. 

Cu strădania ta ai pus capăt foamei tinerei şi pe stăpânul patimilor l-ai legat cu 
lanţurile nevoinţelor tale, fericite şi cu darul nepătimirii ai fost încununat de 
Hristos Dumnezeu. 

Stih: Sfinte cuvioase părinte loan, roagă-te lui Dumnezeu pentru noi. 

Cuget întocmai cu îngerii ai dobândit, cugetătorule de Dumnezeu, smulgându-te 
pe tine din lumea cea pământească şi stricăcioasă, prea fericite pentru aceasta, 
petreci în locaşurile nematerialnice. 


Slavă Tatălui şi Fiului şi Sfântului Duh. 


Cuvânt îndelungat scriind ucenicilor tăi, fericite loan prea înțelepte, cu învă- 
țăturile tale îi ridici din viaţa cea pământească la viaţa cea fericită. 


Şi acum şi pururea şi în vecii vecilor. Amin (a Născătoarei). 

Cu gură drept credincioasă şi cu învățături dumnezeieşti, Biserica propovă- 
duieşte naşterea ta, Fecioară, mireasă dumnezeiască şi se închină semnelor Tru- 
pului Fiului tău. 

Cântarea a 3-a 


Irmos: Piatra pe care nu au socotit-o... 


Stih: Sfinte cuvioase părinte loan, roagă-te lui Dumnezeu pentru noi. 


Îndepărtând din adâncul sufletului tău toată răutatea mâniei, ai aflat netulburarea 
ca pe o plăcută tămâie pentru aceasta, minunate, cere pentru noi de la Mân- 
tuitorul dezlegare de păcate. 


Stih: Sfinte cuvioase părinte loan, roagă-te lui Dumnezeu pentru noi. 


Cu focul dragostei lui Hristos arzând gândul cel aducător aminte de rău, fericite, 
ai strălucit în chip credincios, cu razele iubirii frăţeşti şi ai arătat tuturor cale 
uşoară către mântuire, gândul cel neaducător aminte de rău. 


Slavă Tatălui şi Fiului şi Sfântului Duh. 


Primit-ai din cer harul pustniciei celei lucrătoare, fericite pentru aceasta, astupi 
gurile celor clevetitori cu învăţăturile tale cele înțelepte, prin care ne povăţuim 
spre cărarea virtuţilor, pe care să ne învrednicim a o dobândi. 


Şi acum şi pururea şi în vecii vecilor. Amin (a Născătoarei). 


Proorocul cel de demult a grăit despre tine că vei naşte în feciorie, pe Cel fără 
de ani sub ani şi mai presus de minte şi de cuvânt pe Unul din Treime, pe Hri- 
stos, Dumnezeul nostru, pe care, Preacurată, fă-L Milostiv nouă, celor ce te lău- 
dăm pe tine. 


Irmosul: Piatra pe care nu au socotit-o ziditorii, aceasta s-a aşezat în capul 
unghiului, aceasta este piatra pe care Hristos a întărit Biserica Sa, pe care a 
răscumpărat-o din păgâni. 

Cântarea a 4-a 

Irmos: Cu duhul văzând de mai înainte Intruparea Cuvântului, proorocul Ava- 
cum a propovăduit, strigând: când se vor apropia anii Te vei cunoaşte, când va 


veni vremea Te vei arăta, slavă puterii Tale, Doamne. 


Stih: Sfinte cuvioase părinte loan, roagă-te lui Dumnezeu pentru noi. 


Înfrânând cu postul pornirile limbii, ţi-ai petrecut în linişte viaţa ta, înțelepte şi 
ca pe o mireasmă a focului gustând harul Celui Preaînalt, ai fugit de multă vor- 
bire ca de o negură a păcatului, slujind fără de prihană lui Dumnezeu. 


Stih: Sfinte cuvioase părinte loan, roagă-te lui Dumnezeu pentru noi. 


Din destul îndulcindu-ţi sufletul cu adevărul, ai fugit de împărtăşirea cea amară 
a minciunii, pentru aceasta, prin nevoinţă dumnezeiască robind vicleşugurile de- 
monilor, te-ai arătat, de Dumnezeu grăitorule, Sfinte părinte loan, povăţuitor 
fără de greşeală al călugărilor. 


Slavă Tatălui şi Fiului şi Sfântului Duh. 
Strâmtorându-te cu putere, prin stăruința nevoinţei, ai pus capăt trândăviei lene- 
virii, înțelepte şi cu sulița osârdiei, omorând puterea mâhnirii, te rogi lui 


Dumnezeu să ne dăruiască nouă tuturor, curăţire. 


Şi acum şi pururea şi în vecii vecilor. Amin (a Născătoarei). 


Fericit este neamul care s-a învrednicit să cinstească cu credință naşterea ta, 
prea lăudată Curată, arătând prin dreapta credinţă, prin învățături şi prin fapte 
Intruparea Fiului tău. 


Cântarea a 5-a 


Irmos: Noaptea şi negura păcatului m-au cuprins pe mine, Mântuitorule, pentru 
aceasta, ca un Milostiv, fă să-mi răsară mie, Doamne, dimineaţa pocăinţei, mai 
înainte de a mă ajunge sfârşitul cel nearătat al vieţii mele, Hristoase Dumne- 
zeule. 


Stih: Sfinte cuvioase părinte loan, roagă-te lui Dumnezeu pentru noi. 


Prin desfătarea înfrânării îmbogăţindu-ţi mintea, nu ai plecat buzele tale către 
mâncările plăcerii pentru aceasta, ai sugrumat patimile prin flămânzire şi pe 
demoni i-ai ruşinat, căci cel ce îşi struneşte gâtlejul, omoară poftele. 


Stih: Sfinte cuvioase părinte loan, roagă-te lui Dumnezeu pentru noi. 


Arătatu-te-ai iubitor de curăţie şi urâtor de dezmierdare şi cu lumina mărturisirii 
celei credincioase ai fugit de întunecimea patimilor, căci cel ce voiește să-şi cu- 
răţească trupul şi gândul se arată cu căldură biruitor asupra celor ascunse ale 
întunericului. 


Stih: Sfinte cuvioase părinte loan, roagă-te lui Dumnezeu pentru noi. 


Cu mintea, cu sufletul şi cu trupul slujind Preasfintei Treimi, ai îndepărtat, cu 
adevărat, închinăciunea idolilor, iubitorule de sărăcie, cu milostivirea şi cu lipsa 
celor trebuitoare şi te-ai făcut cu adevărat iubitor de Dumnezeu mai mult decât 
iubitor de arginţi. 


Slavă Tatălui şi Fiului şi Sfântului Duh. 


Lepădând pe pământ povara cea materialnică, cu dreaptă credinţă ai zburat, cu 
aripile sărăciei tale, la cele nematerialnice pentru aceasta, stând cu credinţă în 
chip nematerialnic înaintea lui Hristos, împreună cu îngerii, Sfinte prea cuvioase 
părinte loan, cere curăţire pentru sufletele noastre. 


Şi acum şi pururea şi în vecii vecilor. Amin (a Născătoarei). 
Cei ce nu voiau să se închine icoanei tale şi a Fiului tău s-au arătat nouă prea 


vrăjmaşi şi blestemaţi, căci nu se plecau învățăturilor celor dumnezeieşti ale 
părinților celor de mai înainte. 


Cântarea a 6-a 

Irmos: Pe proorocul Ilona l-ai mântuit... 

Stih: Sfinte cuvioase părinte loan, roagă-te lui Dumnezeu pentru noi. 

Cu puterea cumpătării celei curate şi cu strădaniile rugăciunii ai alungat cu tărie 
din sufletul tău nesimţirea cea de pe urma patimilor şi te-ai arătat cu totul în- 
frânat, părinte. 

Stih: Sfinte cuvioase părinte loan, roagă-te lui Dumnezeu pentru noi. 

Cu rugăciunea cea plină de priveghere ai supus bărbăteşte pe vrăjmaşul cel 
iubitor de somn şi te-ai arătat păstor treaz al turmei lui Hristos şi luminător al 
învăţătorilor, de Dumnezeu insuflate. 

Slavă Tatălui şi Fiului şi Sfântului Duh. 

Cu dreapta credinţă curăţindu-ţi ochiul minţii şi fără de dormitare slujind pu- 
rurea lui Hristos, ai văzut de mai înainte frumuseţile cele dumnezeieșşti ale 


desfătării celei fericite. 


Şi acum şi pururea şi în vecii vecilor. Amin (a Născătoarei). 


Nelegiuiţii văzând cetele drepteredincioşilor sărutând cu evlavie prea sfântă 
icoana ta, Fecioară, se afundă acum în valul cel amarnic al necredinţei, Prea cu- 
rată. 


Irmosul: Pe proorocul Iona l-ai mântuit din chit, lubitorule de oameni, te rog, 
scoate-mă şi pe mine din adâncul păcatelor. 


Condac, glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 

Ca pe un Luceafăr ce îşi îndreaptă lumina fără de greşeală până la marginile lu- 
mii, te-a pus pe tine Domnul, spre pildă de înfrânare, îndreptătorule loan, 


părintele nostru. 


Cântarea a 7-a 


Irmos: De tinerii Tăi, cei din cuptor, nu s-a atins nici nu i-a supărat pe ei focul 
şi atunci cei trei, ca şi cu o singură gură cântau şi binecuvântând, grăiau: Bine- 
cuvântat eşti, Dumnezeul părinților noştri! 


Stih: Sfinte cuvioase părinte loan, roagă-te lui Dumnezeu pentru noi. 

Ca unul care ai nimicit, cu sabia bărbăţiei, şovăielile curajului copilăresc, te-ai 
arătat, cu adevărat, tare şi înfricoşător tuturor duhurilor celor prea necurate, pre 
alăudate, Binecuvântat este Dumnezeu, Cel ce te-a arătat pe tine minunat. 

Stih: Sfinte cuvioase părinte loan, roagă-te lui Dumnezeu pentru noi. 
Dumnezeieşte ascultând de legea lui Hristos, ai călcat în picioare mărirea cea cu 
nume deşert, aducând ostenelile nevoinţei tale hotărâte numai lui Dumnezeu, în 
ascuns, care răsplăteşte din destul, la arătare. 

Slavă Tatălui şi Fiului şi Sfântului Duh. 

Ridicând război împotriva taberelor celor nevăzute ale patimilor, te-ai arătat 
biruitor, ca unul ce ai fost umilit la cuget şi la inimă; căci cu acestea ai rănit pe 


vrăjmaşul cel mândru şi plin de îngâmfare. 


Şi acum şi pururea şi în vecii vecilor. Amin (a Născătoarei). 


Cinstind Unirea săvârşită prin Intruparea Ta, Hristoase, mă închin, cu dumne- 
zeiască cuviinţă Chipului ei, că Dumnezeu fiind mai înainte de veci, Insuţi Te-ai 
făcut Om din Fecioară, fără de sămânță, întru amândouă fiind desăvârşit. 


Cântarea a 8-a 

Irmos: De care se înfricoşează îngerii... 

Stih: Sfinte cuvioase părinte loan, roagă-te lui Dumnezeu pentru noi. 

Cu purtările tale nevinovate împuţinând cu curăţie purtarea cea vicleană, ai fugit 
de ea ca de ceva netrebnic şi te-ai sălăşluit, cu adevărat, în locul celor blânzi, ca 
unul care cu blândeţe ai vieţuit, cugetătorule de Dumnezeu, Sfinte loan. 

Stih: Sfinte cuvioase părinte loan, roagă-te lui Dumnezeu pentru noi. 

Ca pe o maică şi păzitoare a tuturor virtuţilor ne-ai arătat nouă, în scris, sme- 


renia, căci, ca un ziditor înţelept ce ai fost, ai pus-o pe aceasta ca temelie a 
dumnezeieştii ridicări. 


Binecuvântăm pe Tatăl şi pe Fiul şi pe Sfântul Duh, Domnul. 

Cu adevărat te-ai făcut părtaş de harul Duhului şi ai umplut pe toți de dumne- 
zeiască luminare şi ne-ai învăţat pe noi cu fapta şi ne-ai arătat în cuvinte 
chibzuinţa cea cu adevărat bine socotită. 

Şi acum şi pururea şi în vecii vecilor. Amin (a Născătoarei). 

Nu descriu Dumnezeirea, nu vă înşelaţi orbilor! Căci ea este nealcătuită, nevă- 
zută şi neînchipuită. Ci, înfățişând Chipul Trupului, mă închin şi cu credință 
măresc pe Fecioara, care L-a născut. 


Irmosul: 


Să lăudăm, să binecuvântăm şi să ne în-chinăm Domnului, cântându-l şi prea 
înălţându-L pe Dânsul întru toţi vecii. 


De care se înfricoşează îngerii şi toate Oştirile ca de Făcătorul şi Domnul, lău- 
daţi-L, preoţi, prea slăviţi-L, tineri, binecuvântaţi-L, popoare, şi-L prea înălţaţi 
întru toţi vecii. 

Cântarea a 9-a 

Irmos: Izvorul cel primitor... 

Stih: Sfinte cuvioase părinte loan, roagă-te lui Dumnezeu pentru noi. 

Cu mintea cea nematerialnică zburând către cele nematerialnice, ai înţeles adân- 
cul privirilor celor dumnezeieşti şi dobândind harul Sfântului Duh, prin rugă- 
ciune îndelungată te-ai învrednicit a vedea de mai înainte cele viitoare. 

Stih: Sfinte cuvioase părinte loan, roagă-te lui Dumnezeu pentru noi. 

Cu flacăra rugăciunii mistuindu-ţi cugetul cel materialnic, prea cuvioase, foc te- 
ai arătat cu totul, prea înțelepte loan, cugetătorule de Dumnezeu, pentru aceasta, 


ridicându-te cu evlavie la privirile cele dumnezeieşti, te-ai schimbat în bună 
schimbare. 


Stih: Sfinte cuvioase părinte loan, roagă-te lui Dumnezeu pentru noi. 


Omorând patimile cu nevoinţa ta, părinte, te-ai suit la desăvârşirea nepătimirii, 
cuvioase, pentru aceasta roagă-te lui Dumnezeu pentru pacea a toată lumea şi 
pentru mântuirea noastră, a celor ce te cinstim pe tine. 


Slavă Tatălui şi Fiului şi Sfântului Duh. 


Luând tărie întru credinţă, părintele nostru şi într-aripat de dragoste fiind, ai 
alergat către scara virtuţilor cu tărie şi te-ai ridicat întru dragostea lui Hristos, 
căci întru Aceasta este împlinirea tuturor celor dorite. 


Şi acum şi pururea şi în vecii vecilor. Amin (a Născătoarei). 


Prea slăvită naşterea ta, Curată şi pe pereţi închipuită, o sărutăm; dar nu ne în- 
chinăm lucrului, ci chipul îl cinstim şi mărturisind adevărul întru amândouă ne 
umplem de dreapta credinţă, după cuviinţă. 


Irmosul: Izvorul cel primitor de viaţă şi pururea curgător, Sfeşnicul darului, cel 
de lumină purtător, cortul cel prea curat, Biserica cea însuflețită, care este mai 
desfătată decât cerurile şi decât pământul, pe Născătoarea de Dumnezeu credin- 
Cloşii O mărim. 


Sedelna, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe bine credincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Făcând din virtuţi trepte de înălțare către cer cu adevărat, te-ai întors cu evlavie 
către adâncul cel nesfârşit al privirii celei dumnezeieşti şi nimicind toate cursele 
demonilor, acoperi pe oameni nevătămaţi de ele. O, prea cuvioase părinte loan, 
cel ce eşti scară a virtuţilor, roagă-te să fim mântuiţi noi toţi! 


Sedelna Preasfintei Născătoare de Dumnezeu, glasul al 4-lea. Podobie: Cel ce 
Te-ai înălţat pe Cruce de bunăvoie, poporului Tău celui nou, numit cu numele 
Tău, îndurările Tale dăruieşte-i, Hristoase Dumnezeule. Veseleşte cu puterea Ta 
pe bine credincioşii creştini, dăruindu-le lor biruinţă asupra celui potrivnic, 
având ajutorul Tău armă de pace, nebiruită biruinţă. 


Nu vom tăcea niciodată, noi, nevrednicii, a vesti puterile tale, Născătoare de 
Dumnezeu! Că, de n-ai fi stat tu, rugându-te, cine ne-ar fi izbăvit pe noi de atâ- 
tea nevoi? Sau cine ne-ar fi păzit până acum slobozi? Nu ne vom depărta de la 
tine, Stăpână, că tu izbăveşti pe robii tăi pururea din toate nevoile. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 


leşte cu puterea Ta pe bine credincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Pe Cel Născut din Tatăl Cel fără de început, Ceea ce Te-a născut mai pe urmă 
trupeşte, pe Tine, Hristoase, văzându-Te spânzurat pe Lemnul Crucii, striga: vai 
mie, Prea iubite Iisuse! Cum Cel ce este slăvit ca Dumnezeu de Îngeri, este Răs- 
tignit, de bunăvoie, acum de oamenii cei nelegiuiţi, Fiul meu? Te laud pe Tine, 
Îndelung Răbdătorule. 


Duminica a patra a sfântului şi marelui post şi a Sfântului loan Scărarul 
(Triod) 


La Vecernie, Sâmbăta seara 


După obişnuita Catismă, cântăm trei Stihiri ale învierii, patru ale lui Anatolie şi 
trei din Minei. Alţii mai în urmă au aşezat să se cânte slujba Sfântului loan Scă- 
rarul, din muntele Sinai. 


Stihirile sfântului, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pre Gavriil având începător cetelor: cea 
plină de dar bucură-te, cu tine este Domnul, Cel ce dă lumii prin tine mare milă 


Părinte loane cuvioase, pururea ai purtat cu adevărat în gura ta înălțările lui 
Dumnezeu, cugetând cu multă lucrare la cuvintele cele de Dumnezeu insuflate, 
prea înţeleptule, şi cu darul cel ce izvorăşte de acolo te-ai îmbogăţit făcându-te 
fericit, surpând sfaturile tuturor necredincioşilor. 


Părinte loane, mărite, curăţindu-ţi sufletul cu izvoarele lacrimilor și cu stările 
cele de toată noaptea îmblânzind pe Dumnezeu, te-ai înălțat spre dragostea şi 
frumuseţea lui, fericite; întru care, după vrednicie, te desfătezi acum, neîncetat 
bucurându-te cu cei ce s-au nevoit împreună cu tine, cuvioase, de Dumnezeu 
înțelepte. 


Părinte loane cuvioase, ridicându-ţi gândul prin credinţă spre Dumnezeu, ai urât 
nestatornicia tulburării celei lumești, şi Crucea ta, luând-o ai urmat celui ce vede 
toate, rob făcând minţii trupul cel neînfrânat cu deprinderile sihăstriei, prin pu- 
terea Dumnezeiescului Duh. 


Slavă Tatălui şi Fiului şi Sfântului Duh, glasul al 5-lea 


Cuvioase părinte, ascultând glasul Evangheliei Domnului, ai părăsit lumea, 
bogăția şi mărirea întru nimic socotindu-le. Pentru aceasta ai strigat tuturor: 
lubiţi pe Dumnezeu şi veţi afla dar veşnic; nimic să nu cinstiţi mai mult decât 
dragostea lui, ca să aflați odihnă împreună cu toţi sfinţii, când va veni întru 
mărirea sa. Cu ale cărora rugăciuni, Hristoase, păzeşte şi mântuieşte sufletele 
noastre. 


Și acum şi pururea şi în vecii vecilor. (a Născătoarei de Dumnezeu), glasul din 
Octoih 
La Stihoavnă 


Stihirile Octoihului, după Alfa Vita. 
Slavă Tatălui şi Fiului şi Sfântului Duh, a cuviosului, glasul al 2-lea 


Pe îngerul cel de pe pământ şi pe omul lui Dumnezeu cel din ceruri, podoaba 
cea frumoasă a lumii, desfătarea bunătăţilor şi a faptelor bune, lauda sihaştrilor, 
pe loan să-l cinstim. Că acesta fiind sădit în casa lui Dumnezeu, a înflorit după 
dreptate, şi ca un cedru în pustie, a înmulţit turmele lui Hristos, ale oilor celor 
cuvântătoare, întru prea cuviinţă şi dreptate. 


Și acum şi pururea şi în vecii vecilor. (a Născătoarei de Dumnezeu), glasul 
acelaşi 


O, minune mai nouă decât toate minunile cele de demult! Că cine a cunoscut să 
fi născut maică fără bărbat, şi să poarte în braţe pe Cel ce cuprinde toată 
făptura? A lui Dumnezeu este voia, Cel ce s-a născut; pe Carele ca pe un prunc, 
prea curată, în braţele tale purtându-L şi îndrăzneală ca o Maică către dânsul 
câştigând, nu înceta a-L. ruga, pentru cei ce te cinstesc, ca să miluiască şi să 
mântuiască sufletele noastre. 


Troparul Învierii 


Slavă Tatălui şi Fiului şi Sfântului Duh, al cuviosului, glasul 1 


Locuitor pustiului şi înger în trup şi de minuni făcător te-ai arătat, de Dumnezeu 
purtătorule, părintele nostru Ioane; cu postul, cu privegherea şi rugăciunea ce- 
reştile daruri luând, vindeci pe cei bolnavi şi sufletele celor ce aleargă la tine cu 
credinţă. Slavă Celui ce ţi-a dat ție putere; slavă Celui ce te-a încununat pe tine; 
slavă Celui ce lucrează prin tine tuturor tămăduiri. 


Și acum şi pururea şi în vecii vecilor. (a Născătoarei de Dumnezeu), acelaşi 
glas 


Gavriil zicând ţie, Fecioară: Bucură-te!, odată cu glasul S-a întrupat Stăpânul 
tuturor, întru tine, chivotul cel sfânt, precum a zis dreptul David. Arătatu-te-ai 
mai cuprinzătoare decât cerurile, ceea ce ai purtat pe Făcătorul tău. Slavă Celui 
ce S-a sălăşluit întru tine; slavă Celui ce a ieşit din tine; slavă Celui ce ne-a 
liberat pe noi, prin naşterea ta. 


Duminică la Utrenie 


După obișnuita urmare, Canoanele învierii şi ale Născătoarei de Dumnezeu pe 
6; ale Triodului pe 4 şi al sfântului pe 4. 


Canonul Triodului 
Cântarea 1-a 
Irmos: Mântuitorului Dumnezeu... 
Asemănatu-m-am, Hristoase, celui ce a căzut în mâinile tâlharilor şi am rămas 


mai mult mort de la dânşii pentru bătăi; aşa şi eu, Mântuitorule, sunt rănit de 
păcatele mele. 


Nu mă trece cu vederea pe mine, cel foarte neputincios, strigat-a tânguindu-se, 
Mântuitorule, cel ce a cheltuit bogăţia Ta cu tâlharii; aşa şi eu mă rog, mi- 
lostiveşte-Te şi mă mântuiește. 


Tămăduindu-mă pe mine, cel ucis la minte, cu bătăile păcatelor, de tâlharii cei 
nedrepți şi de gândurile cele viclene, Hristoase Mântuitorule, mântuieşte-mă ca 
un mult îndurat. 


A Născătoarei 
Preacurată, Maica lui Hristos, roagă neîncetat pe Dumnezeu, Cel ce s-a întrupat 


din tine, şi din sânurile Născătorului nu S-a depărtat, să mântuiască, pe cei ce i-a 
zidit, din toată nenorocirea. 


Alt Canon, al cuviosului 
Cântarea 1-a 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Cela ce te-ai înălțat de la grija celor trupeşti la lumina cea fără materie şi înţele- 
gătoare, loane cuvioase, luminează-mă cu rugăciunile tale cele către Domnul. 


Sugând dulceaţa postului, ai lepădat amărăciunea desfătărilor; pentru aceasta, 
părinte, îndulceşti simţirile noastre, mai mult decât mierea şi fagurul. 


Slavă Tatălui şi Fiului şi Sfântului Duh. 


Suindu-te la înălțimea bunătăţilor şi scuipând dulceţile cele râvnitoare de Jos, te- 
ai arătat dulceaţă de mântuire turmei tale, cuvioase părinte. 


Şi acum şi pururea şi în vecii vecilor. Amin (a Născătoarei de Dumnezeu) 


Cea ce ai născut înţelepciunea şi Cuvântul Tatălui negrăit, tămăduieşte rana cea 
rea a sufletului meu şi durerea inimii mele o alină. 


Catavasie: Deschide-voi gura mea şi se va umplea de Duhul, şi cuvânt răspun- 
de-voi Împărătesei Maici şi mă voi arăta luminat prăznuind şi voi cânta minu- 
nile ei bucurându-mă. 


Canonul Triodului 
Cântarea a 3-a 


Irmos: ÎIntăreşte-ne pe noi, Dumnezeule, cu puterea Ta şi smereşte semeţia 
ereticilor şi înalță fruntea noastră. 


Călătorind pe calea vieţii, Hristoase, m-am rănit cumplit de tâlhari, prin patimi; 
ci mă ridică, rogu-mă. 


Jefuitu-mi-au mintea mea tâlharii, şi m-au lăsat în rănile păcatelor mai mult 
mort; ci mă vindecă, Doamne. 


Golitu-m-au patimile, Hristoase Mântuitorule, de poruncile Tale, şi m-am rănit 
cu desfătările; ci varsă spre mine mila Ta. 


A Născătoarei 


Roagă prea curată neîncetat pe Cel ce a ieşit din coapsele tale, să se mântuiască 
de înşelăciunea diavolului cei ce te laudă pe tine, Maica lui Dumnezeu. 


Alt Canon, al cuviosului 
Cântarea a 3-a 


Irmos: Tu eşti Întărirea celor ce aleargă la Tine, Doamne; Tu eşti Luminarea 
celor întunecaţi şi pe Tine Te laudă duhul meu. 


Ars-ai cu cărbunele sihăstriei spinul patimilor, prea lăudate, şi încălzeşti adu- 
nările călugărilor. 


Mir de sfinţenie, prin miresmele pustniciei, cu totul te-ai făcut, cuvioase, spre 
miros cu bună mireasmă lui Dumnezeu. 


Slavă Tatălui şi Fiului şi Sfântului Duh. 


Cugetând la legile sihăstriei, ai înecat acum patimile, ca pe alți faraoni, în 
izvorul lacrimilor tale. 


Şi acum şi pururea şi în vecii vecilor. Amin (a Născătoarei de Dumnezeu) 


Opreşte tulburarea cea necontenită a gândurilor mele, prea curată Maica lui 
Dumnezeu, îndreptându-mi mişcarea cea către Fiul tău. 


Sedealna, glasul al 5-lea: 

Podobia: De străina fecioric... 

Fiind ca o armă de mântuire, prea curată, Crucea Ta, Mântuitorul nostru, printr- 
însa strigăm Ţie: Mântuieşte-ne pe noi, Cela ce ai pătimit de bunăvoie pentru 
noi, Dumnezeul tuturor, ca un mult milostiv. 

Slavă Tatălui şi Fiului şi Sfântului Duh, a cuviosului, glasul al 4-lea 

Podobia: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 


leşte cu puterea Ta pe bine credincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Întărind ca nişte trepte bunătăţile, spre cer te-ai suit cu adevărat, prin buna 
credinţă, la adâncul cel nemăsurat al privirii la cele de sus, biruind toate 


pânditurile dracilor, şi păzeşti pe oameni de vătămarea lor, o, loane, scara bună- 
tăților; şi acum te rogi, să se mântuiască robii tăi. 


Şi acum şi pururea şi în vecii vecilor. Amin (a Născătoarei de Dumnezeu) 
Cela ce şade pe scaun de heruvimi şi petrece în sânurile Tatălui, ca pe scaunul 
Său cel sfânt şade trupeşte în sânurile tale, Stăpână; că aşa a stătut împărat, 
Dumnezeu, peste toate neamurile şi înţelepţeşte-l cântăm acum; pe Carele 
roagă-L să mântuiască pe robii tăi. 

Canonul Triodului 


Cântarea a 4-a 


Irmos: Auzit-am, Doamne, auzul Tău şi m-am temut, înţeles-am iconomia Ta şi 
Te-am proslăvit, Unule lubitorule de oameni. 


Tâlharii au furat lucrarea mea cea dumnezeiască şi m-au lăsat muncindu-mă în 
răni. 


Dezbrăcatu-m-au de poruncile Tale, Mântuitorule, gândurile mele cele nestătă- 
toare; pentru aceasta rănit sunt de greşeli. 


Levitul, dacă m-a văzut rănit de bătăi, m-a trecut Mântuitorule; ci Tu mă mân- 
tuieşte. 


A Născătoarei 


Cu adevărat te mărim pe tine, Născătoare de Dumnezeu, ceea ce nu ştii de mire, 
şi la limanul tău scăpăm, noi credincioşii. 


Alt Canon, al cuviosului 
Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi 
am prea slăvit Dumnezeirea Ta. 


Ca o livadă prea mirositoare şi ca o grădină însuflețită de bunătăţi ai înflorit cu 
postirea cu care ai hrănit pe toţi, cei ce te cinstesc pe tine. 


Legiuitor bunei obişnuinţe, dreptar prea blând sihaștrilor, ca pe un Moise şi ca 
pe David câştigându-te părinte, după adevăr te fericim. 


Slavă Tatălui şi Fiului şi Sfântului Duh. 


Sădit fiind lângă apele înfrânării, te-ai arătat, fericite părinte, viţă bine înflorită, 
rodind strugurii bunei credinţe. 


Şi acum şi pururea şi în vecii vecilor. Amin (a Născătoarei de Dumnezeu) 


Născut-ai nouă sub vreme pe Cel ce a strălucit fără de vremi din Tatăl, Maica 
lui Dumnezeu; pe carele roagă-L să mântuiască pe cei ce te laudă pe tine. 


Canonul Triodului 
Cântarea a 5-a 
Irmos: Mânecând, strig Ţic... 


lisuse, cercetează rănile sufletului meu, precum ai cercetat de demult pe cela ce 
a căzut în mâinile tâlharilor, şi vindecă, Hristoase, durerea mea rogu-mă. 


De rănile păcatelor cele cu durere a slăbit sufletul meu, Hristoase, şi din aceea 
zac gol de dumnezeieştile bunătăţi; ci Te rog, mântuieşte-mă. 


Preotul şi levitul dacă m-au văzut, n-au putut cu adevărat, că m-au trecut; ci 
însuţi Tu, ca un milostiv, acum mi-ai dat mântuire şi m-ai mântuit. 


A Născătoarei 


Nu mă trece cu vederea, Stăpâne, rogu-mă, pe mine ticălosul şi rănitul, cel rănit 
la minte de tâlhari, ci Te milostiveşte Mântuitorule, pentru rugăciunile celeia ce 
Te-a născut. 


Alt Canon, al cuviosului 
Cântarea a 5-a 
Irmos: Pentru ce m-ai lepădat... 
Stingând toate patimile cu roua nevoinţelor tale, părinte fericite, din destul te-ai 


aprins cu focul credinţei şi al dragostei, şi te-ai făcut sfeşnic înfrânării, lumină 
nepătimirii şi fiu al zilei. 


Strugurul credinţei l-ai hrănit cu dumnezeiasca ta lucrare, părinte, în sânuri l-ai 
pus şi l-ai stors cu ostenelile nevoinţei şi umplând paharul cel duhovnicesc al 
postirii, veseleşti inimile turmei tale. 
Slavă Tatălui şi Fiului şi Sfântului Duh. 
Răbdând vitejeşte năvălirile şi rănile vrăjmaşilor celor potrivnici, te-ai arătat 
stâlp răbdării, întărind turma ta cu toiag dumnezeiesc şi hrănind-o, fericite, cu 
păşunile şi cu apa înfrânării. 
Şi acum şi pururea şi în vecii vecilor. Amin (a Născătoarei de Dumnezeu) 
Urmând graiurile buzelor tale, prea curată, te fericim; că făcând în adevăr 
Domnul cu tine măriri, te-a slăvit pe tine şi te-a făcut adevărat Maică lui 
Dumnezeu, născându-Se din pântecele tău. 

Canonul Triodului 


Cântarea a 6-a 


Irmos: Inconjuratu-m-a adâncul... 


Întru pofte mi-am cheltuit viaţa cea dumnezeiască, Stăpâne, şi fiind rănit rău 
peste tot de greşeli, am scăpat la Tine; milostiveşte-Te spre mine, rogu-mă. 


Jefuitu-mi-au bogăţia şi m-au lăsat ca pe un mort tâlharii, rănindu-mi mintea cu 
patimile; ci îndurându-Te, mântuieşte-mă, Doamne. 


Dacă a văzut levitul durerea bătăilor mele, nesuferindu-mi rănile, m-a trecut; iar 
Tu, lubitorule de oameni, ai vărsat peste mine mila Ta cea bogată. 


A Născătoarei 


Pe tine rugul cel nears, muntele şi scara cea însuflețită, uşa cea cerească, după 
vrednicie te lăudăm, prea curată Marie, ceea ce eşti lauda dreptslăvitorilor. 


Alt Canon, al cuviosului 
Cântarea a 6-a 


Irmos: Curăţeşte-mă, Mântuitorule... 


Luat-ai în suflet dumnezeiască bogăţia Duhului, rugăciunea cea fără prihană, 
curăţia, cinstea, privegherea neîncetată, ostenelile postului, prin care te-ai cu- 
noscut casă lui Dumnezeu. 


Prostimea materiei celei de Jos o ai trecut, înțelepte, şi cu rugăciune fără materie 
ţi-ai înălţat gândul şi te-ai arătat moştenitor odihnei celei de sus, pentru să- 
vârşirea vieţii. 

Slavă Tatălui şi Fiului şi Sfântului Duh. 


Cu sudorile pustniceşti ai stins, cu adevărat, cărbunii săgeților vrăjmaşului şi 
aprinzând focul credinţei, ai ars întărâtările necredinţei eresurilor. 


Şi acum şi pururea şi în vecii vecilor. Amin (a Născătoarei de Dumnezeu) 
Strălucit-a din Sion bună podoaba celui Preaînalt, îmbrăcându-se cu îmbră- 
cămintea timpului din tine, ceea ce nu ştii de nuntă, prin negrăită unire, şi a 
luminat lumea. 

Condac, glasul al 4-lea: 

Podobia: Arătatu-Te-ai astăzi lumii şi Lumina Ta, Doamne s-a însemnat peste 


noi care cu cunoştinţă Te lăudăm, venit-ai şi Te-ai arătat, Lumina cea ne- 
apropiată. 


Intru înălţimea înfrânării te-a pus Domnul, pe tine, ca pe o stea adevărată şi 
nerătăcită, luminând marginile, învăţătorule Ioane, părintele nostru. 


Icos: Casă lui Dumnezeu te-ai făcut cu adevărat pe tine însuţi, părinte, cu 
dumnezeieştile tale bunătăţi, împodobind arătat ca şi cu nişte aur strălucitor, cre- 
dinţa, nădejdea şi dragostea cea adevărată; aşezând dumnezeieştile legi, nevoin- 
du-te cu înfrânarea ca un fără de trup; înţelepciunea, bărbăţia şi curăția câş- 
tigându-ţi şi smerenia prin care te-ai înălţat. Pentru aceasta te-ai şi luminat cu 
rugăciuni neîncetate şi ai ajuns la locaşurile cereşti învăţătorule Ioane, părintele 
nostru. 


Sinaxar la Duminica a patra a Postului mare 
Sinaxarul din Minei, apoi acesta. 
Trebuie să se ştie că dacă va cădea Duminica aceasta în ziua de 30 martie, când 


se prăznuieşte pomenirea cuviosului, se citeşte numai sinaxarul din Minei şi se 
lasă acesta, deoarece e acelaşi sinaxar. 


In aceiaşi zi, în Duminica a patra a postului mare, facem pomenirea cu- 
viosului părintelui nostru loan Scărarul. 


Stih: loan cel mort cu trupul, din timpul vieţii sale, 
Trăieşte veşnic totuşi, deşi-i fără de suflare! 

Iar când la ceruri s-a urcat 

O carte: Scara, ne-a lăsat; 

Iar ea i-a arătat şi lui 

Urcarea-n slava cerului. 


Acesta, pe când era de şaisprezece ani fiind isteţ la minte, s-a adus pe sineşi 
jertfă cu totul sfântă, suindu-se în muntele Sinai. Apoi, după nouăsprezece ani, a 
plecat de aici, a luat calea isihiei şi s-a aşezat la o depărtare de cinci mile de 
Biserica mare a muntelui Sinai într-un loc numit 'Tolas. Aici a petrecut patruzeci 
de ani într-o înflăcărată dragoste de Dumnezeu, pururea fiind aprins de focul 
dragostei dumnezeieşti. Mânca tot ceea ce-l făcea neprihănit faţă de sfatul 
Evangheliei puţin de tot, nu până la saţiu; dar cred că şi în asta înfrângea cu 
mare înţelepciune cornul mândriei. Dar ce minte ar putea să spună izvorul 
lacrimilor lui? Se împărtăşea de somn atât numai cât firea minţii să nu-i vatăme 
privegherea. 


Tot drumul vieţii sale era o rugăciune neîntreruptă şi o neasemănată dragoste 
către Dumnezeu. 


Trăind prin toate aceste fapte mari în chip bineplăcut lui Dumnezeu, scriind 
SCARA, alcătuind cuvinte de învăţătură pline de folos sufletesc, s-a odihnit cu 
vrednicie în Domnul în anul 603, în vârstă de optzeci de ani, lăsând încă şi alte 
multe scrieri. 


Pomenirea lui se săvârşeşte la 30 martie. Dar se prăznuieşte şi azi, poate din 
pricină că de la începutul sfântului post de patruzeci de zile începe în chip 
obişnuit să se citească în sfintele mănăstiri Scara cuvintelor lui. 


Pentru rugăciunile lui, Dumnezeule, miluieşte-ne şi ne mântuieşte, Amin. 


Canonul Triodului 
Cântarea a 7-a 
Irmos: Prea înălțate Dumnezeule... 


Tâlharii au căzut asupra mea, ticălosul, şi rănindu-mă, m-au lăsat ca pe un mort, 
fără suflare; pentru aceasta mă rog Ție, Dumnezeule, cercetează-mă. 


Jefuitu-mi-au mintea gândurile cele nestătătoare, şi cu patimile rănindu-mă, m- 
au lăsat mort întru mulţimea greşalelor; ci mă vindecă, Mântuitorul. 


Dacă m-a văzut levitul chinuindu-mă în răni, nesuferind bubele, pentru nevin- 
decarea lor, m-a trecut, Mântuitorul meu; ci Tu însuţi mă tămăduieşte. 


A Născătoarei 


Tu m-ai mântuit, cel ce Te-ai întrupat din Fecioară, vărsând peste rănile mele 
mila cea bogată a îndurărilor Tale, Hristoase. Pentru aceasta pe Tine Te slăvesc. 


Alt Canon, al cuviosului 
Cântarea a 7-a 
Irmos: Din Iudeea, mergând tinerii... 
La verdeaţa împărăției celei de sus ţi-ai hrănit părinte turma şi cu toiagul 
învățăturilor gonind fiarele eresurilor, ai cântat: Dumnezeul părinţilor noştri, 


bine eşti cuvântat. 


Intrat-ai la ospăţul de nuntă cel de sus, al împăratului Hristos, fund îmbrăcat cu 


veşmânt vrednic Celui ce te-a chemat; la carele ai şi şezut strigând: Dumnezeul 
părinților noştri, bine eşti cuvântat. 


Slavă Tatălui şi Fiului şi Sfântului Duh. 
Izvor înfrânării te-ai arătat părinte, neudat fiind de păcate, înecând cugetele şi 
curăţind spurcăciunea celor ce strigă cu credință: Dumnezeul părinţilor noştri, 
bine eşti cuvântat. 
Şi acum şi pururea şi în vecii vecilor. Amin (a Născătoarei de Dumnezeu) 
Din pântecele tău a ieşit Domnul tuturor, Fecioară, întrupându-Se; pentru 
aceasta cunoscându-te Născătoare de Dumnezeu, cu dreaptă credinţă strigăm 
Fiului tău: Dumnezeul părinţilor noştri, bine eşti cuvântat. 

Canonul Triodului 


Cântarea a 8-a 


Irmos: Pe Tine, Făcătorule a toate... 


Cu rănile greşalelor de la tâlhăreştile mele gânduri mi-am stricat viaţa mea, 
Mântuitorule; pentru aceasta m-am golit de dumnezeiescul Tău chip, lubitorule 
de oameni, Dumnezeule; ci milostiveşte-Te spre mine. 


Venit-ai pe pământ din cele de sus, Mântuitorule, milostivindu-Te spre mine cel 
rănit de bătăi peste tot, cu rănile păcatelor, şi ai turnat, Hristoase îndurate, peste 
mine mila Ta. 


Trupul şi sufletul, Tu Stăpâne, Mântuitorule, Ţi-ai dat răscumpărare pentru 
mine, şi m-ai mântuit pe mine, cel cu totul rănit cu răni netămăduite, din mul- 
țimea păcatelor, ca un milostiv. 


A Născătoarei 
Pe tine, Fecioară, ceea ce mai presus de gând ai născut pe Domnul prin cuvânt, 
cu dumnezeiasca bărbăţie, şi ai rămas Fecioară, toate lucrurile bine te cuvântăm 


şi te prea înălțăm întru toţi vecii. 


Alt Canon, al cuviosului 
Cântarea a 8-a 


Irmos: Pe Împăratul Ceresc să-L lăudăm noi credincioşii şi să 1 ne închinăm 


cântându-l şi Prea înălţându-L întru toţi vecii. 


Stâlp însufleţit, cu adevărat, şi chip înfrânăriui câştigându-te pe tine, părinte, toţi 
cinstim pomenirea ta, loane. 


Mulțimea călugărilor se bucură şi saltă adunarea cuvioşilor şi a drepţilor; că ai 
luat cunună după vrednicie, împreună cu dânşii. 


Binecuvântăm pe Tatăl, şi pe Fiul şi pe Sfântul Duh, Domnul. 


Fiind împodobit cu bunătăţile, ai intrat în cămara cea de nuntă a măririi celei 
nespuse cântând laudă lui Hristos în veci. 


Şi acum şi pururea şi în vecii vecilor. Amin (a Născătoarei de Dumnezeu) 


Pe cei ce le trebuie ajutorul cel de Ia tine, nu-i trece cu vederea, Fecioară, care te 
laudă şi te prea înalță întru toţi vecii. 


Canonul Triodului 


Cântarea a 9-a 


Irmos: Isaie dănţuieşte... 
Nepăzind poruncile Tale, Stăpâne, cu mintea mea intrând în patimile desfă- 
tărilor, m-am golit de dar şi pentru răni zac gol; ci mă rog Ție, Mântuitorule, 
mântuieşte-mă. 
N-a putut levitul să şteargă rănile mele; ci ai venit Tu, bunule, la mine cu 
milostivire şi ai turnat peste mine mila îndurărilor Tale, Mântuitorule, ca un 
doctor prea ales, tămăduindu-mă. 
Ca cel ce eşti milostiv, îndurându-Te, Hristoase, m-ai mântuit pe mine cel rănit 
de tâlhari cu bătăi, şi Ţi-ai dat sufletul şi trupul Tău, Mântuitorule, ca doi dinari, 
pentru a mea răscumpărare. 
A Născătoarei 
Mai presus de gând este naşterea ta, Maică a lui Dumnezeu, că zămislirea întru 
tine a fost fără de bărbat şi s-a făcut naştere de Fecioară, că cel ce s-a născut este 
Dumnezeu; pe carele slăvindu-L, pe tine Fecioară te slăvim. 

Alt Canon, al cuviosului 
Cântarea a 9-a 


Irmos: Pe cea curată... 


Tămăduitor te-ai arătat de la Dumnezeu, fericite, celor ce bolesc întru păcate şi 
pierzător şi izgonitor duhurilor celor viclene. Pentru aceasta te fericim. 


Părăsit-ai pământul, părinte, ca pe un locaş al stricăciunii şi te-ai sălăşluit în 
pământul celor blânzi; şi împreună cu dânşii te veseleşti, îndulcindu-te de desfă- 


tarea cea dumnezeiască. 


Slavă Tatălui şi Fiului şi Sfântului Duh. 


Astăzi este ziua de sărbătoare care cheamă pe toate turmele sihaştrilor la danţ 
duhovnicesc, la masă şi la mâncare de viaţă nestricăcioasă. 


Şi acum şi pururea şi în vecii vecilor. Amin (a Născătoarei de Dumnezeu) 


Cel ce s-a sălăşluit în tine, ceea ce eşti cu totul fără prihană, surpând pe ucigaşul 
de oameni, carele a amăgit dintâi pe începătorii neamului cu sfatul rău, năs- 
cându-se din tine, ne-a mântuit pe noi pe toţi. 


Luminânda 
A învierii; 
Slavă Tatălui şi Fiului şi Sfântului Duh, a cuviosului 
Podobia: Femei auziţi glasul... 
Depărtatu-te-ai de desfătarea lumească, cuvioase, ca de ceva vătămător şi veşte- 
jindu-ţi trupul cu nemâncarea, ai înnoit tăria sufletului şi ai câştigat mărire ce- 
rească, prea mărite. Pentru aceasta nu înceta rugându-te pentru noi, loane. 
Și acum şi pururea şi în vecii vecilor. (a Născătoarei de Dumnezeu) 
Cu adevărat te mărturisim, Stăpână Născătoare de Dumnezeu, noi cei ce ne-am 
mântuit prin tine, că ai născut cu mijlocire nespusă pe Dumnezeu, Cel ce a 
stricat moartea prin Crucea Sa, şi la sine a tras mulțimile cuvioşilor, cu care 
împreună te lăudăm, Fecioară. 

La Laude 


Punem opt Stihiri şi cântăm, din Octoih, Stihirile lui Anatolie. Apoi cântăm: 


Stih: Scoală-Te, Doamne, Dumnezeul meu, înalță-se mâna Ta, nu uita pe săracii 
Tăi până în sfârşit. 


Și cântăm Idiomela, glasul 1: Veniţi să lucrăm în via cea de taină, făcând într- 
însa roduri de pocăință; nu ostenindu-ne cu mâncări şi cu băuturi, ci cu rugă- 
ciuni şi cu posturi săvârşind bunătățile. Că aceasta plăcând Stăpânului lucrului, 
dăruieşte dinarul, prin carele scapă sufletele de datoria păcatului, unul cel mult 
îndurat. 


Slavă Tatălui şi Fiului şi Sfântului Duh, tot aceasta. Și acum şi pururea şi în 
vecii vecilor. (a Născătoarei de Dumnezeu) 


Prea binecuvântată eşti... 


Doxologia cea mare, apoi Ecteniile şi Apolisul. Ceasul 1 şi învăţătură pentru 
credinţă; şi cealaltă rânduială, după obicei. 


La Liturghie 


Tipica şi Fericirile glasului; Prochimenul glasului de rând şi al cuviosului, 
glasul al 7-lea: Lăuda-se-vor cuvioşii întru slavă şi se vor bucura întru aşter- 
nuturile sale. Stih: Cântaţi Domnului cântare nouă... Apostolul zilei, din cartea 
către Evrei, şi altul al cuviosului, către Efeseni. Aliluia al glasului, şi al 
Cuviosului: Răsădit fund în casa Domnului...Evanghelia zilei, de la Marcu, şi a 
cuviosului, de la Matei. Chinonicul: Lăudaţi pe Domnul... Și Întru pomenire 
veşnică va fi... 


Canoane din Duminica a IV-a a Sfântului şi marelui Post (a Sfântului loan 
Scărarul)(Triod) 


Canoane din Duminica a IV-a a Sfântului şi marelui Post (a Sfântului loan Scă- 
rarul) (Triod): 


https://www.academia.edu/99104405/Canoane_din_Duminica_a_IV_a_a_Sf% C3% A2nt 
ului 9% C5%9Fi marelui Post a Sf%C3% A?2ntului loan Sc%C4% 83rarul Triod 


https://archive.org/details/8.-canoane 


ste se se 
Canonul Triodului 


Cântarea 1-a 
Irmos: Mântuitorului Dumnezeu... 
Asemănatu-m-am, Hristoase, celui ce a căzut în mâinile tâlharilor şi am rămas 


mai mult mort de la dânşii pentru bătăi; aşa şi eu, Mântuitorule, sunt rănit de pă- 
catele mele. 


Nu mă trece cu vederea pe mine, cel foarte neputincios, strigat-a tânguindu-se, 
Mântuitorule, cel ce a cheltuit bogăţia Ta cu tâlharii; aşa şi eu mă rog, milosti- 
veşte-Te şi mă mântuieşte. 


Tămăduindu-mă pe mine, cel ucis la minte, cu bătăile păcatelor, de tâlharii cei 
nedrepți şi de gândurile cele viclene, Hristoase Mântuitorule, mântuieşte-mă ca 
un mult îndurat. 
A Născătoarei 
Preacurată, Maica lui Hristos, roagă neîncetat pe Dumnezeu, Cel ce s-a întrupat 
din tine, şi din sânurile Născătorului nu S-a depărtat, să mântuiască, pe cei ce i-a 
zidit, din toată nenorocirea. 

Alt Canon, al cuviosului loan Scărarul 


Cântarea 1-a 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Cela ce te-ai înălțat de la grija celor trupeşti la lumina cea fără materie şi înţele- 
gătoare, loane cuvioase, luminează-mă cu rugăciunile tale cele către Domnul. 


Sugând dulceaţa postului, ai lepădat amărăciunea desfătărilor; pentru aceasta, 
părinte, îndulceşti simţirile noastre, mai mult decât mierea şi fagurul. 


Slavă Tatălui şi Fiului şi Sfântului Duh. 


Suindu-te la înălțimea bunătăţilor şi scuipând dulcețile cele râvnitoare de Jos, te- 
ai arătat dulceaţă de mântuire turmei tale, cuvioase părinte. 


Şi acum şi pururea şi în vecii vecilor. Amin (a Născătoarei de Dumnezeu) 


Cea ce ai născut înţelepciunea şi Cuvântul Tatălui negrăit, tămăduieşte rana cea 
rea a sufletului meu şi durerea inimii mele o alină. 


Catavasie: Deschide-voi gura mea şi se va umplea de Duhul, şi cuvânt răspun- 
de-voi Împărătesei Maici şi mă voi arăta luminat prăznuind şi voi cânta minu- 
nile ei bucurându-mă. 


Canonul Triodului 
Cântarea a 3-a 


Irmos: Intăreşte-ne pe noi, Dumnezeule, cu puterea Ta şi smereşte semeţia ere- 
ticilor şi înalță fruntea noastră. 


Călătorind pe calea vieţii, Hristoase, m-am rănit cumplit de tâlhari, prin patimi; 
ci mă ridică, rogu-mă. 


Jefuitu-mi-au mintea mea tâlharii, şi m-au lăsat în rănile păcatelor mai mult 
mort; ci mă vindecă, Doamne. 


Golitu-m-au patimile, Hristoase Mântuitorule, de poruncile Tale, şi m-am rănit 
cu desfătările; ci varsă spre mine mila Ta. 


A Născătoarei 


Roagă prea curată neîncetat pe Cel ce a ieşit din coapsele tale, să se mântuiască 
de înşelăciunea diavolului cei ce te laudă pe tine, Maica lui Dumnezeu. 


Alt Canon, al cuviosului 
Cântarea a 3-a 


Irmos: Tu eşti Întărirea celor ce aleargă la Tine, Doamne; Tu eşti Luminarea 
celor întunecaţi şi pe Tine Te laudă duhul meu. 


Ars-ai cu cărbunele sihăstriei spinul patimilor, prea lăudate, şi încălzeşti adu- 
nările călugărilor. 


Mir de sfinţenie, prin miresmele pustniciei, cu totul te-ai făcut, cuvioase, spre 
miros cu bună mireasmă lui Dumnezeu. 


Slavă Tatălui şi Fiului şi Sfântului Duh. 


Cugetând la legile sihăstriei, ai înecat acum patimile, ca pe alţi faraoni, în izvo- 
rul lacrimilor tale. 


Şi acum şi pururea şi în vecii vecilor. Amin (a Născătoarei de Dumnezeu) 


Opreşte tulburarea cea necontenită a gândurilor mele, prea curată Maica lui 
Dumnezeu, îndreptându-mi mişcarea cea către Fiul tău. 


Sedealna, glasul al 5-lea: 


Podobia: De străina feciorie... 


Fiind ca o armă de mântuire, prea curată, Crucea Ta, Mântuitorul nostru, printr- 
însa strigăm Ţie: Mântuieşte-ne pe noi, Cela ce ai pătimit de bunăvoie pentru 
noi, Dumnezeul tuturor, ca un mult milostiv. 


Slavă Tatălui şi Fiului şi Sfântului Duh, a cuviosului, glasul al 4-lea 


Podobia: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe bine credincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Întărind ca nişte trepte bunătăţile, spre cer te-ai suit cu adevărat, prin buna cre- 
dinţă, la adâncul cel nemăsurat al privirii la cele de sus, biruind toate pânditurile 
dracilor, şi păzeşti pe oameni de vătămarea lor, o, loane, scara bunătăţilor; şi 
acum te rogi, să se mântuiască robii tăi. 


Şi acum şi pururea şi în vecii vecilor. Amin (a Născătoarei de Dumnezeu) 
Cela ce şade pe scaun de heruvimi şi petrece în sânurile Tatălui, ca pe scaunul 
Său cel sfânt şade trupeşte în sânurile tale, Stăpână; că aşa a stătut împărat, 
Dumnezeu, peste toate neamurile şi înţelepţeşte-l cântăm acum; pe carele roagă- 
L să mântuiască pe robii tăi. 

Canonul Triodului 


Cântarea a 4-a 


Irmos: Auzit-am, Doamne, auzul Tău şi m-am temut, înţeles-am iconomia Ta şi 
Te-am proslăvit, Unule lubitorule de oameni. 


Tâlharii au furat lucrarea mea cea dumnezeiască şi m-au lăsat muncindu-mă în 
Tăni. 


Dezbrăcatu-m-au de poruncile Tale, Mântuitorule, gândurile mele cele nestătă- 
toare; pentru aceasta rănit sunt de greşeli. 


Levitul, dacă m-a văzut rănit de bătăi, m-a trecut Mântuitorule; ci Tu mă mântu- 
ieşte. 


A Născătoarei 


Cu adevărat te mărim pe tine, Născătoare de Dumnezeu, ceea ce nu ştii de mire, 
şi la limanul tău scăpăm, noi credincioşii. 


Alt Canon, al cuviosului 
Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi 
am prea slăvit Dumnezeirea Ta. 


Ca o livadă prea mirositoare şi ca o grădină însuflețită de bunătăţi ai înflorit cu 
postirea cu care ai hrănit pe toţi, cei ce te cinstesc pe tine. 


Legiuitor bunei obişnuinţe, dreptar prea blând sihaștrilor, ca pe un Moise şi ca 
pe David câştigându-te părinte, după adevăr te fericim. 


Slavă Tatălui şi Fiului şi Sfântului Duh. 


Sădit fiind lângă apele înfrânării, te-ai arătat, fericite părinte, viţă bine înflorită, 
rodind strugurii bunei credinţe. 


Şi acum şi pururea şi în vecii vecilor. Amin (a Născătoarei de Dumnezeu) 


Născut-ai nouă sub vreme pe Cel ce a strălucit fără de vremi din Tatăl, Maica 
lui Dumnezeu; pe carele roagă-L să mântuiască pe cei ce te laudă pe tine. 


Canonul Triodului 
Cântarea a 5-a 
Irmos: Mânecând, strig Ţie... 


lisuse, cercetează rănile sufletului meu, precum ai cercetat de demult pe cela ce 
a căzut în mâinile tâlharilor, şi vindecă, Hristoase, durerea mea rogu-mă. 


De rănile păcatelor cele cu durere a slăbit sufletul meu, Hristoase, şi din aceea 
zac gol de dumnezeieştile bunătăţi; ci Te rog, mântuieşte-mă. 


Preotul şi levitul dacă m-au văzut, n-au putut cu adevărat, că m-au trecut; ci 
însuţi Tu, ca un milostiv, acum mi-ai dat mântuire şi m-ai mântuit. 


A Născătoarei 
Nu mă trece cu vederea, Stăpâne, rogu-mă, pe mine ticălosul şi rănitul, cel rănit 


la minte de tâlhari, ci Te milostiveşte Mântuitorule, pentru rugăciunile celeia ce 
Te-a născut. 


Alt Canon, al cuviosului 
Cântarea a 5-a 
Irmos: Pentru ce m-ai lepădat... 
Stingând toate patimile cu roua nevoinţelor tale, părinte fericite, din destul te-ai 
aprins cu focul credinţei şi al dragostei, şi te-ai făcut sfeşnic înfrânării, lumină 
nepătimirii şi fiu al zilei. 
Strugurul credinţei l-ai hrănit cu dumnezeiasca ta lucrare, părinte, în sânuri l-ai 
pus şi l-ai stors cu ostenelile nevoinţei şi umplând paharul cel duhovnicesc al 
postirii, veseleşti inimile turmei tale. 
Slavă Tatălui şi Fiului şi Sfântului Duh. 
Răbdând vitejeşte năvălirile şi rănile vrăjmaşilor celor potrivnici, te-ai arătat 
stâlp răbdării, întărind turma ta cu toiag dumnezeiesc şi hrănind-o, fericite, cu 
păşunile şi cu apa înfrânării. 
Și acum şi pururea şi în vecii vecilor. Amin (a Născătoarei de Dumnezeu) 
Urmând graiurile buzelor tale, prea curată, te fericim; că făcând în adevăr Dom- 
nul cu tine măriri, te-a slăvit pe tine şi te-a făcut adevărat Maică lui Dumnezeu, 
născându-Se din pântecele tău. 


Canonul Triodului 


Cântarea a 6-a 


Irmos: Inconjuratu-m-a adâncul... 


Întru pofte mi-am cheltuit viaţa cea dumnezeiască, Stăpâne, şi fiind rănit rău 
peste tot de greşeli, am scăpat la Tine; milostiveşte-Te spre mine, rogu-mă. 


Jefuitu-mi-au bogăţia şi m-au lăsat ca pe un mort tâlharii, rănindu-mi mintea cu 
patimile; ci îndurându-Te, mântuieşte-mă, Doamne. 


Dacă a văzut levitul durerea bătăilor mele, nesuferindu-mi rănile, m-a trecut; iar 
Tu, lubitorule de oameni, ai vărsat peste mine mila Ta cea bogată. 


A Născătoarei 


Pe tine rugul cel nears, muntele şi scara cea însufleţită, uşa cea cerească, după 
vrednicie te lăudăm, prea curată Marie, ceea ce eşti lauda dreptslăvitorilor. 


Alt Canon, al cuviosului 
Cântarea a 6-a 
Irmos: Curăţeşte-mă, Mântuitorule... 
Luat-ai în suflet dumnezeiască bogăţia Duhului, rugăciunea cea fără prihană, 
curăția, cinstea, privegherea neîncetată, ostenelile postului, prin care te-ai cuno- 
scut casă lui Dumnezeu. 
Prostimea materiei celei de jos o ai trecut, înțelepte, şi cu rugăciune fără materie 
ţi-ai înălțat gândul şi te-ai arătat moştenitor odihnei celei de sus, pentru săvâr- 
şirea vieţii. 
Slavă Tatălui şi Fiului şi Sfântului Duh. 


Cu sudorile pustniceşti ai stins, cu adevărat, cărbunii săgeţilor vrăjmaşului şi 
aprinzând focul credinţei, ai ars întărâtările necredinţei eresurilor. 


Şi acum şi pururea şi în vecii vecilor. Amin (a Născătoarei de Dumnezeu) 
Strălucit-a din Sion bună podoaba celui Preaînalt, îmbrăcându-se cu îmbră- 
cămintea timpului din tine, ceea ce nu ştii de nuntă, prin negrăită unire, şi a lu- 
minat lumea. 

Condac, glasul al 4-lea: 

Podobia: Arătatu-Te-ai astăzi lumii şi Lumina Ta, Doamne s-a însemnat peste 


noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Intru înălțimea înfrânării te-a pus Domnul, pe tine, ca pe o stea adevărată şi ne- 
rătăcită, luminând marginile, învăţătorule Ioane, părintele nostru. 


Icos: Casă lui Dumnezeu te-ai făcut cu adevărat pe tine însuţi, părinte, cu dum- 
nezeieştile tale bunătăţi, împodobind arătat ca şi cu nişte aur strălucitor, cre- 
dinţa, nădejdea şi dragostea cea adevărată; aşezând dumnezeieştile legi, nevoin- 
du-te cu înfrânarea ca un fără de trup; înţelepciunea, bărbăţia şi curăţia câştigân- 
du-ţi şi smerenia prin care te-ai înălţat. Pentru aceasta te-ai şi luminat cu rugă- 


ciuni neîncetate şi ai ajuns la locaşurile cereşti învăţătorule Ioane, părintele 
nostru. 


Canonul Triodului 
Cântarea a 7-a 
Irmos: Prea înălțate Dumnezeule... 


Tâlharii au căzut asupra mea, ticălosul, şi rănindu-mă, m-au lăsat ca pe un mort, 
fără suflare; pentru aceasta mă rog Ţie, Dumnezeule, cercetează-mă. 


Jefuitu-mi-au mintea gândurile cele nestătătoare, şi cu patimile rănindu-mă, m- 
au lăsat mort întru mulţimea greşalelor; ci mă vindecă, Mântuitorule. 


Dacă m-a văzut levitul chinuindu-mă în răni, nesuferind bubele, pentru nevin- 
decarea lor, m-a trecut, Mântuitorul meu; ci Tu însuţi mă tămăduieşte. 


A Născătoarei 


Tu m-ai mântuit, cel ce Te-ai întrupat din Fecioară, vărsând peste rănile mele 
mila cea bogată a îndurărilor Tale, Hristoase. Pentru aceasta pe Tine Te slăvesc. 


Alt Canon, al cuviosului 
Cântarea a 7-a 
Irmos: Din Iudeea, mergând tinerii... 
La verdeaţa împărăției celei de sus ţi-ai hrănit părinte turma şi cu toiagul învăţă- 


turilor gonind fiarele eresurilor, ai cântat: Dumnezeul părinților noştri, bine eşti 
cuvântat. 


Intrat-ai la ospăţul de nuntă cel de sus, al împăratului Hristos, fiind îmbrăcat cu 
veşmânt vrednic Celui ce te-a chemat; la carele ai şi şezut strigând: Dumnezeul 
părinţilor noştri, bine eşti cuvântat. 


Slavă Tatălui şi Fiului şi Sfântului Duh. 


Izvor înfrânării te-ai arătat părinte, neudat fiind de păcate, înecând cugetele şi 
curăţind spurcăciunea celor ce strigă cu credinţă: Dumnezeul părinților noştri, 
bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


Din pântecele tău a ieşit Domnul tuturor, Fecioară, întrupându-Se; pentru acea- 
sta cunoscându-te Născătoare de Dumnezeu, cu dreaptă credinţă strigăm Fiului 
tău: Dumnezeul părinţilor noştri, bine eşti cuvântat. 


Canonul Triodului 
Cântarea a 8-a 
Irmos: Pe Tine, Făcătorule a toate... 
Cu rănile greşalelor de la tâlhăreştile mele gânduri mi-am stricat viaţa mea, 
Mântuitorule; pentru aceasta m-am golit de dumnezeiescul Tău chip, lubitorule 
de oameni, Dumnezeule; ci milostiveşte-Te spre mine. 
Venit-ai pe pământ din cele de sus, Mântuitorule, milostivindu-Te spre mine cel 
rănit de bătăi peste tot, cu rănile păcatelor, şi ai turnat, Hristoase îndurate, peste 
mine mila Ta. 
Trupul şi sufletul, Tu Stăpâne, Mântuitorule, Ţi-ai dat răscumpărare pentru mi- 
ne, şi m-ai mântuit pe mine, cel cu totul rănit cu răni netămăduite, din mulțimea 
păcatelor, ca un milostiv. 
A Născătoarei 
Pe tine, Fecioară, ceea ce mai presus de gând ai născut pe Domnul prin cuvânt, 
cu dumnezeiasca bărbăţie, şi ai rămas Fecioară, toate lucrurile bine te cuvântăm 


şi te prea înălțăm întru toţi vecii. 


Alt Canon, al cuviosului 
Cântarea a 8-a 


Irmos: Pe Împăratul Ceresc să-L lăudăm noi credincioşii şi să 1 ne închinăm 
cântându-l şi Prea înălţându-L întru toţi vecii. 


Stâlp însufleţit, cu adevărat, şi chip înfrânării câştigându-te pe tine, părinte, toți 
cinstim pomenirea ta, loane. 


Mulțimea călugărilor se bucură şi saltă adunarea cuvioşilor şi a drepţilor; că ai 
luat cunună după vrednicie, împreună cu dânşii. 


Binecuvântăm pe Tatăl, şi pe Fiul şi pe Sfântul Duh, Domnul. 


Fiind împodobit cu bunătăţile, ai intrat în cămara cea de nuntă a măririi celei 
nespuse cântând laudă lui Hristos în veci. 


Şi acum şi pururea şi în vecii vecilor. Amin (a Născătoarei de Dumnezeu) 


Pe cei ce le trebuie ajutorul cel de Ia tine, nu-i trece cu vederea, Fecioară, care te 
laudă şi te prea înalță întru toţi vecii. 


Canonul Triodului 
Cântarea a 9-a 


Irmos: Isaie dănţuieşte... 


Nepăzind poruncile Tale, Stăpâne, cu mintea mea intrând în patimile desfătă- 
rilor, m-am golit de dar şi pentru răni zac gol; ci mă rog Ție, Mântuitorule, 
mântuieşte-mă. 


N-a putut levitul să şteargă rănile mele; ci ai venit Tu, bunule, la mine cu milo- 
stivire şi ai turnat peste mine mila îndurărilor Tale, Mântuitorule, ca un doctor 
prea ales, tămăduindu-mă. 


Ca cel ce eşti milostiv, îndurându-Te, Hristoase, m-ai mântuit pe mine cel rănit 
de tâlhari cu bătăi, şi Ţi-ai dat sufletul şi trupul Tău, Mântuitorule, ca doi dinari, 


pentru a mea răscumpărare. 


A Născătoarei 


Mai presus de gând este naşterea ta, Maică a lui Dumnezeu, că zămislirea întru 
tine a fost fără de bărbat şi s-a făcut naştere de Fecioară, că cel ce s-a născut este 
Dumnezeu; pe carele slăvindu-L, pe tine Fecioară te slăvim. 


Alt Canon, al cuviosului 
Cântarea a 9-a 
Irmos: Pe cea curată... 


Tămăduitor te-ai arătat de la Dumnezeu, fericite, celor ce bolesc întru păcate şi 
pierzător şi izgonitor duhurilor celor viclene. Pentru aceasta te fericim. 


Părăsit-ai pământul, părinte, ca pe un locaş al stricăciunii şi te-ai sălăşluit în pă- 
mântul celor blânzi; şi împreună cu dânşii te veseleşti, îndulcindu-te de desfă- 
tarea cea dumnezeiască. 


Slavă Tatălui şi Fiului şi Sfântului Duh. 


Astăzi este ziua de sărbătoare care cheamă pe toate turmele sihaştrilor la danţ 
duhovnicesc, la masă şi la mâncare de viaţă nestricăcioasă. 


Şi acum şi pururea şi în vecii vecilor. Amin (a Născătoarei de Dumnezeu) 


Cel ce s-a sălăşluit în tine, ceea ce eşti cu totul fără prihană, surpând pe ucigaşul 
de oameni, carele a amăgit dintâi pe începătorii neamului cu sfatul rău, născân- 
du-se din tine, ne-a mântuit pe noi pe toţi. 


Comentarii patristice - Evanghelia din Duminica Sfântului loan Scărarul 


Duminica a 4-a din Post (Sfântul loan Scărarul - Ev. Matei 4, 25; 5, 1-12) 


(Mt. 5, 1) Văzând mulțimile, lisus S-a suit în munte, şi aşezându-se, ucenicii 
Lui au venit la EL. 


Domnul s-a suit în munte pentru a aduce mulțimile cu Sine către lucruri mai 
înalte. Totuşi, mulțimile nu au putut urca cu EI, ci a fost urmat doar de ucenici, 
cărora le-a vorbit nu stându-le înainte, ci stând jos împreună cu ei. Căci nu 
puteau cunoaște acest măreț Om în deplinătatea Sa. Mulţi credincioşi de rând au 
crezut că EI a rostit Fericirile şi celelalte învățături pe Muntele Măslinilor, ceea 
ce nu este întru totul adevărat (Localizarea muntelui respinsă aici de către 
leronim trebuie să fi fost larg răspândită. Acelaşi lucru în găsim și în 
interpretarea lui Cromatius la acest verset n.tr.). Dacă ne referim la cele 
petrecute înainte şi după predica de pe munte, locul din Galileea pare a fi ceea 
ce credem că este Muntele Tabor sau alt munte la fel de înalt, căci după ce le-a 
vorbit, Iisus - spune evanghelistul - intra în Capernaum (Mt. 8, 5). 


(Sfântul Irineu al Lyonului, Comentariu la Matei 1.5.1, traducere pentru 
Doxologia.ro de Lucian Filip) 


(Mt. 5, 1) Văzând mulțimile, lisus S-a suit în munte, şi așezându-se, ucenicii 
Lui au venit la EL. 


De la cele de jos şi smerite la cele de sus şi înalte, Domnul, gata să înveţe pe 
ucenicii Săi, S-a suit în munte - în Muntele Măslinilor mai exact - ca tocmai 
prin acest cuvânt, să le arate darul milostivirii Sale divine. Domnul s-a suit în 
munte pentru a da ucenicilor învățătura poruncilor cerești, părăsind lucrurile 
pământeşti şi căutându-le pe cele înalte, ca şi cum acestea din urmă ar fi fost 
deja aşezate pe înălțimea aceea. S-a suit în munte pentru a da acum darul divin 
al binecuvântării de mult făgăduite, după cum şi proorocul David a spus: Cu 
adevărat, Cel ce a dat legea va da binecuvântări. 


(Cromatius, Tratat la Matei 17, 1, 1 - 2, traducere pentru Doxologia.ro de 
Lucian Filip) 


(Mt. 5, 1) Văzând mulțimile, lisus S-a suit în munte, şi aşezându-se, ucenicii 
Lui au venit la EL. 


Dacă ne întrebăm ce simbolizează muntele, se înţelege întru totul că este vorba 
despre înalta dreptate a evangheliei. Învățătura dată evreilor se afla mai jos de 
acest munte. Totuși, prin sfinții săi prooroci şi slujitori și pentru oamenii acelor 
vremi, același Dumnezeu nu a dat învățături la fel de înalte unui popor care era 
mai potrivit să fie legat de EI prin teamă, ci le-a dat prin Fiul Său unui popor 
care este mai potrivit să fie făcut liber prin iubire (Ca și Moise, lisus transmite 
legea cea nouă de pe un munte. Amândouă sunt date de același Dătător al 


legii, prima sa lege prin teamă, a doua se face liber prin iubire n.tr.). 


(Fericitul Augustin, Predica de pe Munte 1, 1, 2, traducere pentru 
Doxologia.ro de Lucian Filip) 


(Mt. 5, 1) Văzând mulțimile, lisus S-a suit în munte, şi așezându-se, ucenicii 
Lui au venit la EL. 


Nu putea EI oare să-i înveţe acolo unde se aflau deja oamenii? S-a suit în munte 
pentru două motive. Primul, pentru a împlini profeția lui Isaia, care a spus: Suie- 
te pe munte înalt, cel ce binevesteşti Ierusalimului (Is. 40, 9). Apoi, pentru a 
arăta taina iubirii, căci suirea Sa simbolizează înălțimea virtuţii. Astfel, s-a suit 
în munte ca să ne arate că oricine învață şi oricine ascultă despre calea cea 
dreaptă a lui Dumnezeu trebuie să se afle la înălțimea virtuţilor spirituale. Cel ce 
învaţă trebuie să fie el însuşi o pildă a cuvintelor sale, precum spune apostolul 
către Timotei: fă-te pildă credincioşilor (1 Tim. 4, 12). Cel ce păşeşte prin valea 
vieții pământeşti urmează căi necunoscute şi vorbeşte cuvinte pompoase, căci 
nu învaţă pe nimeni, ci îşi agonisește pedeapsă. Pentru că nimeni,aflat în vale, 
nu poate să vorbească ca de pe munte. Vorbeşte din locul în care te găseşti şi 
aşează-te la locul din care ai putinţa să vorbeşti! 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 1) Văzând mulțimile, lisus S-a suit în munte, şi așezându-se, ucenicii 
Lui au venit la EL. 


Biserica este numită munte. Este descrisă în Sfânta Scriptură că munte al lui 
Dumnezeu este muntele Vasan, munte de piscuri este muntele Vasan (Ps. 67, 
16). Astfel, Hristos S-a suit în munte pentru a le descoperi ucenicilor tainele 
adevărului. Le-a arătat că oricine doreşte să înveţe tainele adevărului trebuie să 
urce muntele Bisericii, și acesta nu este orice munte, ci muntele cel mai înalt. 
Pentru că sunt munţi ai ereticilor care nu sunt măreți, ci făţarnici. În acești munţi 
nu sunt descoperite tainele adevărului, ci minciuni care tăinuiesc adevărul. De 
aceea, Sfântul Duh îi mustră pe cei care ridică astfel de munţi, grăind prin gura 
proorocului care zice: Pentru ce, munţi cu piscuri, pizmuiţi muntele în care a 
binevoit Dumnezeu să locuiască? (Ps. 67, 17). Adunările ereticilor sunt numite 
fățarnice pentru că inima lor s-a închegat precum grăsimea (Ps. 118, 70). 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 1) Văzând mulțimile, lisus S-a suit în munte, şi aşezându-se, ucenicii 
Lui au venit la EL. 


Pentru a arăta mai vădit harul apostolilor şi pe Cel care dă această mare 
binecuvântare, a adăugat:merge-vor din putere în putere, arăta-Se-va Dumne- 
zeul dumnezeilor în Sion (Ps. 83, 8). Cu alte cuvinte, Fiul lui Dumnezeu, Care a 
binecuvântat pe apostoli în Sion, i-a binecuvântat şi pe acest munte. EI este Cel 
care a dat odată legea mozaică pe Muntele Sinai, arătând că EI a fost autorul 
ambelor legi ... Când legea a fost dată prima dată pe munte, oamenilor le era 
oprită apropierea. Însă acum, pentru că Domnul predică de pe munte, nimeni nu 
mai este oprit. Mai degrabă, toţi sunt chemaţi ca să audă, căci legea este aspră, 
iar evanghelia plină de har. În primul caz, frica este aşezată în necredincioşi. În 
cel de-al doilea, un dar al binecuvântării este turnat peste credincioşi. 


(Cromatius, Tratat la Matei 17, 1, 3 - 4, traducere pentru Doxologia.ro de 
Lucian Filip) 


(Mt. 5, 2) Şi deschizându-şi gura, îi învăţa zicând: 
Pentru ce s-au adăugat cuvintele și, deschizându-şi gura? Ca să-ţi arate că până 


şi în tăcere învăţa, căci nu învăţa doar când grăia. Uneori învăţa deschizându-şi 
gura, alteori prin cele ce le săvârşea (nu a învăţat doar prin cuvinte ci și prin 


fapte — n.tr.).Însă, când auzi că îi învăţa, nu te gândi că vorbea despre anumite 
lucruri numai cu ucenicii săi, ci mai degrabă cu întreaga mulțime prin învățătura 
Sa. Însă, întrucât mulțimea era ca orice altă mulţime, adică şi cu dintre cei 
josnici, a luat cu EI pe cei doisprezece şi i-a învăţat iar prin învăţătura lor le-a 
vorbit şi celor care erau departe de a fi gata să audă cuvintele Sale despre jertfa 
de sine fără ca să se smintească. (Mulțimea de oameni care îl asculta nu era încă 
pregătită să discearnă înţelesul învăţăturii lui lisus. Mai târziu ei vor fi învățați 
de către ucenici - n.tr.). 


(Sfântul loan Gură de Aur, Evanghelia după Matei, Omilia 15, 1, traducere 
pentru Doxologia.ro de Lucian Filip). 


(Mt. 5, 3) Fericiţi cei săraci cu duhul, că a lor este Împărăţia Cerurilor. 


Deşi Sfântul Evanghelist Luca prezintă și el aceleași Fericiri, cele de la Matei 
sunt considerate a fi mai complete. Primele au fost rostite la un loc întins, pe 
când cele de pe urmă, pe munte. Primele au fost mai puţin importante, pe când 
celelalte sunt mai complete şi adresate apostolilor într-un mod mai direct. 
Motivul acestei diferenţe a fost arătat mai devreme (Această interpretare la Luca 
este singulară. Acest autor arată diferenţa între cele două episoade şi deduce că 
lisus a predicat Fericirile de două ori, într-o manieră mai completă pentru 
ucenici mai pregătiți - la Matei - şi într-o formă mai puţin completă pentru 
mulțimile mai puţin pregătite - la Luca n.tr.). Luca a spus doar voi, cei săraci 
(Lc. 6, 20) pe când Matei a spus cei săraci cu duhul. Cel care este sărac cu duhul 
şi smerit cu inima are un duh blând şi nu gândeşte lucruri măreţe despre sine. Pe 
de altă parte, cel ce se crede a fi bogat cu duhul este mândru. Se mândrește şi nu 
împlineşte poruncile lui Hristos, căci de nu vă veţi întoarce şi nu veţi fi precum 
pruncii, nu veţi intra în Împărăţia Cerurilor (Mt. 18, 3).Numai cel care s-a pocăit 
şi a devenit precum un prunc este sărac cu duhul. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 3) Fericiţi cei săraci cu duhul, că a lor este Împărăţia Cerurilor. 


Fericiţi cei săraci cu duhul, că a lor este Împărăţia Cerurilor. Domnul a învăţat 
prin pilde că slava râvnei omenești trebuie lepădată când a spus că Domnului 
Dumnezeului tău să te închini şi Lui singur să-l slujești. lar atunci când a vestit 
prin prooroci că va alege un popor smerit care va tremura la cuvintele Lui, a 
aşezat smerenia duhului ca fericire desăvârşită. Așadar, El descrie pe cei in- 
suflați drept oameni ce cunosc că au primit Împărăţia Cerurilor... Nimeni nu are 
nimic care să fie al său, ci toţi au aceleaşi lucruri, prin darul unui singur părinte. 


Li s-au dat primele lucruri de care au nevoie pentru a se naște şi li s-au oferit 
mijloacele pentru a-și trăi viaţa. 

(Ilarie de Poitiers, La Matei 4.2, traducere pentru Doxologia.ro de Lucian 
Filip) 


(Mt. 5, 3) Fericiţi cei săraci cu duhul, că a lor este Împărăţia Cerurilor. 


Într-adevăr, cunoaștem mulţi oameni săraci, care nu sunt săraci, ci fericiţi. 
Pentru că nevoia de sărăcie nu aduce fericirea în fiecare dintre ei, ci încrederea 
deplină în Dumnezeu, sprijinită de sărăcie. Unii, neavând cele materiale, 
continuă să păcătuiască şi rămân fără credință în Dumnezeu. E limpede că nu-i 
putem numi fericiți pe aceşti oameni. Trebuie să cercetăm doar cine sunt aceşti 
fericiți cărora le spune Domnul: Fericiţi cei săraci cu duhul, că a lor este 
Împărăţia Cerurilor. lisus vrea să spună că adevărat fericite sunt acele persoane 
care, disprețuind bogățiile și averile lumii pentru a deveni bogaţi în Dumnezeu, 
doresc să fie săraci în lume. Cu adevărat, asemenea oameni par să fie săraci în 
ochii lumii, dar sunt bogați în Dumnezeu, nevoiaşi în lume dar avuţi în Hristos. 


(Cromatius, Tratat la Matei 17, 2, 1- 2, traducere pentru Doxologia.ro de 
Lucian Filip). 


(Mt. 5, 3) Fericiţi cei săraci cu duhul, că a lor este Împărăţia Cerurilor. 


lată ce citim în alt loc: Pe cei smeriţi cu duhul îi va mântui (Ps. 33, 17). Dar să 
nu credeţi că sărăcia își are originea în lipsuri. Pentru că EI a adăugat cu duhul, 
ca să înţelegi fericirea de a fi smerit şi nu de a fi sărac. Fericiţi cei săraci cu 
duhul, cei care, având pe Duhul Sfânt, sunt săraci, vrând ei înşişi să fie aşa. De 
aici, în legătură cu acest fel de sărăcie, Mântuitorul vorbeşte şi prin Isaia: 
Domnul M-a uns să binevestesc săracilor (Is. 61, 1). 


(Sfântul Irineu al Lyonului, Comentariu la Matei 1, 5, 3, traducere pentru 
Doxologia.ro de Lucian Filip) 


(Mt. 5, 3) Fericiţi cei săraci cu duhul, că a lor este Împărăţia Cerurilor. 


Ce înseamnă că a lor este Împărăţia Cerurilor? Nu este împărăţia pregătită 
pentru cei virtuoşi? Întocmai cum şi iadul este brăzdat cu toate patimile și în 
special cu cea a mândriei, toate virtuțile duc către Împărăţia Cerurilor și, mai cu 
seamă, smerenia. Căci rădăcina tuturor răutăților este mândria iar rădăcina a tot 
binele este smerenia (Lc. 44, 11) , după cum cel ce se înalță se va smeri, iar cel 
ce se smereşte se va înălța. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 4) Fericiţi cei ce plâng, că aceia se vor mângâia. 


Plângerea pomenită aici nu are legătură cu legea naturală a celor morţi, ci mai 
degrabă cu păcatele şi patimile lor. Samuel s-a întristat pentru Saul (1 Regi 15, 
11) , iar Domnul s-a căit pentru că l-a făcut pe Saul rege peste Israel (1 Regi 15, 
34). De asemenea, și apostolul Pavel spune că a plâns şi s-a tânguit pentru cei 
care, după ce au păcătuit şi au fost necumpătaţi, nu au simțit nevoia să se 
pocăiască (2 Cor. 12,21). 


(Sfântul Irineu al Lyonului, Comentariu la Matei 1, 5, 4, traducere pentru 
Doxologia.ro de Lucian Filip). 


(Mt. 5, 4) Fericiţi cei ce plâng, că aceia se vor mângâia. 


Ca şi mai devreme, învățând despre cei săraci, şi aici vorbeşte despre cei ce 
plâng. Fericiţii despre care vorbeşte nu sunt cei care jelesc moartea unui soț sau 
pierderea unui slujitor fidel. Mai degrabă, vorbeşte despre acele fericite 
persoane care ... nu contenesc a plânge, cu un simțământ evlavios şi de sfântă 
datorie, fărădelegile lumii sau batjocurile păcătoşilor. Astfel, li s-a promis celor 


ce plâng cu dreptate că vor primi pe binemeritate mângâierea bucuriei veşnice 
făgăduită de Domnul. 


(Cromatius, Tratat la Matei 17.3, 1-2, traducere pentru Doxologia.ro de 
Lucian Filip) 


(Mt. 5, 4) Fericiţi cei ce plâng, că aceia se vor mângâia. 


Cei ce-şi plâng păcatele sunt cu adevărat fericiţi, însă nu la fel de fericiţi cum 
sunt cei care plâng păcatele altora. Este mai puţin probabil ca cei ce plâng 
păcatele altora să aibă păcate ale lor pentru care să plângă. Aceștia sunt cei care 
ar trebui numiţi învăţători. Ei se află cu Domnul în munte. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip) 


(Mt. 5, 4) Fericiţi cei ce plâng, că aceia se vor mângâia. 
Fericeşte chiar şi pe cei ce plâng. Amărăciunea lor este una aparte. Nu s-a referit 


la ei doar ca fiind trişti, ci ca având o durere apăsătoare. De aceea, nu a spus cei 
trişti, ci cei ce plâng. Această fericire este pentru a aduce pe credincioşi la o 


stare de creştin autentic. Cei ce plâng pentru altcineva, pentru fiul, pentru soţia 
sau pentru vreun alt apropiat, nu au nici dorință pentru câștig sau plăcere în 
timpul tânguirii lor. Nu caută slavă. Nu sunt stârniți să plângă de batjocuri, nici 
prinşi de invidie, nici robiți de alte patimi. Singură durerea lor stăpâneşte toată 
atenția. 


(Sfântul loan Gură de Aur, Evanghelia după Matei, Omilia 15.3, traducere 
pentru Doxologia.ro de Lucian Filip). 


(Mt. 5, 4) Fericiţi cei ce plâng, că aceia se vor mângâia. 


Cei ce plâng primesc mângâiere când întristarea durerii încetează. Cei ce-şi 
plâng păcatele şi sunt iertați vor primi mângâiere în această lume. Cei ce plâng 
pentru păcatele altora se vor mângâia în viaţa veşnică ce va să vină. Cât sunt în 
lume, neștiind urmările proniei dumnezeiești şi neînțelegând pe deplin pe cei 
care sub jugul voinţei diavolilor, plâng pentru toți păcătoşii, chiar şi pentru cei 
care fără de voie totuşi săvârşesc răul. Ei văd pe toţi păcătoşii ca năpăstuiți de 
diavol. Ei cunosc vădit că cei ce sunt ai lui Dumnezeu nu pot pieri, iar cei ce 
pier nu sunt de la Dumnezeu. Nimeni nu poate fugi din mâinile lui Dumnezeu. 
De-ndată ce plângerea lor s-a sfârşit, se vor mângâia. Fără alte suferinţe, se vor 
veseli în fericirea lor. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 5) Fericiţi cei blânzi, că aceia vor moşteni pământul. 


Blânzi sunt cei care sunt blajini, smeriți şi cuminţi, simpli în credință şi 
răbdători în fața oricărei jigniri. Cuprinşi de învățăturile evangheliei, ei imită 
blândeţea Mântuitorului, Care spune învăţaţi-vă de la Mine, că sunt blând şi 
smerit cu inima (Mt. 11, 29). Moise a aflat cele mai mari daruri de la Dumnezeu 
pentru că era blând, căci s-a scris despre el: Moise însă era omul cel mai blând 
dintre toţi oamenii de pe pământ (Num. 12, 3). Mai mult decât atât, în psalmii 
lui David este scris: Adu-ţi aminte, Doamne, de David şi de toate blândeţile lui 
(Ps. 131, 1). 


(Cromatius, Tratat la Matei 17.4, 1-2, traducere pentru Doxologia.ro de 
Lucian Filip). 


(Mt. 5, 5) Fericiţi cei blânzi, că aceia vor moşteni pământul. 


O persoană blândă nici nu stârneşte rele şi nici nu este stârnit de rău, iar 
pedeapsa păcatelor nu apasă peste ea atât timp cât nu este cauza păcatului. Cel 


blând este mai mulţumit să sufere o jignire, decât să jignească. Numai dacă ești 
neînfricat de batjocuri poți fi fără de păcat. Căci, precum nu lipseşte iarba de pe 
câmp, nu lipsesc nici ispitele din lume. De aceea, cu adevărat blândă nu este 
decât acea persoană care, fiind batjocorită, nici nu face şi nici nu gândeşte să 
facă rău. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 5) Fericiţi cei blânzi, că aceia vor moşteni pământul. 


Spune-mi, la ce fel de pământ se referă aici? Unui spun că la un pământ 
închipuit, dar nu despre asta vorbeşte. [Sfântul loan Gură de Aur contrazice 
interpretările referitoare la pământ, în special cele cu caracter alexandrin 
(origeniste), pe care le consideră prea spiritualiste — n.tr.]. Căci nicăieri în 
Scriptură nu găsim vreo pomenire despre un pământ doar închipuit. Dar ce 
poate să însemne această fericire? lisus oferă o recompensă perceptibilă pentru 
simţuri, precum face şi Pavel. Căci, şi când Moise a spus cinsteşte pe tatăl tău şi 
pe mama ta, el a adăugat, ca să-ţi fie ţie bine şi să trăieşti ani mulţi pe pământ 
(Efes. 6, 2-3). La fel, însuşi Hristos spune şi tâlharului, astăzi vei fi cu Mine în 
Rai (Lc. 23, 43). Astăzi! Astfel, nu vorbește doar despre fericiri viitoare, ci şi 
despre cele prezente. (Fericirea celor blânzi nu este doar metaforică ci 


pământească. Cei blânzi se vor ferici atât în lumea aceasta cât și în cea viitoare 
— ntr.). 


(Sfântul loan Gură de Aur, Evanghelia după Matei, Omilia 15.3, traducere 
pentru Doxologia.ro de Lucian Filip). 


(Mt. 5, 5) Fericiţi cei blânzi, că aceia vor moşteni pământul. 


Vor moşteni pământul, cred că înseamnă pământul făgăduit în psalmi (către 
Dumnezeu — n.tr.) : Tu eşti nădejdea mea, partea mea eşti în pământul celor vii 
(Ps. 141, 5). Înseamnă tăria şi statornicia unei moșteniri veşnice. Sufletul, 
datorită firii sale bune, se va odihni la locul său dintotdeauna, precum un trup pe 
pământ şi se va hrăni cu mâncarea sa acolo, precum face trupul pe acest pământ. 
Aceasta este viaţa cea liniştită a sfinţilor. Cei blânzi sunt aceia care nu se fac 
robi răutăţilor şi se împotrivesc răului, biruindu-l cu binele (Rm. 12, 21). Lasă, 
dar, pe cei mândri să caute şi să se lupte pentru cele pământeşti şi trecătoare, 
căci fericiți sunt cei blânzi, că aceia vor moşteni pământul. Acesta este pământul 
de unde nu vor putea fi alungaţi. (Pământul pe care cei blânzi îl vor moşteni este 
un pământ de pe care nu vor mai putea fi alungaţi - n.tr.). 


(Fericitul Augustin, Predica de pe Munte 1.2.4, traducere pentru 
Doxologia.ro de Lucian Filip). 


(Mt. 5, 5) Fericiţi cei blânzi, că aceia vor moşteni pământul. 

Zis-a psalmistul: Cred că voi vedea bunătăţile Domnului, în pământul celor vii 
(Ps. 26, 19). Însă unii spun că, atât timp cât acest pământ se află în această stare 
slăbită de păcat, este pământul celor morţi, căci este supus netrebniciei şi de- 
şertăciunii. Însă, îndată ce a fost slobozit din robia păcatului în libertatea slavei 
fiilor lui Dumnezeu, devine pământul celor vii, ca cei nepieritori să moștenească 
nemurirea. După un alt exeget, este un fel de Rai, în care sfinții sunt pe cale să 
locuiască şi de aici este numit pământul celor vii. Cât despre locul nostru de mai 
Jos, este vorba de pământ; dar ca şi cerul de sus, este numit pământul celor vii. 
Alţii spun că, întrucât trupul nostru se află pe pământ și, atât timp cât este supus 
morţii, este tărâmul morţilor. Însă, pentru că trupul a fost transformat și făcut 
întocmai cu trupul slavei lui Hristos, se va odihni în tărâmul celor vii. Cei 
nemuritori îl vor moșteni ca pe un tărâm veşnic,iar ființele spirituale şi sfinții, ca 
tărâm sfânt şi duhovnicesc (tărâmul celor vii pe care cei blânzi îl vor moşteni 
este moştenirea nesfârşită a vieţii veşnice cu Dumnezeu - n.tr.). 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 6) Fericiţi cei ce flămânzesc şi însetează de dreptate, că aceia se vor 
sătura. 


Dacă trebuie să dau, într-adevăr, o explicație, Domnul împlineşte dorința celor 
ce aşteaptă învățătura Sa, prin cuvântul cântărit prin virtute şi dreptate. El S-a 
născut pentru noi înțelepciune de la Dumnezeu, dreptate, sfințire și 
răscumpărare (| Cor. 1, 30). EI este Pâinea care se coboară din cer (In. 6, 50) şi 
apa cea vie (In. 4, 11) , după care şi însuși marele David a însetat. EI a spus într- 
unul dintre psalmi: Însetat-a sufletul meu de Dumnezeul cel viu; când voi veni 
şi mă voi arăta feţei lui Dumnezeu ? (Ps. 41, 2) ... lar eu întru dreptate mă voi 
arăta feţei Tale, sătura-mă-voi când se va arăta slava Ta (Ps. 16, 15). După 
părerea mea, aceasta este adevărata virtute, binele neamestecat cu rău, adică, 
Dumnezeu, Virtutea care acoperă cerurile, după cum spune Avacum (Avacum 
a) 


(Origen, Fragmentul 83, traducere pentru Doxologia.ro de Lucian Filip) 


(Mt. 5, 6) Fericiţi cei ce flămânzesc şi însetează de dreptate, că aceia se vor 
sătura. 


EI ne-a învăţat că trebuie să căutăm dreptatea cu o dorinţă arzătoare și nu lipsiţi 
de vlagă. Într-adevăr, fericeşte acele persoane care, în căutarea dreptăţii, ard de 
un dor aprins în setea şi foamea lor. Pentru că, dacă fiecare dintre noi 
flămânzeşte și însetează cu adevărat după dreptate cu o dorinţă aprinsă, ce ne 
rămâne să facem este să o căutăm şi să cugetăm la ea. Trebuie să ne dorim cu 
adevărat dreptatea pentru care flămânzim şi însetăm. 


(Cromatius, Tratat la Matei 17.5.1, traducere pentru Doxologia.ro de Lucian 
Filip). 


(Mt. 5, 6) Fericiţi cei ce flămânzesc şi însetează de dreptate, că aceia se vor 
sătura. 


Fii cu luare aminte cu câtă hotărâre o spune, căci lisus nu spune fericiţi cei ce se 
apropie de dreptate, ci fericiți cei ce flămânzesc şi însetează după dreptate - nu 
cu fățărnicie ci căutându-o din toată inima. Prin contrast, cea mai definitorie 
caracteristică a lăcomiei este dorința puternică prin care nu flămânzim după 
mâncare şi băutură, cât după mai multe şi mai multe lucruri. lisus ne-a îndemnat 
să mutăm această dorinţă către un nou scop, eliberarea de lăcomie. 


(Sfântul loan Gură de Aur, Evanghelia după Matei, Omilia 15.4, traducere 
pentru Doxologia.ro de Lucian Filip). 


(Mt. 5, 6) Fericiţi cei ce flămânzesc şi însetează de dreptate, că aceia se vor 
sătura. 


A flămânzi şi a înseta de dreptate înseamnă a dori dreptatea lui Dumnezeu. 
Oamenii ar trebui să asculte şi să săvârşească dreptatea lui Dumnezeu, dar nu ca 
şi cum ar face-o siliți, ci din dorul inimii lor. Orice bine care nu izvorăşte din 
acest fel de dragoste de dreptate nu este bineplăcut lui Dumnezeu. Așadar, 
Domnul, prin loan, nu îi cheamă pe toți să bea, ci numai pe cei care sunt 
însetaţi, spunând, dacă însetează cineva, să vină la Mine şi să bea (In. 7, 37). La 
fel, nu a vorbit degeaba despre cei care flămânzesc şi însetează de dreptate. 
Oricine flămânzeşte după dreptate dorește să vieţuiască întocmai după dreptatea 
lui Dumnezeu, iar aceasta este caracteristică oamenilor cu o inimă bună. Cel ce 
însetează după dreptate şi vrea să dobândească înţelepciunea lui Dumnezeu nu o 
poate câștiga decât prin cercetarea Scripturilor. Asta se potriveşte unei persoane 
cu o inimă neadormită. Căci se vor sătura şi vor fi umpluţi cu abundența 
răsplătirilor lui Dumnezeu. Mai mari sunt darurile lui Dumnezeu decât cele mai 
arzătoare dorinţe ale sfinților. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 6) Fericiţi cei ce flămânzesc şi însetează de dreptate, că aceia se vor 
sătura. 


Drept aceea, Cel care este pâinea cea cerească şi fântâna apei celei vii 
făgăduieşte drept răsplată celor care astfel flămânzesc şi însetează, plinătatea 
odihnei veșnice: Fericiţi cei ce flămânzesc şi însetează de dreptate, că aceia se 
vor sătura. Aceasta este cu adevărat acea dreptate a credinței care vine de la 
Dumnezeu şi Hristos, despre care spune apostolul:dreptatea lui Dumnezeu vine 
prin credinţa în lisus Hristos, pentru toţi şi peste toţi cei ce cred (Rom. 3, 22). 


(Cromatius, Tratat la Matei 17.5.2, traducere pentru Doxologia.ro de Lucian 
Filip). 


(Mt. 5, 6) Fericiţi cei ce flămânzesc şi însetează de dreptate, că aceia se vor 
sătura. 


Apoi arată răsplata, din nou prin analogie cu lucrurile sensibile, spunând:se vor 
sătura. Astfel, întrucât este binecunoscut că cei bogați se îmbogăţesc prin 
propria lăcomie, lisus spune de fapt: Nu, ci din contră. Căci dreptatea aduce 
adevărata bogăţie. De aceea, cât timp păşiţi pe căile dreptății, nu vă temeţi de 
sărăcie şi nici nu vă înfricoşaţi de înfometare. De fapt, cei ce sărăcesc pe 
semenii lor sunt cei care pierd totul, în timp ce acel care iubeşte dreptatea își 
păstrează toate bunurile în siguranță. Dacă, nerâvnind, dobândesc o astfel de 
abundență de daruri, cu atât mai multe vor primi, gata fiind să ofere altora ceea 
ce au. 


(Sfântul loan Gură de Aur, Evanghelia după Matei, Omilia 15.4, traducere 
pentru Doxologia.ro de Lucian Filip). 


(Mt. 5, 7) Fericiţi cei milostivi, că aceia se vor milui. 


Cu adevărat, printr-un mare număr de mărturii, pe cât de multe în Vechiul 
Testament, pe atât de multe şi în cel Nou, suntem îndemnați de Domnul să fim 
milostivi. Socotim ca pentru o scurtătură a credinţei este destul, şi mai mult 
decât destul, ceea ce însuşi Domnul a spus prin cuvintele acestea, fericiţi cei 
milostivi, că aceia se vor milui (Mt. 5, 7). Domnul spune că fericiţi sunt cei 
milostivi. Nimeni nu poate câștiga mila lui Dumnezeu decât dacă este și el 
milostiv. În alt loc, a spus: Fiţi milostivi, precum şi Tatăl vostru este milostiv 
(Lc. 6, 36) (Mila lui Dumnezeu întrece de nenumărate ori pe cel mai milostiv 
dintre noi n.tr.). 


(Cromatius, Tratat la Matei 17.6, 1-2, traducere pentru Doxologia.ro de 
Lucian Filip). 


(Mt. 5, 7) Fericiţi cei milostivi, că aceia se vor milui. 


lisus nu vorbeşte aici doar despre cei ce dau din bunurile lor, ci şi despre cei 
care arată milă prin faptele lor. Porunca este largă ca înţeles. La ce răsplată să se 
aştepte cei ce ascultă de poruncă? Vor fi miluiţi. 


La o primă vedere, răsplata pare a fi o înapoiere exactă a celor oferite, însă de 
fapt răsplata de la Dumnezeu este mult mai mare decât faptele de binefacere ale 
oamenilor. Căci, în timp ce suntem milostivi după măsura fiinţei noastre umane, 
suntem miluiți de către Domnul a toată făptura. Mila omului și mila lui 
Dumnezeu nu sunt același lucru. Pe cât este de diferită bunătatea coruptă de 
păcat de cea desăvârșită, pe atâta este de diferită mila omenească de cea a lui 
Dumnezeu. 


(Sfântul loan Gură de Aur, Evanghelia după Matei, Omilia 15.4, traducere 
pentru Doxologia.ro de Lucian Filip) 


(Mt. 5, 7) Fericiţi cei milostivi, că aceia se vor milui. 


Ascultă ce urmează: Fericiţi cei milostivi, că aceia se vor milui. Fă şi tu aceasta 
şi vei fi răsplătit cu aceeaşi măsură. Fă aceasta față de aproapele tău, ca să ţi se 
facă şi ție. Căci poţi fi prea plin, dar să fii totuşi în nevoi. Poţi avea din 
abundență dintre cele trecătoare, dar să fii nevoiaş în ce privește viaţa veşnică. 
Auzi vocea unui cerşetor, dar înaintea lui Dumnezeu tu însuţi eşti un cerşetor. 
Cineva cerşeşte de la tine, în timp ce şi tu însuţi cerşeşti. Cum te porți cu 
cerşetorul tău, așa se va purta şi Dumnezeu cu tine. Din prea plinul tău umple o 
persoană goală în nevoie, ca şi propria ta sărăcie să fie miluită din plenitudinea 
lui Dumnezeu (De vreme ce şi noi suntem cerşetori înaintea lui Dumnezeu, ar 
trebui să ne purtăm cu cerşetorii aşa cum vrem să se poarte și Dumnezeu cu noi 
n.tr.). 


(Fericitul Augustin,Predica 53.5,traducere pentru Doxologia.ro de Lucian 
Filip) 

(Mt. 5, 7) Fericiţi cei milostivi, că aceia se vor milui. 

Milostenia la care ne referim aici nu este doar pomana dată săracilor, orfanilor 
şi văduvelor. Acest fel de milostenie se poate regăsi adesea şi printre cei care 


abia dacă II cunosc pe Dumnezeu. Dar milostivă cu adevărat este acea persoană 
care arată bunăvoință şi pentru duşmanul său şi-l răsplăteşte cu bine. Căci scris 


este: Iubiţi pe vrăjmaşii voştri, faceţi bine celor ce vă urăsc pe voi (Lc. 6, 27). 
Amintiţi-vă că şi Dumnezeu trimite ploaia și face soarele să răsară nu numai 
peste cei buni cât şi peste cei răi. Astfel, Hristos ne cheamă să fim milostivi, 
precum şi Tatăl nostru este milostiv (Lc. 6, 36).0 astfel de persoană este cu 
adevărat fericită, căci, dacă nu a păcătuit, ceea ce este foarte greu pentru noi 
toți, harul lui Dumnezeu îl ajută în desăvârşirea simțului dreptăţii şi se roagă 
astfel: şi ne iartă nouă greşelile noastre, precum şi noi iertăm greşiților noştri 
(Mt. 6, 12). 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 8) Fericiţi cei curaţi cu inima, că aceia vor vedea pe Dumnezeu. 


la seama că răsplata este una spirituală. Cei pe care îi numeşte aici curaţi sunt 
fie cei care și-au plinit viețile lor cu bunătate încât nu mai cunosc răul din ei, fie 
cei care au o viaţă moderată şi simplă şi care trăiesc în Hristos. În acelaşi duh a 
spus şi Pavel:căutaţi pacea cu toţi şi sfinţenia, fără de care nimeni nu va vedea 
pe Domnul (Evr. 12, 14). El vorbeşte aici despre o asemenea putinţă de a vedea, 
atât cât îi este îngăduit omului să aibă (Nu despre cea care este dincolo de 
putinţa noastră n.tr.). Căci sunt mulți milostivi care nu vor să lipsească pe alții 
de ceva şi care nu sunt pizmaşi, dar care rămân încâlciți în păcate, precum cele 
trupeşti şi imorale. lisus adaugă aceste cuvinte pentru a arăta că ultimele virtuți 
nu sunt suficiente în și prin ele însele. Pavel, scriind corintenilor, adevereşte 
cele despre macedoneni, care nu erau bogați numai prin mila pe care o arătau,ci 
şi prin restul virtuţilor lor. Căci, vorbind despre duhul lor mărinimos pe care I- 
au arătat, el spune: ci s-au dat pe ei înşişi întâi Domnului şi apoi nouă 0 Cor. 8, 
5). 


(Sfântul loan Gură de Aur, Evanghelia după Matei, Omilia 15.4, traducere 
pentru Doxologia.ro de Lucian Filip) 


(Mt. 5, 8) Fericiţi cei curaţi cu inima, că aceia vor vedea pe Dumnezeu. 


Fiţi cu băgare de seamă la cele ce urmează. Când textul spune fericiţi cei curați 
cu inima, se referă la acei care s-au curăţit pe dinăuntru, pentru că numai aceea 
vor vedea pe Dumnezeu. A vedea pe Dumnezeu este scopul şi sfârşitul tuturor 
faptelor noastre de iubire. Dar este sfârşitul prin care ne vom desăvârşi, iar nu 
sfârşitul care duce la nimicire. Bagă de seamă că mâncarea se sfârşeşte într-un 
fel, iar veșmintele într-altul. Mâncarea se sfârşeşte când este consumată, o haină 
se sfârşeşte când se termină de cusut. Amândouă se sfârșesc, însă sfârşirea 
primului înseamnă distrugere, iar a celui de-al doilea, desăvârșire. Indiferent ce 
facem, ce fapte bune săvârşim, ce ne chinuim să îndeplinim, ce dorim cu 


înfocare în mod lăudabil, ce lucru fără prihană vrem, nu vom mai face nimic 
atunci când vom vedea pe Dumnezeu. Chiar așa, ce să mai vrea cineva când are 
pe Dumnezeu înaintea ochilor? Sau ce va sătura pe cineva care nu poate fi 
săturat cu Dumnezeu? Năzuim să-l vedem pe Dumnezeu. Ardem de dorinţa de 
a-L vedea pe Dumnezeu. Dar luaţi aminte la ce se spune: fericiţi cei curaţi cu 
inima, că aceia vor vedea pe Dumnezeu. Înzestraţi-vă cu aceste mijloace de a-L 
vedea pe Dumnezeu. Ca să vă vorbesc deschis: De ce dorești să vezi un răsărit, 
având ochii întredeschişi? Lasă ochii să fie larg deschişi şi lumina va fi plină de 
bucurie. Dacă ochii tăi sunt închişi, și lumina va fi un chin. Numai cu inimă 
curată vei fi lăsat să vezi ceea ce doar ea poate. 


(Fericitul Augustin,Predica 53.6,traducere pentru Doxologia.ro de Lucian 
Filip) 


(Mt. 5, 8) Fericiţi cei curaţi cu inima, că aceia vor vedea pe Dumnezeu. 


Cu inimă curată sunt cei care s-au lepădat de ticăloşia păcatului, care s-au 
curățit de murdăria cărnii şi au bineplăcut lui Dumnezeu prin faptele lor de 
credință și dreptate. Precum și David spune într-un psalm: Cine se va sui în 
muntele Domnului Şi cine va sta în locul cel sfânt al Lui? Cel nevinovat cu 
mâinile şi curat cu inima, care n-a luat în deşert sufletul său (Ps. 23, 3-4). Și 
David, bineştiind că Dumnezeu poate fi văzut cu o inimă curată, se roagă astfel 
în psalmi: Inimă curată zideşte întru mine, Dumnezeule, şi duh drept înnoieşte 
întru cele dinlăuntru ale mele (Ps. 50, 11). Astfel, Domnul arată că există 
oameni cu inimă curată care sunt vrednici de fericire. Ei sunt cei care, viețuind 
cu o inimă curată şi o conştiinţă nepătată prin credinţa în Dumnezeu, vor câştiga 
dreptul de a vedea pe Dumnezeul Slavei în Împărăţia Cerurilor ce va să vină, 
după cum spune apostolul,nu ca acum ca prin oglindă, în ghicitură, ci față către 
faţă (| Cor. 13, 12). 


(Cromatius, Tratat la Matei 17.6, 1-2, traducere pentru Doxologia.ro de 
Lucian Filip). 


(Mt. 5, 8) Fericiţi cei curaţi cu inima, că aceia vor vedea pe Dumnezeu. 


Fericiţi cei curaţi cu inima, că aceia vor vedea pe Dumnezeu. Sunt două feluri 
de a vedea pe Dumnezeu: în veacul acesta şi în cel ce va să vină. În veacul 
acesta, precum s-a scris: cel ce M-a văzut pe Mine a văzut pe Tatăl (In. 14,9). 
Căci sunt curați cu inima nu doar cei ce nu fac şi nu gândesc rău, ci şi cei care 
fac şi gândesc întotdeauna tot binele. Căci se poate ca adesea să faci din când în 
când binele, dar să nu fie intenţionat. Cei care fac aşa s-ar putea să facă bine, dar 
nu ținând seama de Dumnezeu. Şi Dumnezeu nu răsplăteşte un asemenea bine, 
căci binele răsplătit de Dumnezeu nu este cel care este pur şi simplu făcut, ci cel 


care este făcut foarte bine. Mai mult decât atât, o persoană care face binele 
gândindu-se la Dumnezeu, fără îndoială că şi intenționează asta. De aceea, 
oricine urmează pe deplin dreptatea şi o caută, cu mintea sa vede pe Dumnezeu, 
căci dreptatea este chipul lui Dumnezeu și Dumnezeu este drept. Deci, în 
măsura în care oricine s-a întors de la rele şi a făcut cele bune, în acea măsură el 
vede şi pe Dumnezeu, fie nedesluşit, fie limpede, fie mai puțin, fie mai mult, fie 
în parte, fie în întregime, fie arareori, fie întotdeauna, fie după putinţa omului de 
a o face. În acelaşi chip, şi o persoană care săvârşeşte şi gândeşte răul vede pe 
diavol, căci fiecare rău este simbolul diavolului. Cu toate acestea, în vremea 
aceea, cei curați cu inima în acest chip vor vedea pe Dumnezeu față către față, 
nu ca acum, în parte, ca prin oglindă (1Cor. 13, 12). 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 9) Fericiţi făcătorii de pace, că aceia fiii lui Dumnezeu se vor chema. 


Făcătorii de pace sunt cei care, stând deoparte de piatra de încercare a certurilor 
şi a neînțelegerilor, păzesc duioşia dragostei frățeşti şi cu unitatea credinţei 
universale pacea Bisericii. Și Domnul în Evanghelie îi îndeamnă pe ucenicii săi 
să păzească mai cu seamă această pace, spunând: pacea vă las vouă, pacea Mea 
o dau vouă (In. 14, 27). David a mărturisit mai înainte că Domnul va da pacea 
aceasta Bisericii Sale, spunând auzi-voi ce va grăi întru mine Domnul Dumne- 
zeu; că va grăi pace peste poporul Său şi peste cuvioşii Săi şi peste cei ce îşi 
întorc inima spre Dânsul (Ps. 84, 8-9). 


(Cromatius, Tratat la Matei 17.7, 1-2, traducere pentru Doxologia.ro de 
Lucian Filip) 


(Mt. 5, 9) Fericiţi făcătorii de pace, că aceia fiii lui Dumnezeu se vor chema. 


În interiorul omului există un fel de ceartă zilnică; un război lăudabil se dă 
pentru a ţine ceea ce este bun departe de a fi cucerit de către rău. Lupta se dă 
pentru a nu lăsa dorința să cucerească mintea, iar pofta înţelepciunea. Aceasta 
este pacea trainică pe care trebuie să o lucrezi în tine, ca răul să fie supus 
binelui. Mai mult decât atât, partea cea bună din tine, este partea în care se află 
chipul lui Dumnezeu. Aceasta se numeşte minte sau intelect. Acolo arde 
credinţa, acolo este întărită nădejdea, acolo este aprinsă mila. 


(Fericitul Augustin, Predica 53A.12,traducere pentru Doxologia.ro de Lucian 
Filip) 


(Mt. 5, 9) Fericiţi făcătorii de pace, că aceia fiii lui Dumnezeu se vor chema. 


Făcătorul de pace este cel ce conştientizează armonia Scripturilor, acolo unde 
alții văd numai o nepotrivire: Vechiul Testament cu Noul, legea cu profeții, 
evanghelie cu evanghelie. De aceea, imitând pe Fiul lui Dumnezeu, va fi numit 
fiu, cuprinzând prin lucrarea sa Duhul înfierii (Rom. 8, 15). [Pentru Chiril, 
făcătorul de pace este cel în stare scoate în evidență unitatea și armonia 
Scripturilor. Chiril vorbeşte către eretici (gnostici, marcioniţi şi manihei) care au 
despărțit Vechiul Testament de Noul, dar şi provoacă pe aceia (în special 
polemiştii păgâni ca Porfirie și Iulian) care au arătat că există contradicții între 
cărțile Scripturii sau între Evanghelii n.tr.]. 


(Sfântul Chiril al Alexandriei, Fragment 38, traducere pentru Doxologia.ro 
de Lucian Filip) 


(Mt. 5, 9) Fericiţi făcătorii de pace, că aceia fiii lui Dumnezeu se vor chema. 


Pace este singur Dumnezeu, despre care spune apostolul că El este pacea 
noastră; deci, oamenii care preţuiesc pacea sunt copii păcii. Dar unii pot crede 
că sunt făcători de pace cei care fac pace cu duşmanii lor dar rămân nepăsători 
față de răul din suflet. Ei nu sunt niciodată împăcaţi în inima lor cu proprii lor 
dușmani interiori, deşi sunt gata să facă pace cu ceilalți. Ei sunt mai degrabă 
imitații ale păcii, decât iubitori de pace. Căci binecuvântată este acea pace 
născută în inimă, nu acea din cuvinte. Chiar vrei să ştii cine este cu adevărat un 
făcător de pace? Ascultă ce spune proorocul: Opreşte-ţi limba de la rău şi buzele 
tale să nu grăiască vicleşug (Ps. 88, 12). 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 9) Fericiţi făcătorii de pace, că aceia fiii lui Dumnezeu se vor chema. 


Aici, Hristos nu răspunde numai că nu trebuie să fie dușmănoşi şi să se urască 
unul pe celălalt, ci urmărește şi altceva mai important, şi anume de a împăca pe 
alții care se duşmănesc. Şi din nou, făgăduiește o răsplată spirituală. Care? Că 
aceia fiii lui Dumnezeu se vor chema. Căci, de fapt aceasta a fost lucrarea de 
căpătâi a Unului Născut: să adune cele împărțite şi să împace pe cei străini 
(Lucrarea mântuitoare a lui Dumnezeu este făcătoare de pace n.tr.). 


(Sfântul loan Gură de Aur, Evanghelia după Matei, Omilia 15.4, traducere 
pentru Doxologia.ro de Lucian Filip) 


(Mt. 5, 9) Fericiţi făcătorii de pace, că aceia fiii lui Dumnezeu se vor chema. 


Unde nu este ceartă, acolo este pace deplină şi de aceea, fiii lui Dumnezeu sunt 
făcători de pace, pentru că, în sfârşit, nimic nu mai poate sta înaintea lui 
Dumnezeu. În felul acesta, fiii se aseamănă într-un chip lui Dumnezeu Tatăl. Şi 
cei care înăbuşesc patimile şi le supun rațiunii, minţii și duhului și ţin în frâu 
poftele trupeşti sunt făcători de pace în ei înşişi. În acest chip, ei înşişi devin 
împărăție a lui Dumnezeu. În această împărăție, toate sunt atât de bine așezate 
încât tot ceea ce este comun omului și animalelor este de-ndată stăpânit de acel 
lucru de căpătâi şi însemnat în om, și anume mintea rațională. Această 
înzestrare importantă este şi ea însăși supusă unei puteri mai mari, şi anume 
Însuși Adevărul, adică Fiul lui Dumnezeu cel Unul Născut. 


(Fericitul Augustin, Predica de pe Munte 1.2.9, traducere pentru 
Doxologia.ro de Lucian Filip). 


(Mt. 5, 10) Fericiţi cei prigoniţi pentru dreptate, că a lor este Împărăţia 
Cerurilor. 


Domnul nu a pomenit degeaba pe cei flămânzi şi însetaţi de dreptate. Hristos ne 
învaţă să însetăm în dorinţa noastră pentru dreptate ca pentru ea să dispreţuim 
prigoanele lumii, pedepsele trupești şi însăşi moartea. Mucenicii, mai mult decât 
toate, sunt întruchiparea celor care, pentru dreptatea credinței şi numele lui 
Hristos, îndură prigoane în această lume. Lor le este făgăduită o mare nădejde, 


şi anume, Împărăția Cerurilor. Apostoli au fost pilde de căpătâi ale acestei 
fericiri şi, odată cu ei, toți drepții care pentru dreptate au fost împilaţi cu 
prigoniri. Datorită credinţei lor, au păşit pe tărâmul ceresc. 


(Cromatius, Tratat la Matei 17.8, 1-2, traducere pentru Doxologia.ro de 
Lucian Filip). 


(Mt. 5, 10) Fericiţi cei prigoniţi pentru dreptate, că a lor este Împărăţia 
Cerurilor. 


Pentru dreptate. Acest adaos deosebeşte, în mod clar, mucenicul de tâlhar. Căci 
şi tâlharul, din cauza faptelor sale rele, suferă de mâna legii şi nu are pretenția 
unui premiu sau a unei cununi, ci în schimb, plătește pentru greşeala sa. Nu 
pedeapsa, ci motivul pedepsei dă naştere la mucenici. Să alegem prima dată 
motivul corect şi apoi să îndurăm pedeapsa fără teamă. 


Când Hristos a pătimit, erau trei cruci într-un singur loc: EI însuși era în mijloc 
şi în cele două părți ale Sale erau doi tâlhari. Priveşte pedeapsa: este aceeaşi 
pentru toţi trei. Cu toate acestea, unul dintre tâlhari a aflat Raiul pe cruce. Omul 
din mijloc, judecând, osândeşte pe cel mândru şi primeşte pe cel smerit. Acea 
bucată de lemn a slujit ca scaun de judecată pentru Hristos. EI, care judecă, 


singurul în stare să judece drept, spune tâlharului care s-a mărturisit: Adevărat 
grăiesc ţie, astăzi vei fi cu Mine în Rai (Lc. 23, 43). Căci tâlharul se smerise pe 
sine. Bagă de seamă ce cuvinte simple a spus: Pomeneşte-mă, Doamne, când vei 
veni în împărăţia Ta (Lc. 23, 42). Sensul lor este: îmi cunosc faptele mele cele 
rele şi continui să fiu răstignit până ce vei veni. ȘI, pentru că oricine se smereşte 
se va înălța, Hristos îndată i-a răspuns şi s-a milostivit. 


(Fericitul Augustin, Predica 53A.13,traducere pentru Doxologia.ro de Lucian 
Filip) 


(Mt. 5, 10) Fericiţi cei prigoniţi pentru dreptate, că a lor este Împărăţia 
Cerurilor. 


Nu putem să credem că aceasta se referă numai la cei care suferă prigoane de la 
neamurile străine pentru neînchinarea la idoli, ci se referă şi la cei care sunt 
fericiți pentru nelepădarea adevărului când sunt prigoniți de eretici (Aşa-ziși 
creştini, care neagă mărturia apostolică n.tr.). Şi ei suferă pentru dreptate. În 
timp ce neamurile necredincioase Îl neagă pe Hristos, ereticii neagă adevărul lui 
Hristos. Cei care neagă adevărul lui Hristos Îl neagă pe Însuşi pe Hristos. Pentru 
că Hristos este adevărul. Şi astfel, ereticii, care sunt prigoniți nemărturisind pe 
Hristos, ci mărturisind aşa-zisul adevăr al lui Hristos, în timp ce la o primă 
vedere ar părea să fie creștini, după dreptatea lor, sunt de fapt păgâni. Dacă 
astfel de oameni te prigonesc, eşti binecuvântat, precum a fost Sfântul loan 
Botezătorul. Căci loan nu a fost omorât nu pentru că era păgân, nici pentru 
erezie, ci pentru faptele morale pe care le propovăduia, mustrându-l pe Irod 
pentru adulterul său. De fapt, toți proorocii au fost omorâți de către cei ai 
neamului lor, nu de regi păgâni. Cu toate acestea, dacă este adevărat că proo- 
rocii sunt mucenici, fără îndoială că o persoană care îndură astăzi osânde pentru 
Dumnezeu, chiar şi dacă suferă din mâinile alor săi, primeşte o răsplată veșnică. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip) 


(Mt. 5, 11) Fericiţi veţi fi voi când vă vor ocări şi vă vor prigoni şi vor zice tot 
cuvântul rău împotriva voastră, minţind din pricina Mea. 


Dar ca să nu te lase să crezi că a fi ocărât de la sine fericește pe oameni, a 
adăugat două condiţii: prima, să fie pentru Hristos; şi a doua, ca lucrul pentru 
care ești acuzat să fie neadevărat. Nu te aştepta să fii fericit dacă eşti ocărât 
pentru ceva rău, iar ceea ce se spune este adevărat. 


(Sfântul loan Gură de Aur, Evanghelia după Matei, Omilia 15.4, traducere 
pentru Doxologia.ro de Lucian Filip). 


(Mt. 5, 11) Fericiţi veţi fi voi când vă vor ocări şi vă vor prigoni şi vor zice tot 
cuvântul rău împotriva voastră, minţind din pricina Mea. 


Tocmai vorbea despre îndurarea prigoanelor. Este ca şi cum cineva L-ar fi 
întrebat pe Dumnezeu: Doamne, dacă am fi prigoniți pentru Tine sau pentru 
dreptate? Dacă am îndura ruşinea și ocara oamenilor răi? Fericiți veţi fi, spune 
lisus, nu doar dacă veţi fi prigoniţi, ci şi dacă alții vor spune cuvinte rele 
împotriva voastră, din cauza mea. Mulţi oameni devin dușmanii noştri din cauza 
credinţei noastre în Dumnezeu, dar nu ne prigonesc deschis. Poate pentru că nu 
au puterea să prigonească (autorul scrie aceasta la o vreme când creştinismul 
devenise religie de stat. De aceea, prin prigoană înţelege ostilitatea încă arătată 
de către păgâni față de religia creştină, care numai în cazuri excepţionale s-a 
manifestat în acte deschise de violenţă n.tr.). Totuşi, ei sunt peste tot şi ne acuză 
de tot felul de lucruri rele. Spune Scriptura: Fericiţi veţi fi voi când vă vor ocări 
şi vă vor prigoni şi, minţind, vor zice tot cuvântul rău împotriva voastră, din 
pricina Mea. Deci, răsplata voastră nu se sfârşeşte în momentul în care v-aţi 
milostivit, dând un pahar de apă. Dacă îţi greşeşte cineva, chiar şi cu un singur 
cuvânt, sufletul tău nu va fi lipsit de răsplată. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip) 


(Mt. 5, 12) Bucuraţi-vă şi vă veseliţi, că plata voastră multă este în ceruri, că 
aşa au prigonit pe proorocii cei dinainte de voi. 


Nu numai că trebuie să îndurăm cu răbdare toate mizerabilele acuze ale 
persecutorilor, născocite împotriva celor drepți într-un timp al prigoanelor 
numelui lui Hristos, sau diferitele reproşuri cu care putem fi încărcaţi, sau 
pedepsele trupului, ci trebuie să le primim cu bucurie, pentru slava ce le va 
urma. Căci spune Hristos: bucuraţi-vă şi vă veseliţi, că plata voastră multă este 
în ceruri. Cât de prea mărită este primirea acestor prigoane cu plata despre care 
Domnul spune că e în ceruri. Și aşa, ținând seama de plata slavei promise, 
trebuie să fim pregătiți cu credinţă sinceră pentru fiecare suferință, ca astfel, să 
fim făcuți părtași la slava proorocilor. 


(Cromatius, Tratat la Matei 17.9, 2-3, traducere pentru Doxologia.ro de 
Lucian Filip). 


(Mt. 5, 12) Bucuraţi-vă şi vă veseliţi, că plata voastră multă este în ceruri, că 
aşa au prigonit pe proorocii cei dinainte de voi. 


Priveşte atunci din nou la plată: că plata voastră multă este în ceruri, şi nu 
deznădăjdui dacă nu auzi împărăţia lui Dumnezeu promisă cu fiecare Fericire. 


Căci Hristos, numind diferit plata, continuă să le aşeze pe toate în una, în 
Împărăţia Cerurilor. Căci El spune, de fapt: cei ce plâng vor fi mângâiaţi şi cei 
milostivi vor fi miluiţi, cei curaţi cu inima vor vedea pe Dumnezeu, iar făcătorii 
de pace Fiii lui Dumnezeu se vor chema. În toate acestea, Cel fericit nu face 
altceva decât să lase a se înțelege că se referă la Împărăţia Cerurilor. Căci 
oamenii care se vor bucura de toate acestea cu siguranţă vor ajunge în Împărăţia 
Cerurilor. De aceea, să nu te gândeşti că Împărăţia Cerurilor este doar a celor 
săraci cu duhul. Aparține şi celor care flămânzesc după dreptate, şi celor blânzi, 
şi tuturor celorlalți fericiți, fără a hpsi pe vreunul de ea. Căci a aşezat fericirea 
Sa deasupra a toate pentru a nu te lăsa să te aștepți la ceva din lumea aceasta 
materială. Căci, dacă cineva ar fi câştigat un premiu sau o coroană pentru lucruri 
care vor pieri împreună cu această viaţă, lucruri care zboară mai repede decât o 
umbră, ar mai fi acela fericit? 


(Sfântul loan Gură de Aur, Evanghelia după Matei, Omilia 15.5, traducere 
pentru Doxologia.ro de Lucian Filip). 


(Mt. 5, 12) Bucuraţi-vă şi vă veseliţi, că plata voastră multă este în ceruri, că 
aşa au prigonit pe proorocii cei dinainte de voi. 


Cântăreşte ruşinea pământească şi slava cerească şi vezi dacă ce înduri pe 
pământ nu este cu mult mai puţin decât răsplata ce te așteaptă în Rai. Dar poate 
vei spune: cine, ocărât fiind, poate fi şi bucuros? Cine poate, nu numai să îndure 
ocara, dar să se şi veselească de ea? Răspunsul este: numai cel pe care nu-l 
îmbie o slavă deşartă. Cel ce dorește toate câte se află în Rai nu se teme de 
ocările lumii. Este nepăsător la ceea ce spun oamenii despre el, dar îi pasă de 
cum îl va judeca Dumnezeu. Dar cel care se veselește de lauda altora, pe cât de 
mult se bucură când primeşte laudă, pe atât de mult se întristează când este lipsit 
de aceasta. Se simte trist la mustrările altora. Însă, o persoană care nu este 
ridicată în slăvi de către alții nu este nici umilită de mustrările lor. Oricând 
cineva caută slava proprie, chiar atunci se şi teme să nu fie ocărât. O persoană 
care caută slavă pe pământ, în permanenţă se teme și de necazuri. Dar o 
persoană care caută slava numai de la Dumnezeu nu se înfricoşează de neliniști, 
ci doar de judecata lui Dumnezeu. Un oștean îndură pericolul războiului atât 
timp cât speră la laurii victoriei. Deci, cu atât mai mult tu, care aștepți plata 
împărăției cerești, nu trebuie să ai nici o teamă de ocările lumii. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 13) Voi sunteţi sarea pământului; dacă sarea se va strica, cu ce se va 
săra? De nimic nu mai e bună decât să fie aruncată afară şi călcată în 
picioare de oameni. 


Sarea este folosită în atâtea locuri în viața omului! De ce este nevoie, atunci, să 
vorbim despre asta? Pentru că acum este vremea să spunem de ce ucenicii lui 
Hristos sunt comparaţi cu sarea. Sarea nu lasă carnea să putrezească, să miroasă 
urât şi să nască viermi. O face bună de mâncat pentru o lungă perioadă. Nu s-ar 
păstra în timp și nici nu ar mai fi de trebuinţă fără sare. La fel şi ucenicii lui 
Hristos, oprind duhoarea care vine de la păcatele idolatriei şi ale trupului, ţin şi 
unesc la un loc acest tărâm pământesc. 

(Origen, Fragmentul 91, traducere pentru Doxologia.ro de Lucian Filip). 


(Mt. 5, 13) Voi sunteţi sarea pământului; dacă sarea se va strica, cu ce se va 
săra? De nimic nu mai e bună decât să fie aruncată afară şi călcată în 
picioare de oameni. 


Presupun că la început sarea pământului nu înseamnă nimic aparte. Deci, ce a 
vrut lisus să spună când i-a numit pe apostoli sarea pământului? Pentru aceasta 
trebuie să cercetăm cel mai potrivit înţeles al cuvintelor şi acesta ne va fi 
descoperit atât de natură, cât şi de țelul ei. Apa şi focul sunt combinate şi unite 
în sare. Deci, sarea obişnuită, cea folosită de oameni, dă cărnii presărate cu ea 
rezistenţă la stricăciune şi, desigur, este foarte potrivit să pomenim şi de gustul 
dat acesteia. În același fel, apostolii sunt propovăduitorii lucrurilor cereşti și 
veşnice. Precum semănătorii, ei seamă nemurirea în toate trupurile peste care 
este stropit cuvântul lor, desăvârşiți fiind prin botezul apei şi al focului. Deci, 
aceia care vor fi săraţi cu puterea învățăturii evangheliei, pe drept au fost numiţi 
sarea pământului. Acum, sunt păstraţi pentru sfârşitul veacurilor. 


(Ilarie de Poitiers, La Matei 4.10, traducere pentru Doxologia.ro de Lucian 
Filip) 


(Mt. 5, 13) Voi sunteţi sarea pământului; dacă sarea se va strica, cu ce se va 
săra? De nimic nu mai e bună decât să fie aruncată afară şi călcată în 
picioare de oameni. 


lisus numeşte sare starea sufletului umplut de cuvântul apostolic şi plin de 
înțelepciune. Pentru că a fost semănat în sufletele noastre, permite cuvântului 
înțelepciunii să sălăşluiască în noi. A fost comparat cu sarea pentru savoarea și 
gustul ei cel bun. Căci, fără sare, nici pâinea şi nici peştele nu sunt bune de 
mâncat. La fel şi fără înțelepciunea și învăţătura apostolilor, fiecare suflet este 
cu miros greoi, dăunător şi neplăcut lui Dumnezeu. 


(Sfântul Chiril al Alexandriei, Fragment 41, traducere pentru Doxologia.ro 
de Lucian Filip) 


(Mt. 5, 13) Voi sunteţi sarea pământului; dacă sarea se va strica, cu ce se va 
săra? De nimic nu mai e bună decât să fie aruncată afară şi călcată în 
picioare de oameni. 

Este o problemă arzătoare dacă poruncește toate acestea. De ce să fii sărat? 
Pentru că ceea ce spune Hristos este: Răspundeţi nu doar pentru viaţa voastră, ci 
şi pentru cea a întregii lumi. Vă trimit nu numai într-un oraș sau două, nu către 
zece sau douăzeci, nici chiar către un neam, precum am trimis pe prooroci, ci vă 
trimit pe întreg pământul, la un pământ căzut în robia diavolului. Căci zicând 
voi sunteţi sarea pământului, lisus vrea să spună că însăși întreaga natură umană 
s-a stricat, putrezind din cauza păcatului. Vedeţi că pentru aceasta, cere de la 
ucenicii săi acele însuşiri care sunt cele mai de trebuinţă şi valoroase pentru 
folosul tuturor. 


(Sfântul loan Gură de Aur, Evanghelia după Matei, Omilia 15.6, traducere 
pentru Doxologia.ro de Lucian Filip). 


(ML. 5, 13) Voi sunteţi sarea pământului; dacă sarea se va strica, cu ce se va 
săra? De nimic nu mai e bună decât să fie aruncată afară şi călcată în 
picioare de oameni. 


Hristos arată că cei care au fost învăţaţi în credinţa și înțelepciunea cerească 
trebuie să rămână credincioşi şi neclintiți şi să nu se strice. Dacă vor uita 
credinţa şi înțelepciunea divină, fie se vor afunda cu capul înainte în erezie, fie 
se vor întoarce la nebunia necredinţei. De aceea întreabă lisus: dacă sarea se va 
strica, cu ce se va săra? Căci oamenii de acest fel, lipsiţi de gust prin 
înşelăciunea diavolului şi pierzându-și darul credinţei, nu sunt buni de nimic. 
Deși odată poate că au sărat cu cuvântul propovăduirii divine pe necredincioșii 
încă străini de credință, dar în schimb acum s-au arătat pe sine lipsiţi de valoare. 
Iuda Iscarioteanul s-a schimbat într-o sare zadarnică, precum aceasta. După ce 
s-a lepădat de înțelepciunea divină, devenind din apostol apostat, nu numai că 
nu a mai ajuta pe alţii, ci s-a pierdut chiar şi pe sine. 


(Cromatius, Tratat la Matei 18.4, 1-2, traducere pentru Doxologia.ro de 
Lucian Filip). 


(Mt. 5, 13) Voi sunteţi sarea pământului; dacă sarea se va strica, cu ce se va 
săra? De nimic nu mai e bună decât să fie aruncată afară şi călcată în 
picioare de oameni. 


Persoana definită de smerenie, de blândeţe, de milă şi dreptate nu ridică gard în 
jurul faptelor sale cele bune, ci mai degrabă, se asigură că aceste bune fântâni se 
revarsă pentru ca şi alții să se folosească. Cel care este curat cu inima și făcător 


de pace, chiar şi atunci când este prigonit pentru dreptate, vieţuiește pentru 
binele comun. 


(Sfântul loan Gură de Aur, Evanghelia după Matei, Omilia 15.7, traducere 
pentru Doxologia.ro de Lucian Filip). 


(Mt. 5, 14) Voi sunteţi lumina lumii; nu poate o cetate aflată pe vârf de 
munte Să se ascundă. 


Ce este cetatea? Este biserica celor sfinți, despre care proorocul spune: Lucruri 
mărite s-au grăit despre tine, cetatea lui Dumnezeu (Ps. 86, 2). Mai mult decât 
atât, credincioşii sunt cetăţenii săi, despre care spune apostolul: sunteți 
împreună cetăţeni cu sfinţii şi casnici ai lui Dumnezeu (Ef. 2, 19). 


(Autor necunoscut, Opere incomplete la Matei, Omilia a X-a, traducere 
pentru Doxologia.ro de Lucian Filip). 


(Mt. 5, 15) Nici nu aprind făclie şi o pun sub obroc, ci în sfeşnic, şi luminează 
tuturor celor din casă. 


Această cetate a fost aşezată pe un munte. Cetatea se referă la apostoli, prooroci 
şi alți învăţători, care au fost născuţi în Hristos. Hristos este muntele, despre 
care spune Daniel: iar piatra care a lovit chipul a crescut munte mare şi a umplut 
tot pământul (Daniel 2, 35). 


Acum, printr-o altă asemănare, vrea să arate de ce însuşi Hristos face pe sfinții 
săi să se vădească lumii. Nu vrea ca ei să rămână ascunși: Nici nu aprind făclie 
şi o pun sub obroc, ci în sfeşnic, şi luminează tuturor celor din casă. Cine sunt 
cei care aprind făclia? Tatăl şi Fiul. Ce este făclia? Cuvântul dumnezeiesc, 
despre care s-a spus: Făclie picioarelor mele este legea Ta şi lumină cărărilor 
mele (Ps. 118, 105). Făclia lumii varsă lumină, ca prin aceasta să se arate lumii 
şi să lumineze celor din casă, fie din casa bisericii, fie din cea a lumii. Cine este 
sfeşnicul? Biserica, cea care poartă cuvântul vieţii; de aceea şi Pavel spune 
despre cei întru care străluciți ca nişte luminători în lume, ținând cu putere 
cuvântul vieţii (Filip. 2, 15 -16). De aceea, sunt numiţi sfeşnice toți cei din 
biserică, ce au cuvântul lui Dumnezeu. Dar cei lumeşti sunt mai degrabă ca 
obroacele, lipsiţi, atât de Dumnezeu, cât şi de tot ceea ce este de la Dumnezeu. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 

(Mt. 5, 15) Nici nu aprind făclie şi o pun sub obroc, ci în sfeşnic, şi luminează 
tuturor celor din casă. 


Ce vrea să spună Mântuitorul prin obrocul sub care unii oameni pun lumina? 
AICI, prin obroc vrea să spună păcat şi prin făclie, virtute. Cei ce lucrează cele 
ale răului păşesc prin întuneric, ocolind, pe cât le este cu putință, lumina. 


(Teodor de Mopsuestia, Fragmentul 26, traducere pentru Doxologia.ro de 
Lucian Filip) 


(Mt. 5, 16) Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri. 


Acea persoană aşază făclia sub obroc, care ascunde şi zăvorăște lumina bunei 
învățături prin dorințe pământeşti, când mai degrabă ar trebui să aşeze adevărul 
său în sfeşnic. Aceasta arată lumina care luminează prin trup şi este adusă 
oamenilor prin propovăduire. Astfel, vocile, limbile şi alte fapte ale trupului 
sunt schimbate în fapte bune de către cei ce sunt primitori ai cuvântului. 


(Fericitul Augustin, Predica de pe Munte 1.6.17, traducere pentru 
Doxologia.ro de Lucian Filip). 


(Mt. 5, 16) Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri. 


Desigur, însăşi cuvintele Evangheliei se tâlcuiesc pe ele însele, căci, în timp ce 
hrănesc inimile celor ce bat, ascultă şi strigarea celor ce flămânzesc. Trebuie să 
privim adânc în inima noastră ca să vedem spre ce direcție este întoarsă şi unde- 
şi are îndreptată privirea. Dacă cineva vrea ca faptele sale bune să fie văzute de 
alții şi îşi cântărește mărirea şi folosul după cele ce le spun alții și caută să înalțe 
în ochii lor, nu numai că nu împlineşte nici o poruncă dată de Mântuitorul în 
acest text, ci a ales să se îndrepteze pe sine în ochii celorlalți doar ca să fie văzut 
de ei. Astfel, lumina sa nu a făcut şi pe alții să slăvească pe Tatăl din ceruri şi nu 
a iubit voia lui Dumnezeu, ci a căutat pe ale sale. Despre acestea spune 
apostolul: toţi caută ale lor, nu ale lui lisus Hristos (Filip. 2, 21). Doar, aşa să 
lumineze lumina voastră înaintea oamenilor, încât să vadă faptele voastre cele 
bune nu este de ajuns, căci îndată adaugă şi motivul pentru care trebuie să se 
întâmple aceasta: ca să slăvească pe Tatăl vostru Cel din ceruri. Aceasta 
înseamnă că, deși cineva este văzut de ceilalți făcând fapte bune, în conştiinţa sa 
el trebuie să aibă doar gândul de a-L slăvi pe Dumnezeu. Numai pentru slava lui 
Dumnezeu trebuie să permitem ca faptele noastre cele bune să fie cunoscute. 


(Fericitul Augustin,Predica 54.3,traducere pentru Doxologia.ro de Lucian 
Filip) 


(Mt. 5, 16) Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri. 


Aşa să lumineze lumina voastră înaintea oamenilor, încât să vadă faptele voastre 
cele bune şi să slăvească pe Tatăl vostru Cel din ceruri. Cu alte cuvinte, luminaţi 
şi învăţaţi, nu doar ca oamenii să audă cuvintele voastre, dar şi pentru a vedea 
faptele voastre cele bune. Faceţi ca cei pe care îi luminaţi prin lumina cuvintelor 
voastre să fie săraţi cu sarea faptelor voastre. Căci cel care predică şi face ceea 
ce predică, învaţă cu adevărat. Însă, cel ce nu săvârşeşte ceea ce predică, nu 
învaţă pe nimeni, CI-şi agoniseşte lumina celui rău. Căci este mai bine a săvârşi 
şi a nu învăţa, decât a învăţa și a nu săvârși. Pentru că cel ce face, deşi tace, 
îndreaptă pe unii prin pilda sa. Dar cel ce învaţă şi nu săvârşeşte, nu numai că 
nu îndreaptă pe nimeni, ci sminteşte pe mulți. Căci, cine nu este ispitit să 
păcătuiască când vede pe învățătorul binelui păcătuind? Astfel, Domnul este 
proslăvit prin acei învăţători care învață şi săvârşesc cele ce învaţă și este hulit 
prin cei care învaţă şi nu săvârşesc. 


(Autor necunoscut, Opere incomplete la Matei, Omilia 9, traducere pentru 
Doxologia.ro de Lucian Filip). 


(Mt. 5, 16) Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri. 


Păstorul Bisericii trebuie să fie înzestrat cu toate virtuțile. Trebuie să fie sărac, 
ca să poată osândi lăcomia. Trebuie să fie întotdeauna cel care suspină la 
plăcerea necumpătată, atât în el însuși, cât şi în ceilalți şi gata să înfrunte pe cei 
ce nu şovăie înainte să păcătuiască şi pe cei ce nu se pocăiesc după ce săvârşesc 
păcatul. Deci, lasă-l să suspine şi să plângă. Lasă-l să arate că această lume este 
grea şi primejdioasă pentru credincios. EI trebuie să fie unul care să flămân- 
zească şi să înseteze după dreptate, ca să poată avea puterea să ridice cu 
încredere prin Cuvântul lui Dumnezeu pe cei ce sunt leneși în fapte bune. EI ştie 
cum să folosească nuiaua dojanei, mai bine prin pildă decât prin vorbe. EI 
trebuie se fie blând. El păstorește Biserica prin milă, mai mult decât prin 
pedeapsă. Doreşte să fie mai mult iubit, decât de temut. Trebuie să fie milostiv 
cu ceilalți, dar dur cu sine. Pe cântar așează pentru dreptate o greutate mare 
pentru sine şi una ușoară pentru ceilalți. Trebuie să fie curat cu inima. Nu se 
încurcă în cele pământeşti şi nici măcar nu se gândeşte la ele. 


(Autor necunoscut, Opere incomplete la Matei, Omilia 10, traducere pentru 
Doxologia.ro de Lucian Filip). 


Părintele Ilie Cleopa - Predică la Duminica a IV-a a Sfântului şi marelui 
Post (a Sfântului loan Scărarul ) - Despre credinţă şi îndoială 


lubiţi credincioşi, să înţelegem că alta este credinţa tare, deplină, şi alta este 
credinţa îndoielnică şi puţină. Prin credinţa dreaptă şi deplină omul poate, cu 
puterea lui Dumnezeu, să facă minuni şi să dobândească fericirea vremelnică şi 
veşnică. Credinţa deplină sau desăvârşită este credinţa propovăduită de Biserica 
Ortodoxă şi mărturisită pe scurt în Simbolul Credinței (Crezul). Această sfântă 
şi dreaptă credinţă, împreună cu lucrarea faptelor bune, cu scopul de a plăcea 
numai lui Dumnezeu, îi aduce omului mântuirea sufletului (| Corinteni 10, 
31). 


Să ştiţi, frații mei, că sunt multe feluri de credinţe pe pământ care nu aduc 
mântuirea sufletului, ci şi la piezare îl duc. Aşa sunt credinţele păgâne, 
credinţele strâmbe ale celor care cred în vrăji, în descântece şi în fermecătorii, în 
visuri şi vedenii false şi alte multe feluri de credinţe străine de adevăr care duc 
la pierzare pe cei înşelaţi de ele. Numai credinţa cea deplină şi dreaptă pe care 
0 mărturiseşte şi o propovăduieşte Biserica Ortodoxă este mântuitoare fiind 
întemeiată pe Sfânta Scriptură şi Sfânta Tradiţie apostolică şi patristică. Ea 
are temelie neclintită pe Hristos piatra cea din capul unghiului (Matei 21, 42). 
Sfinții şi dumnezeieştii Părinţi, ca şi Sfinții Apostoli au fost cei mai mari 
apărători ai dreptei credinţe la cele şapte Sinoade ecumenice şi la cele locale. 
Prin învăţăturile lor scrise ne-au lăsat luminate căile mântuirii, care duc la 
Hristos numai după dreptarul credinţei Ortodoxe. 


Când pe 0 3 îndemna guvernatorul Modest să primească 


unirea cu erezia lui Arie, atunci marele ierarh 1-a zis: "Nu! Biserica a primit 
învăţătura sa de la Hristos Dumnezeu şi această învăţătură eu sunt dator s-o 
apăr chiar cu preţul vieţii mele. De aceea nu voi îngădui să se lase la o parte 
sau să se schimbe vreun cuvânt, sau măcar o silabă din această dumnezeiască 


predanie. Ci ca un paznic rânduit de Dumnezeu prin har voi sta aici 
credincios şi neclintit la postul meu, chiar dacă voi plăti această împotrivire 
cu viaţa mea. Eu nu voi înceta de a apăra tezaurul cel nepreţuit al credinţei 
contra tuturor vătămăturilor ce vin de la necredincioşi şi eretici. Adevărurile 
dreptei credinţe au fost păstrate în totalitatea şi curăţia lor cu multe jertfe 
omeneşti şi cu mari valuri de sânge creştin". 


Când milioane de oameni, bărbaţi şi femei, copii, tineri şi bătrâni, învăţaţi şi 
filosofi din primele veacuri ale creştinismului şi-au dat viaţa pentru învățătura 
creştină, pentru a ne lăsa moştenire curată în lisus Hristos, nimeni dintre 
creştinii zilelor noastre n-are dreptul să strice frumuseţea şi podoaba dreptei 
credinţe, având în ea adevărul. Toţi care vor face unele schimbări în cuvintele 
Sfintei Scripturi şi ale Sfintei Tradiţii nu vor avea parte de Hristos şi nu vor 
moşteni împreună cu Sfinţii Lui cereasca împărăție. 


Credinţa deplină şi tare este cea care se lucrează prin dragoste (Galateni 5, 6), 

adică cea care este urmată de fapte bune. lar credinţa care este lipsită de 

dragoste, adică de fapte bune, este zadarnică şi nefolositoare. Aceasta ne-o arată 
zicând: 


(I Corinteni 13, 2). Încă să ştim, fraţilor, că dreapta noastră credinţă cea 
deplină şi tare, care lucrează prin fapte bune, trebuie să fie statornică până la 
ultima noastră suflare. În această privinţă avem mii şi milioane de pilde lăsate 
nouă de Sfinţii lui Dumnezeu care L-au mărturisit şi, pentru dragostea 
Domnului şi Mântuitorului nostru lisus Hristos, şi-au pus sufletele lor pentru 
Evanghelie, răbdând până la moarte înfricoşătoare chinuri. Pentru a adeveri 
acest lucru despre credinţa cea statornică a Sfinţilor lui Dumnezeu voi aduce 
câteva exemple din viaţa Bisericii. 


lisus Hristos. EI ne-a descoperit adevărurile veşnice ale dreptei credințe. 

X EI ne-a învăţat cum să credem în adevăratul Dumnezeu cel închinat şi 
mărit în trei persoane: 

4 Hristos, Mântuitorul lumii, ne-a descoperit că 

şi ni L-a trimis pe pământ ca 

A EI a sfinţit pe fecioara Maria prin întruparea Sa şi ne-a încredinţat-o 
tuturor ca Născătoare de Dumnezeu şi mamă, zicându-i: Iată fiul tău! 
iar prin iubitul Său ucenic loan Evanghelistul, căruia i-a spus: Iată 
mama ta! (loan 19, 26-27), ne-a făcut fiii ei. 


38). 


Dar ce vom spune de marea credinţă a Sfinţilor Apostoli? Oare nu ei au semănat 
dreapta credinţă şi Evanghelia în toată lumea? Nu au străbătut ei Asia, Europa şi 
Africa, vestind venirea Mântuitorului în lume şi apropierea Împărăției 
Cerurilor? Nu au răbdat ei atâta prigonire şi temniţă şi moarte martirică pentru 
Hristos şi pentru Evanghelie? Nu au vindecat ei bolnavi şi tot felul de suferinzi 
cu puterea credinţei, chemând numele lui Hristos? Nu au dărâmat ei capiştile 
idoleşti şi în locul lor au înălţat biserici creştine? 


Biserica Mea şi porţile iadului nu o vor birui (Matei 16, 18)? Oare nu a 
fost el răstignit pe cruce cu capul în jos pentru dragostea lui Hristos? 

gura lui Hristos? Pe el l-a 
făcut Mântuitorul din tiran şi persecutor, Apostol al neamurilor şi martir. 
Deci, cum vom lăuda credinţa de foc a Sfântului Pavel, dragostea lui 
pentru mântuirea păgânilor şi a evreilor, curajul şi bărbăţia lui, 
înțelepciunea lui şi răbdarea lui, bătăile, temniţa şi lanţurile pe care le-a 
suferit el pentru Evanghelie, învrednicindu-se să fie înălțat de Duhul 
Sfânt până la al treilea cer? Oare nu el a spus că după plecarea mea vor 
intra între voi lupii răpitori - adică ereticii -, care nu vor cruța turma? 
(Fapte 20, 29). 


Cine poate spune cu câtă dragoste şi fierbinte credinţă au slujit Apostolii pe 
Hristos şi Evanghelia Lui? Sau cine ştie câte bătăi şi torturi şi lanţuri au pătimit 
pentru Hristos Sfinţii Mucenici? Căci cu cât îi chinuiau păgânii mai mult, ei mai 
tari se făceau în credinţă şi primeau cu bucurie să moară pentru lisus, decât să se 
lepede de El. Cine ştie dintre muritori numărul şi numele tuturor sfinților lui 
Dumnezeu? Sau cine poate lăuda după vrednicie credinţa lor, dragostea lor, 
smerenia lor, bărbăţia lor şi sfinţenia cu care au trăit ei Evanghelia şi au împlinit 
poruncile lui Dumnezeu? Oare ei credeau în Hristos numai cu buzele sau pentru 
răsplată? Sau slujeau Biserică pentru ranguri? Sau mărturiseau Evanghelia 
învierii pentru bani şi daruri? 


Nu, niciodată. Sau se temeau de oameni mai mult decât de Dumnezeu? Sau se 
certau pentru întâietate? Sau se pârau unii pe alții, sau urmăreau averi şi scopuri 
pământeşti în Biserică? Sau se îndoiau în credinţă şi schimbau după plac şi după 


Aceeaşi credinţă tare până la jertfă şi viaţă îngerească au dus pe pământ toți 
sfinţii şi Cuvioşii Părinţi ai Bisericii Ortodoxe. Ei cu rugăciunea şi credinţa 
lor făceau multe minuni, cu lacrimile lor sfinţeau pustiul şi mănăstirile, cu 
inima lor odihneau pe Dumnezeu, iar cu înţelepciunea şi sfaturile lor scriau 
cărţi de folos, apărau dreapta credinţă în lume, combăteau pe eretici şi 
izgoneau pe diavoli dintre oameni. De aceea sunt trecuţi ca Sfinţi în calendar 
şi le cerem ajutorul. 


Ce putem spune de părinţii şi înaintaşii noştri care au păstrat cu atâta 


sfinţenie şi tărie credinţa ortodoxă pe pământul ţării noastre? Să amintim de 
care a apărat ortodoxia aproape o 


jumătate de secol şi a înălțat 48 de biserici şi mânăstiri. Să pomenim şi pe 
care şi-au 
vărsat sângele pentru Hristos departe de ţară. Să amintim şi pe 
şi pe 
în pădurile şi mânăstirile noastre. 


Nu putem uita nici pe bunii noştri părinți şi ţărani credincioşi de la sate. Oare 
câţi erau mai credincioşi decât ei? Cine se ruga mai cu credinţă şi cu lacrimi ca 
ei, ţăranii şi mamele noastre blânde şi evlavioase de prin sate? 


Toate acestea le-am spus, frații mei, ca să ne dăm seama că şi în ţara noastră 
credinţa în Dumnezeu a avut dintotdeauna bărbaţi sfinţi, trăitori adevăraţi în 
Hristos şi apărători ai credinţei curate împotriva tuturor sectelor şi a celor 
îndoielnici şi slabi în credinţă. 


Iubiţi credincioşi, împotriva credinţei adevărate şi puternice în Dumnezeu, de-a 
lungul celor două mii de ani de creştinism, s-au ridicat tot felul de obstacole, 
ispite şi neghine, cum le numeşte lisus Hristos în pildele Sale. Şi care au fost 
acestea? La începutul creştinismului s-au ridicat creştini iudaizanţi, care voiau 
să amestece credinţa curată în Hristos cu practicile religioase ale Legii Vechi. 
Apoi s-au ridicat împotriva credinţei propovăduite de Mântuitorul şi de 
Apostoli, împărați păgâni romani, care prin grele persecuții sângeroase căutau 
să-i întoarcă pe creştini din nou la idolatrie. 


Din secolul IV diavolul a ridicat împotriva credinţei apostolice tot felul de 
eresuri, secte şi curente filosofice păgâne, ca arianismul, nestorianismul, 
monofizismul,  monotelismul,  iconoclasmul,  gnosticismul,  maniheismul, 


montanismul şi multe altele. Mai târziu s-au ridicat reformiştii luterani, calvinii, 
husiţii şi sectele mai noi din zilele noastre. Toate acestea au urmărit slăbirea 
dreptei credinţe şi convertirea ortodocşilor la eresul lor. Unii au reuşit mai mult, 
alții mai puţin în scopul lor prozelitist, diabolic, de fărâmiţare a Bisericii lui 
Hristos, iar alţii au dispărut fără urme. 


Corabia Bisericii lui Hristos merge mai departe pe marea vieţii dar diavolul nu 
încetează s-o atace cu noi şi noi arme şi ispite. Cea mai puternică armă, după 
secte, este necredinţa în Dumnezeu care, luând locul păgânismului, încearcă să 
slăbească credinţa tare şi curată în Dumnezeu. Însă jertfa păstorilor devotați ai 
Bisericii, scrierile Sfinţilor Părinţi şi rugăciunile călugărilor şi ale credincioşilor 
au slăbit atacul necredincioşilor. 


Atunci diavolul a inventat o nouă armă împotriva credinţei vii, lucrătoare în 
Hristos, anume, îndoiala. Creştinii îndoielnici sunt din ce în ce mai numeroşi. Ei 
cred în Dumnezeu, dar se îndoiesc şi de viaţa veşnică, şi de puterea rugăciunii, 
şi de harul Lui. Se roagă, dar cu îndoială, cum s-a rugat şi tatăl copilului bolnav 
din Evanghelia de astăzi. Creştinii îndoielnici merg la biserică numai când 
sunt bolnavi, când au duşmani, necazuri, sau examene. În rest, spun că n-au 
timp, că se pot ruga şi acasă sau că se roagă preoţii pentru ei. Aceştia se 
îndoiesc şi de viaţa veşnică, şi de puterea rugăciunii, şi de harul preoţiei, şi de 
sfinţenia Sfintei Împărtăşanii. Duhul îndoielii este un diavol cumplit care 
chinuie pe mulți credincioşi şi îi aruncă în deznădejde, în gânduri negre, în 
secte, în sinucidere. Căci şi creştinii care se duc la secte, tot din cauza îndoielii 
în credință o fac. De aceea îndoielnicii şi sectanţii sunt mereu tulburaţi, 
îngânduraţi, gata oricând de ceartă şi chiar de răzbunare. 


O imagine clară a îndoielii noastre în credinţă o prezintă Evanghelia de 
astăzi. Un tată şi-a adus copilul bolnav de epilepsie să-l vindece Hristos. Mai 
întâi a cerut să-l vindece ucenicii Săi dar n-au putut. Apoi căzând la 
picioarele lui Hristos, I-a spus durerea şi L-a rugat să-i vindece copilul. Dar 
Mântuitorul întârzia să facă minunea. De ce? Din cauza necredinţei tatălui 
copilului. Că iată cum se ruga: "Doamne, de poţi ceva, ajută-ne nouă, fiindu- 
Ți milă de noi!" Atunci Hristos i-a răspuns: De poți crede, toate sunt cu putinţă 


celui credincios. Tatăl copilului, apăsat de boala fiului său, a strigat cu 
lacrimi: Cred, Doamne! Ajută necredinței mele! (Marcu 3, 22-24). Atunci 


îndată Hristos a izgonit duhul rău din copil şi l-a vindecat. 


Oare câţi dintre creştinii noştri nu cârtesc înaintea lui Dumnezeu când sunt în 
suferință şi necaz? Câţi nu vin la biserică şi se roagă mai mult din interese 
pământeşti, zicând cam aceleaşi cuvinte îndoielnice: "Doamne, dacă eşti bun, 
ajută-mi! Doamne, dacă m-ai iertat, miluieşte-mă! Doamne, dacă poţi şi vrei, 


vindecă-mă şi pedepseşte pe vrăjmaşii mei!" Or, aceasta nu este rugăciune 
primită de Dumnezeu! 


Iubiţi credincioşi, dacă vrem să ne mântuim şi să fim miluiţi de Hristos, să avem 
credinţă tare, vie, curată, statornică. Altfel nu ne aude repede Dumnezeu. Sau ne 
răspunde ca omului din Evanghelia de azi: 


Să avem credință puternică şi toate le vom 
dobândi. 


Indoiala în credinţă a adus lumea aici, la marginea prăpastiei. Indoiala în 
credinţă a creat atâtea secte şi a adus dezbinarea în Biserică, în familie şi peste 
tot. Cum ne putem întări în credinţă ca să scăpăm de îndoială şi de cumplitele 


ucenicilor Săi care L-au întrebat: Pentru ce noi n-am putut să-l scoatem? 
Pentru puţina voastră credinţă (Matei 17, 19-20). Acest neam de diavoli cu 
nimic nu poate fi scos, fără numai cu rugăciune şi cu post! (Marcu 9, 28-29). 


Vedeţi ce ne răspunde Hristos? Vedeţi puterea rugăciunii ajutată de post? 
Vedeţi puterea postului ajutat de rugăciune? In zadar unii vorbesc de rău 
postul. In zadar alții se roagă, dacă nu vor să postească. Uniţi rugăciunea cu 


postul, mergeţi regulat la Sfânta Liturghie, spovediţi-vă curat, mai ales acum în 
Sfântul şi Marele Post. Împăcaţi-vă, ajutaţi-vă în greutăţile vieţii şi creşteţi-vă 
copiii în credință şi frică de Dumnezeu, ca să nu fie robiţi de diavolul prin 
păcatele tinereţii. Doar vedeţi câți părinţi suferă pentru copiii lor bolnavi, 
neascultători şi răi. 


De ne vom ruga cu credinţă şi cu post, vom dobândi cererile noastre şi vom 


putea rosti cu folos rugăciunea omului din Evanghelia de astăzi: Cred, 
DEE EEE EREI Ani. 


Sfântul loan Gură de Aur - Cuvânt la Duminica a patra a Sfântului şi 
marelui Post - Despre post şi despre patima defăimării 


„Iară fariseii grăiau: cu domnul dracilor scoate pe draci” (Mt. 9. 34; Lc. 11, 
15) 


Precum după sfârşitul iernii, când începe vara corăbierul duce în mare vasul său, 
ostaşul curăță armele sale şi îşi pregăteşte calul său de război, lucrătorul de 


pământ îşi ascute secera, călătorul începe cu curaj călătoria sa cea îndelungată şi 
luptătorul se găteşte pentru arenă, aşa şi noi, când a sosit timpul postului, ca o 
vară a sufletului, precum ostaşii , precum lucrătorii 


de pământ „ precum corăbierii 


călătorii şi precum luptătorii 

luptă. Căci creştinul este un lucrător de pământ, un corăbier; un ostaş, un 
luptător şi un călător. De aceea zice şi Apostolul Pavel: „îmbrăcaţi-vă cu toate 
armele lui Dumnezeu ” (Efes. 6, 11-13). 


Dacă eşti tu luptător, trebuie să păşeşti pe locul luptei dezbrăcat; dacă eşti ostaş, 
trebuie să te arăţi la bătălie înarmat. Cum însă sunt cu putință amândouă aceste 
deodată ? Totodată a fi dezbrăcat şi înarmat? Ascultă! Dezbracă-te de treburile 
lumeşti şi vei fi gol ca un luptător, armează-te cu armele duhului şi vei fi 
înarmat ca un ostaş; dezbracă grijile cele vremelnice, căci timpul postului este 
un timp de luptă, armează-te cu armele duhului, căci nouă ne stă înainte un greu 
război împotriva satanei şi a puterii lui. De aceea noi trebuie să ne dezbrăcăm, 
pentru ca diavolul să nu se poată apuca de nimic, şi să fim înarmaţi din toate 
părțile, pentru ca să nu putem fi răniți de nicăieri. 


Lucrează acum ogorul sufletului tău, smulge spinii şi pălămida, seamănă în 
locul lor cuvântul lui Dumnezeu, pune şi sădeşte plantele cele frumoase ale 


înțelepciunii, şi atunci tu vei fi un duhovnicesc lucrător de pământ. Secera 
duhului tău, care se tocise prin necumpătare, prin post iarăşi se va ascuţi; 
pregăteşte-te de călătorie la cer, păşeşte pe calea cea aspră şi îngustă, căci cel 
Subțiat prin post poate mai uşor să treacă prin uşa cea Strâmtă. Furtuna 
patimilor trebuie acum să o linişteşti, valurile poftelor celor fără rânduială să 
le domoleşti, corăbioara sufletului tău să o Scapi, Să întrebuinţezi toată 
prevederea şi vei fi un cârmaci duhovnicesc. La toate acestea postul ne dă 
prilej şi învăţătură. Eu însă înţeleg nu postul cel obişnuit, ci postul cel adevărat, 
adică nu numai înfrânarea de la mâncare, ci încă şi înfrânarea de la păcate; căci 
nu, singur postul bucatelor în sine, ci numai postul cel adevărat poate mântui pe 
om. 


Aşadar, pentru ca noi să nu ne ostenim în zadar si să ni se răpească folosul 
postului, 


Fariseul acela din Evanghelie încă postea (Lc. 15, 10 şi urm.), dar 
aceasta nu i-a folosit la nimic, ci s-a întors deşert în casa sa, pe când 
vameşul, care nu postise, l-a întrecut. 

Ninivitenii au postit şi iarăşi au dobândit harul lui Dumnezeu. 

Dar şi jidovii posteau, fără ca aceasta să-i fi mântuit. 


Să vedem acum ce însuşiri a avut postul ninivetenilor şi prin ce au îmblânzit ei 
mânia cea mare a lui Dumnezeu. Era oare postul lor numai înfrânare de mâncare 
şi îmbrăcarea hainelor de jale ? Nicidecum, ci era o schimbare a toată viaţa lor. 
De unde ştim aceasta ? De la însuşi profetul. Când el vorbeşte despre mânia lui 
Dumnezeu şi despre postul ninivitenilor, şi despre iertarea dumnezeiească, cea 
dobândită, arată şi temeiul acestei iertări prin cuvintele: „Căci Dumnezeu a 
văzut faptele lor” (Ilona 3, 10). Care fapte? Oare înfrânarea lor de la mâncare şi 
purtarea hainelor de jale? Nu, ci tăcând despre aceasta, zice: „Fiindcă fiecare a 
părăsit calea sa cea rea, Domnului i-a părut rău de nenorocirea ce voia a 
aduce asupra lor”. Aşadar, vezi că ninivitenii nu prin înfrânarea de la mâncare, 
ci prin schimbarea vieţuirii lor au scăpat de primejdia cea mare şi iarăşi au 
împăcat pe Dumnezeu. 


Dar eu zic aceasta nu pentru a înjosi postul, ci pentru a-l cinsti cu adevărat, căci 
cinstea postului stă nu întru înfrânarea de la mâncare, ci întru înfrânarea de la 
păcate, iar cine mărginește postul său numai la a nu mânca, acela necinsteşte 
postul mai mult. 


Prin ce fapte ? — întrebi tu. lată: când vezi un sărac, fie-ţi milă de dânsul; când 
vezi un vrăjmaş, împacă-te cu dânsul. De vezi pe aproapele tău norocit, nu-l 


pizmui. Ţine ochii tăi în frâu, ca să nu arunce priviri poftitoare şi necurate. Nu 
numai gura ta trebuie să postească, ci încă şi ochii şi urechile, picioarele şi 
mâinile şi toate membrele trupului tău. 


> DI să postească rămânând curate de averea cea nedreaptă şi 
de lăcomia câştigului. 

> 0 trebuie să postească nemergând la desfătările cele 
necuviincioase. 

> O trebuie să postească neuitându-se cu poftă şi cu aprindere. 
Privirea este mâncarea ochilor. Dacă privirea este neiertată, păcătoasă, 
vatămă postul, ducând tot sufletul la pierdere. Ar fi cea mai mare nebunie 
a opri gurii chiar mâncarea cea învoită, iară ochiului, dimpotrivă, a-i 
îngădui privirea cea păcătoasă. Tu te înfrânezi de carne. Bine. 

> Dar nu-ți lăsa nici ochii a căuta la pofta cărnii, încă şi PI 
trebuie să postească. Dar postul urechii stă în a nu asculta clevetirile şi 
vorbele cele rele asupra cuiva. Căci se zice în Sfânta Scriptură: „Să nu 
asculți vorbele cele mincinoase ” (leş. 23, 1). 
încă şi |] trebuie să postească, înfrânându-se de la vorbele cele de 
ruşine şi de înjurături sau sudalme; căci ce ar folosi, dacă noi nu 
mâncăm carnea dobitoacelor, dar ca nişte fiare sălbatice sfâşiem numele 
cel bun al fraţilor noştri ? 


Defăimătorul, într-adevăr, sfâşie şi mănâncă pe aproapele său. Despre aceasta 
vorbeşte Pavel, când zice: „Jară de vă muşcaţi unul pe altul şi vă mâncaţi, 
căutaţi să nu vă mistuiţi unul de către altul” (Gal. 5, 15). Deşi nu ai înfipt 
dinții tăi în carnea, nici în trupul aproapelui tău, dar ai muşcat sufletul lui cu 
clevetirea ta, I-ai rănit cu bănuiala ta cea rea, ţi-ai pricinuit ţie însuţi, lui şi 
multor altora înmiite daune. 


Căci tu, prin clevetirea aproapelui tău, ai făcut mai rău pe cel ce te-a ascultat; de 
este el un păcătos, acum va fi mai îndrăzneţ, căci cunoaşte un tovarăş al 
păcatului său; de este el un drept, acum uşor se va amăgi întru mândrie şi prin 
păcatul altora va fi împins a cugeta lucruri înalte despre sine. Tu eşti vinovat 
încă şi prin aceea că numele lui Dumnezeu se huleşte; căci precum prin vederea 
faptelor celor bune numele lui Dumnezeu se cinsteşte, aşa prin descoperirea 
păcatelor El se defaimă şi se necinsteşte. Pe lângă aceasta, pe omul pe care îl 
defaimi, prin defăimarea ta l-ai făcut mai fără de ruşine şi totodată mai 
învrăjmăşit asupra ta. 


este aşa; căci şi aceea este o călcare de lege, când cineva vorbeşte asupra 
aproapelui ceva de rău, care este adevărat. Fără îndoială şi fariseul acela 


numai adevăr a vorbit despre vameşul, şi totuşi aceasta nu i-a ajutat, iar toate 
faptele lui cele bune au fost zadarnice. Dar poate tu voieşti să îmbunătăţeşti pe 
fratele tău, văzându-i păcatele lui. lată, dacă tu voieşti aceasta, atunci plânge, 
cere de la Dumnezeu ajutorul lui, ia pe fratele tău la o parte, sfătuieşte-l 
îndeosebi, povăţuieşte-l, mângâie-l. 


Arată păcătosului că tu îl iubeşti, dovedeşte-i că numai din îngrijire pentru 
dânsul si pentru că voieşti binele lui, iară nu spre a-l ruşina, pomeneşti păcatele 
lui. Arată-i cea mai mare dragoste şi prietenie, fără să te ruşinezi a face toate, 
dacă ţinta ta este de a-l face mai bun. Aşa fac adeseori doctorii, care măgulesc 
pe bolnavii cei nesupuşi, spre a-i îndemna să primească doctoriile cele 
vindecătoare. Fă şi tu aşa şi arată preotului rănile aproapelui tău. Aceasta 
înseamnă a te îngriji de dânsul şi a te interesa de îmbunătăţirea lui. 


Dar Sfătuirea mea nu priveşte numai pe aceia care vorbesc rău de alții, ci şi 
pe aceia care aud nişte asemenea vorbe. Pe aceşti din urmă îi sfătuiesc eu aş 
astupa urechile şi a urma psalmistului, care zice: „Urât-am pe cel ce grăieşte 
rău în ascuns despre aproapele său ” (Ps. 100, 5). 


Voieşte cineva să-ţi spună ceva despre altul, zi-i: 


Căci ce-mi va folosi 
mie a afla că acesta sau acela este un păcătos ? Mai zi defăimătorului: 
„Pentru noi înşine trebuie să ne îngrijim, cum am putea Să dăm seamă de 
păcatele noastre şi să întoarcem grija la cercetarea propriei noastre vieţi”. 
Căci cu ce ne-am putea noi dezvinovăţi şi afla iertare, când noi nu ne îngrijim 
de treburile noastre proprii, dar ne ocupăm aşa de mult cu cele străine ? Este 
necuviincios când cineva trece pe lângă o casă, a se uita înăuntru cu curiozitate, 
iscodind ce se face acolo. Dar încă mai necuviincios şi mai nemoral este a iscodi 
viaţa şi purtarea altor oameni. 


Oamenii aceştia, care pururea se îngrijesc de cele străine, săvârşesc însă şi o 
altă nebunie foarte mare. Dacă iarăşi au iscodit ceva, îndată o spun altuia, 
dar opresc pe acesta cu asprime de a mai spune cuiva, şi tocmai prin aceasta 


Dar poate tu vei zice: „Este foarte dulce şi plăcut a defăima pe altul”. 
Dimpotrivă, a nu defăima este plăcut. Cine a defăimat pe altul, cade în 
încurcături, se teme de urmările cele rele, se căieşte, şi adeseori şi-ar muşca 
limba; şi tremură, ca nu cumva ceea ce a spus să îi aducă o mare primejdie şi o 


cumplită daună. Dimpotrivă, cine stăpâneşte limba sa, este liber de toată această 
mâhnire şi trăieşte într-o linişte dulce. 


„De ai auzit ceva — zice înțeleptul Sirah, las-o să moară în tine; fii liniştit, nu 
vei crăpa din aceasta” (Sir. 19, 10). Ce vrea să zică aceasta: „Lasă-o să moară 
în tine” ? Aceasta vrea Să zică: stârpeşte-o, îngroap-o, fă-o să nu mai iasă 
afară. 


Aşadar, înainte de toate, trebuie să te fereşti a asculta pe cel ce vorbeşte rău de 
aproapele tău. Iară dacă ai auzit ceva asemenea, îngroap-o, omoar-o în tine, dă-o 
uitării, ca să fie ca şi cum nu ai fi auzit-o. Atunci vei putea să petreci o viaţă 
liniştită, paşnică. Dacă defăimătorii vor vedea că disprețul nostru îi ajunge mai 
degrabă pe dânşii decât pe cei defăimaţi, atunci ei curând se vor lăsa de obiceiul 
lor cel rău, vor părăsi păcatul lor, iar pe viitor vor grăi bine despre aproapele; 
iară despre noi vor spune cu laudă că suntem mântuitorii şi binefăcătorii lor. 
Deci să fugim, iubiţilor, de defăimări, şi să recunoaştem că patima defăimării 
este o cursă a satanei şi o groapă plină de răutate şi de pândituri. 


Căci diavolul pentru aceea ne-a împins la acest obicei rău, pentru ca noi să nu 
ne îngrijim de mântuirea sufletului nostru, iar ca răspunderea noastră să o facă 
mai mare. Și defăimarea nu numai pentru aceea este ceva rău, pentru că noi 
avem Să dăm seamă despre fiecare cuvânt, ci şi pentru aceea că defăimarea 
ne răpeşte orice dezvinovăţire pentru păcatele noastre, făcându-le mai grele şi 
mai de osândit. 


Cine critică cu amărăciune păcatele altora, acela nu are a aştepta nici o iertare 
pentru păcatele sale. Căci Dumnezeu ne va judeca nu numai după mărimea 
păcatelor noastre, ci şi după cum am judecat noi pe alţii. De aceea Hristos a 
ZIS: „Nu judecaţi, ca să nu fiţi judecaţi” (Mt. 7, ID). 


Aşadar, păcatul nostru în acea lume se va arăta nu numai aşa cum este el în sine, 
ci, prin judecata noastră cea aspră despre aproapele, el se va face mai grozav şi 
mai vrednic de osândă. Dimpotrivă, cel domol, cel iubitor de oameni, cel blând 
micşorează mărimea păcatelor sale. 


Aşadar, în acest sfânt timp al postului să alungăm toată defăimarea din gura 
noastră, fiind convinşi, că de am mânca numai cenuşă, această viaţă aspră nu va 
putea folosi, dacă nu ne vom înfrâna totodată de prihănire şi de defăimare. Să 
postim deci, iubiţilor, în aşa chip, ca noi să ne înfrânăm nu numai de la 
mâncare, ci şi de la păcate. 


Atunci noi încă din viaţa de acum vom avea bună nădejde de mântuire, iară în 
viaţa cea viitoare ne vom apropia de Hristos cu o veselă încredere şi vom putea 


gusta bunurile cele negrăite ale cerului, de care fie să ne împărtăşim cu toţi, prin 
harul şi prin iubirea de oameni a Domnului nostru lisus Hristos, căruia împreună 
cu Tatăl şi cu Duhul Sfânt se cuvine cinstea în vecii vecilor ! 

Amin. 


(Extras din cartea: Sfântul loan Gură de Aur - Omilii la Postul mare) 


Sfântul Nicolae Velimirovici - Predică la Duminica a IV-a a Sfântului şi 
marelui Post 


De la începutul lumii şi al veacurilor, toate popoarele de pe pământ au crezut că 
lumea duhurilor există şi că duhurile nevăzute sunt adevărate. Cu toate acestea, 
multe popoare au luat-o pe o cale greşită în această privinţă, dând în mintea lor 
o putere mai mare duhurilor celor rele, decât celor bune şi, cu trecerea vremii, 
au făcut zei din duhurile cele rele, construind temple pentru ele, aducându-le 


jertfe şi rugăciuni şi bizuindu-se pe ele, pentru toate lucrurile. Cu trecerea 
vremii, multe popoare s-au lepădat cu totul de credinţă în duhurile cele bune şi 
au rămas numai cu credinţă în duhurile cele rele, sau în “zeii” cei răi, aşa cum îi 
numeau ei; aşa încât această lume părea ca o cursă de cai, unde oamenii şi 
duhurile rele se luau la întrecere. Duhurile cele rele chinuiau oamenii din ce în 
ce mai mult, şi i-au orbit, numai pentru a şterge din mintea oamenilor orice gând 
de Dumnezeu, bun şi cu putere mare, dată de Dumnezeu duhurilor celor bune. 


Și în zilele noastre, toate popoarele de pe pământ cred în duhuri. Şi, în adevăr, 
această credinţă este corectă. Cei care nesocotesc lumea duhurilor, o nesocotesc, 
pentru că ei văd numai cu ochii lor trupeşti şi nu o pot vedea. Dar lumea 
duhurilor nu ar fi a duhurilor, dacă s-ar vedea cu ochii trupeşti. Atunci, fiecare 
om care are mintea deschisă şi inima neinvârtoşată de păcat, poate simţi în 
întreaga sa fiinţă, în fiecare zi şi în fiecare ceas, că noi nu suntem singuri în 
lumea aceasta, numai în tovărăşia naturii mute, a rocilor, plantelor, animalelor şi 
altor făpturi, elemente şi fenomene, ci, că sufletele noastre se află mereu în 
legătură cu lumea nevăzută, cu fiinţe nevăzute. Dar ei greşesc, scăpându-se de 
duhurile cele bune şi făcându-și zei din duhurile cele rele, închinându-se lor. 


Când Domnul lisus a venit pe pământ, cu adevărat toate popoarele credeau în 
zi 
puterea răului şi în slăbiciunea a ceea ce este bun. Puterile cele rele stăpâneau 


lumea cu adevărat, aşa încât Insuşi Hristos a numit pe căpetenia lor, împăratul 
acestei lumi. Chiar şi ocârmuitorii evreilor au pus pe seama dracilor şi a puterii 
lor, toate lucrările cele Dumnezeieşti ale lui Hristos. 


oamenilor, care se aflau sub puterea drăcească înşelătoare. 


Dumnezeul Cel bun, înţelept şi atotputernic, este Domnul atât al lumii 
duhovniceşti, cât şi al celei trupeşti, al lumii văzute şi al lumii nevăzute. 
Duhurile cele bune sunt îngerii şi este greu de spus care este numărul lor. 


Duhurile cele bune sau îngerii sunt cu mult mai puternici decât duhurile rele. De 
fapt, duhurile rele nu au nici o putere să facă ceva, dacă Atotvăzătorul 
Dumnezeu nu le îngăduie aceasta. Dar duhurile cele rele sunt de asemenea 
foarte numeroase. 


Într-un singur îndrăcit din ţinutul Gadarenilor, pe care Domnul l-a vindecat, se 


sălăşluia o întreagă legiune — câteva mii de duhuri rele. Aceste duhuri rele au 
înşelat oameni şi popoare întregi în zilele acelea, tot aşa cum astăzi, acestea 
înşeală pe mulți păcătoşi, că ar fi atotputernici; îi înşeală că, de fapt, aceste 
duhuri sunt singurii zei şi că nu mai există alţii în afară de ei, iar duhurile bune 
nu ar exista. Dar oriunde S-a arătat Domnul lisus, aceştia au fugit de EI cu 
groază. Ei au recunoscut în El atât puterea, cât şi judecata, care îi putea vădi, 
izgoni din lumea aceasta şi arunca în prăpastia iadului. 


Ei şi-au făcut de cap în lumea aceasta, cu îngăduinţa lui Dumnezeu; ei s-au 
năpustit asupra oamenilor, precum muştele în jurul hoitului şi au gândit că 
lumea aceasta era pentru ei un adăpost sigur, ca sălaş al lor şi loc de hrănire al 
lor. Deodată, Purtătorul a tot binele, Domnul lisus Hristos, S-a arătat înaintea 
lor şi ei au tremurat de frică şi au strigat: “Ai venit aici mai înainte de vreme ca 
să ne chinuieşti?” (Matei 8:29). 


Nimeni nu se înfricoşează de chinuire atât de mult cât se înfricoşează 
chinuitorul altora. Duhurile cele rele au chinuit oamenii vreme de mii de ani şi 
şi-au găsit plăcerea în aceste chinuiri. Dar, văzându-L pe Hristos, ei au tremurat 
înaintea celui mai mare chinuitor al lor şi erau gata să meargă din oameni chiar 
ŞI în porci, sau în oricare altă făptură, numai ca să nu fie izgoniți cu totul din 
lumea aceasta. Dar Hristos nu S-a gândit să-i alunge din lumea aceasta. Această 


lume este o lume a puterilor amestecate. Această lume este câmp de luptă, în 
care oamenii trebuie să aleagă în chip conştient şi de bunăvoie: să-L urmeze pe 
Hristos Biruitorul, sau să-i urmeze pe dracii necuraţi şi înfrânți. Hristos a venit 
ca lubitor al oamenilor, pentru a arăta puterea binelui asupra răului şi 
pentru a întări credinţa oamenilor în bine — şi numai în bine. 


Pericopa Evanghelică de astăzi povesteşte un exemplu, printre nenumărate 
altele, despre felul în care Domnul, în dragostea Lui pentru oameni, a descoperit 
încă o dată puterea binelui asupra răului, şi chipul în care S-a străduit El să 
întărească credinţa în bine, ca fiind atotputernic şi biruitor. 


Şi iată un bărbat din mulţime a strigat, zicând: Învăţărorule, ai milă de fiul 
meu, căci este lunatic şi face spume la gură şi scrâşneşte din dinţi. Și de multe 
ori l-a aruncat şi în foc şi în apă. Această întâmplare este povestită de alți doi 
Evanghelişti: Marcu (9:17-29) şi Luca (9:37-42). Ei adăugă unele amănunte 
despre boala tânărului. EI era singurul fiu la tatăl său şi era posedat de duh mut. 


Când acest duh rău îl apucă, îl aruncă la pământ şi tânărul făcea spume la gură şi 
scrâşnea din dinţi şi înţepenea. Săgeţile duhului celui rău erau îndreptate în 
acelaşi timp în trei direcţii: înspre om, înspre întreaga zidire a lui Dumnezeu şi 
înspre Dumnezeu Însuşi. Băiatul era “lunatic”. Cum se poate aduce hulă lunii 
pentru boala omului? Dacă aceasta aduce nebunie şi muţenie într-un om, de ce 
nu face acelaşi lucru cu toţi? Diavolul nu se afla în lună, ci în duhul cel rău, 
viclean care înşeală omul şi se ascunde: el învinuieşte luna pentru ca omul să 
nu-l învinuiască pe el. Diavolul caută în felul acesta să-l facă pe om să creadă că 
întreaga zidire a lui Dumnezeu este rea şi că diavolul vine la om din natură şi nu 
din duhurile cele rele, care au căzut de la Dumnezeu. Şi victimele lor sunt lovite 
la schimbările lunii, pentru ca oamenii să gândească: “Vezi, acest diavol vine 
din lună!” — şi, pentru că luna este de la Dumnezeu, urmează că acest diavol este 
de la Dumnezeu. Aşa sunt înşelați oamenii de către aceste fiare prea crude şi 
viclene. 


De fapt, zor ceea ce a zidit Dumnezeu este bun: şi întreaga zidire se află în 
slujba oamenilor, pentru ajutorul lor, iar nu pentru nimicirea lor. Deşi poate 
fi ceva care să împiedice mulţumirea trupească a omului, chiar şi aceasta este 
spre slujirea sufletului său, spre veselirea şi sporirea lui. “Ale Tale sunt cerurile 
şi al Tău este pământul; lumea şi plinirea ei Tu le-ai întemeiat” (Psalm 
88:12). “Toate acestea mâna Mea le-a făcut ... zice Domnul” (Isaia 66:2). 


Aşadar, când toate sunt de la Dumnezeu, toate trebuie să fie bune. Izvorul poate 
da numai atâta apă, câtă conţine; nu atâta cât nu are. În Dumnezeu nu se află 
nici un pic de rău; atunci, cum poate veni răul de la EI, Izvorul numai a ceea 
ce este bun? Mulţi oameni neştiutori numesc rău toată suferinţa. În realitate, nu 


toată suferinţa este rea, ci, există suferință care este lucrarea diavolului şi mai 
există suferință care este vindecătoare de rău, răul însuşi fiind duhul cel rău care 
lucrează în omul nebun şi necumpătat. 


Suferinţa şi nefericirea care au căzut asupra multor împărați ai Israelului, care 
au făcut ceea ce este rău în ochii Domnului, au fost lucrarea şi urmarea 
păcatului lor. Cu toate acestea, suferinţa şi nefericirea pe care Domnul le 
îngăduie să cadă asupra celor drepţi, nu este lucrarea diavolului, ci un leac, atât 
pentru cei drepți, cât şi pentru cei din jurul acestora, care înţeleg că suferinţa lor 
este trimisă de la Dumnezeu pentru binele lor. Atunci, suferinţa care vine din 
lovirile duhurilor rele asupra omului, sau ca o urmare a păcatului, este rea. 


Dar suferinţa pe care Dumnezeu o îngăduie să cadă asupra oamenilor, pentru a-i 
curăți în întregime de păcat, îi scoate de sub puterea diavolului şi îi aduce 
aproape de Dumnezeu -— această suferință curăţitoare nu este nici de la diavol, 
nici nu este rea în sine, ci este de la Dumnezeu, pentru binele oamenilor. “Bine 
este mie că m-ai smerit ca să învăţ îndreptările Tale” (Psalm 118:71), spune 
înțeleptul Împărat David. 


Diavolul este rău şi calea diavolului este păcatul. În afara diavolului şi a 
păcatului, nu există nici un fel de rău. Duhul cel rău este răspunzător pentru 
chinuirile şi suferinţele acestui tânăr, nu luna. Dacă Dumnezeu, în dragostea Lui 
pentru oameni, nu ar înfrâna duhurile cele rele şi nu i-ar ocroti pe oameni de 
acestea, fie nemijlocit, fie mijlocit, prin îngerii Săi, atunci, cât ai clipi din ochi, 
duhurile cele rele ar zdrobi întreaga lume în suflet şi în trup, tot aşa cum 
lăcustele zdrobesc seminţele pe câmp. 


“Si am zis ucenicilor Tăi să-l alunge, dar ei n-au putut.” A spus Domnului 
tatăl copilului bolnav. Trei dintre ucenici nu erau de faţă: Petru, Iacov şi 
Ioan, care fuseseră cu Domnul pe muntele Tabor când El S-a schimbat la 
faţă şi coborâseră muntele dimpreună cu EL, ca să găsească la poalele 
muntelui mulțime adunată în jurul celorlalți Apostoli şi al copilului cel 
bolnav. Negăsindu-l pe Hristos, tatăl cel îndurerat şi-a adus fiul la ucenicii lui 
Hristos, dar nu le stătuseră lor în putinţă să-l ajute. 


Ei nu l-au putut ajuta, 
> mai întâi, pentru lipsa lor de credinţă; 
> în al doilea rând, pentru lipsa de credinţă a tatălui copilului şi, 
> în al treilea rând, pentru întreaga lipsă de credinţă a cărturarilor care 
erau de faţă, în jurul ucenicilor, cu care se aflau în stare de război 
(Marcu 9:16). 


Credinţa slabă a tatălui se vădeșşte în cuvintele sale către Hristos. 


4 EI nu vorbeşte aşa cum a făcut-o /eprosulk “Doamne, dacă voieşti, poți 
să mă curăţeşti” (Matei 8:2). Acolo vorbeşte credinţa puternică a 
omului. 

4 EI nu vorbeşte nici ca NOII, când 1-a cerut lui Hristos să-i 
aducă fiica iarăşi la viaţă: “Venind, pune mâna Ta peste ea şi va fi vie” 
(Matei 9:18). Şi aici vorbeşte un om cu credinţă puternică. 

+ EI vorbeşte şi mai puţin hotărât decât a cărui 
slugă era bolnavă: “Numai zi cu cuvântul şi se va vindeca sluga mea ” 
(Matei 8:8). Aici vorbeşte credinţa foarte mare. 

4 Dar cel cu cea mai mare credinţă nu spune nimic, ci numai se apropie de 
Hristos şi se apucă de marginea veşmântului Lui, aşa cum a făcut femeia 
cu scurgere de sânge şi mulți alții. 


Acest tată nu se poartă, nici nu vorbeşte ca aceştia, ci Îi spune lui Hristos: “Dar 
de poți ceva, ajută-ne” (Marcu 9:22). Dar de poţi ceva! Sărmanul om; desigur 
că el ştia foarte, foarte puţin despre puterea lui Hristos, ca să vorbească astfel cu 
Cel care poate toate lucrurile să le facă. Credinţa sa cea slabă a slăbit chiar şi 
puterea Apostolilor de a-l ajuta şi au mai ajutat la aceasta şi defăimările cele 
răutăcioase ale cărturarilor împotriva lui Hristos şi a ucenicilor Lui. “Dar de poţi 
face ceva”! aceasta descoperă doar o scânteie ştearsă de credinţă — foarte, foarte 
MICĂ şi care se stinge uşor. 


Iar lisus, răspunzând lor, a zis: O, neam necredincios şi îndărătnic, până 
când voi fi cu voi? Până când vă voi răbda pe voi? Domnul a grăit această 
ocară tuturor în general: tuturor necredincioşilor şi tuturor celor cu puţină 
credinţă din Israel şi tuturor celor care se aflau în faţa Lui: tatălui copilului 
bolnav, ucenicilor şi, mai ales, cărturarilor. 


“O, neam necredincios!” Cu alte cuvinte: O, neam care s-a înrobit răului, 
diavolului, care crede cu neclintire în puterea diavolului, care slujeşte diavolului 
cu slugărnicie, şi se împotriveşte binelui şi se împotriveşte lui Dumnezeu; care 
are o credinţă slabă în bine sau lipseşte cu desăvârşire, şi fuge de bine cu 
răzvrătire! 


ŞI de aceea Domnul adăugă cuvintele: “şi îndărătnic”. EI a vrut în felul acesta să 
arate de unde vine necredinţa — din stricăciune sau, şi mai lămurit — din păcat. 
Necredinţa este urmarea; stricăciunea este pricina. Necredinţa este unirea cu 
diavolul, dar păcatul — stricăciunea — este calea care duce la această unire. 
Stricăciunea este starea de a fi căzut de la Dumnezeu şi necredinţa este 
întunericul, slăbiciunea şi groaza în care este aruncat omul când cade de la 
Dumnezeu. Dar vedeți câtă grijă are Domnul şi cât de prevăzător este El în 
zicerile pe care le rosteşte. EI nu spune pe nume, ci vorbeşte în general. El nu 
îi judecă pe oameni, ci îi deşteaptă. Nici nu Îl preocupă să aducă vreo ocară 


asupra vreunui om oarecare şi nici Să-i umilească pe oameni, ci le trezeşte 
conştiinţa şi îi ajută ca să se ridice deasupra lor înşile. 


Ce învăţătură mare este aceasta pentru vremurile noastre, pentru neamul nostru, 
care dă drumul cuvintelor atât de grabnic şi îndată se simte ocărât! Dacă 
oamenii de astăzi, numai s-ar sili şi şi-ar măsura vorbele pe care le rostesc şi 
dacă ar pune capăt ocărilor unora faţă de alţii, jumătate din răul din lume ar 
dispărea şi jumătate din duhurile cele rele ar fi izgonite din mijlocul oamenilor. 


Auziţi cât vorbeşte de înţelept marele Apostol Iacov, învățând de bine din 
exemplul Învăţătorului: “Toţi greşim în multe chipuri; dacă nu greşeşte cineva 
în cuvânt, acela este bărbat desăvârşit, în stare să înfrâneze şi tot trupul. Dar, 
dacă noi punem în gura cailor frâul, ca să ni-i supunem, ducem după noi şi 
trupul lor întreg.” (Iacov 3:2-3). 


Care este semnificaţia cuvintelor lui Hristos: “Până când voi fi cu voi? Până 
când vă voi răbda pe voi?” Închipuiţi-vă un om nobil şi luminat, izgonit printre 
sălbatici, ca să vieţuiască împreună cu ei. Sau închipuiți-vă un împărat mare, 
lăsându-și tronul şi coborând în aşezământul vagabonzilor murdari, nu numai ca 
să vieţuiască împreună cu ei şi ca să cerceteze felul lor de viaţă, ci şi ca să-i 
înveţe să gândească, să simtă şi să lucreze ca împărații, cu nobleţe şi cu inima 
mare. După trei zile n-ar striga fiecare împărat pământesc: “Până când voi fi cu 


vo1?” N-ar fi prea multă urgie, prostie, murdărie şi duhoare după trei zile? Dar 
Domnul isus, Împăratul împăraţilor, a rostit cu glas aceste cuvinte, abia după 
treizeci şi trei de ani de vieţuire printre oameni, care erau mai departe de 
înălțimea Lui, decât erau oamenii cei mai sălbatici, de omul cel mai civilizat şi 
mai nobil, şi cu mult mai departe decât vagabonzii cei mai murdari, faţă de cei 
mai mari împărați de pe pământ. 


Probabil că EI nu a măsurat timpul în zile şi în ani, ci în lucrările şi minunile pe 
care le făcuse EI înaintea feţei miilor de oameni şi în învăţătura răspândită şi 
semănată în multe mii de suflete omeneşti. Şi după toate aceste lucrări şi 
minuni, învăţătura şi întâmplările ce puteau cuprinde o perioadă de o mie de ani, 
aşa cum sarea dă gust pentru o mie de neamuri de oameni, El a văzut de îndată 
că ucenicii Săi nu puteau vindeca un singur copil epileptic, şi să izgonească un 
singur duh rău dintr-un om, cu toate că El îi învățase cu cuvântul şi cu exemplul, 
cum să alunge legiunile. Şi EI a auzit un păcătos cu credinţă puţină spunându-I: 
“Dar de poți face ceva ... ajută-ne!” (Marcu 9:22). 


Când Domnul mustrase pe cei care erau de față, pentru lipsa lor de credinţă, EI 
le-a poruncit să-l aducă la EI pe copilul cel bolnav: “Aduceţi-] la Mine”. Şi El a 
certat diavolul şi diavolul a ieşit de îndată din copil şi copilul s-a vindecat în 
ceasul acela. Aceasta este relatarea lui Matei. Ceilalţi doi Evanghelişti dau 


amănunte despre lucrurile care s-au petrecut înainte de adevărata vindecare a 
copilului. 


lată cele trei amănunte: 
4 mai întâi, că Hristos a întrebat pe tatăl de câtă vreme era bolnav fiul său; 
4 în al doilea rând, că EI a întărit credinţa, ca o trebuință de netăgăduit a 
vindecării; şi 
4 în al treilea rând că, pe când copilul era adus la Hristos, diavolul 
îngrozitor l-a chinuit cu înfricoşare pe copil, apoi l-a lăsat şi a plecat. 


“Câtă vreme este de când i-a venit această?” (Marcu 9:21), a întrebat lisus pe 
tatăl copilului bolnav. El nu a pus această întrebare pentru EI, ci pentru cei din 
jurul Lui. EI văzuse totul limpede şi ştia că boala băiatului era de multă vreme. 
Și tatăl a răspuns: “Din copilărie”. Să audă şi să ştie toţi, ce suferinţe 
îngrozitoare vin de la duhurile cele rele şi cât de puternic îl ocroteşte Dumnezeu 
pe om, fără de care duhurile rele ar fi pierdut de foarte multă vreme atât trupul, 
cât şi sufletul copilului, în întregime; şi, în cele din urmă, ce putere mare are 
Fiul lui Dumnezeu asupra celui mai nebun dintre duhurile cele rele. 


“Fie-Ți milă de noi”, spune lui Hristos tatăl copilului. “De noi”, spune el, nu 
numai de copil. Pentru că suferinţa copilului este în acelaşi timp şi a tatălui şi a 
întregii case şi familii. Dacă s-ar vindeca copilul, s-ar ridica o mare povară de 


pe multe suflete omeneşti. lisus i-a zis: “ 
” (Marcu 9:23). 


Potrivit felului obişnuit de lucru al lui Dumnezeu, aici Domnul lisus a vrut Să 
facă cât mai multe lucruri bune într-o singură faptă. Un lucru bun, era să 
restabilească starea de sănătate a copilului. Şi de ce să nu facă şi altele? De ce să 
nu întărească credinţa tatălui copilului? Şi de ce să nu facă în acelaşi timp un al 
treilea lucru bun: să arate tăria Lui cât mai puternic cu putinţă, în aşa fel încât 
oamenii să creadă în EI? Şi de ce să nu facă şi un al patrulea lucru bun: să dea 
pe faţă necredinţa şi stricăciunea şi purtarea linguşitoare a oamenilor față de 
lucrurile cele rele, de duhurile cele rele şi de păcat? Şi de ce să nu facă şi al 
cincilea, al şaselea şi al şaptelea şi tot binele pe care-l trage după sine o faptă 
bună? 


Dar vezi cum, încă o dată, Domnul îmbină în chip înţelept, fermitatea cu 
blândeţea. EI dă la iveală necredinţa, vorbeşte în termeni generali, trezind 
credinţa în toţi, dar nu umileşte pe cineva anume, în chip personal. Dar acum, 
când El Se îndreaptă către cel care se roagă de EI să-l milostivească, El nu 
vorbeşte aspru, ci cu mare grijă şi cu blândeţe: “De poți crede”. Asemenea grijă 
şi blândeţe din partea lui Hristos a pricinuit lucrarea dorită. Tatăl a strigat şi a 
spus cu lacrimi: “Cred, Doamne! Ajută necredinţei mele!” (Marcu 9:24). 


Nimic nu topeşte gheaţa necredinţei cu atâta repejune ca lacrimile. În clipa 
aceea, când omul acesta plângea înaintea Domnului, el se pocăia de necredinţa 
lui de odinioară şi, înlăuntrul său, atunci când se află înaintea lui Dumnezeu, 
credinţa lui a crescut, clocotind ca iureşul apelor umflate ale râurilor. Şi atunci 
el a dat glas cuvintelor care au rămas ca o vestire de tărie pentru oamenii tuturor 
vremurilor: “Cred, Doamne! Ajută necredinţei mele!” Aceste cuvinte arată 
că omul nici măcar nu poate veni la credinţă fără ajutorul lui Dumnezeu. 
Omul poate veni numai la o credinţă slabă, prin puterile lui: la o credinţă în bine 
şi rău sau, cu alte cuvinte, la o îndoială în ceea ce priveşte binele şi răul. Dar 
calea este cu adevărat foarte lungă, de la o anumită măsură a credinţei, până 
la credinţa adevărată, şi nici un om nu poate urma această cale, fără mâna 
călăuzitoare a lui Dumnezeu. 


“Ajută-mă să nu cred în 
diavol!” “Ajută-mă să scap cu totul de diavol şi să mă unesc cu Tine!” Acesta 


este înţelesul cuvintelor: “Ajută necredinţei mele!” 


Și când au adus ei copilul, apropiindu-se el, demonul l-a aruncat la pământ şi 
l-a zguduit. (Luca 9:42). Acesta a fost ultimul lucru pe care Dumnezeu l-a 
îngăduit diavolului, pentru ca toţi oamenii să vadă înfricoşarea şi groaza pe care 
este în stare să le aducă diavolul asupra omului, şi să se lămurească cât de 


puţină este puterea omului, chiar şi puterea celor mai buni doctori din lume, ca 
să mântuiască viaţa unui singur om dintr-o asemenea înfricoşare şi groază; şi 
aşa, văzând puterea diavolului şi înțelegând că ei sunt lipsiţi în întregime de 
orice ajutor, oamenii să poată cunoaşte puterea măreaţă şi sfântă a Domnului 
lisus. 


Evanghelistul Marcu citează aici cuvintele pe care le-a rostit Domnul duhului 
rău: “Duh mut şi surd, Eu îţi poruncesc: leşi din el şi să nu mai intri în el!” 
(Marcu 9:25). “Eu îţi poruncesc”, spune Domnul. EI este izvorul puterii şi tăriei 
şi nu are nevoie să împrumute de la nimeni altul. “Toate câte are Tatăl ale Mele 
sunt” (oan 16:15), a spus Domnul lisus cu un alt prilej. Şi acum, după cum 
vedem, El dovedeşte aceasta prin fapte. “Eu vorbesc de la Mine; îţi poruncesc 
prin puterea Mea şi cu puterea mea te izgonesc.” Să fie lămurit oamenilor că El 
nu este unul dintre prooroci, care a făcut anumite fapte cu ajutorul lui 
Dumnezeu, ci Fiul Dumnezeului Celui viu, pe care proorocii L-au vestit şi 
oamenii Îl aşteptau. 


Trebuie să mai observăm şi partea a doua a poruncii lui Hristos către diavol: “Să 
nu mai intri în el!” Deci, Domnul îi porunceşte nu doar să iasă din el, ci să nu se 
mai întoarcă la copil, care pătimise îndelung. Aceasta înseamnă că omul, chiar 
după ce a fost curăţit, poate să atragă din nou necurăţia la el. Diavolul care a 
fost scos din om poate să se întoarcă la el. Aceasta se întâmplă atunci când 


păcătosul care s-a pocăit şi a fost iertat de Dumnezeu, se întoarce le vechiul său 
păcat. Atunci diavolul intră în el din nou. De aceea Domnul poruncește 
diavolului că nu numai să plece de la băiat, ci să nu se mai întoarcă în el 
niciodată; mai întâi, pentru ca darul Lui cel sfânt să fie întreg şi desăvârşit; şi, în 
al doilea rând, pentru că putem desprinde din această învăţătură convingerea că, 
după ce am primit o dată iertarea lui Dumnezeu, noi trebuie să nu ne mai 
întoarcem la vechiul păcat, precum nu se întoarce câinele la ceea ce a vomat, şi, 
prin aceasta, să ne descoperim din nou în faţa primejdiei de moarte, prin 
deschiderea uşii către duhul cel rău, ca el să intre în noi şi să se facă stăpânul 
nostru. 


După această mare minune a lui Hristos, toţi au rămas uimiţi de mărirea lui 
Dumnezeu, scrie Sfântul Luca (9:43). O, această uimire faţă de marea putere a 
lui Dumnezeu, ar putea rămâne ca un adevăr pentru vreme îndelungată, şi de 
neuitat, în sufletele oamenilor! De nu s-ar sparge degrabă ca baloanele de săpun 
în apă! Dar Dumnezeu nu seamănă fără folos. Dacă sămânţa care cade pe cale, 
pe piatră şi printre spini se pierde, cea care cade pe pământ bun nu se pierde, ci 
va aduce roadă tot mai departe şi însutit. 


Când ucenicii erau împreună cu Hristos, numai ei singuri, aceştia L-au întrebat: 
“De ce noi n-am putut Să-l scoatem?” Iar lisus le-a răspuns: “Pentru puţina 
voastră credinţă. Căci adevărat grăiesc vouă: Dacă veţi avea credinţă cât un 
grăunte de muştar, veţi zice muntelui acestuia: Mută-te de aici dincolo, şi se 
va muta; şi nimic nu va fi vouă cu neputinţă. ” 


Pricina neputinței este necredinţă, în chip lămurit. Cu cât credinţa este mai 
mare, cu atât şi puterea este mai mare, cu cât credinţa este mai mică, cu atât şi 
puterea este mai mică. 


Domnul dăduse odinioară ucenicilor Săi putere asupra duhurilor celor 
necurate, ca să le scoată şi să le tămăduiască orice boală şi orice neputinţă 
(Matei 10:1). Şi pentru o vreme ei s-au folosit bine de puterea aceea. Dar în 
măsura în care credinţa lor s-a împuţinat, fie din frică de lume, ori din mândrie, 
tot aşa şi puterea care i s-a dat lor a slăbit. 


lată, lui Adam i se dăduse putere peste întreaga zidire, dar Adam, prin 
neascultare, lăcomie şi mândrie, a luat aceasta în uşor şi a pierdut-o. Tot aşa şi 
Apostolii, prin vreo greşeală ce au făcut-o, şi-au pierdut puterea şi tăria care li 
se dăduse lor. Dar această putere pierdută se poate câştiga din nou numai prin 
credinţă, tot mai multă credinţă. De aceea Domnul foloseşte acest prilej şi 
întăreşte în chip deosebit şi cu tărie puterea credinţei. Credinţa poate muta 
munţii din loc; nu există ceva care să nu poată face credinţa. Un grăunte de 
muştar este foarte mic, dar mirosul lui pătrunde un întreg vas cu mâncare. 


(III spune în Catehezele sale nr. V: “Aşa cum un grăunte 


de muştar, de mărime mică, dar cu lucrare puternică, atunci când este 
semănat într-un loc mic, dă muguri mulţi şi, când a crescut, poate adăposti 
păsări, tot la fel şi credinţa din suflet, foarte degrabă săvârşeşte faptele cele 
mai mari. Tot la fel şi credinţa în EL, că poţi primi de la EI o credinţă 
lucrătoare ce depăşeşte tăria omenească.” Dacă încă ai credinţă cât un grăunte 
de muştar, munţii se vor duce de la faţa ta şi se vor muta dintr-un loc într-altul. 


Atunci, de ce Domnul Însuşi nu a mutat munţii? Pentru că nu a fost trebuincios 
pentru EI, să facă acest lucru. El a făcut numai acele minuni care erau 
trebuincioase şi de folos oamenilor, pentru mântuirea lor. Cu toate acestea, este 
o minune mai mare să muţi munţii din loc, decât să schimbi apa în vin, să 
înmulţeşti pâinile, să izgoneşti demonii din oameni, să vindeci toate felurile de 
boli, să mergi pe apă sau să potoleşti apele mării dezlănţuite de furtună şi 
vânturile cu un cuvânt — sau un gând? Nu se înlătură în nici un chip faptul că, 
următorii lui Hristos, pentru o anumită nevoie şi cu mare credinţă, ar săvârşi 
minunea de a muta munţii din loc. Dar există munți mai mari, ţinuturi 
muntoase mai sălbatice, poveri şi vlăguire mai îngrozitoare pentru sufletul 
omului, decât grijile lumeşti, legăturile şi lanţurile lumeşti? Cel care este în 
stare să doboare muntele acesta din sufletul omului şi să-l arunce în mare, a 
mutat într-adevăr munţii cei mai mari şi mai grei din lume. 


“Dar acest neam de demoni nu iese decât numai cu rugăciune şi cu post.” 


Postul şi rugăciunea sunt cei doi stâlpi ai credinţei; două focuri vii care ard 


duhurile cele rele. 


[7 


şi plinătatea credinţei Stă 


Din vremuri nepovestite, Biserica Ortodoxă a dat o mare greutate postului, ca 
leac încercat şi cu bune urmări asupra patimilor trupeşti, şi l-a arătat ca armă 
puternică împotriva duhurilor rele. Toţi cei care nesocotesc sau nu primesc 
postul, de fapt, nesocotesc sau nu primesc o poruncă limpede şi hotărâtoare a 
Domnului lisus din rânduiala mântuirii omului. 


Ultimele cuvinte ale lui Hristos din pericopa Evanghelică de astăzi, par să nu 
aibă nici o legătură cu întâmplarea povestită. După marea minune de vindecare 
a copilului posedat de diavol, pe când oamenii se minunau de aceasta, Domnul a 
început dintr-o dată să vorbească ucenicilor Săi despre Patima Lui: “Fiul 
Omului va să fie dat în mâinile oamenilor, şi-L vor omori, dar a treia zi va 
învia.” De ce, după această minune, ca şi după alte minuni ale Lui, Domnul 
vorbeşte ucenicilor despre Patima Lui? Pentru ca, atunci când va veni vremea 
care trebuie să vină, inimile lor să nu se teamă. El le spune aceasta după 
marile Lui minuni, aşa încât aceasta vestire mai dinainte să se asemene cu 
marile Lui minuni, şi cu mărirea, cu slava şi cu bucuria cu care a fost aşteptat şi 
însoțit, ca să se întipărească mai bine în minţile oamenilor. Dar El mai spune 
aceasta şi ca învăţătura, nu doar Apostolilor, ci şi nouă, că după asemenea fapte 
mari, noi nu trebuie să aşteptăm răsplată de la oameni, ci să fim pregătiţi pentru 
ceea ce este mai rău şi pentru cele mai grele lovituri şi umiliri chiar de la cei pe 
care i-am ajutat mai mult. 


Cu toate acestea, Domnul nu a spus mai dinainte numai despre suferinţa şi 
moartea Lui, ci şi despre Invierea Lui. La capătul tuturor acestora va fi Invierea, 
biruinţa şi slava veşnică. 


Domnul spune mai dinainte ucenicilor Lui ceva ce pare cu totul nepotrivit, 
pentru a scoate la iveală credinţa lor care urmează să se arate; ca să înveţe să 
creadă ceea ce li se spune. Este nevoie doar de atâta credinţă, cât un grăunte de 
muştar, sau chiar mai puţin, pentru ca fiecare om să se pregătească să aştepte 
orice suferință în această lume, cunoscând cu siguranţă faptul că, la sfârşitul 
tuturor lucrurilor, ei se vor afla intru Înviere. 


Trebuie să privim toată slava lumească şi toată lauda oamenilor ca pe nimica 
toată. După toate măririle pe care le poate da lumea, trebuie să ne pregătim 
pentru suferinţă. Trebuie să primim tot ceea ce ne trimite Tatăl Cel ceresc cu 
supunere şi ascultare. Nu trebuie să ne lăudăm niciodată cu ceea ce am făcut 
pentru oameni, pentru oraşul său, satul nostru, pentru poporul său, ţara noastră, 
ori să ne răzvrătim atunci când suferinţa ne apasă. Pentru că, dacă am făcut ceva 
pentru cei din jurul nostru, aceasta a fost cu ajutorul lui Dumnezeu. Cu adevărat, 
fiecare lucrare bună se face de către Dumnezeu prin noi 


De aceea Dumnezeu are toată dreptatea să ne trimită suferința după slavă 
lumească, umilire după laudă, sărăcie după bogăţie, batjocură după linguşire, 
boală după sănătate, singurătate şi izolare după mulțime de prieteni. Dumnezeu 


ştie de ce ne trimite asta. EL ştie că toate astea sunt pentru binele nostru. Mai 
întâi, pentru că noi trebuie să învăţăm să căutăm preţuirile veşnice şi 
nestricăcioase şi ca să nu fim duşi la moarte de strălucirea făţarnică şi trecătoare 
a acestei lumi; şi, în al doilea rând, pentru ca să nu primim toată răsplata pentru 
lucrările şi ostenelile noastre cele bune, de la oameni şi de la lume în viaţa 
aceasta, aşa încât, în lumea ce va să vină, să nu mai avem nimic de căutat sau de 
primit. Să nu ni se spună nouă la poarta Împărăției cerurilor: “Mergi de aici; ţi- 
ai primit plata ta!” 


Să nu ni se întâmple nouă aceasta; să nu ne piardă pe noi pentru veşnicie 
stricăciunea cea nescăpătoare a lumii acesteia, de la care am primit mărire, 
laudă şi cinste. 


Singurul nostru Prieten, Domnul nostru lisus Hristos, ne învaţă că, după cea mai 
mare mărire, laudă şi cinste pe care ni le dă nouă lumea, trebuie să ne pregătim 
să ne luăm crucea. 


Sfântul Teofan Zăvorâtul — Predică în Duminica Sfântului loan Scărarul 


(D) 


Duminica de azi e închinată pomenirii Sfântului nostru părinte loan, scriitorul 
Scării. ŞI nici nu e nevoie să mai spunem de ce este acest aşezământ în Sfânta 
Biserică. 


Sfântul Post a fost rânduit nu numai pentru curățirea noastră, ci şi pentru 
întărirea noastră în bine - nu doar pentru a pune început bun, ci fi pentru a 
ne mişca mai departe pe calea spre desăvârşire. Astfel, iată, pentru ca nu 
cumva careva, după ce s-a ostenit puţin în săvârşirea binelui sau a dus o vreme 
viaţă creştinească, să creadă că a făcut deja totul sau că a ajuns departe în calea 
spre desăvârşire, fiecăruia dintre noi 1 se aduce aminte de Sfântul loan Scărarul, 
aşa încât, amintindu-ne de el, să ne zugrăvim în minte sfânta lui Scară şi, 
măsurând cu ea ostenelile noastre, să putem hotărnici mai limpede cât din cale 
am străbătut şi cât ne-a mai rămas. 


Pentru a vă ajuta în această lucrare, cel mai bine ar fi să vă descriu pe scurt 
sfânta Scară a urcării la desăvârşirea asemănării cu Dumnezeu. Cred, însă, că la 
acelaşi ţel se poate ajunge prin povestirea vieţii Sfântului loan Scărarul: 
fiindcă nu numai prin ceea ce a scris, ci şi prin viaţa sa el ne arată scara pe 
care trebuie neapărat să urce toţi cei ce doresc a se desăvârşi în viaţa 
duhovnicească. Ascultaţi, deci. 


Viaţa Sfântului loan Scărarul este scurtă; dar ea, în mica sa întindere, încape 
mult - sau, mai bine zis, totul. lată cum s-a scurs viaţa lui. 


Sfântul loan L-a îndrăgit pe Domnul din tinereţe şi, neluând seama la nădejdile 
mincinoase pe care i le dădeau înzestrările fireşti şi multa sa învăţătură, a 
părăsit lumea şi s-a retras departe de patria sa - în Sinai, pentru a se slobozi 


prin înstrăinare de multe piedici în calea vieţii duhovniceşti, şi a primi chiar 
prin locul de trai învăţătură cu privire la ce şi unde trebuie să caute. 


Punând în acest chip început bun, el s-a încredinţat din tot sufletul, chiar de la 
început, unui îndrumător bun, şi s-a pus într-o astfel de stare ca şi cum sufletul 
său n-ar fi avut nici înţelegere [rațiune], nici voie proprie. înăbuşind în sine, 
prin aceasta, încrederea în sine şi lucrarea după voia proprie, el s-a izbăvit în 
curând de îngâmfarea proprie oamenilor înzestrați, a dobândit cereasca 
simplitate şi s-a arătat desăvârşit în osteneli şi în virtuțile ascultării. 


Atunci când povăţuitorul lui a plecat, mai apoi, la Domnul, Sfântul loan, arzând 
de dragostea după o mai mare desăvârşire, ca unul ce era deja întărit în 
virtuțile călugăreşti, atât în cele dinafară cât şi în cele lăuntrice, a ieşit în 
stadia liniştirii [arena isihiei]. Alegându-şi pentru această nevoinţă un loc 
îndemânos la cinci stadii de biserică, a petrecut acolo patruzeci de ani viaţă 
sihăstrească, în aspră înfrânare şi nevoinţă, în necurmată rugăciune şi cugetare 
la cele dumnezeieşti, şi mai ales în lacrimi, care alcătuiau pentru el pâine ziua 
şi noaptea. 


Ca atare, a urcat grabnic la treapta cea mai înaltă a curăţiei şi s-a făcut vas al 
unor deosebite harisme dumnezeieşti: al vederii duhovniceşti, al îndrăznirii în 
rugăciune şi al facerii de minuni. Mai apoi, când trebuia să fie ales întâi-stă- 
tător, frăţimea I-a pus într-un cuget cârmuitor peste ei, ca pe un nou Moisi - şi 
el, coborându-se din muntele vederii de Dumnezeu, le-a înfățișat, ca pe nişte 
alte table ale Legii, sfânta sa Scară, unde a zugrăvit chipul vieţii creştine 
desăvârşite, pe care el însuşi o străbătuse şi care i se întipărise, prin harul lui 
Dumnezeu, în inimă. Astfel călăuzindu-i pe acei monahi aleşi, el a ajuns la 
hotarul vieţii celei văzute şi s-a mutat în Ierusalimul cel de sus. 


lată în ce fel a trecut toată viaţa sfântului. Nu am intrat în amănunte, fiindcă am 
urmărit să arăt numai acele trepte pe care a urcat el la desăvârşire, spre 
învăţătura noastră. Şi e uşor pentru oricine să bage de seamă că au fost trei 
trepte de căpetenie: 


+ părăsirea lumii şi a tuturor nădejdilor ei; 

+ ostenelile ascultării, după voia îndrumătorului; după aceea, 

4 iniştirea [isihia], care l-a făcut vrednic de harismele Dumnezeieşti şi de 
călăuzirea cu dumnezeiască înțelepciune a altora. 


Aceste trepte sunt de obşte tuturor sfinților care au strălucit pe pământ prin 
desăvârşirile creştineşti - precum vă puteţi înşivă încredința, citind cu luare- 
aminte viaţa oricăruia dintre ei. Aceleaşi trepte suntem datori să le străbatem şi 
noi, dacă dorim să fim, şi nu doar să părem, adevăraţi creştini. 


Să nu gândească cineva: „Asta e viaţa de călugăr-pustnic, dar noi suntem 
mireni, trăim în Societate, între oameni: cum putem adapta viaţa Sfântului 
Ioan la noi? Chiar dacă ar vrea cineva să îi urmeze pilda, nu va putea, fiindcă 
noi ne aflăm în cu totul alte circumstanţe". 


Să ştiţi, fraţilor, că puterea nu e în formă. Noi nu putem străbate cele trei trepte 
arătate în felul în care au fost ele străbătute de către Sfântul loan şi sunt 
străbătute de către toți ne-mirenii; dar le putem străbate aşa cum pot fi ele 
străbătute în lume, trăind între mireni: în altă formă, dar cu aceeaşi putere. 
înainte de toate, să le dăm numele lor cel adevărat. 


4 Lepădarea de toate, altfel spus părăsirea lumii, înţelegeţi cum vine. 

4 Ascultarea este viaţa întru osteneli bune, nu după voia proprie, ci după 
îndrumările altuia. 

X în fine, liniştirea [isihia] este strădania de a fi neîncetat în inimă 
împreună doar cu Dumnezeu - şi când ajunge omul la starea aceasta, 
începe să vădească puteri dumnezeieşti, altfel spus harisme deosebite. 


Luaţi acum seama în ce fel pot fi împlinite toate acestea de către un mirean, şi 
chiar sunt împlinite de către voi. 


Ceea ce este la sfântul loan părăsirea lumii şi retragerea în Mănăstirea Si- 
naiului, aceea este la noi părăsirea vieţii păcătoase şi pătimaşe şi întoarcerea 
minţii şi inimii spre a face pe placul lui Dumnezeu: fundcă lumea este chip al 
vieții pătimaşe şi păcătoase, iar mănăstirea este simbol al vieţii îmbunătăţite. Cel 
ce părăseşte păcatul şi ia hotărârea de a trăi în sfinţenie, acela face acelaşi lucru 
ca cel ce părăseşte lumea şi intră în mănăstire. Dacă în acest post v-aţi pocăit 
fără făţărnicie şi aţi luat hotărârea de a nu-L mai jigni pe Dumnezeu cu 
păcatele voastre, iată că v-aţi făcut următori ai Sfântului loan în părăsirea de 
către el a lumii şi retragerea în mănăstirea din Sinai. Rămâne doar să fiţi 
statornici în această hotărâre şi în împlinirea cerinţelor ei, şi vă veţi face 
următori ai lui şi în cea de-a doua treaptă a urcării lui spre desăvârşire. 


Pe cea de-a doua treaptă, în mănăstire, Sfântul loan a purtat osteneala ascultării 
sub povăţuirea unui stareţ-îndrumător. In felul de viaţă pe care îl ducem noi, în 
ce trebuie să conste această ascultare? în împlinirea poruncilor care hotărnicesc 
felul de viaţă al fiecăruia dintre noi ca familist, ca membru al societăţii civile şi 
ca fiu al Bisericii. Fă ceea ce îţi spun poruncile, şi vei fi un bun ascultător. 


> Eşti slugă? împlineşte poruncile pentru slugi. 

> Eşti tată sau mamă? împlineşte poruncile pentru părinţi. 

> Eşti fiu? împlineşte poruncile pentru fii. 

> Eşti judecător? împlineşte poruncile privitoare la dreapta judecată. 


» Eşti negustor? Negustoreşte aşa cum e porunca. 

> Rânduiala statului cere ceva? împlineşte. 

> Şi tot ce poruncește Sfânta Biserică să împlineşti, de la cel mai mic lucru 
la cel mai mare. 


Toate acestea alcătuiesc ascultarea cea mântuitoare, când omul nu lucrează 
după voia sa, ci după cum este poruncit. Sfântul loan a avut îndrumător. Cine 
sunt îndrumătorii voştri? Păstorii Bisericii. Mergi, întreabă şi ia învăţătură de 
fiecare dată, şi fă după povaţa lor. Ei nu vă vor grăi voia lor, ci poruncile 
Evangheliei şi rânduielile Sfintei Biserici. lată: cel care în acest chip, părăsind 
păcatul, va începe să trăiască întru ostenelile facerii de bine şi împlinirii 
poruncilor lui Dumnezeu în toate privinţele vieţii sale, sub călăuzirea păstorilor 
legiuiți, acela va fi următor al Sfântului loan în cea de-a doua treaptă a 
desăvârşirii lui. 


în fine, cum să-i urmăm în liniştire? lată cum. Ce este liniştirea? , 
este îndepărtarea de toţi şi petrecerea în singurătate; iar 

este îndepărtarea oricărei împrăştieri a gândului şi adunarea de sine 

înăuntrul inimii pentru a petrece acolo fără ieşire, doar înaintea feţei 

Atotvăzătorului Dumnezeu. Liniştirea cea dinafară nu ne este la îndemână şi la 

felul nostru de viaţă poate fi doar întâmplătoare; însă liniştirea lăuntrică ne e la 

îndemână. 


Pe aceasta să v-o şi puneţi ca rânduială, îngrijindu-vă în tot chipul a intra cât 
se poate de des în voi înşivă, în cămara voastră lăuntrică, şi acolo să staţi în 
singurătate doar înaintea lui Dumnezeu. Fie că sunteţi acasă, fie că sunteţi pe 
drum, la datorie sau în biserică, încordaţi-vă pentru a nu ieşi din inimă cu 
luarea-aminte şi a nu rupe ochiul minţii voastre de vederea feţei lui Dumnezeu: 
şi veţi fi sihastri, altfel spus isihaşti. Cerinţa de a petrece înăuntrul vostru 
liniştindu-vă se naşte în suflet ca urmare a ostenelii cu conştiinţă bună de a 
împlini poruncile lui Dumnezeu. Câtă vreme patimile şi deprinderile păcătoase 
rămân în suflet este cu neputinţă să avem liniştire lăuntrică: aşa e felul lor. 


Osteneala facerii de bine şi a împlinirii poruncilor lui Dumnezeu smulge din 
firea noastră patimile şi deprinderile păcătoase. Atunci se naşte dorul de a fi una 
cu Domnul. Și, iată, cei ce s-au întărit în fapte şi aşezări sufleteşti bune intră 
adeseori - fie rugându-se acasă ori la biserică, fie în vremea meditaţiei şi 
citirii evlavioase - adânc înăuntrul lor şi se cufundă într-o asemenea liniştire, 
că nu bagă de seamă cum trece timpul şi, în ciuda ostenelii exterioare, de 
pildă în vremea rugăciunii ori Stării în biserică, n-ar vrea Să înceteze, ar vrea 
să rămână pentru totdeauna în acea fericită Stare. Aşa începe liniştirea 
lăuntrică, ce este cu putinţă şi pentru familişti. Rămâne doar să vă continuaţi 
viaţa întru aceeaşi osteneală a facerii de bine, în tot chipul îngrijindu-vă şi 


rugându-vă să fiți mai des în aceste stări, şi căutând ca ceea ce se întâmplă din 
când în când să devină ceva neîntrerupt. Şi aşa va fi. Domnul nu va părăsi 
osteneala dragostei. Trebuie doar să înlăturăm din viaţa noastră tot ce poate 
strica această bună rânduială şi stinge fericita căldură a liniştirii lăuntrice. 


lată cum se poate face şi fiecare dintre voi următor deplin al Sfântului loan. 
Numai că, fraţilor, trebuie să alergaţi în aşa fel ca să ajungeţi la ţintă. Urcaţi la 
măsura vârstei plinirii lui Hristos. Vedeţi ce pildă? înaintea ei, toată lucrarea 
noastră nu e nimic: ce să ne mai uităm la fleacurile noastre de virtuţi? Deci, cele 
din urmă uitând, spre cele dinainte tindeţi, spre răsplătirea chemării celei de sus 
a lui Dumnezeu întru Hristos lisus (Filip. 3, 13). Amin! 


2 aprilie 1861 


Sfântul Teofan Zăvorâtul — Predică în Duminica Sfântului loan Scărarul 
(09) 


În urma închinării cinstitei şi de viaţă făcătoarei Cruci, care s-a săvârşit 
duminica şi săptămâna trecută, Sfânta Biserică ne aduce acum aminte de 
Cuviosul şi de Dumnezeu purtătorul Părintele nostru loan Scărarul, cu acelaşi 
scop - acela de a ne da imbold la nevoinţele îndreptării de sine şi sporirii întru 
virtuţi. 


Voi ştiţi că Sfântul loan a alcătuit o carte mântuitoare de suflet, care se cheamă 
Scara Duhovnicească, suitoare la cer. Acolo este zugrăvit lanţul neîntrerupt al 
virtuţilor, altfel spus treptele lor: urcând dintr-o treaptă în alta, creştinul intră, 
în cele din urmă, în cerul duhovnicesc, unde se face un singur duh cu 
Domnul. îndreptând gândul nostru tocmai spre acest hotar al vieţii creştineşti, 
Sfânta Biserică vrea să ne spună: "Nu vă temeţi de crucea răstignirii de sine şi 
nu fugiţi de purtarea crucii nevoinţei. Uitaţi-vă unde duc ele, şi însuflețiţi-vă. 
Aveţi pentru ce să vă osteniţi!" 


Și Scara aceasta are, negreşit, putere să toarne în fiecare suflet acest duh al 
râvnei bărbăteşti. Ea explică limpede totul: şi începutul fiecărei virtuţi, şi felul 
în care ea se maturizează, şi piedicile care apar în calea ei, şi mijloacele de a le 
birui - şi astfel îndeletnicirea cu virtuțile pare atât de uşoară, că cititorul vrea să 
se apuce numaidecât de nevoinţă, ca să sporească în ele. Ca atare, nu pot să nu 
doresc ca cei ce pot să cunoască această carte şi să se folosească de ea spre 
mântuirea lor. V-aş povesti-o chiar cu pe toată, însă de unde timp? O carte 
întreagă! Dar cel puţin vă voi arăta cele mai însemnate lucruri cuprinse în ea şi 
voi înfăţişa pe scurt, sub înfăţişarea suirii scării, întreaga noastră cale către 
Domnul. 


Scara Sfântului loan Scărarul are treizeci de trepte, după numărul anilor 
vieţii neştiute a Domnului şi Mântuitorului nostru, după care EI a început a 
face şi a învăţa. Asemenea scării văzute de Patriarhul lacov, ea se sprijină cu un 
capăt pe pământ, ca să putem ajunge la ea noi, pământenii, iar cu celălalt pe cer, 
arătând hotarul menirii noastre. Pe scara lui lacov urcau şi coborau îngeri, 
arătând că virtuțile creştineşti sunt lucru îngeresc şi se săvârşesc cu ajutorul 
sfinților îngeri. în capul scării, Sfântul Iacov vede pe Domnul: la Domnul duce 
şi Scara virtuţilor creştine, prin care fiecare, urcând din putere în putere,ajunge 
bărbat desăvârşit, la măsura vârstei plinirii lui Hristos - ajunge acea desăvârşire 
la care ne îndatorează Domnul: Fiţi, dar, desăvârşiţi, precum Tatăl vostru Cel 
Ceresc Desăvârşit este (Mt. 5, 48); acea unire cu Dumnezeu pentru care S-a 
rugat Domnul: Ca toți să fie una, precum Tu, Părinte, întru Mine şi Eu întru 
Tine, ca şi aceştia întru Noi una să fie (|n 17,21). 


Văzând în faţa noastră acest bine de negrăit, să ne apropiem, fraţilor, cu bărbăţie 
de această scară şi să ne silim cu trezvie a sui pe ea fără lenevire. 


Să ne apropiem cu bărbăţie şi să ne silim cu trezvie a pune început bun acestei 
suiri. Dacă peste tot începutul bun e jumătate din lucrare, cu atât mai mult în 
viaţa duhovnicească, pentru care el este schiță deplină: fiindcă, ia priviţi, ce cere 
de la noi primul pas? Cere să părăsim pământul. în viaţa de zi cu zi este cu 
neputinţă să suim pe o scară fără să ne fi desprins de pământ, deasupra căruia nu 


avem cum să nu ne ridicăm în vreme ce păşim pe prima treaptă. 


păcătoase, de simţirile şi aşezările [dispoziţiile] sufleteşti pătimaşe, 
îndepărtare care se săvârşeşte în pocăință atunci când, lepădând şi 
deplângând tot ce nu este bun, oamenii iau hotărârea cea bună de a plăcea 
numai lui Dumnezeu. Cel care a ajuns la această hotărâre a făcut primul pas, a 
călcat pe prima treaptă. Cel țintuit de pământ nu are cum să urce pe prima 
treaptă a unei scări: nici cel împovărat de păcate nu are cum să se gândească 
măcar la suişul către desăvârşire. Mai întâi abate-te de la rău, şi atunci vei 
începe să faci binele. Abaterea de la rău, spune WII, e 
începutul pocăinţei; începutul pocăinţei e începutul mântuirii, iar începutul 
mântuirii e buna hotărâre de a plăcea lui Dumnezeu (treapta 26, cap. 65). 


După ce am păşit pe scară, cum se suie în continuare? întrebuinţând mâinile şi 
picioarele, călcând când cu piciorul stâng, când cu piciorul drept şi încordându- 
ne din toate mădularele trupului. în acelaşi fel şi cel care s-a pocăit şi a luat 
hotărârea cea bună de a plăcea lui Dumnezeu purcede îndată la osteneală, care 
cere încordarea puterilor sufleteşti şi trupeşti, precum şi istovirea lor 
necruțătoare: fiindcă el are neapărată nevoie să se împotrivească sieşi în cele 


rele şi să se silească la bine, să ia aminte la sine şi la toate cele cu care se 
întâlneşte, din mulţimea lor să aleagă cele mai bune, să nu o ia înainte fără de 
vreme şi să nu rămână în urmă, să nu lase nebăgate de seamă nici cele mai mici 
momeli ale păcatului, să înlăture piedicile, să ghicească mijloacele prin care 
atacă vrăjmaşul şi să se lupte cu el fără a lăsa armele. T 


oate acestea şi cele asemănătoare alcătuiesc osteneala luptei cu patimile şi 
sporirea în facerea de bine, care definesc însuşi suişul către desăvârşire: fiindcă 
ce este desăvârşirea, dacă nu dezrădăcinarea patimii şi sădirea, în locul ei, a 
bunei aşezări [dispoziţii] sufleteşti? Tocmai aceasta este osteneala noastră de 
căpetenie - până ce o vom sfârşi, va trebui să urcăm nu doar o treaptă. Nu poţi 
dezrădăcina dintr-o dată toate patimile şi sădi dintr-o dată toate virtuțile. Atât o 
lucrare, cât şi cealaltă se săvârşesc treptat. Și micşorarea fiecărei patimi are 
treptele ei, la fel ca întărirea fiecărei dispoziţii bune. Ca atare, la Sfântul loan 
Scărarul descrierea acestei osteneli se sfârşeşte abia la treapta a douăzeci şi 
şasea. 


O, dar ce nu ne învaţă el acolo, şi împotriva cărei patimi nu ne înarmează?! Ne 
înarmează împotriva trufiei şi a slavei deşarte, a şireteniei şi vicleniei, a iubirii 
de bani şi dragostei de agonisire, a multei vorbiri şi a vorbirii de rău, a mâniei şi 
a pomenirii răului |ranchiunei], împotriva minciunii şi clevetirii, a lenei şi 
visării, a puţinătăţii de suflet şi fricii deşarte, şi aşa mai departe. 


Ne învaţă smerenia, nerăutatea, bărbăţia, privegherea şi osârdia la rugăciune, 
neagonisirea, întreaga înţelepciune, înfrânarea, blândeţea, tăcerea înţeleaptă, 
ascultarea, pomenirea morţii, plânsul, neînvârtoşarea inimii şi aşa mai departe. 


Dezrădăcinarea fiecărei patimi şi sădirea virtuţii potrivnice ei alcătuiesc o 
treaptă aparte, pe care trebuie să păşim pentru a ajunge la celelalte. In toate 
acestea este o rânduială - pentru fiecare om, totuşi, o rânduială proprie, pe care 
şi-o stabileşte în urma experienţei proprii. 


„Cei ce încearcă a se sui la cer cu trupul”, spune Scărarul, „cu adevărat au 
nevoie de silire de sine şi neîncetată chinuire de sine. Hotărârea cea bună de 
a plăcea lui Dumnezeu naşte osteneli. Aceste osteneli sunt lucrarea virtuţilor, 
altfel spus deprinderea neîncetată cu ele. Rodul acestei deprinderi este 
intrarea lor în obişnuinţă ” - iar din obişnuinţă ia fiinţă Statornicirea în bine. 


Acesta este hotarul ostenelilor întru suirea pe scara virtuţilor. După cât se spune, 
cu cât te afli mai sus faţă de pământ, cu atât atracția gravitaţională spre pământ 
este mai mică Şi, prin urmare, este mai uşoară lupta cu greutatea sa pentru cel ce 
suie; şi este o anumită linie dincolo de care trupurile încetează cu totul să mai 
graviteze spre pământ, adică devin cu totul lipsite de greutate. Astfel, şi pe 


treptele desăvârşirii duhovniceşti, cu cât suie cineva mai sus, cu atât îl 
împovărează mai puţin cele pământeşti. Altfel spus, cu cât devine cineva mai 
neclintit în virtuţi prin deprinderea statornică cu ele, cu atât îl luptă mai puţin 
păcatele şi patimile. 


Și există şi o înălțime a desăvârşirii unde patimile mor aproape cu totul şi 
sufletul se îndulceşte de tihna rămânerii în bine, tihnă în care face binele fără 
împiedicare, liber, nesilit, parcă în chip firesc, la fel cum fireşti sunt, de pildă, 
respiraţia şi circulaţia sângelui. 


Această treaptă este atinsă atunci când în suflet se înrădăcinează în chip 
desăvârşit toate virtuțile şi răsar nepătimirea şi curăţia. Acesta este cerul 
duhovnicesc - capătul de sus al scării. Celor ce au atins acest hotar le aparţin 
fericirile hotărâte de către Domnul şi culmea fericirilor: sălăşluirea lui 
Dumnezeu, pe care a văzut-o Iacov la vârtul scării. Nepătimirea este cerul de 
inimă al minţii, este cămara cea cerească a împăratului Ceresc. Rodul 
nepătimirii este deplinătatea dragostei şi desăvârşita sălăşluire a lui 
Dumnezeu în cei ce s-au făcut prin această nepătimire curaţi cu inima, despre 
care s-a zis: că aceştia vor vedea pe Dumnezeu (Mt. 5, 8; treapta 29, cap. 2, 3, 
14). 


lată unde suie şi prin ce se sfârşeşte sfințita scară! ŞI, iată, tocmai această 


privelişte vrea să o zugrăvească acum în mintea noastră Sfânta Biserică - fireşte, 
nu pentru curiozitate sau vorbire în deşert, ci pentru a ne da imboldul şi putinţa 
de a ne cerceta cu conştiinţă bună pe noi înşine şi a lămuri unde ne aflăm şi 
pe ce treaptă. Am păşit pe scară? Dacă am păşit, am suit departe, ne-am ridicat 
la înălţime mare de la pământ, se întrezăreşte cât de cât capătul suişului? 


Bineînţeles, a număra în amănunt treapta proprie poate fi un lucru greu şi chiar 
cu neputinţă; însă nu este greu să stabilim treptele care se deosebesc prin 
trăsături distincte. Ce osteneală este, de pildă, în a stabili prima treaptă? Cine nu 
este, oare, în stare să dea un răspuns limpede la întrebarea: „Te-ai pocăit şi ai 
luat hotărârea nestrămutată de a bineplăcea Domnului?" Cine, de asemenea, 
nu e în Stare să spună dacă a intrat, după ce s-a căit de păcatele sale, în 
război cu patimile, dacă se luptă cu ele sau e înfrânt de ele? Aşadar, eu şi cu 
voi ce vom spune, fraţilor? Am călcat pe scară? Am făcut măcar primul pas? 


Să răspundă la această întrebare conştiinţa fiecăruia; iar eu voi adăuga că măcar 
un pas dacă a făcut cineva, şi tot e bine. EI e deja pe scară, e deja pe calea cea 
bună. Chiar dacă mai are de făcut multă osteneală până ce se vor arăta în el 
urmele limpezi ale desăvârşirii, începutul a fost pus. Rămâne doar să nu slăbeşti 
şi să nu te leneveşti, după măsura puterilor tale, a te mişca înainte. Binecuvântat 


va fi mersul tău; şi dacă va fi statornic şi neabătut, fără îndoială că va fi 
încununat de reuşită - aşa că este bine şi atât. 


Dar este rău dacă n-a fost făcut nici primul pas, dacă omul s-a dat pe mâna 
patimilor şi nici nu se gândeşte să le lase; sau, chiar dacă se gândeşte, amână de 
pe o zi pe alta; sau, părându-i rău după patima sa iubită, vrea s-o răscumpere cu 
vreun oarecare bine, fără a se lepăda de ea; sau, neavând patimi şi fapte 
păcătoase evidente, trăieşte fără grijă, nepăsându-i de curăţia inimii. Toţi aceştia 
ŞI cei asemenea lor nu se află pe calea cea bună, încă nu au păşit pe scara ce suie 
către Dumnezeu, şi au de făcut acest prim pas. Iată de ce ni se şi aminteşte de 
Scară la mijlocul Postului: pentru că, dacă cineva, înţelegându-i lecţiile, îşi 
dă seama că încă rătăceşte în afara ei, să aibă vreme să îşi vină în fire şi să se 
pocăiască. lată, toţi cei ce încă aveţi de făcut asta, grăbiţi-vă s-o şi faceţi; iar 
apoi să aveţi de două ori mai multă osârdie pentru a vă îndrepta şi a întări în voi 
deprinderile bune - căci alţii nu bat pasul pe loc, ci tot înaintează. De ce să 
rămânem noi în urmă? 


Să alergăm, fraților, cu toţii în aşa fel ca să ajungem la ţintă, uitând de cele din 
urmă şi tinzând spre cele dinaintea noastră. Cel care s-a oprit, acela nu mai 
merge. Cine nu merge mai departe, acela negreşit rămâne în urmă sau chiar se 
mişcă înapoi. 


Nu este clipă în care să nu făptuim ceva, şi nu e faptă care să nu fie ori plăcută, 
ori neplăcută lui Dumnezeu - asta fiindcă noi suntem persoane şi în orice punem 
voinţa noastră, potrivit căreia faptele se întorc fie spre slava lui Dumnezeu, fie 
spre plăcerea egoismului nostru, şi ca atare slujesc fie spre buna sporire în 
mersul nostru, fie spre împiedicarea acestuia. 


Cel cu luare-aminte la sine şi la tot ce îl înconjoară nici nu poate să se oprească, 
ci la orice pas înaintează tot mai mult în desăvârşirea sa, din toate adună 
împreună cu Domnul şi din toate se îmbogățește. Socoriți, drept aceea, cum să 
umblaţi cu pază, nu ca nişte neînţelepţi, ci ca nişte înţelepţi, răscumpărând 
vremea, că zilele rele sunt (Efes. 5, 15-16). 


29 martie 1865 


Sfântul Teofan Zăvorâtul — Predică în Duminica Sfântului loan Scărarul 


Ce mijloace nu întrebuințează, mai ales în aceste zile de post, Sfânta lui 
Dumnezeu Biserică pentru a ţine totdeauna gândul nostru însuflețit şi 
priveghetor în ostenelile noastre de a plăcea lui Dumnezeu şi a ne mântui 
sufletul! Duminica trecută, ea a înfățişat cinstirii şi închinării voastre Crucea 
Domnului, ca să ne spună: „Nu vă temeţi de crucea lepădării de sine şi 
răstignirii de sine; întreaga greutate a crucii a ridicat-o Domnul singur, iar 
vouă vă rămân doar roadele ei mângâietoare". 


Acum ea înfăţişează aducerii şi luării voastre aminte Scara care duce la cer, ne 
arată pilda suirii pe această scară în scriitorul ei, Sfântul loan, şi ne descrie 
fericirea însăşi în pericopa evanghelică a Fericirilor. Ea spune acum fiecăruia 
dintre noi: „Nu cruța ostenelile; uită-te ce sfârşit fericit aşteaptă pe ostenitori 
şi însufleţeşte-te; grăbeşte, fugi, aleargă în aşa fel ca să ajungi la ţintă". 


Biserica face acelaşi lucru ca cei care organizează curse. Aceştia oferă premii 
pentru cei care întrec pe ceilalți la curse, ca fiecare să vadă că are de ce să se 
ostenească. Asa şi Biserica - arată fericirea desăvârşită şi îndeamnă pe fiecare: 
„Vrei asemenea fericire? Osteneşte-te". Fără osteneală, şi încă osteneală din 
greu, nu vom primi nimic. 


Această lecţie v-o predau şi eu acum. Ca fii ascultători ai Bisericii o veţi primi, 
fireşte. Totuşi, voi adăuga: primiţi-o cu drag, primiţi-o nu spre luare la 
cunoştinţă, ci spre înfăptuire. Socot că e nevoie să fac acest adaos, fiindcă a 
primi fericirea sunt gata toţi, dar a purta osteneli pentru ea foarte puţini dau zor; 
foarte mulți îşi îngăduie înlesniri, dar toţi aşteaptă să primească împreună cu 
ceilalți partea cea bună. întocmai, Domnul este Multmilostiv şi este gata să 
fericească pe fiecare: dar în ce ne priveşte, nu avem nicidecum voie să trădăm 


căile arătate de către Domnul şi să ne punem după gustul nostru condiţii de 
primire a fericirii, condiţii care nu sunt, totuşi, în mâna noastră. 


lată, uitaţi-vă cum se îndeamnă Apostolul Pavel pe sine şi pe ceilalţi la osteneli 
şi cum preîntâmpină cu privire la înlesniri: „Oare nu ştiţi că cei care aleargă în 
stadion aleargă toți? (| Cor. 9, 24) Priviţi cu ce osârdie îşi încordează puterile 
toţi cei ce iau parte la curse, doar ca să îi întreacă pe ceilalți! Şi asta pentru ce? 
Ca să primească un premiu stricâcios. Oare nu cu mai mare râvnă se cade să 
alergăm noi, ca să primim cununa cea nestricăcioasă? Luaţi seama, deci, spune 
apostolul, alergaţi - şi alergaţi în aşa fel ca să ajungeţi la ţintă. 


Dar cum trebuie să alergăm ca să ajungem la ţintă? Trebuie să ne înfrânăm de la 
toate. Cel ce aleargă se înfrânează de la toate, spune în acelaşi loc apostolul. A 
te înfrâna de la toate, sau a avea înfrânare în toate privinţele, cred că e lesne de 
înţeles ce înseamnă. înseamnă post, priveghere, însingurare, ostenire a trupului 
şi toată chinuirea trupului, sau, cum spuneau Părinţii noştri asceţi, a avea 
vieţuire aspră. Pentru a nu se gândi cineva să se scutească în vreun fel de 
acestea, apostolul se înfăţişează şi pe sine alergând în acelaşi chip. Şi eu, zice, 
alerg la fel, şi eu mă nevoiesc în acelaşi fel. Cum anume? „Chinuiesc trupul 
meu şi îl supun robiei". 


Apostolul, vas al harului, îşi chinuie trupul şi îl supune robiei - şi atunci, cum să 
nu fie acest lucru neapărat trebuincios? Şi să nu credeţi că la el acesta era un 
exces de zel. Nu. Fără asta, spune el, mă aflu în primejdie: „ca nu cumva, 
altora propovăduind, însumi să mă fac netrebnic". Apostolul, orânduitor al 
împărăției lui Dumnezeu, călăuzitor la mântuire al tuturor, se teme să nu se arate 
cumva netrebnic dacă nu va chinui şi nu va supune robiei trupul său. lar după 
asta, cine va mai nădăjdui să fie de bună treabă Domnului, dacă nu-şi va chinui 
trupul şi nu îl va supune robiei? 


într-adins am stăruit mai mult asupra acestui loc apostolic, pentru a vă insufla că 
boala pe care o avem aproape toţi în comun - cruţarea şi îngăduinţa faţă de trup 
- este cu totul nepotrivită celor ce caută şi aşteaptă împărăţia lui Dumnezeu. 


Vrei împărăția? Nu-ţi cruța trupul. Dacă îţi va părea rău de trup, nu vei primi 
împărăția. Ah! Cum nu este pe gustul nostru această vieţuire aspră ce chinuieşte 
trupul, şi ce şmecherii nu întrebuințăm pentru a ne scuti de ea! Iată, acum e post: 
şi cine posteşte aşa cum trebuie? Unii nu dau doi bani pe post; alţii îl petrec în 
aşa fel că trupul nu simte nici o asprime în urma lui. Şi ce nu spun aceştia spre a 
se dezvinovăţi! De cei cărora nu le pasă defel de mântuire, ce să mai spunem - 
aceştia nu trăiesc decât trupeşte; dar iată, şi râvnitorii cucerniciei au aplecarea 
de a-şi hrăni şi încălzi trupul în tot chipul. 


„Eu", zic unii ca aceştia, „mă voi îndeletnici cu cugetarea la cele dumnezeieşti, 
şi la biserică o să merg, voi citi cărți mântuitoare, voi face milostenie, şi sunt 
gata să fac şi altele; pe trup însă, lasă-l să aibă parte de toată tihna şi 
îndestularea - în mâncare, în somn, în lipsa de osteneală şi înlăturarea tuturor 
greutăților”. Şi ce mai zic ei? Ei zic: „Chinuirea trupului e lucrare trupească, iar 
noi suntem duhovniceşti; prin lucrări duhovniceşti vom şi ajunge în împărăţia 
cerurilor - cea fără de materie”. 


La aceste argumente şi la cele asemănătoare lor voi spune doar un lucru: în ce 
măsură era duhovnicesc Apostolul Pavel? Şi cine se poate compara cu el în ce 
priveşte cunoaşterea lucrării pe care trebuie să o facem?! Şi vedeţi ce a scris? 
A arătat cununa cea nestricăcioasă, şi tuturor celor ce vor să pună mâna pe ea le- 
a poruncit să chinuie şi să supună robiei trupul lor: n-a rânduit nici un alt mijloc 
şi nimic altceva n-a adăugat. Aici chinuirea trupului, dincolo cununa cea 
nestricăcioasă. O vrei pe cea din urmă? Apucă-te de cea dintâi; iar argumentele 
viclene lasă-le. 


Dacă şi pe mine ar începe cineva să mă bată la cap: „Explică-mi cutare şi cutare 
lucru”, i-aş spune: „Ce mare filozofie este aici? Ce înseamnă cununa cea 
nestricăcioasă este limpede? Fireşte, limpede. Ce înseamnă chinuirea şi 
înrobirea trupului este limpede? Şi asta, bineînţeles, e limpede. Aşadar mergi 
de chinuie trupului tău şi-l Supune robiei, şi vei primi cununa cea 
nestricăcioasă. lar de vei face altfel, nu numai că nu vei primi cunună, ci te 
vei arăta netrebnic, precum se teme Sfântul Apostol şi pentru sine, şi pentru 
noi. lar despre cel netrebnic ştii ce s-a zis? S-a zis: pe robul cel netrebnic 
aruncaţi-l în întunericul cel mai dinafară, unde e plânsul şi scrâşnirea 
dinţilor. lată nefericitul sfârşit al odihnirii trupului!" 


Și voi mai adăuga că Dumnezeu nu ne-a pus să despicăm firul în patru şi să ne 
certăm pe cuvinte în deşert. Pentru ce ne-a pus, atunci? Ne-a pus să propo- 
văduim cuvântul. Propovăduieşte cuvântul, îi porunceşte Sfântul Apostol Pavel 
lui Timotei (II Tim. 4, 2), şi în persoana lui ne-o porunceşte şi nouă, tuturor. 
Care cuvânt? lată, voi arăta cele spuse în acest cuvânt în privinţa despre care 
vorbim acum. 


Cei care sunt ai lui Hristos şi-au răstignit trupul cu patimile şi poftele (Gal. 5, 
24). Ascultaţi! Asta înseamnă că cel ce nu îşi răstigneşte trupul nu este al lui 
Hristos, nu este creştin. Ca atare, umblaţi nu după trup, ci după duh (Rom. 8, 
4), şi grija de trup nu o faceţi spre pofte (13, 14). Datori suntem nu trupului, 
ca Să viețuim după trup — că de vieţuiţi după trup, veţi muri; iar de veţi omori 
cu duhul faptele trupului, veţi fi vii (8, 12-13). Cei ce sunt după trup, cele ale 
trupului cugetă (5) şi lui Dumnezeu a plăcea nu pot (8); căci cugetul trupului 
moarte este, vrăjmăşie împotriva lui Dumnezeu (6-7). Să se strice, aşadar, 


trupul păcatului (6, 6), ca să nu împărătească păcatul în trupul nostru cel 
muritor, înfăţişaţi trupurile voastre jertfă vie, sfântă, bineplăcută lui 
Dumnezeu (12, 1) şi omorâţi mădularele voastre cele de pe pământ (Col. 3, 5): 
fiindcă este altă lege în mădularele noastre, oştindu-se împotriva legii minţii 
mele şi dându-mă pe mine rob legii păcatului, care este întru mădularele mele 
(Rom. 7, 23). 


Mă voi mărgini la atât. Vedeţi? O astfel de necruţare a trupului e propovăduită 
şi poruncită pe toată întinderea Dumnezeieştilor Scripturi! Aşadar nu avem de 
ce să despicăm firul în patru, n-avem de ce să născocim felurite tertipuri pentru 
cruţarea trupului. Cel ce vrea să hrănească şi să încălzească trupul său, acela nu 
este hrănit cu Scriptura şi e străin de duhul ei; fiind străin de duh, e străin şi de 
făgăduinţe. 


Iată, tocmai din această latură să priviţi toată grija de mamă pe care ne-o poartă 
Sfânta Biserică prin rânduirea sfintelor posturi; şi toată viaţa noastră se cuvine 
să treacă în chinuirea şi înrobirea trupului. Altfel vei cădea îndată în rândul 
celor netrebnici, după care vei fi şi supus soartei lor amare. 


Pentru ca nu cumva să cadă cineva dintre noi în această soartă din pricina uitării 
sau luându-se cu vreun lucru lumesc, Sfânta Biserică ne aminteşte de chinuirea 
trupului în fiecare săptămână - miercurea şi vinerea - şi în fiecare anotimp -prin 
posturi prelungite, mai ales prin acest Post Mare al Sfintei Patruzecimi, cu 
scopul ca atunci când vine postul să ne apucăm chiar nevrând de osteneala 
chinuirii şi înrobirii trupului şi să păşim în stadionul ce duce la primirea cununii 
celei nestricăcioase. 


Aşadar, dacă în restul vremii ne facem tot felul de înlesniri, măcar în vremea 
postului să ne ostenim întrucâtva trupul. lar dacă şi în restul vremii trupul nostru 
va lenevi, şi în vremea postului îi vom face înlesniri, oare nu despre noi va fi, 
oare, vorba în următorul cuvânt de mustrare al apostolului: Mulţi umblă, de 
care deseori v-am zis, iar acum şi plângând zic, că sunt vrăjmaşii crucii lui 
Hristos; al cărora Sfârşit este pierzarea, al căror dumnezeu este pântecele şi a 
căror slavă este întru ruşinea lor, care cele pământeşti cugetă (Filip. 3, 18-19). 


lată, am trecut deja de jumătatea postului. Fericite sunt ostenelile celor ce până 
acum şi-au chinuit trupul lor, şi fie ca în continuare să îi însuflețească 
încredințarea că pe altă cale nu se ajunge în împărăție; dar şi aceia care s-au 
lipsit de acest bine au încă vreme să se facă părtaşi ai lui. Stadionul este deschis; 
se vede la sfârşitul cursei şi cununa cea luminoasă. 


Purcedeţi cu bărbăție la nevoinţă. „Cu râvnă râvnind", după spusa Prorocului 
Ilie, veţi reuşi chiar să-i întreceţi pe cei ce v-au luat-o atât de mult în faţă. Ceea 


ce s-a pierdut prin trecerea timpului puteţi acoperi prin încordarea puterilor întru 
însufleţire: şi astfel veţi intra nu printr-o aşteptare visătoare, ci fără îndoială şi 
cu adevărat in ceata celor care, potrivit apostolului, aleargă în aşa fel ca să 
ajungă la ţintă fără greş. Amin! 


14 martie 1865 


Sfântul Teofan Zăvorâtul — Predică în Duminica Sfântului loan Scărarul 
(IV) 


V-am vorbit deja de două sau trei ori despre cât de primejdios este a cădea în 
aceleaşi păcate după ce am adus lui Dumnezeu pocăință pentru ele şi despre câtă 
nevoie este, din această pricină, să ne îngrijim din răsputeri pentru a nu cădea în 
această nechibzuinţă şi a nu ne arunca prin aceasta în cea mai mare nenorocire 
cu putinţă. Cred că în cei care au luat aminte la cele spuse şi au luat hotărârea 
cea bună de a nu se abate de la făgăduinţa dată este dorinţa de a şti cum se poate 
ajunge mai lesne la acest scop bun, cum trebuie să ne orânduim şi pe dinafară şi 
pe dinăuntru ca să scăpăm de noi căderi şi de ce rânduieli trebuie să ne ţinem ca 
să biruim orice ispită şi să rămânem neclintiți în bine. Vreau să împlinesc 
această dorinţă a voastră, şi să fac asta vorbind nu de la mine, ci de la Sfântul 
loan Scărarul, pomenirii căruia e închinată Duminica de astăzi. 


Ştiţi, desigur, că Sfântul Ioan a scris cartea Scara Duhovnicească, de la care 
şi-a primit şi numele de „Scărarul”. în această carte el a explicat amănunţit 
cum trebuie să lucreze omul care s-a pocăit pentru a rezista în bine şi a nu 
cădea iarăşi în necurăţiile dinainte. Vă voi extrage din ea, referitor la acest 
subiect, ceea ce este mai de seamă. 


Este greu, spune el, să birui fără osteneală deprinderile păcătoase. Ştiu, totuşi, că 
la Dumnezeu toate sunt cu putinţă şi nimic nu îi este cu neputinţă Lui (V. lov 
42, 2). Astfel, Dumnezeu poate şi este gata să facă totul pentru noi în noi; însă şi 
noi suntem datori nu doar să alergăm la EI cu rugăciune, ci să şi întrebuinţăm 
sforţare şi osteneală pe măsura hotărârii noastre: şi această hotărâre şi osteneală 
trebuie să premeargă ajutorului dumnezeiesc şi să îl atragă. Toată reuşita 
depinde de propria noastră dorinţă şi de propriile noastre sforțări, chiar dacă nu 
altminteri decât cu împreună-lucrarea lui Dumnezeu. Dacă hotărârea şi sforțările 
nu premerg, nici împreună-lucrarea lui Dumnezeu nu vine. 


împreună-lucrarea lui Dumnezeu este neîndoielnică; şi atunci, în ce direcţie să 
ne orientăm sforțările şi ostenelile? Drept răspuns, Sfântul loan Scărarul ne 
arată atâtea osteneli şi nevoinţe câte litere sunt în alfabetul grecesc,şi numeşte 
această înşiruire „abecedar"”, în ideea că precum cei care învaţă să citească 
trebuie să înveţe mai întâi literele, aşa şi cei ce vor să părăsească păcatele şi să 
sporească în virtuţi trebuie să deprindă mai înainte nevoinţele pe care le înşiră 
el. 


Iată, spune el, abecedarul cel mai bun pentru toți: postul, îmbrăcarea în sac, 
lacrimile, tăcerea,  privegherea, frigul, osteneala,  reaua  pătimire, 
străpungerea Sau frângerea inimii, lepădarea grijilor lumeşti, defăimarea de 
sine, liniştirea, frica judecății, paza inimii, nerisipirea gândurilor, dorirea 
morţii, fuga de trup şi aşa mai departe. Nu înşir toate nevoinţele arătate, 
fiindcă v-ar fi greu să vi le amintiţi; mai bine să le împart şi pe cele pomenite şi 
pe cele nepomenite în rânduri, ca să vă fie mai uşor şi să vi le amintiţi, şi să le 
puneţi în practică. 


Primul rând de nevoinţe priveşte trupul. Ia hăţurile trupului în mână, 
fii stăpânul, nu robul lui. Pe fiecare mădular al lui să pui nevoinţa care îi 
este proprie şi să îl legi cu totul. Să subțiezi pântecele prin înfrânare şi 
postire, mâinile să le deprinzi cu osteneala, limba să o legi cu tăcerea, nu 
da voie ochilor să vadă totul şi urechilor să audă totul, fugi de mişcările 
după voia proprie, de somn şi de toată odihna trupului. îndeobşte, 
încordează-te să îți chinui trupul şi să-l deprinzi cu vieţuirea aspră, fără 
nici O cruţare de sine, amintindu-ţi porunca apostolului de a nu face grija 
de trup spre pofte, precum şi nenorocirea în care a căzut Israil din pricina 
răsfăţării pântecelui, întru care s-a îngrăşat, s-a îngroşat şi a uitat de 
Dumnezeu, Cel care I-a făcut. 

Al doilea rând de nevoinţe priveşte sufletul. Primul lucru este aici să 
intri înăuntrul tău şi Să păzeşti luarea-aminte la tine însuţi şi 
rămânerea fără ieşire înăuntrul tău, fugind în tot chipul ca să nu te 
răpească gândurile la felurite treburi şi lucruri. Pentru a reuşi în asta, 
alege-ţi o stare dintre următoarele două şi pironeşte-ţi de ea luarea-aminte 
şi simţurile - şi anume: bagă-ţi în cap fie că eşti mort, fie că stai la 
judecată atunci când va fi gata să iasă asupra ta hotărârea: „Vino, 
binecuvântatule" sau: „Pleacă, blestematule"; dar încordează-te să 
primeşti aceasta şi în simţire. îndată ce vei primi aceasta în simţire vor 
cădea de la tine toate gândurile şi vei sta singur înaintea feţei lui 
Dumnezeu, cu frică, rugându-L să fie milostiv faţă de tine. Aceasta e o 
lege pe care n-o poţi ocoli. Nici un simţământ bun nu îl trezveşte pe om 
ca simțământul fricii de moarte şi de judecata lui Dumnezeu. Ca atare, 
îndată ce te trezeşti grăbeşte-te să pui în drepturi acest simțământ de frică 
şi să stai împreună cu el la judecata lui Dumnezeu, şi apoi întreaga zi să 


nu te depărtezi de el, orice ai face şi cu orice ai fi prins. Acesta îţi va fi 
scutul cel mai de nădejde în faţa imboldurilor păcătoase şi a ispitelor. 

Cel de-al treilea rând de nevoinţe priveşte introducerea unei noi 
rânduieli în faptele şi îndeletnicirile noastre. înainte, când slujeam 
păcatului, totul era adaptat pentru satisfacerea patimilor noastre; aşa şi 
acum, când am rupt-o cu păcatul, trebuie să adaptăm totul la împotrivirea 
în faţa patimilor. Peste tot trebuie introdusă rânduiala cea nouă: în 
îndeletnicirile noastre, în viaţa de familie, în relaţiile cu alte persoane. 
Şezi şi socoteşte şi rânduieşte toate: cum, ce, când trebuie să se facă 
pentru a nu strica hotărârea ta cea bună şi ca să nu aluneci iarăşi la cele 
vechi. Şi când vei pune în rânduiala faptele tale, să păstrezi în mintea ta 
două lucruri: unu, îndepărtează toate pretextele şi prilejurile care pot 
stârni o patimă de care suferi; şi doi, nu te teme deloc de ceea ce îți vor 
spune prietenii despre schimbarea din viaţa ta, pe care n-o vei putea 
ascunde, ci teme-te mai bine de Domnul, Care a zis: Cine se va ruşina de 
Mine şi de cuvintele Mele în acest neam preacurvar şi păcătos, şi Fiul 
Omului Se va ruşina de el când va veni întru Slava Tatălui Său cu 
sfinţii îngeri (Mc. 8, 38). 


lată, asta e tot! Ține-ţi trupul în continuă neodihnă şi pătimire, iar sufletul 
puneţi-l, adunându-ţi în tine însuţi luarea-aminte, înaintea judecății lui 
Dumnezeu, şi schimbă toate rânduielile vieţii tale, netemându-te şi neruşi- 
nându-te de nimic. Fă aşa, şi vei fi neprimejduit din partea căderilor. 


Ca să o spun pe şleau: trebuie să dobândeşti, prin frica de moarte şi de 
judecată, necruţare faţă de trup, neluare în seamă a părerii oamenilor despre 
tine şi frică de Dumnezeu, fiind cu luare-aminte la tine însuţi. Atunci când vei 
pune în tine această rânduială, vrăjmaşul nu va mai putea ajunge la tine; iar 
dacă se va şi apropia vreodată, va fi îndată lovit şi pus pe fugă. 


Prin luarea-aminte vei băga de seamă îndată apropierea lui şi, înhăţându-l prin 
necruţarea de sine şi nefrica de judecăţile omeneşti, îl vei lovi cu frica judecății. 
Necruţarea de sine, nepăsarea față de ceea ce vor spune oamenii şi frica de 
judecată sunt trei săbii ascuţite pe amândouă părțile, împotriva cărora nu poate 
ține piept nici o ispită a vrăjmaşului. Atâta vreme cât sunt întregi şi în putere în 
tine aceste arme, vrăjmaşul nici nu va veni la tine. Ca atare, dacă te-ai 
aprovizionat cu ele şi le păzeşti, vrăjmaşul nu se va apuca să te ispitească prin 
Nimic, ci toată viclenia şi-o va întoarce spre a îţi smulge armele acestea, adică 
fie spre a-ţi împrăştia luarea-aminte, fie spre a te face să slăbeşti frâiele trupului 
şi dorinţei de a plăcea oamenilor, fie spre a stinge frica de judecată şi a sălăşlui 
în inima ta răceală. Dacă va reuşi în aceasta, va începe să te tragă şi la păcat; iar 
dacă nu va reuşi, se va depărta de la tine. Știind aceasta, mai presus de toate 
păzeşte-ţi armele, stai mereu înaintea judecății lui Dumnezeu, fugi de toată 


odihna trupului şi păzeşte-ţi neschimbată rânduiala de viaţă, chiar dacă ai fi în 
vremea de faţă ocărât şi chiar bătut - şi fără îndoială că vei rezista, cu ajutorul 
harului dumnezeiesc. 


Cu toate acestea, spune Sfântul loan Scărarul, trebuie să privim cu agerime de 
unde şi încotro bate vântul, ca să dăm pânzelor noastre îndreptare pe măsură. 
Vrăjmaşul nu doarme şi va întrebuința toate vicleşugurile spre a te amăgi. La 
început, el se va depărta cu totul şi va înceta să îţi mai dea bătaie de cap cu 
ispitele, ca să crezi că te-ai slobozit deja de patima care te stăpânea şi, dedându- 
te leneviei, să îţi slăbeşti luarea-aminte. Dacă nu-ţi vei da seama de vicleşugul 
acesta şi vei slăbi luarea-aminte, vrăjmaşul te va atrage în cugetări multe şi, mai 
înainte de a-ţi veni în fire, va pricinui conglăsuirea inimii tale cu fapte 
păcătoase, după care te vei face singur duşman ţie. 


Dacă nu va reuşi în aceasta, va începe să se apropie cu gânduri subțiri şi 
fulgerătoare, ca să te ademenească afară din cetatea ta, iar odată ce te va prinde 
în câmp deschis să te dezarmeze şi să te înrobească. Uite, se întâmplă asta: în 
mijlocul unei oarecare fapte, zboară prin mintea ta ca fulgerul gândul că, 
pasămite, ai sporit destul. Gândul zboară, şi parcă n-ar mai fi. Urma lui, însă, 
rămâne ca o zgârietură pe suflet, şi dacă nu vei lua în seamă acest lucru puterile 
vor începe îndată să îţi slăbească şi în suflet vor prinde a-ţi răsuna chemări 
ademenitoare ba la îngăduinţă faţă de tine însuţi, ba la împrăştiere, ba la 


părăsirea obişnuitei asprimi în rânduieli. Supune-te, şi vei fi nu departe de 
cădere. 


Dacă nici asta nu îi va reuşi vrăjmaşului, el va începe să te aţâţe la nevoinţe 
peste măsură: fie la postire prea aspră, fie la rugăciuni prea lungi, fie la 
însingurare sau vreun alt lucru dincolo de măsura pe care ne-am pus-o atunci 
când am stabilit rânduiala noii noastre vieţi. Lipsa de măsură întotdeauna 
slăbeşte puterile nevoitorului, strică rânduiala lui şi îi aduce tulburare - în care 
vrăjmaşului îi e deja uşor să te învingă. 


Dacă nici aici nu va reuşi, va începe să împletească răul în fiecare lucru bun pe 
care-l ai, aşa cum se înfăşoară iedera parazită în jurul copacilor. Tu te 
îndeletniceşti cu cugetarea ziditoare la cele dumnezeieşti, iar el te abate în 
iscodirea deşartă a tainelor Scripturii, care îl răceşte pe om şi dezvoltă în el 
părerea de sine cea pierzătoare. Tu te îngrijeşti cum să nu jigneşti pe nimeni, iar 
el te abate în dorinţa cea pierzătoare de a fi pe placul oamenilor. Tu te temi să 
nu osândeşti pe cineva, iar el se grăbeşte să îţi insufle nepăsare atât faţă de bine, 
cât şi faţă de rău. Deopotrivă îşi împleteşte vrăjmaşul în multe cele ale sale, 
spune Sfântul loan: în dragostea de oaspeţi lăcomia pântecelui, în chibzuinţă - 
asprimea, în blândeţe - făţărnicia, în bucurie - părerea de sine, în nădejde - 
lencvia, şi aşa mai departe. 


Uită-te câte curse (cum numesc aceste atacuri ale vrăjmaşului oamenii încercaţi 
în lupta cu ele); uită-te câte curse, şi fii de două ori mai cu luare-aminte şi mai 
priveghetor. lar ca să te ajuţi, iată ce să faci: găseşte-ţi un părinte duhovnicesc 
bun şi, încredințându-i-te cu totul, roagă-L pe Domnul să-i dea să-ți spună 
întotdeauna ceea ce este bine, spre zidirea ta; sau, dacă poţi, află-ţi un frate de 
un cuget cu tine şi fiți deschişi unul faţă de celălalt, povăţuindu-vă şi întărindu- 
vă unul pe celălalt. Dacă ştii să citeşti, aprovizionează-te cu cărți mântuitoare şi, 
studiindu-le, caută în ele învăţătură şi limpezirea feluritelor lucruri nelămurite 
din gândurile, simțămintele şi mişcările inimii tale. Prin aceste mijloace, dacă 
vei avea dorinţa sinceră de a fugi de rău şi de a te întoarce în rugăciune către 
Dumnezeu, vei avea întotdeauna putere să descurci viclenele împletituri ale 
vrăjmaşului, să vezi răul pe care el ţi-l pregăteşte şi să îl pui apoi pe fugă cu 
armele tale duhovniceşti. 


Păzeşte toate acestea, si te vei izbăvi de căderi; însă adu-ti aminte că în- 
cununarea acestei osteneli este, cum spune Sfântul loan, atunci când în altarul 
nostru cel lăuntric intră focul dumnezeiesc: fiindcă atunci nu ne vor mai tulbura 
aplecările rele care erau mai înainte vreme înrădăcinate în noi. Dumnezeul 
nostru e foc ce mistuie (v. Evr. 12, 29) toată aprinderea şi mişcarea pătimaşă, 
toată aplecarea păcătoasă înrădăcinată în noi şi toată orbirea băgată de seamă şi 
cunoscută înăuntru şi în afară. Atunci nu se vor apropia de tine nepăsarea, 
nesimţirea, nesocotinţa şi orbirea - aceste pricinuitoare a toată căderea în păcat 
şi a toată starea păcătoasă. Amin! 


6 martie 1966 


Sfântul Teofan Zăvorâtul - Tâlcuiri din Sfânta Scriptură - Duminica 
Sfântului loan Scărarul 


[Evr. 6, 13-20; Mc. 9, 17-31] 


În predica Sa despre fericiri, Domnul descrie inima vrednică de Rai (Mt. 5, l- 
12). În alcătuirea ei intră: smerenia, plânsul şi zdrobirea inimii, blândeţea şi 
nemânierea, deplina iubire de dreptate, desăvârşita milostivire, curăţia inimii, 
iubirea de pace şi împăciuirea, răbdarea necazurilor, suferințelor îndurate pe 
nedrept şi prigonirilor pentru credinţa şi viaţa creştinească. 


Doreşti Raiul ? N-ai decât să fu astfel şi încă de aici vei pregusta din Raiul în 
care ai să intri după moarte, ca moştenitor. 


Sfântul Ignatie Briancianinov — Predică în Duminica Sfântului loan 
Scărarul - Insemnătatea postului în privinţa duhurilor căzute 


Acest neam, le-a zis Domnul apostolilor Săi despre duhurile răutăţii, cu nimic 
nu poate ieşi, fără numai cu rugăciune şi cu post (Marcu 9, 29). 


lată o nouă trăsătură a postului! Postul este primit de Dumnezeu când merge 
înaintea lui o mare virtute - milostivirea; postului îi este pregătită plată în cer 
când e străin de făţărnicie şi slavă deşartă; postul lucrează când este îmbinată cu 
el o altă mare virtute - rugăciunea. Şi cum lucrează? Nu doar că potoleşte 
patimile din trupul omenesc - intră în luptă cu duhurile răutăţii, le biruie. De ce 
postul, care este în sine o nevoinţă trupească, poate lucra - sau împreună- 
lucra cu rugăciunea - în lupta împotriva duhurilor? 


Pricina lucrării postului asupra duhurilor răutății stă în puternica lui lucrare 
asupra propriului nostru duh. Trupul, potolit de post, dă duhului omenesc 
libertate, putere, trezvie, curăţie, subţirime. Numai într-o astfel de stare poate 
duhul nostru să se împotrivească nevăzuţilor săi vrăjmaşi. Jar eu, când mă 
supărau aceia, adică dracii, spune de Dumnezeu insuflatul David, m-am 
îmbrăcat cu sac şi am smerit cu post sufletul meu, şi rugăciunea mea în sânul 
meu se va întoarce (Ps. 34, 12). 


+ Postul aduce minţii trezvie, iar rugăciunea este arma minţii, cu care 
aceasta alungă pe potrivnicii nevăzuţi. 

+ Postul smereşte sufletul, slobozindu-l de împietrire şi îngâmfare, care 
apar din îmbuibare, iar rugăciunea postitorului se face deosebit de 
puternică, este rostită nu superficial, este rostită din adâncul sufletului, 
din adâncul inimii, îndreaptă, înalță postitorul spre Dumnezeu. 


Întunecatele duhuri ale răutăţii au săvârşit două nelegiuiri grele (Preacuviosul 
Casian, Convorbirile 8, 9, 10. Vezi şi Sf. loan Casian, Convorbiri, col. “Părinţi 
şi scriitori bisericeşti”, EIBMBOR, Bucureşti, 1990.): prima a fost pricina 
lepădării lor din ceata sfinţilor îngeri; a doua a fost pricina lepădării lor fără 
putinţă de întoarcere. În cer ei s-au răzvrătit împotriva lui Dumnezeu; căpetenia 
lor, oarbă din pricina părerii de sine, a vrut să se facă deopotrivă cu Dumnezeu. 
Aruncaţi din cer în tărâmul de sub cer pentru nelegiuita lor încercare, ei au 
pizmuit fericirea omului nou-zidit şi au săvârşit o nouă fărădelege: amăgindu-l 
pe om, l-au tras în căderea lor. Cea din urmă nelegiuire a îngerilor căzuţi a 
hotărât soarta lor pentru totdeauna: prin ea au pus asupra lor pecetea răului pe 
veci; din pricina ei s-a depărtat de la ei cu desăvârşire harul lui Dumnezeu; au 
fost lăsaţi în seama lor, în seama răutăţii lor, în seama păcatului lor, pe care l-au 
zămislit şi l-au născut în ei, de care au îngăduit să se pătrundă firea lor. De 
atunci nici un gând bun, nici un simțământ bun nu i-a mai venit îngerului 
lepădat. EI este pe de-a-ntregul, cu totul, cufundat în rău, doreşte răul, 
născoceşte răul. Ars de o sete nepotolită a răului, el caută să se sature prin rău - 
şi nu poate. Tot răul pe care l-a săvârşit şi îl săvârşeşte 1 se pare neîndestulător 
în faţa răului pe care şi-l închipuie el, pe care îl caută setea lui cea cu neputinţă 
de răbdat după rău. Fiind zidit înger purtător de lumină, el a fost aruncat, pentru 
nelegiuirile lui, mai prejos decât toate dobitoacele pământului. „Pentru că ai 
făcut acest omor omului”, i-a zis Dumnezeu mâniat satanei, la locul nelegiuirii - 
în Rai, în apropierea oamenilor pe care tocmai îi aruncase în cădere - „blestemat 
Să fii tu din toate dobitoacele şi din toate fiarele pământului; pe pieptul tău şi 
pe pântece te vei târi şi pământ vei mânca în toate zilele vieţii tale” (Fac. 3, 
14). Duhul netrupesc este sortit doar gândurilor şi simțămintelor pământeşti, 
pătimaşe! În ele este viaţa lui, în ele este comoara lui. Duhul este lipsit de 
putinţa îndeletnicirii cu cele duhovniceşti! Îndeletnicirile trupeşti îl cuprind cu 
totul. Duhul, zidit pentru vieţuire înţelegătoare, este coborât din ceata duhurilor 
în starea trupească, şi în această tagmă stă mai prejos de toate dobitoacele şi 
toate fiarele pământului. Dobitoacele şi fiarele lucrează după legile firii lor, în 
timp ce duhul cel căzut, petrecând în firea dobitoacelor şi a fiarelor, petrece într- 
o fire străină, înjositoare pentru el. El nu vrea şi nu poate să lucreze aşa cum 
trebuie în această fire: el întrebuinţează mereu în chip rău această fire. Această 
materialitate păcătoasă a îngerului căzut îl supune înrâuririi postului, ce 
slobozeşte duhul nostru de sub înrâurirea trupului. Îngerul căzut, apropiindu-se 
de omul care posteşte, nu mai vede acea precumpănire a trupului care îi e 
plăcută şi îi trebuie; el nu mai poate să tulbure sângele, care e răcorit în chip 
binefăcător de către post; nu mai poate să stârnească trupul, ce nu mai are 
aplecare spre a juca, fiind înfrânat cu postul; nu i se mai supun mintea şi inima, 
care simt în urma postului o deosebită bărbăție duhovnicească. Văzând 
împotrivire, trufaşul duh căzut se depărtează, fiindcă nu suferă împotrivirea. Lui 
îi place încuviințarea neîntârziată, supunerea neîntârziată. În ciuda faptului că el 
se târăşte pe piept şi pe pântece, în ciuda faptului că se hrăneşte doar cu pământ, 


gândul de a fi asemenea lui Dumnezeu nu l-a părăsit: el caută închinare şi 
închinători. A îndrăznit să îi arate Fiului lui Dumnezeu toate împărăţiile 
pământului într-o clpeală de vreme şi a făgăduit că îi va da toată stăpânirea 
asupra lor şi slava lor, cerând în schimb ca Domnul să i se închine (Luca 4, 5-8): 
ŞI nici acum nu încetează să înfățişeze următorilor Fiului lui Dumnezeu 
înşelările lumii, zugrăvindu-le în închipuire cu cele mai smintitoare trăsături şi 
culori, în scopul de a-i face prin vreo amăgire să 1 se închine. Sați împotriva 
diavolului, şi el va fugi de la voi, a zis Sfântul Apostol Iacov (lac. 4, 7); iar alt 
Apostol a grăit: luând pavăza credinţei, cu care veţi putea stinge toate săgețile 
vicleanului cele aprinse (Efeseni 6, 16). Prin puterea credinţei să înălțăm ochiul 
minţii spre veşnicie, spre negrăita fericire care-i aşteaptă pe drepți în veşnicie şi 
spre chinurile tot atât de negrăite care îi aşteaptă acolo pe următorii nepocăiţi şi 
îndărătnici ai şarpelui. Această vedere ne va sta în putere numai când trupul va 
fi adus în rânduială şi ţinut în rânduială prin post, când prin rugăciunea curată, 
care e cu putinţă numai la postitori, ne vom lipi de Domnul, ne vom face un duh 
cu Domnul (1 Cor. 6, 17). 


„Sarpele se târăşte mereu pe pământ, potrivit osândei rostite de Sus asupra 
lui”, a zis : „de vrei să fii ferit de muşcătura lui cea 
otrăvită, fii mereu cu mintea şi cu inima mai presus de pământ”(Sfântul loan 


Gură de Aur, Omilia 5 la Epistola către Romani.). Atunci te vei putea 
împotrivi lui - şi el, trufaşul, nesuferind împotrivirea, va fugi de la tine. 


Dar unde sunt oamenii ţinuţi de duhul necurat? Unde sunt acei oameni pe care 
el să îi sfâşie şi să-i chinuie precum îl sfâşia şi-l chinuia pe tânărul pomenit 
acum în Evanghelie S-ar părea că nu sunt ori că sunt foarte rari: aşa cugetă cel 
care priveşte superficial la toţi şi aduce viaţa sa pământească jertfă împrăştierii 
şi plăcerilor păcătoase. Sfinţii Părinţi cugetă altfel. 


ă 


„De când diavolul împreună cu dracii lui”, spun ei, „l-au făcut pe om, prin 
neascultare, surghiunit din Rai şi despărțit de Dumnezeu, a dobândit 
îngăduinţă a clătina în chip gândit, noaptea şi ziua, partea cuvântătoare a 
fiecărui om CD al Dobrotoliubie 2, în cuvântul lui Nichifor 
din Singurătate.). În chip asemănător cu chinurile pe care, precum istoriseşte 
Evanghelia, le suferea trupul tânărului din partea duhului răutății pătimeşte din 
pricina acestuia şi sufletul care cu deosebită osârdie s-a supus înrâuririi lui şi a 
socotit drept adevăr minciuna ucigaşă, pe care el ne-o înfăţişează neîncetat spre 
pierzarea noastră, ascunzând-o sub masca adevărului pentru a înşela mai lesne şi 
a avea mai multă izbândă în facerea sa de rău. Fiți treji, privesheaţi, ne 
preîntâmpină Sfântul Apostol Petru, fiindcă potrivnicul vostru, diavolul, umblă 
ca un leu răcnind, căutând pe cine să înghită: căruia Staţi împotrivă întăriţi 
fiind prin credinţă (| Petru 5, 8-9). 


Cu ce arme lucrează asupra noastră îngerul căzut? Cu precădere prin gândul 
păcătos şi prin închipuirea păcătoasă. De cei care i se împotrivesc fuge, iar pe 
cei care nu-l cunosc, care stau de vorbă cu el şi se încred lui îi clatină, îi chinuie 
şi îi pierde. Precum el însuşi umblă pe pântece şi nu este în stare de gânduri 
duhovniceşti, aşa şi înaintea închipuirii noastre zugrăvește în culori vii această 
lume trecătoare cu farmecul şi desfătările ei, şi totodată începe să stea de vorbă 
cu sufletul despre înfăptuirea unor visări cu neputinţă de împlinit. El ne îmbie 
cu slava pământească, ne îmbie cu bogăţia, ne îmbie cu îmbuibarea, ne îmbie cu 
desfătarea necurăţiilor trupeşti, la care, după cum spune 

IE, nu doar că a primit încuviințare, ci el însuşi, care a fost zidit duh 
netrupesc, s-a făcut părinte al lor(Vezi Moltfelnic, Rugăciunea întâia pentru 
întinare). El ne îmbie cu toate acestea în închipuire şi, totodată, ne arată 
mijloace nelegiuite de înfăptuire a visărilor nelegiuite. El ne aruncă în întristare, 
în trândăvie, în deznădejde - pe scurt, se îngrijeşte neadormit de pierzarea 
noastră prin mijloace atât frumoase, cât şi urâte la înfăţişare: şi prin păcatul 
vădit, şi prin păcatul acoperit cu masca binelui, înmiresmat cu momeala plăcerii. 


Aceasta este biruinţa care biruieşte lumea: credinţa noastră (| loan 5, 4), spune 
Sfântul loan Teologul. Credinţa, arma biruinţei asupra lumii, este totodată şi 
arma biruinţei asupra îngerilor căzuţi. Cine, privind cu ochiul credinţei în 
veşnicia vestită de cuvântul lui Dumnezeu, nu se va răci faţă de întâietăţile 
vremelnice ale lumii? Cine, fiind adevărat ucenic al Domnului nostru Iisus 
Hristos, va vrea să calce atotsfintele Lui porunci de dragul desfătării 
păcătoase, ce se înfăţişează ademenitoare înainte să o gustăm, iar după ce o 
gustăm ne apare dezgustătoare şi ucigaşă? Ce putere poate avea asupra 
ucenicului lui Hristos vraja priveliştii întâietăţilor şi desfătărilor pământeşti, 
Sau chiar şi cea înspăimântătoare a nenorocirilor pământeşti, pe care viclenii 
draci o zugrăvesc pentru a-l aduce pe privitor în trândăvie şi deznădejde - ce 
putere poate avea ea atunci când, prin puterea Cuvântului lui Dumnezeu în 
sufletul lui, s-a întipărit priveliştea măreaţă a veşniciei, înaintea căreia orice 
privelişte pământească este palidă şi nimicnică? 


Sfântul loan Teologul, care a vestit că biruinţa care biruieşte lumea este credinţa 
noastră, îi hiritiseşte pe adevărații fii ai lui Hristos, care au biruit lumea, pentru 
biruinţa asupra îngerului căzut şi a cetei duhurilor supuse lui: scris-am vouă, 
tinerilor, că aţi biruit pe cel viclean. „Tineri” sunt numiţi aici creştinii înnoiţi 
prin harul dumnezeiesc. Când slujitorul lui Hristos arată bărbăţia şi 
Statornicia cuvenită în lupta cu duhurile răutăţii, în Sufletul lui se pogoară 
harul dumnezeiesc şi dăruieşte biruinţă: atunci se înnoiesc ca ale vulturului 
tinereţile lui (Ps. 102, 5). Nu iubiţi lumea, nici cele ce sunt în lume. De iubeşte 
cineva lumea, nu este dragostea Tatălui întru dânsul: pentru că tot ce este în 
lume, adică pofta trupului şi pofta ochilor şi trufia vieţii, nu este de la Tatăl, 


ci din lume este. Și lumea trece, şi pofta ei; iar cel ce face voia lui Dumnezeu 
rămâne în veac (| loan 2, 15-17). 


Iubiţi fraţi! De ce să nu fim şi noi biruitori ai lumii şi ai stăpânitorului acestei 
lumi? l-au biruit oameni asemeni nouă, îmbrăcaţi cu trup şi cu neputinţele 
omenirii; i-au biruit nu doar bărbaţi viteji - i-au biruit şi bătrâni şubrezi, şi femei 
slabe, şi copii mici; au biruit, şi nu ne-au lăsat nici o dezvinovăţire pentru 
înfrângere, dacă ne vom supune acestor vrăjmaşi ai noştri, înaintea lor stătea 
aceeaşi lume cu amăgirile ei; împrejurul lor se târau aceiaşi şerpi nevăzuţi, care 
şi-au dat toată silinţa ca să arunce şi să sălăşluiască sufletele lor în ţărână. 


Inimile şi cugetele biruitorilor erau sus! Îngrădind trupul lor cu postul, ei au 
potolit, au oprit pornirea spre desfătările pământeşti! Prin post, ei au dat 
duhului lor putinţa de a rămâne în necurmată trezvie şi priveghere, i-au dat 
putinţa de a urmări neadormit cursele cele de multe feluri ale diavolului! 
Uşurând prin post trupurile lor, uşurând prin el însuşi duhul, ei i-au dat 
acestuia putinţa de a se lipi de Domnul prin rugăciune curată şi necurmată 
(Ps. 134, 3), de a primi ajutorul dumnezeiesc, de a da viaţă credinţei sale prin 
auzire, de a face credinţa cea din auzire încredințare, putere duhovnicească şi 
de a dobândi prin această putere biruință desăvârşită asupra lumii şi a 
duhurilor răutăţii. Această credinţă, după cum ne învaţă Sfântul loan Teologul, 
care o numeşte îndrăznire către Dumnezeu şi ia învăţătura despre ea din sfânta 
sa cercare, se dobândeşte prin rugăciunea ascultată de Dumnezeu (| loan 5, 
14-15). Prin această credinţă, drepţii îl văd pe Dumnezeu, Care e nevăzut - a 
spus Sfântul Apostol Pavel (Efeseni 3, 17). Fireşte că lumea piere din faţa celui 
care îl vede pe Dumnezeu! Fireşte că această lume trecătoare devine ca şi cum 
n-ar fi pentru un asemenea om! Şi stăpânitorul ei nu mai are pe ce se sprijini în 
lupta sa. 


Fiţi treji, fraţilor, privegheaţi, că potrivnicul vostru, diavolul, umblă ca un leu 
răcnind, căutând pe cine să înghită: căruia staţi împotrivă întăriți fiind prin 
credinţă, luând pavăza credinţei - a credinţei făptuitoare, credinţei vii, credinţei 
harice, de care e în stare numai acel nevoitor al lui Hristos care s-a pregătit de 
lupta cu duhurile răutăţii iertând aproapelui greşelile lui: s-a pregătit, adică, prin 
milă şi smerenie şi a intrat în această luptă înarmat cu postul şi rugăciunea. 


Amin. 


Sfântul Luca al Crimeei - Cuvânt la Duminica a IV-a din Post (a Sfântului 
loan Scărarul) - Din cuvintele tale te vei osândi 


Prăznuim acum pomenirea cuviosului Părintelui nostru loan Scărarul. 
Sfântul loan făcea parte dintr-o familie de mare vază şi a primit o educaţie înaltă 
pentru acele vremuri, dar încă din tinerețea sa a lepădat toate şi a mers în 
muntele Sinai, vieţuind patruzeci şi cinci de ani în pustie, la poalele acestui 
munte. 


Biserica fericeşte pomenirea lui, fiindcă el a scris o carte de mare însemnătate 
pentru toată lumea creştină, care se cheamă “Notă: Sfântul Ioan 
Scărarul, Scara  dumnezeiescului urcuş, Filocalia românească, vol. LX. 
Traducere, introducere şi note de Pr. Prof. Dr. Dumitru Stăniloae, EIBMBOR, 
Bucureşti, 1980. Volumul este disponibil în colecția Biblioteca teologică 
bigitală, la adresa http://apologeticum.net (nota Apologeticum).), în această 
carte, Sfântul loan înfăţişează învăţătura despre toate virtuțile creştineşti şi 
mijloacele de a urca pe treptele lor spre desăvârşire. Despre această sfântă 
carte s-ar putea spune foarte multe, dar astăzi vom vorbi despre ceea ce ne poate 
ridica foarte mari piedici în calea spre mântuire: despre cuvânt. 


Sfântul Apostol Iacov vorbeşte despre limba noastră, despre cuvântul nostru, 
astfel: Limba mic mădular este, dar cu mari lucruri se făleşte! Puțin foc mult 
codru aprinde: foc este şi limba, lume a fărădelegii. Limba îşi are locul ei 
între toate mădularele noastre, dar spurcă tot trupul şi aruncă în foc drumul 
vieţii, după ce a fost aprinsă ea însăşi de focul gheenei (lac. 3, 5-6). Incendiul 
ne mistuie avutul, aduce în inimile noastre mare tulburare şi frică — şi iată că 
Sfântul Apostol Iacov compară cu incendiul limba noastră neînfrânată. Toată 
viaţa noastră va deveni neliniştită şi dureroasă, fiindcă limba rea şi 
necredincioasă este aprinsă de focul gheenei. 


Orice fel de fiare şi de păsări, de târâtoare şi de vietăţi din mare a fost şi este 
îmblânzită de firea omenească, dar limba nimeni dintre oameni nu poate s-o 
îmblânzească! Ea este un rău fără astâmpăr; ea este plină de venin aducător 
de moarte. Cu ea binecuvântăm pe Dumnezeu şi Tatăl, şi cu ea blestemăm pe 
oameni, care Sunt făcuţi după asemănarea lui Dumnezeu. Din aceeaşi gură 
ies binecuvântarea şi blestemul. Nu trebuie, fraţii mei, să fie aşa acestea (lac. 
3, 7-10). Nu trebuie să spurcăm astfel gurile noastre, care se ating de Sfântul 
Potir, primind nemuritorul şi de viaţă făcătorul Trup şi Sânge al lui Hristos. Nu 
trebuie ca din gurile voastre să curgă alături de cuvinte bune, cuvinte de iubire, 
şi cuvinte de blestem, care sunt osândite de Dumnezeu. 


Din gura voastră să nu iasă nici un cuvânt rău, ci numai ce este bun, spre 
zidirea cea de trebuinţă, ca să dea har celor care ascultă (Efes. 4, 29). Sfântul 
Apostol Iacov dă mărturie: Dacă cineva socoate că e cucernic, dar nu îşi ţine 
limba în frâu, ci îşi amăgeşte inima, cucernicia acestuia este zadarnică (lac. |, 
26). 


Nu puţini sunt între noi cei care se cred evlavioşi, dar nu îşi înfrânează limba; 
nu puţini sunt cei care după ce se întorc de la biserică, unde au ascultat cuvintele 
lui Hristos şi chiar s-au împărtăşit cu Trupul şi Sângele Lui, varsă cuvinte rele şi 
veninoase peste aproapele lor. 


Dar câţi nu sunt între noi cei ale căror guri nu-s îngrădite cu nimic, ci vorbesc 
mereu, fără contenire, pălăvrăgind şi iar pălăvrăgind de dimineaţa până seara! 
Şi, se înţelege, în această pălăvrăgeală sunt o mulțime de vorbe deşarte, rele — în 
timp ce însuşi Domnul lisus Hristos ne-a zis: Vă spun că pentru orice cuvânt 
deşert pe care-l vor rosti, oamenii vor da socoteală în Ziua Judecăţii, căci din 
cuvintele tale vei fi găsit drept, şi din cuvintele tale vei fi osândit (Mt. 12, 36- 
SD) 


Oamenii cu adevărat evlavioşi sunt întotdeauna într-o concentrare adâncă, se 
cufundă în sine, privesc în propriile inimi — iar gurile flecare nu doar că 
flecăresc la nesfârşit, ci varsă otravă de aspidă, de viperă (Ps. 139, 3): cuvinte 
otrăvite de osândire, clevetire şi defăimare, înjurături dezgustătoare. lar Domnul 
lisus Hristos a interzis cu asprime orice cuvânt de ocară, chiar şi cel mai puţin 
grosolan: Cine va zice fratelui său: „netrebnicule”, vrednic va fi de judecata 
sinedriului, iar cine îi va zice: „nebunule”, vrednic va fi de gheena focului 
(Mt. 5, 22). Vedeţi ce curăţie desăvârşită cere limbii noastre Domnul lisus 


Hristos? 


Din păcate, între creştini sunt mulţi vorbitori de rău, mulţi oameni care îşi 
clevetesc aproapele. lar Sfântul Apostol Pavel, vorbind de cei ce nu vor moşteni 
Impărăția Cerurilor — de hoţi, adulteri, închinători la idoli — îi pune în rând cu 


aceştia şi pe vorbitorii de rău: Vorbitorii de rău nu vor moşteni împărăţia lui 
Dumnezeu (1 Cor. 6, 10). 


Chiar dacă ne abţinem cu luare-aminte şi cu stricteţe de la cele mai 
respingătoare înjurături, de la cele mai putrede cuvinte, de la osândirea 
aproapelui, de la clevetire şi bârfe, tot vom fi vinovaţi de grăire în deşert. Noi 
grăim în deşert întotdeauna şi peste tot. Dar iată ce- i spune Sfântul Apostol 
Pavel lui Timotei: O, Timotei! Păzeşte comoara care ţi s-a încredinţat, 
depărtându-te de vorbirile deşarte şi lumeşti şi de împotrivirile ştiinţei 
mincinoase. De deşartele vorbiri lumeşti fereşte-te (| Tim. 6, 20; 2 Tim. 2, 16), 
adică îi interzice chiar să rămână acolo unde se grăieşte în deşert. 


Dar ce înseamnă “împotrivirile ştiinţei mincinoase”, de care apostolul Pavel îi 
porunceşte lui Timotei să se depărteze? Sunt disputele pe care le poartă cu 
plăcere în jurul celor sfinte oamenii care se socot „autorităţi” în domeniu, 
care cred despre sine că au o înaltă educaţie teologică, dar care sunt de fapt 


cu desăvârşire deşerţi duhovniceşte. 


Grăirea în deşert pustieşte până în adânc sufletul. Noi ne facem singuri răni 
grave nu numai când rostim cuvinte putrede şi deşarte, ci şi când ascultăm 
asemenea cuvinte ieşind din guri Străine. Multora le place să asculte bârfe şi 
clevetiri despre aproapele lor şi sunt la fel de vinovaţi înaintea lui Dumnezeu 
ca şi cei pe care îi ascultă. 


A te înfrâna de la cuvinte rele, vorbe deşarte şi a te învăţa să taci e o sarcină 
grea. Mulţi nevoitori s-au ostenit din greu întreaga viaţă ca să îşi înfrâneze 
limba, urmărind-o cu stricteţe, punându-i fel şi fel de îngrădiri — însă aceasta tot 
aluneca deseori din stăpânirea lor cum alunecă peştele din mâini, fiindcă aşa e 
limba: alunecoasă şi foarte mişcătoare. Mulţi asceţi s-au lepădat cu totul de 
vorbire — iar cuviosul avva Agaton, ca să-şi biruie limba, ca să şi-o înfrâneze, s- 
o dezveţe de grăirea deşartă, a purtat o pietricică sub limbă timp de trei ani. 
Vedeţi ce însemnătate dădeau sfinţii cuvântului? Şi noi trebuie să luăm exemplu 
de la ei. 


Când se citesc parimiile, răsună deseori cuvintele: Întru binecuvântarea 
drepţilor se va înălța cetatea, iar prin gura necredincioşilor se dărâmă”4 
(Pilde 11, 11). Ce să însemne asta? Ce poate fi? Nu este o exagerare, ci purul 
adevăr. . El e în stare să lase o urmă 
adâncă, de neşters în inimi, el zideşte dacă e plin de dragoste şi bunătate sau 
dărâmă dacă, dimpotrivă, e plin de vrăjmăşie şi ură. 


Dacă binecuvântarea drepţilor se întinde asupra cetăţii, dacă în inimile 
oamenilor pătrund sfintele lor cuvinte, cetatea se înalță, iar bunăstarea 


duhovnicească, prin urmare şi cea materială, de asemenea creşte şi sporeşte. lar 
dacă gurile necredincioşilor spurcă inimile celor din jurul lor cu vorbe 
asemănătoare unor aburi otrăvitori, întreaga viaţă duhovnicească a poporului se 
strică. O asemenea cetate poate ajunge pustie în deplinul înţeles al cuvântului. 


Răspunderea noastră pentru orice cuvânt putred este înfricoşătoare şi mare, 
fiindcă prin aceste cuvinte necurate nu numai că ne otrăvim pe noi înşine, ci 
otrăvim de asemenea inima şi mintea aproapelui. 


La fiecare Liturghie a Darurilor Înainte-sfinţite auziţi sfânta cântare: „Să se 
îndrepteze rugăciunea mea...” Luaţi aminte cu adâncă umilinţă la spusele: 
„Pune, Doamne, pază gurii mele şi uşă de îngrădire împrejurul buzelor 
mele ”. Mulţi se mulţumesc însă doar cu această umilinţă; după ce pleacă din 
biserică, ea se stinge în ei treptat şi uită că nu trebuie doar să ceară de la 
Dumnezeu ca EI să „pună pază gurii”, ci şi să se străduiască ei înşişi întreaga 
viaţă să-şi înfrâneze limba nelegiuită, 


(15 aprilie 1945) 


(extras din Sfântul Luca al Crimeei — La porţile Postului mare. Predici la 
Triod) 


Sfântul Luca al Crimeei - Cuvânt la Duminica a IV-a din Post (a Sfântului 
loan Scărarul) - Înţelepciunea lumii şi înţelepciunea inimii curate 


Vouă, turmei mele, vă voi spune cuvintele pe care Sfântul apostol Pavel le-a 
scris turmei sale filipene, iar voi să le puneţi în inima voastră: Mă rog ca 
dragostea voastră încă mai mult să prisosească întru cunoştiinţă şi întru toată 
simţirea, ca să cercaţi voi cele de folos, ca să fiţi curaţi şi fără de sminteală în 
ziua lui Hristos (Filip. 1, 9). 


Cum să le înţelegem? Cum trebuie dragostea noastră să prisosească întru 
cunoştinţă şi întru toată simţirea? Acestea sunt două domenii cu totul diferite 
ale cunoaşterii. 


+ Primul este cel cu care se ocupă toţi savanții: ei cercetează natura şi tot 
ce se săvârşeşte în ea, acumulează cunoştinţe uriaşe ale înţelepciunii 
acestei lumi, 

+ al doilea este cel la care ajung şi oameni fără nici o ştiinţă de carte; 
pentru primirea acestei cunoaşteri trebuie să ai doar inimă curată. 


Primul domeniu al cunoaşterii, domeniul cunoştinţelor acestei lumi, e mare şi 
îmbelşugat, însă în el sunt foarte multe contradicții. Pe deasupra, fiecare savant 
este informat doar în cele ce privesc specialitatea lui: îndeobşte, chimistul nu 
ştie astronomie, astronomul nu ştie biologie, sociologul nu ştie legile 
arhitecturii. În ziua de astăzi nu poate exista un savant care să încapă toate 
cunoştinţele omeneşti, fiindcă acestea au crescut demult într-o aşa măsură că 
nimeni nu-i în stare să le încapă. De aceea, fiecare savant stăpâneşte numai o 
mică parte din toate cunoştinţele despre natură. De acest fapt îşi dădea seama 
limpede marele savant Laplace, care a zis: „Ceea ce ştim este un fleac, iar 
ceea ce nu ştim este nemăsurat!” 


Mare gând! Cât adevăr este în el! Laplace întredeschide uşa care dă în domeniul 
altor cunoştinţe - al cunoştinţelor despre ceea ce-i neschimbat, veşnic, 
nepătruns. Dar ce, acest domeniu este cu totul inaccesibil pentru oameni? Ba nu, 
el este accesibil. Este accesibil doar celor ce se aseamănă cu marele nostru 
Părinte loan Scărarul, a cărui pomenire o prăznuim astăzi. Cu inimă curată, în 
neîncetată rugăciune şi postire, el şi-a înmulţit dragostea şi astfel a ajuns la 
cunoaşterea multora dintre cele pe care Laplace le pune în domeniul nemăsurat 
al celor neştiute de învăţaţi, în uimitoarea sa carte numită „Scara”, el este ca un 
anatomist care disecă trupul, disecă sufletul, cercetând tainiţele lui, cercetând 
deprinderile noastre păcătoase şi arătând căile izbăvirii de ele. 


Cum se poate dobândi cunoaşterea aceasta? Nu cum se dobândeşte cunoaşterea 
acestei lumi, fiindcă sunt două metode ale cunoaşterii: 
+ prima este cunoaşterea cu mintea care analizează faptele, 
4 iar a doua, nemăsurat mai importantă, este cunoaşterea prin inima 
curată, prin dragostea de Dumnezeu, de Hristos. 


La cei care L-au îndrăgit din toată inima pe Dumnezeu, care se pleacă în faţa 
lui Hristos, în inimile lor curate se acumulează uriaşe, nesfârşite cunoştinţe 
din domeniul fără hotar al neştiutului pe care nu-i cunoaşte şi nu îl poate 
cerceta cu metodele sale ştiinţa. La necredincioşi nu există această cunoaştere 
cu inima: ei cunosc doar cu mintea şi de aceea nici nu cred. 


Mă rog cum se ruga Sfântul Apostol Pavel ca dragostea voastră să prisosească 
întru ştiinţă, încât dragostea de Hristos să vă deschidă acest domeniu neasemuit 
mai important decât înţelepciunea lumii: domeniul veşnicului, domeniul 
adevărului absolut. Noi însă ne rugăm însă ca dragostea voastră să prisosească 
nu doar în dobândirea cunoașterii, ci şi întru toată simţirea. Cum poate 
dragostea să prisosească întru toată Simţirea ? Dacă privind la cerul 
nemărginit cu nenumărate stele, la marea puternică ce se înviforează, la 
munţii cei înalți, vă pătrundeţi de simţământul evlaviei, fie ca această evlavie 
înaintea înţelepciunii lui Dumnezeu, care a făcut cerul, şi marea, şi munții, Să 
prisosească în dragostea faţă de Dumnezeu. 


>» Când ne minunăm de zidirile lui Dumnezeu, care sunt întocmite atât de 
uimitor, în noi creşte simțământul de închinare înaintea lui Dumnezeu, 
Care este Dragoste, creşte dragostea de Dumnezeu Cel înţelept şi Mare, 
iar dragostea de Dumnezeu este începutul a toată dragostea. 

» Când vă pătrundeţi de simțământul milei față de oamenii nefericiţi, 
dragostea voastră să crească din ce în ce mai mult: ea se va aprinde cu 
văpaie puternică şi va da roade în faptele milosteniei. 

> Când vă veţi înfricoşa înaintea cuiva sau a ceva, amintiți-vă de cuvintele 
apostolului loan: în iubire nu este frică, ci iubirea desăvârşită alungă 


frica (| In. 4, 18). Agonisiţi dragoste care să alunge de Ia voi orice 
frică. 


Amintiţi-vă că Sfinţii mari, cum a fost cuviosul Serafim de Sarov, nu se 
temeau deloc de fiarele sălbatice, ci le hrăneau cu mâna lor. lar cuviosul 
Gherasim, a cărui pomenire am prăznuit-o ieri, avea ca prieten apropiat şi 
slujitor un leu, căruia îi făcuse bine scoțându-i un spin din labă. În aceşti 
Sfinți nu era frică nici înaintea fiarelor sălbatice, nici înaintea oamenilor, 
fiindcă ei iubeau toţi oamenii - chiar şi pe tâlharii ce năvăleau asupra lor îi 
binecuvântau, îi ocroteau de judecata omenească, aşa cum a făcut cuviosul 
Serafim. În dragostea lor nemăsurată nu era nici o frică. 


4 Dacă vă biruie invidia, amintiți-vă de dragoste şi în loc să invidiaţi 
bucuraţi-vă de bucuria, de succesele celor pe care îi invidiaţi, şi ca 
urmare dragostea voastră va spori. 

4 Dacă vă biruie mânia, dacă vă enervați, amintiţi-vă de sfinţi: ei se purtau 
cu mare dragoste faţă de cei care îi enervau, şi le iertau toate jignirile, şi 
îşi iubeau vrăjmaşii. 


lată ce înseamnă cuvintele apostolului Pavel despre faptul că dragostea trebuie 
să prisosească nu numai întru cunoştinţă, ci şi întru toată simţirea. Dar ce spune 
el despre înţelepciunea învăţaţilor, înaintea căreia mulţi se închină ca nişte robi? 
Înţelepciunea acestei lumi nebunie este înaintea lui Dumnezeu (| Cor. 3, 19). 
Iată şi spusele Sfântului Proroc Ieremia: Nebun este tot omul întru ştiinţa lui 
(ler. 10, 14). În minunatul său imn închinat dragostei Sfântul Apostol Pavel 
spune: Dragostea nu cade niciodată. Cât despre prorocii - se vor desfiinţa, 
darul limbilor va înceta, ştiinţa se va sfârşi (| Cor. 13, 8): cunoştinţele vor fi 
cândva desfiinţate, desfiinţată va fi înţelepciunea acestei lumi - de Dumnezeu va 
fi desfiinţată. 


Apostolul Pavel ne previne: Cunoaşterea îngâmfă, iar dragostea zideşte (| Cor. 
90 Î E 


Trufaşii se îngâmfă, se mândresc cu cunoştinţele lor şi cu înţelepciunea lor 
lumească - cu acea înţelepciune care, după spusele apostolului Pavel, va pieri! 
Noi, creştinii, să nu ne mândrim cu înţelepciunea pământească, să nu ne 
mândrim nici cu înţelepciunea cea preaînaltă dată de Domnul lisus, fiindcă 
această înţelepciune, de care erau pline inimile cuvioşilor, duce nu la trufie, ci, 
dimpotrivă, la smerenia cea mai adâncă, fiindcă arunci când omul cunoaşte 
veşnicele taine dumnezeieşti, când inima lui se curăţeşte şi se luminează, din 
ea sunt izgonite trufia şi îngâmfarea şi în locul lor se sălăşluieşte în inimă 
sfânta smerenie. Aşadar, să prisosească dragostea voastră întru cunostiinţă şi 
întru toată simţirea, pentru ca voi, cunoscând cele nemăsurat mai bune decât 


înţelepciunea acestei lumi, să fiţi curaţi şi neîmpiedicaţi în Ziua lui Hristos, plini 
de roadele dreptăţii lui lisus Hristos, întru slava şi lauda lui Dumnezeu. Amin. 


Cu ochii ţintă la lisus, prin mijlocul morţii 


“Să rămânem netulburaţi şi paşnici când vedem că toate lângă noi îşi pierd 
echilibrul şi se prăbuşesc. lar în mod deosebit în epoca cu două feţe în care 
trăim, când vedem „că sunt înşelaţi chiar şi cei aleşi”, noi să rămânem desigur 
prin harul lui Dumnezeu - tari şi neclintiţi în Dogma dreaptă şi în morala 
evanghelică“. (Arhim. Ioil) 


“Astfel că şi noi, având imprejuru-ne atâta nor de martori, să lepădăm tot ceea 
ce îngreuiază şi tot păcatul ce cu uşurinţă ne-mpresoară, şi cu stăruință să 
alergăm la întrecerea ce ne stă înainte, cu ochii ţintă la Cel ce începe credinţa şi 
o desăvârşeşte, la lisus, cel ce-n locul bucuriei care-l stătea înainte a îndurat 
crucea, în disprețul ruşinii, şi a şezut de-a dreapta tronului lui Dumnezeu” 
(Evrei, 12: 1-2) 


... noi, cei ce-am căutat scăparea la liman, să avem puternică îmbărbătare de a 
prinde-n mână nădejdea ce ne stă înainte, pe care noi o avem ca o ancoră a 
sufletului sigură şi tare...“ (Evrei, 6, 18-19) 


Xe > ok 


:) 


Pr. John Mack, “Cale către cer. O tâlcuire pentru cei din lume a “Scări 
Sfântului loan Scărarul” (Ed. Teognost, Cluj-Napcoa, 2002): 


*... Mai întotdeauna Sfântul loan stă la baza unei scări, îndrumând oamenii în 
sus pe scară. lisus este reprezentat la capătul scării, cu braţele întinse, gata să-i 
primească pe cei care urcă. Demonii îi atacă pe cei care se cațără pe scară, 


încercând să-i tragă în jos, în iad. Mesajul este clar: pentru a putea urca spre cer 
este necesar să ne aţintim privirea spre lisus, sursa şi împlinirea credinței 
noastre. Nu vom reuşi niciodată să ajungem la Dumnezeu dacă ne aţintim 
privirea la metodă, la treptele scării. Aceasta nu ne va duce decât la deznădejde 
şi/sau la un legalism rigid care ne va răpi toată bucuria. Trebuie să privim spre 
lisus! Trebuie să ne aţintim privirea spre împărăție şi să privim toate strădaniile 
noastre prin prisma Luminii ei nepieritoare. 


Ca şi creştini, noi nu suntem masochişti. Toată strădania noastră spirituală are 
ca ţintă bucuria şi sărbătorirea în adevăr a legăturii cu Hristos. (...) Am fost 
luminaţi prin darul lui Dumnezeu şi astfel am ajuns să înţelegem că bucuriile 
acestei lumi sunt trecătoare şi de scurtă durată. Tocmai de aceea ne înfrânăm 
trupul şi îi reorientăm “direcţia”, de aceea postim şi ne rugăm. De aceea facem 
şi milostenie. Rațiunea tuturor strădaniilor noastre ascetice este aceasta: să 
reamintească trupului că lumea aceasta e trecătoare, să ne reamintească nouă că 
fericirea adevărată se găseşte numai în împărăția veşnică a Dumnezeului şi 
Mântuitorului nostru lisus Hristos”. 


Arhimandrit loil Konstantaros - Lectura apostolică din Duminica a IV - a 
din Post 


(Evrei 6, 13- 20) 


Cu cât studiază cineva mai mult cuvântul lui Dumnezeu, cu atât mai mult se 
încredințează că dreapta credință în Dumnezeu dăruieşte omului şi 
binecuvântare şi fericire. 


Dimpotrivă, atunci când omul nu cunoaşte voia lui Dumnezeu, sfârşeşte 
nefericit, deoarece nu are printre altele, pe ce să-şi întemeieze viaţa. 


Dacă cel credincios se sprijină pe Dumnezeu şi pe Evanghelie şi pe făgăduinţele 
Lui, cel necredincios se chinuie în golurile sale existenţiale şi în greutățile de zi 
cu zi. 


Tocmai aceste adevăruri, adică al sprijinirii, al întemeierii şi al speranţei omului 
credincios, ni le subliniază şi apostolul în lectura din Duminica a IV - a din Post. 


Dacă studiem textul, vom vedea că dumnezeiescul apostol vorbeşte despre 
patriarhul Avraam şi spune că acestuia Dumnezeu i-a făgăduit că va avea o 
mulțime de urmaşi. Fireşte, lucrul acesta depăşea hotarele firii, de vreme ce 
Avraam era bătrân, iar soţia lui Sarra nu era doar stearpă, ci şi la o vârstă 
înaintată. Când însă Dumnezeu promite ceva, nu se poate ca acel lucru să nu se 
realizeze totalmente, „căci la Dumnezeu nimic nu este cu neputinţă". Aşadar, 
tot aşa, şi în acest caz pe care-l analizăm, Avraam a primit ceea ce credea şi 
aştepta neclintit de la Dumnezeu. A dobândit adică pe fiul său Isaac şi în 
consecință urmaşii lui trupeşti au fost foarte numeroşi, generaţii întregi. Dar 
urmaşii trupeşti din Isaac, adică cei care vor moşteni şi credinţa strămoşului 
Avraam, au fost nenumărați ca şi stelele cerului. Şi aceştia sunt toţi credincioşii 


ŞI sfinţii care constituie „norul sfinţilor şi al celor mântuiţi", dar şi nenumăraţii 
membri ai Bisericii noastre luptătoare, de la începutul până la sfârşitul 
veacurilor. 


Am spus la început, iubiții mei, că dreapta credinţă în Dumnezeu dăruieşte 
omului binecuvântare şi fericire. De ce oare? Pentru că creştinul credincios are 
importante puncte de sprijin pe care îşi întemeiază viaţa în mod autentic. ŞI 
precum Avraam a avut făgăduinţele lui Dumnezeu, aşa şi fiecare om, care se 
încredințează pe el însuşi iubirii lui Dumnezeu, primeşte dumnezeieştile 
făgăduinţe, atât în prezent, cât şi în viitor. 


Această dispoziţie, adică încredințarea în atotputernicia lui Dumnezeu şi lupta 
conştientă pentru împlinirea dumnezeieştilor porunci, dăruieşte omului preţioasa 
binecuvântare cu toate manifestările ei cereşti. 


Tocmai această stare îl face pe om să nu se împiedice de greutățile pe care, fără 
îndoială, însăşi viaţa 1 le aduce, ci îl ajută să-şi îndrepte privirea către însuşi 
Domnul şi să contemple urmările încercărilor, pregustând fericirea de care se va 
desfăta în întregime la sfârşitul luptei. 


Dar poate că va întreba acum cineva: Care sunt aceste făgăduinţe şi promisiuni 
pe care ni le-a făcut Dumnezeu şi pe care credinţa noastră le poate traduce în 
viață? Sunt două feluri de promisiuni: 

Y. cele care se referă la viaţa de aici şi 

Y cele care au a face cu viitorul nostru; cu veşnicul, binecuvântatul şi 

fericitul nostru viitor. 

Și în ceea ce priveşte această viaţă vremelnică, avem de pildă făgăduinţa chiar 
din partea Domnului lisus, că EI ne va dărui întotdeauna tot ce ne este necesar 
şi în consecință nu va trebui să ne îngrijim şi să ne neliniştim cum fac cei 
necredincioşi; în general, toţi aceia care nu trăiesc conştient viaţa harului. lar în 
ceea ce priveşte acum viitorul nostru, nu ar trebui să uităm niciodată că EI 
însuşi, Domnul, va veni iarăşi întru slavă „să judece viii şi morţii” şi 
„Împărăției Lui nu este sfârşit". 


Fraţii mei, multe şi mişcătoare sunt făgăduinţele lui Dumnezeu faţă de noi 
oamenii. Însă tema nu este atât promisiunile şi dumnezeieştile făgăduinţe care 
cu siguranță se vor împlini. Ceea ce ar trebui să înţelegem este faptul că tema 
suntem noi înşine. Adică, dacă credem cu desăvârşire şi dacă încercăm să trăim 
preasfânta şi mântuitoare voie a Dumnezeului nostru. De asemenea, un alt 
element de bază în capitolul vieţii duhovniceşti este să dispunem de răbdare şi 
să nu ne neliniştim. Adică să învăţăm Să aşteptăm fără să ne clătinăm. Să 
rămânem netulburaţi şi paşnici când vedem că toate lângă noi îşi pierd 
echilibrul şi se prăbuşesc. lar în mod deosebit în epoca cu două feţe în care 


trăim, când vedem „că sunt înşelaţi chiar şi cei aleşi”, noi să rămânem desigur 
prin harul lui Dumnezeu - tari şi neclintiți în Dogma Dreaptă şi în morala 
evanghelică. Din nefericire, mediul nostru este de rea credinţă şi superficial din 
punct de vedere moral şi dezorientat dogmatic. Aşadar, este nevoie de credinţa 
noastră. Credinţa noastră Ortodoxă să fie continuă, răbdătoare şi fierbinte, ca 
prin binecuvântarea lui Dumnezeu să simţim în fiinţa noastră pace, iubire, 
putere şi rezistenţă. 


Dacă se va întâmpla asta, atunci şi „cealaltă vreme a vieţii noastre” o vom 
străbate „în pace şi întru pocăință", dar şi atunci când va veni binecuvântatul 
nostru ceas, însuşi Începătorul credinţei noastre, Domnul Iisus Hristos, ne va 
dărui veşnica Sa împărăție, adică desfătarea slavei celei cereşti. Amin. 


(traducere din elină: monahul Leontie) 


Sfântul Teodor Studitul - Predici despre Duminica a patra a postului 


Cuvântul 58: În Miercurea înjumătăţirii Postului: aceste Paşti trecătoare 
sunt pildă şi închipuire a celor viitoare şi veşnice. Despre răbdare 


Fraților şi părinților, iată că cu ajutorul lui Dumnezeu am ajuns la înjumătățirea 
postului şi sufletul fiecărui creştin se veseleşte că se apropie Sfintele Paşti, căci 
se odihneşte atunci de multele lui osteneli. Am zis aceasta, pentru că toată 
vremea vieţii noastre se aseamănă cu sfântul post, aşteptând Paştile veşnice, căci 
Paştile acestea, măcar de sunt şi mari şi cinstite, dar precum învaţă Sfinţii 
Părinţi sunt închipuirea Paştilor celorlalte. 


Zic a celor cereşti, că Paştile acestea într-o zi se prăznuiesc şi trec, iar acelea 
sunt veşnice şi fără de sfârşit. Aici sărbătorile şi praznicile sunt amestecate cu 
ispite şi întristări lumegşti, iar Paştile acelea nu au nici o întristare, nici durere, ci 
bucurie şi veselie veşnică. Acolo este cântarea neîncetată şi dulce şi tocmirea 
glasurilor celor ce îngereşte prăznuiesc. Acolo este masa cea bogată şi plină de 
bunătăţile veşnice. Acolo este băutura cea nouă, pentru care a zis Hristos la Cina 
cea de Taină către apostolii săi: „ Că de acum nu voi mai bea din rodul viței 
acesteia, până când voi bea din nou împreună cu voi în Împărăţia Părintelui 
Meu“. 


Despre această dobândă împărătească a bunătăţilor celor veşnice, înainte de a Se 
înălța la ceruri a zis ucenicilor Săi:„,Eu Mă duc ca să vă gătesc loc de odihnă, şi 
iarăş viu ca să vă iau cu Mine, ca unde voi fi Eu, să fiţi şi voi“. Şi iarăşi zice: „în 


acea zi veţi cunoaşte că Eu sunt în Tatăl şi voi întru Mine şi Eu întru voi“. De 
asemenea zice: „Părinte vreau ca unde voi fi Eu să fie şi aceştia cu Mine, ca 
să vadă slava mea, pe care Mi-ai dat-o, că mult M-ai iubit mai-nainte de 
facerea lumii“. Aceste cuvinte nu le-a zis Hristos numai pentru apostoli, ci 
pentru toți creştinii. Ascultă ce zice mai jos: „Că nu pentru aceştia numai Mă 
rog, ci pentru toţi ce vor crede în Mine prin ei, ca să fie toţi una, precum Tu 
Părinte eşti în Mine şi Eu în Tine.” Ce mângâiere mai mare şi ce dragoste 
mai desăvârşită poate să fie pentru noi, decât aceste cuvinte ale Domnului 
nostru lisus Hristos? Cum să nu umilească răutatea sufletului, cum să nu 
deschidă inima? Mie mi se pare că aceste cuvinte ale lui Hristos nu numai inima 
omenească, ci şi firea pietrelor o va face să dea lacrimi. 


De acestea aducându-și aminte sfinţii cei ce au plăcut lui Dumnezeu, au răbdat 
cele ce au pătimit. Scârbele le socoteau ca nişte bucurii, muceniciile ca nişte 
veselii, posturile şi pătimirile rele ca odihnă, iar moartea ca viaţă. Deci şi noi 
fraţilor, de vreme ce avem tot aceeaşi dorinţă, să dobândim Împărăţia Cerurilor, 
şi tot aceleaşi Paşti cereşti aşteptăm, să urmăm dar viaţa Sfinților Părinților 
noştri cei mai dinainte şi, pe cât ne este putinţă, să suferim cu bărbăţie greutățile 
şi ispitele vremii acesteia. Să nu ne biruim de întristare şi de lene, ci mai vârtos 
cu mult mai multă nevoinţă îndemnându-ne la lucrarea faptelor bune şi spre 
poruncile lui Dumnezeu, să avem pururea grijă şi pază de şarpele, adică de 
diavolul, „care tot felul de meşteşug face ca să ne otrăvească sufletele cu 
veninul omorâtor al păcatului." Se preface în închipuire de înger luminat şi 
lucrurile le preface şi le arată într-alt chip, nu după cum sunt, şi întunericul îl 
face lumină şi amărăciunea dulceaţă. 


Aşa a înşelat şi pe strămoşul nostru Adam, arătând rodul neascultării foarte 
frumos şi vrednic de pofitit, şi l-a amăgit de a mâncat din rodul cel amar şi de 
moarte pricinuitor, fiind apoi izgonit din Rai. Dar noi, de vreme ce am cunoscut 
faptele lui cele viclene, să avem multă pază şi luare aminte, căci ne arată păcatul 
şi ne-ascultarea ca pe un lucru bun. Atunci îndată să întoarcem ochiul sufletului 
şi al trupului şi să ne uităm la Dumnezeu, ca să nu ne lase înşelaţi de diavolul 
cel viclean şi să ne scoată din Rai, adică din poruncile lui Dumnezeu. 


Dar care este rodul neascultării pe care îl arată frumos şi pofiitor? Pofta rea a 
trupului şi patimile acestea urâte, de la care fraţilor să ne depărtăm cât vom 
putea, ca să ne slobozim şi aici din cursele vrăjmaşului şi acolo să dobândim 
Paştile veşnice, împreună cu toţi Sfinţii, în Hristos lisus Domnul nostru, a 
Căruia este slava şi puterea împreună cu Tatăl şi cu Duhul Sfânt, acum şi 
pururea şi în vecii vecilor. Amin. 


Cuvântul 59: În Vinerea înjumătăţirii Postului: prin uciderea patimilor 
trupeşti şi prin învierea faptelor bune prăznuim cu adevărat Paştile 
Domnului 


Fraților şi părinților, ziua Paştilor s-a apropiat, căci cu ajutorul lui Dumnezeu 
am trecut jumătate din post. Dar pentru ce să ne sârguim ca să ajungem la aceste 
Paşti trecătoare? Oare nu le-am prăznuit în mulți ani? Tot aşa şi acum Paştile 
vor trece, că nici un lucru al veacului acestuia nu este statornic, ci toate sunt 
vremelnice şi trecătoare. Zilele şi vremea vieţii noastre trec ca umbra şi ca visul 
şi aleargă ca un călăreț, până când ne va duce la sfârşitul vieţii pe fiecare. 


Dar nu Paştile acesta sunt cu adevărat râvnite de noi, ci Paştile care nu sunt 
numai odată în an, ci totdeauna şi în toate zilele, sunt mai dorite. Aceste Paşti 
sunt: 

curățirea de păcate, 

zdruncinarea şi smerenia inimii, 

lacrimile umilinții, 

curăţenia simţirilor, 

izgonirea patimilor, adică a desfrânării, a necurăţeniei, 

a poftei rele şi 

a tot păcatul. 


v 
v 
V 
v 
V 
v 
V 


Cel ce se va învrednici să săvârşească aceste lucruri ale faptelor bune, acela face 
Paştile Domnului şi prăznuieşte sărbătoarea fericită şi mult dorită, nu odată în 
an, precum am zis, ci în toată viaţa. lar cel ce nu are acestea, ci mai vârtos este 
slugă patimilor şi poftelor trupeşti, acela nu poate să prăznuiască după cum se 
cade. Căci cum poate prăznui cu adevărat cel ce-şi are pântecele, Dumnezeu? 
Cum să se veselească duhovniceşte cel ce arde de pofta trupului? Cum să 
prăznuiască după plăcerea lui Dumnezeu cel căruia pisma şi ţinerea mâniei îi 
rod inima? Cum să priceapă bucuria sufletească a sărbătorii, cel ce este afundat 
în iubirea de argint, sau este robit de trufie sau învăluit în patimi? Nu pot unii ca 
aceştia să prăznuiască. După cum nu putem zice de cel bolnav care zace în pat, 
că se odihneşte, nici de cel primejduit cu corabia, că a călătorit bine, aşa nu 
poate nici cel ce se află în întuneric să aibă lumină, nici cel ce face păcatul, să 
prăznuiască. 


Însă pentru noi, fraţilor, nădăjduiesc în Dumnezeu că veţi fi la mai bună şi 
mântuitoare stare, că şi vieţuirea voastră nu este decât pregătire pentru praznic, 
căci văd osârdia voastră: cântarea, cântare primeşte; citirea, citire; rugăciunea, 
rugăciune. Astfel învăluindu-ne cu faptele bune ca o roată, ne împreunăm cu 
Domnul. Ce viaţă este mai fericită, decât viaţa noastră? Nici una, cu adevărat. 


Căci, de vreme ce am aflat ce sunt Paştile veşnice să ne nevoim ca să le 
câştigăm, fraților. Pe acestea să le prăznuim cu toată puterea, adică cu omorârea 
patimilor, cu învierea faptelor bune. Să ne aducem aminte de Domnul nostru 
lisus Hristos, că şi EI a pătimit pentru noi, lăsând nouă pildă, ca şi noi să urmăm 
Lui. Şi acestea le-am zis, nu ca să cercetăm păcatele altora şi să-i osândim, că 
aceasta este un păcat foarte greu, ci mai vârtos fiecare să se judece pe sine şi să 
se defaime, şi nu pe altul. Căci zice apostolul: „Sarcina sa şi greutatea păcatelor 
sale să ridice fiecare“. 


Am zis acestea numai ca să cunoaştem darul lui Dumnezeu, şi pururea să-l 
mulțumim şi să-L slăvim ca pe un făcător de bine. Căci nu numai aceste 
bunătăţi ne dăruieşte, ci încă va adăuga harul slugilor Sale până în sfârşit, ca să 
dobândească bunătăţile cereşti şi Paştile cele veşnice. Pe care noi toţi să le 
câştigăm cu darul şi cu iubirea de oameni a Domnului nostru lisus Hristos, a 
Căruia este slava şi puterea împreună cu Tatăl şi cu Duhul Sfânt, acum şi 
pururea şi în vecii vecilor. Amin. 


Cuvântul 60: In Duminica a patra a Postului mare: primăvara, să încim 
silinţa noastră spre fapte bune, suferind ispitele văzute şi nevăzute 


Fraților şi părinţilor, de vreme ce iarna a trecut şi a venit primăvara şi vedem 


toate lucrurile lumii că întineresc, copacii şi pomii înverzesc, pământul se 
împodobeşte cu iarbă verde şi cu flori, pasările cerurilor bucurându-se, cântă şi 
laudă pe Hristos dătătorul de viaţă, şi toate celelalte împodobite văzându-le, să 
ne bucurăm şi să slăvim pe Dumnezeu, care înnoieşte lumea în tot anul. lar 
aceasta cu cuviinţă să o facem, căci zice apostolul: „Cele nevăzute ale Lui, de la 
zidirea lumii se văd prin lucrările mâinilor Sale“. Adică, din lucrurile cele 
văzute ale lui Dumnezeu şi din frumuseţea lumii, pricepem şi vedem cu ochiul 
sufletului (care este mintea) lumea cealaltă, cea nepricepută şi nespusă şi 
puterea lui Dumnezeu cea mare. Pentru aceea trebuie, când vedem înnoirea 
lumii să ne veselim, să nu stăm numai până aici cu gândul, ci să mergem mai 
înainte cu luarea aminte, adică, această înnoire şi podoabă a lumii, care se 
produce primăvara, din iarnă se pricinuieşte; căci de nu va veni mai întâi iarna 
ca să cadă zăpadă şi ploi, vânturi şi înghețuri să amărască şi să îngheţe 
pământul, primăvara nu dobândeşte frumuseţea aceasta. 


Asemenea este şi cu sufletele, adică de nu va cădea asupră-le ninsoarea 
scârbelor, a nevoilor, a ostenelilor şi a patimilor cele rele, nu înverzesc, nu 
înfloresc, nu fac rod, nici nu se învrednicesc a primi blagoslovenie de la 
Dumnezeu, precum zice apostolul. 


Deci şi noi fraţilor, să suferim orice scârbă, orice nevoie şi orice ispită, văzută şi 
nevăzută, ce ni se întâmplă; încă şi osteneala postului, flămânzind Şi înseto- 
şând şi suferind răul, ca să rodim şi să luăm blagoslovenie de la Dumnezeu şi 
mai ales să hrănim şi să ospătăm pe Domnul nostru lisus Hristos. Că precum noi 
ne bucurăm văzând frumuseţea lucrurilor Lui, tot aşa se bucură El de 
frumuseţea şi de rodirea sufletelor noastre. Iar roadele sufletului sunt: dragostea, 
bucuria, pacea, îndelunga răbdare, bunătatea, credinţa, blândeţea şi înfrânarea 
poftelor. Cu, aceste roade se hrăneşte Hristos. Fericit cel ce va ospăta aici pe 
Hristos cu fapte bune, cum am zis, că va fi ospătat şi el în Împărăţia Cerurilor. 


Dacă se învredniceşte cineva să primească pe împărat în casa lui, mare bucurie 
şi veselie are pentru că a fost socotit vrednic de această cinste şi îndrăznire; cu 
cât mai mult însă cel ce va fi vrednic să primească pe Împăratul împăraţilor în 
casa sa. lar cum locuieşte Hristos la cei vrednici, adevereşte în Sfânta 
Evanghelie, zicând: „Eu şi Tatăl meu vom veni şi vom locui la el" Şi mai jos 
zice: „Cel ce păzeşte poruncile Mele, acela Mă iubeşte, iar cel ce Mă iubeşte va 
fi subit de Tatăl Meu“. 


Deci, de vreme ce Hristos ne-a făgăduit aceste mari daruri, să suferim cu 
bucurie pentru numele Lui orice scârbe şi amărăciuni, auzind ce zice şi 
apostolul: „Acum mă bucur de patimile mele pentru voi şi împlinesc în trupul 
meu lipsurile scârbelor lui Hristos“. Zice despre trupul lui, care este Biserica, 
adică noi care credem în El. 


lar apostolul Iacob zice: „ Toată bucuria, o fraţii mei, să aveţi în întâmplarea 
ispitelor voastre cele de multe feluri, pricepând că cercarea credinţei noastre 
săvârşeşte răbdarea, însă răbdarea să aibă faptă deplină ca să fiți desăvârşiți în 
toate" 


Vedeţi fraţilor, că în ispite este bucuria şi în scârbe veselia, căci toate acestea ni 
se întâmplă prin voia lui Dumnezeu, în acest chip vieţuind cu cuviinţă, să 
moştenim Împărăţia Cerurilor în Hristos lisus Domnul nostru, a Căruia este 
slava şi puterea împreună cu Tatăl şi cu Duhul Sfânt, acum şi pururea şi în vecii 
vecilor. Amin. 


(Extras din cartea: Sfântul Teodor Studitul - Cuvântări duhovniceşti) 


Părintele Iustin Popovici - Omilie la Duminica a IV-a din Post - Duminica 
Sfântului loan Scărarul 


De ce Biserica îl aşează pe acest sfânt în mijlocul Postului, ca pe cea mai 
sfântă icoană, ca să privească toţi la el? Sfântul loan Scărarul. Cine este 
acesta? 


Este omul care a trăit şi a scris “Scara Raiului”, care a trăit suişul omului din 
iad până în cer, până în Rai. EI a trăit Scara de pe pământ până la cer, scara 
care se întinde din adâncul iadului omului până în culmea Raiului. A trăit şi 
a scris. Om foarte învăţat, foarte citit. Om care şi-a dus sufletul pe calea lui 
Hristos, care l-a dus cu totul din iad în Rai, de la diavol la Dumnezeu, de la 
păcat la nepăcătuire şi care, cu dumnezeiască înţelepciune, ne-a descris toată 
această cale, adică ce trăieşte omul luptându-se cu orice diavol care se află în 
spatele păcatului. 


Cu păcatul ne luptă diavolul, şi pe mine, şi pe tine, fratele meu şi sora mea. Te 
luptă cu orice păcat. Nu rătăci, nu te înşela! Nu crede că vreo putere mică se 
aruncă asupra ta. Nu! EI te atacă, el se aruncă asupra ta! Chiar dacă este doar 


un gând necurat, doar un gând, să ştii că el se năpusteşte asupra ta. Gând de 
mândrie, de poftă rea, de iubire de argint... O mulţime nenumărată de gânduri 
vin asupra ta din toate părțile. Şi tu, ce eşti tu? 


O, Scară a Raiului! Cum, părinte loane, ai putut să aşezi această Scară a 
Raiului între pământ şi cer? Demonii nu au rupt-o, nu au tăiat-o, nu au spart-o? 
Nu!... Postul lui era o flacără, un foc, un incendiu. Ce diavol l-ar fi răbdat? Toţi 
fugeau panicaţi, toți demonii fugeau vânaţi de slăvita şi dumnezeiasca lui 
rugăciune, toți demonii fugeau de postul lui, toți demonii dispăreau la 
rugăciunea lui înflăcărată. 


Ce înseamnă ea? Ea reprezintă 


Acestea şi altele multe sfinte virtuţi nou- 
testamentare. Fiecare poruncă a lui Hristos, fraţii mei; aceasta este virtutea. O 
păzeşti? O împlineşti? De pildă, porunca lui despre post o păzeşti, o împlineşti? 
Postul este o sfântă virtute, este o treaptă a scării de pe pământ la cer. Postul, 
binecuvântatul post, precum şi toată Scara de pe pământ la cer. 


4 Fiecare virtute este un mic rai! 
4 Fiecare virtute nutreşte sufletul tău, îl face fericit, coboară în sufletul tău 


odihna dumnezeiască, cerească. 

4 Fiecare virtute este o treaptă de aur şi de diamant pe Scara mântuirii 
tale, pe Scara care uneşte pământul cu cerul, care se întinde din iadul tău 
până în raiul tău. 


De aceea, nici una din ele nu este niciodată singură. Credinţa în Domnul nostru 
lisus Hristos nu este niciodată singură. Se manifestă prin rugăciune, prin 
post, prin milostenie, prin smerenie, prin pătimirile pentru aproapele. Nu doar 
se manifestă, dar fiecare virtute trăieşte, pentru că există o altă virtute. 


Și atunci când o virtute se sălăşluieşte în 
sufletul tău, toate celelalte vor urma, toate încet-încet de la ea vor proveni şi se 
vor dezvolta prin ea şi împreună cu ea. 


Da! Scara Raiului. Depinde de tine. Spui că postesc cu frică de Dumnezeu, cu 
evlavie, cu plâns, cu lacrimi. După aceea însă le părăsesc. lată, am început să 
construiesc Scara şi eu însumi am dărâmat-o, am spart-o. Tu iarăşi, tu 
posteşti deseori, te înfrânezi de la orice hrană trupească, dar iată, în vremea 
postirii laşi să se sălăşluiască în sufletul tău păcatul, să se semene în sufletul 
tău diferite gânduri, dorinţe necurate. De tine ţine să le izgoneşti imediat 


departe de tine cu rugăciunea, cu plânsul, cu citirea sau cu orice altă 
nevoinţă. Dar, dacă tu în timp ce posteşti îți hrăneşti sufletul cu vreun păcat sau 
cu vreo patimă ascunsă, iată!, tu, deşi începi să zideşti una câte una treptele 
postirii de pe pământ la cer, tu însuţi iarăşi le dărâmi, le distrugi. 


Postul pretinde îndurare, smerenie, blândeţe! Toate acestea merg împreună. 
Este ca o colaborare între zidari al căror superior este rugăciunea. Ea este 
marele zidar, arhitectul, marele meşter al vieţii noastre duhovniceşti, al 
dorințelor noastre duhovniceşti, al Scării pe care o vom aşeza între cer şi 
pământ. 


Rugăciunea deţine primul loc. Când rugăciunea se va sălăşlui în inima ta şi 
aceasta arde de setea neîntreruptă după Domnul, când pe EI ÎL va privi continuu, 
pe EI Îl va simţi continuu, atunci prin rugăciune introduci în sufletul tău toate 
celelalte virtuţi. Atunci, meşterul (rugăciunea) are cei mai buni zidari. Zideşte 
repede-repede minunate scări de pe pământ la cer, scările urcuşurilor tale 
treptate către Dumnezeu, către desăvârşirea Lui. Când ai putere, rugăciune 
puternică, atunci nici un post nu-ți va fi greu, nici o iubire nu-ţi va fi cu 
neputinţă. Sfântă iubire evanghelică! Rugăciunea sfinţeşte toate înlăuntrul tău, 
fiecare nevoinţă a ta, fiecare gând al tău, fiecare simţământ al tău, fiecare 
dispoziție a ta. Rugăciunea! Puterea dumnezeiască pe care ne-a dat-o 
Domnul spre a ne sfinţi orice este înlăuntrul nostru, în sufletul nostru. 
Rugăciunea te uneşte cu Domnul cel Atotîndurător şi El varsă în inima ta 
împreună-pătimirea pentru tot omul, pentru păcătos, pentru fratele care este 
neputincios ca şi tine, care cade ca şi tine, dar care se poate scula ca şi tine; care 
are nevoie însă de ajutorul tău frăţesc, de ajutorul tău în rugăciune, de ajutorul 
tău bisericesc. Atunci, când dai un ajutor, fără îndoială îţi vei zidi Scara ta, 
Scara care te duce din iadul tău în raiul tău. Atunci, Cu siguranţă, în inimă vei 
urca din treaptă în treaptă, din virtute în virtute şi vei ajunge astfel în vârful 
scării, în cer, te vei muta în cer, te vei muta în raiul ceresc. 


Toate le avem! Şi tu, şi eu: nouă Fericiri, nouă Sfinte Virtuţi evanghelice. 
Aceasta este Evanghelia Postului, Evanghelia Sfântului loan Scărarul. 
Virtuţi, fraților, mari virtuţi. Nevoinţele grele ale postirii, rugăciunii, smereniei, 
Domnul le-a prezentat ca fericiri. Fericiţi cei săraci cu duhul, că a acelora este 
Împărăţia Cerurilor. (Matei 5, 3). 


Smerenia! Aceasta este începutul vieţii creştine, aceasta este începutul 
credinţei noastre, aceasta este începutul virtuţii noastre, aceasta este începutul 
ridicării noastre la cer, aceasta este temelia Scării noastre. 


Doamne, eu sunt un nimic, Tu eşti Totul! Eu nimic, Tu totul! Mintea mea 
este nimic înaintea Minţii Tale. Duhul meu este nimic înaintea Duhului Tău, 


inima mea, cunoaşterea mea... O! nimic, nimic înaintea cunoaşterii Tale, 
Doamne! Eu, nimic, nimic... Și după aceste nenumărate nimicuri, alte 
nimicuri. Acesta sunt eu înaintea Ta, Doamne! 


Smerenia! Aceasta este prima sfântă virtute, prima virtute creştină! Toate încep 
de la ea... 


Dar noi, creştinii lumii acesteia, care construim Scara mântuirii noastre, 
întotdeauna suntem în pericol din partea puterilor necurate. Cine sunt acestea? 
Păcatele, păcatele noastre, patimile noastre. Şi în spatele acestora, diavolul... 
După cum Sfintele virtuţi zidesc Scara cerească între cer şi pământ, aşa şi 
păcatele noastre fac o Scară către iad. Fiecare păcat. Dacă există păcat în 
sufletul tău, ia aminte! Dacă ţii ură în sufletul tău una, două, cincizeci de zile, 
ia aminte pentru a vedea în ce iad s-a transformat sufletul tău. La fel dacă ţii 
mânie, iubire de arginţi, vreo dorinţă ruşinoasă. Și tu... Ce faci? Într-adevăr, 
singur îţi pregăteşti o Scară către iad. 


Dar Domnul nostru Cel Bun ne dăruieşte un exemplu minunat. lată, în 
mijlocul Postului, ne pune înainte pe minunatul Sfânt loan Scărarul, cel cu 
nume mare. În întregime străluceşte de sfintele virtuţi evanghelice. Îl vedem 
cum se urcă repede şi cu înţelepciune pe Scara Raiului, pe care a pus-o între cer 
şi pământ. Ca dascăl, ca sfânt călăuzitor, ne dăruieşte Scara lui nouă, creştinilor, 


pentru a urca de la iad la Rai, de la diavol la Dumnezeu, de pe pământ la cer. 


Doresc ca milostivul şi marele Sfânt al nostru, loan Scărarul, să ne ducă de 
mână în luptele noastre împotriva păcatelor noastre, având ca ţintă sfintele 
virtuţi. Să zidim şi noi, cu ajutorul său, Scara noastră proprie şi urmându-l, să 
ajungem în Împărăţia Cerurilor, în Rai, unde există toate odihnele cele cerești, 
toate bucuriile cele veşnice, unde împreună cu el, acolo, Îl vom slăvi pe 
Împăratul tuturor acelor bunătăţi, pe Împăratul Cel veşnic al Împărăției cereşti, 
pe Domnul lisus Hristos, Căruia slavă şi cinste, acum şi pururea şi în vecii 
vecilor. Amin. 


(traducere din elină: monahul Leontie) 


Sfântul Mitropolit Filaret al New York-ului - Predică la Duminica 
Sfântului loan Scărarul 


În numele Tatălui şi al Fiului şi al Sfântului Duh. 


Fraţi creştini, de nenumărate ori s-a spus că în fiecare Duminică a marelui Post 
sunt şi alte prăznuiri pe lângă aceea a Invierii. Astfel, în această zi, Biserica îl 
cinsteşte pe Sfântul loan Scărarul, unul dintre cei mai mari asceţi, pe care 


Biserica, vorbind despre ei, îi numeşte „îngeri pământeşti şi oameni cereşti”. 


Aceşti mari asceţi au fost oameni nemaipomeniţi. Ei au supus toate lucrurile; 
fiarele sălbatice li s-au supus de bunăvoie şi degrabă. Pentru ei, nu existau boli 
cărora să nu le găsească leacul. Au mers pe ape ca pe pământ uscat; toate 
elementele telurice li s-au supus, pentru că ei au trăit în credinţa lui Dumnezeu 
şi au avut puterea harică de a birui legile naturii pământeşti. Un astfel de ascet a 
fost Sfântul loan Scărarul. 


EI a fost supranumit „al Scării” (Climacus) pentru că a scris o lucrare 
nemuritoare, „Scara dumnezeiescului urcuş”. În această lucrare, vedem cum, 
cu ajutorul a 30 de trepte, creştinul se ridică treptat de jos către înălțimile 
desăvârşirii spirituale absolute. Vedem cum o virtute duce către alta, pe 
măsură ce omul se înalță din ce în ce mai Sus şi în final ajunge la acea 
înălțime unde sălăşluieşte cununa virtuţilor, care este numită „iubirea 
creştină”. 


Sfântul loan Scărarul a scris această operă nepieritoare în special pentru 
monahi, dar în trecut „Scara” sa a fost întotdeauna o lectură preferată în Rusia 
de către orice râvnitor al vieţii cucernice, chiar dacă nu era monah. În carte, 
Sfântul arată desluşit cum se trece de la un pas la următorul. 


Ține minte, Suflete creştin, că acest dumnezeiesc urcuş îi este neapărat 
necesar oricui doreşte să îşi izbăvească sufletul în viaţa de veci. 


Când aruncăm în sus o piatră, ea urcă până în momentul când forţa ce a 
propulsat-o încetează să mai acționeze. Atât timp cât forța acţionează, piatra se 
deplasează din ce în ce mai sus în ascensiunea sa, depăşind forţa gravitaţională. 
Dar când această forță se consumă şi încetează să acţioneze, atunci, după cum 
ştiţi, piatra nu rămâne suspendată în aer. Imediat, ea începe să cadă, şi cu cât 
înaintează, cu atât se măreşte viteza căderii sale. Aceasta, numai dacă ne gândim 
numai la legile fizice ale gravitației. 


La fel este şi în viaţa spirituală. Pe măsură ce creştinul înaintează succesiv, 
forța lucrărilor duhovniceşti şi ascetice îl înalţă. Domnul nostru lisus Hristos a 
spus: „Siliți-vă să intraţi prin poarta cea strâmtă” (Luca 13, 24). Aceasta 
înseamnă că creştinul trebuie să fie un ascet. Nu numai călugării, ci fiecare 
creştin. Fiecare creştin trebuie să îndure suferinţe pentru Sufletul şi viaţa sa. 
Trebuie să îşi îndrepte viaţa pe calea creştină, şi să îşi curețe sufletul de toată 
mizeria şi toate gunoaiele. 


Acum, dacă creştinul ce urcă această scară a desăvârşirii spirituale prin luptele 
şi nevoinţele sale ascetice, încetează această lucrare şi osteneală ascetică, 
sufletul său nu va rămâne în starea cea dintâi; ci, precum piatra, se va prăbuşi la 


pământ. Va cădea din ce în ce mai repede până când, într-un final, dacă omul nu 
îşi vine în simţiri, se va prăvăli în străfundurile iadului. 


Este necesar să ne amintim acest lucru. Oamenii uită că drumul creştinătăţii este 
cu adevărat o lucrare ascetică. Duminica trecută, am auzit cum Domnul a spus: 
„Oricine voieşte să vină după Mine să se lepede de sine, să-şi ia crucea şi Ssă- 
Mi urmeze Mie.” (Marcu 38, 34). Domnul a accentuat acest lucru spre a ne 
atrage atenţia. De aceea, creştinul trebuie să fie cel ce îşi ia crucea, iar viaţa lui, 
în acelaşi chip, trebuie să fie o nevoinţă ascetică de purtare a crucii. Oricare ar fi 
împrejurările vieţii sale, fie că este călugăr sau mirean, nu are importanţă. Şi 
într-un caz şi în altul, dacă nu se străduieşte să se înalțe, atunci, cu siguranţă, se 
va scobort din ce în ce mai jos. 


Și în această privinţă, vai, oamenii au gânduri încâlcite. De pildă, un cleric se 
nimereşte să vină într-o casă în timpul unui post. Atente şi binevoitoare, gazdele 
îi oferă mâncare de post şi spun: “Pentru dumneavoastră, mâncare de post, 
desigur!”. La aceasta, unul dintre ierarhii noştri răspunde de obicei: “Da, sunt 
ortodox. Dar cine ţi-a dat voie să nu ţii postul?”. Toate posturile Bisericii, toate 
rânduielile, sunt obligatorii pentru fiecare creştin ortodox. 


Vorbind despre monahi, asceţi ca Sfântul loan Scărarul şi cei ca el au postit 
mult mai sever decât prevede Biserica; dar aceasta a fost o chestiune legată de 
osârdia lor spirituală, un exemplu al nevoinţelor ascetice personale. Aceasta 
Biserica nu o cere de la toată lumea, pentru că nu se potriveşte cu puterea 
fiecăruia. Dar Biserica pretinde cu adevărat fiecărui ortodox ţinerea posturilor 
pe care le-a rânduit. 


De multe ori am amintit cuvintele Sfântului Serafim, şi încă o dată le voi 
arăta. Odată a venit la dânsul o mamă ce era îngrijorată cum ar putea aranja 
cea mai bună cu putinţă căsătorie pentru tânara ei fiică. Atunci când a venit 
la Sfântul Serafim pentru sfătuire, el i-a spus: „Înainte de orice, asigură-te că 
acela pe care fiica ta îl va alege ca tovarăş de viaţă respectă posturile. Dacă 
nu le ţine, atunci nu este creştin, indiferent ce se socoteşte el a fi.” Vedeţi cum 
cel mai mare sfânt al bisericii ruse, Sfântul Serafim de Sarov, un om care, 
mai bine ca noi, a ştiut ce este Ortodoxia, a vorbit despre posturi? 


Să reținem acest lucru. Sfântul loan Scărarul a descris scara dumnezeiescului 
urcuş; atunci să nu uităm că fiecare creştin trebuie să o urce. Marii asceţi au 
înaintat precum vulturii zburători întru cele înalte, noi de-abia ne mişcăm. Să nu 
uităm că, de nu ne vom osteni să ne îndreptăm pe noi înşine şi vieţile noastre, 
atunci vom conteni suirea noastră şi, mai mult ca sigur, vom începe să cădem. 


Amin. 


(Mitrop.Filaret (Voznesensky) de New York (1903-1985), ierarh al ROCOR 
din StJohn Climacus, “The Ladder of Divine Ascent”, Boston, Holy 
Transfiguration Monastery, 1978, pp.xxxi-xxxiii) 


Sfântul Varlaam al Moldovei - Predică la Duminica a 4-a din Postul mare 


Evanghelia de la Mc. 9, 17-32: „Într-acea vreme veni oarecare din nărod/ 
popor către lisus şi zise: „Învăţătorule, adus-am un fiu al meu la Tine, că are 
duh mut. Şi dacă-l izbeşte pe dânsul, îl aruncă la pământ și-i curg spumele/ 
balele și scrâșcă/ scrâșnește din dinţi şi țepenește/ înţepenește [acolo unde 
cade]. 


Și am zis/ şi i-am rugat pe Ucenicii Tăi să-l gonească/ să-l izgonească pe el și 
ei n-au putut”. 


Iar [EI îi] răspunse și [îi] zise lui: „O, rod/ neam necredincios și îndărăpnic/ 
îndărătnic/ încăpățânat/ nesupus! Până când voi fi cu voi? Până când vă voi 
răbda pe voi? Aduce-ţi-l pe el încoace!”. 


Și-l dusără pe el la Dânsul...Și dacă-L văzu pe EI duhul, [acesta] îndată [a 
început] să îl cutremure pe el...Și [tânărul] căzu la pământ...şi se tăvălea...și 
îi curgeau spumele/ balele [din gură]. 


Și [Domnul îl] întrebă pe tatăl său: „Câţi ani sunt de când [îi] este lui 
aceasta?” 


Iar el [Ii] spuse: „Din cuconie/ din pruncie! Și de multe ori îl aruncă în foc şi 
în apă, pentru ca Să îl piardă pe el. lar de poți ceva, ajută-ne nouă! Fie-Ți 
milă de noi!”. 


Iar lisus îi spuse lui: „De poţi crede ceva/ aceasta, toate se pot/ toate sunt cu 
putinţă celui ce crede”. 


Și aciiș/ îndată strigă tatăl pruncului, cu lacrimi, şi grăi: „Credz/ Cred, 
Doamne, agiută/ ajută necredinţei mele!”. 


Iar dacă văzu lisus că se adună norod/ popor, cunteni/ îl opri/ îl certă pe duh 
și îi spuse lui: „Duh mut și surd, Eu îţi spun să ieși dintr-însul și de acum să 
nu mai intri într-însul!”, 


Și [tânărul] ţipă...și [după ce demonul] îl scutură mult, ieși [din el]... Și 
rămase ca un mort, încât mulți ziceau că a murit. lar lisus îl apucă de mână 


și-l ridică pe el. Și [el] se sculă [în picioare]. 


Și dacă EI intră în casă, Ucenicii L-au întrebat pe EI [, atunci când era de 
unul] singur: „Cum [de] noi nu l-am putut goni/ izgoni pe el?”. 


Și [Domnul] le spuse lor: „Acest fel [de demoni] cu nimic nu poate ieși [din 
om], [decât] numai cu ruga/ cu rugăciunea și cu postul”, 


Și de-acolo dacă ieșiră, se duseră prin Galilea, şi nu dorea să-L știe nimeni. 
Și-i învăţa pe Ucenici și le spunea lor că Fiul omului va fi dat în măni de 
oameni/ în mâinile oamenilor, și-L vor ucide pe Dânsul. Dar fiind ucis, a treia 


zi va [să] învie. 


lar ei nu înțelegeau cuventele/ cuvintele...și se temeau a-L întreba pe 
Dânsul”. 


[Și] înțelesul acestei Evanghelii acesta este: 


Întâi [de toate] se arată [aici], în această Sfântă Evanghelie de astăzi, meșteșugul 
Satanei și vicleșugul lui. 


Căci Evanghelistul Matei spune despre acest îndrăcit că-l răzbea/ că-l poseda 
duhul cel necurat numai la lună nouă [Mt. 17, 15]. 


[De ce?] Pentru ca [astfel] să [se] hulească fapta/ creaţia lui Dumnezeu înaintea 
oamenilor, [și] să spună oamenii că luna [plină] e rea de boală/ că produce boală 
și răutate [în viața] oamenilor. 


Din acest motiv diavolul socotește/ ia în calcul vremea lunii [pline] (căci uneori 
e nouă, alteori e veche), pentru ca să aducă boală asupra oamenilor: pentru ca 
oamenii să găsească prilej/ ocazie de a-L huli pe Dumnezeu. 


Și de aceea meșteșugea/ ticluia [lucrurile] și cu acest prunc de-l răzbea/ de-l 
poseda/ de-l făcea să aibă crize pseudo-epileptice la lună nouă. 


Pentru că diavolul este un pârâș/ un dușman rău. 


[Căci] uneori el Il învinuiește pe Dumnezeu înaintea oamenilor, alteori [îi 
învinuiește |] pe oameni înaintea lui Dumnezeu. 


Cum a făcut și cu lov [lov 2, 4-5] și cu mulţi alţii [ca el]. 


Cum [a încercat] să facă și cu tatăl pruncului acestuia, [ca el] să hulească pe 
Dumnezeu. 


În al doilea [rând], [aici] se adeverește puterea cea mare a Domnului Hristos. 
[Adică atunci] când spune să aducă la Sine îndrăcitul. [Pentru ca] să vadă cu 
toţii puterea Lui cea dumnezeiască...și să nu creadă că nu-l va tămădui, cum nu 
o făcuseră Ucenicii Lui. 


Și dacă îl duseră la Dânsul [pe tânăr]...și noroadele începuseră să se strângă ca 
să vadă [ce se va petrece], îndată [Domnul] îl îngrozi cu cuvântul [pe demon] și 
îi spuse: „Duhule mut și surd, Eu îţi spun să ieși dintr-însul şi de acum să nu 
mai intri într-însul!”. 


Adică cum ar spune: „Eu sunt Domn și Biruitor iar nu slugă! Invăţător iar nu 
ucenic. Eu [sunt] Dumnezeu [și] cu puterea Mea cea dumnezeiască [îţi] zic ţie 
|acestea]”. 


Care zisă, dacă o auzi duhul necurat, cu frică zbieră și trânti pruncul la pământ 
ȘI ieși [din el]. 


[Fiindcă] voia diavolului era să-l omoare pe prunc. 

Și de aceea mulţi spuneau că a murit, când îl văzură zăcând [ca un] mort. 

Insă înaintea vieții/ puterii lui Hristos [diavolul] nu putea să îl omoare! [Căci] 
zăcând pruncul ca un mort, Hristos Își arătă înaintea tuturor puterea Sa, izbăvind 


pruncul de boală și de moarte. 


lar pe tatăl său mângâindu-l întru frica lui, îl luă de mână pe prunc și îl ridică 
[de la pământ]. lar el se sculă [în picioare] și fu sănătos. 


În al treilea [rând], [Evanghelia de faţă ne] spune, că dacă Domnul Hristos a 
făcut ciudesa/ minunea aceasta, aceea de a-l izbăvi pe prunc [de demonul din 
€l]...și dacă [Domnul] intră în casă, merseră Ucenicii și-L întrebară deusebi/ 
deosebi/ în mod aparte/ separat. 


Că în gloate/ în mijlocul mulțimilor de oameni le era rușine/ se rușinau să-L 
întrebe. 


Și [L-au întrebat], pentru că se temeau ca nu cumva să fi pierdut darul pe care 
Domnul Hristos li l-a dat [Mt. 10, 1] spre/ împotriva/ pentru a izgoni din oameni 
duhurile necurate. 


Și ziseră: „Doamne, dar noi pentru ce n-am putut goni/ izgoni pe-acel duh?”. 
La care [întrebare] Domnul Hristos le-a răspuns și i-a învăţat, că acest fel de 
rod/ neam drăcesc, cu nimic altceva nu poate ieși/ nu poate fi scos [din om], 
numai cu rugăciune și cu post. 


Insă postirea nu îi trebuie numai îndrăcitului ci și celui care vrea să-l scoată pe 
drac din om. 


Amândurora le este postul de treabă/ de trebuință/ de folos. 


Trebuie să postești și să te rogi. Pentru că post adevărat nu se poate face fără 
rugăciune...iar rugăciunea atunci este rugăciune dreaptă, când ea este 
împreunată cu post. 


Căci cine postește nu îi este greu/ nu simte greutate la rugăciune |din cauza] 
bucatelor sau a băuturii. Fiindcă mintea îi este iușoară/ ușoară și fără preget/ 
neobosită. Și lesne/ ușor se poate înălța în sus, către cer. 


Dar și rugăciunea este foarte înfricoșătoare pentru draci. Insă și mai 
înfricoșătoare este când ea este ajutată de post. Căci nu lasă băuturile și 
mâncărurile să o slăbească cu sarcina/ cu greutatea trupului. 


Și când este orânduit/ strunit/ stăpânit/ condus bine trupul cu post, încât mintea 
este alinată și smerită, atât de tare și de repede ajută rugăciunea încât e mai 
rapidă decât focul. 


Pe când cel ce-și îngrașă trupul și slujește pântecelui cu anevoie/ cu greutate se 
va apăra de meșteșugurile/ de planurile dracilor și de pohtele/ poftele trupului. 


[Căci] postul este sănătate adevărată și vârtute/ tărie/ putere/ vigoare. [EI este] 
viaţă îndelungată. 


lar lăcomia pântecelui și bețiile sunt cu adevărat boală și neputinţă. Sunt 
scurtare a vieții [noastre] și moarte de năprasnă/ moarte fără de veste/ moarte 
neașteptată. 


De aceea și Sfinţii Apostoli au postit adesea și s-au rugat [F. Ap. 2, 46; 3, 1;6, 
4; 6,6; 13, 3; 14,23 etc.]. 


Fapt pentru care și noi să le urmăm postul și rugăciunea, și celelalte fapte bune, 
ca să dobândim și binele de veci/ binele veșnic. 


[Și pe acesta] pentru mila și îndurarea Domnului [și] Dumnezeului nostru, Care 
este lăudat și mărit în veci și întru ai nesvârșiţi/ ani nesfârșiți. Amin. 


(Am diortosit textul predicii conform ediției: [Sfântul] Varlaam al Moldovei, 
Carte românească de învățătură: [la] Dumenecile preste an și la Praznice 
împărăteşti şi la Svenţi mari, ed. îngrijită şi glosar de Stela Toma, prefață și 
studiu de Dan Zamfirescu, vol. II, Ed. Roza Vânturilor, București, 2011, p. 


36-43.) 


Protos. Dr. Vasile Vasilache - Predică la Duminica Sfântului loan Scărarul 


Fraţi creştini, în calea noastră cea duhovnicească a Sfântului şi Marelui Post, 
avem popasuri de întremare sufletească şi de noi îndemnuri sfinte, de a duce la 
bun sfârşit ceea ce am început cu atâtea gânduri sfinte. 


4 Iată, după prima săptămână de post, am sărbătorit în Dinica 
Ortodoxiei, triumful Bisericii ortodoxe asupra ereticilor care necinsteau 


sfintele icoane; câtă încurajare şi pentru noi, de a duce lupta contra 
acelora ce defaimează cele sfinte, şi cât curaj ne-a turnat şi în sufletul 
nostru de a înfrunta pe dispreţuitorii sfântului Post. 

În ENdOUA DUrinică am sărbătorit pe BEABEULI Grigore Pălăia, care s-a 
înălțat pe culmi de sfinţenie şi de înţelepciune creştinească. EI a înfruntat 
cu deosebit curaj pe eretici, arătând că Dumnezeu în esenţa lui este 
invizibil, pentru făptură, dar prin luminile care izvorăsc ca nişte atribute 
din EI, omul poate să vadă nu pe Dumnezeu în sine, ci în manifestarea şi 
operaţiile Lui. 


Aşadar Sf. Apostoli au văzut, la Schimbarea la Faţă, o lumină necreată, veşnică, 
pornită din esența dumnezeiască. Pentru a ajunge la această fericită vedere a 
luminii dumnezeieşti, se cere însă viaţă curată şi veşnic râvnitoare către 
dragostea de Dumnezeu. Exemplul acestei izbândiri o avem în Sf. Grigore 
Palama, iar calea ne este uşurată prin Sf. şi Marele Post. 


+ Şi, în sfârşit, în DINICADANINISA, am sărbătorit SEARIABORIICE, la 
picioarele căreia am făcut popas duhovnicesc, pentru a ne adânci în 
gânduri sfinte cu privire la jertfa Crucii lui Hristos, şi la aceea a 
renunţărilor ei. Şi cu astfel de gânduri, hrănite fiind sufletele noastre, am 
pornit cu nădejdi sporite în drumul jertfelor pe care ni le impune calea Sf. 


Post, pentru a ajunge astfel să ne bucurăm şi de luminăia biruinţei în care 
s-a arătat lisus Hristos, prin suferinţele Crucii. 


În DUiBiGA de astăzi, cea de BIDatta a Sfântului POSE, ni s-a pus spre 
sărbătorire pe un sfânt, om asemenea nouă, care însă, luând Crucea lui Hristos, 
s-a înălțat pe culmi de sfințenie. PIABLUI IOaR SCĂLaLuI, a cărui pomenire o 
facem astăzi, s-a înălțat dintr-o treaptă pe o altă treaptă a virtuţilor până pe 
înălțimile sfinţeniei. Prin toate acestea a trecut, fiind un neîntrecut postitor şi om 
al rugăciunii, care îl făcea să fie treaz şi deci gata de a respinge orice momeală 
diavolească. 


După cum vedeţi, fraţilor, Sfântul Post ne pune înainte o întreagă gamă de 
înălțări duhovniceşti, până către culmile celei mai sfinte chemări, de a fi 
sfinţi! În acest timp el ne înalță de pe o treaptă a trăirilor creştineşti pe o alta şi 
mai înaltă şi mai bogat manifestată şi de o vecinătate cu sfinţenia şi mai mare, 
până când reuşeşte să ne predea vieţii celei sfinte, având drept exemple chipurile 
minunaţilor sfinți care deşi oameni ca şi noi s-au înălțat la atâta sfinţenie. Căci, 
la ce socotiți că ne-au fost puse atâtea figuri ilustre ale Sfinţilor, ca Sf. Grigore 
Palama, Sf. loan Scărarul, iar Duminica viitoare, Sfânta Maria Egipteanca, în 
această cale a induhovnicirii noastre prin Sfântul şi Marele Post, decât de a ne 
îmboldi şi sufletele noastre la o viaţă sfântă, de înaltă trăire a învăţăturii lui 
Hristos. Prin aceste chemări către sfinţenie, pare că se cere a fi împlinite şi 
spusele Sfântului Apostol Pavel, care zice: "Sunteţi chemaţi să fiţi sfinţi” (| 
Corint. 1,2) 


Fraţi creştini, noi toţi creştinii, suntem chemaţi de a fi sfinţi, după cum spune Sf. 
Apostol Pavel, iar Biserica printr-o îndelungă scară pedagogică şi prin harul pe 
care-l revărsa de Sus, ne pune înainte posibilitatea de a realiza şi de a putea 
răspunde chemării care ni se face de a fi sfinţi. 


Teoretic nimeni nu se îndoieşte, că e posibil ca fiecare să devină sfânt, toți 
suntem de acord în a recunoaşte în principiu că "a fi sfânt” nu e ceva străin nouă 
oamenilor şi chemării noastre, însă, când e vorba să privim lucrul în chip 
practic, în realizarea faptică a acestei chemări, de ce n-am spune-o, mai toţi cred 
că e imposibil să putem răspunde acestei chemări. Şi aceasta mai ales în această 
epocă a noastră, a făpturilor zgomotoase, când zgomotul interior ne este acoperit 
de frac şi de maşinăria acestui secol. 


Nouă, acelora care trăim viaţă obişnuită, când ni se spune despre Sfinţi şi ni 
se fac îndemnuri de a-i urma, ni se pare tare curios. Și socotim că nu este cu 
putinţă ca să realizăm aşa ceva, uitându-ne la Sfinţi şi apoi la noi. Ne zicem 
că nouă, aşa cum Suntem, ne e imposibil să ajungem la sfinţenia lor. Au fost 


ei care s-au bucurat de a fi încununaţi cu sfinţenia, dar noi suntem meniţi de 
a fi numai oameni cu toate păcatele şi slăbiciunile care ne stăpânesc. 


Socoteala aşa este, dacă ne facem judecată privind la sfârşitul unui lucru, la 
culmile de sfințenie la care s-au înălțat şi la care au ajuns aceşti sfinţi 
bineplăcuţi lui Dumnezeu. Desigur că, această privire totalitară a maiestăţii unei 
opere, care este rodul unei îndelungate vieţi de sfinţenie, ne umple de uimire şi, 
în acelaşi timp, de o descurajare, că noi, aşa cum ne ştim că suntem, nu putem 
dobândi aceasta sfinţenie. Dar această uimire şi neputinţă a noastră vine 
tocmai de acolo că ne-am aţintit privirile la sfârşitul încununării unor sforţări 
de a dobândi sfinţenia, iar nu la întregul fir pe care l-au depanat ei pentru a 
ajunge unde sunt. Căci dacă ne vom uita la maşinăriile complicate, de exemplu 
la un pacific (n.n. — locomotivă), sau mai ştiu eu ce maşinărie perfecționată, 
desigur că ne va umple mirarea de cât de complicate sunt. Însă, ia să ne ducem 
cu mintea la fiecare, cum e alcătuit din diferite părţi, iar acestea din felurite 
piese, care la rândul lor sunt întocmite din unele piese şi mai simple şi aceste 
prea mici piese sunt făcute din fier. Şi aşa vom observa, că marile maşinării şi 
ele la început n-au fost atât de complicate. Şi deci să nu ne prindă prea mult 
mirarea, privind la dezvoltarea lor de astăzi. 


Aşa e şi cu viaţa unui sfânt, dacă o priveşti acolo unde a ajuns, e greu să o 
împlineşti şi tu. Dar gândeşte-te că şi el a fost om ca şi tine, frământat de 
patimi şi dorinţe. Şi ceva mai mult, să te gândeşti că mulţi sfinţi au fost poate 
mai păcătoşi decât tine, mai nevolnici în a face binele şi mai iuți în a face răul, 
însă, aceşti oameni asemenea nouă, treptat-treptat, s-au curăţit de spuza de 
păcate şi s-au înălţat acolo unde sunt. Ei nu s-au ridicat pe aceste înălțimi de 
sfințenie, fiind răpiți pe aripi de vultur. Nu, ci pas cu pas, treaptă cu treaptă, 
au căutat prin Sforţări omeneşti să se ridice în imediata apropiere a sfinţeniei 
lui Dumnezeu. E drept că sfinţenia vine şi de sus, însă, pentru a veni de la 
Dumnezeu, se cere şi sforţarea omului. Dumnezeu ne cheamă să ne încoroneze 
ostenelile noastre, dar rămâne de partea noastră, ca să-l ascultăm chemarea 
Lui: "Veniţi la mine cei osteniţi...” 


Sfinţii au ascultat această chemare, ei s-au avântat şi au dobândit ceea ce au 
dorit, sfinţenia. la să încercăm să practicăm şi noi astăzi o virtute, mâine alta, 
vom ajunge că, treptat-treptat, să ne împodobim cu toate virtuțile creştineşti. 
Astăzi să ne lăsăm de minciună, mâine de sudalmă, poimâine de furt şi aşa mai 
departe, vom ajunge ca pe zi ce mergem să ne curățim de ceea ce ne 
îngreunează sufletul. Şi aşa ne vom înălța din treaptă în treaptă, până vom 
ajunge pe culmi de sfinţenie. Aşa au făcut sfinţii, ei erau din aceeaşi plămadă 
trupească şi sufletească ca şi noi. De vom face aşa cum au făcut şi ei, vom vedea 
că nu ni se va părea imposibil să înfăptuim şi noi ceea ce au făcut sfinții. Ba 
ceva mai mult, vom ajunge să observăm că nu e prea greu pentru noi să 


realizăm ceea ce au ajuns să realizeze alții asemenea nouă, nu cu prea mult 
înaintea noastră. 


Noi pe zi ce mergem Să căutăm să ne curăţim de toate patimile care întunecă 
trupul şi sufletul nostru, şi astfel să ne bucurăm sufleteşte, păşind din treaptă 
în treaptă, până vom ajunge pe culmile sfinţeniei. Aşa au făcut sfinţii. Aşa a 
făcut Sf. loan Scărarul, care a trăit în veacul al VII-lea (? 649). 


Sf. loan Scărarul a scris o carte , intitulată "Klimax ”, care, tălmăcită pe 
româneşte, înseamnă scară, şi de aici i s-a dat numele de Scărarul. În această 
carte, intitulată ”, Sf. Ioan tratează problema vieţii 
spirituale, care duce la sfinţenie, la Dumnezeu. Această viaţă spirituală este 
comparată cu o scară ce se ridică la cer şi care numără treizeci de trepte. 
Fiecare treaptă corespunde unei virtuţi ce trebuie să fie practicată, sau unui 
păcat de care trebuie să fugim. Și aşa înălțându-ne treptat, din virtute în 
virtute, ne înălțăm pe scara care ne duce la sfinţenie, la răsplăţile paradisului, 
la Dumnezeu. Prin urmare, noi să nu ne aţintim privirile la sfârşitul lucrului, 
căci atunci ne vom simţi copleşiţi, ci să privim la începutul lui, şi să urmărim 
exemplul sfinţilor de atunci, şi aşa vă asigur că vom ajunge la sfârşitul 
încununat. 


Fraţi creştini, de vom avea această metodă, uşor vom ajunge la capăt, şi aproape 
pe nesimţite ne vom înălța pe culmile sfinţeniei. Mai greu e să ajungi acum ca 
să începi să te foloseşti de acest chip de vieţuire duhovnicească. E foarte greu în 
a te hotări să porneşti pe aceste căi ale sfinților. Căci a porni să-ţi croieşti o altă 
viaţă decât cea obişnuită, a trăi pentru Hristos şi, deci, prin Hristos, înseamnă să 
rupi cu mentalitatea lumii acesteia şi să-ţi croieşti o nouă cale. Grija ta va fi în a- 
ți zidi viaţa nu după învăţătura lumii acesteia, ci după a lui Hristos. Prin urmare, 
trebuie să rupi cu ceea ce face o lume să se zbate în împotmolirile patimilor şi 
să-ţi croieşti o viaţă în lisus, asemenea sfinților şi asemenea exemplarelor mai 
rare ale creştinilor care năzuiesc către o viaţă în Hristos. Şi ce greu e să realizezi 
aceasta! Să rupi cu moda, care nu e numai la haine, ci şi la felul de a-ţi trăi viaţa. 
Căci lumea de astăzi îşi croieşte viaţa aşa cum o vede la vecin şi în stradă. Ea 
ascultă mai mult de moda lansată de grupurile în promenadă, decât de trainicele 
principii, care fericesc cu adevărat viaţa. 


Dar nu fie, creştinilor, nu vă lăsaţi robiţi ideilor, obiceiurilor lumii acesteia, ci să 
avem curajul în a lua de stăpân pe Hristos. Să urmăm exemplul sfinţilor în a 
păşi şi noi pe calea lui Hristos. Traiul să ni-l conformăm învăţăturii Lui. 
Desigur, că ne va zice lumea: "te-ai habotnicit, ai devenit un maniac religios"... 
etc, tu nu te uita, urmează înainte pe Hristos, sârguieşte-te în a-i servi Lui, să-L 
ai pe EI singurul Stăpân, căci nu poţi sluji lui Dumnezeu şi lui Mamona. 


Și, în sfârşit, fraţilor, dacă totuşi unii nu vor să dea ascultare învăţăturii lui 
Hristos, şi continuă a trăi după obiceiul lumii acesteia, vin să-i întreb: ce vor 
face când se vor prezenta înaintea lui Hristos? Cu ce se vor justifica? Vor 
arăta că au disprețuit sfatul divin şi au ascultat glasul lumii? În sfârşit, 
spune-mi frate, cum te va apăra glasul fratelui tău căci şi el va fi judecat, şi el 
e pus sub acuzaţie? 


Iată, prin urmare, fraţilor, temeinic motiv în a ne hotărt să urmăm lui Hristos. Şi 
atunci EI, care ne va fi judecător, tot El ne va justifica, acolo unde EI poate 
totul, iar lumea nimic. 


Și dacă totuşi, sunt suflete care se îndoiesc de o judecată viitoare, care nu 
înseamnă că nu există dacă ei se îndoiesc, apoi pe unii ca aceştia îi rog ca să 
privească cu ochii bine deschişi, unde ajung cei ce urmează întru totul moda 
lumii acesteia, şi unde se află înălțaţi cei ce urmează calea sfinților? 


Oare nu care cumva de la lume învăţăm relele deprinderi: beţia, vrăjmăşia, 
furtul, omorurile? Și nu de la ea odată cu toate acestea ne molipsim şi de 
patimile care macină vigoarea noastră ca oameni şi ca popor? 


Pentru a vă ilustra printr-un exemplu aceasta, nu am decât să vă amintesc, ce 
a păţit o mamă care-şi indemna fiul să mai părăsească odaia de lucru şi să 
mai iasă în lume, să se ducă să se joace şi el cu tinerii, să petreacă, că "doar 
nu ai Să te faci călugăr”. Biata mamă, indemna feciorul să se supună şi să 
asculte de lume! A ieşit feciorul, a ascultat sfatul mamei, dar când se întorcea 
acasă, după mai fiecare petrecere în acele ale lumii, venea beat. Aşa azi, aşa 
mâine, şi fiul mamei, cea iubitoare de lume, a deprins patima beţiei, la care s- 
a adăugat cea a desfrâului şi altele care au grăbit moartea mamei, căci o 
adusese la atâta durere că-şi blestemă clipa în care îşi îndemnase fiul să 
asculte de lume! 


Fraților, fiecare dă ce ar€.... noi să urmăm pe sfinţi, pe Hristos, pe Dumnezeu, 
care este izvorul a toată fericirea. Să ne hotărâm să pornim în a-i urma, chiar din 
această clipă, şi mergând din virtute în virtute ne vom înălța pe scara 
spiritualităţii noastre, pentru a ajunge pe culmi de sfinţenie. 


Creştini, iată, alegeţi şi hotărâţi-vă soarta voastră de aici şi din viaţa viitoare, de 
la Stăpânul pe care îl veţi alege să-i urmaţi: lumea cu mediocritatea ei şi ale ei 
patimi, sau lui Hristos cu fericiri şi înălțări adevărate, atât în viaţa aceasta, cât şi 
în viaţa care va să vină. Amin. 


(Protos. Dr. Vasile Vasilache (din volumul "Dumnezeu este Lumină” - 
Predici rostite la laşi între anii 1935-1939)) 


Părintele Ioanichie Bălan - Predică la Duminica a IV-a din Postul mare - 
Indrăcirea prin patimi şi lupta cu diavolul. “Trăim într-o lume dirijată de 
nevăzuţii demoni şi de văzutele lor slugi, care o conduc spre satanizare” 


Predica Părintelui loanichie Bălan la Duminica a IV-a din Postul mare (1997) 


“Tubiţi credincioşi, suntem în duminica a patra a Sfântului şi marelui Post, 
înainte de Sfintele Paşti. Am trecut de jumătatea Postului, ne apropiem cu 
nădejde şi bucurie de Dumnezeiasca şi Slăvita Înviere. Dar ca să ajungem cu 
adevărat pregătiţi pentru Înviere, pentru Paştele cel nemuritor, pentru veşnicie, 
trebuie să ne pregătim. Și pregătirea înseamnă să ne înnoim viaţa noastră 
duhovnicească, să ne înlocuim păcatele cu faptele bune, răutatea s-o 
transformăm în bunătate, zgârcenia în milostenie, mândria în smerenie, iubirea 
de bani în iubirea de săraci. Şi cu acestea şi altele asemenea acestora, vom simţi 
că Hristos învie în noi, că Hristos se aşază în inima noastră, că Hristos calmează 
lumea tulburată, că Hristos linişteşte şi binecuvântează România. 


Sfânta Evanghelie de astăzi este cutremurătoare. Este singurul loc din toată 
Sfânta Scriptură în care se vorbeşte cel mai direct şi precis de ce intră demonul 
în unii din oameni şi când şi cum poate fi scos. Că, în definitiv, lupta noastră din 
viaţa nu e alta decât că ne luptăm cu diavolii: diavolii din iad, diavolii din 
văzduh, diavolii care prin patimi ne stăpânesc pe noi şi cu oamenii purtători de 
diavoli. Voi încerca să explic toate aceste lucruri care sunt adevărate, dar 
cutremurătoare. 


Trăim într-o lume care se demonizează, trăim într-o lume dirijată de nevăzuţii 
demoni şi de văzutele lor slugi, [care o] dirijează şi-o conduc spre satanizare. lar 
noi, cei care credem în Hristos, cei care suntem cu Sfânta Cruce în inimă şi în 
mâinile noastre, cei care credem cu tărie în Înviere şi în veşnicie, ne luptăm care 
cât putem ca să nu intre demonul nici în ţara noastră — deşi a intrat — nici în casa 
noastră — deşi, uneori, şi în unele din ele, a intrat — nici în inimile şi în sufletele 
noastre. Cu alte cuvinte, mântuirea noastră înseamnă lupta să alungăm pe diavol 
din noi. 


Diavolul înseamnă mai multe lucruri, potrivnicul; dar diavolul în noi intră prin 
patimă. Este păcatul în mine, este şi diavolul în mine! Nu stă păcatul fără 
stăpânul lui, diavolul, în mine. Este beţia în mine? Vai de mine, am un diavol. 
Cine-l scoate, cum îl scoate? Când voi scăpa de el? Mă stăpâneşte și mă 
biruieşte demonul desfrâului, care este diavolul numărul 1 al lumii de astăzi? 
Apăi diavolul acela este în toţi cei care se îndulcesc şi se satanizează prin 
desfrâu! Sau alcoolismul, sau orişicare vreţi, dar nu mai puţin diavolul banului. 
Alergăm în toate părțile: banul, banul, banul! Dacă se poate să fie verde şi cât 
mai mult! Toţi aceştia sunt purtători de demoni. Te stăpâneşte iubirea de bani? 
Ai mai mult decât unul din demoni! Chiar dacă nu cazi, ca cel demonizat, cu 
capul de pământ, dar cazi cu sufletul în iad. Asta-i mai rău. 


Și acum să intrăm la Evanghelia zilei, prin care sper să vă explic foarte pe scurt 
lupta cu diavoli: cum putem birui şi cum suntem biruiți şi de ce? Un om 
oarecare, spune Evanghelia zilei, a venit la lisus Hristos. Domnul atunci se 
pogorâse de pe Muntele Taborului. Ni se spune la capitolul 9 de la Marcu; (când 
aveţi timp, seara, mai deschideţi Noul Testament sau Sfânta Scriptură şi mai 
citiți Evanghelia duminicii. Este cu adevărat plină de învățături şi ne şi 
cutremură). Şi Domnul coborâse de pe Muntele Tabor şi jos era multă lume şi 9 
ucenici; 3 erau cu EI sus. Şi a venit bietul om plângând. A căzut şi în genunchi 
înaintea Lui — vedem, şi atunci oamenii îngenuncheau, era un evreu; iar 
Mântuitorul nu era nici evreu, nici rus, nici român. Era Dumnezeul tuturor 
oamenilor! Şi a zis: Învăţătorule... — atâta ştia el, că era un învăţător -—.... ai 
milă de mine, că iată am adus pe fiul meu bolnav de duh mut la ucenicii Tăi şi 1- 
am rugat pe fiecare să-l scoată şi n-au putut. 


Se cheamă „duh mut” pentru că demonul vrea să fie nevăzut, să intre şi să nu-l 

bagi de seamă. Să fie şi surd, ca să nu-ţi audă rugăciunea ta când strigi la 
> 

Dumnezeu să fugă de la tine şi să fie şi rău, ca să te chinuiască cât mai rău. Şi 

Domnul, ştiind că el este un om slab ca fiecare dintre noi, l-a mustrat în mod 

general: O, neam necredincios şi îndărătnic! Până când voi fi cu voi? Până când 

vă vol suferi pe voi? 


Această mustrare nu putea să o spună numai evreilor de acum 2000 de ani. Şi 
pentru noi e foarte valabilă! Cu alte cuvinte: Dacă sunt cu voi, de ce nu credeţi 
cu tărie în Mine? Şi dacă credeţi în Mine, de ce nu faceţi poruncile Mele? Şi 
dacă ziceţi că le faceţi, de ce slujiţi demonului, beţiilor şi păcatelor? Până când 
voi fi cu voi? — adică va veni o vreme când vă voi părăsi în veci (asta-i Judecata 
cea de pe urmă). 


Dar după ce i-a mustrat, i-a spus lui taică-su: Aduceţi copilul la Mine. Şi l-au 
adus şi l-au pus înaintea Lui. Şi bietul om credea că dacă l-au pus pe copilul 
demonizat în faţa Lui, gata, se vindecă. Dar nu credea că EI este Însuşi Fiul lui 
Dumnezeu. Dar şi noi ne cutremurăm de un lucru la care nu v-aţi gândit 
niciodată: aţi văzut că demonul stătea în copil în faţa lui Hristos şi nu ieşea? Ce, 
diavolul nu ştia că este Hristos de faţă, acolo? Vedeţi ce greu iese un demon? 
Nouă ucenici, şi la fiecare s-a dus pe rând: Scoate-l Tu, Toma! Scoate-l tu, 
Matei, Vartolomeu, luda...! Toţi, câţi erau, au încercat şi n-au putut. Vedeţi că 
şi în faţa lui Hristos demonul nu iese? Când intră? Când îi dă poruncă. Şi când 
iese? Când îi dă poruncă. 


Și atunci de ce intră el în om? Tainele sunt mult prea mari ca să le înţelegem. 
Dar de obicei el intră în om pentru păcatele părinților şi ale neamului şi ale casei 
respective şi chiar pentru păcatele celui bolnav, dacă este om matur şi a făcut 
mari păcate. Dar nu intră în fiecare. Dacă intra în fiecare om demonul în mod 
văzut, cum îi vedeţi pe cei demonizaţi, ar fi cutremurător. 


Însă demonii intră în oameni nu numai în chip de demonizare, ci intră prin 
patimi. Asta e mult mai grea, demonizarea prin patimi, prin năravuri rele, decât 
demonizarea printr-un diavol care intră chiar şi-ntr-o fetiţă, într-un copilaş de 
țţâță. Acela se mântuieşte şi acela în care intră un demon, dacă se smereşte şi 
plânge şi se roagă, se mântuieşte înaintea noastră, că-i aduce o grea pătimire. 
Dar ferească Dumnezeu să intre demonul în noi prin păcate! Demonul 
desfrâului, ăsta e uriaş! Acesta a umplut iadul şi-l umple, de acum veţi vedea! Şi 
mulţi dintre aceia vor fi români şi româncuţe de-ale noastre şi fii şi fiice de-ale 
dumneavoastră. lar noi tăcem. Dar nu suntem realişti să ne gândim cum se poate 
să nu intre demonul în copilul meu, în copiii mei, în casa mea, în bărbatul meu, 
în femeia mea, în ţara mea. 


Deci îl aduseseră aici. Şi Domnul nu s-a grăbit să-l vindece. Şi a întrebat: De 
câtă vreme este aşa? 


Aţi auzit? Contează! Cel mai greu demon care este în noi este păcatul, fraților! 
Și duhovnicul trebuie să te întrebe la spovedanie: „De câtă vreme faci dumneata 
păcatul ăsta de care spui că nu poţi scăpa?” 


„Păi de atâta vreme... Din copilărie...” 


Aşa a spus şi tatăl său: De câtă vreme e bolnav? Din pruncie, de la sânul mamei 
lui. Acum era mai mare. Contează foarte mult, când vrei să scapi de o boală, de 
o patimă, de un demon, să ştie preotul, duhovnicul tău, sau cei care se roagă 
pentru mântuirea sau pentru salvarea ta, când a intrat, în ce împrejurări, de câtă 
vreme, cum se manifestă şi ce ai făcut tu ca să scapi de demoni. 


Reţineţi că în două chipuri ne luptă diavolii pe noi: 

— mai rar când intră diavolul în om, cum aţi văzut că se mai întâmplă pe la 
Sfintele Moaşte că mai urlă fetele, băieţii, mai mult fetele — e o taină aici, 
de ce mai mult fetele decât băieţii sunt bolnave. E cel mai uşor fel de 
demonizare. Şi e sigur că cei care rabdă acest fel de demonizare, de 
duhuri rele, se mântuiesc aceşti copii; chiar dacă nu se vindecă 
niciodată, ei tot se mântuiesc înaintea noastră, fiindcă duc o cruce foarte 
grea. Şi toată lumea râde şi fuge de ei. Şi de ruşinea pe care o rabdă ei, 
de necazul pe care îl rabdă ei, că până şi mama şi tata fug de ei, ei se 
mântuiesc înaintea noastră. 
al doilea fel de demonizare este prin păcate: năravul, patimile, în fruntea 
cărora stau două feluri de oameni: desfrânaţii şi alcoolizaţii sau beţivii 
notorii, pe care toată ziua îi vezi beţi. Sunt cei mai numeroşi oameni care 
poartă în ei demonul. Și e mult mai greu de vindecat un beţiv sau un 
desfrânat decât un tânăr sau un copil nevinovat care e marcat de demon 
prin anumite păcate ale părinţilor. 


Aţi văzut că demonul îl chinuia grozav. Vedeţi, în faţa lui Hristos, pe prunc îl 
chinuia grozav demonul. Ştia că e Hristos de faţă. Şi atunci bietul tată zice: 
Doamne, dacă poţi ceva, ajută-ne. Zice: Că îl aruncă demonul când în apă, când 
în foc. 


Foarte interesant. Ce înseamnă a ne arunca în apă şi altă dată în foc? lată ce 
spun unii Sfinţi Părinţi: Când te aruncă demonul în apă, adică în patimi moi: 
trândăvirea, somnul mult, desfrânarea, acestea sunt patimi moi, ca apa. Şi când 
te aruncă demonul în foc, sunt patimi iuți ca focul: mânia, răutatea, răzbunarea, 
uciderea, crima... Şi se întâmplă aşa! Deci vedeţi? Societatea noastră de azi, 
gândiţi-vă foarte bine: îi aruncă în apă — să nu se ducă la biserici, să dorm, să mă 
odihnesc, am fost azi-noapte la o cumetrie, sau vin de pe un drum, lasă că popa 
face el slujba şi fără mine, şi tot aşa, şi tot aşa, până când rămâne şi el fără Rai, 
iar alții — şi duminica: lasă că mă duc la cutare, la un avocat, la parlament, şi 
reuşim la proces, să facem cutare, să facem afacerea cutare. Aceştia sunt 
aruncaţi în patimi iuți ca focul. Luaţi aminte, fraților! 


Și atunci Domnul a spus: Dacă şi tu, tată, crezi că Eu pot să fac aceasta, se va 
vindeca. Dacă poţi crede, se va mântui copilul tău. Auzi? Iţi răspunde cu măsura 
ta! 


Dacă poţi ceva, ajută-mă! 
Și Domnul zice: Dacă poţi crede, te ajut! 


Deci vedeţi, de cele mai multe ori, demonul care intră în noi sau orice patimă, 
care e tot un demon, mai periculos, nu iese din noi până noi nu putem să credem 
sau nu credem cu tărie. Deci, înainte de toate, ca să scăpăm de demoni, trebuie 
să ducem o viaţă curată, creştinească, duhovnicească, ca să nu apuce demonul a 
intra în noi. 


Al doilea lucru: dacă a intrat în noi, ferească Dumnezeu!, sub o formă sau alta, 
să alergăm cu tărie repede la biserică, la duhovnic: „Părinte, sunt stăpânit de o 
patimă, m-am învăţat cu beţia, nu mai pot să scap de demonul ăsta!” 


Nu lăsa să îmbătrâneşti cu patima asta, că aşa mori! Sau cine ştie unde te mai 
găsesc neamurile prin ce şanţuri. Nu vă jucaţi cu patimile, sunt cumplite! Ştim 
tot ce se întâmplă în societatea românească, fiindcă, vrem-nu vrem, zilnic vin, 
dacă nu bărbaţii, mai ales femeile, şi bocesc pe la uşile noastre şi pe epitrahilele 
noastre: 


„Ce să fac, părinte, cu fata, că a luat-o la vale...”, 
„Nu ştiu ce să fac cu bărbatul, că a luat-o către cârciumi...”, 
„Ce să fac cu cutare că mă pândeşte să mă omoare, că şi-a găsit pe alta...” 


sau altele sau altele şi aşa mai departe. Sunt urmările demonilor care intră în 
noi, fiindcă n-am ţinut uşa închisă şi n-am venit la timp la biserică şi nu stăm 
duminica. Ne scapără două ore la biserică, fraților...? La filme merge până la 
şase ore, mai cu seamă din acelea rele, sau la sport sau la o nuntă până 
dimineaţa. Atunci nu ţi-e somn. Aici o oră-două şi mai cască, se mai uită în sus, 
se mai uită la ceas... 


Deci, fraţilor, eu vă spun direct, în limbajul popular, ca să înţelegem mai mult. 
Nu-i timp de filosofi acum. Filosofia cea mai adevărată este să spunem 
adevărul la lume, să nu vă ducem, cum se spune, cu zăhărelul. Şi iată: De poţi 
crede, se vindecă copilul tău! 


Și atunci bietul om, strâns cu uşa, că era îndoielnic, ca toţi dintre noi: Cred, 
Doamne, a strigat el, ajută necredinţei mele! 


Și în clipa aceea diavolul l-a chinuit tare pe copil, mai să-l sfărâme acolo jos, şi 
Dumnezeu i-a poruncit: leşi, duh mut şi surd din copilul acesta! 


Și a fugit demonul. Atunci a fugit, când i-a dat poruncă! Vedeţi că el, dacă 
numai la porunca lui Hristos iese din noi, înseamnă că tot numai la porunca sau 
la îngăduinţa lui Hristos intră în oameni, pentru păcatele tatei, ale mamei, ale 
bunicilor, ale străbunilor şi aşa mai departe. Şi l-a scuturat tare de credeau toţi 
că a murit. Şi l-a apucat Domnul de mânuţă şi l-a ridicat şi l-a dat sănătos şi viu 
tatălui său. Şi s-a dus copilul cu tot cu tatăl său, s-a dus vindecat. 


Dar a spus Hristos ceva de care uitasem să vă amintesc: leşi, duh necurat şi rău 
din copilul acesta, şi, mai departe: să nu mai intri în el! Noi am observat şi poate 
dumneavoastră mai puţin ştiţi, că mulți se vindecă, chiar dintre cei tineri, fete 
mai mult, şi se vindecă de diavol, dar una-două, iar sunt ai diavolului. Aşa este, 
nu e o glumă, e o realitate. De aceea Hristos i-a spus să nu mai intri în el. Asta 
înseamnă că i-a dat poruncă şi în veci de veci de acel copil nu s-a mai atins, n-a 
mai îndrăznit. Deci, fraţilor, lucrurile sunt foarte cutremurătoare! 


ŞI atunci iată vin apostoli, ucenicii: Doamne, ne e rușine de lumea asta multă 


care e aici, dar noi de ce n-am putut să-l scoatem pe diavolul acesta? Aşa ne 
întrebăm şi noi de multe ori: Doamne, de ce ne rugăm şi nu iese, nu se vindecă? 


Şi a spus clar în altă Evanghelie: Pentru necredinţa voastră, aşa a spus Hristos în 
altă Evanghelie. Şi, mai departe, adaugă: Că acest soi de diavoli cu nimic nu 
poate fi alungat din oameni fără numai cu rugăciunea şi cu postul. 


Două arme care sunt mai tari decât toate armele şi ale ruşilor, şi ale 
americanilor, şi ale tuturor celor care fac numai arme şi omoară lumea. Două 
arme care cutremură cerul şi golesc iadul: rugăciunea unită cu postul! Ard pe 
diavoli, alungă pe diavoli, îi cutremură şi îi izgonesc dintre noi. Deci, fraților, 
Hristos a dat aici soluţia finală: vrem să scăpăm de ei? Ducem viaţă curată, ca să 
nu ne găsească cu uşa deschisă şi să intre în noi sau în casa noastră. Fie că intră 
direct, aşa cum se aude acum, ici-acolo câte unul, fie că intră prin patimi, care 
demonizaţi sunt mult mai cumplit și mai greu de vindecat, un bolnav de 
alcoolism sau un desfrânat. E mult mai greu de vindecat acela decât cel care îl 
poartă pe diavol în el. 


Ei bine, şi acum să ne întoarcem la concluzie. 


lubiţi fraţi, lumea toată pare-se că şi-a cam pierdut echilibrul. Moral, nu mai 
zicem... La noi ca la noi, slavă Domnului, se simt încă roadele credinţei în 
poporul românesc, cu toate păcatele multe şi mari şi demonii care bântuie 
România astăzi. Dar încă mai sunt peste 200 de mănăstiri, peste 10.000 de 
biserici în care se face sărbătoarea Sfintei Liturghii, încă sunt 5-6 mii de 
călugări şi atâtea sute de mii şi poate milioane de mame care ştiu să se roage, 
care ştiu să plângă, şi atâţia şi atâţia tineri şi tinere care trăiesc în feciorie, pentru 
care Dumnezeu are cea dintâi grijă şi le ascultă rugăciunea şi a copiilor 
nevinovaţi, şi a tinerilor, şi a tinerelor fecioare, şi lacrima mamelor, şi suspinul 
fraților, şi rugăciunea călugărilor, şi Liturghia preoţilor, şi binecuvântarea 
arhiereilor Dumnezeu o vede, Dumnezeu o primeşte. Dar să ne ferim şi noi, ca 
nu cumva diavolului să îi dăm prilej să intre în noi, în casa şi, mai ales, în inima 
noastră, prin patimi. 


Cele mai cumplite patimi, am spus, astăzi sunt mai multe. În primul rând 
necredinţa; este mai cumplit demonul ateismului decât demonul alcoolismului. 
Că cel alcoolizat, când e treaz: „Părinte...”, săracul, plânge, „Părinte, nu pot 
scăpa, o pus diavolul mâna pe mine, nu pot scăpa de patimă.” 


Într-adevăr, intră alcoolul în creier, în sânge, şi foarte greu se vindecă. Dar cel 
care zice că-i ateu şi că nu e Dumnezeu, acela are un legheon de diavoli, că pe 
acela îl poţi trece prin toate cărţile Bisericii, nu iese nimic dintr-însul. Ba intră 
mai mulți în el. Dacă nu crede... Deci uitaţi-vă, luaţi aminte să nu intre diavolii 
în noi. Ferească Dumnezeu, că n-are cine să se mai roage, nu mai sunt sfinţi ca 
odinioară să se roage pentru noi. Dacă nici Apostolii n-au putut în cazul acela să 
vindece un copil, noi, păcătoşii, care suntem plini de griji, de probleme, vorbim 
mult, ne rugăm puţin, mâncăm de dimineaţă, mai bem şi câte un pahar mai mult 
decât trebuie, ne mâniem cu vecinul şi ne certăm pentru orice, de la gard la 
grădină, cu atât mai mult nu ne va auzi şi demonul va intra mai uşor în noi. 


Dar armele numărul 1 cu care noi alungăm diavolii din noi sunt următoarele: 
rugăciunea cu postul şi cu sfânta smerenie. Apoi, citirea psaltirii are o putere 
extraordinară. Şi ca să nu uit, când aveţi cazuri într-un sat sau într-o familie de 
oameni demonizaţi, nu-l lăsați numai pe preot singur, el singur nu poate să-l 
scoată; dar dacă ar veni tot satul, tot cartierul la omul acela bolnav, la persoana 
aceea sau unde se face Sfântul Maslu şi dacă poporul acela acceptă să postească 
trei zile şi trei nopţi, şi dacă citesc în timpul acesta la Psaltire cu preotul şi 
preotul face trei zile Sfânta Liturghie şi se roagă, nu apucă a treia zi diavolul. A 
plecat în prăpăstii, fuge în gheenă. Asta-i cea mai uşoară cale de vindecare de 
demoni! Trei zile şi trei nopţi satul respectiv să postească, dar postesc Domnul 
ştie cât, preotul să facă trei zile Sfânta Liturghie şi după aceea Sfântul Maslu, şi 
să citiţi la Sfânta Psaltire, care cum poate. Unul cu mătăniile, altul cu Psaltirea, 
altul zice Tatăl nostru. Dar mai mult Psalmii. Psalmii ard pe diavoli, psalmii 


alungă duhurile rele din noi. Şi veţi vedea minuni cu ochii, ca odinioară. Asta 
este soluţia finală sau metoda cea mai duhovnicească, cea mai sigură de a izgoni 
patimile şi demonii din noi. 


ŞI nu pot încheia fără a spune ce se întâmplă azi la noi şi în lume; de ce să n-o 
spun? Atât cât citim din Sfânta Scriptură, atât cât ştim, cât am adunat şi noi în 
cei şaizeci şi ceva de ani că am trăit până acum pe Pământ, atât cât citim şi 
vedem ce se întâmplă peste tot, se lucrează organizat, sistematic, diabolic, 
secret, la demonizarea întregii societăți creştine. Metodele sau mijloacele cele 
mai eficiente, cele mai puternice, care contribuie direct la demonizarea societății 
creştine astăzi sunt următoarele - eu le spun cam cum le gândesc, iar 
dumneavoastră, în taină, o să judecaţi şi o să vedeţi că avem dreptate: 


- întâi de toate rămâne în continuare televizorul, dar nu el, ci televiziunea, ca să 
fiu mai corect, unde şi prin care se transmite în toată lumea creştină pornografia. 
Cât timp aceste tunuri satanice vor lucra pentru diavol, pace în ţările noastre nu 
va fi, linişte în ţările noastre nu va fi, fetele şi surorile noastre mai mult pe la 
discoteci şi pe la muzica rock, prin cimitire cu sataniştii, şi copiii noştri n-or să 
asculte de noi. Deci întâi aceasta. Luaţi aminte, de aceea noi spunem şi răcnim: 
nu lăsaţi copilaşii, sunt îngeri copilaşii, nevinovaţi, nu-i lăsaţi să stea cu ochii 
pironiţi acolo! Fiindcă cei care dau acolo sunt şi nebotezaţi, nu cred nici în 
Hristos, şi aceia au un jurământ cu diavolul: să luptăm pe toate căile să 
demonizăm toată lumea [spun ei], pentru că ei cred în diavol, nu în Hristos. 


— al doilea mijloc de a sataniza societatea noastră creştină este alcoolismul. La 
noi, la români, face adevărate ravagii. Cele ce se întâmplă le ştiţi mai bine ca 
mine. Case destrămate, divorţuri, de exemplu la Piatra Neamţ sunt în fiecare zi 
40-60 de procese de divorţ. Pe zi! Motivele principale: alcoolismul, îşi bate 
soţia şi ea fuge, săraca, să n-o omoare, şi al treilea că a găsit pe alta. Că 
alcoolismul duce la desfrâu, sunt cumetri. 


— alt mijloc prin care se satanizează societatea noastră astăzi este citirea cărţilor 
cu substrat satanic. Toate cărțile care n-au cruce pe ele, care nu sunt ortodoxe, 
sau nu ştiţi ce-i cu ele, mergeţi la părintele satului: „Părinte, e bună cartea asta 
sau nu?” Şi este după cuvântul preotului sau al mănăstirilor. Slavă Domnului că 
în România stăm mai bine ca în orice ţară cu mănăstirile. Întrebaţi, nu citiţi 
orice! Nu ştii, du-te la un preot şi întreabă: „Părinte, e bună sau nu e bună cartea 
asta?” Şi dacă nu ştii, de ce s-o bagi în casă...? Deci nu citiţi orice, nu băgaţi în 
casă orice. 


— altă sursă prin care se satanizează societatea noastră creştină este vrăjitoria. S- 
au triplat vrăjitoriile! Vrăjitoarele, mai ales partea femeiască! Ce auzim, ne 


înspăimântăm! Cu adevărat, se lucrează cu demoni în cea mai mare partea a 
lumii creştine. 


— altă cale prin care intră demonul în noi este banul. Demonul mai intră în noi 
prin bani. Să nu vă miraţi de ce vă spun. Banul demonizează omul. N-aţi văzut, 
un om, cu cât are mai mult e mai culcat la faţă, e mai zgârcit, e mai crispat, e 
mai agitat, nu poate să stea un ceas la biserică? „Mă aşteaptă cutare, trebuie să 
dau telefon la cutare, trebuie să scot bani de dincolo, trebuie să fac dincolo 
cutare afacere..” Şi el săracul e chinuit. Până când? Până moare! După ce moare 
nu mai are ce să facă cu telefoanele, cu privatizările, cu maşinile, cu toate. 


— o altă cale de demonizare a societăţii este însăşi această metodă din ultima 
vreme de a ucide pe copii. Avorturile formează nu numai un act criminal, 
împotriva vieţii, ci este un act de demonizare a acelor persoane care sunt 
implicate la o asemenea crimă. Că toate care te sfătuiesc: „A, ai destui, ai doi, îţi 
ajunge..!” şi aşa mai departe. Toţi care contribuie la o crimă ca acesta vor fi 
stăpâniţi de cel necurat. 


Deci luaţi aminte! Pe scurt v-am spus cam cum intră demonul în noi, ce 
urmăreşte lumea de astăzi de ne chinuieşte aşa de mult prin prăbuşiri 
economice, prin tulburări, prin toate cele ce se întâmplă acum. Toate sunt 
dirijate! Deci cei care nu cred în Hristos — cum îi cheamă? Spune Hristos, citiți 
în Sfânta Scriptură. Spune tot ce se întâmplă şi ce va întâmpla cât de curând. 
Pregătiți-vă, împăcaţi-vă, iată, suntem în Sfântul şi marele Post. Salvarea 
noastră este dreapta credință ortodoxă. Bucuria noastră este că se roagă 
Preasfânta Născătoare de Dumnezeu pentru noi. Arma noastră: Sfânta Cruce. 
Nădejdea noastră: Sfânta Liturghie. Părinţii noştri sunt duhovnicii noştri. 
Bătrânii noştri sunt şi ei mijlocitori, că au mai multă îndrăzneală la Dumnezeu; 
de aceea, nu uitaţi, cereţi şi sfatul bătrânilor. Dacă nu ştii, schitul nu-i departe. 
Din aproape 300 de mănăstiri şi schituri. Ori nu le-aţi găsit? Dă un telefon! 
„Părinte, am necazul cutare, ce să fac?” Şi aşa mai departe. 


Deci, iubiţi fraţi, pe scurt de tot v-am spus de ce a intrat diavolul în acest copil, 
cum a ieşit, si cum putem şi noi să scăpăm de demonii cei care intră în tineri sau 
cei care intră prin patimi în noi. Şi cel mai greu e de vindecat omul care are 
demonul sub formă de patimă. Este mult mai greu de vindecat. 


Acum, dacă vreţi, un cuvânt pentru cei care au patima aceasta a alcoolismului. 
Să ştiţi că şi acesta e tot un demon. Eu propun şi îndemn pe cei care sunteţi şi 
aveţi cazuri concrete în familie, ca cel care vrea să scape de această patimă să 
fie dus la un preot bun sau la mai mulți, să îi facă şi Sfântul Maslu şi să îi 
citească rugăciuni de izgonire a demonilor. Şi veţi vedea că de trei ori mai 
repede scapă de alcoolism. 


În încheiere, vă îndemnăm, mai ales acum, în Sfântul Post, să vă rugaţi mai 
mult. Sfânta Psaltire şi cu postul fac minuni. Viaţa curată în posturi, obligatorie! 
Spovedania, măcar o dată dacă nu de două ori, este, de asemenea, obligatorie! 
Țineţi Sfântul Post că mai mult şi că mai bine puteți. Și veţi vedea că la Paşti şi 
după Paşti Dumnezeu Îşi întoarce faţa către noi dacă noi cu toţii sau cei mai 
mulţi vom posti, ne vom ruga, ne-om împăca, vom umple bisericile şi 
mănăstirile și vom trăi în Hristos. Altfel, pierim! 


Să rugăm pe Bunul Dumnezeu, Mântuitorul lumii, Care S-a răstignit pe Sfânta 
Cruce pentru noi, păcătoşii, ca să ne scape ţara, România, şi toate ţările creştine, 
să ne scape de demoni, de cei demonizaţi, de cei care aduc demonii în ţara 
noastră, de cei care vor să ne vândă sufletul şi ţara la străini, de cei care nu se 
roagă. Să ne scape Dumnezeu de sectele care vin peste noi. Să ne scape 
Dumnezeu de cumplitele patimi, ca şi ţara, şi lumea, şi noi, cu ajutorul lui 
Hristos şi cu puterea Sfintei Cruci, să ne putem izbăvi de toate cele rele şi să-L 
putem slăvi pe Dumnezeu cel în Treime lăudat: Tatăl, Fiul şi Duhul Sfânt. 
Amin”. 


Părintele Arsenie Boca — Surzii şi muţii 


Iată ce lucruri deosebite se pot petrece deodată: 


Sus, pe Muntele Taborului, lumina dumnezeiască izbucnea dinlăuntrul lui lisus, 
în strălucire orbitoare, până şi-n albul hainelor şi în azurul Cerului. 


Ochiul omenesc nu rabdă strălucirea soarelui, decum să poată răbda strălucirea 
lui Dumnezeu. lacov, Petru şi loan, de spaima Schimbării la Faţă căzură la 
pământ, ca nişte morţi. Totuşi vederea luminii dumnezeieşti îi făcea fericiţi, cât 
se gândeau să o închidă în trei colibi, pentru lisus, Moise şi Ilie - martorii din 
ceea lume a dumnezeirii lui lisus. 


La poalele aceluiaşi munte, celălalt fiu al lui Dumnezeu - omul - un tată îşi 
aducea dezastrul sufletesc al fiului său. 


Mari şi curate bucurii ne fac copiii. Poate cele mai mari dintre bucuriile 
omeneşti. Dar tot copiii pot şi zdrobi cel mai tare inima părinţilor, când aceştia 
nu sunt sănătoşi, când nu au mintea întreagă, când duc o viaţă rătăcită, sau 
sfârşesc viaţa într-o fărădelege. 


Pe vârful muntelui lumina transcendenţei. 


La poalele muntelui mizeria imanenţei, dezastrul nefiinţei, caricatura existenţei; 
absurdul chinuitor al păcatului, un suflet dărâmat în surzenie şi muţenie, un 
sistem nervos pradă epilepsiei. 


Momente, la poalele muntelui: 
1. Cărturarii pricindu-se cu apostolii, cu prilejul epilepticului. - Când nu pot 
oamenii nimic, ceva totuşi pot: se iau la pricină. Neputinţa nu tace. 


2. lisus îi întreabă şi EL Tatăl copilului îi prezintă diagnosticul bolnavului şi 
diagnosticul apostolilor: neputinţa lor. 

3. lisus desăvârşeşte diagnosticul, mai întâi al ucenicilor, adăugând că mai mare 
rău decât suferinţa e lipsa de credinţă. 

In faţa acestui rău lisus mărturiseşte că şi-a pierdut răbdarea. 

4. lisus ia informaţii despre copil de la tatăl său, dar ia şi temperatura scăzută a 
credinţei acestuia. 

5. „De poţi crede, toate sunt cu putinţă credinciosului." 

6. Tatăl, surprins în slăbiciunea sa, se depăşeşte pe sine şi mărturiseşte cuvintele 
minunate: „Cred Doamne, ajută necredinţei mele !" 

7. După această mărturisire: şi a neputinței omului şi a dumnezeirii lui lisus, are 
loc minunea. 


Tânărul din Evanghelie era un bolnav declarat. 


Dar sunt tineri, surzi şi muţi, dinspre cuvântul lui Dumnezeu, crezându-se, în 
părerea lor, perfect sănătoşi: 

Surzi la sfatul părinţilor. 

Surzi la chemarea Bisericii. 

Surzi la glasul conştiinţei. 


Pentru ei: 

Cerul este mut; - nu le spune nimic. 

Viaţa este mută; - n-are nici un ideal. 

Ei sunt muţi: nu mărturisesc decât pământul. 
De la un aşa suflet la un aşa trup se ajunge. 


Oare la sfârşitul lucrurilor se va găsi cineva să creadă puternic în Dumnezeu, 
pentru tămăduirea lor ? 


Prislop. 3.1V.49. 


Nicolae Steinhardt (Monahul Nicolae Delarohia) - Dăruind vei dobândi - 
Ce-i credinţa, ce-i necredinţa? 


N. STEINHARDT 


(Matei 9, 27-35) 


Din textul acesta evanghelic se desprind, cred, patru idei principale: 
1. Punerea la probă a credinţei; 
2. Insăşi problema credinţei; ce-i credinţa, ce-i necredinţa?; 


3. Porunca  ne-vestirii minunilor, Singura poruncă dumnezeiască pe 
care suntem încuviinţaţi (de nu şi obligaţi) să nu o luăm în seamă, să o 
călcăm; 

4. Problema răutăţii absolute, a răutăţii îndârjite, împietrite, ferecate în 
sine. 


Reluând: 

1. Constatăm că Domnul pune credinţa orbilor la încercare, întrebându-i în 
prealabil: „Credeţi voi că pot face aceasta?” 

De unde reiese că săvârşirea minunii implică din partea celui în cauză credinţa. 
Ajutorul Domnului, săvârşirea minunii apar legate de credinţă; operaţia are loc 
într-un câmp al efectului de rezonanţă. 


Domnul, apoi, grăieşte: „După credinţa voastră, fie vouă”. Ajutorul, aşadar, e 
proporţional credinţei. Cu cât este credinţa mai mare, cu atât va fi şi ajutorul 
mai deplin. Hananeancăi, următor manifestării unei credinţe de neclintit şi 
neabătută de respingere, tăcere şi chiar de o gravă jignire, Domnul îi spune: fie 
ție după cum voieşti (Matei 15, 28), pogorământ excepţional motivat de o 
excepţională tărie de caracter. 


2. Textul pune de fapt însăşi problema credinţei şi ne îndeamnă să ne întrebăm: 
ce este credinţa? 


Ştim că a crede înseamnă altceva decât a vedea, a constata, a înregistra; că 
vorbele spuse de arhierei şi cărturari la răstignirea Domnului (Matei 27, 42; 
Marcu 15, 32) — „ca să vedem şi să credem” — nu înseamnă numai hulă, 
batjocură şi neîndurare ci şi o greşeală de ordin semantic, confuzia dintre două 
verbe opuse: A vedea, a crede. 


Credinţa exclude vederea; este încredințarea celor nevăzute, o afirmă în 
repetate rânduri | în mai toate epistolele sale. 


Dar spre o înţelegere mai adâncă a noţiunii, potrivit este să luăm aminte la textul 
din capitolul 9 (versetele 14-27) al Evangheliei Sfântuluui Marcu şi îndeosebi la 
versetele 21-24. Acolo, cuvintele ,, ” par 
a indica o gravă contradicţie şi existenţa unui paradox fără soluție. Cum oare, 
judecă orice minte sănătoasă, poate cineva totodată crede şi-şi mărturisi 
necredința? Nu-i aceasta, pentru filosofi existenţialişti şi pentru atei în general, 
Justificarea obiecţiunii adresată credincioşilor: sunteţi de rea credinţă, minţiţi ori 
vă amăgiţi pe voi înşivă? 


Astfel par a sta lucrurile dacă pierdem din vedere felul cum sunt rostite 
cuvintele de tatăl copilului: textul ne arată că tatăl (1) cere ajutorul Domnului, 
(2) cu lacrimi şi (3) cu strigare. 


Credinţa nu-i lovită de nulitate şi fățărnicie, de aparentul paradox deoarece tatăl 
copilului asumă precaritatea şi smerenia condiției omeneşti (mereu ispitită de 
necredinţă), însă o şi depăşeşte cerând cu lacrimi şi strigare ajutorul Domnului. 
Paradoxul se rezolvă prin chiar această depăşire a momentului critic. Suntem 
ispitiţi de necredinţă (un soi de umbră a credinţei), însă ieşim din contradicţie şi 
paradoxal asumându-ne cu smerenie condiția noastră instabilă şi incertă şi 
afirmându-ne credinţa nu cu teoretică, indiferentă răceală, ci cu lacrimi şi 
strigare, adică din adâncurile intimităţii noastre celei mai necontaminate de 
convenţionalism. 


lată cum înlăturăm obiecţiunea filosofilor care au creat argumentul „relei 
credinţe”: nu-i urmă de rea credinţă în vorbele tatălui, care sunt de fapt ale 


fiinţei omeneşti însăşi; 
Dovadă stând lacrimile 


şi Strigarea — ce se numeşte credinţă. 


Strigăm, vărsăm lacrimi, cerem ajutor, ne umilim, nu ne ruşinăm şi astfel 
depăşim punctul critic socotit de existenţialişti a fi fără scăpare, în realitate însă 
tot atât de transgresabil ca şi temperatura de o sută de grade pentru apa pusă la 
fiert ori viteza sunetului pentru avioanele supersonice. 


3. Domnul dă orbilor porunca: „Vedeţi nimeni să nu ştie”. lar orbii o calcă 
(Matei 9, 31). 


De multe ori dă Hristos această poruncă a ne-vestirii minunilor pe care le-a 
săvârşit. Unui lepros pe care l-a vindecat îi spune: „Vezi nu spune nimănui” 
(Matei 8, 4), unei mulţimi de vindecaţi „le-a poruncit ca să nu-L dea în vileag” 
(Matei 12, 16), unui alt lepros: „Și poruncindu-i cu asprime, îndată l-a alungat 
şi i-a zis: „Vezi nimănui să nu spui nimic” (Marcu 9, 43-44). După tămăduirea 
fiicei lui air: „Dar EI le-a poruncit, cu străşnicie, ca nimeni să nu afle de 
aceasta” (Matei 5, 43). Sau, cu acelaşi prilej în textul Evangheliei de la Luca (8, 
50): „Jar EI le-a poruncit să nu spună nimănui ce s-a întâmplat”. 


Dar Domnul calcă El Însuşi regula grăind către ucenicii lui loan: „Mergeţi şi 
spuneţi lui loan cele ce auziţi şi vedeţi: orbii îşi capătă vederea şi şchiopii 
umblă, leproşii se curăţesc şi surzii aud, morţii înviază şi săracilor li se 
binevesteşte” (Matei 11,4-5). 


Apoi, Domnul se referă în repetate rânduri la marile Sale minuni când Se 
adresează fariseilor şi iudeilor certându-i pentru îndârjita lor necredinţă. 

Oricum, orbii, leproşii, muţii, demonizaţii, toți tămăduiţii nu au dat ascultare 
vrerii Domnului, ci mai vârtos au povestit cele întâmplate! 

Şi bine au făcut! 


Aceasta este singura poruncă a lui Hristos pe care avem îngăduinţă să nu o 
păzim. Putem chiar declara că suntem ţinuţi a nu-i da ascultare, principala 
noastră îndatorire fiind să povestim cu glas puternic şi înalt binele pe care ni l-a 
dăruit Domnul. 


Să nu tăcem, să nu ascundem binele ori minunea de care ne-am învrednicit. 
Să-L vestim pe Hristos precum a făcut şi femeia samarineancă (de îndată s-a dus 
în cetate să relateze tuturor cele ce-i fuseseră spuse), să ne prefacem aidoma ei 
în vestitori ai Domnului. 


Aşa face şi autorul acestor rânduri, scos şi el prin mila lui Hristos din bezna 
păcatului şi a necredinţei. Niciodată n-a înţeles să pună sub obroc lumina 
dobândită, să tacă din discreţie greşit concepută, din sfială neîntemeiată. 
Dimpotrivă, pe cât a putut mai desluşit şi mai cu tărie, a mărturisit harul coborât 
asupră-i, acum că poate glăsui — la trecut — odată cu psalmistul (Ps. 72, 22): „Că 
eram fără de minte şi nu ştiam; ca un dobitoc eram înaintea Ta, Doamne”. 


4. Cum reacţionează fariseii în prezenţa activităţii şi minunilor lui lisus? Ce 
explicaţie dau ei numeroaselor şi înfricoşătoarelor Sale minuni? 


Una foarte simplă: cu domnul demonilor, cu Beelzebul (Contracţie a cuvintelor 
ebraice baal zâvuv, literal: Domnul (sau împăratul) muştelor, unul din numele 
date (în batjocură) diavolului de iudei. Se manifestă de pe acum intenția de a-L 
compromite pe învăţător cu ajutorul armei subtile a batjocurii, triumful căreia va 
fi folosirea răstignirii ca mod de răpunere a Celui socotit a fi potrivnicul Legii) 
scoate pe demoni (Matei 9, 34: „Cu domnul demonilor scoate pe demoni”; 
Matei 12, 24: „Acesta nu scoate pe demoni decât cu Beelzebul, căpetenia 
demonilor”; Marcu 3, 22: „Iar cărturarii care veneau din Ierusalim ziceau că 
are pe Beelzebul şi că, cu domnul demonilor, alungă demonii”; Luca 11, 15: 
„lar unii dintre ei au zis: „Cu Beelzebul, căpetenia demonilor, scoate pe 
demoni”). 


lată ce au priceput ei (oameni altminteri nu proşti, nu neînvăţaţi, nu lipsiţi de 
unele frumoase însuşiri, şi oarecum atraşi de personalitatea lui lisus pe care-L 
urmăreau pas cu pas poate nu numai spre a-L iscodi şi ispiti ci pentru că îi 
fermeca determinându-i să-L poftească în casele lor, să-L invite la cină), iată 
unde i-a dus mintea lor. 


Aparţineau desigur acelei categorii de oameni cu inima învârtoşată şi cugetul 
împietrit, care oricât de mult bine le-ai face şi oricât de bun le-ai vădi nu pot 
închipui (realiza) binele şi bunătatea. 


Bunătatea o suspectează, îi atribuie cauzele cele mai egoiste ori mai josnice, iar 
binele îl pângăresc degrabă, coborând totul la nivelul sufletului lor cufundat în 
răutate, vulgaritate, venin şi şoricioaică. Orice discuţie e inutilă. Totul e în 
zadar! Nu pot concepe binele, nu pot intui altceva decât ce ştiu de la sinea lor; 
ceva care ar contrazice şi uimi haina lor plămădeală. 


Nu pot ieşi din cercul (magic), din oala, din cazanul, din groapa, din temniţa în 
care-i închide netrebnicia lor. De cât sunt de răi nu se pot decât, oglindi în 
ceilalți, nu pot crede nici binelui celui mai evident. La Hristos atât s-au dumirit 
să vadă: un şiretlic al diavolului. Dar de ce, îi întreabă Domnul, de ce s-ar fi 
supărat satana pe el însuşi? De ce ar fi lucrat împotriva propriilor sale forţe? 
Logicii atât de limpede şi de hotărâtoare a întrebării acesteia i-au răspuns numai 
prin tăcere. 


Zadarnice le sunt argumentele şi evidenţele. 


Creştinii nu gândesc tot astfel. Ei pot scăpa din cercul vrăjit al bănuielii, pot 
da crezare binelui pe care-l văd, pot crede în existenţa binelui ca atare, pot 
ieşi din ferecătura propriei răutăţi. Fariseii — de vii — s-au încuiat singuri în 
iadul neîncrederii totale, al suspiciunii mereu alterate, al răutăţii neconcesive, al 


opacităţii desăvârşite. Şi de acolo scrâşnesc cu dinţii lor. Improaşcă fiere, 
rânjesc sarcastic şi neputincios. 


Le revine creştinilor a nu judeca pe semenii lor aşa cum L-au perceput şi 
prețuit fariseii pe Hristos. Şi să nu vadă în ceilalți oameni numai lucrătura 
diavolului şi izvoare de energie ale răului. Să contrazică nediferențiata formulă 
sartreană: „Ceilalţi, iată iadul”! 


Diavolul ne stăpâneşte prin neîncredere şi bănuială; această puternicie (de nu 
atotputernicie) a sa, creştinii o pot contesta, de ea se pot slobozi. Se pot slobozi 
de neîncredere aidoma ca şi de cealaltă mare intervenţie a demonului: 
necredinţa. 


Pentru creştin “ceilalți”, semenii lui toţi, nu sunt, neapărat şi negreşit alcătuitorii 
unui iad pământesc. Ei nu văd în jurul lor numai şi numai răutate şi draci. A! nu 
înseamnă că se cuvine ca ei să fie proşti şi nătângi, purtând întotdeauna pe buze 
un surâs mieros şi artificial, clătinând binevoitor şi nerozeşte din cap, 
blagoslovind prigoane şi nedreptăţi şi fapte strigătoare la cer şi propovăduind că 
toate-s bune şi frumoase. 


Știm prea bine că nu toate-s bune şi frumoase, că există în lume boala, durerea, 
suferința, sărăcia, foametea, tortura, asuprirea, tirania, minciuna, prostia 
biruitoare, prigoana, sadismul şi câte altele. Le ştim lămurit şi nu ne-ar şedea 
frumos, în faţa lor, să ne acoperim ochii şi să îndrugăm vorbe dulci şi deşarte. 
Dar pentru noi creştinii, stăpân al lumii este în cele din urmă Hristos; nu 
Beelzebul. De aceea minţile şi inimile nu ni-s împietrite, iar ochii şi ochii 
cugetători ai inimii nu ni-S orbiți. 


Nu fierbem în zeama propriei noastre răutăţi ca într-o oală cu capac, nu suntem 
robi ai cerbiciei şi neîncrederii vrăjmaşe, în inimile noastre neînvârtoşate — care 
nu implică şi minți incapabile fără a sezisa realitatea, înspăimântătoarea ei 
complexitate şi bogată în manifestări demonice — binele poate pătrunde atunci 
când e curat şi neprefăcut. 


Nu ne ferecăm de bună voia noastră în iad încă de pe acest pământ, proiectând 
în juru-ne zăcămintele păcatului strămoşesc şi rezidurile învoirii noastre la 
păcat. Păstrăm între spectacolul binelui şi spectacolul răului o stare echilibrată 
ce-şi află temeiul în dreapta socoteală. 


In Hristos noi nu vedem pe tovarăşul de acţiune al diavolului, ciudata sa unealtă 
strategic autodistructivă ori pe intermediul unui şiretlic al înaintestătătorului 
răului. Vedem într-Insul pe Fiul lui Dumnezeu venit în lume Să o mântuiască 


şi să facă numai binele. Vedem într-Însul pe Izbăvitorul nostru atot-bine- 
voitor. Aşa vedem, credem şi mărturisim. Aşa să ne ajute Dumnezeu. 


Ţinerea de minte a răului — cancer duhovnicesc. Predica Părintelui Sofian 
despre mânie, răutate ascunsă şi iertare 


“E o pace mincinoasă în sufletul tău, o politeţe din aceasta... Zâmbeşti, dar eşti 
oricând gata să-i bagi [celuilalt] pumnalul în inimă... 


În săptămâna a treia din sfântul şi marele post, cuvânt despre iertare 


“Fraţi creştini, ne aflăm, cu ajutorul lui Dumnezeu, către sfârşitul celei de-a treia 
săptămâni a Postului mare. Sfinţii Părinţi, şi noi urmând cuvântul lor, amintim 
mereu că postul nu însemnează numai abţinerea de la anumite mâncăruri de 
dulce, carne sau lactate. Unii ţin foarte mult la aceasta şi este bine că ţin, însă nu 
este suficient. Totdeauna adăugăm la un post fizic de alimente - [...] - în acelaşi 
timp dublura lui care este esențială, postul de rele. Să posteşti cu toată fiinţa ta, 
adică şi ochii, şi mintea, şi gura, şi mâinile, şi picioarele, toate să fie oprite de la 
rele. Dacă acest post sufletesc se poate uni cu celălalt, trupesc, atunci e tot ceea 
ce vrea Dumnezeu de la noi. lar dacă este numai post trupesc, şi celălalt 
sufletesc este neglijat, atunci zadarnica-i postirea noastră, ne trudim, dar fără 
plată. 


Să ne gândim foarte bine la acest lucru, pentru că fiecare avem nevoie de 
Dumnezeu. Sunt împrejurări în viaţă, când oamenii, cu adevărat, nu ne pot ajuta 
şi atunci ţâşnim în sus cu mintea şi cu inima şi spunem: „Doamne, ajută-ne”! Şi 
ne ajută Dumnezeu dacă suntem pe calea Lui. Dacă ne facem de cap şi facem 
numai rele, vorbim ce nu trebuie şi facem numai răutăţi, atunci Dumnezeu nu 
ascultă rugăciunea noastră, aşa cum spune undeva Sfântul apostol Iacov. Nu 


sunteţi ajutaţi şi nu sunteţi ascultați, pentru că vă rugaţi rău, cereți nişte lucruri 
care nu vă folosesc cu adevărat sau cereţi de la Cineva pe care-L dispreţuiaţi 
până atunci. Numai când ai nevoie ţipi la EI la rugăciune, iar după aceea îţi duci 
viaţa obişnuită, adeseori păcătoasă. 


În legătură cu aceasta, este bine să luăm seama la patimile care răscolesc şi 
tulbură viaţa noastră lăuntrică. Tulburaţi fund cu noi înşine, tulburăm şi pe cei 
din jurul nostru şi viaţa adeseori este un iad, această viață pământească [cu] 
scandaluri în familie, în ateliere, în fabrici, peste tot, fel de fel de conflicte din 
cauza ambițiilor, a mâniei, a nervilor nestăpâniţi şi aşa mai departe. Şi de aceea 
este bine că, în această perioadă a postului, cine poate ţine postul de alimente, 
foarte bine, să-l ţină, însă să fie dublat numaidecât de postul acesta sufletesc, de 
luare aminte la tot ceea ce tulbură viaţa dinlăuntru şi viaţa noastră din afară. 


Una dintre patimile care ne bântuie viaţa noastră este mânia şi cearta, conflictele 
care ajung uneori la nişte stadii foarte înaintate. Ca urmare a mâniei, dacă nu 
reuşim să ne împăcăm în aceeaşi zi când ne-am certat cu cineva, apoi se aşază în 
noi o patimă foarte periculoasă: ținerea de minte a răului. Şi mergi cu această 
ținere de minte a răului (...), nu te poţi ruga, eşti mereu în dialog cu acela cu 
care te-ai certat. Şi de fapt şi celălalt este supărat pe tine şi are şi el mânie. Ori 
se uită în altă parte, ori se uită în jos, îi e jenă sau îi e scârbă să se uite la tine, că 
l-ai jignit - şi tu la fel. Aceasta patimă care se numeşte, ţinerea de minte a răului 
este un rod îndrăcit al mâniei. 


Despre aceasta doresc să vă citesc din Sfântul loan Scărarul. Am în față 
Filocalia, volumul LĂ, în care Sfântul loan Scărarul - acest mare psiholog 
duhovnicesc, acest Părinte care a trăit în veacurile VI-VII în vremea noastră 
creştină - a analizat, ca nici un psihiatru din zilele noastre, sufletul omenesc 
şi persoana omenească şi a surprins cele mai fine cute din viaţa lăuntrică a 
oamenilor şi de aceea a fost atent la această patimă de care vorbim acum, 
ținerea de minte a răului. 


EI spune aşa, începând Cuvântul IX: „Virtuţile cuvioase se aseamănă scării lui 
Iacov, iar patimile necuvioase lanţului căzut de pe verhovnicul Petru. Cele 
dintâi“, adică virtuțile, „legându-se una de alta, urcă pe cel ce le voiește către 
cer, iar cele de-al doilea se nasc una pe alta şi se strâng una pe alta“ - adică 
relele. Pentru că faci rele, minţi, urăşti, furi şi alte patimi, multe toate, se strâng 
ca nişte lanţuri în jurul tău, eşti ca un rob adevărat. Dacă faci bine, dacă faci 
virtuțile acestea, cum le numesc sfinţii Părinţi atunci se liberează lăuntrul de 
această otravă a patimilor, devii din ce în ce mai luminos, mai liniştit şi simţi că 
te rogi, simţi că Cineva te ocroteşte, simţi că ai un Stăpân care oricând te poate 
ajuta. 


„Am auzit că ţinerea de minte a răului este numită fiică a (...) mâniei, venind 
acum vremea, să spunem ceva şi despre ea”. 


Ținerea de minte a răului este sfârşitul la care duce mânia, rodul mâniei, 
“păzitoarea păcatelor” [...], „urarea dreptăţii, pierzania virtuţilor,...* — că 
aceasta mănâncă, aşa cum mănâncă cancerul celulele din noi, tot aşa mănâncă 
această ţinere de minte a răului virtuțile, fapta cea bună, şi a noastră şi a altora 

- ...urarea dreptăţii, pierzania virtuţilor, veninul sufletului, viermele minţii, 
ruşinea rugăciunii...” - de ce ruşine? Pentru că te rogi să te ierte şi tu nu ierţi! Şi 
trebuie să-ţi fie ruşine să ceri iertare când tu eşti rău cu aproapele tău - 
„...curmarea cererii...” - pentru că atunci când te rogi, ceri să taie această cerere 
a ta. N-ai dreptul să fui iertat, dacă tu nu ierți 


„..„înstrăinarea iubirii, piron înfipt în suflet, simţire neplăcută, iubită ca o 
dulceaţă a amărăciunii, un păcat neîncetat, o neadormită fărădelege, o răutate de 
fiecare zi. Una şi aceeaşi”, adică ţinerea de minte a răului, „e o patimă 
întunecată şi urâtă, din acelea care se nasc, dar nu nasc. De aceea nu voim să 
spunem despre ea prea multe. Cel ce şi-a oprit mânia, a ucis ţinerea de minte a 
răului, căci atât cât trăieşte tatăl are loc naşterea de prunci”, ... cât trăieşte 
mânia în noi, şi ţinerea de minte a răului durează. 


De aceea Sfinţii Părinţi şi chiar Sfântul loan Scărarul în alt loc spune aşa: „Intr- 
un conflict, când te mânii cu cineva, stăpâneşte-ţi primul cuvânt, să nu spui 
primul cuvânt“. 


Înfuriat şi încărcat de nervi cum eşti, dacă spui primul cuvânt, dezlănţui altul 
mai grav de la celălalt, tu îi spui încă unul mai puternic, şi conflictul creşte ca 
un foc, ca un incendiu şi-i foarte greu să-l stângi. Se adânceşte mereu, conflictul 
creşte şi această mânie, şi ceartă, şi ura durează, nu poţi să le repari în aceeaşi 
Zi. 


„Când, nevoindu-te mult, nu poţi scoate ghimpele cu totul” - acest ghimpe al 
ținerii de minte a răului - „ploconeşte-te în faţa duşmanului tău măcar cu gura, 
că ruşinându-te de făţărnicia faţă de el, să-l iubeşti în chip desăvârşit, împins de 
conştiinţă ca de foc. 


Te vei cunoaşte pe tine izbăvit de “putreziciunea aceasta“, ţinerea de minte a 
răului, „nu când te vei ruga pentru cel care te-a supărat“ - fiți atenţi aici - „nici 
când îl vei răsplăti cu daruri, nici când îl vei aduce la masă, ci când, aflând că a 
căzut într-o nenorocire sufletească ori trupească, vei suferi şi vei plânge ca 
pentru tine însuţi“. Acesta este un atribut al dragostei, despre care vorbeşte 
Sfântul apostol Pavel în capitolul 13 din [Epistola întâia către] Corinteni. Să 
suferi împreună cu cel ce suferă, chiar dacă-ţi este duşman. Dacă suferi cu el şi 


te rogi pentru el când e într-un mare necaz, l-ai vindecat şi pe el, şi pe tine 
însuţi. 


„Cel care se linişteşte ţinând minte răul, are încuibată în sine o viperă purtătoare 
de venin ucigător. Aducerea aminte a Patimilor lui lisus va tămădui sufletul ce 
ține minte răul, ruşinându-l puternic cu a lui Lui neţinere de minte a răului”. 


“În lemnul putred se prăşesc carii”. Nu ştiţi? „Şi purtările blânde şi în chip 
mincinos liniştite au lipite de ele ura nebună“. Te porţi frumos, zâmbeşti, însă ţii 
minte răul ce-ţi vine dinlăuntru. Spune undeva psalmistul David: „Cuvintele lor 
sunt line şi blânde, dar taie ca nişte săbii [săgeţi, n.n.]“, deci e o pace 
mincinoasă în sufletul tău, o politeţe din aceasta... Zâmbeşti, dar eşti oricând 
gata să-i bagi [celuilalt] pumnalul în inimă. „Cel ce o leapădă pe aceasta” 
(ţinerea de minte a răului) „a aflat iertare, dar cel care se lipeşte de ea, se va lipsi 
de îndurarea lui Dumnezeu. 


Unii s-au predat pe ei ostenelilor şi sudorilor pentru a dobândi iertare. Dar cel ce 
nu ţine minte răul a luat-o înaintea acestora, dacă-i adevărat cuvântul «aertaţi 
repede şi vi se va ierta din belşug” - spune undeva Sfântul apostol şi 
evanghelist Luca. Deci secretul acesta este: a te împăca cu duşmanul tău chiar în 
ziua aceea. „Să nu apună soarele în mânia voastră“ , aşa ne sfătuiesc Sfintele 
Scripturi. Să nu apună soarele în mânia voastră, şi atunci e gonită şi ţinerea de 


minte a răului dinlăuntrul nostru şi se normalizează raporturile între mine şi tu, 
şi celălalt. 


„Netinerea de minte a răului este semnul adevăratei pocăinţe, iar cel ce ţine 
duşmănie şi pare că se pocăieşte, este asemenea celui căruia i se pare că aleargă 
în vis“. 


Poate aţi avut în vis asemenea situaţii, în care va pomeneaţi că alergaţi, fugeaţi 
speriaţi de cineva, şi când vă trezeaţi, eraţi în pat. Cam aşa este cel care vrea să 
țină dușmănie şi pare că se pocăieşte, se îmblânzeşte la chip, însă ţine duşmănie 
în el. Este ca acela căruia i se pare că alerga în vis. 


„Am văzut pe unii ce ţineau minte răul, îndemnând pe alții să nu ţină minte răul. 
Și ruşinându-se de propriile lor cuvinte, au pus şi ei capăt patimii acesteia“. 


Mai uşor era a zice, decât a face. 


„Să nu socotească nimeni această întunecime ca o patimă uşoară, trecătoare, 
căci de multe ori ea obişnuieşte să se întindă până la bărbaţii cei duhovniceşti.” 


Şi ultimul paragraf, scurt: „a fost treapta a noua aceasta, cel ce a câştigat-o poate 
să ceară de acum cu îndrăznire dezlegare greşalelor de la Domnul, Mântuitorul 


nostru lisus Hristos“. 


Amin”. 


(din: Părintele Sofian, Editura Bizantină, 2007, Bucureşti) 


Părintele Petroniu Tănase - Predică la Duminica a IV-a a Sfântului și 
marelui Post - a Sfântului loan Scărarul 


Săptămâna a patra, Săptămâna Înjumătăţirii Postului, este luminată de prezenţa 
Sfintei Cruci, de care necontenit pomenesc slujbele bisericești. „In mijlocul 


zilelelor înfrânării, ajungând astăzi cu puterea Crucii, să slăvim pe Cel ce S-a 
înălţat pe dânsa, ca pe Mântuitorul și Dumnezeul nostru...“. 


Sfânta Cruce se află pe iconostas în această vreme, spre închinarea cre- 
dincioşilor: „Să ne închinăm, credincioşii, prea cinstitului lemn pe care S-a 
înălțat Făcătorul tuturor...; veniţi să o sărutăm cu frică şi cu dragoste, luând de la 
ea dar luminos; izbăvire de patimi, întărire şi izgonire a toată puterea 
drăcească“. 


Împreună cu cinstirea Crucii se uneşte şi „tema săptămânii“: Pilda Vameşului şi 
Fariseului, care din nou ne aduce aminte de primejdia mândriei şi de folosul cel 
mare al smereniei. Faptele noastre cele rele sunt necontenit prilej de smerenie și 
a striga ca vameşul: „Nu cutez eu ticălosul, să privesc cu ochii spre cer, pentru 
faptele mele cele viclene...“ (Duminica seara); căci „Făcând vrednicia sufletului 
meu roabă patimilor, m-am făcut ca un animal și nu mă pot uita spre Tine, 
Preaînalte; ci plecându-mă în jos, Hristoase, ca vameşul mă rog strigând către 
Tine: Dumnezeule milostivește-Te spre mine și mă mântuiește“ (Vineri seara). 


Dar Mântuitorul ne-a învăţat smerenia mai mult decât cu pilda Vameșşului, cu 
însăşi viaţa şi smerenia Sa. De aceea: „De la Domnul, Cel ce S-a smerit pe Sine 
până la moartea prin Cruce pentru tine, învăţându-te, suflete al meu, din înălţare 


smerenia şi din smerenie înălțarea, nu te înălța pentru virtuțile tale, nici nu te 
socoti pe tine drept să osândeşti pe aproapele tău ca fariseul cel lăudăros; ci cu 
gândul plecat aducându-ţi aminte numai de păcatele tale, ca vameşul strigă: 
Dumnezeule, milostiveşte-Te spre mine păcătosul“ (Joi seara). Prin smerenia 
Sa, Domnul ne-a lăsat calea cea bună a smereniei: „Cale cea mai bună a înălțării 
ai arătat, Hristoase, a fi smerenia, micșorându-Te Însuţi pe Tine şi chip de rob 
luând, neprimind rugăciunea cea mult falnică a fariseului, iar suspinul cel umilit 
al vameşului primindu-l ca pe o jertfă fără prihană întru cele de sus“ (Luni, la 
Vecernie). 


Încadrarea Duminicii Crucii de cele două pilde evanghelice: a Fiului Risipitor 
(Săptămâna a III-a) şi a Vameşului (Săptămâna a IV-a) are un adânc tâlc 
duhovnicesc. Crucea este, pe de o parte, semnul negrăitei milostiviri şi a 
dragostei fără margini a lui Dumnezeu, „Care aşa de mult a iubit lumea, încât şi 
pe Fiul Său Cel Unul-Născut L-a dat pentru dânsa“ (loan 3, 16), iar pe de alta, 
este şi semnul nemărginitei smerenii a Domnului, „Care S-a smerit pe Sine, 
ascultător făcându-Se până la moarte, şi încă moarte de Cruce“ (Filipeni 2, 8). 
Ceea ce Mântuitorul ne învățase cu cele două pilde, ne-a arătat-o mai desăvârşit 
cu moartea Sa pe Cruce. Smerenia şi dragostea, care sunt plinătatea desăvârşirii 
duhovniceşti şi pe care le cerem cu atâta stăruință de-a lungul postului, prin 
rugăciunea Sfântul Efrem, ni le arată Domnul prin taina Crucii, pe care o 
cinstim în mijlocul postului. 


Și ca o icoană vie a acestor mari virtuţi, Duminica a IV-a, ne pune înainte 
prăznuirea marelui Părinte şi povăţuitor duhovnicesc, Sfântul loan Scărarul. 
Viaţa lui a fost ascunsă, smerită şi aprinsă de dumnezeiască dorire. Patruzeci de 
ani a trăit sihăstrește, pururea fiind aprins de râvna înflăcărată şi de focul 
dumnezeieştii iubiri. Toată petrecerea lui era în rugăciunea neîncetată și în 
nemăsurata dragoste de Dumnezeu. De aceea s-a făcut pildă a toată virtutea și 
doctor sufletesc iscusit; plin de înţelepciune, căci Duhul Sfânt vorbea prin gura 
lui, ajungând ca o „stea nerătăcită şi luminând până la marginile lumii“ (Con- 
dac). 


Bogăția acestei înțelepciuni a adunat-o în vistieria duhovnicească numită „Scara 
Raiului“, pe care a făcut-o darul cel mai de preţ al vieţii călugărești. 


Alcătuită din 30 de trepte, după cei 30 de ani ai vieții smerite a Domnului, Scara 
sa ne urcă din treaptă în treaptă de la cele pământești la cele cereşti. Fuga de 
lume, adică lepădarea de avuţii, de rudenii şi de sine însuşi, intrarea sub 
ascultarea unui povăţuitor iscusit, căința cu lacrimi şi aducerea aminte de 
moarte, tăcerea, înfrânarea și lepădarea de toată grija cea lumească ne vor ajuta 
să smulgem din rădăcină mulțimea patimilor din noi: lăcomia, iubirea de argint, 
mândria, trândăvia şi celelalte şi ne vor ridica spre agonisirea virtuților 


duhovniceşti: blândeţea, curăția, sărăcia, privegherea, smerenia, trezvia şi 
rugăciunea, liniştea şi nepătimirea şi cele trei mari virtuţi teologice: credinţa, 
nădejdea şi dragostea. 


După ce el a urcat mai întâi aceste minunate trepte ale scării şi a ajuns la capătul 
de sus, Sfântul loan ne îndeamnă și pe noi: „Suiţi-vă, fraţilor, suiți-vă, punând 
suişuri în inimile voastre şi luând aminte la proorocul care zice: «Veniţi să ne 
suim în muntele Domnului, şi în casa Dumnezeului nostru» (Is. 2, 3). 


Învățătura de taină a Scării este: precum pe o scară suișul se face din treaptă în 
treaptă, tot așa şi sporirea duhovnicească nu se face la întâmplare, ci cu 
pricepere, într-o anumită şi neîntreruptă înlănțuire de fapte, de-a lungul întregii 
vieți şi sub îndrumarea unui povăţuitor încercat. De aceea şi calea aceasta este 
potrivită vieții călugărești şi pentru călugări a fost scrisă Scara. „Cine este 
monahul credincios şi înțelept?“ întreabă Sfântul loan și răspunde: „Acela care 
şi-a păzit neatinsă arderea duhului și până la sfârşitul vieţii nu contenește să 
adauge în fiecare zi, foc peste foc, văpaie peste văpaie, silință peste silință, 
dorire peste dorire“. 


Plină de dumnezeiască înțelepciune, Scara este povăţuire iscusită pentru cei 
retrași din lume, care voiesc să se lase scrişi cu degetul lui Dumnezeu. De-a 
lungul celor 30 de trepte ale ei, vedem ca într-o oglindă uneltirile drăceşti ale 
păcatului, înlănţuirea virtuţilor şi pe aceea a patimilor, cum să învăţăm 
meşteşugul cunoașterii de sine și al despătimirii, lucrarea virtuţilor, care creşte 
pe adevăratul monah din putere în putere, de la smerita ascultare până la 
plinătatea cea mai de sus a dumnezeieștii iubiri. 


Cuvintele ei sunt pline de miez duhovnicesc, simple şi adânci, adevărate lozinci 
ale vieţii duhovnicești. „Monahul este adâncul smereniei“, „monahul este o 
necontenită silă a firii“, monahul este o necontenită lumină în ochiul inimii. 
Smerenia este marea bogăţie a monahului, cămară a bunătăţii, de care nu se pot 
apropia răpitorii. Smerenia şi dragostea este sfințită doime: dragostea înalță, iar 
smerenia pe cei înălțaţi îi sprijină să nu cadă. 


Îndeletnicirea cea mai de seamă a monahului este trezvia și rugăciunea. „Isihast 
este cel ce zice: Eu dorm, dar inima mea veghează“ (Cânt. 5, 2). Rugăciunea 
este mijloc de cunoaștere de sine, „oglinda monahului“, „bogăţia monahului“, 
„cununa de pietre scumpe a monahului“, semnul dragostei sale faţă de 
Dumnezeu; „iar dacă vrei să cunoşti degrabă folosul rugăciunii, să se lipească 
pomenirea lui lisus de răsuflarea ta“. 


Toată lupta monahului este împotriva patimilor şi pentru cunoaşterea virtuţilor: 


- doctoria împotriva îngâmfării se cumpără cu aurul smereniei; 

- cine şi-a agonisit pomenirea morții nu va păcătui în veac; 

- ascultarea este mormânt al voii; 

- monahul neagonisitor este stăpânul lumii; 

- monahul trufaş nu are nevoie de drac, fiindcă el însuși este drac. 


Nevoinţa trupească are multă putere împotriva dracilor, căci noroiul uscat nu 
mai atrage pe porci şi nici trupul veştejit de nevoinţă nu mai odihneşte pe draci. 


Grija cea mare a monahului este să scape de nesimţire, care „este moartea 
sufletului mai înainte de moartea trupului“ și să-şi agonisească nepătimirea, care 
„este învierea sufletului mai înainte de învierea trupului“. lar podoaba cea mai 
de preţ a lui este sfânta feciorie şi curăţie, „cine a agonist-o pe aceasta, acela a 
murit şi a înviat şi încă de aici a început nestricăciunea cea viitoare“. 


Pentru nepreţuitul ei folos duhovnicesc, Scara Raiului se citeşte la sfintele 
slujbe de-a lungul Postului mare și este cartea cea mai căutată, carte de căpătâi 
la ortodocşi. lar izvoditorul ei, marele Avva loan Scărarul, este cinstit de 
Biserică în fruntea tuturor marilor povăţuitori şi Părinţi duhovniceşti. 


Prăznuirea lui la începutul celei de-a doua jumătăţi a postului, ne pune înainte 
icoana de sfințenie şi metoda meşteşugită pentru dobândirea ei. Ca să 


contemplăm icoana şi să învăţăm din metodă şi mai deplin arta duhovniceşti 
înnoiri, să ne încordăm puterile şi mai mult spre a răscumpăra vremea puţină 
care a mai rămas, întru ostenelile pentru despătimire şi creşterea virtuților 
mântuitoare. 


„Cuvioase Părinte loane, ascultând glasul Evangheliei Domnului, ai părăsit 
lumea, bogăția şi mărirea întru nimic socotindu-le. Pentru aceasta tuturor ai 
strigat: Iubiţi pe Dumnezeu și veți afla har veşnic; nimic să nu cinstiți mai mult 
decât dragostea Lui, ca să aflați odihnă împreună cu toți sfinţii, când va veni 
întru mărirea Sa. Cu ale căror rugăciuni, Hristoase, păzeşte şi mântuieşte 
sufletele noastre“. (Vecernia duminicii). 


Pr. lect univ. dr. Constantin Necula - Predică la Duminica a IV-a a 
Sfântului Post - a Sfântului loan Scărarul 


Desigur că nu acestea-s cuvintele Scripturii. Textul pe care Evanghelia zilei 
acesteia - iarăşi praznic - ni-l pune la îndemână se află în capitolul 9 al 
Evangheliei după Marcu (17-32). Încă un tată. Şi încă un fiu. Şi iarăşi Fiul 
Tatălui, Care, prin dumnezeiasca lucrare, repecetluieşte sfinţenia relaţiei dintre 
tată şi fiu în istoria mântuirii subiective. Ceea ce ne interesează astăzi este însă 
legat de o taină mai adâncă decât simpla paternitate. Evanghelia aceasta este 
aşezată în acelaşi capitol îndată după două mari vestiri adresate de Hristos 
lumii: Schimbarea la Faţă (Mc 9, 2-10) şi o a doua vestire, a Patimilor (Mc 9,11 
-13), cele două icoane care impun necesitatea rostirii acestei pericope în Post. 
Căci este nevoie să înţelegem deopotrivă slava Învierii dinainte de Înviere, care 
luminează chipul Dumnezeului întrupat şi valea adâncă a Patimilor prin care El 
trece, pentru ca Tabor să se facă lumea întreagă şi, în contextul acelei înţelegeri, 
să adâncim vindecarea pruncului demonizat din pericopa zilei. 


Radiografierea dramei fiului este cât se poate de clară, aşa cum numai un tată o 
putea face: "Învăţătorule, am adus la Tine pe fiul meu, care are duh mut. Şi 
oriunde îl apucă, îl aruncă la pământ şi face spume la gură şi scrâşneşte din 
dinţi şi înţepeneşte. Și le-am spus ucenicilor Tăi să-l scoată, dar ei n-au fost în 
stare " (Mc 9, 17-19). După toate rigorile medicinii, starea convulsivă a fiului 
omului acestuia arată o gravă afecţiune, aproape netratabilă la vremea trecerii 
lui lisus Hristos prin "Țara Sfântă, cum până astăzi ea este greu tratabilă şi greu 
identificabilă ca atare. Şi-apoi era o boală umilitoare, zbaterile acestea urâţind, 
îndurerând creația şi pe Creator. Aici este marea putere a Domnului Hristos: să 
identifice corect nu doar boala, ci fundamentul ei neomenesc, fundament care 
se-aşează sub fundamentul oricărei boli, lucrare în parte a celui care urăşte şi 
întristează lumea. 


De aceea, trebuie privit - în acest context al străluminării taborice şi al rodirii 
prin Patimă în Înviere a Domnului nostru lisus Hristos - întregul episod al 
vindecării, exorcizării de boală, dacă vreţi. Căci, în fond, taina ce se descoperă 
în reacţia lui Hristos este taina Bisericii, aceea care, spre deosebire de momentul 
de-atunci, având pe Hristos ca fundament şi pe Apostoli continuatori, nu mai 
poate lăsa fără soluţie practică pe nici unul dintre cei care-şi mărturisesc 
credinţa. 


Într-un volum de dogmatică dedicat demonologiei (Teologia Dogmatică şi 
simbolică, IV, Demonologia, Ed. Bizantina, 2003, p 158), DE 

spune: "Lumea este creată din iubire, şi Biserică, ce se întinde în 
limitele copleşite de lumina Împărăției lui Dumnezeu - precum în cer aşa şi pe 
pământ -, trăieşte şi se mişcă din iubire, iar tainele Bisericii, precum cămările 
inimii, precum ramurile copacului şi mlădiţele viței, întruchipează însuşi 
trupul lui Hristos din iubire. Cu alte cuvinte, iubirea devine țesutul unificator 
al oricărei relaţii sociale sau interpersonale a membrilor trupului comunitar 
şi, în cele din urmă, îmbogăţeşte teologia harismatică însăşi. Sfintele Taine îi 
hrănesc pe membrii Bisericii, dăruiesc iertarea păcatelor - precum minunile 
lui Hristos, care sunt, între altele, şi acte sacramentale - şi dau viaţă celor ce 
se împărtăşesc din acest ţesut unificator al iubirii. Astfel, membrii, Sfinţiţi prin 
Sfintele Taine, îi oferă Mântuitorului Hristos această bogăţie a iubirii, adică 
"bogăţia teologiei ortodoxe dincolo de darea de bani”, aşa cum se spune într- 
o idiomelă a sărbătorii Naşterii Domnului, care vorbeşte despre 
recensământul lui Cezar.” 


lată de unde titlul cuvântului nostru. Acel "Cred, Doamne, ajută necredinţei 
mele!" (Mc 9, 24), socotit ca fiind cel mai adecvat strigăt al firii umane în 
cererea de impreună-lucrare cu harul lui Dumnezeu, prin lentila acestor spuse 
despre elementul constitutiv al Bisericii şi Tainelor sale, revine de fapt pururea 
pe buzele tuturor slujitorilor lui Dumnezeu, pe buzele tuturor Sfinţilor, ce şi-au 
luat ca ideal şi vocaţie salvarea lunaticilor lumii: Iubesc, Doamne, ajută neiubirii 
mele!... Fă-te, aşadar, desăvârşitul tuturor în toate. De altfel, acelaşi profesor al 
Facultăţii de Teologie din Tesalonic consemnează în epilogul prezentării 
demonologiei (op. cât., p. 159) un lucru util exegezei noastre: "Învățătura 
Evangheliei este o ieşire din impas şi o biruinţă împotriva oricărei posedări, 
în primul rând, ne este de folos să înţelegem că lucrarea biruinţei aparține 
exclusiv Dumnezeului iubirii. Ne este de folos, deci, să acceptăm cu orice preț 
acest lucru. 


Acceptarea este a noastră. Nici o suficienţă de sine nu ne salvează. De altfel, 
mântuirea nu este nimic altceva decât o înălțare creatoare a existenţei 
noastre. Cu alte cuvinte, putem deveni impreună-creatori. Fiind impreună- 
creatori, biruim uşor ispita logicii satanice, iar neutralizând puterea posedării 


satanice, ne eliberăm de frica de rob şi de egocentrism”. Cu alte cuvinte, 
căpătăm puterea - mereu de Sus - de a ieşi din logica stanică a urii, din 
suficiența de sine (atât de teribil combătută de pasajul din evanghelie prin acest 
text-ectenie "Cred, Doamne, ajută necredinţei mele!..."), căpătăm, aşadar, 
puterea de a iubi, de a ne învinge neiubirea, partea de întuneric a vieţii. 


Un tânăr mut şi surd ne învaţă să rostim şi să auzim cuvintele de iubire cu care 
Cuvântul, rostindu-le, ne umple de harul iertării. De ce n-au putut ucenicii să 
scoată "neamul de draci" din fecior? Să nu le fi crescut suficient iubirea, sau era 
nevoie ca însăşi lubirea să fie răstignită, iar din răstignirea Sa să se umple de 
iubire postul şi rugăciunea, pentru ca, prin ele, unelte ale mântuirii, să se dilate 
Biserica pe măsura iubirii dintre noi? Nu de puţine ori, ca preot, te întrebi ce te 
mână să simţi mireasma dulce a lucrării lui Dumnezeu între dezmoşteniţii lumii, 
între cei care sunt ruşinea lui Dumnezeu în mijlocul unei lumi neruşinate. Şi 
atunci, cauţi adânc să afli, în cotlonul cel mai înnoroit al oamenilor din jur, perla 
de iubire care ţine ridicată valoarea cununii fiecărui om. lubirea lui Hristos, 
desăvârşita Lui iubire. 


Prea ades folosit pentru a exprima lucruri de nimic, ba chiar păcate nenorocite, 
termenul de "iubire" se cere restaurat. Mai întâi, postind de păcat şi umplându-te 
de rugăciune. Şi chiar dacă aţi uita toate rugăciunile lumii, scrieţi-vă pe tabla de 
came această rugăciune a zilei dedicată modelului urcuşului duhovnicesc, prin 
"Scara" Sfântului loan Scărarul, care ar suna astfel: Iubesc, Doamne, ajută 
neiubirii mele!... 


În nedeplinătate fiind, să vină Hristos să le umple pe toate, dăruindu-le 
desăvârşire prin iubirea Sa. 


O, de-ar face El minunea dezminţirii noastre, ca, în glas de dulce cântare a 
harului, iubirea să ne umple toate! 


(Extras din cartea: Pr. Lect Univ. Dr. Constantin Necula - lubesc, Doamne, 
ajută neiubirii mele...) 


Pr. Constantin Necula - Duminici în dar: Predici şi gânduri 


E . 


Cred Doamne, ajută necredinţei mele 
(Marcu 9. 17-32) 


Un tată iese înaintea Fiului Tatălui ceresc. Cere vindecarea fiului său care „are 
duh mut”, încleştări de gură, spumă la colţul gurii, aruncări în apă şi aruncări în 
foc... 

Tabloul bolii este cutremurător, ca şi neputinţa apostolilor de a vindeca starea 
copilului, adolescentului aceluia scuturat de duhuri. Tatăl acela cere milă, şi 
când 1 se cere credinţă, pentru ca prin ea să conlucreze cu Hristos la izbăvirea 
fiului său, din marginea iadului, omul dă un răspuns cutremurat: „Cred, 
Doamne, ajută necredinţei mele!” 


Hristos - văzând năvala poporului, ca să nu spectacolarizeze totul, rămânând, 
aşadar, după sfântu-l obicei, în discreţie - ceartă duhul, slobozind, spre uimirea 
ucenicilor Săi, chiar copilul. 


Ce taină a credinţei este miezul lucrului pus la îndemână prin Evanghelia din 
Duminica a patra a marelui Post! Dar, de Sus, credinţa se vădeşte a fi necesară 
oricărei „jeşiri” în întâmpinarea Domnului, Hristos lisus, cerând mereu, asemeni 
soldatului din gardă, parola, chiar de-Şi recunoaşte comandantul gărzii, reauten- 
tificarea credinţei dinaintea Lui, izvorul acestei virtuţi. Dublate de nădejde şi 
întreită de dragoste, credinţa aceasta a tatălui rămâne paradigmă a încercării de a 


te prezenta dinaintea lui Hristos. Inteligent şi simplu în conştiinţă, tatăl nu se 


crede mai tare decât se ştie, nu face fasoane dinaintea Celui ce toate le ştie. 
Simte că se află dinaintea Adevărului. De aici şi smerita definire a credinţei 
sale, limitată oarecum de „necredinţa” sa. 


Ce lecţie! Pusă în post, Evanghelia ne trezeşte la realitate, zicându-ne: „Voi, cei 
care vă lăudaţi a avea credinţă, vegheaţi cu smerită cugetare la darul cel mare pe 
care Biserica - prin taina credinţei - vi-l pune la îndemână”. Niciodată suficient 
de vrednici, Hristos ne învredniceşte să-l venim pe cale înainte cu ale noastre şi 
cu cele ale copiilor noştri, cu micile sau cu marile noastre drame. Şi ale copiilor 
noştri. 


Putem bănui drama tatălui acestuia. Izolat de boala fiului său, fără timpul şi 
luciditatea necesară unui „bun lucru” - căci îl răneşte starea fiului său îndrăcit - 
oamenii îl uită, îl scot afară dintre ei, la fel de tare cum noi astăzi n-avem în 
grijă pe părinţii copiilor bolnavi de boli incurabile, cărora, în loc să le admirăm 
şi să le sprijinim curajul, căutăm orice prilej pentru a-i umili mai tare, adăugând 
răutatea noastră peste răutatea bolii... Rănindu-i mai mult şi mai adânc. 


Ei, bine, Hristos îl socoteşte vrednic de prietenia sa lucrătoare; izbăvirea fiului, 
la rugăciunea tatălui, rămâne una din cheile de boltă ale perenităţii iubirii pe 
pământ. 


Aviz bărbaţilor care cred că rugăciunea şi smerenia sunt chestiuni legate mai 
mult de „slăbiciunea” femeiască, decât de „tărie” bărbătească (cea care e 
identificată mai mereu cu alcoolul, tutunul, curvia şi orgoliul!). La Hristos, nu 
este aşa. 


Rămâne de datoria Bisericii să explice tot mai adânc imaginea aceasta a unui 
tată lucrător în credinţă pentru rodul din dragostea sa: imaginea Bisericii ca o 
comu-nitate a bărbăţiei lucrătoare. 


Celor care mai cred că Biserica, comunitatea parohială, este doar o chestiune de 
femei şi de bătrâni: Atenţie! Omul acesta le va fi judecător de memorie! Ca unul 
care, cuprins de necaz, a ştiut unde să ceară izbăvire! 


„Bucuraţi-vă şi vă veseliţi...” 


Duminica a patra din Postul Paştelui, numită şi a Sfântului loan Scărarul, ne 
aduce înaintea ochilor - text şi context pentru mântuire - o vindecare şi o 
„reţetă” de mântuire. O scară a „Fericirilor” (Mt. 5.1-12) şi o ridicare din boală 
prin intervenţia lui Hristos Doctorul (Mc.9.17-32) la cererea disperată, dar plină 


de credinţă a tatălui unui copil. 


[je 


„Cred Doamne, ajută necredinţei mele!” strigă tatăl îndurerat de zbaterea 
copilului său, adunând în strigătul sau nădejdea şi deznădejdea întregii omeniri 
ce şedea sub greutatea păcatului, oropsită de cel rău ...Geamăt de durere şi de 
neputinţă, amestec de disperare şi nădejde, de ură şi de dragoste, de lumină şi 
întuneric. De credinţă şi necredinţă. 


Greu cuvânt zice tatăl cel rugător, arătându-ne că în orice credinţă e un strop de 
căutare a unei credinţe mai adânci şi că nu poți lua drept credinţă - deci drept 
Hristos - tot ceea ce vine în întâmpinarea îndoielilor tale. 


Care sunt criteriile credinţei? Sunt cele marcate de scara de aur a Raiului, scara 
de valori a Fericirilor. Cine sunt cei ce cred, aşadar, fiind fericiţi? Cei săraci cu 
duhul (nu proşti, fraților, ci cei ce s-au sărăcit de duhul lor, pentru a se umple de 
Duhul lui Hristos!), cei ce plâng (nu pentru orice orgoliu călcat în picioare), cei 
blânzi, cei ce flămânzesc şi însetează pentru dreptate, cei milostivi, cei curați cu 
inima, făcătorii de pace, cei prigoniţi pentru dreptate - ocărâţi şi prigoniți, 
împotriva cărora se va spune tot cuvântul rău. ... 


A fi fericit în afara acestor valori nu se poate? - vor zice „fericiţii” pământului, 
plini de orgolii, zâmbăreţi, înverşunaţi în a face răul, „şmecheritorii” dreptăţii, 
nemilostivi, plini de necurăţie în inima şi sufletul lor, făuritori de conflicte, care 
prigonesc pentru dreptatea lor... Şi pe buzele lor va flutura zâmbetul 
superiorității lor atee asupra „stupidităţii” creştinismului... Şi-n cugetele lor - 
chiar dacă nimic din afara lor nu va arăta aceasta - se va încrâncena sufletul lor 
când Hristos-Judecătorul le dă în gând că nu, nu există Fericire în afara celei cu 
Hristos. Totul ţine însă de a alege între slava pământească şi slava cea cerească, 
între aurul şi argintul ce poate fi grămădit pe bunuri trecătoare şi aurul credinţei, 
cel ce „cumpă- 

ră” Cerul întreg. 


De aceea, „Cred,Doamne! Ajută necredinţei mele!” e strigătul de început al 
mântuirii. lar pe Calea Postului celui mare e mărturia bucuriei şi a veseliei, 
aceleia legate de adevărata Fericire, aceea legată de Hristos! 


Scara Sfântului loan Scărarul şi actualitatea ei 


Nu există lucru duhovnicesc alcătuit de mintea vreunui Sfânt Părinte, cea stră- 
punsă de harul Duhului Sfânt, care să-şi piardă perenitatea. De aceea la cuvântul 
celor ce acuză de conservatorism Biserica Ortodoxă, răspunsul cel mai bun îl dă 
„Scara” Sfântului loan, cel care arată diferenţa dintre conservatorism şi tradiție, 
aceasta din urmă fiind mult superioară ca stare de har şi de viaţă duhovnicească 
celei dintâi. 


E trecut în desuetudine ceva din spusa Avvei loan, minunatul egumen al 
Muntelui Sinai, numit Scolasticul, iar mai pe urmă, după scrierea lui, Scărarul? 
Mai cu sea-mă că lucrarea, al cărei titlu complet este „Scara Dumnezeiescului 
Urcuş”, poartă ca pretext următoarele cuvinte: „Cartea de faţă arată în chip 
limpede cea mai bună cale celor ce voiesc să-şi înscrie numele în cartea vieţii. 
Căci, citind-o pe aceasta, o vom afla călăuzind fără rătăcire pe cei ce-i urmează 
şi păzindu-i nevătămaţi de nici o poticnire. Ea înfăţişează o scară întărită de la 
cele pământeşti la Sfintele Sfinţilor şi ni-L arată pe Dumnezeul iubirii rezemat 
pe vârful ei. Această scară, socotesc că a văzut-o lacov cel ce a călcat peste 
patimi, când se odihnea după nevoinţa lui. 


Dar să începem, rogu-vă, cu râvnă şi credinţă acest urcuş înţelegător şi suitor la 
cer, al cărui început este lepădarea de cele pământeşti, iar la sfârşit e Dumnezeul 
iubirii.” 


lată chezăşia pomenirii Sfântului său alcătuitor, meşteşugar al scrisului duhov- 
nicesc, la vreme de Post mare. Căci, ce alta este Postul mare al Paştelui, dacă nu 
un astfel de urcuş înţelegător ce urcă muntele cel sfânt al desăvârşirii mântuirii 
noas- 

tre ce culminează în zdrobirea iadului şi a morţii, de dragul reaşezării noastre în 
Hristos de către EI, Hristos Domnul. 


Incepută cu lecţia lepădării de sine, perioada aceasta se va încheia - în chip 
văzut - cu şederea în ziua învierii în admiraţia fecundă a mormântului din care 
Hristos a înviat. 


V Stând pe treapta întâi a Postului, împreună cu fariseul, am învăţat 
smerenia de la vameş (Luca $.10-14), ca mai apoi, 

Y pea doua treaptă să aflăm ce înseamnă întoarcerea la Tatăl care toate le 
risipeşte de dragul nostru (Luca 15.1 1-32). 

Y Duminica Judecăţii şi cea a alungării lui Adam din Rai, ne-a învăţat 
despre iertarea lui Dumnezeu, mai întâi; şi despre resorturile căderii 
noastre, mai apoi. 

V. Întăriți în credința noastră - Ortodoxia - aflat-am, în Duminica întâi a 
Postului, cum se deschide fereastra spre Absolutul ce se cheamă icoana, 

Y iar prin ea, L-am zărit - în Duminica a doua - pe Sfântul Grigorie 
Palama, isihastul vederii lui Dumnezeu şi pe acela pe care purtarea între 
prieteni l-a scos din anonimatul bolii, aducându-l la Viaţă — paraliticul 
din Capernaum. 

Prin spărtura conştiinţei ajuns-a până la noi umbra cea luminoasă şi 
dătă-toare de lumină a Sfintei Cruci. 

Cea din care, izvorând razele învierii, ni se descoperă dintâi Sfântul loan 
Scărarul, iar, mai încolo, 


Y icoana depravatei sfinţite prin pocăință şi asceză - Maria Egipteanca. 

Y Ultima treaptă a urcuşului duhovnicesc din Postul Paștelui sunt Floriile 
cu cântecul biruinţei ce se va transforma - tânguitor şi grav - în acela al 
neputinței acceptării că Cel înviat în Ierusalim este Împăratul Slavei şi 
Stăpânul lerusalimului de Sus. 


Și în toate treptele refrenului cântării liturgice este: „Miluieşte-mă, Dumnezeule, 
miluieşte-mă!” 


Din cuvântul dintâi al făuritorului de scară, aflăm câte ceva despre noi, cei ce ne 
numim creştini: „Creştin este cel ce urmează lui Hristos pe cât e cu putinţă 
oamenilor prin cuvinte şi fapte şi crede într-o cugetare dreaptă şi neprihănită în 
Sfânta Treime” (1.6). 


Să ne luăm după cuvântul drept al Sfântului Scărar. Şi să aflăm, la vreme de 
răsărit de ziuă, mormântul plin de razele învierii. Până atunci, să zicem toţi, din 
tot sufletul nostru, să zicem: „Miluieşte-ne, Dumnezeule, miluieşte-ne!” 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 


Pr. Visarion lugulescu - Predică la Duminica a IV-a din Post - Duminica 
Sfântului loan Scărarul 


Fraţi creştini, în vremea când Mântuitorul nostru lisus Hristos umbla pe pământ 
cu ucenicii săi, prin părțile Palestinei, lumea era plină de multe feluri de duhuri 
necurate. Demonii iadului erau încuibaţi în sufletele şi trupurile multor oameni 
chinuindu-i îngrozitor. Aşa ne istoriseşte Sfânta Evanghelie de astăzi despre 
suferinţele unui copil surd şi mut, pe care duhul necurat îl arunca în foc şi-n apă, 


îl făcea să scrâşnească din dinţi, să spumege, îl trântea la pământ unde rămânea 
ca un mort sub povara groaznicelor chinuri. 


Toate acestea ne dovedesc existenţa chinurilor din iad, unde vrăjmaşii sufletelor 
noastre — demonii — vor chinui necontenit pe cei ce nu se vor trezi din păcate în 
această viaţă. Azi ca şi atunci există în lume boli sufleteşti si trupeşti, există 
aceste duhuri necurate care chinuiesc pe mulți din cauza depărtării de 
Dumnezeu, din cauza răcirii de Sfânta Biserică, din cauza nepregătirii prin 
spovedanie şi împărtăşanie. 


Tânărul din Evanghelia de astăzi, pe care l-a vindecat Domnul Hristos, 
reprezintă omenirea până la sfârşit, lumea stăpânită de duhul surzeniei şi al 
muţeniei, lumea care nu vrea să audă Cuvântul lui Dumnezeu şi nu găseşte 
nici o plăcere în a-şi deschide gura ca să laude minunile lui Dumnezeu; căci 
nu este de ajuns numai a ne minuna de puterea Mântuitorului şi de a 
recunoaşte existenţa lui Dumnezeu, ci trebuie a ne instrui viaţa noastră şi a 
ne întări în evlavie, ca să fim ascultători şi împlinitori ai sfintelor Sale 
învățături. 


Numai aşa ne vom face folositori de darurile Sfintei Biserici şi vom dovedi şi 
noi că suntem adevăraţi creştini. 


Să ascultăm cu luare aminte în ce chip şi în ce împrejurare s-a săvârşit această 
minune. 


Era în cel din urmă an al vieţii pământeşti a Domnului Hristos şi cu aproape opt 
luni înainte de patima şi de suferinţele Sale cele de bună voie. 


Mântuitorul, ca să arate ucenicilor puterea Sa dumnezeiască, a luat pe trei dintre 
ei şi s-a suit pe muntele Tabor, unde s-a schimbat la faţă înaintea lor. Acolo le-a 
arătat o mică parte din slava Sa, căci au strălucit faţa precum şi hainele Lui mai 
mult ca soarele, ca lumina şi zăpada, încât ucenicii au căzut cu faţa la pământ, 
nemaiputând privi cu ochii pământeşti. 


Acolo au auzit ei glasul Tatălui ceresc, care a mărturisit zicând: “Acesta este 
Fiul Meu cel iubit întru care am binevoit, pe Acesta să-L ascultați!” După ce 
s-au petrecut acestea, Domnul a coborât din vârful cel înalt al Taborului 
împreună cu cei trei ucenici, Petru, lacob şi loan. Ajungând în vale la poalele 
muntelui, Domnul vede o mare mulțime de oameni, zgomotoasă, întărâtată 
împrejurul celor nouă ucenici care rămăseseră acolo de cu seară. Printre aceşti 
oameni erau cărturari şi farisei. Apostolii şi cărturarii se certau între ei cu 
aprindere. Apostolii erau cam încurcaţi, ruşinați şi păreau biruiţi, pe când 
duşmanii lor se făleau cu neruşinare şi îngâmfare, iar mulțimea făcea mare haz 
de aceasta şi aproba pe fariseii şi cărturarii care prin cuvinte înfundaseră şi 
reduseseră la tăcere pe ucenici. 


Un glas strigă: “lată învățătorul!” Şi toate privirile se întorc spre lisus. Mulțimea 
alergă înaintea Lui şi i se închină cu respect, că în sfârşit sosise omul căruia 1 se 
supune toată făptura şi acum va răzbuna pe ucenici, pedepsind pe duşmanii lor. 
lisus trece prin mijlocul lor, merge drept la cărturari şi farisei şi, arătând pe 
apostoli, le zice: “De ce le căutaţi ceartă, ce vă întrebaţi cu dânşii?” 


Nimeni nu răspunde. Răutatea lor nu poate decât să tacă. Fariseii şi cărturarii 
rămaseră încremeniţi. Mântuitorul îi ruşinase de atâtea ori, deşi întrebările lor 
erau pregătite cu mult mai înainte. 


lată că din mulțime iese un om, se apropie de lisus, cade la picioarele Lui şi cu o 
voce rugătoare îi zice: “Doamne, rogu-te, caută spre fiul meu, miluieşte copilul 
meu, e singurul meu fiu, l-am adus la Tine pentru că suferă rău, fiind lunatic şi 
stăpânit de un duh mut şi surd şi oriunde îl apucă pe el, îl zdrobeşte, face spume 
şi scrâşneşte cu dinţii săi şi se usucă. Am rugat pe ucenicii Tăi ca să-l scoată şi 
n-au putut”. 


Pentru ce cei nouă ucenici nu au putut să scoată duhul necurat din tânăr? 
Fariseii şi cărturarii, care întotdeauna pândeau astfel de ocazii, au început să 


râdă de ei ca să surpe încrederea poporului în Invăţătorul lor, în Mântuitorul 
nostru lisus Hristos. Ei spuneau poporului că lisus nu este Mesia cel adevărat, 
este un înşelător care scoate pe draci cu putere domnului dracilor. 


În această încurcătură se aflau ucenicii şi nu ştiau ce să răspundă. isus le dăduse 
putere de a izgoni duhurile necurate şi reuşiseră de multe ori, dar acum nu ştiau 
nici ei care era pricina. Înainte de a răspunde nenorocitului tată, Iisus zise cu 
amărăciune şi întristare aceste cuvinte: “O, neam necredincios şi îndărătnic, 
până când vă voi suferi pe voi?” 


Astfel vorbea Domnul acestui popor îndărătnic şi acestor fățarnici farisei care 
tot timpul căutau pricini împotriva lui Dumnezeu. Cum să nu se întristeze lisus, 
când făcuse atâtea minuni şi ei tot necredincioşi îndărătnici rămăseseră?! Dar 
iată că şi de data aceasta, în faţa rugăciunii şi a credinţei acestui tată îndurerat, 
Domnul nostru lisus Hristos cu ton poruncitor s-a adresat diavolului şi 1-a zis: 
“Duh mut şi Surd, Eu îţi poruncesc, ieşi afară dintr-însul şi de acum să nu 
mai intri în el!” 


Diavolul, îndată, scoțând un strigăt mare, aruncă pe copil la pământ, îl scutură 
cu putere şi ieşi afară lăsându-l nemișcat. Lumea începu să strige: “E mort, e 
mort!” lisus, apucându-l însă de mână, îl ridică şi bolnavul îndată se sculă 
sănătos. Mântuitorul îl dădu tatălui său plin de viaţă şi sănătate. Cărturarii erau 
învinşi, batjocurile şi cuvintele pline de răutate pe care le spuseseră împotriva 
apostolilor şi Domnului Hristos căzură asupra lor. Ei se duseră ruşinaţi şi 
umiliți, iar mulțimea slăvea pe Dumnezeu şi pe marele făcător de minuni, isus, 
Fiul lui Dumnezeu. 


Această vindecare a tânărului stăpânit de duhul cel mut şi surd este una din 
minunile cele mai însemnate ale Mântuitorului, căci aceste nenorociri chinuiesc 
şi astăzi pe oameni sufleteşte şi trupeşte. Această minune simbolizează 
lucrarea Domnului Hristos, pentru fiecare dintre noi, ca să ne aducă la 
mântuire; căci Domnul a tămăduit pe copil ca să cunoaştem şi noi minunea. 


Omul cel stăpânit de surzenie şi de duhul cel mut nu găseşte cuvinte ca să 
vorbească de Dumnezeu, el nu aude glasul Evangheliei. Omul stăpânit de duhul 
cel surd, duhul cel necurat, este ca un epileptice chinuit şi muncit, aruncat la 
pământ pe praful deşertăciunilor lumești, în noroiul crimelor, al viciilor şi al 
desfrânărilor. 


Nenorocirea şi mai mare este că aceşti mutilaţi sufleteşte suportă cu plăcere 
urgiile ce-i stăpânesc şi, fără să se poată împotrivi duhului celui rău, păcătuiesc 
mereu până când se usucă sufletul în ei şi îşi pierd toate puterile spirituale. Ce 
poate să însemne altceva, sucelile, răcnetele de la jocurile lumeşti, decât o 


îndrăcire, o epilepsie sufletească a acelora care se simt bine în astfel de 
împrejurări. 


În timpul acestor petreceri diavoleşti, diavolul pune stăpânire pe multe suflete. 
Nici nunțile nu se mai fac spre bucuria oamenilor şi folosul cel sufletesc şi 
trupesc al lor, ci este o ocazie ca diavolul şi iadul să culeagă o mulțime de roade 
bogate de pe urma acestor munţi blestemate, pline de desfrânare şi vorbe urâte; 
acolo nu mai stă lisus, Domnul nostru care s-a dus la nunta din Cana Galileii. 
Au început să se arate roadele cele rele ale necredinţei şi ale îndrăcirii sufleteşti 
şi trupeşti ale multora; căci foarte mulţi copii care s-au zămislit în timpul acestor 
blestemate urgii s-au născut bolnavi cu sufletul şi cu trupul. 


Duhul cel necurat şi-a făcut apariţia iarăşi în lume punând stăpânire pe sufletul 
şi trupul multora. Aceste blestemăţii au intrat ca alcoolul şi nicotina în sânge la 
mulți şi cred că nu ar putea trăi fără otrava aceasta a plăcerilor lumești. 
Spitalele, puşcăriile sunt pline din cauza acestor plăceri vinovate. 


Acum câţiva ani în urmă am văzut o întâmplare foarte tristă. O doamnă 
îmbrăcată în doliu, slăbită şi suferindă, povestea unui prieten al meu durerea ei 
de mamă. Avusese o singură fată care-i murise în urma unei răceli de la un bal. 
După ce a îngropat-o, timp de două săptămâni mama moartei era îngrozită de un 
vis înspăimântător, căci se scula totdeauna tremurând din somn şi nu mai putea 
dormi cu nici un chip. După ce se duse la doctor, acesta îi dădu nişte pastile de 
dormit, însă fără nici un folos, căci visul acela îngrozitor pe care îl avea în 
fiecare noapte o chinuia mai rău, fiindcă nu putea nici să se mai trezească din 
somn din cauza pastilelor. 


Ea venise la prietenul meu, care era preot, să-i citească rugăciuni, să nu mai 
viseze aşa, că nu mai putea de frică. Ea îi povesti preotului visul care o chinuia 
zicând: “O visez, părinte, aşa cum era în viaţă, dar mai ales jucând, muzica 
cântă şi lume multă dansează. Nu după mult timp vin nişte tineri negri înalți 
drept la fiica mea, o iau şi începe fiecare să danseze cu ea. După un timp o pun 
să joace singură, un joc ţigănesc, un fel de căzăcească rusească şi nu o lasă 
deloc să se odihnească. Când oboseşte o lovesc cu bicele până când îi rup 
hainele de pe ea; cade jos, o ridică în bătaie şi din nou o pun să danseze toate 
dansurile moderne în strigătele lor de bucurie. Aşa o chinuiesc mereu, iar eu 
când o văd astfel bătută şi chinuită, mi se rupe inima, părinte. Țip şi strig, sar, 
tremur din somn şi nu mai pot dormi nicidecum, nu mai sunt bună de nimic”. 


Preotul o întrebă atunci: “A dansat fiica dumitale în viaţă?” Femeia îi 
răspunde:"Da, îi plăcea mult să se ducă la baluri, serate şi la toate jocurile. De 
multe ori mergeam şi eu cu ea, numai de dragul ei, era frumoasă, învățase carte 


multă şi dansa aşa de elegant, că toţi o curtau. Îi făcea mare plăcere să joace, îi 
plăcea viaţa, părinte”. 

“Din ce cauză a murit?” întreabă preotul. “A răcit la un bal — zise femeia — eu n- 
am fost atunci, a dansat mult, a transpirat şi a răcit, era prea pasionată, era 
tânără, părinte, când a murit împlinea 21 de ani”. Preotul o întrebă: “La 
înmormântare au venit şi prietenii ei de dans?” 


“N-a venit nici unul, deşi am luat muzica şi a cântat până la mormânt, şi a cântat 
tot ce-i plăcea e”. 


“Dar de ce n-aţi luat un cor de la biserică, să cânte rugăciuni şi cântece sfinte de 
iertare a păcatelor?” 


“A fost şi ideea aceasta părinte, dar n-au vrut rudele, motivând că nu este şi tobă 
la cor ca s-o audă lumea. Omul la întristare nu ştie ce face. Nu ştiu de-o va ierta 
Dumnezeu, că mai mult eu sunt de vină, părinte”. 


lată chinurile iadului în care se zbate o tânără căzută în cursa păcatelor de pe 
fața pământului. Demonii o chinuiesc atât pe ea pentru păcatele săvârşite, cât şi 
pe mama cea ticăloasă care n-a învăţat-o calea cea dreaptă de urmat. Aşa foc şi 
durere îngrozitoare era pe această tânără acolo în iad, ca şi pe tânărul surd şi 
mut din Evanghelia de astăzi, pe care-l aruncau demonii în foc şi-n apă, 
făcându-l să spumege şi să se usuce. Grozave sunt chinurile demonilor şi aici pe 
lumea aceasta, dar mai ales la ei acolo în iad, în temniţele cătrănite de unde nu 
mai poţi ieşi. Vai sufletelor care ajung acolo! 


O, lume neascultătoare, ţi se spune ce să faci, dar nu vrei să asculți, ţi se arată ce 
trebuie să faci şi nu vrei să te supui poruncii dumnezeieşti. Şi atunci când guşti 
rodul neascultării, te vaiţi că e amar. lertător mai eşti Doamne, Dumnezeule că 
nu îngădui să vină negri aceia urâţi să danseze cu ei aici de vii pentru 
neascultările lor, să danseze tot aşa de îngrozitor până când vor auzi şi vor 
înţelege să asculte de poruncile Tale. 


Mi-aduc aminte, de la mănăstire, de un călugăr tânăr şi frumos, de neam mare, 
care a părăsit lumea şi s-a făcut călugăr numai pentru faptul că fiind odată la 
horă, cum era hora pe la sate, jucând acolo, lângă el s-a prins diavolul şi juca cu 
ei, râzând cu ei. Toţi ceilalţi nu l-au văzut, numai el l-a văzut. S-a smucit din joc 
şi nu după mult timp la mănăstire s-a oprit. A văzut pe diavol cum juca cu ei şi 
s-a hotărât să trăiască pentru Dumnezeu. 


Iată, fraţi creştini, cum îşi bate joc satana de zidirea lui Dumnezeu, aşa ca şi în 
vremea Mântuitorului. Această scenă se repetă de multe ori în zilele noastre. 


lată ce vedem, lume răzvrătită, lume îndrăcită, strigăte de jale, plângere şi 
tânguire, diavolul râde şi se răsfață, iar biata lume înşelată şi încătuşată de 
poftele lui, deznădăjduită fără nici o putere suferă şi nu ştie ce are. 


Sfânta Biserică, care este muntele Taborului, este plină de lumină, de 
nădejde, de viaţă, de bucurie şi sănătate, în ea locuieşte Mântuitorul lisus 
Hristos, Dătătorul a tot binele. Tatăl ceresc strigă mereu să ascultăm de EI, de 
învăţătura Fiului Său, de poruncile Lui, ca să ne izbăvim şi Să ne mântuim 
sufletul de rele. Omenirea însă rămâne mută şi surdă la glasul Tatălui Ceresc. 
Aleargă în toate părţile, se zbate în supărări şi necazuri de tot felul, n-aude, nu 
vede. 


Clopotele bisericilor, care simbolizează glasul lui Dumnezeu, în zadar îi cheamă 
pe oameni, căci nu vor să asculte. Tocmai în timpul Sfintei Liturghii, din 
duminici şi sărbători, când preoţii în biserică se roagă pentru ţara aceasta, pentru 
toate oraşele şi satele, pentru cei ce locuiesc într-însele, tocmai în aceste zile 
binecuvântate de Dumnezeu, când toată suflarea ar trebui să stea cu frică şi cu 
cutremur, căci se jertfeşte pe Sfintele Altare Fiul lui Dumnezeu pentru 
mântuirea noastră, tocmai atunci tineretul nostru urmează chemării diavolului, 
duhurilor necurate care sunt slobozite pe faţa pământului, să înveţe lumea cum 
să necinstească pe Dumnezeu, cum să-L insulte şi să nu asculte de voia Sa. 


În acest timp ei se duc cu miile şi zecile de mii în locurile periculoase sufletelor; 
prin cârciumi, pe la teatre, cinematografe. Ți se rupe inima când vezi atâta 
tineret înghesuindu-se peste tot şi stând ceasuri întregi transpiraţi de fericire şi 
palpitând de emoție în faţa câtorva oameni îmbrăcaţi în tricouri care aleargă, 
asudă, se lovesc şi se rostogolesc şi îşi rup picioarele alergând după o minge. Ei 
nu văd în jurul lor nici o faptă măreaţă, nici un alt act de admirat. 


Mulţi s-au schimbat în felul de a vorbi, de a se purta şi de a gândi. Când îi auzi 
țipând, înjurând, gesticulând în diferite feluri, nu poţi să nu te gândeşti la 
îndrăciții din Evanghelie, văzând cum îi apucă furiile îndrăcirii. Unul i-a smuls 
urechile unui prieten cu dinţii, de bucurie că au băgat gol favoriţii lui; altul a 
trântit şi a spart pentru că nu au învins favoriţii lui; câte certuri, bătăi, despărțiri 
dintre soţi, din cauza jocurilor acestora blestemate, jocurilor demonilor care au 
adus pe pământ multă nelinişte şi despărțire de Dumnezeu. 


lată cum chinuieşte satana biata lume, iată îndrăcire sufletească, vrednică de 
plâns, care usucă sufletul tineretului nostru creştin. Mai sunt şi altele aduse la 
noi de străinii păgâni sau de creştinii plimbaţi prin străinătate ca fiul cel pierdut. 
De pildă balurile, seratele, ceaiurile, discotecile şi multe petreceri sunt năravuri 
ale popoarelor străine aduse în ţara noastră. Sulemenirea sau fardul, cum 1 se 
mai zice într-un termen modern, nu luminează persoana ci, dimpotrivă, o 


umbreşte; căci femeile care ţin zece ani la rând aceste practici cu unsori, după 
acest timp faţa lor începe să se zbârcească, să îmbătrânească, făcându-se ca o 
pungă. 


S-a constatat de unii savanţi că roşul de buze este cel mai bun teren şi cel mai 
favorabil pentru dezvoltarea microbilor; aşa de repede se înmulţesc, că la două 
zile se fac câte cinci sute de colonii de microbi. Înainte, păcatul acesta nu exista 
decât la personalul din circuri sau teatre, a trecut apoi în rândul doamnelor de la 
oraş, iar acum, în cele din urmă, a pătruns această plagă şi în satele cele mai 
depărtate. Le-a învățat duhul cel necurat al sulemenirii, nu numai să-şi 
vopsească buzele, obrajii ci şi unghiile de la mâini şi picioare. Aceste păcate au 
devenit atât de necesare, încât cele mai multe femei cred că nu ar putea să 
trăiască fără aceste unsori microbiene, aceste murdării ale satanei. 


Sora unei creştine, care a murit dintr-o boală foarte grea, s-a arătat în vis 
acesteia şi 1-a spus: “Vai, sora mea, spune tu şi la alții să nu mai facă nimeni ca 
mine. Ce chinuri grozave am tras de la demoni, nu atât pentru alte păcate, cât 
pentru că m-aţi îngropat cu unghiile roşite la mâini şi picioare. Vai, cum trăgeau 
de ele şi se agăţau, ce ace îmi băgau pe sub ele şi ce chinuri am suferit?” 


Multe femei nu pot să se abțină nici când vin la biserică, aşa de mult a intrat în 
sânge acest obicei rău, această învățătură drăcească, încât şi la moarte au 


pretenţia unele să fie vopsite şi pudrate. 


Se pretează la acestea chiar şi unii bărbaţi, neştiind cu câtă mâhnire şi silă 
privesc sfinţii îngeri când văd aceşti morţi în acest fel mascaţi, cu ţigara în mână 
sau cu pachetul de țigări pe piept în coşciug. 


Ce întuneric mare este în lume! Unde e credinţa creştinilor noştri? Cum cred ei 
că se pot mântui şi înfăţişa înaintea lui Dumnezeu în halul acesta? O, ce multă 
neştiință şi necredință! Aşa râde diavolul de lume, aşa îşi bate joc de creştini. 
Altădată, unde era un creştin fugeau demonii şi se înspăimântau, iar acum râd 
diavolii de atâţia creştini şi îşi bat joc de ei, şi când sunt vii şi când sunt morţi, şi 
de trupurile şi de sufletele lor. Vai de sufletele lor, acelora care merg în felul 
acesta la judecată. 


Dacă cineva are urechi de auzit, să audă, căci va veni o vreme când demonii le 
vor scoate şi ochii, căci sprâncenele şi le-au scos mai dinainte. Toate chemările 
rele le aud, le înţeleg, le urmează cu multă pasiune, numai glasul Evangheliei şi 
al poruncilor lui Dumnezeu nu vor să-l audă. Vai de părinţii aceia care au copii 
cu astfel de fumuri în cap, care sunt surzi şi muţi la ascultarea Cuvântului lui 
Dumnezeu, căci îşi iau plata izbucnind în ţipete şi plângeri nemângâiate ca să 
plătească astfel chiuiturile de la nunțile din posturi. În acești copii zămisliţi în 


posturi şi sărbători s-a încuibat duhul cel mut şi surd, s-au încuibat duhurile cele 
rele care îi chinuie pe copii cu necredinţa şi pe părinţi ca să-şi vadă păcatele în 
față. Aceşti copii rătăcesc din pântecele maicii lor, cum zice Sfânta Scriptură, 
căci de la zămislire au fost în rătăcire. 


Mă doare sufletul când aud aproape în fiecare zi mame spunându-mi despre 
copii lor că nu mai ştiu cum să facă să-i aducă la credinţă. Nu vor să audă de 
rugăciune, de biserică. “Fiica mea, singura mea copilă, — zicea o mamă 
îndurerată — m-a înjurat de paşte în faţă, pe mine, mama ei care am născut-o, 
care am crescut-o şi pe care am hrănit-o; când am chemat-o la biserică, mi-a zis 
s-o las în pace cu această rătăcire, acuzându-mă că sunt sectantă.” 


De altfel, vorba aceasta — de sectant — este foarte mult pe limba omului de 
astăzi; cum vede un creştin mai apropiat de Dumnezeu, de biserică, îi şi scoate 
vorba aceasta că-i sectant, e pocăit. Aceştia nu ştiu ce înseamnă un sectant, o 
sectă, pentru că nu cunosc credința adevărată, credința noastră ortodoxă, 
credinţa lăsată de Dumnezeu lisus Hristos . Ei vorbesc aşa pentru că diavolul le 
spune, ca şi fariseilor şi cărturarilor din vremea Mântuitorului, ca să aducă hule 
lui Dumnezeu. Aceştia sunt surzi duhovniceşte, diavolul a băgat ghearele în 
urechile lor să nu mai audă. Sunt muţi ca să nu poată vorbi de bine, adică 
cuvinte frumoase, rugăciuni şi cântări de slavă lui Dumnezeu. Când e vorba de 
rugăciune sau să cânte lui Dumnezeu, au gura încleştată, înțepenită ca la copilul 


îndrăcit din Evanghelia de astăzi, şi nu pot să zică nici un cuvânt plăcut lui 
Dumnezeu. 


Pentru diavol ştiu însă să cânte toate cântecele lumeşti, toate hulele, toate 
înjurăturile şi insultele, limba lor e focar de cuvinte murdare, ea s-a făcut cheie 
de descuiat iadul. Urechile lor sunt astupate de diavol, care locuieşte în inimă şi 
stăpâneşte tot trupul. Sunt unii care dau şi pe la biserică şi aud cuvântul lui 
Dumnezeu dar nu cu urechile sufleteşti, ci cu cele trupeşti. De aceea rămân 
înţeleniţi şi auzirea lor a fost numai pe moment, când au plecat din biserică au 
uitat tot şi fac iarăşi ce-i învaţă duhul cel necurat. Vor auzi şi ei o dată glasul 
trâmbiţei judecății celei de pe urmă, când vor fi adunaţi în faţa Dreptului 
Judecător să dea seama fiecare de faptele ce le-a făcut. Atunci însă va fi prea 
târziu şi nu vor mai putea face nimic pentru suflet. 


Fraţi creştini, Domnul nostru lisus Hristos ne zice şi nouă, creştinilor din veacul 
acesta răzvrătit şi lepădat: “O, neam necredincios, până când voi fi cu voi, până 
când vă voi suferi pe voi, o, lume necredincioasă şi îndărătnică, până când vă 
voi lăsa la Biserica Mea, până când vă voi mai lăsa preoţii Mei, Sfintele Mele 
Taine, darurile Mele şi tot Harul Meu? Ce semne să vă mai trimit, ce urgii să 
vă mai dau ca să vă întoarceţi la Mine să nu pieriţi în vecii vecilor? Căci v-am 
trimis foamete, boli, războaie şi inundaţii, v-am dat cu capul de toţi pereții când 


v-am cutremurat pământul, v-am făcut semne pe cer şi minuni pe pământ şi tot 
nu voiți să mă ascultați şi să vă intoarceţi la Mine, să păziți legea Mea. Voi, 
creştinilor, sunteţi mai de plâns ca celelalte religii; căci evreii îşi ţin legea lor, 
turcii îşi țin legea lor şi toate popoarele păgâne îşi țin sărbătorile şi rânduielile 
lor, numai voi nu vreţi să păstraţi legea Mea. Numai voi îmi batjocoriţi sfânta 
mea duminică şi sărbătorile cu tot felul de urgii pe care le faceți cu bucurie, 
spre bucuria satanei”. 


Într-adevăr, fraţi creştini, să nu uităm că în Sfânta Scriptură stă scris că, înainte 
de a veni sfârşitul, vine lepădarea de credință. Creştinii se vor lepăda de 
Dumnezeu şi de credinţa cea adevărată. Poate puţină vreme mai este, şi 
Dumnezeu nu ne va mai suferi şi va trimite peste noi urgiile apocaliptice şi 
fiarele cele cu cap de om, ca să ne pedepsească în chipul cel mai îngrozitor şi să 
ne arunce focului şi chinurilor iadului, aşa după cum merităm. 


Să ne trezim din păcate, fraţi creştini, acesta este glasul lui Dumnezeu, voia Lui, 
să lăsăm păcatele, acum este momentul, sculaţi-vă din somnul cel greu, este 
momentul să ne pregătim cu toţii de drum. Lăsaţi-vă de toate blestemăţiile, de 
toate poftele diavoleşti, lepădaţi-vă de satana şi de toate lucrurile lui, ca nu 
cumva să ne apuce cu ceva ale lui, vremea plecării. 


Veniţi la sfânta biserică, cu inima înfrântă şi Smerită, cu candela credinţei 
înflăcăraţi, cu rugăciune şi cu post, cu putere de rugăciune şi bucuraţi-vă, 
bucuraţi-vă, cei ce aţi aflat calea cea luminată. Mulţumiţi lui Dumnezeu şi 
Sfântului Hristos că v-a adus la EL, v-a luminat şi v-a deschis ochii şi nu vă 
luaţi după întunecaţii întunericului din lume. 


Rugăciune 


O, prea Milostive şi îndelung răbdătorule lisuse, îți mulțumim că ne-ai 
îngăduit până acum şi nu ne-ai lăsat să pierim în păcatele noastre, îţi 
mulțumim că ne-ai trezit inimile ca să cunoaştem Calea Ta. 


Alungă Tu duhurile cele necurate de la toţi creştinii care sunt pecetluiți cu 
botezul Tău şi să urmeze poruncile Tale ca să Te slăvească şi acum şi în vecii 
vecilor. Amin. 


Pr. dr. Dorin Picioruş - Predică la Duminica a 4-a din Postul mare 


lubiții mei, într-un mod minunat, astăzi s-a îmbinat praznicul Buneivestiri cu 
Duminica a 4-a din Postul Mare, închinată Sfântului loan Scărarul din 
Sinai...de aceea avem două Evanghelii: a praznicului e Mt. 5, 1-12, adică 
Fericirile, parte componentă a Predicii de pe munte...iar a duminicii e Mc. 9, 
17-32, cea în care Domnul vindecă un tânăr demonizat. 


Și de aceea avem o prăznuire complexă. 


Pentru că trebuie să vorbim despre începutul mântuirii noastre...prin acceptarea 
Stăpânei de a naște pe Fiul lui Dumnezeu întrupat, despre fericiri ca despre 
conținutul virtuos al vieţii creștine, despre teologie și asceză în persoana 
Sfântului loan Scărarul...dar și despre vindecarea de demonizare și despre 
deparazitarea de orice ideologizare a vieţii noastre. 


„ AStăzi este începutul mântuirii noastre și arătarea tainei celei din veac” ne 
spune troparul Buneivestiri. 


Pentru că astăzi retrăim bucuria Prea Curatei Stăpâne și a întregii umanități 
la aflarea veştii că Dumnezeu S-a milostivit de creaţia Sa și că EI, Fiul lui 
Dumnezeu, vrea să Se facă şi Fiul Fecioarei. 


Astăzi așadar umanitatea află o veste paradoxală: aceea că Dumnezeu vrea să Se 
intimizeze cu creaţia Sa până la a Se întrupa, până la a-Și asuma umanitatea și a 
Se face om, Dumnezeu și om. 


Veste străină, neobișnuită... 


Pentru că Dumnezeu era văzut ca Cel de deasupra...și nu ca Cel de printre 
Nol... 


lar dacă nu înţelegem venirea Lui la noi...și modul eclesial în care EI este 
mereu cu noi și ne conduce, și ni Se dă spre mâncare și spre băutură, și ne 
întărește prin fiecare lucrare divino-umană a Bisericii...ne întoarcem la aceeași 
stare de distanţare față de EI ca mai înainte...pentru că nu dorim ca EI să Se 
sălășluiască în noi, prin har, după cum, în mod fiinţial, S-a sălășluit în pântecele 
Fecioarei. 


Pentru că bucuria acestui astăzi eclesial e bucuria că Îl simţim pe EI în noi, 
împărăţind peste viaţa noastră, ca Domn și Stăpân al vieţii noastre. 


Adică participăm efectiv la bucuria Stăpânei noastre...pentru că și noi, cei care 
ne nevoim întru faptele dreptei credinţe, ne împărtășim de simţirea și de 
purtarea lui Hristos, Cel răstignit și înviat pentru viaţa și mântuirea lumii, Care e 
Domnul și Fratele nostru în același timp. 


E copărtaș cu noi la umanitate, pentru ca să ne facă copărtași cu EI, prin har, la 
împărtășirea de slava lui Dumnezeu. 


Căci de aceea astăzi e începutul mântuirii noastre: pentru că astăzi noi ne 
umplem de măreția slavei lui Hristos, Care Se face om ca noi, afară de păcat, 
pentru ca pe noi, confrații Săi, să ne facă fii ai Tatălui ceresc prin înfiere. 


Și Sfântul Arhanghel Gavriil vine în Nazaret, la Sfânta Fecioară, și o întâmpină 
cu cuvintele bucuriei. Tocmai de aceea cuvintele lui: „Bucură-te, cea plină de 
har |[Here, cheharitomeni]! Domnul este cu tine [O Chirios meta su]! 
Binecuvântată ești tu între femei [Evloghimeni su en ghinexin] [Lc. 1, 28, cf. 
GOCȚ”, cuvinte de bucurie... .rimează cu Fericirile de pe munte. 


Iar Fericirile de la Mt. 5, cele nouă, nu sunt niște promisiuni de viitor...ci niște 
realități interioare ale prezentului. ..însăși conţinutul vieţii noastre duhovnicești 
de acum...când devenim oameni ai Împărăției lui Dumnezeu. 


Și așa cum Prea Curata Stăpână era plină de har aici, pe pământ...pentru ca să 
fie astfel pentru toţi vecii... .la fel suntem chemaţi și noi de Domnul: să fim plini 
de har aici, oameni integri ai Împărăției Sale, oameni care să avem amprentele 
slavei Sale și ale bunătăţii și sfințeniei Sale. 


Fiindcă sărăcia duhului |Mt. 5, 3] înseamnă smerenie și umilinţă în faţa 
Domnului. Adică să nu credem despre noi mai mult decât suntem şi facem. 


Să fim săraci, cu alte cuvinte, de închipuirea de sine. 

Să fim săraci de înfumurare. 

Să nu ne credem veșnici și nemuritori...și, mai ales, să nu credem că putem să 
facem ceva bun...ignorând relaţia de mare profunzime cu Sine și cu semenii 
noștri. 


lar dacă ne vedem păcatele...cum să nu ne plângem decadența [Mt. 5, 4]? 


Și din plânsul pentru mojicia noastră...vine mângâierea inimii, vine consolarea 
duhovnicească a lui Dumnezeu. ..care e umplere a noastră de slava Sa. 


Iar plânsul conștiinței pocăite și smerite...naște blândeţe în inimă |Mt. 5. 5]. 

Iar cel care dorește ca oamenii să se umple de bunătatea lui Dumnezeu, dorește 
cu râvnă, cu flămânzire, ca dreptatea lui Dumnezeu să fie dreptatea noastră, 
adică sfinţenia Lui să fie starea noastră interioară |Mt. 5, 6]. 

Dreptatea inimii e milostivă [Mt. 5, 7]. 

Niciodată cel cu adevărat drept nu e un căpcăun, nu e un torționar, nu e un 
tăietor de capete...ci un om cu simţiri maternale. E un om cu o inimă de mamă 


pentru cel aflat în nevoie, în durere, în neștiință... 


Și milostivirea curățește ochii inimii, alături de rugăciune, și ne face văzători 
de Dumnezeu [Mt. 5, 8]. 


Nu văzători închipuiți...ci reali! 


Și care cresc, din vederea lui Dumnezeu, în și mai mari dorinţe de curăţire și de 
sfinţenie, de întrajutorare și de milostivire. 


Și cine dorește pacea pe pământ, ca și în cer, mai mult decât văzătorii de 
Dumnezeu, decât cei care au văzut cum arată Împărăţia lui Dumnezeu? [Mt. 5, 
SI; 


Și cine sunt cei plini de dor pentru Domnul, fără numai cei plini de vederi sfinte 
și de fapte bune, încât se lasă omorâţi toată ziua pentru Domnul slavei? [Mt. 5, 
10]. 


Da, de aceea sunt fericiţi cei care suferă toate din cauza iubirii pentru 
Domnul [Mt 5, 11]: pentru că atunci, chiar atunci...în mijlocul suferinţei şi 
al nefericirii...ei nu Sunt Singuri...ei nu Sunt părăsiţi de EI...ci se bucură 
tainic, în mod negrăit...de Cel care poartă împreună cu ei greul crucii... 


Insă bucuria e teologică și ascetică...ne spune, în mod apăsat, viaţa Sfântului 
loan Scărarul. 


Bucuria vine din curăţie și din cunoașterea lui Dumnezeu și nu din păcate, nu 
din răutate, nu din avariţie, nu din delăsare, nu din visări erotice. 


Căci a doua cântare din Triod, de la Vecernia de aseară, închinată Sfântului 
Ioan, ne spune: „Părinte loane mărite, curăţindu-ţi sufletul cu izvoarele 
lacrimilor, şi cu stările cele de toată noaptea înduplecând pe Dumnezeu, te-ai 
înălțat spre dragostea și spre frumuseţea Lui, Fericite; întru care după 
vrednicie te desfătezi acum, neîncetat bucurându-te cu cei ce s-au nevoit 


împreună cu tine, Cuvioase, de Dumnezeu cugetătorule” [Triod, ed. BOR 
2000, p. 373]. 


Adică adăstând/ rămânând/ fiind mereu în fapte bune și în cugetare 
teologică... .trăiești ortodox...și te umpli de frumuseţe. 


lar dacă nu ești frumos la cuget, dacă nu ești înţelept la minte, dacă nu ești mare 
trăitor sau teolog...nu trebuie să acuzi pe nimeni de neîmplinirea ta 
interioară...pentru că, după cum vedem, suntem...ceea ce vrem să fim...și 
nimic mai mult... 


Creșterea noastră intelectuală și duhovnicească e pe măsura eforturilor 
personale. 


Implinirea noastră creștină e pe măsura sincerităţii dragostei noastre. 


Cum dar credem că putem să Îl minţim pe Dumnezeu, considerând că prin trei 
metanii...și cinci lei...devenim ca Sfinții nevoinţelor extraordinare de 
odinioară? 


Cum dar așteptăm marea cu sarea de la E[...și de la noi nu cerem mai nimic? 


Insă invidia și bădărănia noastră sunt pe măsura lenii noastre. 

Cu cât suntem mai leneși și mai neproductivi cu atât dorim mai mult respect 
nemeritat. Și pe cât vedem că suntem mai colțuroși și impudici în actele noastre, 
pe atât înălțăm nasul pe sus...cerând respectabilitate. 


Insă respectabilitate coboară de la Dumnezeu...pe măsura nevoinţelor noastre. 


Suntem mai de cinste...pe măsură ce nu iubim cinstea vană...ci cinstea de la 
Dumnezeu, care e slava Sa ce ne inundă. 


Dacă așteptăm titluri ca să scriem cărți...sau dacă înălțăm Biserici doar pentru 
ca să primim cruci mari la gât...dorim prea puţin...adică doar slava trecătoare. 


Slava netrecătoare coboară de sus...în smerenia inimii noastre...și ea este dată 
de Dumnezeu și nu de oameni! 


De aceea, astăzi, în a patra duminică a Postului Mare avem și Evanghelia care 
ne vorbește despre demonul muțeniei |Mc. 9, 17]...care se răzbună pe noi și ne 
dorește autodistrugerea [Mc. 9, 18, 20-22]. 

Tace ca mutul... 


Sau: tace și le face... 


Ambele expresii arătând răutatea încuibată/ ascunsă/ subcutanată...prin care 
omul mârșav la inimă...își caută împlinirea intereselor. Bineînţeles: meschine... 


Caută să profite de bunătatea ta, de inima ta miloasă, de sinceritatea ta... 


Îţi întoarce cuvintele pe dos, le răstălmăcește, duce vorba de la unul la altul, țese 
intrigi, toată ziua plănuiește cum să îl scoată pe unul din poziţia lui...pentru ca 
el să-i ia locul. 


Și când îi ia locul...nu e în stare de nimic...pentru că el s-a gândit doar la a-i lua 
locul...și nu la a face ceva constructiv în acel sector de activitate. 


Demonul muţeniei îl arunca în foc și în apă [Mc. 9, 22]. 
Nu era prieten cu tânărul...ci vrăjmaș. 


EI atenta la viaţa acestuia... 


Ii provoca stări de boală...care nu aveau cauze fiziologice. 


Și vedem astăzi că s-au înmulțit cei care fac lucruri „ieșite din comun”, care 
„uimesc” în mod satanic...dar care nu au nimic de-a face cu Biserica sau cu 
minima morală. 


Iți află bolile, îndoaie linguri, merg prin foc, stau sub gheaţă, postesc zile în 
șir...toate cu un satanism „bine organizat”. 


Și oamenii cred, în naivitatea lor, că există religiozităţi paralele cu Biserica...și 
dacă nu merge treaba cu slujbele, nu se vindecă, nu se căsătoresc, nu se 
îmbogățesc prin mersul la Biserică...se duc la vrăjitoare...sau la tot felul de 
oameni cu capacități „paranormale”. 


Bineînţeles: e vorba aici de necredință sau de puțină credinţă. 


Dacă ești un om echilibrat înţelegi faptul că din combinaţia otravă + miere...nu 
rezultă medicament... .ci sinucidere. 


Dar dacă vrei să experimentezi pe propria-ţi piele ce înseamnă 
satanizarea...lecuirea poate să fie foarte dureroasă...și să necesite o parte a 
vieții pierdută. 


Și putem înţelege practic diferența dintre dependenţa de ceva (mâncare, droguri, 
băutură, medicamente, pornografie, sex) și satanizare...prin ce se întâmplă în 
om. 


Dacă nu poţi să te abţii în cazul dependenţei...și avem parte, în cazul lor, doar 
de sugestionări din partea demonilor spre exces, spre dezordine interioară, spre 
bucuria de plăcerea în sine...în cazul posesiei satanice...demonii sunt ființe 
care te locuiesc și își manifestă răutatea și nesimţirea în tine...tu putând să li te 
împotrivești foarte slab... 


După cum vedem din Evanghelia de azi...atunci când îl aruncau în foc și în apă, 
să moară ori ars ori înecat...demonii atentau la sănătatea lui, a tânărului și îi 
negau libertatea. 


Era o unealtă în mâna lor...și ei se răzbunau pe el cu cruzime. 


Nu omul alegea ce să facă...ci demonii alegeau în locul lui. 


Și ajungem la ideologizarea vieții...adică la ce înseamnă să mănânci, să te 
îmbraci, să te miști pe stradă...pentru că așa e moda, pentru că așa vor 
alţii...sau partidul...sau gruparea din care faci parte...iar tu, părerea ta, să nu 
conteze. 


La astfel de libertate ne cheamă Domnul, la una ideologizată, propusă de alții, 
îngustată după mintea omului. ..sau la aceea în care EI ne eliberează de patimi și 
ne umple de slava Lui? 


Insă EL, bineînţeles, ne cheamă la libertatea bunătăţii, a smereniei, a sincerităţii, 
a dragostei. 


La libertatea care ne înduhovnicește...și nu la secătuirea de libertate și de 
creaţie...pe care ţi-o cere ideologia. 


Pentru că nici comunismul, nici capitalismul, nici stânga, nici dreapta, nici 
conservatorismul și nici liberalismul nu oferă o libertate atât de frumoasă și de 
echilibrată, de totalizatoare și de personalizatoare, precum libertatea lui 
Dumnezeu, care vede întregul tot pe atât de atent pe cât vede partea. 


Libertate care e curăţie și echilibru, angajare și detașare, competiție și 
competenţă. 


Pentru că nu poți fi echilibrat fără curăție interioară și nici nu te poţi angaja în 
ceea ce e frumos și drept...dacă nu te detașezi de partizanate nocive. 


Libertatea lui Dumnezeu promovează doar competiţia cu tine însuţi...dar în 
care arăţi că ești competent în ceea ce faci. 


In a patra duminică din Postul Mare, în concluzie, ni se sugerează că încă 
suntem pe cale...că a urca înseamnă a te personaliza. 


A te umaniza...pe cât te înduhovnicești. 
Pentru că observăm că Sfinţii noștri, pe cât sunt de mari în comparaţie cu vieţile 
noastre...pe atât nu sunt distanţi faţă de noi...ci vin în ajutorul nostru în mod 


necontenit. 


De aceea să ne bucurăm cu bucurie reală, cu bucuria pocăinţei, a cuminţeniei, a 
curăției și a eleganţei dintre noi! 


Să nu postim la normă! 


Să nu dăm milostenie de ochii lumii! 


Să nu muncim sau să citim în silă...ci pentru luminarea noastră! 


Pentru că ceea ce se face cu inimă bună, cu încredere și cu onestitate...acelea 
rămân acum și în veacul veacului. Amin! 


Părintele Ion Cârciuleanu - Predică la a patra Duminică din Postul mare - 
Ajută necredinţei mele! 


În duminica a patra din Postul Sfintelor Paşti se citeşte pericopa Sfintei 
Evanghelii cu vindecarea unui tânăr adus la lisus de tatăl său. Tânărul era 
stăpânit de “un duh mut”, care îl chinuia cumplit. 


Această boală grea îl apuca din timp în timp, făcându-l să cadă jos, să se 


frământe în zvârcoliri chinuitoare, scrâşnindu-şi dinţii, făcând spume la gură, 
înţepenind. Aceste manifestări ale bolii, venite pe neaşteptate, în afară de 
suferinţa grea dar trecătoare a spasmelor, amenințau viaţa copilului, prin aceea 
că putea să cadă în apă sau în foc, prăpădindu-se astfel un suflet nevinovat. 


Apostolii au încercat să-l tămăduiască, dar n-au putut. 


Nefericitul tată vine la Mântuitorul lisus descriind suferințele fiului său şi 
zicând: “De poţi ceva, ajută-ne, fie-ţi milă de noi. Iar lisus i-a zis: De poți 
crede, toate sunt cu putinţă celui ce crede. Şi îndată, strigând, tatăl copilului a 
zis cu lacrimi: Cred, Doamne! Ajută necredinţei mele” (Marcu 9, 22-24). 


Domnul lisus, mişcat de această suferinţă a fiului, de credinţa tare şi smerită a 
tatălui său, porunceşte: “Duh mut şi surd, Eu îţi poruncesc, ieşi afară din copil 
şi să nu mai intri în el. Şi răcnind, şi zguduindu-l cu putere, duhul a ieşit; iar 
copilul a rămas ca mort, încât mulţi ziceau că a murit. Dar lisus, apucându-l 
de mână, l-a ridicat şi el s-a sculat în picioare” (Marcu 9, 25-27). 


La întrebarea ucenicilor, de ce n-au putut ei să izgonească duhul cel rău din 
copil, lisus le răspunde: “Acest soi de demoni cu nimic nu poate fi scos afară 
decât numai cu rugăciune şi post” (Marcu 9, 29). 


Sfântul evanghelist Matei redă mai pe larg acest răspuns al lui lisus: “Ci Iisus le 
răspunse: pentru necredinţa voastră; că de veţi avea credinţă cât un grăunte 
de muştar, veţi zice muntelui acestuia: Mută-te de aici dincolo, şi se va muta; 
şi nimic nu va fi vouă cu neputinţă. Dar acest neam de demoni nu ies decât 
numai cu rugăciune şi cu post” (Matei 17, 20-21). 


Ce învăţăm noi, creştinii, care am ajuns cu ajutorul lui Dumnezeu în această a 
patra duminică a sfântului şi marelui Post şi care ne pregătim să întâmpinăm cu 
bună cuviinţă creştinească Patimile, Moartea şi Învierea Domnului Iisus 
Hristos? Relatarea Sfântului evanghelist Matei, care întregeşte pe aceea a 
Sfântului evanghelist Marcu ne arată că o credinţă puternică, împreună cu 
cele două arme ale pocăinţei, rugăciunea şi postul, ajută pe creştin să poată 
nimici puterea demonilor. 


Credinţa a făcut lucruri mari şi minunate încă de la începutul lumii şi a făcut pe 
oameni plăcuți lui Dumnezeu, încă în Legea veche, înainte de venirea 
Mântuitorului, că toţi câți au fost drepţi, din credinţă au lucrat şi prin credinţă au 
făcut fapte mari şi plăcute lui Dumnezeu. 


Credinţa a mântuit pe Noe de apele potopului. Pentru credinţă a fost mutat de pe 
pământ Enoch, ca să nu vadă moarte..., prin credinţă s-au făcut mari şi plăcuţi 
lui Dumnezeu Avraam, Isaac, lacob şi Moise etc. 


Vedem dar, câte a făcut credinţa, încă în Legea veche, vedem cum prin credinţă 
se poate face omul plăcut lui Dumnezeu, că credinţa, ca şi iubirea, toate le 
poate, ceea ce şi Hristos mărturiseşte în Sfânta Evanghelie de astăzi, când zice: 
“Toate se pot credinciosului”. 


Tot aşa şi în Legea Noului Testament, credinţa a fost cea dintâi care s-a cerut de 
la toţi câţi vor să se mântuiască; Dumnezeu a trimis pe Fiul Său în lume ca să se 
mântuiască cei ce vor crede în EI; a trimis şi Hristos pe Apostoli, ca să înveţe pe 
popoare, şi cei ce vor crede cele învăţate şi auzite, să se mântuiască. 


Credinţă a cerut Domnul lisus Hristos de la cei doi orbi, care au venit la El ca 
să-i vindece, şi după ce şi-au arătat credinţa, i-a vindecat pe ei, zicând: “după 
credinţa voastră, fie vouă” (Mat. 9, 27-30). 


Pentru credinţă a înviat lisus Hristos pe fiica lui air, că zice lui: “Nu te teme, 
crede numai” (Luca 8, 48). 


Credinţa a mântuit de lepră pe cei zece leproşi, că zice celui ce s-a întors să 
mulțumească: “Credinţa ta te-a mântuit” (Luca 17, 19). 


Acestea şi alte nenumărate pilde, care le aduce Sf. Evanghelie şi pe care nu le 
pot enumera pentru mulțimea lor, arată clar câtă putere are credința. Dar 
credința numai atunci e deplină şi adevărată dacă se arată prin fapte, prin 
post şi rugăciune, pentru că cel ce are credinţă adevărată şi tare nu poate să 
nu lucreze şi fapte bune. 


Credinţa numai împreună cu fapte bune poate să mântuiască pe om, că iată, şi 
dracii cred şi se cutremură, după cum vedem din Evanghelie, când multe duhuri 
necurate cunoşteau că Hristos este Fiul lui Dumnezeu, şi totuşi dracii nu se 
mântuiesc pentru că nu au fapte bune. Numai prin fapte poate arăta omul că are 
o credință adevărată. 


Drepţii au ajuns drepți şi plăcuţi lui Dumnezeu pentru credinţa lor, împreunată 
cu faptele cele bune. 


Avel nu numai a crezut, ci a arătat credinţa lui prin fapte, că a adus jertfă lui 
Dumnezeu. Avraam prin fapte şi-a întărit credinţa sa, că la porunca lui 
Dumnezeu s-a dus cale departe şi acolo a înălțat altar pentru fiul său, ca să-l 
jertfească Domnului. 


Vedeţi, dar, cum credinţa lucrează prin fapte, căci numai aşa se poate împlini; 
că precum trupul fără suflet este mort, aşa şi credinţa fără fapte moartă este. 


Dar Legea Noului Testament şi mai mult ne întăreşte în adevărul că credinţa 
lucrează prin iubire. Dar în ce constă iubirea? În împlinirea poruncilor lui 
Dumnezeu, pentru că zice Domnul: “Cel ce are poruncile mele şi le păzeşte, 
acela este care Mă iubeşte” (loan, 14, 15-21). 


Apostolii s-au învrednicit a fi sfinţi, nu numai pentru credinţa lor, dar, pe lângă 
iubire, au împreunat cu credinţă fapta cea mai deplină şi desăvârşită. 


Mulţimile de martiri, sfinţi şi mărturisitori n-au avut numai credinţă, ci credința 
au întărit-o prin fapta cea mai mare a iubirii, s-au supus până şi morţii, pentru 
Hristos, în care au crezut; că bine ştiau ei cum că credinţa lucrează prin iubire, şi 
au arătat că nu numai cred dar îl şi iubesc pe Domnul, împlinind poruncile Sale. 


Ca să fie şi mai deplină, pocăinţa, care este o fiică a nădejdii, o împăcare cu 
Domnul, prin lucrarea faptelor bune, o curăţire a conştiinţei, trebuie unită cu 
post şi rugăciune, pentru că postul ne opreşte de la rele, înfrânează poftele. 


Postul este, după cum spune Sfântul Ioan Scărarul, “nimicirea gândurilor 


viclene, curățirea rugăciunii, luminător al sufletului, paza minţii, Suspinare 
Smerită, oprire de la clevetire, pricină de liniştire, străjerul ascultării, 
uşurarea somnului, sănătatea trupului, pricinuitorul nepătimirii, dezlegarea 
de păcat, uşa raiului şi desfătarea cerească”, 


Postul şi rugăciunea sunt şi acte de cult, specifice şi definitorii ortodoxiei, ca 
aducere la expresia credinţei noastre dreptslă vitoare, dar ele nu sunt şi nu pot fi 
nişte acte goale de conţinut, fără temei şi scop, repetabile şi intrate în 
obişnuinţă, ci ele exprimă o atitudine de conştiinţă fermă, liberă, smerită şi 
limpede. 


Postul adevărat este asociat de Biserică cu rugăciunea Stăruitoare. Această 
alăturare a postului cu rugăciunea dă expresia obiectivă a legăturii noastre 
cu Dumnezeu, căci, cu cât postul este mai susţinut, cu atât rugăciunea 
noastră este mai adâncă şi mai vie. 


În acest înţeles postul şi rugăciunea, ca arme ale duhului de luptă contra răului, 
depăşesc graniţele obişnuite ale zilelor calendaristice stabilite şi se perma- 


nentizează ca normă de viaţă a credincioşilor. 


Postul şi rugăciunea se împlinesc şi se definesc reciproc. 


N zzz7—7—7—7—7—7—7—=2== 


Aşadar, postul şi rugăciunea sunt, pe de o parte, mijloace intime de exprimare a 
raportului nostru cu Dumnezeu: trăiri subiective, individuale, care implică pe 
fiecare credincios; dar, pe de altă parte, ele lucrează în afară, rodesc nemijlocit 
atât în lupta contra răului, a ispitelor, a patimilor şi a păcatelor, cât şi în relaţiile 
noastre cu semenii noştri, în mod pozitiv. 


În acest chip, postul şi rugăciunea nu devin scop în sine, ci ele se interpătrund 
cu întreaga noastră ființă morală; cu credinţa, cu virtutea şi cu faptele cele bune. 
Pentru aceasta, locul şi însemnătatea postului şi a rugăciunii în viaţa creştină 
sunt de o importanţă deosebită. În acest fel să încercăm, pe cât este cu putinţă, 
să înţelegem rolul postului şi al rugăciunii, locul şi rostul lor pentru viaţa de aici 
şi cea de dincolo, pentru fericirea şi mântuirea noastră. 


Să considerăm postul ca un mod de viaţă, plin de bucuria de a trăi în 
curăţenie şi Duh, exteriorizat în lumina feţei şi în pacea Duhului. Aşa cum 
ne-a învăţat Mântuitorul: “Tu când posteşti unge-ţi capul tău şi faţa ta o 
spală” (Mat., 6, 17), adică, fiţi bucuroşi, fiţi veseli. Căci pe de o parte, postul 


opreşte pornirile rele ale vieţii, ceea ce-i un mare folos, iar pe de altă parte, 
postul ne oferă un curat izvor de virtuţi, care înseamnă cel mai mare folos şi 
răsplată pentru noi, făgăduită de Dumnezeu celui ce posteşte: “Tatăl vede pe cel 
ce posteşte şi îi va răsplăti lui”. 


Este adevărat şi verificat că în fiinţa omului se duce o luptă surdă, între pornirile 
trupului şi năzuinţele sufletului. Sfinţii Bisericii, mari postitori şi rugători, au 
arătat aceasta. Sfântul apostol Pavel a pus în lumină, în chip dumnezeiesc, acest 
adevăr şi tot el mărturiseşte că din această pricină îşi supune trupul unui sever 
exerciţiu, pentru a-l face să asculte, în pace, graiurile duhului (Romani, 8, 4-10). 


Postul creştin este un mare proces de curăţire a sufletului şi a trupului, ca să 
ne facă vrednici de a sluji lui Dumnezeu şi de a ne împărtăşi cu EL. 


Postul este deci, o normă de viaţă creştină. EL a fost instituit de Dumnezeu la 
facerea lumii, prin porunca de a nu mânca din fructul oprit (Fac., 3, 16). De la 
Moise la ultimul prooroc al Vechiului Testament, Sfântul loan Botezătorul, toţi 
au postit. La fel toți patriarhii şi drepţii Vechiului Testament. 


Mântuitorul lisus Hristos spiritualizează postul. EI însuşi şi-a început activitatea 
în istorie după ce a postit şi s-a rugat 40 de zile în pustie (Mat., 4, 1-2). Sfinţi 
Apostoli au postit, iar Sfântul apostol Pavel ne îndeamnă explicit la post (| Cor., 
7, 5). Sfinții Părinţi, mari postitori, au arătat valoarea postului şi ne-au îndemnat 
să-l practicăm. 


Pentru mm 127 este leacul adevărat al trupului şi al 
sufletului, iar zice: “Primii noştri părinţi au fost 
izgoniți din Rai pentru că n-au ţinut postul poruncit lor; noi trebuie să postim 
ca să intrăm din nou în Rai” sau “adevăratul post este îndepărtarea de la rău, 


înfrânarea limbii, înfrânarea mâniei, lepădarea pofielor, a defăimării şi 
minciunii”, 


“Postul, spune UOEDEEERISĂ, curăteşte inima, ridică sufletul şi-l închină 
către căinţă, depărtează răul, potoleşte văpaia poftelor şi aprinde flacăra 
credinţei”. 


Avem pildă supremă în acest sens pe însuşi Mântuitorul Iisus Hristos, pe Sfinţii 
Apostoli şi pe Sfinţii Bisericii, care sunt expresii de cea mai înaltă ţinută de 
realizare a noastră pe scara valorilor morale, pentru care postul şi rugăciunea au 
constituit o condiție cerută pe drumul spinos al cunoaşterii adevărate a lui 
Dumnezeu. 


Postul este o jertfă a fiecăruia, pentru că postul nu este un tipar rigid, care se 
aplică uniform tuturor, indiferent de puterile fiecăruia. Contează, în cea mai 
mare măsură, puterea spirituală a fiecăruia, până la atingerea limitelor de sus ale 
capacităţilor noastre, postul şi rugăciunea devenindu-ne unitate de măsură. 


Dar pentru ca postul să realizeze o cât mai perfectă armonie intimă între trup 
şi Suflet, între om şi obşte şi între credincios şi Dumnezeu, el trebuie să se 
împletească cu rugăciunea. Această împletire ni se înfăţişează ca o necesitate 
cerută a echilibrului şi a frumosului moral-spiritual. 


Ştim că rugăciunea este legătura noastră intimă şi directă cu Dumnezeu; ea 
este o comuniune de viaţă cu divinitatea. Prin ea preamărim, mulțumim şi 
cerem ajutorul lui Dumnezeu. Ea alungă ispitele, şterge păcatele, mijloceşte 
mântuirea, atunci când ea izvorăşte dintr-o credinţă puternică. Dumnezeu ne- 
a spus să-L “chemăm la vreme de necaz” (Ps., 49 15) şi ştim că “EI ne ajută” 
(Ps., 68), pentru că Domnul lisus ne-a fagăduit: “cere şi ți se va da, bate şi ţi se 
va deschide”. 


Trebuie să ne rugăm cu timp şi fără timp (Luca, 18, 1), pentru că numai 
rugăciunea învinge răul deznădejdii noastre şi ne întăreşte puterea duhului în 
lupta cu păcatul: “Privegheaţi şi vă rugaţi ca să nu cădeţi în ispită, căci duhul 
este plin de râvnă; dar trupul e neputincios”, ne îndeamnă Domnul lisus 
Hristos (Mat., 26, 41). 


Tăria noastră în trezire duhovnicească ne-o dă rugăciunea şi postul “căci 
protivnicul ne dă târcoale ca un leu care răcneşte căutând pe cineva să 
29) 


înghită” (| Pentru, 5, 8). Ca legătură plină de taină a omului cu veşnicul, 
spune un mare trăitor creştin, * 


ie ter Rugăciunea este o necesitate de viaţă a sufletului nostru, fără de 


care el se sufocă, ca trupul fără oxigen. 


Istoria vieţii şi mântuirii creştine este o lungă cale a rugăciunii noastre, deschisă 
către Dumenzeu. De la Adam până la Sfântul loan Botezătorul, toți drepții şi 
proorocii Vechiului Testament s-au rugat. 


Însuşi Mântuitorul, care a restabilit legătura dintre Dumnezeu şi om, s-a rugat şi 
ne-a învăţat pe noi să ne rugăm, dându-ne atotcuprinzătoarea Rugăciune domn- 
cască sau Tatăl nostru, în care uneşte toate cererile în ruga “Facă-se voia Ta”, 
adică să ne potrivim, în rugăciune, voia noastră după voia lui Dumnezeu, 


care cunoaşte inima şi trebuinţele noastre. Sfinţii apostoli au vie-ţuit într-o 
continuă rugăciune şi lucrare de propovăduire a Sfintei Evanghelii. 


Sfântul apostol Pavel ne îndeamnă ca “rugăciunea să fie stăruitoare (Rom. 12, 
12), şi să facem, în toată vremea, prin Duhul, tot felul de rugăciuni” (Efes 6, 
18), şi în orice loc, fără mânie şi îndoieli (| Tim. 2, 8). 


Sfinţii Părinţi S-au rugat şi au lăsat pagini nemuritoare des 


Ce luptă este mai încordată şi biruință mai mare decât lupta cu noi înşine şi cu 
puterile întunecate care ne asaltează şi biruinţa asupra noastră şi asupra celui 
rău. Atunci ne vom învinge şi vom fi stăpâni pe noi, când ne vom lăsa conduşi 
de puterea duhului, a rugăciunii şi a postului. 


Prin aceste două virtuţi, creştinul se înduhovniceşte pe măsura puterii şi voinţei 
lui, care acționează luminat în câmpul harului divin cu care colaborează în 
vederea mântuirii. 


Postul şi rugăciunea Sunt puteri de sus, care înveşnicesc pe om încă de aici, 
şi-l conduc, ajutându-l să se ridice treaptă cu treaptă, spre limanul fericit al 
învierii. 


Dacă postul şi rugăciunea lucrează în ființa noastră, a fiecăruia din noi, ele 
produc, prin caracterul lor comunitar obştesc, o întreagă serie de virtuţi obşteşti, 
ce stau la baza vieţii creştine, tocmite pe dreptate, dragoste, respect reciproc, 
încredere, cinste, demnitate etc. În acest chip rugăciunea şi postul devin 
mijloace de unitate umană şi creştină, de solidaritate în dragoste, înlăturând 
egoismul, nedreptatea, asuprirea care generează ura, vrajba, răutatea şi 
neînţelegerea dintre oameni şi popoare. 


Numai când ne vom elibera de slăbiciuni şi păcate vom vedea adevărata statură 
şi autentica noastră armură a sufletului, de adevăraţi fii ai lui Dumnezeu. Numai 
prin lupta ce o ducem cu păcatul, prin rugăciune şi post, întrezărim Împărăţia 
Cerurilor deschizându-se pentru noi. 


Părintele Iosif Trifa, tâlcuire la Evanghelia Duminicii a III-a din Postul 
mare (a Sfântului loan Scărarul) - Ceva despre rugăciunea cea adevărată 


Să luăm aminte! „Duhul cel mut“ care-l chinuia pe tânărul din evanghelie se 
află şi astăzi printre noi. Patimile cele rele şi păcatele sunt tot atâtea duhuri rele 
care tulbură şi chinuiesc pe oamenii cuprinşi de ele. Mântuitorul ne spune că 
aceste „duhuri mute“ nu se pot alunga cu nimic altceva decât cu post şi 
rugăciune. Despre post am vorbit mai înainte. Acum vom vorbi ceva despre 


rugăciune. 


Multe am avea de spus despre darul rugăciunii. Cu ajutor de la Domnul de Sus 
vom scrie cândva o carte întreagă despre rugăciune. Acum vom spune pe scurt: 
ce dar mare ne este nouă rugăciunea!... Ce lipsă mare avem noi de acest dar... 
şi ce binecuvântări revarsă asupra noastră rugăciunea cea adevărată! 


Mare dar este nouă rugăciunea. Prin rugăciune noi vorbim cu Dumnezeu. 
„Eu, care sunt pământ şi 
cenuşă — zice Avraam — am început Să grăiesc cu Dumnezeu“ (Fac. 18, 27). 


Când mergi la un domn mai mare din lumea aceasta, trebuie să-l cauţi pe la 
toate uşile, cu pălăria în mână; şi întrebarea e: te ascultă ori ba? Pe la uşile 
miniştrilor din Bucureşti am văzut mulţime de oameni şi puţini aveau norocul să 
fie primiţi şi ascultați. Într-o audienţă mai înaltă, la rege, nu poate pătrunde 
orice muritor. De când eram la ţară, îmi aduc aminte de un om ce spunea şi se 
lăuda pe toate drumurile că el a vorbit cu regele. ŞI, iată, prin rugăciune, noi 
putem vorbi oricând şi oriunde cu Regele regilor şi cu Domnul domnilor. Ce dar 
mare! 


Ce lipsă mare avem noi de acest dar! 
Un creştin adevărat nu poate trăi fără 


această răsuflare. Cel care nu se roagă este un fel de mort cu sufletul... este un 
fel de mut cu sufletul. Dumnezeu n-are copii muţi. Un adevărat copil al lui 
Dumnezeu vorbeşte neîncetat prin rugăciune cu Tatăl Ceresc. 


Ce daruri şi binecuvântări ne aduce rugăciunea! Prin ea ne atingem neîncetat 
cu Cerul, cu Dumnezeirea. Prin ea primim neîncetat daruri şi putere de Sus 
pentru lipsurile vieţii noastre sufleteşti şi trupeşti. 


Vom spune însă îndată că numai rugăciunea cea adevărată aduce aceste daruri. 
lar rugăciunea cea adevărată trebuie să aibă două lucruri mari: trebuie să-L aibă 
pe Domnul şi Jertfa Crucii şi pe Duhul Sfânt şi Focul cel Ceresc. 


III Si ne rugăm în numele Domnului 


lisus. Este aceasta o condiție pe care Evanghelia şi Mântuitorul ne-o arată 
precis: „Amin, amin zic vouă că orice veţi cere de la Tatăl, în numele Meu, vi 
se va da vouă“ (loan 16, 23). „Veţi cere în numele Meu şi Eu voi ruga pe Tatăl 
pentru voi“ (loan 16, 26). Vai, eu cât am stat prin şcoli nu mi-a spus nimeni cu 
apăs acest lucru: Să mă rog în numele Domnului lisus Hristos. Mi s-a spus că 
trebuie să mă rog aşa şi aşa... mi s-a spus şi despre mijlocirea sfinților, dar nu 
mi s-a spus despre marele Mijlocitor al rugăciunilor mele, despre lisus 
Mântuitorul. 


Viaţa noastră are putere numai la picioarele Crucii. Aici este împăcarea noastră 
cu Dumnezeu şi legătura noastră cu cerul. Aici este şi puterea rugăciunilor 
noastre. Rugăciunea cea cu putere este numai aceea care vorbeşte prin Jertfa 
Crucii de pe Golgota, prin acest minunat „telefon“ ce ni l-a lăsat Mântuitorul să 
vorbim, prin el, cu Dumnezeu. 


Voi spune o asemănare: Mai zilele trecute, am văzut aici, la oraş, un sătean 
aşteptând la o poartă. 


— Pe cine aştepţi aici, bădicule dragă? 

— Apoi, cinstite părinte, aici locuieşte domnul cutare. Am o rugăminte la el şi 
aştept de două ceasuri. Poarta e încuiată, bag seamă că nu-i nimeni acasă. 
— O, dragul meu, i-am răspuns eu, dumneata aştepţi aici în zadar. Trebuie să 
suni clopoţelul de la poartă. Uite, apasă pe bumbul (butonul) ăsta şi un 
clopoțel va înştiinţa îndată pe cei dinăuntru că cineva aşteaptă aici afară! 
Omul a sunat şi îndată i s-a deschis poarta. Domnul era acasă. 


Ce minunată icoană este aceasta, mai ales, pentru creştinii care nu se roagă! Aşa 
sunt şi cei care nu se roagă. Ei stau copleşiți de lipsuri şi necazuri trupeşti şi 
sufleteşti. Uşa îndurării lui Dumnezeu este lângă ei, dar ei nu sună clopoţelul. 
Nu cunosc rugăciunea. 


Omul ce sta la poartă îl cunoştea pe domnul de care avea lipsă; avea şi o 
rugăminte către el, dar nu ştia cum să intre la el. Cunosc oamenii pe 
Dumnezeu, dar mulţi nu ştiu a pătrunde cu rugăciunea până la EI, pentru că 
nu folosesc „clopoţelul“, nu folosesc Golgota, nu se roagă în numele 
Domnului lisus. Să ne rugăm în numele Domnului lisus, Cel răstignit pentru 
noi şi pentru păcatele noastre. Să cerem totul prin Sângele Lui, să-L rugăm pe 
EI să prezinte rugăciunile noastre în fața Tatălui Ceresc. 


să ne rugăm cu ajutorul Duhului Sfânt. 
Domnul lisus ne-a lăsat pe Duhul Sfânt să ne înveţe ce să vorbim, cum să 
vorbim şi cum să trăim. Pe Duhul Sfânt să-L rugăm să ne înveţe şi a ne ruga. 
Dascălul cel adevărat al rugăciunii nu este Catehismul, nici regulile rugăciunii, 
ci este Duhul Sfânt. Numai cei din şcoala Duhului Sfânt ştiu să se roage cu 
putere. Numai cu ajutorul Duhului Sfânt putem cobori foc ceresc în rugăciunile 
noastre şi în sufletul nostru. 


Când în rugăciunile noastre se află Golgota şi Duhul Sfânt, atunci avem 
rugăciunea cea caldă. Rugăciunea celor mai mulți creştini este o rugăciune a 
buzelor, a gurii. Buzele se muncesc şi aleargă înainte, dar inima stă pe loc. O 
astfel de rugăciune este ca şi când ai trage, de jos, un clopot din turn, şi limba 
clopotului se mişcă încoace şi încolo, dar nu atinge clopotul. Clopotul e mut. 
Aşa sunt toate rugăciunile din care lipseşte Golgota şi Focul Duhului Sfânt. 
Rugăciunea nu trebuie să fie atât o larmă mare a gurii şi a buzelor, ci mai ales o 
aprindere, o grăire, o suspinare a inimii. Spun încă o dată că rugăciunea celor 
mai mulți creştini este o rugăciune a buzelor, a gurii. Buzele se muncesc şi 
aleargă înainte, dar inima stă pe loc. Îndeosebi noi, românii, avem rugăciunea 
buzelor. 


Mustrarea Mântuitorului: „Neamul acesta cu buzele mă cinsteşte, dar cu inima 
este departe de Mine“ parcă apasă în special rugăciunile noastre. 


Ba încă mai mult decât atât: cu gura cu care ne rugăm dimineaţa, cu aceeaşi 
gură blestemăm şi înjurăm mai târziu, ca şi când din acelaşi izvor ar putea ieşi şi 
apă dulce şi apă otrăvită. Ne rugăm dimineaţa lui Dumnezeu, dar toată ziua 
trăim o viaţă fără EI. O astfel de rugăciune nu ajută la nimic. 


Prin rugăciune trebuie să omorâm mereu păcatul şi să-l scoatem din viaţa 
noastră. Rugăciunea nu poate petrece laolaltă cu păcatul. Ori rugăciunea omoară 
păcatul, ori păcatul omoară rugăciunea. 


Rugăciunea nu trebuie să fie a buzelor tale, ci mai ales a inimii tale. Căci din 
prisosul inimii vorbeşte gura, zice Mântuitorul (Mat. 12, 34). Aşa şi la 
rugăciune, căldura şi dragostea dinăuntru trebuie să mişte buzele din afară. 
Rugăciunea trebuie să iasă dintr-un adânc al sufletului, precum se ruga David, 
zicând: „Din adâncul sufletului am strigat către Tine, Doamne“. 


Când te rogi, trebuie să stai în faţa lui Dumnezeu cu toată fiinţa ta, cu toată 
inima şi cu tot sufletul tău. „Rugatu-m-am Feţei Tale cu toată inima mea... 
Intins-am către Tine mâinile mele, sufletul meu ca un pământ fără de apă“ 
(Ps. 142). 


Când te rogi, sileşte-te ca toată vorba ta să fie rostită rar, cu înţeles, cu 
pricepere, cu duh, pentru că nu mulţimea vorbelor face rugăciunea bună, ci 
căldura, înţelegerea şi duhul cu care te rogi. Dacă, rugându-te cu pricepere, 
cu duh, cu inimă şi căldură, vei simţi că se aprinde ceva în sufletul tău, vei 
simţi că mâinile ţi se strâng mai tare împreună şi ochii ţi se umezesc, atunci 
Să ştii, dragă cititorule, că te rogi cu mare folos pentru sufletul tău. 


Rugăciunea apărătoare contra lui satan 


Rugăciunea cea adevărată este şi cea mai bună armă contra 1spititorului şi a 
ispitelor lui. 


Despre un rege se spune că, voind să se bată cu un alt rege, a trimis spioni Să 
vadă cu ce fel de vrăjmaş are de lucru. Spionii se întoarseră spunând că pe 
regele şi oamenii din acea ţară i-au văzut rugându-se. „Cu astfel de oameni 
nu-i de luptat“ — zise regele — şi trimise spionii în altă parte. De aici veni veste 
că oamenii beau şi chefuiesc. Regele s-a sculat cu război asupra lor şi i-a 
bătut. 

Aşa face şi diavolul. EI îşi trimite spionii lui să cerceteze unde ar fi suflete de 
cucerit: 

— Aghiuţă, du-te la omul acela şi acela să vezi de se roagă ori ba! 

La 0 săptămână: 


— Am fost, Întunecimea voastră, şi pe omul acela l-am aflat chefuind şi 
suduind. Nici n-am mai aşteptat alt ordin, ci îndată l-am înfrânt ca pe o 
muscă. 

— Tartore, du-te la omul acela şi acela să vezi cum se roagă! 

Peste o săptămână: 

— Am fost, Întunecimea voastră, şi l-am aflat rugându-se. Mă aşteptam să mi 
se facă rău de rugăciunea lui, dar m-am putut apropia fără nici o primejdie. 
Rugăciunea lui era fără putere. Duşmanii noştri cei mari — Golgota şi Duhul 
Sfânt — nu erau în rugăciunea lui. Rugăciunea lui era mai mult o datină 
goală. Cu gura cu care zicea dimineaţa Tatăl nostru, cu aceea ne lăuda pe 
noi, toată ziua, cu sudalme, minciuni şi alte lucruri plăcute iadului nostru. 
Rugăciunea lui nu este nici o primejdie pentru noi. 

— Tartore bătrân, du-te de vezi cum se roagă omul acela şi acela! 

La 0 săptămână: 

— Am fost, Întunecimea voastră, dar nu m-am putut apropia! De departe m-a 
izbit puterea cu care se ruga. Mi s-a făcut rău şi a trebuit să fug. Nu putem 
face nimic altceva decât să aşteptăm, poate cumva omul acela va mai Slăbi în 
rugăciune. 


Cam aşa se prezintă rugăciunile noastre faţă de atacul diavolului. In care din 
aceste trei clase este rugăciunea ta? 


În evanghelia de duminică, rugăciunea este arătată ca un mijloc — ca singurul 
mijloc — pentru a-l alunga pe satan şi ispitele lui. De un suflet care se roagă în 
duh şi cu putere, diavolul nu se poate apropia. 


Să nu uităm că diavolul, oricât de mişel ar fi, este tot numai un şarpe ce se 
târăşte pe pământ. Câtă vreme noi avem şi folosim aripile rugăciunii, uşor ne 
putem apăra de el. Dar e rău când ne-am pierdut aripile. Un creştin ce nu se 
roagă este ca o pasăre ce şi-a pierdut aripile. lar cel care nu se roagă cum trebuie 
este ca o pasăre cu aripile stricate. Pe o astfel de pasăre, ce nu poate zbura, 
repede o înşfacă şarpele-diavol cu ispitele lui. 


Un creştin adevărat Stă totdeauna cu aripile gata de zburat, gata de 
rugăciune. El se roagă în toată vremea şi în tot locul. 


Ciocârlia se înalță în soare şi în lumină cântând. Aşa e în firea ei, în sănătatea ei, 
în viaţa ci. Aşa e şi creştinul cel adevărat. EI simte o lipsă, o plăcere 
sufletească să-şi desfacă mereu aripile rugăciunii şi să se înalțe cu ele spre 
cer, spre Dumnezeu... Aşa te rogi tu? 


Câţiva oameni de rugăciune din Biblie 


Biblia, această binecuvântată Carte a lui Dumnezeu, este plină de învățături şi 
pilde ce ne arată cum să ne rugăm cu folos de mântuire. Toţi aleşii Domnului au 
fost oameni de rugăciune. Orice creştin adevărat trebuie să fie om de rugăciune. 


În chipul de mai jos se văd cinci dintre cei mai mari „eroi“ ai rugăciunii din 
Biblie: Moise, Ana, David, Preacurata Fecioară Maria şi bătrânul Simeon. 
Viaţa lor a fost o viaţă de rugăciune. Viaţa lor este cea mai minunată predică 
şi învăţătură despre cum trebuie să ne rugăm cu dar şi folos de mântuire 
sufletească. 


Ce pildă măreaţă de rugăciune este, spre exemplu, Moise şi viaţa lui! Toate 
întrebările, toate necazurile, toate frământările sale şi ale poporului său Moise le 
depunea cu rugăciune la picioarele Domnului şi aştepta răspunsul Lui: 
„Doamne, ce să fac?“ întreba Moise în faţa tuturor încercărilor (Ieşire 17, 4). 
Nimic nu făcea, nimic nu plănuia fără să-L întrebe pe Dumnezeu, prin 
rugăciune, şi fără să aştepte răspunsul Lui. 


Tot aşa făcea şi David, celălalt „erou“ al rugăciunii din Vechiul Testament. 
Toate plângerile lui, toate cererile, toate bucuriile, ca şi toate necazurile, David 
„le revărsa“ prin rugăciune înaintea Domnului şi aştepta în linişte şi cu 
încredere răspunsul Lui. 


Ce pildă frumoasă de rugăciune este şi Ana, proorociţa, care se adâncea atât de 
mult în rugăciune, încât Eli, preotul, spunea că-i beată... „O, nu, domnul meu, 
zicea Ana, eu nu Sunt beată, ci îmi revărs sufletul înaintea Domnului!“ ( 
Regi 1, 15). 


Rugăciunea cea adevărată este un fel de „beţie“ a Duhului Sfânt. Duhul 
Sfânt are şi El puterea de a-l „îmbăta“ 


Ce pildă sfântă şi măreaţă de rugăciune este şi Preacurata Fecioara Maria! 
Printr-o viaţă de rugăciune s-a învrednicit Preacurata de cel mai mare Dar pe 
care L-a primit vreodată un om pământean. 


Ce păcat neiertat vor avea acei nesocotiţi (sectari) care n-au decât 
cuvinte de hulă pentru cel mai curat şi desăvârşit vas din lume, pe care cerul l-a 


ales şi l-a folosit în lucrarea cea mare de mântuire a neamului omenesc! 


Ce pildă măreaţă de rugăciune este şi bătrânul Simeon, care, la sfârşitul unei 


vieţi de rugăciune, s-a învrednicit să-L primească în braţele sale pe Mesia! O 
viaţă de rugăciune se învredniceşte şi azi de acest dar. 


Domnul lisus Şi-a început lucrarea cu patruzeci de zile de post şi 
rugăciune. A lucrat rugându-Se şi Şi-a încheiat lucrarea cu cea mai mişcătoare 
rugăciune din câte s-a auzit vreodată pe acest pământ: cea din grădina 
Ghetsimani şi cea de pe Crucea Golgotei, când Se ruga: „Tată, iartă-le lor... “. 


Nopți întregi petrecea Domnul Hristos în rugăciune. „Jar noaptea, ieşind, Se 
ruga în muntele Măslinilor“ (Luca 21, 37). În grădina Ghetsimani EI S-a rugat 
cu sudori de sânge. „Și, rugân-du-Se, se făcuse sudoarea Lui ca picăturile de 
sânge ce cad pe pământ. 

Viaţa noastră trebuie să fie o viaţă neîncetată de rugăciune. Domnul lisus i-a 
învățat pe Apostoli cum să se roage (Luca 11, 1), iar nouă ne-a trimis pe 
Duhul Sfânt, să ne înveţe cum să ne rugăm. Duhul Sfânt este Dascălul cel 
mare al rugăciunii. Rugăciunea cea adevărată se poate învăţa numai în şcoala 
Lui. Duhul Sfânt ne învaţă să ne rugăm cu credinţă, cu foc, cu putere. Duhul 
Sfânt ne învaţă să ne rugăm nu numai din buze şi din cărţi, ci şi din prisosul 
nostru cel sufletesc. 


Un om îmi spunea că a pierdut cartea de rugăciuni şi, din pricina asta, nu s-a 
putut ruga două săptămâni de zile. Cei din şcoala Duhului Sfânt se pot ruga şi 
fără carte. Şcoala aceasta face şi azi „eroi“ ai rugăciunii. 


Rugăciune 


Iisuse, preadulcele nostru Mântuitor! Odinioară, Apostolii Tăi s-au apropiat 
de Tine, rugându- Te: Doamne, învaţă-ne să ne rugăm! 


Doamne, învaţă-ne şi pe noi să ne rugăm! Învaţă-ne să ne rugăm prin Tine şi 
Jertfa Ta cea sfântă. Învaţă-ne să cerem totul prin Sângele Tău şi Jertfa Ta 
cea sfântă. Învaţă-ne să ne aplecăm cu toate rugăciunile noastre şi cu toate 
cererile noastre la picioarele Crucii Tale. 


În rugăciunile noastre, lisuse Doamne, noi cerem un Singur lucru: Te cerem 
pe Tine, Doamne! Te cerem să fii al nostru şi noi Să fim ai Tăi. Te cerem 
numai pe Tine, Doamne, căci, dacă Te avem pe Tine, avem totul; şi dacă nu 
Te avem pe Tine nu avem nimic. Fă ce vrei cu noi şi cu rugăciunile noastre, 


Doamne. Miluieşte-ne cu îndurările Tale când vei afla de bine, loveşte-ne cu 
nuiaua când nu se va putea altcum. Dă-ne şi hrană dulce şi dă-ne şi 
medicamente amare. 


Duhule Sfinte şi de viaţă Făcătorule! Tu eşti Învățătorul nostru cel mare pe 
Care ni L-a lăsat Mântuitorul să ne înveţe cum trebuie să ne rugăm. Pune, 
Duhule Sfinte, căldură şi foc ceresc în rugăciunile noastre! Trezeşte-ne 
neîncetat la rugăciune şi priveghere, până va sosi clipa cea sfântă Să trecem 
în lumea unde răsună neîncetat cântările şi rugăciunile cele cereşti. Amin. 


(Părintele Iosif Trifa, Tâlcuirea Evangheliilor duminicilor de peste an) 


Traian Dorz - Meditaţii la Apostolul din Duminica a IV-a Postului mare — 
a Sfântului loan Scărarul - A aşteptat cu răbdare 


„Și astfel, fiindcă a aşteptat cu răbdare, a dobândit făgăduinţa“. (Evrei 6, 15) 


Se spune că la darea Legii pe Sinai lui Moise pentru poporul Său, mai erau 
acolo, nevăzuţi pentru Moise, dar prezenţi, chemaţi şi aduşi de voia lui 
Dumnezeu şi de puterea Lui, încă şaptezeci de profeţi. Câte unul din fiecare 
neam care era atunci sub cer. Fiecare pentru neamul său. 


Și astfel fiecare a auzit în acelaşi timp şi a văzut în acelaşi fel ca Moise pe 
Domnul Dumnezeu, dându-i fiecăruia aceeaşi Lege, spre a fi învățată şi 
împlinită întocmai de către acel profet şi acel popor. Dar fiecare credea, aşa ca 
şi Moise, că Dumnezeu 1 Se adresează doar lui însuşi şi doar poporului său. 
Întocmai aşa a şi voit Dumnezeu. 


Dar când fiecare profet s-a întors la poporul său, ceilalți profeţi, afară de Moise, 
s-au dovedit fie neînţelepţi, fie neascultători, şi fiecare a învăţat altfel pe ai lor. 
Nici unii n-au înţeles şi n-au ascultat Legea şi poruncile Domnului, ci şi-au dat 
alte legi şi alte porunci, fiecare. Astfel că în locul Singurului Dumnezeu ei şi-au 
făcut mai mulţi zei, idoli, divinităţi, cărora au început să li se închine. 
Ci numai Moise s-a dovedit a fi singurul profet şi înţelept, şi ascultător. Şi 
numai poporul lui Israel s-a dovedit a fi singurul popor şi temător de Dumnezeu 
şi cinstitor al Lui. 


Pe tot de-a lungul împlinirii însărcinării sale primite în chip minunat şi 
cutremurător de la Dumnezeu, atât prin rugul aprins de pe muntele lui 
Dumnezeu, Horeb, cât şi prin cerul aprins de pe muntele lui Dumnezeu, Sinai, 
profetul şi omul lui Dumnezeu s-a dovedit plin de cele două virtuți mai înalte 
care se cer fiecărui profet al lui Dumnezeu: credinţa faţă de Dumnezeu şi 
răbdarea faţă de popor. 


În cartea Exod, la capitolul 3 şi la capitolul 19, Cuvântul Domnului arată pe larg 
aceste două mari momente şi împrejurări din viaţa lui Moise. 


Dar în toată desfăşurarea dintre aceste două momente mari precum şi în cea de 
dinainte şi de după ele, Moise, alesul lui Dumnezeu, s-a dovedit totdeauna un 
vrednic fiu şi urmaş al tatălui său Avraam, despre credinţa şi răbdarea căruia 
vorbeşte atât de frumos aici Sfântul Apostol Pavel. 


Ce minunaţi sunt fiii înţelepţi care nu uită pildele şi virtuțile sfinte ale marilor 
lor înaintaşi! 


Ce minunaţi urmaşi a avut marele om al lui Dumnezeu, Avraam. Acest înalt 
munte al credinţei este urmat şi însoțit de munţi tot aşa de înalți ca el: Moise, 
David, Isaia... Petru, loan, Pavel... loan, Vasile, Iosif... 


De la Moria, muntele jertfei lui Avraam, la Sinai, muntele jertfei lui Moise, şi 
până la Golgota, muntele jertfei lui Hristos, lanţul munţilor lui Dumnezeu 
cuprinde un şir de piscuri unic de strălucite şi de frumoase în toată istoria 
minunată şi veşnică a poporului lui Dumnezeu de dincolo de Marele Hotar care 
nu desparte, ci uneşte aceste două emisfere care alcătuiesc împărăţia lui 
Dumnezeu din existenţa aceasta. 


Înfăţişându-ni-l aici pe Avraam ca o pildă de credinţă puternică şi de răbdare 
îndelungă, sfântul apostol ne arată că Avraam a învăţat aceasta de la 
Dumnezeu. 


Dacă de la început Dumnezeu a poruncit: Fiţi sfinţi, căci Eu sunt Sfânt! (Lev 
20, 26), aceasta însemna atunci, şi astăzi, şi în veci că oricine se apropie de EI şi 
vrea să aibă parte de mântuirea Lui trebuie să-şi dea neîncetat şi toate silinţele 
să ajungă şi el părtaş acestei sfinţenii, cum este părtaşă mlădiţa de vie naturii 
butucului ei, trăind şi rodind prin el. 


Fiul meu şi sufletul meu, ia şi tu seama la aceste adevăruri şi înalță-ţi mereu 
privirile, ca să-ţi înalți mereu trăirea şi viitorul spre EI, prin EI, până la EI! 


(Traian Dorz, Hristos — Puterea apostoliei) 


Traian Dorz - Crede tot Cuvântul 

Crede tot Cuvântul spus de Dumnezeu, 
pentru cel ce crede nu-i nimic prea greu, 
crede că asemeni celui împlinit 

o să se-mplinească şi cel profețit. 


Crede, crede, crede 
tot ce-a zis Iisus, 
toate-au să se-ntâmple 
chiar cum Ela spus. 


Crede că EL, Scutul neamului trecut, 
va fi Scut şi-acelui încă nenăscut; 
crede că EI, Stânca celor mântuiţi, 
va da har şi celor încă ispitiți. 


Crede-L că El este cu al Lui popor, 
crede-L că-i El drumul cel mântuitor, 
crede-L că-i mai tare decât toţi mereu, 
crede-L, că-i Cuvântul spus de Dumnezeu. 


Vlad Gheorghiu - Mai mult decât toate, lisuse 


Când vara-i prea plină de soare 
ŞI nu-i sus pe cer nici un nor, 
Tu-mi vii cu atâta răcoare 

că rănile nici nu mai dor. 


Iisuse, Prea dulce lisuse, 

Mai mult decât toate, pe Tine Te ador! 
Când drumul mi se-mpotmoleşte 

în viforul aprig şi-n ger, 

iubirea-Ți atât mă-ncălzeşte... 


Nimic nu-mi mai vine să-Ţi cer! 
Când valuri se-ntrec să m-atragă 
spre-adâncuri de singurătăţi, 

atunci Tu-mi întinzi mâna-Ţi dragă 
şi-n toată splendoarea Te-arăţi. 


Când gheare vrăjmaşe aripa 
mi-o frâng, sfârtecând pân” la os, 
ce moale Ți-e mâna în clipa 
când vii să-mi legi rana duios! 


Şi când uneori mi-i pe şesuri 
cu fluturi şi flori presărat, 

ce dulce şoptire, ce versuri 

mă cheamă, spre iad să n-abat! 


Şi chiar lumea toată de-mi vine 


cu soare, sau cântec, sau zbor, 
pe Tine, pe Tine, pe Tine, 
mai mult decât toate Te-ador... 


Pr. Anthony M. Coniaris - Duminica a IV-a din Post - “Cred, Doamne! 
Ajută necredinţei mele.” 


Într-o zi un tată l-a adus pe fiul său bolnav la Iisus, cu speranţa slabă că acesta I- 
ar putea vindeca. EI i-a spus lui lisus: “Învăţărorule, am adus la Tine pe fiul 
meu, care are duh mut”. Tatăl a continuat spunând că duhul necurat de care 
este posedat fiul său îl chinuie pe acesta. De multe ori băiatul s-a aruncat în 
flăcări şi era să moară ars. Alteori a căzut în apă şi era să se înece. A fost o 


persoană chinuită, care a suferit foarte mult. Se arunca la pământ şi făcea spume 
la gură. Tatăl era disperat să găsească o vindecare. A căutat cele mai bune 
tratamente medicale, dar fără succes. In final şi-a adus fiul la ucenici. Nici ei nu 

l-au putut ajuta. Plângerea tatălui adresată lui lisus este dureroasă: 
ucenicilor Tăi să-l alunge, dar ei n-au putut”. 


... Şi AM ZIS 


“Aduceţi-l la Mine.” 


lisus a spus: “Aduceţi-l la Mine”. Unul dintre marile secrete ale vieţii se găseşte 
în aceste cuvinte: “Aduceţi-l la Mine”. Când suntem bolnavi sau avem o 
problemă, noi creştinii avem întotdeauna la cine să mergem. “Veniţi la Mine 
toţi cei osteniţi şi împovăraţi ”, a spus lisus, “şi Eu vă voi odihni pe voi”. Cât de 
multe strigăte de ajutor auzim în fiecare zi! Dacă încercăm singuri să venim în 
întâmpinarea lor, suntem neajutoraţi. Dar dacă credem în lisus, misiunea noastră 
este aceea de a-i duce pe oameni la Cel care îi ajută cu adevărat. Ca părinți, 
prieteni, patroni, tovarăşi de muncă, putem fi intermediarii Lui, ajutoarele Lui. 
Toţi cei care au nevoie de ajutor îl vor găsi cu adevărat doar la EI. Însă înainte 
de a-i putea duce pe alţii la Hristos, trebuie să mergem noi la El. Trebuie să îi 
lăsăm pe lisus să ne întărească credinţa. Trebuie să îl lăsăm să distrugă 
puterea păcatului din vieţile noastre şi să ne elibereze. Trebuie să îl lăsăm să 
înfăptuiască pentru noi miracolul mântuirii. Apoi nu vom putea să nu îi 
aducem pe alţii la EI. 


“Câtă vreme este de când i-a venit aceasta?” 


lisus s-a purtat cu tatăl într-un mod frumos şi delicat. A început cu întrebarea: 
“Câtă vreme este de când i-a venit aceasta?” Cu siguranţă lisus ştia deja! 
Întrebarea a fost pusă doar pentru a-i da acestui tată curajul de a vorbi despre 
îndelungata lui durere. lisus îi spunea de fapt tatălui: “Mă interesează problema 
ta. Vorbeşte-mi despre ea.” Chiar şi faptul că tatăl a întâlnit un ascultător 
înţelegător a contribuit la uşurarea poverii sale. Există o mare putere 
vindecătoare în a avea pe cineva să te asculte, cineva căruia îi pasă sincer şi 
care te înţelege. 


Tatăl a răspuns la întrebarea Învăţătorului. Şi-a deschis inima în faţa lui 
lisus şi a lăsat să izbucnească amărăciunea care a otrăvit fericirea casei lui în 
toţi aceşti ani. 

“Dacă poţi ceva...” 


În timp ce tatăl îşi spunea povestea tristă, băiatul era din nou apucat de duhul 
necurat. Privind la faţa blândă a galileanului, tatăl a implorat: “Dacă poți ceva, 
ajută-ne, fiindu-Ţi milă de noi”. Cel mai important cuvânt din rugămintea 
omului a fost “dacă” — “dacă poţi ceva”. Putem înţelege de ce tatăl avea îndoieli 
dacă lisus îl putea ajuta sau nu. Fusese dezamăgit de atâtea ori. Băiatul lui avea 
epilepsie din copilărie. Ca orice alt tată, nu lăsase nici o piatră neîntoarsă pentru 


a-l vindeca pe băiat. L-a dus plin de speranţă la fiecare doctor pe care îl ştia. A 
cumpărat fiecare nou medicament care apărea. L-a dus la sinagogă pentru 
rugăciuni. L-a adus chiar şi la ucenicii lui lisus. Toate acestea au eşuat. De 
fiecare dată a fost dezamăgit. Era normal să aibă o anumită neîncredere. 


O persoană poate avea atât de multe probleme, atât de multe dezamăgiri, atât de 
multă amărăciune, atât de multe frustrări încât, după o vreme, începe să se 
îndoiască nu doar de existenţa lui Dumnezeu, ci şi de existenţa a tot ceea ce este 
bun. Se poate ca povara necazurilor să devină atât de mare încât să ne pierdem 
speranţa, şi în acest fel să îl pierdem pe Dumnezeu. Aceasta a fost starea în care 
se afla tatăl atunci când i-a spus lui lisus: “Dacă poţi ceva, ajută-ne, fiindu-i 
milă de no'”. 


“Dacă poţi crede.” 


lisus a răspuns cu un alt “dacă”. “Dacă poţi crede, toate sunt cu putinţă celui 
ce crede.” EI a sugerat faptul că credinţa tatălui are mare importanţă în întreaga 
situație. lisus spune că problema nu este dacă EI are sau nu puterea de a 
vindeca; problema este dacă tatăl crede sau nu că El are această putere. 
Deoarece “toate sunt cu putinţă celui ce crede”. Puterea lui Dumnezeu este 
limitată doar de credinţa noastră. 


Credinţa nu are nici o putere în sine. Doar atunci când aderă la Hristos prinde 
puterea extraordinară a atotputernicului Dumnezeu. Credinţa în sine este goală 
asemenea unei conducte de apă goale, dar atunci când devine legătura dintre 
atotputernicul Dumnezeu şi omul gol, abundența harului Său se revarsă prin ea 
şi umple golul. 


Credinţa noastră în Hristos este aceea care determină câtă putere vom primi de 
la EI. Cupa credinţei noastre poate fi mare sau mică. Vom avea atât de multă 
puritate, atât de multă pace, atât de multă înţelepciune sau blândeţe, sau iubire, 
sau curaj, sau speranţă cât poate să ţină în ea mărimea cupei credinţei noastre. 
Dacă nu primim de la Hristos ceea ce avem nevoie, în loc să dăm vina pe EI, 
trebuie să ne uităm cu atenţie la starea şi la mărimea cupei pe care o aducem la 
EI. “Dacă poţi crede, toate sunt cu putinţă celui ce crede.” Oamenii de ştiinţă au 
crezut că pot să dividă atomul înainte să o facă cu adevărat. Au existat unii care 
au spus că acest lucru nu va fi posibil niciodată, dar a fost. Există putere în 
credință atunci când se bazează pe ştiinţă. Există o şi mai mare putere în 
credinţă atunci când subiectul ei este Dumnezeu. Magia credinţei stimulează o 
putere extraordinară în noi. Ne conectează la gândirea lui lisus. Ne 
conectează la cea mai mare sursă de putere din univers: “Veţi lua putere”, a 
promis lisus, “venind Duhul Sfânt peste voi”. 


“Cred, Doamne! Ajută necredinţei mele. ” 


lisus a făcut două miracole. Nu doar l-a vindecat pe băiatul epileptic; a şi făcut 
să crească credinţa tatălui. De la a spune “Dacă poţi ceva”, disperatul tată a 
ajuns în punctul în care a putut spune: “Cred”. Şi totuşi nu a fost o schimbare de 
la necredinţă la o credinţă totală. Rugăciunea lui: “Ajută necredinței mele” 
arată că nu avea o credinţă totală şi absolută. EI şi-a exprimat credinţa şi a 
acționat în virtutea credinţei pe care o avea, însă nu şi-a ascuns îndoiala. A fost 
cinstit cu Hristos. Nici o persoană nu are credinţă perfectă. În fiecare 
persoană există un amestec de credinţă şi îndoială. Lucrul important este însă 
dacă ne lăsăm controlaţi de credinţa pe care o avem sau de îndoielile noastre. 
Miracolele au loc nu datorită credinţei perfecte, ci mai degrabă datorită credinței 
imperfecte în Dumnezeul perfect. 


Rugăciune 


Doamne, cred. Cred că Tu eşti cel mai mare miracol care a avut loc pe 
pământ. Vedem cum l-ai vindecat pe băiatul epileptic şi pe atâţia alții. Vedem 
cât de mult ţi-a păsat de oameni — cu câtă delicateţe te-ai purtat cu tatăl 
necăjit, cum ai făcut să crească credinţa lui. 


Doamne, recunoaştem că cupa credinţei noastre este mică. Fă-o să crească — 
te rugăm — pentru ca vieţile noastre să fie umplute de pacea, puterea şi iubirea 
Ta. Amin. 


(Traducere: Oana Capan) 


Pr. Mihai Tegzeş - Duminica a IV-a din Post - “Slujirea” tatălui biruie 
puterea diavolului 


Partea I-a 


lubiţi credincioşi! Evanghelia de astăzi ne vesteşte că pe drumul înspre 
Ierusalim se arată neputinţa omului în opoziţie cu puterea lui Dumnezeu. De 
ceva vreme, ucenicii sunt cu lisus şi văzând cum lucrează, doresc să-L imite. 
Crezând că nu este necesar să-L deranjeze şi să-i ceară ajutorul, apostolii cad 
într-un dublu faliment: faţă de acest tată şi faţă de lisus. Din această pericopă, 
înţelegem că Evanghelia scrisă de apostoli este adevărată. Voi aţi scrie o carte în 
care v-aţi face de râs? 


Evanghelia relatează că ucenicii nu au putut scoate diavolul dintr-un tânăr. 
Puterea răului a fost mai mare decât capacitatea lor. lisus le explică faptul că 
vindecarea este rodul luptei împotriva răului, care necesită efort şi compasiune; 
nu este un joc “de-a magia”. Astăzi sunt multe rele care depăşesc capacitatea 
noastră de a le înfrunta şi birui: violenţa, drogurile, bolile, terorismul, dar şi 
lenea. Sunt mulţi oameni care caută să facă binele, să se implice, însă se pare că, 
lumea în loc să fie mai bună, devine tot mai rea. Rămâne întrebarea: “pentru ce 
să ne luptăm în viață”? Evanghelia ne răspunde că lumea este disperată: 
singură nu găseşte soluţii. 


Când lisus coboară din munţi, întâlneşte lume multă în jurul ucenicilor. Un tată 
era necăjit, deoarece un spirit rău a pus stăpânire pe copilul său. Marcu descrie 
în detaliu: situația tânărului; durerea tatălui, incapacitatea de a-l vindeca a 
ucenicilor, precum şi reacția lui lisus. Pe de-o parte, avem îmbulzeala mulțimii 
şi neputinţa ucenicilor în faţa “stăpânirii” diavolului, pe de alta, credinţa în 
lisus, faţă de care diavolul îşi pierde toată puterea. 


lisus cere informaţii cu privire la tânăr. Răspunsul tatălui: “Dacă poți, ai milă 

de noi şi ne ajută”, reflectă starea de spirit neîncrezătoare a mulțimii, care 
este solidară, dar incapabilă să rezolve această problemă. Cuvintele “Dacă 


» 


poți...” nu sunt pe placul Mântuitorului. Nu se poate să fii neîncrezător, 
deoarece totul este posibil celui care crede. Tatăl copilului răspunde: “Cred, 
Doamne. Ajută necredinţei mele!” Acest răspuns reprezintă partea centrală a 
pericopei de astăzi. EI arată că ataşamentul ucenicului, în ciuda limitelor umane, 
trebuie să fie încrezător în Dumnezeu. 


Minunea săvârşită, arată puterea lui lisus asupra răului, dar şi faptul că Domnul 
nu vrea o propagandă populistă. lisus s-a grăbit să scoată diavolul, poruncindu-i 
să nu se mai întoarcă, tocmai pentru că venea lume multă. 


Rămaşi cu lisus, ucenicii doresc să ştie pentru ce nu au putut ei să înlăture 
diavolul din tânăr. lisus îi (şi ne) informează că anumiţi diavoli se pot scoate 
doar cu puterea rugăciunii. Credinţa şi rugăciunea sunt strâns unite. Nu există 
una fără cealaltă. Discipolii decăzuseră... Mai înainte ei aveau puterea de a 
scoate diavolii (cfr. Mc 6, 7), iar acum nu o mai au. Le-a lipsit credinţa sau 
rugăciunea? Nouă ce ne lipseşte? 


Datorită unei credinţe nesigure şi a lhpsei rugăciunii asidue, ucenicii nu reuşesc 
să facă minunea! Lipsa de credinţă îndepărtează omul de lisus, pe când cel care 
crede sincer, are toată susținerea Domnului. Nu este uşor să crezi, dar putem 
învăţa de la tatăl acestui tânăr care se roagă “Doamne, ajută necredinţei 
mele!“. Oare tatăl are mai mare, mai multă credinţă decât ucenicii? Nu putem 
şti. Dar este cert că ucenicii (Şi toţi creştinii) trebuie să se bazeze pe puterea 
lui lisus, care singură eliberează omul de tot răul. Să nu uităm că lisus - 
autorul creaţiei şi al învierii- este cel care prin cuvântul Său, se îngrijeşte de 
lume şi o însănătoşeşte de necredinţă şi de păcate. 


Pe timpul lui lisus erau mulți cei care vorbeau despre scoaterea diavolilor. 
Lumea era cuprinsă de frică şi mulți erau cei care profitau de teama mulțimilor. 
Puterea răului avea multe denumiri: Diavolul, Belzebul, Principele dracilor, 
Satana, Dragon, Stăpânirile, Puterile, Lucifer... (cfr. Mc 3,22.23; Mt 4,1; Apoc 
12,9; Rm 8,38; Ef 1,21). Şi astăzi puterea răului are diferite nume. Vedem că 
lumea necinstită se îmbogăţeşte pe nedrept, profitând de frica pe care semenii o 
au faţă de diavol. Obiectivul lui lisus este să ajute omenirea să se elibereze de 
această teamă şi să înţeleagă că sosirea Împărăției lui Dumnezeu, înseamnă 
venirea unei puteri mai mari decât cea a răului. 


În vremea aceea, omul puternic era cel care se folosea de puterea răului pentru a 
bloca lumea într-o stare de frică (cfr. Mc 3,27). Puterea, forţa răului subjuga 
persoanele şi le determina să trăiască în spaimă, în întuneric şi în moarte (cfr. 
Mc 5,2); o putere imensă, pe care nici un om nu reuşea să o stăpânească (cfr. 
Mc 5,4). De fapt, Imperiul Roman cu “Legiunile” sale (cfr. Mc 5,9), cu armatele 
sale, era instrumentul care menținea această stare de asuprire. Însă lisus este 


omul mai puternic care biruieşte şi îndepărtează, alungă puterea şi teroarea 
răului. 


Chiar dacă în Scrisoarea către Romani, apostolul Pavel enumeră toate puterile 
răului care l-ar putea ameninţa pe om: “Da, eu sunt încredinţat că nici 
moartea, nici viaţa, nici îngerii, nici domniile, nici timpul de faţă, nici viitorul, 
nici puterile, nici înălțimea, nici adâncul, nici vreo altă făptură nu ne va 
putea despărţi de dragostea lui Dumnezeu, care este în Hristos lisus, Domnul 
nostru ” (Rom 8,38-39), să nu uităm că, cele dintâi cuvinte ale lui lisus după 
Înviere poruncesc: “Nu vă fie frică! Bucuraţi-vă!... Pacea să fie cu voi!” (Me 
16,6; Mt 28,9.10; Le 24,36; Gv 20,21). 


Iubiţi credincioşi! În această lume plină de necredinţă şi de rele, înaintea 
căreia ne simţim neputincioşi, lisus ne dă instrumentele vindecării: credinţa 
şi rugăciunea. Să nu uităm că suntem “sarea” pământului! lată ce înseamnă 
postul! Suntem responsabili de înlăturarea răului din jurul nostru! Dacă într- 
adevăr credem, putem face ceva bun chiar în situațiile cele mai disperate. 


Asemenea tatălui din pericopa de astăzi, putem învăţa şi noi să iubim, să avem 
credinţă în Domnul, să-l cerem ajutorul, odată ce am ascultat cuvintele Sale. 
Singuri nu putem face nimic! Acest tată este ascultat de lisus şi pentru că şi-a 
pus viaţa în slujba fiului său bolnav. Din nefericire, în zilele noastre tot mai 


mulți părinţi îşi neglijează proprii copii. 


Tatăl tânărului ne dă o importantă lecție: îndemnat de lisus să aibă mai multă 
credință, formulează una dintre rugăciunile cele mai calde din întreaga 
Evanghelie: “Doamne, eu cred, dar ajută necredinţei mele“. Da, Doamne, Tu 
cunoşti slăbiciunea noastră şi greutăţile vieţii noastre. Ajută-ne, atunci când 
credinţa noastră slăbeşte. 


Câţi ucenici din zilele noastre nu reuşesc să vindece mulțimile de răul disperării, 
sau să umple sufletele de încredere şi de speranţă în Domnul? Tot mai mulți 
bolnavi sunt apăsaţi de tristeţea şi de singurătatea lor. Într-adevăr, nimic nu 
putem face fără Domnul! lisus a spus: “Fără Mine nu puteţi face nimic“. Dar 
mândria i-a orbit pe ucenici: (1) făcându-i să creadă că nu mai au nevoie de 
ajutorul Domnului şi (2) determinându-i să se bazeze doar de propriile puteri. 
Nu este de mirare că aceştia vor rămâne dezamăgiţi de neputinţa lor înaintea 
puterii diabolice. 


Fraților! Pe apostoli (şi pe noi) lisus doreşte să îi (să ne) înveţe că răul, în 
diferitele lui forme, poate fi biruit cu ajutorul rugăciunii. Prin rugăciune putem 
ajuta ca lumea şi cei dragi ai noştri, să scape de sub jugul răului, căci: 


“Granița dintre bine şi rău trece prin interiorul inimii noastre” (sf. Francisc 


Rugăciunea este o necesitate, o datorie pentru cei care îl urmează pe lisus, în 
lupta contra răului. Ucenicii nu reuşesc să scoată diavolul, în ciuda faptului că 
lisus i-a ales pentru a-i trimite în lume, cu scopul de a predica şi a scoate 
diavolii (cfr. Mc 3,14-15). De fapt, când apostolii au fost în misiune şi au 
predicat, lumea s-a convertit şi dracii au fost alungaţi (cfr. Mc 6,12-13). Acum 
nu reuşesc. Din ce motiv? lisus răspunde printr-o propoziţie care iluminează 
multe perioade din istoria Bisericii: “Acest fel de demoni poate fi eliminat doar 
prin rugăciune” (Mc 9,29). 


Doar un creştin care se roagă poate birui puterea pe care diavolul o are peste 
lume. Doar cu rugăciunea încrezătoare poate omul să umple slăbiciunile proprii, 
cu puterea lui Dumnezeu. Trebuie să credem că rugăciunea noastră este mult 
mai puternică decât ne-am putea imagina. Terapia (reţeta) pentru bolile şi 
moartea noastră este aceea de a-l permite lui lisus să ne ia de mână şi să ne 
ridice la viaţă: acest ataşament indispensabil este credința. Dar, credința 
adevărată ne lipseşte. 


Fraților! Cu toţii suntem chemaţi să repetăm cuvintele tatălui acestui tânăr: 
“Doamne, ajută  necredinţei mele” (Mc 9, 24). Această credinţă este 
atotputernică deoarece face loc, îi permite să intervină chiar puterii lui 
Dumnezeu, care vine în ajutorul nostru. Amin. 


Partea a Il-a 


Pericopa din această duminică se încheie cu cea de “a doua vestire a patimilor şi 
a morţii lui lisus”, dar capitolul al IX-lea al Evangheliei după Marcu nu se 
încheie astfel, ci relatează că ucenicii, parcă surzi la cuvintele Mântuitorului, au 
alte preocupri: se ceartă cu privire la cine este “mai mare”. Ajunşi la 
Cafarnaum, lisus doreşte să-i înveţe şi să-i pregătească, nu doar cu privire la 
patima şi la moartea Sa, ci şi cu privire la cine este mai mare. Și pe noi 
Mântuitorul ne pregăteşte să înfruntăm suferința şi moartea, mistere care 
stârnesc teamă şi pe care nimeni, de fapt, nu le doreşte. 


Este vizibilă opoziţia între darul de Sine pe care lisus îl vesteşte şi dorinţa 
apostolilor de a stăpâni, a conduce, a comanda, a se afirma şi a fi aplaudaţi de 
lume. lisus îi întreabă despre ce au discutat. Ei tac. Nu au curajul să răspundă. 
lisus îşi arată mila faţă de ei şi continuă să meargă pe calea Sa: întâietatea peste 
alții, trebuie să fie întâietatea în slujire, iar cine slujeşte nu poate sta decât pe 
locul din urmă, “ca Fiul Omului care a venit să slujească şi nu pentru ca să fie 
servit, şi să-şi dea viaţa ca răscumpărare pentru mulţi“. Pentru lisus, crucea a 


fost o alegere a slujirii, o punere a Sa pe ultimul loc! Acest mister l-a sigilat în 
clipa spălării picioarelor. Domnul înţelege stilul slujirii, în primirea copiilor, a 
celor mici şi nevoiaşi: “Cine îi primeşte pe aceştia mai mici ai Mei, pe Mine 
mă primeşte“. Şi aceasta este forma cea mai înaltă de a aduce o jertfă plăcută 
Domnului. 


Crucea nu este doar suferinţa care se poate abate peste viaţa şi moartea ta, 
ci este un stil de viaţă pe care tu trebuie să-l alegi: acela al slujirii şi al darului 
gratuit de sine! Din păcate, într-o lume în care, din cea mai fragedă copilărie, 
tinerii sunt educați să fie competitivi, să-şi caute un loc de muncă, să fugă după 
prestigiu şi putere... învăţătura slujirii gratuite şi a darului, nu mai este 
considerată sănătoasă, benefică. Însă cuvintele lui lisus sunt clare: “Dacă 
cineva doreşte să fie primul, să fie cel din urmă şi slujitorul tuturor“. Poate cu 
toții trebuie să ne convertim şi să ne schimbăm ideea personală despre 
Dumnezeu. 


Această “a doua vestire a patimii lui lisus”, ne prezintă o idee nouă despre 
Dumnezeu,corectând astfel ideile noastre despre un “Dumnezeu glorios”. 


II privim pe Domnul ca pe un stăpân, patron, conducător atotputernic... Insă 
dacă suntem atenţi, când recităm Crezul, nu spunem: “Cred într-unul Dumnezeu 
atotputernic“, ci “Cred într-unul Dumnezeu, Tatăl atotputernic“. 


Atotputernicia Domnului este cea a iubirii, a paternităţii şi nu o “atotputernicie” 
care domină sau asupreşte, ci una care slujeşte. Pe calea către patima Sa, pe care 
a mers în mod liber, lisus s-a făcut “ultimul”, dar şi “slujitorul tuturor”. Crucea 
este adevăratul chip al lui Dumnezeu. EL este Întâiul, este cel mai mare, însă 
în Slujire, în dăruirea de sine. 


lisus a căutat cu orice preţ ca să reveleze despre Sine şi despre Tatăl acest chip 
al umilinţei, al disponibilităţii. Viaţa Sa ascunsă timp de treizeci de ani la 
Nazaret, l-a impresionat într-o zi pe Charles de Foucauld, care de atunci s-a 
hotărât să se pună mereu pe ultimul loc, pentru a nu fi mai prejos faţă de 
Iisus. lisus s-a coborât la nivelul păcătoşilor, pentru ca nici un om înaintea 
lui Dumnezeu Să nu se Simtă jenat de propria-i mizerie. 


O idee nouă despre om: Dacă aceasta este măreţia lui Dumnezeu, care este 
măreţia omului? “Cine este mai mare?” se întrebau ucenicii. În societatea 
noastră este normal ca lumea să caute o poziţie favorabilă, de conducere. Şi 
lumea animalelor este ierarhizată pe baza legii junglei, cei tari stăpânindu-i pe 
cei slabi. lisus inversează această logică: “Cine vrea să fie primul, să fie 
ultimul” şi cine vrea să fie cel mai mare “să fie slujitorul tuturor“. lisus a 
inversat tendinţa naturală de dominare a umanităţii. 


Observăm că nu este îndeajuns să schimbăm persoanele din funcțiile de 
conducere, căci cei care au fost asupriţi, ajunşi la putere, vor asupri la rândul 
lor, iar lucrurile nu se vor schimba în bine, niciodată. Istoria lumii a 
experimentat nu de puţine ori acest fenomen al falşilor revoluționari, care prin 
cuvinte condamnă profitorii, dar odată ajunşi “sus”, se îmbogăţesc pe seama 
celor săraci. lisus propune o altă soluţie: ca stăpânul să devină în mod 
deliberat, slujitorul tuturor. Este o revoluţie care trebuie să se facă în 
interiorul omului: o schimbare a inimii... renunţarea la a domina, a stăpâni. 
Într-o zi, lisus le-a spălat picioarele ucenicilor, apoi le-a spus “V-am dar 
exemplu, pentru ca aşa cum Eu am făcut, Să faceţi şi voi” (lo 13, 13-15). Este 
greu de însuşit acest mod de a gândi. Nici ucenicii nu înțelegeau aceste cuvinte. 
Doar dacă privim la exemplul sfinţilor, înţelegem că acest lucru este realizabil. 


lisus anunţă pentru a doua oară patima sa, iar ucenicii discută cu privire la cine 
este mai mare între ei. lisus i-a luat cu EI, iar acum, fiind la nevoie, s-ar aştepta 
să fie înţeles, încurajat, însă apostolii au alte planuri. În faţa acestei situaţii, Iisus 
renunţă la EI învăţându-i: “între voi să nu fie aşa“! Domnul atotputernic, se dă 
la o parte pentru că este Iubirea care ştie să se dăruiască pentru noi. 


De fiecare dată când ne punem în slujba aproapelui, ne comportăm la fel ca 
lisus. Iată cât de mult seamănă apostolii cu noi. În logica lor regăsim logica 
noastră meschină. Cele mai multe certuri, în familie sau la locul de muncă, au 
loc datorită ideii de autoafirmare: căutarea unui loc dominant şi a dorinţei de a fi 
cel mai mare. Noi însă trebuie să privim la lisus şi nu la oameni! 


Înaintea acestor idei, lisus se aşează. Este comportamentul Maestrului care are 
ceva important de spus ucenicilor: ca şi cum le-ar trasa o nouă vocaţie. Ceea ce 
le va zice este important şi decisiv pentru misiunea lor, pentru identitatea şi 
viaţa lor de ucenici. Cuvintele Sale: “Cine vrea să fie primul, să fie ultimul şi 
slujitorul tuturor” evidenţiază opoziția puternică dintre “primul” şi “ultimul” - 
care sub această formă este prezentă doar în acest text din Evanghelia lui 
Marcu- şi arată că relaţiile interpersonale sunt inversate: cel “dintâi” pe orice 
plan (familial, social, politic, bisericesc...) alege în mod liber să stea la urmă, să 
fie ultimul. 


Este vorba de umilinţa radicală, derivată din slujire. Servitorul, diaconos, 
desemnează persoana care serveşte masa. Cuvântul exprimă o slujire concretă. 
Este vorba de cineva care acţionează în favoarea altora; cineva care nu-i 
consideră pe alţii simple obiecte de care să se servească pentru a-şi atinge 
scopurile proprii sau lucruri care -odată folosite- se pot arunca. Slujitorul nu se 
foloseşte de alții, ci este la dispoziţia celorlalți. EI trăieşte, munceşte şi-şi 
consumă viaţa pentru alții. Acesta este planul de Biserică pe care trebuie să şi-l 
însuşescă, comunitatea Mântuitorului. 


Înaintea “circului” din lume, a oamenilor care în societate se bat cu orice preţ, 
pentru putere şi succes, istoria relațiilor ucenicilor va fi în mod radical diferită. 
Fiecare rol cu responsabilitate este o slujire şi trebuie îndeplinit ca atare. lisus 
întăreşte aceste cuvinte prin gestul Său de a lua în braţe un copil şi a-l strânge la 
piept, de a-l pune în centrul atenţiei, a-i acorda timp, importanţă. Din păcate 
mulți părinți nu se comportă astfel cu copii lor. 


“Copilul” este simbolul celui care nu contează în societate, nu produce şi în 
plus, deranjează. lată omul care valorează mai mult. lată faţă de cine trebuie să 
fim atenţi în mod particular, imitând iubirea lui lisus pentru copii şi faţă de cei 
al căror simbol sunt ei: este necesar să-i “îmbrăţişăm”, să-i facem să simtă toată 
afecțiunea noastră. Acest lucru înseamnă să-i primim, căci: “Cine primeşte pe 
unul dintre aceşti copii în numele Meu, pe Mine mă primeşte“. lisus se 
identifică cu imaginea fără prestigiu, slabă, neapărată a copilului şi a celor 
neputincioşi. lată oamenii care trebuie să fie importanţi pentru apostoli, iată cine 
sunt cei pe care trebuie să-i primească -ştiind că-L primesc pe însuşi Hristos- în 
loc să se piardă în discuţii inutile, cu privire la cine este mai mare şi în jocuri de 
ambiţie. “Copilul” este simbolul “celui care slujeşte” (al lui lisus) şi simbolul 
“ultimilor” în care noi îl Slujim pe însuşi lisus Hristos. 


Copilul este emblema neputinței, care permite celor mai mari să-l domine cu 
uşurinţă; este imaginea săracului, a umilului, a neajutoratului. A respecta 
“copilul” este un gest care exprimă gratuitatea. A-l sluji, în numele lui Iisus, 
înseamnă a-L Sluji pe însuşi Dumnezeu. 


În formele cele mai diferite în care se practică ospitalitatea, în măsura în care 
suntem ospitalieri față de cei mai mici şi nevoiaşi; în măsura în care le facem 
loc în inimile noastre, se întâmplă un lucru extraordinar pe care îl putem 
înţelege doar în lumina credinţei: de fiecare dată este Iisus cel pe care îl primim 
şi prin EI, Tatăl primeşte darul şi onoarea de a fi oaspetele nostru. “Cine Mă 
primeşte, nu Mă primeşte pe Mine, ci pe Acela care M-a trimis”. “A-l sluji pe 
copil” înseamnă a-L sluji pe Dumnezeu! Şi ce muncă poate fi mai mare, mai 
importantă, mai înălțătoare? Astfel trăim adevărata înţelepciune care, în spiritul 
“fericirilor”, construieşte pacea şi înţelegerea în viaţa comunităţii creştine. 


lubiţi credincioşi! Trebuie să-l permitem lui lisus să ne educe în acest sens, 
pentru a putea -odată reîntorşi la casele noastre- să fim “iubirea slujitoare” a 
Domnului. Amin. 


Pr. Gheorghe Neamţiu - Duminica a IV-a din Post - Necesitatea credinţei. 
Necredinţa 


Sfântul Evanghelist Matei, istorisind, şi el, minunea vindecării îndrăcitului, pe 
care ne-o prezintă Sfântul Marcu în pericopa evanghelică citită azi la Sfânta 
Liturghie, ne redă răspunsul complet pe care Mântuitorul, după săvârşirea 
minunii, îl dă apostolilor care îl întreabă: “Pentru ce noi nu am putut să-l 
scoatem?” lisus le răspunde: “Pentru necredinţa voastră, căci adevăr vă zic, 
de veţi avea credinţă cât grăuntele de muştar, veți zice muntelui acesta: Treci 
de aici acolo! şi va trece şi nimic nu vă va fi cu neputinţă” (Matei XVII, 19- 
20). 


Mântuitorul proclamă deci răspicat şi categoric necesitatea credinţei pentru 
săvârşirea oricărei minuni “(...) şi nimica nu vă va fi cu neputinţă”. Şi nu cere o 
credinţă extraordinar de mare, ci una... doar “cât grăuntele de muştar”, dar, 
calitativ superioară, concentrată, densă, tare... ca o sămânță, o credinţă ce 
exclude orice îndoială, teamă, condiţionare, credinţă la care încă nu ajunseseră 
nici apostolii, a căror “necredință”, imputată lor de Mântuitorul, trebuie s-o 
interpretăm, conform textului grecesc, în sensul că ei aveau, încă, “o credință 
slabă”. 


Fiind credinţa începutul, temelia şi rădăcina oricărei îndreptări, înseamnă că 
viaţa creştinului se naşte, se hrăneşte şi se dezvoltă din virtutea credinţei. lată 
de ce nici o altă virtute nu a fost subliniată şi poruncită cu mai multă străduință, 
de către Mântuitorul şi de către apostoli, ca aceasta. 


După Înviere, când Mântuitorul îi trimite pe Apostoli să evanghelizeze şi să 
boteze, adaugă: “Cel ce va crede şi se va boteza se va mântui, iar cel ce nu va 
crede se va osândi” (Marcu XVI,16). lar Sfântul Pavel, în epistola către Evrei, 
XI,6, o spune răspicat: “Fără credinţă este cu neputinţă a plăcea lui 
Dumnezeu, căci cel ce se apropie de Dumnezeu este dator să creadă că EI 
există şi că este dătător de plată celor ce-L caută.” 


Și tot Sfântul Pavel, în Epistola sa către Romani (11,22), zice: “Iar dreptatea lui 
Dumnezeu prin credinţa lui lisus Hristos este pentru toţi şi peste toţi cei ce 
cred.” 


Sfânta Tradiţie, prin glasul Conciliului Vatican, zice: “Fiindcă fără credință 
este cu neputinţă a plăcea lui Dumnezeu, nimeni nu poate să ajungă la 
îndreptare fără ea”. lar OREI afirmă: “Nu se ajunge la lumina 
slavei decât umblând pe cărările obscure ale credinţei, fără care nici o virtute 
nu este meritorie înaintea lui Dumnezeu”. 


Dar nu numai Sfânta Scriptură şi Sfânta Tradiţie, ci chiar şi mintea sănătoasă ne 
spune că noi, din moment ce suntem fiii lui Dumnezeu, avem datoria să ne 
cunoaştem Tatăl, precum şi poruncile şi dorinţele Lui şi să I le împlinim; pe de 
altă parte, ca să merităm Cerul, trebuie să săvârşim fapte bune, căci “fot pomul 
care nu aduce rod bun va fi tăiat şi aruncat în foc” (Matei 111,10). Or, fund 
Credinţa unicul izvor al faptelor bune supranaturale, adică meritorii pentru Cer, 
şi temelia întregii vieţi creştine, rezultă că acolo unde lipseşte Credinţa lipsesc şi 
virtuțile şi îndreptarea; de aceea fără ea creştinul e mort față de Cer, căci 
“dreptul din credinţă va trăi” (Evrei X,38). 


Din cele spuse decurge obligaţia de a ne cunoaşte credinţa. După cum ştim din 
catehism, este necesar să credem explicit, ca să ne mântuim, următoarele 
adevăruri de credinţă: 
> Că Dumnezeu este unul în fire şi întreit în persoane: Tatăl, Fiul şi 
Spiritul Sfânt, 
> Că a doua persoană, Fiul, S-a întrupat şi ne-a mântuit prin patima, 
moartea şi învierea Sa; 
> Că sufletul este nemuritor; 
» Că Dumnezeu răsplăteşte binele şi pedepseşte răul; 
» Că fără harul lui Dumnezeu nu ne putem mântui. 


Aceste adevăruri trebuie în mod absolut crezute, adică cine nu le cunoaşte nu se 
poate mântui, după cum nu se poate salva de la înec cel ce nu ştie înota. 


De asemenea, trebuie cunoscute şi crezute, cel puţin în substanţă, adevărurile 
cuprinse în Crez, poruncile, sacramentele, Tatăl nostru, Salutarea îngerească 
(Născătoarea). Dar acestea sunt necesare nu ca mijloc, ci din poruncă 
bisericească, adică cine, fără vina sa, nu le cunoaşte se poate mântui, dar cine le 
ignoră din propria sa vină păcătuieşte grav. 


Totuşi, pe lângă toate argumentele care dovedesc temeinicia şi divinitatea 
credinţei noastre — argumente asupra cărora am reflectat în prima meditaţie 
despre Credinţă — şi împotriva dovezilor care ne arată necesitatea de a crede, de 


a accepta adevărurile de credinţă şi a le trăi, este îngrijorător de mare numărul 
acelora care refuză să creadă, care iau în derâdere credinţa şi pe cei ce cred; ca 
şi al acelora care, deşi născuţi şi crescuţi în creştinism, îşi reneagă credinţa; iar 
numărul acestora se pare că tot mai mult creşte. 


În faţa acestei realităţi consternante, ne întrebăm: Care sunt cauzele necredinţei? 
Înainte de toate trebuie să reamintim ceea ce am spus în prima meditaţie; 
credinţa este un dar al lui Dumnezeu. lisus o spune limpede: “Nimeni nu 
poate veni la mine, de nu-l va atrage Tatăl care M-a trimis” (loan VI,44). 
Deci, ca să credem, e nevoie de lumina divină a harului; or, fiindcă 
Dumnezeu “vrea ca toţi oamenii Să se mântuiască şi să ajungă la cunoaşterea 
adevărului” ( Tim U,4), rezultă că EI oferă tuturor lumina credinţei, numai 
că aceasta nu poate pătrunde, în multe suflete, din cauza piedicilor pe care ele 
le întâmpină în mintea, inima şi voinţa omului. 


Care sunt aceste piedici în calea credinţei, cauze ale necredinţei? 

Cea dintâi este pui aizal O domnişoară care călătorea în acelaşi compartiment 
cu un preot se lăuda cu necredinţa ei. Preotul, calm, o întrebă: “Dacă nu te 
superi, ai studiat religia?” Desigur, răspunse ea, am citit enciclopedia, pe 
Voltaire, pe Diderot... Dar operele lui Boussuet, ale lui Fenelon, ale lui 
Wiseman... le-ai citit? Nici nu ştiu că există. Dar vreun catehism ai studiat? 
Altceva nici n-am de făcut, decât să mă ocup cu astfel de lucruri? Atunci, iartă- 
mă — a încheiat preotul — dumneata nu spune că eşti necredincioasă, ci spune 
mai curând că eşti ignorantă. Studiază religia, şi după ce vei cunoaşte temeinic 
adevărurile de credinţă, nu vei mai vorbi astfel. 


Intradevăr, sunt foarte mulţi, dintre acei, zişi necredincioşi care nu au deschis 
niciodată o carte de doctrină religioasă, ori măcar vreun catehism. 


IONI (+ 1303 — G. Mortarino, op. cit., p.304), 


poetul bacanalelor pariziene, la început profesa principiile Revoluţiei franceze, 
având legături cu enciclopediştii. Închis ca suspect, în celulă s-a convertit. 
Cum? În singurătate, începu să se întrebe: Mă găsesc eu oare în adevăr? Şi 
inima îi răspunse: nu. Se dedică atunci meditaţiei şi studiului Religiei; ajutat de 
harul divin, ajunge la credinţă. leşit din închisoare, celor care îl întrebau cum şi- 
a schimbat părerile, le răspundea: “Am ajuns să cred, fiindcă am studiat şi 
cercetat. Faceţi şi voi la fel şi veţi crede”. 


A doua cauză a necredinţei este brgoliul, care deseori se îngemănează cu 
ienoranța. Omul mândru se crede capabil să pătrundă totul şi supune totul 
propriei critici, până şi lucrările lui Dumnezeu, respingând ceea ce mintea lui 
mărginită nu poate înţelege. Parcă ar ţine în mână o balanţă: pe un braţ al 
acesteia ar pune cuvântul lui lisus, învăţăturile Apostolilor, ale Sfinților Părinţi 


şi ale sinoadelor ecumenice, credința milioanelor de martiri, a oamenilor de 
ştiinţă şi de artă. Pentru oamenii cu bun simţ aceste imense mărturii ar constitui 
o dovadă suficientă ca să creadă. Dar omul nostru, pretins savant, cu un aer de 
superioritate sfidătoare, aşează pe celălalt braţ al balanței autoritatea sa, pe care 
o crede indiscutabilă şi atârnând mai greu în cumpănă decât toate mărturiile 
divine şi umane de pe braţul celălalt. Ce prezumție, ce îngâmfare ridicolă şi 
stupidă! 


Dar, dintre toate, principalul şi cel mai mare obstacol în calea credinţei este 
Ei tat SPIRE aa Creştinismul este duşmanul declarat şi 
implacabil al plăcerilor senzuale dezordonate, al tuturor patimilor; cum l-ar 
putea simpatiza inimile stricate de vicii? “Rupe cu păcatul şi a doua zi vei fi 
credincios” — spunea “Respingând 
buna conştiinţă, au căzut în necredinţă”, spune Sfântul Pavel (| Tim 1,18). 


Tot el, în alt loc, vorbind despre vina şi pedepsirea păgânilor, zice: “Căci 
cunoscând pe Dumnezeu, nu L-au mărit ca pe Dumnezeu, nici nu I-au 
mulțumit; ci S-au făcut nebuni în cugetele lor şi s-a întunecat neînţelegătoare 
inima lor (...). Pentru aceea i-a şi lăsat Dumnezeu în poftele inimilor lor, în 
necurăţie, ca să-şi pângărească trupurile între ei înşişi; care au schimbat 
adevărul lui Dumnezeu în minciună: şi au cinstit şi au Slujit făpturii mai mult 
decât pe Făcătorul (...)” (Romani 1,21, 24-25). 


Ajuns în sclavajul patimilor neînfrânate şi neavând tăria de a se smulge din 
cătuşele lor, omul, spre a-şi anestezia conştiinţa, caută dovezi împotriva 
existenţei lui Dumnezeu, al cărui rechizitoriu nu-l poate suporta. Astfel, glasul 
conştiinţei devine tot mai slab până când amuţeşte totul. Împietrit, păcătosul 
trăieşte în păcate fără să-şi mai facă probleme de conştiinţă. Dar nu rare sunt 
cazurile când astfel de necredincioşi, ajunşi la grea cumpănă sau în clipa morţii, 
se convertesc, printr-un har special al lui Dumnezeu. 


Astfel, necredincioşi faimoşi ca: Montaigne, La Mettrie, Montesuieu, 
Boulanger, în momentul morţii se întoarseră spre Crucifix şi îşi mărturisiră 
public credinţa. Însuşi Voltaire, maestrul lor, mărturisindu-şi greşeala în faţa 
prietenilor săi, Diderot şi DOAlembert, le zise: “Mergeţi de la mine, voi sunteţi 
cauza pierzării mele. Iadul se deschide, cad în el, sunt pentru totdeauna 
pierdut”. Tot el spunea: “În clipa morţii, mincinoşii spun adevărul”. 


lubiţi credincioşi! Nu ştiinţa multă este pricina necredinţei, ci ştiinţa falsă şi 
orgolioasă, aceea care crede că poate explica totul, care ignorează principiul 
cauzalităţii ultime a fenomenelor, care se crede suficientă sieşi şi nu admite 
decât ceea ce poate supune experimentului ştiinţific. De aceea, pe drept cuvânt 
afirma un savant că ştiinţa puţină îndepărtează pe om de Dumnezeu, pe când 


ştiinţa multă îl apropie. NBR ciecrara că are credinţa unui breton, 
iar dacă ar cunoaşte şi mai multe, ar avea credinţa unei bretone. 


Ignoranţa, orgoliul, interesele materiale meschine, păstrarea unei înalte poziţii 
sociale, laşitatea, viciile de tot felul îl pot împiedica pe om să creadă sau îl pot 
face să-şi disimuleze fariseic credinţa, dar în ceasurile cruciale apare momentul 
adevărului, când credinţa răbufneşte, când faţa adevărată a omului iese din 
străfunduri la lumină şi strigă în gura mare. Dumnezeu se serveşte de cataclisme 
şi calamităţi cum sunt inundaţiile şi cutremurele, spre a-l pune pe om faţă în faţă 
cu sine, a-l confrunta cu marile adevăruri ale vieţii şi a-şi găsi sau regăsi 
adevăratul său loc în univers care este nu de rob al propriei producţii, ci acela de 
stăpân al ei, de fiu al lui Dumnezeu Creatorul său, de colaborator al Lui la 
desăvârşirea sa şi a semenilor săi, printr-o credinţă vie, faptică, adică prin iubire, 
care este virtutea supremă. Amin. 


Pr. Vasile Florea - Duminica a IV-a din Post - Puterea credinţei 


Evanghelia acestei duminici, care ne vorbeşte despre vindecarea celui posedat, 
este o evanghelie ce ne reaminteşte şi necesitatea de a avea credinţă pentru a 
putea săvârşi minuni. Şi adeseori noi oamenii vrem câte o minune în viaţa 
noastră. 


Credinţa noastră, care este un dar din partea lui Dumnezeu, nu trebuie să fie 
extraordinar de mare. Este suficient ca ea să fie cât un grăunte de muştar, aşa 
cum ne spune evanghelia. Ce înseamnă aceasta? Că ea trebuie să fie densă, 
tare, fără urmă de îndoială şi teamă. O astfel de credinţă ne umple sufletul de 
speranţă şi se manifestă prin iubire. Credinţa este o virtute esențială pentru 
orice creştin. Viaţa creştinului se naşte, se hrăneşte şi trăieşte din credinţă. 


Nimeni nu-şi poate îndrepta viaţa dacă nu are credinţă. Prin urmare creştinul 
fără de credinţă este mort faţă de cer. lată de ce este necesar să ne cunoaştem 
credinţa. Este necesar să cunoaştem adevărurile de credință, să cunoaştem 
învăţătura bisericii cu privire la credinţă şi să ne rugăm pentru ca Dumnezeu să 
ne întărească credinţa. Fiind credinţa dar al lui Dumnezeu, ea este dăruită 
tuturor, dar nu poate pătrunde în multe suflete din pricina piedicilor pe care le 
întâlneşte din partea omului. În lupta noastră cu ispitele diavolului avem nevoie 
tocmai de această credinţă care să ne poată ajuta să trecem cu bine peste ele. 


Ne propunem cu toţii să ne îndreptăm viaţa, dar nu reuşim să împlinim acest 
lucru. Poate se întâmplă aceasta şi pentru că nu credem că stă în puterea noastră 
să realizăm ceea ce ne propunem. Şi nouă ne spune astăzi lisus: “De poți crede, 
toate sunt cu putinţă celui ce crede” (Marcu 9,23). lată aşadar ca să credem sau 
să nu credem stă în puterea noastră. Putem spune şi noi asemenea tatălui celui 
posedat din evanghelia de astăzi “Cred, Doamne! Ajută necredinţei mele”, 
doar dacă suntem suficient de umili. Pentru a putea da un astfel de răspuns 


trebuie să existe o legătură permanentă între noi şi Dumnezeu. Existând 
această legătură şi răspunsurile noastre vor fi inspirate de Dumnezeu şi vor fi 
adevărate mărturii de credinţă. 


Cum putem păstra această legătură cu Dumnezeu? Prin rugăciune, post şi 
sacramente. 


> Prin rugăciune pentru că ea ne ajută să vorbim cu Dumnezeu. 
Rugăciunea permite sufletului să respire şi astfel sufletul este capabil să 
trăiască. 
Prin post întrucât este necesar ca dezordinea cauzată de concupiscenţă 
să fie reordonată, iar echilibrul spirit-trup să fie restabilit. Ori postul 
tocmai acest lucru îl realizează. Prin renunțarea de bună voie la plăceri 
permise nu facem altceva decât să ne întărim voinţa, să stăpânim prin 
puterea spiritului ceea ce este material şi pământesc în noi, murind 
pentru cele pământeşti dar trăind pentru cer. 
Prin sacramente întrucât ele sunt semnul vizibil al harului invizibil. Prin 
primirea sacramentelor harul vine şi lucrează în noi uşurându-ne, ba 
chiar realizând convertirea noastră. 


lată aşadar câteva căi propuse de evanghelie care sunt la îndemâna noastră 
pentru a putea spori în credință. Aceasta este calea care ne duce şi pe noi la 


înviere. Dar aşa cum lisus până la înviere a trecut prin patimă şi moarte, la fel şi 
noi avem de trecut prin suferinţe şi moarte pentru a învia. 


Dumnezeu se serveşte de diferite metode pentru a-l pune pe om faţă în faţă cu 
el însuşi. Doar fund faţă în faţă cu propria viaţă omul reuşeşte să-şi pună 
întrebări asupra sensului existenţei sale. lar în momentul în care îşi pune astfel 
de întrebări el a pornit în căutarea lui Dumnezeu care îl aşteaptă pentru a-l 
conduce la viaţa deplină. Omul trebuie să înţeleagă că este stăpânul universului 
şi al lucrurilor materiale şi nu sclavul lor. Omul trebuie să înţeleagă că este 
chemat la demnitatea de fiu al lui Dumnezeu şi deci este chemat la iubire şi la 
împărtăşirea acestei iubiri. Împărtăşind iubirea ne facem colaboratori ai lui 
Dumnezeu, ne desăvârşim noi înşine şi ajutăm şi pe ceilalţi să ajungă la 
desăvârşire. lar acesta este scopul pentru care am fost creaţi, aceasta este 
menirea noastră de oameni, dar mai ales de creştini. Amin. 


Pr. Olimpiu Todorean - Duminica a IV-a din Post - Vindecarea lunaticului 


lubiţi credincioşi, exorcismul pe care l-a făcut lisus, este strâns legat de 
schimbarea la faţă de pe munte, acum ucenicii rămân cu lisus singur care se 
îndreaptă spre cruce. Toate se întâmplă în ziua următoare, în ziua a opta, o zi 
lucrătoare ce vine după o zi de sărbătoare. Este o zi a vieţii cotidiene, în care Îl 
vedem pe lisus cum merge spre Ierusalim, ascultând de glasul Tatălui. 


Ca şi preambul, pericopa tratează şi problema “zilei următoare”: cum trebuie să 
trăim sărbătoarea schimbării şi mărirea de pe munte în lumea de Jos, de sub 
munte, tulburată şi agitată de rău. Cum să aducem în “ziua de azi” victoria 
asupra răului deja obţinută de Hristos, victorie pe care o celebrăm zilnic în 
Sfânta Liturghie? Cum să trăim duminica de luni? Este o problemă de credinţă. 
Schimbarea la Faţă, lumina care învinge întunericul a avut loc noaptea, la fel ca 
şi agonia din Ghetsimani, la fel ca şi celebrarea euharistică. Dar şi în ziua 
următoare lisus este încă între ucenici, dar nu ca un Domn al măririi, ci ca un 
“Tisus singur”, ce merge spre cruce. 


Darul experienţei entuziasmate, acum coboară la poale, în viaţa cotidiană. Aici 
trebuie să se facă drumul exodului, în mijlocul oamenilor abandonaţi în mâinile 
răului şi ale necredinţei. Pericopa evanghelică face referire la biserica post 
pascală care, în absenţa Domnului său, care s-a separat de ea, nu ar trebui să 
privească doar cu nostalgie spre Cer ci este chemată să continue lupta împotriva 
răului şi să mărturisească Învierea Domnului. Frângerea pâinii le-a deschis ochii 
ucenicilor pe drumul Emausului făcându-i să înţeleagă crucificarea şi gloria 
Domnului. În virtutea acestei viziuni, care este un dar al Spiritului Sfânt care 
deschide ochii orbilor şi trezeşte credinţa luminând inimile, glasul Tatălui ne 
face să ascultăm de Fiul (acesta este...), şi să-l urmăm pe drumul său. 


Raportul dintre Schimbarea la Faţă de pe munte şi lupta de la poale este acelaşi 
pe care comunitatea creştină îl experimentează atunci când termină de celebrat, 
de participat la Sfânta Liturghie. După ce li s-au deschis ochii şi au văzut gloria 
Domnului înviat, se trece de la ziua de sărbătoare la viaţa de zi cu zi, în care 
trebuie să se poarte “crucea cotidiană”. (v.23), cu lisus singur. La câmpie, în 
cotidianul zilnic, discipolii demonstrează că nu au o ascultare suficientă pentru a 
învinge răul. “Viziunea” măririi este dată pentru a confirma “ascultarea” faţă de 
lisus care se îndreaptă spre pătimire: el este cel care dă credinţa necesară pentru 
a-l urma zi după zi, în lupta împotriva răului. Ucenicii “nu au putut” să-l învingă 
pe demon pentru că fac parte încă din “această generație necredincioasă şi 
pervertită”. 


Reproşul este adresat numai ucenicilor care nu au văzut schimbarea la faţă. Cei 
trei ar fi fost în măsură să învingă răul. Dar oare nu sunt la fel ca aceşti ucenici 
neputincioşi atâția în biserică, care celebrează “euharistia dormind” şi nu 
deschid ochii să vadă mărirea Domnului în aşa fel încât să le dea curajul de a 
înfrunta crucea? 


Aşa cum lisus, după prima suire pe munte, în comuniune cu Tatăl cel ceresc a 
ales pe cei doisprezece şi a coborât la câmpie să anunţe Împărăţia, tot aşa, după 
înălțarea sa la cer, a coborât între ai săi pentru a realiza Împărăţia prin credinţa 
ucenicilor. Absența Sa este un mod nou de prezență. Într-adevăr motivul 


incapacității ucenicilor în a elibera de rău pe cel stăpânit nu este absenţa 
Domnului, care este mereu prezent şi glorios, ci absenţa în ucenic a acelei 
credinţe ce-l face puternic. 


Tema acestei pericope este posibilitatea mântuirii în absenţa lui lisus. Ea este 
dată de credinţă. Neputinţa ucenicului în a opera mântuirea este raportată de 
lisus, la lipsa de credinţă. Eficienţa sau ineficienţa în lupta împotriva răului 
depinde de credinţă şi de nimic altceva. Domnul este omnipotent şi milostiv; dar 
poate să acţioneze doar acolo unde este acceptată acţiunea sa, acolo doar unde 
este credinţă. Cel care este absent pentru că a murit şi a înviat şi pe care îl 
vedem prezent şi glorios în pâinea şi vinul ce se aduce pentru liturghie, este 
eficient în viaţa noastră cotidiană în măsura în care ascultăm vocea Tatălui, care 
ne spune că trebuie să-l urmăm pe Fiul pe drumul crucii. 


Exorcizarea din pericopa evanghelică de astăzi este cea mai grea şi mai dură 
făcută vreodată de lisus. Ea este o victorie asupra spiritului celui mai greu de 
învins. Marcu îl numeşte “surd şi mut” şi îl identifică cu acelaşi spirit care 
închide ucenicii în surzenie şi în muţenie. Ei nu au putut să învingă demonul 
surd şi mut pentru că ei înşişi sunt surzi şi muţi. Sunt neputincioşi să elibereze 
pe alţii de rău pentru că ei înşişi sunt o pradă pentru cel rău. Acest rău împiedică 
primirea a ceea ce lisus a spus cu privire la crucea Sa proprie şi a ucenicilor. 


Acest spirit împiedică ascultarea credinţei şi are de a face cu surzenia şi muţenia 
ucenicilor înaintea cuvântului crucii (v.45) Povestire acestui fapt este şi un 
preludiu al momentului în care Fiul unic va fi dat în puterea forţelor 
“întunericului”, prezentând analogii cu învierea din Nain (singurul copil — îl dă 
tatălui; tânărul din Nain îl dă mamei). Acest copil numit singurul fiu dat tatălui 
este lisus, Fiul Unic al tatălui şi servul fraților, care va fi dat Tatălui prin 
moartea de pe cruce. În schimbarea la faţă de pe munte, Tatăl îl cheamă Fiu ce 
trebuie ascultat. Astăzi Acest Fiu dă tatălui pe copilul îndrăcit, o anticipare a 
dăruirii sale şi a tuturor Tatălui Ceresc. 


lubiţi credincioşi, lisus ne dăruieşte pe toţi datorită credinţei noastre Tatălui 
ceresc în fiecare celebrare euharistică dar numai dacă avem credinţă: De la acel: 
“dacă poţi” tatăl copilului ajunge să spună: “Cred! Vino în ajutorul necredinţei 
mele”. Credinţa poate fi puternică numai atunci când se acceptă puterea crucii. 
Credinţa care nu cunoaşte această putere a crucii nu poate să mântuiască: şi 
aceasta este necredinţa şi stricăciunea. Amin. 


Pr. loan Abadi şi Pr. Alexandru Buzalic - Duminica a IV-a din Post - 
Vindecarea lunaticului 


Într-o zi lisus a luat cu Sine pe trei dintre Apostolii Lui, Petru, lacob şi loan, s-a 
dus cu ei pe Muntele 'Tabor unde s-a schimbat la faţă înaintea lor. «Și a strălucit 
faţa Lui ca soarele, iar veşmintele Lui s-au făcut albe ca lumina» (Matei 17, 
2). Apostolii au fost fascinaţi de splendoarea gloriei cereşti, iar Sfântul Petru a 
spus: «Doamne, bine este să fim noi aici» (Matei 17, 4). Apostolilor le-a fost 
bine pe munte, departe de grijile vieţii, îndulcindu-se de întrezărirea gloriei 
cereşti şi de vederea feţei Domnului Hristos.Coborând de pe munte, cei trei 
Apostoli au văzut o cu totul altă înfăţişare a lumii: agitația, zarva poporului, 
reproşurile, mândria. Pe munte a fost pace, bucurie, fericire iar la poalele 
acestuia se aflau necazurile şi zgomotul neplăcut al lumii. 


În lumea dezlănţuită, un tată şi-a adus fiul stăpânit de un duh necurat la 
Apostolii lui lisus. Nouă dintre ei, care au rămas la poalele muntelui, au încercat 
să-1 vindece fiul, dar nu au avut succes, iar duhul cel rău îl trântea pe copil la 
pământ, ca să-l piardă. Apostolii aveau putere de la Hristos să alunge duhurile 
rele din oameni: «Chemând la Sine pe cei doisprezece ucenici ai Săi, le-a dat 
lor putere asupra duhurilor necurate, ca să le scoată şi să tămăduiască orice 
boală şi orice neputinţă» (Matei 10, 1). Sfântul Luca adaugă că şaptezeci şi doi 
dintre discipoli s-au reîntors din misiune, spunându-l cu bucurie lui 
lisus: «Doamne, şi demonii ni se supun în numele Tău»(Luca 10, 17). Cu toate 
acestea, Apostolii se văd neputincioşi în faţa acestui copil în suferință. 


Coborând de pe munte şi privind mulţimea, Hristos este iritat de absenţa 
adevăratei credințe manifestată în rândul poporului iudeu «0O,neam 
necredincios, până când voi fi cu voi? Până când vă voi răbda pe voi? 
Aduceţi-l la Mine» (Marcu 9, 19); oare de câte ori nu ne aducem aminte de 
Dumnezeu decât numai în momentele de supărare, uitând să ne gândim la EI în 


clipele de bucurie. Nefericitul tată, disperat, plin de speranţă, insistă în cererea 
sa: «De poţi ceva, ajută-ne, fiindu-i milă de noi» (Marcu 9, 22). Omul vrea să 
creadă cu adevărat în puterea vindecătoare a lui lisus căci «Toate sunt cu 
putinţă celui ce crede» (Marcu 9, 23). În durerea sa, are puterea să recunoască 
faptul că numai harul divin îi poate întări credinţa şi strigă, din adâncul fiinţei 
sale: «Cred, Doamne! Ajută necredinţei mele!» (Marcu 9, 24). Deschizându-şi 
sufletul în faţa harului divin, tatăl se convertește, iar faptele sale îl fac demn să 
se bucure de vindecarea fiului său, care va avea un călăuzitor în credinţă prin el. 
Și lisus Hristos îi dăruieşte copilului vindecarea. 


Apostolii s-au simţit însă temperaţi în avântul lor, pentru că ei au eşuat în 
încercarea de a face ceea ce le-a poruncit Mântuitorul. lisus le răspunde: «Aces 
neam de demoni cu nimic nu poate ieşi, decât numai cu rugăciune şi cu 
post» (Marcu 9, 28-29). 


Rugăciunea şi postul sunt indispensabile pentru viaţa spirituală a creştinului. 
lisus s-a rugat, a petrecut nopţi întregi în legătură de iubire cu Tatăl, a postit şi a 
cunoscut foamea şi setea, însă a învins slăbiciunea firii noastre arătându-ne 
calea spre sfinţenie. Ziua predica în putere, noaptea o petrecea în rugăciune. 
Apostolii, cuprinşi de frenezia lumii, nu de puţine ori aveau dispute cu fariseii 
(Marcu 9, 14), de aceea, lipsiţi de adevărata stare necesară dialogului cu 
Dumnezeu, au fost departe de conlucrarea cu harul divin dăruit lor din voinţa lui 
lisus. 


Rugăciunea şi postul se îmbină armonios. Cel care caută drumul spre 
sfințenie ştie că nu se poate apropia de Dumnezeu decât dacă înlătură 
piedicile care îi opresc înaintarea. Postul şi abstinenţa fizică Sunt primii paşi 
în viaţa ascetică prin care omul îşi supune corpul şi puterea instinctelor, 
spiritualizându-şi viaţa. Urmează asceza morală şi mai ales lupta cu egoismul 
propriu care ne scoate înainte voinţa noastră, uitând de Voința lui Dumnezeu. 
După ce am îndepărtat greutăţile ce ne împiedicau drumul spre Dumnezeu, 
putem în Sfârşit dialoga cu Iubirea Atotputernică; sufletul descătuşat de 
apăsarea corpului — care trebuie să primească doar atât cât îi trebuie — se 
poate înălța de acum înainte spre culmi nebănuite. 


Creştinul nu poate să fie un bun creştin fără rugăciune. Statisticile secolului XX 
d.Hr. indicau, că 90% dintre cei care trăiesc în Statele Unite ale Americii cred în 
Dumnezeu. Editorialul “Readers Digest”, publica în cursul anului 1992 un 
interesant articol intitulat: “De ce se roagă America?” Autorul acestuia scrie că 
în timpurile noastre oamenii simt o foame spirituală, simt nevoia unui ajutor din 
partea Creatorului Atotputernic. Ancheta făcută a constatat că 52% dintre cei 
chestionaţi se roagă zilnic. Medicii creştini şi în special psihiatrii care se 
întâlnesc frecvent cu suferințele sufleteşti, îi îndeamnă pe pacienţii lor să se 


roage sau să conlucreze cu preotul. Un cardiolog din Harward, Herbert Benson, 
a dovedit, că rugăciunea grăbeşte procesul de vindecare al bolnavilor. Psihiatrul 
american Artur Korngaber mărturisea că se roagă foarte des cu tinerii săi 
pacienţi. El spune: “Excluderea lui Dumnezeu din sfaturile psihiatrice — va fi 
pentru unii pacienţi un proces zadarnic de vindecare”. Statisticile arată, că în 
cazul copiilor americani, trei din patru, se roagă în singurătate. Oare unde este 
Occidentul atât de blamat de indiferentism când bisericile catolice din Europa 
de Vest sau din Statele Unite sunt pline de credincioşi practicanți care se 
implică activ în viaţa parohiei? Suntem noi la fel de activi ca aceştia sau de cele 
mai multe ori avem parte de biserici sau capele goale ? 


Rugăciunile se pot face în diferite moduri. Există rugăciunea verbală, când 
recităm psalmi sau rugăciuni diferite; rugăciunea minţii, când medităm la 
adevărurile veşnice desprinse din cuvintele Scripturii; rugăciunea inimii sau 
rugăciunea spirituală — contemplativă, când sufletul se înalță spre Dumnezeu. 
Aducem lui Dumnezeu rugăciuni de laudă şi preamărire, deasemenea ne rugăm 
atunci când suntem în nevoi, suferințe şi tentaţii pentru că lisus ne-a 
spus: « Cereţi şi vi se va da» (Matei 7, 7). Cea mai înălțătoare rugăciune o aduce 
sufletul aflat în dialog cu Dumnezeu, mai presus de cuvinte. 


Un preot a observat în parohia sa, cum un tânăr intra zilnic în biserică, şezând 
sau îngenunchind în bancă privind la tabernacol, unde se afla lisus în Sfânta 
Euharistie. La întrebarea preotului: “Ce fel de rugăciuni rosteşti?”, acesta i-a 
răspuns: “Eu privesc la EI, iar EI se uită la mine”. 


Când se celebrează Sfânta Liturghie preotul îndeamnă cu insistență poporul 
credincios zicând: “Domnului să ne rugăm!” Este o invitaţie repetată în privinţa 
renunţări la grijile lumii acesteia, pătrunzând prin rugăciune în lumea lui 
Dumnezeu. Să nu ne descurajăm! Uneori, după ce am pregustat din fericirea 
rugăciunii profunde, va trebui să ne întoarcem din nou la simpla rugăciune 
verbală, un minunat mod prin care Dumnezeu ne cultivă umilinţa şi ne ajută să 
recunoaştem adevărul despre slăbiciunile noastre omenești. 


Să ne încredințăm lui Dumnezeu aşa cum copilul se lasă cu totul în grija 
părinţilor săi, iar El nu ne va dezamăgi niciodată. Domnul ne ascultă 


întotdeauna, oferindu-ne tot ceea ce este necesar pentru mântuire. 


Rugăciune 


Doamne, cât de puternică şi invincibilă este puterea Ta. Aceasta străbate abisul 
oceanelor, mişcă pământul din temelii, dacă se atinge de munţi, aceştia fumegă. 
Ea dă culoare vieţii noastre, ne face să ne minunăm de frumuseţea naturii pe 


care ai creat-o şi ne poartă pe aripile speranţei. Nimic nu o poate înlătura aşa 
cum Nimic nu i se poate împotrivi. 


Cât de neputincioşi suntem noi, Doamne, şi cât de repede ne îndepărtăm de tine. 
Duşmanul mântuirii noastre ne pândeşte ca să ne cucerească şi să ne câştige 
pentru el, ştiind cât de firavi şi nestatornici suntem. 


O, Doamne, priveşte la pericolul care ne urmăreşte zilnic în viaţă şi fă ca în 
mintea noastră, să fie veşnic prezente cuvintele pe care ni le-ai spus:« Fără Mine 
nu puteţi face nimic.» Recunoaştem acest lucru şi-l mărturisim. 


De aceea ne adresăm Ție, fă să strălucească întotdeauna puterea Ta peste noi şi 
să nu cădem în prăpastia disperării nici în cursa celui rău, care ne pândeşte. 


Întăreşte-ne, Doamne, ca de fiecare dată când suntem tentaţi şi atacați de diavol 
să ne apărăm cu arma rugăciunii şi a credinţei în Tine. Prin puterea Ta care 
învinge toate, ajută-ne să ajungem în Paradisul Ceresc, unde se află bucuria 
vederii Tale în gloria eternității. 


Amin. 


Augustin Păunoiu - Theologica - Scara virtuţilor, drumul comun al 
mirenilor şi monahilor 


Cu excepţia Scripturii, a Mineielor şi Psaltirii, precum şi a celor care adună între 
paginile lor formularul diferitelor slujbe bisericeşti, nu există carte în creş- 
tinătatea orientală care să fie mai mult studiată, copiată şi tradusă decât Scara 
Sfântului loan. Aceasta este o operă care a hrănit şi crescut duhovniceşte 
generaţii nesfârşite de credincioşi creştini, căutători neobosiţi de a-şi adânci 
relaţia lor cu Dumnezeu în şi prin Hristos. 


Duminica a 4-a a Postului mare ne pune înainte viaţa, dar mai ales opera unui 
mare sfânt, trăitor în secolul al VII-lea după Hristos, loan Scărarul. Stareţ al 
Mănăstirii Sinai, el a lăsat posterităţii ceea ce noi avem astăzi ca lucrare de 
referinţă pentru tradiția şi spiritualitatea răsăriteană, Scara Paradisului sau Scara 
Virtuţilor. 


Aşezarea şi prăznuirea Sfântului loan Scărarul în a 4-a Duminică din Postul 
mare ne aminteşte tuturor că eforturile noastre duhovniceşti în această perioadă 
presupun asceza, iar aceasta trebuie înţeleasă într-un context mai larg, anume, 
acela al luptei împotriva patimilor şi a dobândirii acelor virtuţi care fac dovada 
unei vieţi creştine angajate. În acelaşi timp, citind Scara şi având în Sfântul loan 
un exemplu concret de abordare a credinţei, a legăturii cu Dumnezeu, model 


venit din propriul mod de vieţuire, primim întărire în strădaniile noastre duhov- 
niceşti, care, nu de puţine ori, începând cu a patra săptămână din post scad în 
intensitate. 


„Dumnezeu e al tuturor, al celor care cred şi care nu cred” 


Nu e nici o îndoială, şi asta se observă din chiar începutul Scării, Sfântul loan 
scrie ca un monah pentru confrații săi de nevoinţă. Aşa s-a şi născut lucrarea, ca 
o împlinire a rugăminţii făcute de egumenul loan al Mănăstirii Raith, aflată la 
60 de mile depărtare de chinovia Sfântului loan Scărarul. Astfel stând lucrurile, 
la o primă vedere, sfera de influenţă a operei Sfântului loan spre cititorii inte- 
resaţi de ea pare drastic redusă. 


Însă mitropolitul Kallistos Ware se întreabă retoric: „Din această cauză urmează 
ca Scara să nu fie de nici un folos mirenilor? Cu siguranţă, nu. De fapt, ea a fost 
şi este citită cu cel mai mare profit de mulţimea creştinilor care au familii şi, 
oricare ar fi fost intenţia originară a autorului, beneficiul pe care l-au avut 
cititorii «din lume» ai Scări a fost unul enorm. Nu este nimic surprinzător în 
aceasta... Fiindcă atât monahii, cât şi cei căsătoriţi, toţi botezați în numele 
Sfintei Treimi, răspund la aceeaşi chemare a Evangheliei. Forma exterioară a 
răspunsului lor poate varia, dar drumul este, în esenţă, identic”. 


Există la începutul Scării un minunat pasaj care afirmă în mod clar univer- 
salitatea adresabilităţii ei: „Dumnezeu este al tuturor, al celor care cred şi al 
celor care nu cred, al celor drepţi şi nedrepţi, al celor cinstitori de Dumnezeu şi 
necinstitori; al celor nepătimaşi şi pătimaşi, al călugărilor şi al mirenilor, al 
înţelepţilor şi al celor neînvăţaţi, al celor sănătoşi şi al celor bolnavi, al tinerilor 
şi al vârstnicilor. Căci e ca răspândirea luminii, ca arătarea soarelui, ca schim- 
barea ceasurilor. Şi altfel nu poate fi: «Căci la Dumnezeu nu e căutare la faţă»” 
(Romani 2, 11). 


Dar mult mai aplicat, celor care sunt căsătoriţi şi trăiesc în lume, Sfântul loan le 
adresează îndemnul: „Toate lucrurile bune pe care le puteţi face, faceţi-le. Nu 
defăimaţi pe nimeni, nu furaţi de la nimeni, nu mințiţi faţă de nimeni, nu vă 
înălțați faţă de nimeni, nu urâţi pe nimeni, nu vă despărțiți de adunările de la 
slujbă din biserică, pătimiţi împreună cu cei lipsiţi, nu pricinuiţi nimănui smin- 
teală. De ceea ce e al altuia să nu vă atingeţi, îndestulaţi-vă cu ceea ce vă pre- 
gătesc femeile voastre. De veţi face aşa, nu veţi fi departe de Împărăţia ceru- 
rilor”. 


Aşadar, definiția succintă a Sfântului loan cu privire la ceea ce înseamnă să fii 
cu adevărat creştin îi cuprinde atât pe cei din lume, cât şi pe cei care au ales 
retragerea din lume. 


„Creştin e acela care-L imită pe Hristos în gând, cuvânt şi faptă pe cât este posi- 
bil omeneşte şi crede curat şi smerit în Sfânta Treime”, continuă Sfântul loan. 


Fiecare patimă are un remediu 


Partea principală a Scării este alcătuită din Trepte, în cadrul cărora Sfântul loan 
enumeră și analizează cele mai evidente şi tulburătoare patimi, astfel încât să 
ofere îndrumare asupra modului de a le depăşi şi a le înlocui cu virtutea cores- 
punzătoare. O modalitate a multora de a descrie o componentă importantă a 
vieţii spirituale este aceea de a spune că este vorba de un război împotriva 
patimilor. 


Fără reuşită în această bătălie, nu putem spera să atingem neprihănirea inimii. 
Ținând cont de modul în care mitropolitul Kallistos ne ajută să rezumăm cu- 
prinsul Scării, patimile pot fi enumerate ca fiind fizice şi trupești, cum ar fi lăco- 
mia pântecelui: „Lăcomia pântecelui este fățărnicia stomacului. Săturat, suspină 
că este lipsit; ghiftuit şi îmbuibat, plânge că îi este foame“; pofta trupească: 
„Acest demon caută mai ales cu băgare de seamă momentele noastre de slăbi- 
ciune şi ne va asalta cu răutate atunci când nu putem să ne rugăm trupeşte împo- 
triva lui“; iubirea de arginţi: „Mânia şi întristarea nu-l vor părăsi niciodată pe 
zgârcit“. El enumeră, de asemenea, patimi care nu sunt trupeşti, cum ar fi 
mânia: „Mânia ne arată ura ascunsă, a ţinerii de minte a răului. Mânia este 
dorinţa de a face rău celui care ne-a supărat“; ținerea de minte a răului: „Carii se 
înmulțesc în copacul putred; ţinerea de minte a răului se înmulțește în purtările 
blânde şi în chip mincinos liniștite“; clevetirea: „Clevetirea este fiica urii, o 
boală subțire şi totuşi grea, o lipitoare de fel ascunsă și pe care nu o poţi prinde, 
care risipeşte şi secătuieşte sângele iubirii“. 


Cu toate acestea, Sfântul Ioan nu s-a mulţumit să analizeze numai patimile care 
ne frământă și ne îndepărtează de Dumnezeu. EI a scris, de asemenea, cu mare 
elocvenţă despre virtuțile pe care trebuie să le dobândim cu și prin harul lui 
Dumnezeu, astfel încât, în momentul în care patimile sunt biruite, să ne vin- 
decăm și să revenim la natura noastră umană, devenind ceea ce am fost meniţi 
să fim - vase ale virtuţilor care provin de la Dumnezeu, mai presus de toate, un 
dar al Duhului Sfânt prezent în noi. 


„Indepărtează păcatul şi lacrimile îndurerate vor fi de prisos” 


Acesta este un lucru dificil, dar el ne rezervă statutul de ființe raționale și 
spirituale, create „după chipul şi asemănarea lui Dumnezeu“. Deşi Sfântul loan 
enumeră un număr mai mic de virtuţi în comparaţie cu numărul de patimi pe 
care le descrie, fragmentele care tratează virtuțile sunt adesea mai lungi. Unele 
dintre aceste virtuți sunt virtuțile „fundamentale“, precum ascultarea. Sfântul 


loan Scărarul a fost cel care a creat termenul „plânsul de bucurie făcător“. Expe- 
rimentăm starea de „plângere“ când conştientizăm starea noastră de păcat şi 
înstrăinare de Dumnezeu, dar acesta devine un „plâns de bucurie“ prin pocăință 
şi conştientizare a firii iertătoare a lui Dumnezeu, experimentată ca har al Lui. 
Într-un fragment foarte cunoscut, Sfântul loan oferă o minunată descriere a 
acestei experienţe: „Dumnezeu nu pretinde sau doreşte ca cineva să plângă din 
durerea inimii, ci mai degrabă să se veselească din iubirea pentru EI, întru râsul 
sufletului.Îndepărtează păcatul şi lacrimile îndurerate care curg din ochii 
trupești vor fi de prisos. De ce să cauţi bandaj când nu eşti rănit? Adam nu a 
vărsat lacrimi înainte de cădere, şi nu vor fi lacrimi după înviere când păcatul va 
fi desfiinţat, când vor dispărea durerea, întristarea şi suspinul“. 


Cum să privim corect relația trup-suflet 


Contrar multor scriitori creştini din zilele noastre care se dovedesc a fi mai puțin 
pătrunzători cu privire la răzvrătirea trupurilor şi minţilor noastre păcătoase, 
Sfântul loan este foarte sobru şi realist - am putea spune foarte „avangardist” - 
cu privire la intensele provocări pe care o viaţă clădită pe învăţăturile 
Evangheliei le va aduce căutătorului sincer: „Silirea [cf. Matei 11: 12] şi durerea 
neîncetată sunt partea celor care țintesc să suie la cer cu trupul, şi aceasta, mai 
ales, la începutul lucrării lor, atunci când natura noastră iubitoare de plăceri și 
inimile noastre neîndurerate trebuie să treacă prin mâhnirea copleșitoare către 


iubirea de Dumnezeu şi sfințenie. Este greu, cu adevărat greu”. 


Cu privire la rolul trupului în întreaga viaţă creştină şi la aspectul dificil al 
relaţiei trup-suflet, la inerentele tensiuni - dacă nu chiar război fățiş - din această 
relaţie, Sfântul loan ne oferă un text de o extraordinară adâncime cu privire la 
„taina” relaţiei trup-suflet. EI a scris următoarele: „În ce chip sau fel îmi pot 
lega trupul acesta al meu? Prin ce alte lucruri de demult îl pot judeca? Înainte de 
a-l lega, el se dezleagă, înainte de a-l judeca, mă împac cu el, înainte de a-l 
pedepsi, mă înclin în faţa lui şi-mi pare rău de el. Cum îl pot urî când firea mea 
îmi spune să-l iubesc? Cum mă pot desprinde de el când sunt legat de el pe 
veci? Cum pot fugi de el când este gata să plece la drum cu mine? Cum să-l fac 
incoruptibil când a primit o fire coruptibilă? Cum mă pot contrazice cu el când 
toate argumentele sunt de partea lui...? Dacă-l dobor la pământ, nu-mi mai ră- 
mâne nimic altceva prin care să-mi câştig virtuțile. Îl îmbrăţişez. Şi mă înde- 
părtez de el. Ce-i această taină în mine? Care-i legea acestui amestec de trup și 
suflet?” 


“În aceste zile, Biserica ne cheamă să aflăm chipul lui Dumnezeu din noi. 
adică ceea ce suntem cu adevărat, şi să-l scoatem la suprafaţă”- Trepte şi 
borne duhovniceşti pe scara virtuţilor lăuntrice, de la mitropolitul grec 
Nicolae, în Duminica Sfântului loan Scărarul 


+ Nicolae, 
Mitropolit de Mesogheia și Lavregtica 


De la Lă -. * * 
lumea vieţii cotidiene 


la adevărul veşniciei 


+ Nicolae, mitropolit de Mesoghâia şi Lavredtica: Virtuţile adâncului 
sufletului 


În depănarea comentariilor din acest an, de-a lungul Vecerniilor de umilinţă, 
rostim un cuvânt despre categoriile de virtuţi. După ce am vorbit despre virtuțile 
spaţiului inimii noastre şi, în continuare, despre virtuțile timpului vieţii noastre, 
astăzi vom vorbi despre o altă categorie de virtuţi, adică despre virtuțile adân- 
cului sufletului nostru. lar duminica următoare, dacă Dumnezeu ne va ţine 
sănătoşi, vom vorbi despre virtuțile înălțimii minţii, aceasta fiind categoria cea 
mai înaltă a virtuţilor şi cea mai înaintată stare duhovnicească. 


Scopul tuturor acestora pe care le-am menţionat şi care sunt departe de noi nu 
este să fim dezamăgiţi de distanţa noastră [faţă de ele], dar nici să credem că 
trebuie să încercăm, cu orice preţ, să şi facem paşii corespunzători, astfel încât 
să ajungem pe aceste piscuri înalte. Scopul descrierilor acestor mari virtuţi, 
conform vieţii şi tradiției Bisericii noastre, este ca noi să aflăm țelul nostru şi să- 


I abordăm cu smerenie, generozitate şi aşteptarea harului lui Dumnezeu; de n-ar 
zidi Domnul casa, în zadar s-ar osteni cei ce o zidesc (Psalmul 126: 1). În cele 
din urmă, dobândirea virtuţilor reprezintă un rezultat al harului lui Dumnezeu şi 
nu o cucerire personală. 


Am spus mai înainte că vom vorbi astăzi despre unele virtuţi rare şi mari, pe 
care le vedem mai ales în cărţi isihaste, care au fost scrise de către oameni ca 
marele Sfânt pe care Biserica noastră îl cinsteşte astăzi, adică Sfântul loan 
Scărarul. 


Aşa cum am menţionat şi în alte dăţi, aproape nimic nu cunoaştem din 
descrierile altora despre viaţa Sfântului loan. Singurul lucru care există din viaţa 
lui este o carte minunată cu titlul: Scara. Biserica a luat această carte, a citit-o, s- 
a luminat, a trăit-o şi a iubit-o. Şi a spus că această carte nu este posibil decât să 
fie scrisă de către un Sfânt. Ea a consacrat, aşadar, cinstirea acestui Sfânt în 
Duminica a IV-a din Postul mare şi, de asemenea, citirea cărţii întregi de-a 
lungul aceluiaşi Post, prezentând, în felul acesta, viaţa şi harul său, aşa cum 
acestea reies din textele sale. 


Limbajul pe care îl vom folosi astăzi, care reprezintă un rezumat al acestei 
antropologii neptice şi patristice despre modul în care funcţionează patimile şi 
virtuțile în sufletul omului, poate să fie puţin dificil, dar este foarte frumos şi 
foarte expresiv, ajută ca cineva să-şi vadă sinele şi să cunoască scopul şi 
posibilitatea sfinţeniei, care se află în faţa lui. 


Suprafaţa sufletului nostru 


Dacă pătrundem în interiorul sufletului nostru, de la prima privire vom zări 
suprafaţa lui. Această suprafaţă o zărim şi la alţii şi credem că îi reprezintă. Este 
cea care ne conduce la antipatii, la condamnări, la distanţări interioare, la hpsă 
de căldură sufletească, la reproşuri. 


Dar nimeni dintre noi nu este ceea ce vedem. Această imagine nu este exactă. 
Când imaginea persoanelor nu este deplină, atunci este greşită. Sub coaja 
suprafeţei se ascunde un adânc fără sfârşit. În interiorul acestui adânc, în 
colţurile lui ascunse, sunt cuibărite diferitele caracteristici şi însuşiri ale 
sufletului, mai ales cele negative. 


Într-o primă fază, ar putea cineva să întâlnească obişnuinţe moştenite, vechi 
impresii, amintiri, imagini, reprezentări, zvonuri, experienţe. Acestea sunt 
instalate în interiorul nostru. De-a lungul desfăşurării vieţii noastre, s-au pierdut 
în sufletul nostru şi au rămas acolo. Nu sunt moarte. Ele pot să nu fie văzute la 
prima vedere, dar mirosul lor, uneori pestilenţial, îl lasă ele să iasă şi să se arate 


în viaţa noastră. Acesta este nivelul la care, de obicei, noi comunicăm, emitem 
judecăţile noastre imediate şi improvizate. Referinţă de bază aici s-ar cuveni să 
avem ceea ce numim grijă, adică preocuparea exterioară impacientată faţă de 
lucruri, care oboseşte sufletul nostru, pe de o parte, iar pe de altă parte, repre- 
zintă şi un element de bază al vieţii noastre zilnice. 


Iubirea faţă de sinele nostru 


Avansăm puţin mai departe. Mergem puţin mai adânc. Acolo vom întâlni iubi- 
rea faţă de sinele nostru, faţă de egoismele noastre, față de vanităţile noastre, 
faţă de sensibilităţile noastre bolnăvicioase, faţă de ambițiile noastre, un anumit 
egocentrism. Toţi le avem pe acestea şi au intrat în interiorul nostru destul de 
demult. 


Se observă din cartea Facerii, pe care o citim în Săptămâna 1 din Postul cel 
mare, cum Protopărinţii au dorit să fure puţin din Dumnezeire. Nu să li se dea, 
după cum aşa era planul lui Dumnezeu, ci să-şi ia ei singuri. Acesta este 
egoismul nostru! Aceasta este dependenţa bolnăvicioasă de sinele nostru! 
Fiecare dintre noi simte că este, dintr-un anumit sens, centrul lumii. Propriile 
sale probleme le amplifică. Aceleaşi evenimente tragice sunt foarte mari pentru 
noi Şi foarte mici pentru aproapele nostru. Vedem cât de mult dorim mângâierea 
şi cât de dificili suntem să reacţionăm corect chiar şi în judecata dreaptă, dar 
riguroasă, față de persoana noastră. Prin urmare, există o îmbrăţişare bolnă- 
vicioasă a sinelui nostru, un egocentrism şi o bolnavă iubire de sine. 


Înclinaţiile şi aplecările firii noastre 


Dacă vom cobori încă o treaptă, vom găsi înclinațiile şi aplecările firii noastre. 
Sunt pornirile care există spre rău. Este ceea ce Sfântul apostol Pavel descrie în 
Epistola către Romani: dar văd în mădularele mele o altă lege, luptându-se 
împotriva legii minţii mele şi făcându-mă rob legii păcatului (Romani 7: 23). 


Aşadar, cea de a treia dintre aceste trepte ale adâncului sufletului nostru 
reprezintă aceste aplecări ale noastre, înclinațiile noastre, elementele care amin- 
tesc de căderea noastră. Tot ceea ce aminteşte că domneşte în interiorul nostru 
păcatul, slăbiciunea. 


Frica 


Să mergem încă puţin mai adânc. Acolo vom întâlni frica din interiorul nostru. 
Adam îi spune lui Dumnezeu, de îndată ce a păcătuit: am auzit glasul Tău [...] 
şi m-am temut (Facere 3:10). Oare este posibil să auzi glasul lui Dumnezeu şi să 
te temi? Aici auzi glasul lui Dumnezeu şi te desfeţi. Acest glas reprezintă 


cuvintele de nespus, pe care le-a auzit Sfântul apostol Pavel când a fost răpit în 
Rai (II Corinteni 12: 4). Cu toate acestea, frica a pătruns în sufletul nostru, ca 
ecou al căderii. Dacă fiecare dintre noi va privi în interiorul sufletului său, vom 
observa că 

= avem frica de boală (nu cumva să pățim ceva), avem frica de natură 
(suntem doar noi în interiorul unei păduri şi tremurăm), 

—> avem frica de moarte (mergem într-un cimitir, vedem chiparoşii şi ne 
imaginăm diferite lucruri sau se întâmplă să observăm o mică umjlătură 
pe trupul nostru şi se tulbură gândirea noastră), 

— avem frica de semenii noştri (să nu ne facă ceva rău, să nu păţim vreo 
pagubă, ne îndoim de iubirea lor). 


Anumite frici, dar şi nedefinite, există în interiorul sufletului nostru, totdeauna 
sesizabile şi perceptibile. 


Tristeţea 


Pe o treaptă şi mai Jos se află o durere, o tristeţe. Dumnezeu spune Evei, imediat 
după cădere: voi înmulți mereu necazurile tale, adică tristețile tale (Facere 3: 
16). Cu alte cuvinte, vor fi înmulțite tristețile în interiorul ei, va avea silinţă în 
viaţa ei, dar va avea şi tristeţe, durere. 


Există dureri ale trupului. Acestea sunt oarecum suportabile sau sunt uşurate cu 
medicamente. Totuşi, în adâncurile sufletului există o tristeţe. Este tristeţea 
pentru imperfecţiunile acestei lumi, pentru slăbiciunea umană, pentru dominația 
răului în această lume, pentru moarte. 


În adâncul nostru există ceva pe care negăm [refuzăm] să-l întrezărim, pe 
care nu dorim să-l mărturisim: este tristeţea pentru ceea ce, în cele din urmă, 
Suntem, adică muritori şi născuţi împreună cu păcatul. Sunt durerea şi 
tristețea păcatului. Este foarte frumos cuvântul grecesc [thlipsi] (tristeţe), care 
provine de la verbul [thlivo;-ome] (a întrista, a se întrista), înrudit cu sensurile 
altor verbe în limba greacă: a fi îndurerat împreună cu, a fi zdrobit, a se prăbuşi. 


Această tristeţe există foarte, foarte adânc în interiorul sufletului nostru şi izvo- 
răşte, după cum am spus mai înainte, din faptul că suntem oameni ai că-derii: 
Omul ca iarba, zilele lui ca floarea câmpului, aşa va înflori (Psalmul 102:15); 
Om nenorocit ce sunt! Cine mă va izbăvi de trupul morţii acesteia (Romani 7: 
24)? 


Toate acestea se datorează faptului că suntem născuţi împreună cu moartea 
(ştim că vom muri), dar chiar şi cu moartea duhovnicească (permanent 
păcătuim) şi cu moartea sufletească (suntem slabi, iubim confortul, uşurătatea şi 


ne este greu în efortul şi lupta noastră; decidem că vom face ceva şi nu putem să 
îl facem, nu putem să trecem la cele veşnice, să depăşim ataşamentul nostru față 
de temporalitate, faţă de abordarea mioapă a lucrurilor). Aşadar, această tristeţe 
a sufletului nostru există sub înclinațiile şi aplecările noastre. 


Amprenta lui Dumnezeu 


Şi ajungem la ultima treaptă. Ce paradox! Acolo se ascunde un tezaur. În 
adâncul inimii noastre nu sunt ascunse grijile, preocupările, reprezentările, 
obişnuinţele moştenite, amintirile, adică primele elemente pe care le-am 
menţionat; şi nu se ascunde nici sinele nostru, egoismul nostru, patosul spre 
ceea ce fiecare dintre noi crede că este; nici înclinațiile noastre spre rău, nici 
aplecarea noastră, adică mişcarea aceasta impulsivă şi necontrolată spre păcat; 
Nici pur şi simplu durerea şi tristeţea pentru moarte şi cădere. 


În nucleul existenţei noastre, în adâncul inimii noastre, există taina noastră 
atât de prețioasă: sunt amprentele lui Dumnezeu în Sufletul şi în viaţa 
fiecăruia dintre noi. Este chipul lui Dumnezeu care există în interiorul 
nostru, poate murdărit, oarecum ruinat, dar rămânând, cu toate acestea, 
chipul lui Dumnezeu. Este ecoul suflării Sale în clipa creaţiei noastre. 


Fiecare dintre noi are acest chip dumnezeiesc în interiorul său şi oarecum 
acoperit, dintr-un motiv necunoscut, adică dintr-un motiv „necunoscut cunos- 
cut”, din moment ce este dintre cele pe care le-am menţionat mai înainte, şi 
negăm să-l întrezărim. Prin urmare, în aceste zile, Biserica ne îndeamnă să ne 
adâncim în interiorul nostru şi să înviem acest chip, acest lucru însemnând 
străpungerea inimii şi pocăință. Ea ne cheamă să aflăm acest chip al nostru, 
adică ceea ce suntem cu adevărat, şi să-l scoatem la suprafaţă. Să-l curăţăm, să-l 
îngrijim cu multă atenţie şi să-l punem în centrul vieţii noastre. Este ceea ce 
numim după chipul lui Dumnezeu făcut. Acest fapt vrea să spună că suntem 
chemaţi să trecem de la starea după chip la cea după asemănare. Cu alte cuvinte, 
să luăm acest chip, să-l punem în centrul vieţii noastre şi să devenim şi noi nu 
pur şi simplu chipuri, ci asemănări ale lui Dumnezeu. 


Este necesar să putem da expresia lor corectă tuturor celor ce există ca însuşiri 
şi caracteristici ascunse ale adâncului sufletului nostru şi care, aşa cum am spus, 
nu dorim să le mărturisim, fie că sunt pozitive (cum este trecerea de la starea 
după chip la cea după asemănare cu Dumnezeu), fie că sunt negative (după cum 
sunt tristeţea, durerea, aplecarea spre păcat etc). Pentru ca să se facă acest lucru, 
se cuvine să găsim şi să cultivăm anumite virtuţi interioare, care nu au de-a face 
cu simple fapte, ci mai ales se referă la trăiri şi mişcări interioare. Sunt virtuţi, 
cu siguranță, milostenia şi sinceritatea. Este virtute şi mărturisirea credinţei. 
Cine ar putea să pună la îndoială acest lucru? Însă, acestea sunt virtuţi vizibile. 


Cele pe care le vom menţiona acum şi le vom expune peste puţin timp Sunt 
virtuţi ale omului celui ce se află mai în interiorul nostru. Sunt virtuțile care 
au de-a face cu ipostasul adevărat al sufletului nostru, cu legătura dintre 
suflet şi Dumnezeu şi, îndeosebi, cu modul în care sufletul primeşte harul Său 
şi îi îngăduie să se dezvăluie în interiorul nostru. 


Duminica trecută, când a fost sărbătorită cinstirea Sfintei Cruci, am fost chemaţi 
în mod tainic să cinstim Sfânta Cruce. Acest lucru înseamnă că, în timp ce 
cineva cinsteşte Sfânta Cruce, dacă trăieşte cu adevărat starea în Sfântul Duh, 
atunci simte prezenţa harului lui Dumnezeu mai intens decât propria sa evlavie; 
iubirea lui Dumnezeu mai vie decât propria sa iubire; propria sa iubire mai 
puternică decât înclinația sa spre rău etc. Este posibil ca acestea să pară puţin 
exagerate sau să fie considerate oarecum meditative. Totuşi, nu este aşa. În mod 
simplu, acestea reprezintă o încercare de a descrie tocmai ceea ce ne lipseşte, 
lucrul de care fugim: harul lui Dumnezeu şi arătarea Lui în interiorul nostru. 


Biserica încearcă, prin gura Sfinților şi a Părinților, să descrie oarecum roada 
virtuţilor tainice (care reprezintă, în esenţă, o singură virtute tainică), dar nu 
reuşeşte să facă acest lucru. Deoarece fiinţa lui Dumnezeu este neparticipativă şi 
doar lucrarea Lui este participativă, dar indescriptibilă. Această lucrare sau 
energie provoacă cuvinte de nespus, pe care nu se cuvine omului să le grăiască 
(I Corinteni 12: 4). De aceea, Biserica foloseşte şi termeni apofatici, adică ter- 
meni care par contradictorii între ei. Virtutea tainică este străină sinelui nostru 
firesc şi aplecarea noastră contrară acesteia. 


Liniştea neliniştită 


Aşadar, pentru prima stare, cea a grijilor şi a elementelor care tulbură sufletul 
nostru, Biserica propune în locul ei o mare virtute: virtutea liniştii, care este, de 
fapt, o linişte activă, socială, pe care Sfinţii Părinţi o numesc liniştea neliniştită. 
Este cineva singur şi liniştit în interiorul său, dar, cu toate acestea, este şi plin de 
acțiune. 


Probabil că din cărțile Sfântului Paisie Aghioritul v-a căzut înaintea ochilor ceva 
care are legătură cu această linişte neliniştită. Sfântul Părinte spunea adesea: să 
ai în interiorul tău sfânta nelinişte! Aceste cuvinte ale lui înseamnă să-ți frângi 
relaxarea în timpul cel mai oportun, dar să fii, în acelaşi timp, liniştit în 
interiorul tău. Spunem de multe ori că ascetul, Sfântul, este cel ce s-a despărțit 
de toate şi este unit împreună cu toate, cu alte cuvinte, este cel care s-a despărțit 
de toate, dar se află unit cu toate şi cu toţi; prin rugăciunea lui îmbrăţişează 
lumea, o înalţă şi o sporeşte. 


Spunea Sfântul Porfirie: pleacă şi voi veni la casa ta. Şi îi trimitea aceluia un 
Sfânt seara, când se culca, şi îi rezolva problema care îl chinuia. 


Cât de frumoasă este prezenţa Sfinţilor! Sfântul pleacă şi este; se retrage şi 
este prezent; linişteşte, dar nu linişteşte. Are liniştea cea interioară, dar are 
lucrarea, acţiunea şi participarea cea neliniştită după Dumnezeu, nu doar în 
viața lui, ci şi în viaţa şi în lupta fiecăruia dintre noi. 


Aşadar, primul lucru pe care ar putea cineva să-l obţină, în timp ce va rostui în 
interiorul său aceste elemente exterioare ale vieţii sale, este faptul de a crea 
premisele pentru linişte, adică pentru o stare de pace, care, însă, nu înseamnă 
lene, trândăvie şi nepăsare. 


Smerenia înălțătoare 


Ce putem să facem cu egoismul nostru şi iubirea noastră de sine? Pentru a le 
birui există o altă virtute. 


Sfântul loan Scărarul o numeşte smerenie înălțătoare. Este o smerenie cu care 
cobori şi te înalță. Este o smerenie prin care intri pe ultimul loc şi Dumnezeu te 
ridică şi te pune pe primul loc. 


Alegi faptul de a fi ultimul şi ajungi primul. Este propria ta alegere să fii ascuns 
şi te dezvăluie. Eşti în cele de jos şi te înalță - cel ce se smereşte pe sine se va 
înălța (Luca 18:14). Cât de diferit este acest lucru de cele pe care le-am spus 
mai înainte! Să aleagă fiecare dintre noi să fie după ceilalţi, iar Dumnezeu să-l 
înalțe. Să fie ascuns şi să-l vădească! Să simtă că locul dorit deja pentru el este 
al celui din urmă. Să se bucure mai mult decât propria lui slavă de cinstea şi 
slava celorlalți, ca fiind bucuria lui personală. 


Strădania fără străduință 


Pe cea de a treia treaptă, acolo unde constatăm aplecarea noastră spre rău, 
Biserica răspunde, luaţi aminte la cuvânt, probabil că nu l-aţi auzit, cu starea 
numită strădanie fără străduinţă. Ce vrea să spună acest lucru? 


Cuvântul strădanie are două sensuri în limba greacă. Unul este cel pe care îl 
cunoaştem toţi din viaţa noastră cotidiană: ne străduim, depunem toate forţele 
noastre ca să facem cel mai bun lucru cu putinţă. 


In limbajul patristic, termenul strădanie înseamnă şi altceva: ataşare de ceva, 
adică ataşare împătimită de ceva. Acest lucru înseamnă că de îndată ce pierzi 


obiectul ataşării tale eşti dezamăgit, te mânii, te pui cu Dumnezeu, te iriți, îţi 
pierzi pacea şi liniştea. 


De aceea, Sfinţii Părinţi spun că ne este necesară o strădanie fără străduinţă. Cu 
alte cuvinte, să împlinim străduinţa, adică să depunem toate forţele noastre, dar 
să nu fim ataşaţi şi să depindem de rezultat, iar dacă strădania nu aduce roadă, 
nu are importanţă acest lucru, căci vom încerca din nou. Nu ne vom pierde 
dispoziţia. Nu vom fi dezamăgiţi. Nu vom renunţa. Nu ne vom pune cu 
Dumnezeu, nici măcar cu sinele nostru. 


Această virtute descrie acea stare a sufletului în care pocăinţa noastră se 
exprimă, pe de o parte, ca luptă şi strădanie, dar nu este ataşată de rezultat ca 
şi cum acesta ar fi propria noastră Stare, propria noastră victorie. Acest lucru 
înseamnă [sintagma] fără străduinţă. Răspundem la chemarea spre rău cu 
răspunsul nostru la chemarea lui Dumnezeu. 


Temeritatea cu prudenţă 


ŞI am ajuns la temeri. Acolo este altceva. Cineva observă la Sfinții mucenici un 
eroism de nedescris: copii mici care nu sunt dominați de frică în faţa morţii; 
oameni slabi care înving pe puternicii pământului; oameni cu greşeli care 
îndrăznesc să li se opună acestora, iar ei înşişi se transformă, după cum foarte 
frumos spune Sfântul apostol Pavel, din slabi în tari, din împătimiți în liberi: 
Sfinţii toți au biruit împărații, au făcut dreptate, au dobândit făgăduinţele, au 
astupat gurile leilor, au stins puterea focului (Evrei 11: 33). Aceasta este o altă 
virtute, care se numeşte temeritatea cu prudenţă şi discernământ. 


Nu există frici pentru sufletul sfânt, nici superficialitate şi temeritate nebu- 
nească, ci prudenţă şi discernământ. Dacă Dumnezeu este cu noi, atunci nimeni 
nu este împotriva noastră. Gândiţi lumea fără temeri şi incertitudini! [Într-o 
asemenea situaţie], cabinetele de psihiatrie ar fi închise, iar medicii psihiatrii şi- 
ar pierde locul de muncă. 


Plânsul îmbucurător 


Coborând puţin mai Jos, trebuie să înfruntăm tristeţea. Antidotul ei este virtutea 
care se numeşte plânsul îmbucurător. Este bucuria-tristeţe. Nu ne temem de 
această tristeţe, deoarece este de o altă categorie, este un plâns de altă natură. 


Troparele vorbesc despre lacrimi de pocăință, despre lacrimi de străpungere a 
inimii; pe de o parte, vorbesc despre o durere, adică despre durerea pentru 
căderea omului, care durere, însă, funcționează cu atâta stimulare în interiorul 


sufletului credinciosului creştin, încât îl transformă şi îi dă stalagmitele unei 
bucurii tainice de alt fel. De aceea şi este atât de dorită. 


Când descrie viața monahului, Sfântul loan Scărarul spune: monahul este prin 
fire necurmat şi păzitor nelipsit al simţurilor. Monahul este trup purificat şi gură 
curățită şi minte luminată. Monahul este suflet prea îndurerat care, în amintirea 
permanentă a morţii, vorbeşte multe, se trezeşte şi este neliniştit. Ce vrea să 
spună acest lucru? Vrea să spună că monahul adevărat este un suflet pătruns de 
durere, care dialoghează în permanent cu moartea, fie că este treaz, fie că 
doarme. Însă şi acest fel de gândire şi de trăire pe care îl abordează cineva prin 
amintirea morţii, adică ceea ce întâmpină cineva prin străpungerea inimii şi prin 
pocăință, reprezintă prima materie cu care se naşte în suflet bucuria tainică şi 
mângâierea dumnezeiască. 


Prezenţa fără îndrăzneală în faţa lui Dumnezeu 


In fine, în cel mai interior nivel al sufletului, acolo unde se află pecetea chipului 
lui Dumnezeu în interiorul nostru, Biserica ne prezintă o virtute pe care o apără, 
adică virtutea prezenţei fără îndrăzneală în faţa lui Dumnezeu. 


Sunt puţin greoaie cuvintele, dar le folosesc Sfinţii [Părinţi]. Ele înseamnă că 
avem simţirea prezenţei neîntrerupte a lui Dumnezeu în viaţa noastră, dar fără 
impertinenţă pentru faptul că ne aflăm în faţa Lui, ci cu zdrobire şi timiditate. 
Este simţirea că eşti în faţa lui Dumnezeu, dar fără să fu îngâmfat, fără să fii 
necuviincios, ci să te micşorezi şi să te înfrângi. Cu decenţă şi smerenie, tu 
întrezăreşti privirea lui Dumnezeu, propria Lui privire se intersectează cu 
propria ta privire, ai simţirea prezenţei Sale. Îl slăveşti pe Dumnezeu în sme- 
renie. Îndrăzneala fără de îndrăzneală înseamnă prezenţa în faţa lui Dumnezeu 
fără impertinenţă, adică simţirea neîntreruptă a prezenţei Sale, simţire însoțită 
de smerenie care naşte sfânta frică de EL. 


Într-adevăr, cât de frumoase sunt aceste cuvinte! Sfinţii noştri se străduiesc, 
prin modul acesta contradictoriu, să descrie oarecum această legătură 
sănătoasă a sufletului cu Dumnezeu, care pune în legătură căderea cu harul, 
echilibrează umanul cu dumnezeiescul, îmbină slăbiciunea noastră cu 
binecuvântarea lui Dumnezeu asupra noastră. Cele opuse Sunt puse în 
armonie. 


De aceea, un termen se referă la pericolul sufletului şi la slăbiciunea lui, iar un 
altul la posibilitatea lui după har. Asemenea este şi smerenia înălțătoare, adică 
cineva se smereşte şi Dumnezeu îl ridică. Asemenea este şi plânsul îmbucurător, 
adică cineva plânge, dar trăieşte o bucurie de alt fel. Asemenea este şi 
îndrăzneala fără de îndrăzneală, adică cineva îşi micşorează persoana şi privirea 


lui zăreşte Persoana lui Dumnezeu. Cuvântul evanghelic şi patristic exprimă 
foarte adesea taina întâlnirii omului cu Dumnezeu prin asemenea apoziţii sfinte 
şi binecuvântate. 


Am plecat de la anatomia sufletului, adică de la nivelele sale, am trecut la 
virtuțile corespunzătoare şi să încheiem acum cu faptul la care ne conduc ele, cu 
alte cuvinte, la ce stări pot aceste virtuţi să ne conducă. 


Starea liniştii neliniştite 


Liniştea neliniştită, care este, de fapt, o linişte faţă de diferite incitări, conduce 
la o stare în care cineva are două uşi închise spre exterior şi alte două uşi închise 
spre interior. Adică, are două uşi care nu se deschid spre exterior şi alte două uşi 
care nu se deschid spre interior. Care sunt aceste uşi? 


Prima uşă, care nu se deschide spre exterior, trebuie să fie, în cazul asceţilor, 
uşa chiliei lor. Să stai înăuntru şi să nu ieşi afară, căci se spune la Pateric: loc ai 
găsit, pe Dumnezeu L-ai găsit. Pentru noi, cei din lume, chilie este starea vieţii 
noastre. Aceasta nu trebuie să se deschidă spre exterior, adică nu se cuvine să 
dorim să schimbăm termenii şi condițiile vieţii noastre, cele pe care Dumnezeu 
i-a stabilit pentru noi. Ne vom sfinţi în cadrul acestora. Eşti căsătorit, nu trebuie 
să încerci să trăieşti ca monah. Eşti monah, nu se cuvine ca mintea ta să fie la 
căsătorie. 


De obicei, noi nu procedăm aşa. Avem o nelinişte permanentă. Mai ales în 
epoca noastră, noi am obosit alergând la dreapta şi la stânga, să căutăm şi să fim 
căutaţi. Ne-am săturat să încercăm ceea ce este nou şi ciudat, ne-am săturat de 
ceea ce este material şi trecător. Mărturisim adesea că în adâncul sufletului 
nostru domneşte neîmplinirea. 


Cea de a doua uşă, care nu trebuie să se deschidă spre exterior, este uşa gurii. 
Sfânt lucru este să rămână gura închisă, adică să cultivăm virtutea tăcerii. 


Spune Sfântul Isaac: iubeşte tăcerea mai mult decât toate! Aceasta te va con- 
duce la vremea când se cuvine să taci şi la vremea în care trebuie să vorbeşti 
(Ecclesiastul 3: 7). Flecărelile, palavrele, bârfele, calomniile, minciunile, la ce 
îţi sunt necesare? Închide-ţi gura şi atunci vei aduce întregul tezaur al revelaţiei 
dumnezeieşti în interiorul sufletului tău. 


Dar există şi două uşi care nu trebuie să se deschidă spre interior. Prima este cea 
a gândurilor. Punem în mintea noastră toate otrăvurile lumii, iar acestea ne 
îmbolnăvesc sufletul şi distrug viaţa noastră. În acest fel, nu sunt cultivate 
virtuțile tainice. Din contră, aşa sunt întărite împărăţiile păcatului în adâncurile 


sufletului nostru. Aşa este denaturată permanent, am spune, viaţa noastră. Uşa 
gândurilor trebuie să se deschidă doar spre exterior, ca să scoatem gândurile, nu 
să introducem gânduri contaminate şi cu ele să ne încărcăm mintea şi omul 
nostru interior. 


Cea de a doua uşă, [care nu trebuie să se deschidă spre interior,] este uşa simţă- 
mintelor bolnăvicioase: să nu lăsăm să intre complexe de inferioritate, reproşuri, 
întristări, josnicii. 


Nu vă comportaţi bine faţă de mine. Stau, săraca de mine, singură şi mă lupt; m- 
aţi părăsit, eu fac totul pentru voi, iar voi aţi uitat să-mi spuneţi „La mulţi ani!” 
de ziua mea. 


Cu alte cuvinte, cele mai incredibile lucruri şi situaţii pe care poate cineva să şi 
le imagineze, care îngrămădesc simţăminte bolnăvicioase în sufletul nostru. 
Acestea, împreună cu gândurile bolnave, prind rădăcini în interiorul nostru şi nu 
se mai schimbă cu nimic. lată de ce este înţelept ca cineva să-şi închidă uşile lui. 


Să vă imaginaţi că dispar din orizontul sufletului nostru cuvintele greşite 
[rostite] față de cele exterioare, simțămintele greşite faţă de cele interioare, 
gândurile greşite iarăşi către interior, dispoziția greşită şi că domină în viaţa 
noastră doar parametrii pe care Dumnezeu i-a rânduit cu înţelepciune! Dacă 
vom închide aceste uşi, sufletul nostru va deveni împărăție a lui Dumnezeu. 
Înclinaţia noastră spre rău va înceta şi se va auzi în interiorul nostru chemarea 
lui Dumnezeu spre sfânta Sa voinţă. 


Necredinţa credincioasă a propriei voințe 


Plecăm de la linişte şi mergem mai jos, adică la smerenia înălțătoare. Cel care 
cultivă smerenia înălțătoare, poate să ajungă la următoarea stare binecuvântată: 
la necredinţa credincioasă a propriei voințe şi la îndoiala neîndoielnică a 
reuşitelor proprii. 


Ce vrea să însemne acest lucru? Înseamnă că ajungem la o stare în care nu 
credem că noi suntem mai presus de ceilalți sau că reuşim ceva special, nici 
ceva important: pentru că am făcut ceea ce eram datori Să facem, suntem 
slugi netrebnice (Luca 17:10). Încetăm să avem păreri fixe, păreri care conduc 
la încăpăţânări şi expresii de îndărătnicie. Avem necredinţă credincioasă, altfel 
spus, consecventă, în propria voinţă. Avem îndoială neîndoielnică a propriilor 
reuşite, a celor numite reuşitele noastre, adică suntem liberi faţă de convingerea 
bolnăvicioasă de sine. 


Sfântul Efrem ajunsese la o înălțime a reuşitelor duhovniceşti şi, cu toate 
acestea, descrie în rugăciunile sale personale, după cum spune el, drama 
sufletului său înăsprit. Este posibil acest lucru? Este! Deoarece el trăieşte în 
interiorul său nu măreţia reuşitei sale, ci măreţia harului lui Dumnezeu, care 
vine şi îl acoperă. 


Lipsa de mânie şi lipsa de răutate 


Să coborâm pe următoarea treaptă, unde este tendinţa şi aplecarea spre rău. 
Acolo am vorbit despre strădania fără străduinţă. Roadele acestei strădanii fără 
străduinţă sunt două virtuţi mari, cărora Sfântul loan Scărarul le consacră câte 
un capitol: lipsa de mânie şi lipsa de răutate. Cu alte cuvinte, să nu poți simţi 
ceva rău faţă de aproapele tău, nici chiar faţă de cel mai rău om sau cel mai 
mare duşman al tău. Să nu te poţi mânia, înfuria, revolta nici pentru cea mai 
mare piedică, nici pentru cea mai rea nedreptate pe care ar putea cineva să ţi- 
o provoace. Această stare este o stare de sfinţenie, este o stare de har special pe 
care Dumnezeu o dă, iar Sfinţii Bisericii noastre o descriu. 


Bucuria fricii lui Dumnezeu 


La următorul nivel se află frica noastră. Acolo am vorbit despre eroism, lipsa de 
frică, îndrăzneală, care, însă, sunt caracterizate de discernământ şi cumpătare. 


Rezultatul este acolo îmbrăţişarea şi bucuria fricii lui Dumnezeu. Începutul 
înţelepciunii este frica de Domnul (Paremii 1: 7). Să te temi de Dumnezeu şi 
sufletul tău să se umple. Nu să tremuri, nu să te temi aşa cum a făcut Adam, 
când a auzit glasul Său (Facere 3: 10), ci sufletul tău să se bucure de respectul 
sfânt al prezenţei în faţa lui Dumnezeu. M-am bucurat întru frica Ta şi am fost 
îmbrăţişat întru teama Ta. Prin teamă se înţelege respect, cuviinţă, simţirea 
prezenţei dumnezeieşti în analogie cu micimea omului. 


Foamea de bună voie după tristeţile fără de voie 


Și ajungem, într-un final, la nivelul interior al tristeţii. Am spus că în adâncul 
interiorului nostru există o tristeţe, care ne înfrânează, ne apasă, ne împiedică să 
ne bucurăm, iar noi putem să ne vindecăm de această tristeţe prin plânsul 
îmbucurător. Roadele plânsului îmbucurător sunt, ascultați cuvintele, nu sunt ale 
mele, foamea de bună voie după tristeţile fără de voie, pe de o parte, iar pe de 
altă parte, setea după necinstiri. O stare uimitoare, pe care o trăiesc anumiţi 
oameni sfințiţi, îmbăiaţi în harul lui Dumnezeu! 


Tristeţea fără de voie este cea care îți produce, ca om, o repulsie firească, dar, 
recunoscându-i folosul, tânjeşti să o întâlneşti, deoarece prin intermediul ei, 


când Dumnezeu o va îngădui, poţi să întrezăreşti binecuvântarea şi mâna Sa, 
într-un mod deja foarte clar. Acest fapt i-a condus pe Sfinţi la asceză. 


Când cineva merge într-o peşteră, în adâncul pustiului, şi le lasă pe toate, atunci 
el alege de bună voie, cu propria sa voinţă, tristeţile fără de voie. Sau când el 
acceptă, acest lucru fiind chiar mai dificil, disprețul, nedreptatea, dezonoarea, 
calomnia, pe care i le aduc cei din jurul său, atunci toate acestea nasc sfinţenia. 


De ce Sfântul Nectarie a fost Sfânt? Mai ales deoarece a fost calomniat. EI, fiind 
atât de curat, a fost prezentat ca murdar. La fel a fost şi în cazul Sfântului loan 
Gură de Aur. Veţi vedea în spatele fiecărui Sfânt o calomnie adresată de alţii, un 
dispreţ, o prigoană, o nedreptate, pe care el o acceptă cu bucurie. Fericiţi veţi fi 
când vă vor ocări pe voi şi vă vor prigoni (Matei 5:11). Într-adevăr, aceasta este 
o stare duhovnicească autentică! 


Sunt foarte înalte înțelesurile de astăzi pe care vi le-am prezentat! Cele mai 
multe sunt luate din experienţa şi bibliografia neptică şi monahală. Destule 
[dintre ele] sunt departe de propria noastră realitate, destule sunt grele pentru a 
putea să reprezinte şi propria noastră experienţă. Intuiesc ceea ce mărturisiţi în 
interiorul vostru: nu sunt acestea pentru noi. Şi aveţi dreptate. 


Insă, de ce spunem aceste cuvinte? Le grăim pentru că acestea nu se dobândesc, 


ci se dau, se dăruiesc. Deoarece acestea, în timp ce nu pot să fie o experienţă de 
aşteptat, ele pot să reprezinte o axă de gândire şi indicator de cale. Este atât de 
folositor să ştim că acestea există ca stări şi binecuvântări reale, care descriu 
starea după har şi sfinţenia ce este vie şi prezentă întru totul în Biserica noastră. 
Noi facem ceea ce putem. Ne străduim fără de strădanie. Ne luptăm cu toată 
buna noastră dispoziție. Adunăm întreaga noastră disponibilitate şi o con- 
centrăm în aşteptarea harului şi a binecuvântării lui Dumnezeu. Ne rugăm 
Sfinților noştri şi îi privim oarecum copilăreşte: îi invidiem pentru darurile pe 
care iubirea lui Dumnezeu le-a dat, ca răspuns la marea lor disponibilitate şi 
marea lor iubire faţă de EI. 


Toată această stare este descrisă de către Sfinţii noştri ca cer pământesc, cu alte 
cuvinte, ca cerul şi Impărăția lui Dumnezeu pe pământ. 


Altă dată, probabil, vom vorbi şi despre o altă stare. Aceea este numită învierea 
sufletului înainte de învierea cea de obşte, şi anume, cum poate sufletul să 
trăiască împărăția lui Dumnezeu înainte de sfârşitul veacurilor; înainte de a-şi 
închide ochii în această lume, să îi aibă deja deschişi în cealaltă lume. 


Ce binecuvântare este ca să trăiască cineva această comuniune cu Dumnezeu! 
Fie şi ca dorință. Dacă se va petrece acest lucru, atunci, trăind marele Post, va 


avea bucuria Invierii Domnului întru el. Şi când va ajunge să spună Hristos a 
înviat!, atunci el va îmbrăţişa, va smulge, propriu-zis, binecuvântarea şi harul lui 
Dumnezeu, care sunt oferite din abundență de [Sfintele] Paşti. 


Această binecuvântare şi har urez ca noi toți, fără excepţie, să le trăim la 
[Sfintele] Paşti din anul acesta, într-un anumit mod, într-o oarecare măsură, 
astfel încât să reuşim să-L slăvim pe Dumnezeu din adâncul sufletului nostru; 
iar [urarea] Hristos a înviat!, pe care o vom spune aici, în această lume, în aceste 
zile, să se audă veşnic în cer. 


(7 Nicolae, Mitropolit de Mesogheia şi Lavredtica, De la lumea vieţii cotidiene 
la adevărul veşniciei, Editura Egumeniţa, 2016) 


Doamne și Stăpânul vieţii mele... 


O doxologia.ro 


Doamne şi Stăpânul vieţii mele... (8. Triod): 

+ Nicolae, mitropolit de Mesoghâia şi Lavredtica: Doamne şi Stăpânul vieţii 
mele... 


(fragmente) 


Am ajuns, cu ajutorul lui Dumnezeu, şi la sfârşitul celei de a IV-a săptămâni din 
Postul mare şi deja batem la poarta celei de a V-a săptămâni şi urmează cea de a 
VI-a săptămână, aşa-numita săptămâna mută |. Cu alte cuvinte, în trei săptămâni 
începând de astăzi, mai întâi dacă Dumnezeu voieşte, vom sărbători străluci- 
toarea şi marea sărbătoare a [Sfintelor] Paşti. 


' Referitor la această denumire a celei de a VI-a săptămâni în tradiţia populară grecească se 
dau mai multe explicaţii. Una dintre ele este că în această săptămână preoţii promovau, în 
vechime, o perioadă de odihnă înainte de începerea Săptămânii celei mari. De aceea, 
slujbele nu mai erau săvârşite în parohii după toată rânduiala tipicului, fapt pentru care nici 
clopotele nu mai băteau, deşi respectiva rânduiala, cu anumite excepții, este asemănătoare 
cu celelalte săptămâni anterioare. O altă explicaţie este dată de faptul că în vinerea celei de 
a VI-a săptămâni din Postul cel mare nu se mai citeşte Acatistul Bunei Vestiri. Aşa cum am 
precizat şi în două note anterioare (...), practica acestui Acatist în Biserica Ortodoxă din 
Grecia este ca să se spună împărțit în patru stări, în primele patru vineri din Postul mare, şi 
apoi în întregime, în vinerea a V-a din acelaşi Post. (n. trad.) 


Pe măsură ce zilele se scurg repede, Biserica ne prezintă toate aceste „bucate” 
duhovniceşti în faţa noastră, îngrijindu-se ca ceva să ofere cu fiecare prilej 
sufletului nostru şi să-l împlinească pe fiecare dintre noi, care însetează după 
ceva diferit, care este flămânzit şi doreşte cu ardoare ceva adevărat. Nu se 
cuvine în nici un caz ca acest mare Post, în trecerea lui, să ne lase să fim aceiaşi. 
Ceva trebuie să se petreacă. Este nedrept pentru noi înşine să treacă şi această 
perioadă neexploatată. Deoarece acest fapt implică pericolul ca să vină şi un alt 
Post mare, anul viitor, şi un altul în următorul an şi sub nici o formă să nu se 
schimbe calea vieţii noastre, să nu se transforme starea sufletului nostru. 


Sfântul loan şi „Scara” 


Duminica a IV-a din Postul cel mare, Biserica noastră o consacră unui Sfânt 
necunoscut, dar foarte mare, adică Sfântului loan, autorul cărţii Scara. Sfântul 
acesta este necunoscut, deoarece nu există un alt izvor de informaţii despre 
conţinutul vieţii sale decât numai ceea ce este cuprins în această minunată carte, 
pe care Biserica o consideră atât de valoroasă duhovniceşte, încât, în tipicul ei, 
să reprezinte coloana vertebrală a lecturilor patristice din fiecare an, în timpul 
Postului celui mare. Această carte a fost găsită cândva în biblioteca mănăstirii 
[Sfânta Ecaterina] din Sinai şi a dezvăluit măreţia unui, până atunci, necunoscut, 
dar foarte important Sfânt al Bisericii. Cartea aceasta se numeşte Scara, pentru 
că arată calea treptată a sufletului, pas cu pas, de la cele de jos spre cele mai 
înalte, la nivelul dobândirii virtuţilor. 


Virtuţile ar putea să fie deosebite în morale, în duhovniceşti, în virtuţi ale 
harului dumnezeiesc sau, după cum sunt dezvăluite de către Sfinții Părinţi, în 
virtuţi tainice. Pentru toate aceste virtuţi are atât de multe şi atât de frumoase şi 
atât de amănunțite şi minuţioase descrieri această admirabilă carte a Scării, încât 
sunt sigur că unii dintre voi veţi începe citirea ei. 


Aproximativ acum două săptămâni, cu totul neaşteptat, a venit cineva să se 
mărturisească şi mi-a menţionat că citeşte o carte care se numeşte Scara. Trec, 
îmi spunea, prin cumplite ispite şi dificultăţi, dar ce carte extraordinară este, cât 
este de impresionantă, de cuprinzătoare, de revelatoare! Este ca şi cum îmi 
fotografiază colţurile ascunse ale sufletului. Şi cât este de ciudat! Persoana care 
mi-a recomandat-o este adâncită în atracțiile vieţii lumeşti. Profesia sa şi 
condiţiile sale de viaţă se află într-o situaţie cu totul diametral opusă faţă de 
viața oamenilor cărora li se adresează cartea, adică monahilor şi, fireşte, nu 
celor cu viaţă de obşte, ci celor ce duc un mod isihast de viaţă. 


Aşadar, vă îndemn pe voi toţi, dacă aveţi posibilitatea, să aruncaţi o privire în 
această carte. 


Poate că sufletul nostru se entuziasmează şi se lasă cuprins de dorinţa de a trece 
de la o privire fugitivă la citirea atentă a cărţii, iar din acest punct spre direcţii 
duhovniceşti realmente de neconceput. Se poate, de asemenea, dacă nu suntem 
pregătiți, să fim dezamăgiţi. Dacă vom conştientiza măreția perspectivei noastre 
şi pe această măreție promovăm realitatea vieţii noastre fără smerenie, atunci ne 
va stăpâni dezamăgirea. Unde ar fi trebuit să fim şi unde ne aflăm! Cât de sus, 
în ce condiţii ar fi trebuit să se desfăşoare viaţa noastră şi, în fine, ce alegeri 
facem în această lume! 


Scopul în calea noastră duhovnicească este asemănarea noastră cu Dumnezeu, 
care asemănare se realizează prin viaţa virtuoasă. Virtutea este un cuvânt 
general, care se explică prin virtuţi luate fiecare în parte. Nu are de-a face atât 
de mult cu trăirile şi experienţele, ci cu ceva oarecum mai practic, oarecum mai 
zilnic, care reprezintă roada vieţii duhovniceşti. Viaţa noastră duhovnicească 
poate să aibă elementele cultului exterior, poate să fie dominată de carac- 
teristicile cuvântului duhovnicesc, poate să ne îndemne la citirea cuvântului lui 
Dumnezeu, la vorbirea despre cele duhovniceşti, la faptul de a avea obiceiuri 
duhovniceşti şi cunoştinţe teologice, însă, dacă mâinile noastre nu sunt pline de 
roade, dacă viaţa noastră nu este împodobită cu anumite virtuţi, atunci mărturia 
noastră face mai degrabă pagubă şi dezastru se petrece mai curând în sufletul 
nostru. 


Prin urmare, este nevoie să existe treptele anumitor virtuţi, care conduc sufletul 
nostru de la modul lumesc de gândire şi vieţuire la stările cereşti despre care 
Biserica ne vorbeşte permanent cu atâta credință, cu atâta iubire, cu atâta 
dispoziţie de a ne face părtaşi ai acestor mari binecuvântări. 


De unde, aşadar, să intrăm în această arenă a virtuţilor, pe care poartă să 
pătrundem în acest spaţiu al vieţii practice, de unde să începem urcuşul, adică 
Să urmăm treptele care ne vor duce pe culme? Ce să folosim ca pretext? 


Există o rugăciune, pe care sunt sigur că cei mai mulţi dintre noi o cunosc. Este 
o rugăciune caracteristică Postului celui mare, pe care o rostim doar în această 
perioadă. Este o rugăciune de pocăință, care deschide orizonturile noastre, o 
rugăciune care există în toate slujbele, fără excepţie. De altfel, este întâlnită în 
unele slujbe şi de două ori. Este o rugăciune pe care tocmai am rostit-o. Ea este 


0 rugăciune foarte veche, însă, care descrie foarte adânc sufletul omenesc şi 
lupta lui, taina şi perspectiva lui. Este 


Voi spune rugăciunea respectivă: 


III II 


Această rugăciune este atât de scurtă, dar atât de cuprinzătoare! Desigur, după 
tipicul Bisericii, nu se rosteşte pur şi simplu, ci este însoţită de metanii. În 
mănăstiri, dacă oare aţi mers, este ţinut cu exactitate tipicul acesta, aşa cum se 
consemnează în rânduielile slujbelor şi în Ceaslov. Se spune acolo că facem trei 
metanii după fiecare stih, apoi facem doisprezece metanii mici, repetăm ultima 
parte şi facem iarăşi o metanie mare. 


—> Adică, rostim Doamne şi Stăpânul vieţii mele, duhul trândăviei, al grijii 
de multe, al iubirii de stăpânire şi al grăirii în deşert nu mi-l da mie, şi, 
terminând această primă parte, facem o metanie culcată la pământ, 
dintre cele mari şi adânci. 

— Continuăm cu cea de a doua parte, lar duhul curăţiei, al gândului smerit, 
al răbdării şi al dragostei dăruieşte-l mie, slugii Tale, şi facem cea de a 
doua metanie. 

= Spunem ultima parte, Aşa, Doamne Împărate, dăruieşte-mi ca să-mi văd 
greşelile mele şi să nu osândesc pe fratele meu, că binecuvântat eşti în 
vecii vecilor. Amin, şi urmează cea de a treia metanie. 

— Și apoi, în mod tacit, zicând Doamne miluieşte sau Milostiv fii mie, 
păcătosul, facem douăsprezece metanii mici încrucişate 7. Acest lucru se 
face în mănăstiri. 

= Și repetăm ultima parte a rugăciunii, Aşa, Doamne Împărate, dăruieşte- 
mi ca să-mi văd greşelile mele şi să nu osândesc pe fratele meu, că 
binecuvântat eşti în vecii vecilor. Amin, după care facem o altă metanie 
mare *. 


Toate acestea le facem, astfel încât nu doar gândirea noastră, nu doar sufletul 
nostru să înţeleagă această rugăciune, ci chiar şi trupul nostru. Cu alte cuvinte, 
întregul nostru sine să o înţeleagă. Este o rugăciune importantă. Ea reprezintă 


* Adică în faţă, la dreapta şi la stânga, (n. trad.) 


* În tradiția românească, s-a generalizat următoarea practică a săvârșirii rugăciunii 
Sfântului Efrem Sirul: la început, se face câte o metanie mare după fiecare parte a 
rugăciunii, apoi se spun stihurile Dumnezeule, milostiv fii mie păcătosul; Dumnezeule, 
curățeşte-mă pe mine, păcătosul; Cel ce m-ai zidit, Dumnezeule, măntuieşte-mă; şi Fără de 
număr am greşit, Doamne, iartă-mă, însoțite cu o închinăciune sau metanie mică. Aceste 
stihuri se spun de trei ori, ceea ce înseamnă că trebuie făcute 12 închinăciuni. La finalul 
acestor închinăciuni se repetă rugăciunea Sfântului Efrem Sirul, făcându-se câte o 
închinăciune după prima şi cea de a doua parte, iar după cea de a treia parte se face o 
metanie mare. (n. trad.) 


poarta, calea şi sfârşitul pentru oricine are agilitatea duhovnicească de a 
valorifica acest conţinut al ei şi de a dori să o împlinească în viaţa sa. 


Prin urmare, să facem o scurtă interpretare şi analiză a acestei rugăciuni, să 
ajungem la patru observaţii care nu sunt atât de evidente, să rețină fiecare 
mesajul său şi, în felul acesta, să o ia însoțitor în această seară la casa lui. 


Dătătorul, Călăuzitorul, Apărătorul, Domnul. Doamne şi Stăpânul vieţii mele 
[...], aşa îl chemăm pe Dumnezeu. Doamne, Tu Care eşti Stăpânul, Care 
stăpâneşti şi domneşti în viața mea. Această exprimare este luată din cartea 
Înţelepciunea lui Sirah *, în care există şi o altă referință asemănătoare: Doamne 
şi Dumnezeul vieţii mele . Domnul este Dătătorul vieţii, Cel ce dă viaţa. 
Domnul este Călăuzitorul vieţii, Cel ce călăuzeşte viaţa. Domnul este Apără- 
torul vieţii, după cum spune psalmistul [Psalmul 26: 1 (2)]. Domnul este Cel 
căruia îi aparţine viaţa noastră. 


Începem rugăciunea noastră mărturisind cu toate celulele fiinţei noastre că 
Dumnezeu este Domnul sufletului nostru. Este ca şi cum spunem că cu nu 
doresc să-mi stăpânesc sufletul, ci doresc ca Dumnezeu să regleze toate 
amănuntele sufletului meu, El să lumineze toate ungherele lui. El să aibă 
pretutindeni dreptul Său şi în fiecare punct al sufletului să se adeverească 
dreapta Lui prezenţă. 


În mâinile Tale, soarta mea, spune altundeva psalmistul [Psalmul 30:15(16)]; 
adică în mâinile Tale se află deznodămintele vieţii mele, cu alte cuvinte, toată 
viaţa noastră, din prima clipă şi până la sfârşitul ei, evenimentele care au loc de- 
a lungul ei, cunoştinţele cu persoanele pe care le întâlnim, şansele mântuirii pe 
care le avem, ispitele prin care trecem, toate sunt elemente care se găsesc sub 
privirea lui Dumnezeu, pe care noi putem să 1 le dăruim, astfel încât EI să se 
îngrijească de modul cel mai potrivit în care să le înfruntăm sau să le abordăm. 


Aşadar, începem rugăciunea noastră cu această mărturisire, şi anume, în primul 
rând, că viaţa noastră nu ne aparţine, ceea ce reprezintă un lucru extraordinar. 
Gândiţi-vă la el! 


lar în al doilea rând, că ea îi aparţine lui Dumnezeu în totalitatea ei, în fiecare 
amănunt al ei, în fiecare fază a ei şi pe de-a întregul. Să vă imaginaţi că sinele 
vostru Şi viaţa voastră sunt zidite pe această realitate, că viața mea este un dar 


* Este vorba despre Cartea înţelepciunii lui Isus, fiul lui Sirah sau Ecclesiastul 
(Ecclesiasticul), scriere din Vechiul Testament. în versetul 1 din capitolul 23 al acestei Cărţi 
întâlnim formularea Doamne, Părintele şi Stăpânul vieţii mele. (n. trad.) 

* Vezi Ecclesiastul 23: 4: Doamne, Părintele şi Dumnezeul vieţii mele. (n. trad.) 


făcut mie, pe care îl întorc cu propria mea voinţă şi liberul meu arbitru 
Dăruitorului meu, Care este Hristos. Şi EI o guvernează! Merg seara la culcare 
şi dorm. Nu mă interesează nimic. Nu mă tem nici de încercările mele, nici de 
ispitele mele, nici de sfârşitul meu, nici de sfârşitul persoanelor mele iubite, 
deoarece viaţa lor este şi viaţa mea, iar viaţa noastră, a tuturor, îi aparţine lui 
Dumnezeu. Aşa începem, altfel spus, cu această deschidere, cu această dăruire, 
cu această libertate, grăind Doamne şi Stăpânul vieţii mele. 


Trândăvia 


Sunt patru lucruri pe care să nu le îngădui, Doamne, ca să se petreacă în 
interiorul meu, şi anume, duhul trândăviei, al grijii de multe, al iubirii de 
stăpânire şi al grăirii în deşert. Cu alte cuvinte, să nu îngădui, Doamne, să existe 
în interiorul meu o stare de trândăvie, de lene, de indolenţă, de nepăsare, de 
indiferenţă, de silă. Acest lucru înseamnă trândăvia, adică să fiu trândav, leneş, 
fără vibrații interioare, fără dinamism în sufletul meu, altfel spus, un amorțit, un 
ofilit, fără interes faţă de cele duhovniceşti. 


Această stare este o boală cumplită, mai ales în epoca noastră. De multe ori 
vedem tineri cuprinşi de silă, probabil obosiţi sau mai degrabă, să spun deschis, 
plictisiți, fără dispoziţie, fără sevă, fără entuziasm. Nu putem să avansăm în 
acest fel. 


Se spune în înţeleapta carte a Scării că trândăvia este element cuprinzător al 
morţii, adică este ceva care aminteşte omului de moarte. Cum este posibil ca să 
progreseze în viaţă unul care se distinge prin lene? De aceea şi nepăsarea, adică 
această indiferenţă faţă de cele duhovniceşti, este considerată de către Sfinţii 
Părinţi ai Bisericii noastre ca unul dintre cele şapte păcate de moarte, 
catastrofale pentru sufletul nostru. 


2 5 e 


Acum câteva zile a venit un tânăr, care m-a căutat, pentru a vedea ce vom face 
cu Dumnezeiasca Împărtășanie şi cu [Sfânta Taină a] Mărturisirii. 

- Ce faci pentru Dumnezeu, am întrebat, fiul meu? 

- Nu am poftă de nimic, mi-a răspuns. Nu pot să fac ceva. 

- Nu faci, am adăugat, puţină rugăciune? 

- Nimic. Un semn al Sfintei Cruci şi cad în pat. 

- De ce? Care este motivul? Ce te împiedică? Ce te constrânge şi te face să fii 
atât de zgârcit faţă de Dumnezeu? 

- Mă simt obosit, Părinte. 

- Dimineaţa, însă, când eşti odihnit? 

- Nu pot, mă grăbesc. Mă scol, dar amân facerea rugăciunii. Spun: „De mâine”. 
Nu am dispoziţie. Nu ştiu ce mă deranjează. 


Acest lucru este nepăsarea. Această stare este trândăvia. Acest fapt cere silință 
şi străduinţă pentru a fi combătut. Împărăţia Cerurilor se ia prin străduință şi cei 
ce se silesc pun mâna pe ea (Matei 11:12). Cei ce ştiu să se silească, să exerseze, 
să insiste, să se străduiască, ei răpesc Împărăţia lui Dumnezeu. Cei ce sunt 
trândavi, sunt leneşi, care nu pot, care se predau în felul acesta sinelui lor 
relaxat, ei rămân fără gusturi, fără roade. 


Pe scurt, acest lucru înseamnă că fără luptă, fără asceză, lucrurile nu vor putea 
să urmeze calea cea bună pentru sufletul nostru. 


lată motivul pentru care începem rugăciunea noastră din Postul mare, cerând ca 
Dumnezeu să nu îngăduie trândăvia, nepăsarea şi lenea în sufletul nostru. 


Grija de multe 


[De asemenea, cerem ca Dumnezeu să nu îngăduie ca să ne cuprindă] duhul 
grijii de multe. Dacă trândăvia înseamnă ca cineva să se piardă în nimic, grija de 
multe este cu totul opusă, adică să se risipească cineva în toate, să-şi vâre nasul 
pretutindeni şi în toate, altfel spus, să dorească să le înveţe cineva pe toate. 


Zice unul dintre Sfinţii Părinți: urăsc patima josnică a grijii de multe, cu alte 
cuvinte, [urăsc] această patimă a grijii de multe care mă face să mă târăsc pe Jos, 


pentru că lucrul acesta vrea să-l indice josnicia, adică târârea pe Jos. 


Această patimă se întâlneşte printre creştini. Noi citim mai uşor o revistă 
religioasă de vâlvă decât Scara. Urmărim mai uşor o emisiune de scandal la 
televizor decât să participăm la o priveghere. Aceasta este grija de multe, adică 
să fii curios, să răscoleşti viaţa celui de lângă tine, ca şi cum să-i vezi cele 
intime ale fiinţei sale, să-i descoperi tainele fără nici un motiv. Cu alte cuvinte, 
să laşi de-o parte comoara şi să te împiedici în gunoaie. Acest fapt provoacă o 
risipire, o împrăştiere şi, în felul acesta, sufletul nu se concentrează. 


Cerem, aşadar, ca Dumnezeu să nu îngăduie ca această patimă să se cuibărească 
în noi, căci, după Sfântul loan Scărarul, ea răceşte fierbinţeala sufletului, altfel 
spus, coboară temperatura lui şi nu poate să se încălzească, astfel încât să 
funcţioneze cu entuziasm şi profunzime. 


Grăirea în deşert 


Cea de a patra patimă este grăirea în deşert, adică duhul flecărelii, al 
indiscreţiei, al iubirii de grăire în deşert. 


Ce vrea să spună grăirea în deşert? Bârfă. Vorba nefolositoare. Există ceva care 
se numeşte vorbirea de sine, adică să vorbeşti despre tine însuţi, ceea ce este un 
lucru rău. Există altceva care se numeşte lauda de sine, altfel spus, să începi a te 
lăuda tu însuţi, ceea ce reprezintă o altă boală. Există o altă patimă care se 
numeşte trăncăneala €, adică să vorbeşti fără întrerupere, iar celălalt să nu poată 
lua cuvântul pentru a spune ceva. 


Însă, există şi ceea ce se numeşte grăirea în deşert, ceea ce înseamnă să spui 
prostii sau lucruri nefolositoare, cuvinte care nu sunt de folos, care nu oferă 
nimic. Adesea mărturisim că am fost şi am pierdut timpul în zadar. Am vorbit 
între noi şi nerozii. Nu se cuvine să facem un asemenea lucru. 


Biserica şi Sfinţii noştri ne îndeamnă ca să nu iasă din gura noastră un cuvânt 
deşert, adică fără viaţă, neesenţial, ci numai ce este bun, spre zidirea cea de 
trebuinţă (Efeseni 4: 29). 


Vă invit să ne imaginăm, iarăşi, că viaţa noastră se zideşte pe cuvinte 
cuprinzătoare, esenţiale. Aşadar, ea să nu aibă nici ghimpele cuvântului inutil, 
adică nefolositor, nici pe cel al cuvântului indiscret, nici pe cel al cuvântului 
blamator, nici pe cel al cuvântului exagerat, ci să fie o gură curată, un cuvânt 
cinstit, foarte curat. Dacă nu greşeşte cineva în cuvânt, spune Sfântul apostol 
Iacov în Epistola sa, acela este bărbat desăvârşit (3: 2). Cel ce are gură curată şi 
nu greşeşte cu gura lui, acela atinge deja starea desăvârşirii duhovniceşti. 


In consecinţă 


Îi cerem lui Dumnezeu să nu îngăduie în sufletul nostru prezenţa acestor patru 
slăbiciuni, de fapt, prin această rugăciune Îi cerem înlocuirea lor cu patru virtuţi. 
În locul grăirii în deşert să ne dea generozitatea şi zelul sfânt, în locul 
indiscreţiei să ne dea discreţia, degajarea şi cumpătarea, în locul iubirii de grăire 
în deşert să ne dea concilierea şi nobila modestie, şi, finalmente, în locul 
flecărelii să ne dea tăcerea şi vorba dreasă cu sare (Coloseni 4: 6). 


Totuşi, Sfântul Efrem Sirul nu cere în renumita sa rugăciune doar izbăvirea de 
cele mari patru patimi la care ne-am referit mai înainte, ci cere de la Domnul şi 
darul a patru mari virtuţi: duhul curăției, al gândului smerit, al răbdării şi al 
dragostei. 


* Sau multa vorbărie, sporovăială, faptul de a spune vrute şi nevrute. (n. trad.) 


Greşelile mele şi osândirea fratelui 


Şi rugăciunea continuă: Aşa, Doamne Împărate, dăruieşte-mi ca să-mi văd 
greşelile mele şi să nu osândesc pe fratele meu. Cu alte cuvinte, dă-mi, 
[Doamne,] marea binecuvântare ca, în loc să mă ocup cu greşelile ipotetice şi 
slăbiciunile fratelui meu, să privesc realmente propriile mele greşeli. 


Spune, iarăşi, Sfântul loan Scărarul, a cărui zi de cinstire este astăzi, că chiar 
dacă ai trăi o sută de ani şi în fiecare zi ai vărsa lacrimi cât este apa râului 
Iordan, nu ai putea să speli greşelile tale reale, pe care, însă, niciodată nu le vei 
putea să le distingi. 


Fiecare dintre noi să aibă simţământul unei elementare cunoașteri de sine, cum 
că suntem stăpâniți de slăbiciuni, de patimi, de păcate pe care le săvârşim fără 
încetare. Fiecare dintre noi are propria sa povară a patimilor şi a slăbiciunilor. 
Să se ocupe cu această povară! Acest lucru vrea să spună cunoaşterea de sine. 
Dăruieşte-mi, Doamne, să-mi văd greşelile mele. Adică, să-mi întrezăresc 
propriile mele greşeli şi să nu-l osândesc pe fratele meu şi să nu-l condamn în 
interiorul meu nici cu cuvântul, nici cu gândul şi judecata mea interioară. 


Există un Sfânt dintre cei mai îndrăgiți şi mai iubiţi Sfinţi contemporani, Sfântul 
Sava cel nou din insula Kalymnos. Un Sfânt care a adormit în anul 1948 7. A 
petrecut şi un timp al vieţii sale aici, în Atena. Insula Kalymnos îl cinsteşte în 
mod deosebit. Un Sfânt contemporan! A vieţuit puţin mai târziu după Sfântul 
Nectarie. Era un om foarte plăcut. Este un Sfânt foarte îngăduitor, îmbărbătător, 
iubitor de oameni, plin de simpatie şi înţelegere, indulgență şi iertare. Lumea 
venea în număr mare pentru spovedanie. lerta toate păcatele. Totuşi, era 
necruţător pentru doua păcate. Unul era blasfemia şi înţelegem acest lucru. 
Celălalt era osândirea. L-ai osândit pe fratele tău şi îi spuneai acest lucru? 
Atunci îți dădea un mare canon, şi anume, oprirea de la Dumnezeiasca 
Împărtăşanie. Posteşti, întreba el, dar tu îl devorezi pe fratele tău. Acest Sfânt, 
blând ca un mieluşel, nu putea să accepte patima osândirii. Mare păcat care 
roade însăşi existenţa comuniunii din Biserică. Unul îl mănâncă pe celalalt, îl 
bârfeşte, îl condamnă chiar în parohie, în casele noastre, la locurile noastre de 
lucru. Sunt dojenitori duri, observatori neiertători de greşeli, căutători insistenţi 
de abateri. Din nefericire, această boală este veche, gravă şi molipsitoare. 


” Biserica Ortodoxă din Grecia îl cinsteşte pe Sfântul Sava cel nou de două ori pe an, şi 
anume, la 5 decembrie şi în Duminica a V-a din Postul cel mare. Sfântul Sava este 
ocrotitorul insulei greceşti Kalymnos, unde a trăit în ultimii douăzeci de ani ai vieții sale pe 
pământ, ca preot şi duhovnic al obştii de maici de la mănăstirea Tuturor Sfinţilor, încă din 
timpul vieţii sale, Sfântul Sava a fost cinstit ca un mare ascet, duhovnic, pictor de icoane şi 
făcător de minuni. (n. trad.) 


Cred că v-am obosit. A trecut timpul. Voi face un rezumat care descrie modul 
cel mai adânc de vieţuire şi raţiunea acestei rugăciuni, prin intermediul a patru 
observaţii. Daca vom fi atenţi, această rugăciune prezintă câteva caracteristici 
ascunse foarte interesante. 


Rugăciunea Sfântului Efrem [Sirul] se concentrează asupra interiorului nostru. 
Prima caracteristică este că în enumerarea patimilor din rugăciune sunt evitate 
aşa-numitele patimi de moarte, ca ura, iubirea de plăceri senzuale, mânia, 
iubirea de arginți şi altele, şi sunt menţionate câteva care sunt mai degrabă 
slăbiciuni umane obişnuite decât stări deformatoare în mod intens. Care este 
motivul pentru care sunt alese aceste patimi şi nu primele? Trândăvia şi grăirea 
în deşert nu vatămă pe altcineva decât doar pe omul care le are. Şi este atât de 
uman ca să fie cineva grijuliu sau să caute întâietatea. Cine, într-adevăr, nu le 
are cumva pe acestea în interiorul său? Răspunsul este că prin această rugăciune 
ne rugăm nu pentru denaturări pe care noi singuri trebuie să le înlăturăm, ci 
pentru slăbiciuni interioare pe care noi le cultivăm lăuntric şi înăbuşă libertatea 
noastră, iar ajutorul lui Dumnezeu ne este atât de necesar. 


Această rugăciune are ca scop adunarea sinelui, adică faptul de a-şi veni cineva 
în sine. Dacă scopul nostru este îndreptarea noastră spre Dumnezeu, atunci se 
cuvine, în orice caz, să preceadă îndreptarea spre interiorul nostru: căci mintea 
care nu se împrăştie spre cele din afară, nici nu este stăpânită de simţurile față 
de lume, se întoarce spre sine, iar prin sinele său urcă la înţelesul lui Dumnezeu 
5 De aceea şi cele patru patimi pe care le aminteşte rugăciunea respectivă sunt 
patimi care nu par mari, dar au o acţiune dezastruoasă în interiorul nostru. Ele 
sunt patimi ale răspândirii gândirii şi ale împrăştierii inimii, patimi care risipesc 
bogăţia ei: trândăvia risipeşte timpul ei; grija de multe risipeşte adevărul ei, 
adică îndreptarea spre singurul lucru care trebuie *; iubirea de stăpânire risipeşte 
dragostea ei, legătura ei cu aproapele; iar grăirea în deşert risipeşte cuvântul ei. 
Toate, împreună, risipesc zestrea fiinţei duhovniceşti [a inimii], consumă 
puterea sufletului în cele neesențiale. Atunci cugetarea devine împrăştiată în 
multe şi, în continuare, alunecoasă, după cum afirmă Sfântul Efrem [Sirul] într- 
un alt loc, adică alunecă, se sustrage, se pierde, se distruge. 


Însă, dacă mintea se va aduna, atunci poate să se roage şi să se îndrepte spre 
Dumnezeu. Observaţi că şi dintre virtuţi [Sfântul Efrem Sirul] nu alege 
rugăciunea, pocăinţa, credinţa, înfrânarea, milostenia, postul, ci preferă virtuţi 
care liniştesc omul interior şi îl adună, după cum curăţia înăbuşă mişcările 


3 Sfântul Vasile cel mare, Epistola a II-a, în Patrologia Graeca 32,228 A. (n. trad.) 

” Luca 10:42. Autorul se referă la partea Mariei, care, spre deosebire de sora ei Marta, şi-a 
ales ascultarea cuvântului Domnului lisus Hristos, ceea ce înseamnă însetarea după 
împărăţia lui Dumnezeu, (n. trad.) 


trupului, gândul smerit zvârcolirile egoismului, răbdarea surprinderile timpului 
şi dragostea supărările [venite din partea] semenilor. EI alege pe unele dintre 
virtuţi şi pe altele dintre patimi. Cu alte cuvinte, el pune în evidenţă acele 
patimi care sunt foarte subtile şi reprezintă baza bolii sufletului şi acele virtuţi 
care constituie temelia învierii şi înălţării sale spirituale. Aceasta este prima 
caracteristică. 


Virtuţile ca daruri ale lui Dumnezeu 


Cea de a doua caracteristică [este că] virtuțile din această rugăciune nu sunt 
prezentate ca o cucerire, ca o reuşită a omului, ci ca daruri ale lui Dumnezeu. 
Verbul folosit pentru dobândirea lor este a dărui. Nu se spune că voi încerca să 
le dobândesc, ci cel care se roagă le cere de la Dumnezeu ca daruri. Virtuţile 
sunt daruri. Nu sunt reuşite. Ele sunt roada harului, nu a luptei duhovniceşti. 
Această luptă exprimă conştiinciozitatea noastră. Este lucrul cel mai mic. 
Harul este lucrarea cea mai mare. Oricât am încerca noi, nimic nu vom reuşi 
fără harul lui Dumnezeu. Şi dacă aceste virtuţi nu ar fi fost rezultatul harului şi 
darurile lui Dumnezeu în viaţa noastră, atunci oricine le-ar fi avut, s-ar fi 
îndreptăţit să se laude. În timp ce acum, chiar dacă le ai, nu eşti îndreptăţit să te 
lauzi, deoarece răbdarea, dragostea, curăţia şi gândul smerit sunt daruri foarte 
mari pe care Dumnezeu le dă, în cele din urmă, celor ce depun, ca efort minim, 
încuviințarea lor: Şi ce ai, pe care să nu-l fi primit? lar dacă l-ai primit, de ce te 


făleşti, ca şi cum nu l-ai primit? (| Corinteni 4: 7). 


«Duhul» ca mod de gândire şi vieţuire 


Să avansăm la cea de a treia observaţie, adică la cuvântul duh (pneuma). Sfântul 
cuvios [Efrem Sirul] adaugă acest cuvânt patimilor şi virtuţilor, de pildă, el 
spune duhul trândăviei, nu simplu trândăvia. Şi apoi zice duhul curăţiei. Ce 
înseamnă acest cuvânt? Înseamnă să-mi dea Dumnezeu aşezarea, modul de 
gândire şi vieţuire, dorinţa puternică de a dori cu ardoare aceste virtuţi, de a uri 
aceste slăbiciuni, astfel încât pe această stare interioară şi dorinţă, pe acest fond, 
El să poată pune sămânţa virtuţii. Prin urmare, ceea ce ne este necesar şi 
Ipentru care] ne rugăm este modul de gândire şi de vieţuire al virtuţii, adică 
duhul virtuţii, pentru ca Domnul să ne poată da virtutea însăşi, adică roada 
virtuţii. 
Slugă şi frate 

Și cea de a patra caracteristică este foarte frumoasă. Să spun rugăciunea, ca să 
observați două cuvinte: Doamne şi Stăpânul vieţii mele, duhul trândăviei, al 


grijii de multe, al iubirii de stăpânire şi al grăirii în deşert nu mi-l da mie! Nu 
voi comenta această parte. lar duhul curăţiei, al gândului smerit, al răbdării şi al 


dragostei dăruieşte-l mie, slugii Tale! Aşa, Doamne împărate, dăruieşte-mi ca 
să-mi văd greşelile mele şi să nu osândesc pe fratele meu. În faţa lui Dumnezeu, 
creştinul este slugă, iar alături de aproapele său este frate. La acest lucru ne 
cheamă Biserica, nu doar în Postul cel mare, ci totdeauna. Să spunem: suntem 
slugi netrebnice, pentru că am făcut ceea ce eram datori să facem (Luca 17:10). 
În cele din urmă, cele bune pe care le facem sunt şi cele pe care se cuvine să le 
facem, deoarece suntem slugi netrebnice. 


Sfântul apostol Pavel spune acest lucru, [dar şi ceilalți Sfinți apostoli, în 
propovăduirea lor, după cum se observă în Faptele Apostolilor şi Epistolele 
rămase de la ei, îndemnând ca] fiecare să simtă în faţa lui Dumnezeu smerenia 
slugii '9, iar alături de semenul său bucuria fratelui. 


Dacă vom începe calea noastră duhovnicească în felul acesta, altfel spus, dacă o 
reformulăm în acest mod de gândire şi vieţuire şi în acest duh, atunci vom 
putea, iubiții mei fraţi, să avansăm de la strădania trăirii morale, aşa cum am 
spus mai înainte, la starea virtuţilor !!. Atunci Dumnezeu va da ca aceste virtuţi 
să distingă şi viaţa fiecăruia dintre noi, într-o anumită măsură, dar mai ales va 
da ca ele să înflorească în ogorul comunităţilor noastre duhovniceşti, adică al 
înseşi Bisericii noastre. 


Dacă noi am trăi ca Biserică această curăţie, atunci nu ar mai trebui să vorbim 
despre curăţire. Când în Biserica noastră vor domni curăţia, gândul smerit, 
răbdarea şi dragostea, atunci ce loc mai are aşa-numita curăţire? Atunci nu am fi 
o Biserică de la care să revendice [unii] curăţire, ci am fi o societate care s-ar 
sătura de o mărturie autentică. 


Am început spunând că ne-au mai rămas două săptămâni din Postul mare, adică 
două săptămâni de continuă binecuvântată înrâurire a sufletului nostru cu bine- 
cuvântarea acestei rugăciuni [a Sfântului Efrem Sirul] şi a adevărurilor cuprinse 
în ea. Să dea Dumnezeu ca rugăciunea Sfântului Efrem să fie o rugăciune pe 
care, deşi el a scris-o, însă, noi, ca Biserică şi persoane, să o trăim. O rugăciune 
care va ieşi din inima noastră, va ieşi, aşadar, şi din comportamentul vieţii 
noastre -. 


Atunci, pe măsură ce vom ajunge la [Sfintele] Paşti, sufletul nostru va fi pregătit 
şi curat, ca mormântul gol, de a-L primi pe Hristos cel Inviat. Prin urmare, 
Dumnezeu să dea binecuvântarea Sa bogată şi în perioada care a mai rămas din 


“* Sau a robului. (n. trad.) 

“ Cu alte cuvinte, la starea vieţuirii duhovniceşti, în care omul trece de respectarea legii 
morale şi se bucură de harismele Sfântului Duh. (n. trad.) 

" Adică respectiva rugăciune va imprima şi modul de trăire al vieţii noastre. (n. trad.) 


Postul mare, iar pe toţi să ne învrednicească să intrăm pregătiţi cu totul sau, mai 
degrabă, pe cât este cu putinţă pregătiţi, în acest canal binecuvântat, în acest 
transformator al Săptămânii celei mari, pentru ca să ajungem uniţi şi iubiți în 
faţa lui Dumnezeu ca slugi, iar între noi ca frați, astfel încât să putem toţi, 
împreună, şi fiecare separat să-L întrezărim pe Cel Înviat. Amin”. 


(din: 7 Nicolae, Mitropolit de Mesosgheia şi Lavredtica, De la lumea vieții 
cotidiene la adevărul veşniciei, Editura Egumeniţa, 2016) 


Duhul surd şi mut al societăţii de consum ne aruncă “din pruncie” în focul 
şi apa patimilor, din care ne pot scoate numai postul şi rugăciunea. 
Darurile extraordinare ale Postului mare și dimensiunea sa interioară: 
Înfrânarea de la plăceri şi supravegherea lăuntrică 


Diaconul Sorin Adrian Mihalache: „Viaţa creştină în Postul mare. 
Convalescenţa fiinţei, despre beneficiile spirituale, psihologice și medicale 
ale înfrânării” - Biserica Icoanei, 22 februarie 2018 - (transcriere parţială): 


[...] Mergând mai departe cu textul putem înţelege mai mult în ceea ce-l 
priveşte pe tânărul acesta şi cum ne poate cuprinde şi pe noi, pe cei ce trăim 
într-o societate a consumului şi a divertismentului şi respingem osteneala 
postului şi detaşarea de lumea sensibilă. 


Mântuitorul îl întreabă după aceea: Câtă vreme este de când i-a venit aceasta? 
lar tatăl i-a răspuns: Din pruncie. Din pruncie, pentru că prima care ne seduce e 
lumea sensibilă. Ea e mai atractivă decât cele duhovniceşti. Şi viaţa, atunci când 
se desfăşoară în lume, ne oferă mai întâi cele materiale ca tentaţie, ele sunt 
prima ispită, tentaţia vizibilă. Mult mai puţin atractive par cele duhovniceşti şi 
mai penetrante şi mai dulci pare cele trupeşti şi sensibile şi repede va fi funța 
acaparată de lume şi ispitită de ea. 


Repede a căzut Adam, ne spune Sfântul Vasile cel mare şi spune că a căzut 
foarte repede pentru că, dacă ar mai fi trăit un pic în virtute, ar fi prins dulceaţa 
ei şi ar fi respins ispitirea de cele create. Din pruncie - adică repede, foarte 


repede. Repede se încovoaie omul de cele materiale, pentru că nu are tăria să 
insiste în cele duhovniceşti pentru ca, descoperindu-le dulceaţa, să poată să fie 
fidel lui Dumnezeu. 


Și, ne spune tatăl mai departe, de multe ori l-a aruncat în foc şi în apă. E ceva 
foarte interesant aici: foc şi apă, nu apă şi foc. Cum sunt şi alte texte din 
Scripturi interpretate de Sfântul Maxim Mărturisitorul, focul e focul patimilor, 
al poftei. Pofta e foc şi apa e deznădejdea care vine după poftă. De fiecare dată 
când avem o poftă o trăim ca foc şi, după ce am consumat-o, ne vin gânduri de 
deznădejde, de tristeţe. Ne îneacă amarul acestei deznădejdi. Un om care este 
aprins de poftă nu poată să şadă locului, ca fript de ea, iar un om care este lovit 
de deznădejde pare să se înece în ea până moare. Şi aşa este, în ordinea 
duhovnicească, prima dată vine focul, după aceea vine apa. Prima dată ne 
simţim atraşi de o anumită ispită, care ne păcaleşte şi mintea, dacă nu este 
puternic ancorată în rugăciune şi nu-L iubeşte pe Hristos şi cuvintele Lui, începe 
ea însăşi să ne argumenteze că un anumit păcat ar putea fi făcut, dulceaţa lui 
argumentează pentru a fi făcut, şi, după ce l-am făcut, ne lovim de amarul 
conştiinţei care ne mustră că l-am făcut şi ne confruntă cu deznădejdea sau cu 
tristețea că l-am făcut. Şi cine păcătuieşte mult şi este aprins de focul patimilor 
şi arde în ele şi făptuieşte în conformitate cu ele va fi pus într-un mare pericol să 
fie înecat după aceea în apa aceasta a deznădejdii. 


De aceea, tânărul mai întâi este aruncat în foc şi apoi în apă, şi nu oricum, ci ca 
să-l piardă pe el. Toată societatea de consum este între focul divertismentului şi 
al plăcerii şi marea care-l poate îneca în anxietate şi depresie. 


Cum se explică faptul că, într-o societate în care ne distrăm atât de mult, sunt 
atât de depresivi? În mod normal - şi acesta este un gând care nu-mi dă pace de 
ceva vreme, l-am întâlnit în multe cărți - într-o lume care se distrează, oamenii 
ar trebui să fie bucuroşi. Într-o lume în care există servicii medicale din ce în ce 
mai bune, oamenii ar trebui să fie din ce în ce mai puţin anxioşi. Pentru că, nu-i 
aşa, există servicii care se ocupă de sănătatea lor. Cu toate acestea, deşi 
bunăstarea creşte, anxietatea şi depresia cresc în ponderea lor în viaţa societăţii. 
Și însingurarea este, de asemenea, în creştere, deşi modalităţile de comunicare 
sunt din ce în ce mai performante şi posibilitatea de a te conecta cu tot mai mulți 
oameni este disponibilă fiecăruia dintre noi. 


Cum se explică lucrurile acestea? Divertismentul întreţine un foc al plăcerii şi, 
după ce fiinţa se consumă, ea nu mai poate evita depresia, deprimarea sau 
tristețea. Aceste lucruri ni le explică medicina. Există cărți care s-au scris despre 
cum anume o persoană care caută mereu să se bucure cu intensitate foarte mare 
se pregăteşte pentru o depresie prelungită. Structurile noastre nervoase nu sunt 
create să se bucure cu o intensitate foarte mare într-un mod continuu. Numai 


după ce există un exercițiu prelungit al fiinţei, încet-încet capacitatea sufletului 
de a încopcia, de a cuprinde bucurii creşte. Dar o persoană care este neinstruită 
interior nu poate să trăiască o stare de bucurie sau de euforie, fără ca aceasta, 
dacă e intensă şi continuă, să nu fie vătămătoare. 


Or, plăcerea poate fi ofertă care să-l ţină pe om în stare de extaz permanent. 
Numai că acest extaz prelungit, ne spun ştiinţele creierului, secătuiește de 
energie echilibrul interior şi dpdv nervos subiectul creierului care se bucură de 
plăceri continue va obosi. El va dezvolta o dependenţă în timp, o adicţie şi va 
sfârşi prin a fi epuizat de această adicție. Plăcerile sunt trăite la nivelul unui 
sistem dopaminergic şi sunt susținute chimic de dopamină, un neurotransmiţător 
care însoţeşte starea de plăcere şi aceste circuite dopaminergice care sunt în 
sistemul nervos sunt cele care întreţin adicția în ultimă instanţă. Ele ţin foarte 
bine minte de unde mi-am procurat plăcerea şi data viitoare voi căuta tot acolo, 
ea este bine întipărită în mintea mea. 


Bucuriile duhovniceşti, starea de dragoste maternă, paternă, bucuria care vine 
din compasiune, au alt suport şi altă reprezentare chimică în organism. Plăcerile, 
în general, sunt susceptibile de a dezvolta adicţii. Şi de aici, cumva, înţele- 
pciunea extraordinară a Sfinților Părinţi care în post şi în munca înfrânării 
restricționează plăcerea şi nu bucuria! Bucuriile duhovniceşti sunt mai multe în 
post decât în mod obişnuit. Plăcerile sunt cele restricționate, exact partea din noi 
care e susceptibilă de adicții, de trântirea noastră în pământ, de strângerea 
maxilarelor în efortul nostru de a păstra continuu ceea ce am descoperit în 
materie şi modul nostru de a rămâne înţepeniţi în viaţa această dependentă. 
Părinţii au sesizat cumva că pofta este potrivnică vieţii duhovniceşti şi au pus 
stavilă acestei pofte. 


Deci tânărul este aruncat în foc şi după aceea în apă. ŞI asta surprinde modul în 
care lumea de consum este aprinsă de poftă şi după aceea este muncită de 
depresie şi de anxietate. Tatăl spune un lucru fantastic: Cred, Doamne, ajută 
necredinţei mele. Este spectaculos, este cunoaşterea unei persoane care înţelege 
că niciodată nu suntem deplin credincioşi, că nu ajungem să fim credincioşi la 
un punct maxim al fiinţei noastre, că în fiecare zi trebuie să ne străduim să fim 
mai credincioşi decât am fost ieri, în sensul de a creşte în compatibilitatea dintre 
viața mea şi ce cred eu. Crescând în credință în sensul creşterii unei vieţi 
întipărite tot mai mult de datele credinţei. 


Cred, Doamne, ajută necredinţei mele — e ca şi cum ar spune <Cred, Doamne, 
dar viaţa mea n-a fost în acord cu această credință. Încă nu cred şi prin ce sunt. 
Cred numai prin ce spun. N-am ajuns să fiu în conformitate cu această credință> 
sau, dacă mă uit la viaţă, încă nu pot să spun că cred cu adevărat, pentru că acela 
care crede cu adevărat are o viaţă radical, definitiv transformată de ceea ce 


crede credinţa, el trăind o altă viaţă, viaţa lui Hristos, într-o altă lume, Împărăţia 
Cerurilor, care a şi venit pe pământ în Biserica Lui, cu alți însoțitori, care nu 
mai sunt, dar pe care-i pomeneşti ca şi cum ar fi, şi cu îngerul păzitor care are 
grijă de dânsul şi având conştiinţa permanenţă că Dumnezeu este cu el și este în 
el şi Şi-a făcut casă Sfânta Treime într-însul de la botez. 


Cine poate să spună că trăieşte cu conştiinţa aceasta sută la sută în fiecare zi? 
Cred că asta ne caracterizează pe toţi: Cred, Doamne, ajută necredinţei mele. 
Niciodată nu o să putem spune despre noi înşine că Suntem credincioşi întru 
toate lui Dumnezeu. 


Unde mai punem că datele credinţei sunt scandal pentru lumea logicii, că ni se 
solicită din partea lui Dumnezeu să credem ceea ce este imposibil de acceptat în 
termeni logici, împotriva tuturor experiențelor care sunt vizibile în lumea 
aceasta. Credinţa în Dumnezeu este o credinţă în cineva care-i mai presus de 
înţelegerea noastră. De asta e şi foarte greu să transmitem credinţa cuiva, pentru 
că nu o deţinem, nu o stăpânim întru toate, suntem pe drumul credinţei şi e o 
taină cum se transmite de la unul la celălalt, pentru că fiecare dintre cei doi este 
învățăcel în ale credinţei. Și Dumnezeu nu încape în mintea nici unui om din 


lumea aceasta, indiferent de înălţimea sfinţeniei sale, asta ne spune WE 
Deci este o taină credinţa. 


Atunci când ne întâlnim cu un om credincios în secolul 21 este un miracol, 
pentru că el este în altă lume, trăind în lumea aceasta. Şi paradoxul credinţei 
este că, deşi [cel credincios] trăieşte în altă lume, este singurul care între- 
buinţează această lume într-un mod adecvat. Netrăind în ea, el este cel ce o 
foloseşte pe ea într-un mod adecvat. Şi noi, trăind în ea, fără să fim inspirați de 
datele credinţei, nu vom ajunge s-o înţelegem şi s-o folosim într-un mod cum- 
pătat, în acord cu ceea ce Dumnezeu Însuşi vrea de la noi. 


Semnificativ, deci, este acest lucru: că văzând că mulțimea dă năvală, Mân- 
tuitorul a certat duhul necurat, zicând: Duh mut şi surd, Eu îți poruncesc, ieşi 
din el şi să nu mai intri în el. Duhul acesta este şi mut şi surd. Surd e acela care 
nu aude cuvintele lui Dumnezeu şi sfaturile pe care Dumnezeu le trimite prin 
oameni către noi. Şi cine e surd la cuvintele lui Dumnezeu va ajunge repede mut 
în interiorul lui în privinţa celor duhovniceşti. Numai cine nu-i surd nu-i mut. 
Dar, dacă e surd şi şi-a închis fiinţa lui şi nu mai primeşte cuvintele lui 
Dumnezeu, nici nu le va avea în el, ca să poată să trăiască. Deci, dacă-i surd, va 
fi mut. 


ŞI, într-un fel, găsim toate aceste lucruri aici. Toată existența omului care se 
învârteşte în jurul societăţii de consum şi al lucrurilor care dau fericire şi 
bucurie părute, toată această existenţă este, într-un fel, surdă şi mută. Pentru că 


cuvintele lui Dumnezeu nu sunt ascultate întru totul. Cel puţin în societatea de 
consum, după tiparele comportamentale pe care le vedem, prea puţin cuvintele 
lui Dumnezeu ajung să organizeze viaţa oamenilor. 


ŞI de aici ne aşteptăm la o anumită muţenie a fiinţei lor în privinţa celor 
duhovniceşti, a celor spirituale sau a capacităţii lor de a vorbi cu Dumnezeu în 
rugăciune şi, de aici, cumva aproape firesc ajungem la multă depresie, multă 
anxietate şi multă singurătate a oamenilor. 


Mult mai uşor vorbeşte un om cu oamenii dacă mai întâi a vorbit cu Dumnezeu 
în rugăciune pentru ei. Dacă el e mut în privinţa lui Dumnezeu şi fiinţa lui nu 
vorbeşte cu EI, îi va fi greu să vorbească cu oamenii fără să se certe, fără să-i 
judece, fără să-i jignească. Căci de unde-şi ia el putere ca să-i iubească pe ei 
dacă nu din modelul de viaţă care ni se împărtăşeşte nouă, adică viaţa lui 
Hristos, Sfânta Euharistie? 


Deci şi mut şi surd. Aşa e, că e greu să fie mut dacă n-a fost surd înainte şi e 
greu să reziste surd fără să fie mut, că ele se întreţin reciproc. 


Și Mântuitorul îi spune: leşi afară din el şi să nu mai intri în el. Şi răcnind şi 
zguduindu-l cu putere, duhul a ieşit, iar copilul a rămas ca mort, încât mulți 
ziceau c-a murit. 


Zilele de post, dacă le facem cum trebuie şi dacă trecem cu mintea prin Canonul 
Sfântului Andrei Criteanul, după prima săptămână, dacă ne uităm în spate şi 
vedem cum am trăit, avem senzaţia unei morţi. Parcă eram mort până săptămâna 
trecută, n-aveam atâta pocăință, n-aveam atâta luciditate să înţeleg câte lucruri 
sunt în neorânduială în viaţa mea, aveam foarte multe teritorii ale acestei lumi 
unde se consumă energia mea fără o utilitate duhovnicească şi cu adevărat 
atunci când părăsim o anumită viaţă de patimi şi intrăm în viaţa duhovnicească, 
avem senzaţia unei morţi a fiinţei noastre, o moarte pe care tocmai am depăşit-o, 
o stare de inertă sensibilitate plată faţă de tot ceea ce îmi dă lumea dezvrăjită. 
Un om care a sesizat că a fost tras în cursa lumii şi care este scârbit de această 
cursă şi zace ca mort după ce a abandonat toate; uitându-se la viaţa lui, are 
senzația că până ieri era mort şi a început încet încet să învie. 


Canonul Sfântului Andrei Criteanul ne ajută foarte mult aici, pentru că 
scoate în evidenţă şi patimile trupeşti, şi patimile de gândire şi patimile inimii, 
toate ascunse în diverse cotloane ale fiinţei noastre, e o radiografie incredibilă 
a întregului teritoriu de cădere şi de eroare şi de sensibilitate dezordonată a 
fiinţei noastre şi, văzând o astfel de radiografie foarte atentă şi trăind această 
radiografie foarte atentă avem senzaţia unei vieţi în eşec. Și cumva ni se arată 
printr-un exercițiu pus de Biserică în prima săptămână că, de fapt, noi abia 


acum începem Să trăim cum trebuie, că abia acum punem lucrurile în 
rânduială, că abia acum suntem conştienţi de faptul că există foarte multe 
curse în viaţa noastră şi că, deşi nu eram cu spatele la Dumnezeu, avem multe 
lucruri superficial gândite în privinţa vieţii duhovniceşti şi că abia acum am 
ajuns la o anumită vigilență continuă despre ce este cursa vieţii în lumea 
aceasta şi cum mă păzesc faţă de ea. Abia acum am reuşit, ajutat de 
rugăciunile Bisericii şi de această atentă, minuțioasă, incredibil de detaliată 
supraveghere şi analiză a puterilor mele lăuntrice, care sunt toate prezente în 
Canonul Sfântului Andrei Criteanul. 


Și, cu mai puţină hrană şi cu mai multă supraveghere, începem să vedem că 
aproape orice viaţă am fi avut înainte de post, ea era departe de ceea ce ar fi 
trebuit să fie. Aici monahismul ne ajută foarte mult, pentru că monahismul şi-a 
dat seama că starea naturală a fiinţei este pocăinţa. Cea mai simplă definiție a 
omului despre sine însuşi este Doamne lisuse Hristoase, Fiul lui Dumnezeu, 
miluieşte-mă pe mine, păcătosul. Asta suntem. Medici, doctori, genii, laureați ai 
Premiului Nobel, artişti, sportivi de performanţă, oameni simpli: Doamne lisuse 
Hristoase, Fiul lui Dumnezeu, miluieşte-mă pe mine, păcătosul - asta-i definiţia 
omului. De-asta Părinţii au luat-o şi au spus-o şi au luat-o şi au spus-o şi au 
spus-o din nou, pentru că este singură propoziţie care poate să cuprindă în ea, ca 
într-o albie, toate marginile ființei mele. Şi în momentul în care o zic, toate 
puterile mele se aşază în ordine şi-mi dau seama cine sunt. Dacă am avea un 


buletin sau o carte de identitate duhovnicească, asta ar trebui să fie scris pe ea: 
Doamne lisuse Hristoase, Fiul lui Dumnezeu, miluieşte-mă pe mine, păcătosul. 
Asta-i viaţa noastră. 


Câtă vreme trăim altfel decât în postura aceasta, nu e o existenţă lucidă, nu e în 
adevăr. În orice situaţie am fi, dacă rugăciunea aceasta nu ni se pare că e într-o 
conformitate totală cu ce suntem, noi nu suntem unde trebuie. Chiar şi în 
momentele în care spunem: Slavă Ţie, Doamne, pentru toate! şi Mare eşti, 
Doamne, şi minunate sunt lucrurile Tale, aşa este, dar... Doamne lisuse 
Hristoase, Fiul lui Dumnezeu, miluieşte-mă pe mine, păcătosul - căci sunt într-o 
postură de a-Ți da slavă, dar cine sunt eu, de fapt? Că nu sunt într-o postură de 
a-Ți da slavă eu, că nu sunt egalul tău, că nu Te evaluez eu pe Tine în bunătatea 
Ta. Şi în nici o împrejurare a vieţii, în nici un rol existenţial, în nici o funcţie, 
indiferent care ar fi ea, această propoziţie nu se aşază decât în adevăr şi ea este 
în conformitate cu orice activitate pe care am face-o, cu orice rol pe care l-am 
avea undeva. Şi, câtă vreme este acolo, noi avem parte de luciditatea cu care 
privim fiinţa noastră. În momentul în care am pierdut asta, noi nu mai ştim cine 
suntem, noi nu mai ştim care e albia fiinţei noastre. Că asta este, de fapt, singura 
care ne dă, prin raportarea la Dumnezeu în formatul acesta, exact conturul pe 
care ar trebui să-l avem. Nici mai mult decât ar trebui să avem, nici mai puţin 
decât ar trebui să avem. 


Deci a rămas ca mort. Oamenii nu mai ştiau dacă el trăieşte sau nu. Fiinţa mea 
rămâne ca moartă când mă detaşez de toate, am senzaţia că rămâne un pustiu, că 
nu mai ştiu ce e viaţa, că am dat toate poftele, biologia mea e scandalizată de 
faptul că nu mai beau, nu mai fumez, nu mă mai uit la televizor, nu mai trăiesc 
bucuriile intense ale acestei vieţi, senzaţia este că am luat-o pe un drum de 
moarte, e ceva catastrofal. Biologia ţipă după vechile plăceri, senzația este că 
sunt mort fără ele. Cei care mă privesc şi nu mă mai văd cu ei împreună, 
bucurându-ne de cele lumeşti, spun că am murit. Au senzaţia că am greşit stilul 
de viaţă, par a fi mort. 


Ar mai trebui să rezist un pic în această moarte, aşa cum tânărul acesta părea că 
e mort, ŞI, insistând în această moarte pentru cele sensibile, ce se întâmplă?: 
lisus, apucându-l de mână, l-a ridicat, iar el s-a sculat în picioare. După ce 
murim pentru lume putem fi ridicaţi în cele duhovniceşti. Nu poate cineva fără 
moartea pentru plăcerile lumii să treacă direct la dulceaţa celor spirituale şi 
cereşti. Nu are cum. Pentru că în fiinţa lui nu pot coexista două tipuri de 
sensibilitate, asta iarăşi ne spune medicina. Frumuseţea şi dulceaţa vieţii 
duhovniceşti este de un alt soi. Eu trebuie să mă adaptez acestei frumuseți şi ca 
să pot să mă adaptez acestei noi frumuseți trebuie să mă dezadaptez de vechea 
plăcere care locuieşte ființa mea. Sensibilitatea mea, simţurile mele şi-au 
acordat pragurile lor senzoriale, intervalele de sensibilitate, pentru plăcerile 
lumii acesteia. Pe celelalte nu le pot simţi ca dulceaţă până nu le scot cu totul 


din mine şi nu trec printr-o moarte pentru ele, nu pot să ajung curățit să mă 
bucur de celelalte. Deci după moarte pentru cele sensibile pot fi ridicat de 
Dumnezeu aşa cum îl apucă pe acest tânăr şi îl ridică în picioare. 


ŞI, evident, ajungem unde ne propuseserăm: Acest neam de diavoli cu nimic nu 
poate ieşi decât numai cu rugăciune şi cu post. De fapt, de ce rugăciune şi post? 
Pentru că rugăciunea e pentru suflet şi postul e pentru trup în primă instanţă. Nu 
pot să fac curat în suflet rugându-mă dacă trupul nu are o lege restrictivă cu 
plăcerile. Dacă nu închid uşa trupului la plăcerile care vin din lume, nu pot să 
deschid fereastra sufletului ca să mă pot ruga lui Dumnezeu. Trebuie să închid 
trupul în privinţa plăcerilor şi se va deschide sufletul, putându-se să se roage. 
Postul este un început de rugăciune, creează condiţiile, amenajează Starea 
mea interioară ca să mă pot ruga. Sunt foarte multe texte care vorbesc despre 
cum anume mâncarea grea îngreunează trupul şi trage şi sufletul în jos, care nu 
se mai poate ruga. 


Astăzi există foarte multe rezultate în medicină care confirmă lucrul acesta. 
Există rezultate, de pildă, care spun aşa: o persoană ațâţată de imagini, de vitrine 
colorate, de gust, de produse alimentare, de diversitatea lor, e mai impulsivă. 
Există o zonă în creier care se numeşte nucleul accumbens şi care este 
responsabilă, cumva, de starea de plăcere. Şi avem o întreagă reţea neuronală, 


biologic vorbind, care este activă atunci când noi avem o plăcere senzorială faţă 
de un stimul anume, indiferent dacă este auditiv, vizual sau gustativ. Când 
această zonă este intens activă, persoana este mai impulsivă. 


Părinţii ar spune că natura omenească trece peste ipostasul care vrea să 
organizeze şi face pe ipostas să vrea impulsurile sale primare. Şi ipostasul nu 
poate să organizeze cum trebuie, omul ajunge să fie într-o viaţă dictată de natura 
lui [căzută] şi nu guvernată de rațiunea lui şi de alegerea lui cumpătată cu 
privire la ce face. Impulsurile grăiesc într-însul. 


Aşa este, medicina spune că atunci când acest nucleu accumbens este activ, 
persoana este foarte impulsivă. Când persoanele privesc oameni care posedă 
lucruri materiale, tind să-şi dorească acele lucruri materiale, spun iarăşi 
cercetările. Deci nu e neapărat nevoie ca în post să mă protejez de a cumpăra. 
Ideal ar fi să nu privesc pe cei care cumpără, ca să nu mă tulbur în alegerile 
mele şi să jinduiesc după ceea ce ei consumă sau cumpără. Ce ne mai spun 
studiile? Că, atunci când cineva are experienţa consumului, devine mai egoist. 
Cu cât este mai impulsiv, este mai egoist şi cu cât este mai egoist este mai 
impulsiv. Este adevărat că pofta ne aprinde şi nu mai ţinem cont de cei din jur, 
avem tendinţa să ne ducem să ne-o împlinim. 


Un psihiatru spunea foarte bine că trăim într-o civilizație care nu mai ştie să 
aştepte, pentru că mâncăm pepeni iarna şi, de fiecare dată când avem o dorinţă, 
ne-o împlinim imediat. Societatea noastră nu mai ştie să aştepte. Şi, când avem 
impulsuri, dacă nu ştim să aşteptăm, să ne organizăm viaţa, să punem lucrurile 
în rânduială, să le punem pe ele la colţ un timp, să nu le facem, pentru că decizia 
în fiinţa noastră n-o iau impulsurile, ci rațiunea noastră, dacă nu ne exersăm de 
fiecare dată alegerea şi înfăptuirea acelui impuls, ne va fi foarte greu după aceea 
să ne organizăm fiinţa în înfrânare sau post. 


Deci rugăciunea şi postul sunt cumva cheia de a scăpa de toate hotarele 
societăţii de consum de care am vorbit şi, mergând mai departe, încheind textul 
şi mergând pe aceeaşi cheie simbolică, tot o apă şi un foc îl scapă pe om de 
focul patimilor şi de apa deznădejdii: e vorba de focul rugăciunii şi de apa 
lacrimilor pocăinţei, care îl spală de rănile acestei lumi. Plânsul pocăinţei 
înghite apa deznădejdii şi focul rugăciunii stinge focul patimilor. Şi Duhul Sfânt 
sau harul lui Dumnezeu ca foc de sus vine şi dă inimii noastre adevărata 
legătură pătimitoare cu Dumnezeu şi nu pătimaşă cu lumea. 


Duminica Sfântului loan Scărarul 


Pr. Prof. JOHN BEHR 


CRUCEA LUCREAZA ÎN LUME 


Omilii pentru perioadele liturgice de peste an 


Pentru ziua liturgică: Apostol: Evrei 6,13-20; Evanghelie: Marcu 9,17-31 
Pentru sfânt: Apostol: Efeseni 5,8-19; Evanghelie: Matei 4,25 — 5,12 


Evanghelia de astăzi descrie una dintre multele fapte minunate ale lui lisus 
săvârşite în timp ce se îndreaptă spre Ierusalim pentru a suferi şi a fi dat morţii, 
o călătorie în care Îl însoţim în această perioadă a Postului mare, pe măsură ce şi 
noi ne pregătim pentru intrarea Sa în Ierusalim şi pentru toate evenimentele care 
se vor petrece acolo. 


Evenimentul despre care auzim astăzi este vindecarea unui tânăr, care pare să fi 
fost bolnav de ceva asemănător epilepsiei - spumegă, îşi scrâşnea dinţii, era 
aruncat în apă şi în foc. Însă faptul că ucenicii n-au putut să-l vindece este scos 
în relief. Deşi s-au bucurat de prezenţa lui Hristos şi Îl socoteau un mare 
învăţător, chiar dumnezeiesc, ei nu au avut suficient de multă credinţă ca să-l 
vindece pe tânăr. Dar Hristos îi spune tatălui acelui tânăr bolnav: „Toate sunt cu 
putinţă celui ce crede“. Tatăl, ştiind că 1 se cere ceva măreț, răspunde: „Cred, 
Doamne! Ajută necredinţei mele!“. După ce tânărul este vindecat, Hristos le 
spune ucenicilor că aceasta [i.e. vindecarea] este cu putinţă doar prin „post şi 
rugăciune”. 


În acest episod scripturistic întâlnim multe lucruri care sunt importante pentru 
noi, atât ca principii generale de viaţă creştină, cât şi din perspectiva călătoriei 
Postului mare, în care ne aflăm acum. 

Este mult prea uşor să auzim aceste cuvinte ale lui Hristos - „toate sunt cu 
putinţă celui ce crede“ - şi să le tâlcuim aşa cum ne trece prin minte. Ştim ce 


vrem: sănătate şi evitarea suferinței pentru cei dragi nouă, succes în cariera 
profesională, siguranţă financiară, o casă mai mare şi altă maşină şi aşa mai 
departe. Astfel de lucruri ne umplu mintea în cea mai mare parte a timpului - 
chiar şi când ne aflăm în biserică! Chiar şi atunci când încercăm să închinăm 
puţin din timpul nostru lui Dumnezeu, astfel de gânduri ne bântuie. Dacă aceste 
lucruri ni se par a fi imposibile, visurile unui opioman, ei bine, atunci când 
auzim aceste cuvinte ale lui Hristos, cum că „toate sunt cu putinţă celui ce 
crede“, suntem înclinați să credem că EI Se referă aici la grijile noastre: dacă am 
avea o credinţă suficient de puternică, toate dorinţele noastre s-ar împlini; dacă 
am afla modul corect de a ne ruga, toate aceste lucruri ar fi cu putinţă. Evident, 
atunci când facem asta, noi de fapt nici măcar nu-L ascultăm pe Dumnezeu. 


Din acest motiv primim darul Postului mare: primim acest dar pentru a ne curăţi 
mintea, pentru a ne regăsi orientarea, sensul. De aceea Paştile, Pătimirea 
Domnului nostru, este sărbătorit cu o atât de înfricoşată solemnitate şi bucurie, 
după o perioadă de timp atât de lungă: nu doar Săptămâna mare, ci şase 
săptămâni din Postul mare anterioare acesteia, la care se adaugă şi Duminicile 
pregătitoare de dinaintea Postului! După acestea urmează o perioadă asemă- 
nătoare ca număr de zile: cele cincizeci de zile dintre Paşte şi Cincizecime. 
Avem această lungă perioadă de pregătire pentru Paşte şi pentru primirea lui ca 
să fim siguri că înţelegem „care este ideea”*. !*Importanţa şi semnificația 
jertfei răscumpărătoare a Domnului nostru lisus Hristos pentru mântuirea şi 
viaţa noastră [n.tr.].) 


Desigur, toate îi sunt cu putinţă lui Dumnezeu şi celui care crede cu adevărat. 
Dar să nu uităm niciodată că ceea ce Dumnezeu arată, în chip minunat, că 
este cu putinţă răstoarnă toate aşteptările noastre obişnuite. Fiul lui 
Dumnezeu nu Se coboară pur şi Simplu în mijlocul nostru şi aşază toate 
lucrurile după placul nostru! Nu, în nici un caz! Mai degrabă primim acest 
dar al Postului mare pentru ca atunci când ajungem cu Hristos la Pătimirea 
Sa, să putem în Sfârşit să înţelegem cum de sunt toate cu putinţă. 


Fiindcă în Pătimire vedem cum moartea este biruită şi, lucrul cel mai minunat, 
este biruită prin nimic altceva decât însăşi moartea lui Hristos, cu moartea pe 
moarte călcând! Hristos biruieşte moartea şi ne dăruieşte viaţă printr-o faptă 
care, din orice perspectivă am analiza-o, ni se pare că nu ar putea fi socotită 
dumnezeiască, o faptă care exprimă toată neputinţa şi frustrarea vieţii noastre - 
anume, prin moartea Sa. Aceasta este, într-adevăr, măreaţa putere şi 
înţelepciune a lui Dumnezeu, exprimată în aparenţă slăbiciune şi nebunie a 
Crucii. Prin ascultarea Sa de Dumnezeu, prin faptul că Şi-a pus viaţa pentru alții 
[Hristos] Se arată a fi Domnul cel dumnezeiesc. 


Dacă aceasta este într-adevăr înţelepciunea şi puterea lui Dumnezeu, atunci într- 
adevăr toate sunt cu putinţă celui care are dreapta credinţă. 


Tocmai acest lucru trebuie să înţelegem din călătoria noastră prin acest Post. 
Călătoria de care vorbim aici are o structură care exprimă clar adevărul de mai 
sus. Prima şi a doua Duminică au afirmat realitatea scopului nostru. 


= În prima Duminică, atunci când am sărbătorit restaurarea icoanelor, am 
afirmat că lisus Hristos cel Răstignit şi Înălțat este cu adevărat chipul lui 
Dumnezeu cel Nevăzut, că în El locuieşte deplinătatea dumnezeirii - 
Dumnezeu nu Se află altundeva, şi am înţeles că şi noi vom fi conformaţi 
după chipul Său, şi noi vom deveni icoane dacă ne vom răstigni cu EI, 
dacă vom dori să urmăm calea Sa. 

—> Apoi, în a doua Duminică, am sărbătorit modul în care Sfântul Grigorie 
Palama a apărat această afirmaţie - că în această lucrare Dumnezeu este 
cu adevărat prezent - în energia Sa, lucrarea Sa. 

— Săptămâna trecută, a treia Duminică a Postului mare, şi aflată la jumă- 
tatea acestuia, a fost dedicată Crucii, chiar semnul credinţei noastre, 
centrul şi punctul de cotitură al călătoriei noastre în Postul mare, astfel 
încât în timp ce primele două Duminici sunt dedicate manifestării lui 
Dumnezeu în Fiul Său, ultimele două săptămâni sunt dedicate celor în 
care vedem chipul Său, doi sfinţi ascetici, unul bărbat şi celălalt femeie, 
care — într-un fel sau altul - explică şi exemplifică taina în care am intrat. 

—> Astăzi facem pomenirea Sfântului loan Scărarul, starețul Mănăstirii 
„Sfânta Ecaterina ” de pe Muntele Sinai, care a trăit în secolul al VII-lea 
şi care a scris o carte numită Scara dumnezeiescului urcuş, o imagine 
care nu poate decăt evoca Crucea şi care analizează în treizeci de trepte 
diverse patimi care, mai mult ca sigur, ne asaltează atunci când începem 
să trăim viaţa în Hristos. 

— Săptămâna viitoare o vom prăznui pe Sfânta Maria Egipteanca, a cărei 
viață, scrisă de Sfântul Sofronie al Ierusalimului, ne va da multă hrană 
spre contemplare în timp ce păşim în ultimele zile înainte ca Hristos 
însuşi să intre în lerusalim. 


În viaţa şi faptele acestor sfinţi asceţi vedem o confirmare al gândului pe care 
vrea Hristos să ni-l transmită prin Evanghelia de astăzi: miraculosul este într- 
adevăr posibil, dar numai prin rugăciune şi post. Există o legătură interioară 
între rugăciune şi post. Postul ne învaţă să nu trăim cu ceea ce ne dorim; postul 
nu este cu adevărat o chestiune de disciplinare a corpului - nu este împotriva 
corpului, ci mai degrabă o chestiune de a depăşi utilizarea abuzivă a corpului de 
către minte. 


Lăcomia, de exemplu, este numită de Sfântul loan „ipocrizia stomacului”: este o 
patimă cognitivă, un raționament greşit, mâncăm mai mult decât avem nevoie, 
din cauza dependenţei de plăcere a minţii noastre. Ca şi celelalte patimi pe care 
le avem cu toţii deoarece suntem prea preocupaţi cu cele ce ţin de trup: ce vom 
mânca, bea, purta... în ce case să locuim... 


Prin post reuşim să înţelegem că trăim din mâinile lui Dumnezeu, binecu- 
vântându-L pe Dumnezeu pentru toată bunătatea lui. Acelaşi lucru este valabil 
ŞI cu rugăciunea. 


Rugăciunea nu înseamnă a-l cere lui Dumnezeu toate lucrurile de care avem 
nevoie, ci mai degrabă [înseamnă] să ne racordăm viaţa noastră la 
Dumnezeu, să ne armonizăm mintea noastră cu voinţa Sa, să învăţăm 
cuvintele psalmilor şi ale rugăciunilor, astfel încât acestea să izvorască 
spontan pe buzele noastre, pentru a-L binecuvânta pe Dumnezeu pentru 
harul Său şi a ne mângâia în necazurile noastre; pentru a conforma toată 
viața noastră, minte şi trup, cu modelul arătat nouă de Hristos. 


Dacă acest scop se află înaintea noastră, atunci într-adevăr, după cum spune 
Hristos, toate lucrurile sunt posibile celui care crede, şi de vreme ce acest lucru 
este atât de mare, poate că singurul nostru răspuns este cel al tatălui acelui tânăr 
din Evanghelie: „Cred, Doamne! Ajută necredinţei mele!”. 


Să ne rugăm, aşadar, să putem avea atenţia aţintită asupra tuturor acestor aspe- 
cte şi să ne rugăm pentru a primi puterea de a le îmbrățişa. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an”, Editura Doxologia, laşi, 2016) 


Ierom. Calinic - Puterea rugăciunii pentru copiii lor a părinţilor cu inima 
zdrobită: “Dumnezeu aude întotdeauna rugăciunile părinţilor care nu se 
dau bătuţi, nu trece niciodată cu vederea inima înfrântă” 


Rugăciunile părinților 


Biblia ne dă câteva exemple de părinţi a căror credinţă şi rugăciune pentru copiii 
lor a fost mai puternică decât a apostolilor înşişi. Cunoaştem foarte puţin, ba 
chiar aproape nimic, despre cei mai mulţi din aceşti părinţi. Putem presupune că 
erau oameni obişnuiţi. Erau însă oameni care ajunseseră la limitele lor, la 
culmea disperării, cu privire la cea mai importantă persoană din viaţa lor: 
propriul lor copil. 


O caracteristică comună la acestor părinţi e că ei nu se dau bătuţi. Să-l luăm pe 
tatăl fiului „lunatic” (Mt 17, 14-21). Acest om se apropie de lisus şi spune: „Fie- 
Ți milă de fiul meu că este lunatic şi pătimeşte rău, căci adeseori cade în foc şi 
adeseori în apă, şi l-am dus la ucenicii Tăi şi n-au putut să-l vindece”. 


Acest sărman tată avea un băiat despre care Matei spune că a fost vindecat de o 
formă de posesie demonică. Oricare era condiţia fiului, e limpede că băiatul era 
angajat într-un comportament autodistructiv. Tatăl era la capătul puterilor. Îl 
adusese pe băiat la ucenici, cărora li se dăduse puterea să scoată demoni, dar n- 


au putut face nimic. Atunci tatăl a luat el însuşi în mâini problema şi i-a 
prezentat-o lui Dumnezeu. lar lisus i-a vindecat fiul. 


Cel mai remarcabil detaliu în vindecarea acestui băiat e că nu l-a vindecat 
credința băiatului însuşi. El nici măcar nu voia să fie vindecat. Nici credinţa 
preoţilor (adică a apostolilor) la care băiatul a fost adus, şi care n-au putut face 
nimic pentru el. Ci credinţa tatălui. Ce fel de credință? Tatăl băiatului vine 
îngenunchind înaintea Domnului, împlorându-L din tot sufletul. N-ar fi acceptat 
un „nu” drept răspuns. 


Ucenicii înşişi au fost uimiţi şi L-au întrebat pe lisus de ce ei înşişi nu-l putuseră 
vindeca pe băiat. „Dacă aţi avea credinţă cât un grăunte de muştar, veţi zice 
muntelui acestuia: Mută-te de aici dincolo, şi se va muta; şi nimic nu va fi vouă 
cu neputinţă. Dar acest neam de demoni nu iese decât numai cu rugăciune şi cu 
post” (Mt 17, 20-21). 


Ce fel de credinţă cere Domnul? Această credinţă poate fi mică cât grăuntele de 
muştar, aproape invizibil pentru ochiul omului. Dar când e zdrobit, grăuntele de 
muştar scoate foc la gustarea ei. La fel era şi inima tatălui: zdrobită, frântă de 
disperare pentru fiul său. Şi în această stare, rugăciunea sa a avut flacăra 
fierbinte pe care i-o dăduse credința. El n-a spus despre fiul său „e fără 
speranță”, „e de mulți ani în starea aceasta”, „depinde de el să vrea să fie 
vindecat” ori „e propriul său stăpân”. 


Marcu ne mai spune un detaliu important despre acest tată: acesta înţelesese că 
propria sa credinţă în Dumnezeu nu era desăvârşită. Marcu ne spune că „tatăl 
copilului strigă şi spunea cu lacrimi: „Cred Doamne, ajută necredinţei mele!” 
(Mc 9, 24). Tatăl şi-a luat toate nedesăvârşirile şi greşelile, cunoscute doar de el 
singur, şi le-a pus jos la picioarele lui lisus. Apoi a cerut din nou ajutor pentru 
fiul său. Şi lisus l-a vindecat. Dumnezeu aude întotdeauna rugăciunile părinților 
care nu se dau bătuţi. 


Un alt exemplu e femeia cananeancă (Mt 15, 21-28). Ea nu era evreică, cu alte 
cuvinte nu avea religia dreaptă. Ea vine la lisus fără un să aibă cu ea un soţ, din 
orice motiv era aceasta. Poate că era o păcătoasă. Mărturiseşte cine e Hristos 
atunci când strigă „Miluieşte-mă, Doamne, Fiul lui David! Fiica mea este rău 
chinuită de demon!”. La început Domnul o ignoră, nerăspunzându-i nici un 
cuvânt. Cât de adeseori nu se simte un părinte ignorat de Dumnezeu! Ca şi tatăl 
lunaticului, şi această femeie se dusese la apostoli care, obosiţi de ea, au 
alungat-o şi l-au cerut şi lui lisus s-o alunge! 


De ce a ignorat-o lisus? Ea suferea în contul fucei sale. Ne putem doar imagina 
starea acestei femei, mai ales dacă presupunem că nu avea un soţ, dar avea o 


fiică foarte bolnavă. Domnul ignora cererea ei. Atunci inima ei se rupe: lar ea, 
venind, s-a închinat Lui, zicând: Doamne, ajută-mă!” lisus îi răspunde cu o 
insultă: „Nu este bine să iei pâinea copiilor şi s-o arunci câinilor.” 


Un copil era cea mai importantă persoană într-o familie, în timp ce în Palestina 
câinele era un animal necurat. Dar cuvintele lui lisus nu o descurajează pe 
această femeie. O inimă zdrobită, umilită, nu mai e afectată de insulte, cum nu 
mai e afectată nici de mândrie. Nu-i mai rămăsese nimic pentru ea însăşi de 
dragul fiicei sale. Dacă Hristos se referea la ceva din viaţa ei personală, era gata 
să mărturisească: „Da, Doamne, aşa e”. Dar a făcut aceasta în contextul 
rugăciunii ei dezinteresate pentru fiica sa. 


„ŞI s-a tămăduit fiica ei în ceasul acela”. 
Nu se dăduse bătută. 


Nici unul din aceşti părinţi nu era un sfânt. Unul era lipsit de credinţă, celălalt 
era probabil imoral. Ceea ce aveau în comun era o iubire care nu voia să se dea 
bătută. Această iubire i-a făcut să îngenuncheze înaintea Fiului lui Dumnezeu, 
să-şi mărturisească nedesăvârşirile şi să ceară vindecare pentru altcineva decât 
el înşişi. Dumnezeu nu trece niciodată cu vederea „inima înfrântă şi smerită“ (Ps 
50,17). Potrivit Sfântului Chiril al Alexandriei, aceasta e singura jertfă primită 
de Dumnezeu. Dar oferirea acestei rugăciuni e o răstignire care trebuie suferită 
pentru a dobândi învierea copilului. Fără răstignire, nu există înviere. 


Vechiul Testament ne relatează şi el despre mulţi părinți nedrepţi a căror po- 
căinţă şi rugăciune aprinsă la Dumnezeu pentru copiii lor a fost ascultată. Iacob 
şi David sunt primul exemplu. Când Dumnezeu face un dar unui copil ca 
răsplată a rugăciunii unui părinte sau bunic disperat, acest dar nu e niciodată 
luat înapoi. Copilul poate folosi, abuza sau poate să nu folosească deloc acel 
dar. Oricare ar fi cazul, îl va avea însă întotdeauna. 


Rugăciunea e o componentă esențială a faptului de a fi părinte. Aşa că s-ar putea 
spune: pe de-o parte, nu trebuie cruţata nuiaua (Pr 13, 24); dar, pe de altă parte, 
mâinile şi genunchii trebuie coborâte în rugăciune. Părinții trebuie să le 
vorbească copiilor lor despre Dumnezeu, dar trebuie să vorbească şi cu 
Dumnezeu despre copiii lor. Menţinerea echilibrului între acestea două tine îi 
revine fiecărui părinte, întrucât fiecare părinte şi fiecare copil e unic. Dar nu 
trebuie să neglijeze rugăciunea fierbinte, stăruitoare. Ci să desferece puterea ei. 
Dacă vindecarea nu se limitează la credinţa noastră sau a altora, ci ţine de voinţa 
tainică şi de scopul lui Dumnezeu, totuşi rugăciunea noastră e o componentă 
indispensabilă în conlucrarea cu Dumnezeu. Dumnezeu lucrează atunci când ne 
rugăm stăruitor (cf. Le 18,7-8). 


Pentru cei care nu Sunt părinţi: aduceţi-vă aminte să vă rugați altruist pentru 
ceilalți. Un lucru e să ne rugăm pentru noi înşine, dar cu totul altul atunci 
când ne rugăm altruist pentru alţii. O rugăciune de la altcineva e un lucru de 
care are nevoie fiecare din noi. 


Dumnezeu aude rugăciunile stăruitoare pentru alţii. Dacă nu avem credinţă de a 
aduce astfel de rugăciuni, să strigăm: “Cred, Doamne - ajută necredinţei mele!” 
Dacă atunci când ne apropiem de Dumnezeu ne simţim păcătoşenia, atunci să ne 
mărturisim căderile şi slăbiciunile, punându-le la picioarele lui lisus şi strigând 
din nou “Doamne, ajută-ne!”. 


(în: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 


Scara Fericirilor: Cele 9 Fericiri evanghelice tâlcuite de Părintele Rafail 
Noica. Ce este patima? Ce este realismul duhovnicesc? 

IEROMONAHUL RAFAIL NOICA 


CVITVYRA DVHYLYI 


“Mântuitorul descrie călătoria diferitelor trepte ale pocăinţei ca fiind fericiri. Că 
asta şi este. Noi toţi căutăm fericirea şi nici unul dintre noi - nici noi, nici 
strămoşii noştri - nu am ştiut s-o găsim până nu a venit Însuşi Dumnezeu, 
întrupat în firea omului, ca să ne arate - iarăşi un paradox de nedescris - cum 
spune "Troparul pe care îl cântăm în fiecare Utrenie de Duminică: “Căci iată a 
venit prin Cruce bucurie la toată lumea“. Bucuria aceasta este de presimţit - şi 
într-o zi de gustat. Slava Golgotei! Mielul lui Dumnezeu, Care “fără de durere“, 
“fără de mâhnire” a trăit pocăinţa noastră până la moarte, până la iad! 


Dar iadul ce-a putut? N-a putut decât să nască înviere, şi EI s-a făcut, cum spune 
Pavel, “întâiul născut din morți“. Şi ne-a creat drum prin întunericul morţii către 
viaţa veşnică şi bucurie pe care “nimeni nu o poate lua de la noi“. Şi calea pe 
care ne-a arătat-o este calea Fericirilor. Dar paradox este fericirea dumnezeiască 
în viaţa aceasta, paradox pe care îl vom înţelege când vom trăi fericirea într-o 
măsură, şi într-o mai mare măsură în desăvârşirea noastră în veacul care vine. 


Fericiţi cei săraci cu duhul, ca acelora este Împărăţia Cerurilor. Cum pot fi 
fericiți cei săraci cu duhul? Dar noi nu ştim ce este sărăcia cu duhul. Ce, fericiți 
cei proşti, că nu aştepţi mult de la ei? Că uşor se vor mântui, că-s proşti şi nu 
înţeleg mai mult? Nu. E un paradox. Fericiţi cei săraci cu duhul, nu cu mintea, 
ci cu duhul, că a lor este - tocmai împărăţia duhovnicească. Paradox dumne- 
zeiesc. 


Care este deci paradoxul? Mărturiseşte tot Vechiul Legământ, ca să nu mai 
vorbesc de Noul Legământ, că nimenea, dar nimenea este drept înaintea lui 
Dumnezeu, nimenea a găsit sfinţenia, nimenea a găsit slava lui Dumnezeu, nici 
viaţa vecinică, toţi suntem robi morţii. Dar iată că în fiecare din noi trăieşte un 
bogătaş. A, că eu am educaţie, că eu sunt mai bun decât celălalt, mai frumos 
decât cineva, mai nu ştiu ce decât altul. 


Și aşa, comparându-ne şi înmagazinând tot felul de cunoştinţe, elemente 
materiale, bani, începem să ne fălim cu câte una, cu câte alta, şi aş zice că mai 
periculos decât toate sunt agonisirile intelectuale, care ne fac să credem că 
suntem mai înalți decât semenii noştri sau pe drept cuvânt, mai înalți decât 
fuseserăm înaintea agonisirilor. 


Dar în faţa vieţii vecinice ce este toată agoniseala noastră? Dacă vine harul, vezi 
că este nimicnicie; în faţa frumuseţii pe care ne-o chezăşuieşte Dumnezeu asta 
devine ca o urâciune care pustieşte. Pustieşte cum? Prin mândria ce o naşte în 
noi şi care ne face tari de cerbice, şi nu mai intră harul lui Dumnezeu în aşa o 
inimă. Şi atuncea - fericiţi cei săraci cu duhul... 


Cine sunt cei săraci cu duhul? Cei pe care harul i-a trezit şi văd că, fie că sunt 
cel mai mare din lumea aceasta sau cel mai mic, dar sunt rob morţii, nimic nu 
am. Şi vede cu groază moartea care-i stă înainte, şi că nu poate intra în 


Împărăţia Cerurilor, şi că nu poate dobândi viaţa vecinică. Şi de ce e fericit 
acela? Fiindcă acela este duhul care poate să primească cuvânt de la Dumnezeu: 
“Veniţi către Mine, cei împovăraţi, că Eu vă voi odihni pe voi”. Aceştia, cei 
săraci, sunt oamenii pe care-i poţi îmbogăţi. Bogătaşii spun: Stai că am! - “ŞI 

păcatul lor rămâne”. 


Atunci când au întrebat Apostolii, uimiți: “Dar cine se va putea mântui”), 
Hristos a spus: “Ceea ce este cu neputinţa pentru om este cu putinţă lui 
Dumnezeu”. 


Și către această putinţă nădăjduieşte neputinţa noastră. Şi neputinţa noastră nu 
putem decât s-o punem în rugăciune: “Doamne miluieşte, Doamne, deschide-mi 
calea, Doamne, nu mă lăsa în ce sunt!”. Dar atuncea când îmi voi da seama, cât 
de cât, de sărăcia mea adevărată, în faţa bogățiilor duhovniceşti, atunci acest 
“Doamne!“ deveni un strigăt puternic care va înclina urechea lui Dumnezeu, şi 
iată făgăduinţa: “A ta este deja - deocamdată potenţial, zic eu, acuma, dar deja - 
Împărăţia Cerurilor”. 


De ce zic “potenţial, şi de ce zic “deja”? Păi uite că a început calea. Ce face 
săracul când vede că n-are? Ce zice Troparul Bisericii noastre? “Cămara Ta, 


Mântuitorule, o văd împodobită, dar îmbrăcăminte nu am ca să intru într-însa. 
Luminează haina sufletului meu...” 


Și atuncea începe o rugăciune puternică, o rugăciune cu lacrimi, în care 
plângerile noastre, ca strigătul cel al... şoaptei tâlharului de pe cruce, înclină 
urechea lui Dumnezeu spre mângâiere. Și o tainică mângâiere se naşte în 
sufletul nostru. Apăi nu-i asta a doua fericire? 


“Fericiţi cei ce plâng, că aceia se vor mângâia”. Şi iată că am ajuns pe o altă 
treaptă, că am început să dobândim o tainică mângâiere, dar o mângâiere din ce 
în ce mai simțită, care duce la o dorinţă ca şi a lui Petru pe Muntele Schimbări 
la Faţă, “să rămânem aicea, să facem trei corturi...” Vrei să rămâi în harul lui 
Dumnezeu, nu vrei să te mai întorci în ale lumii ăsteia, vrei să cultivi de-acum 
încolo toate cele dumnezeieşti. 


Acea, de multe ori, multe suflete trecând prin clipa asta părăsesc lumea şi devin 
călugări şi călugăriţe, pustnici, şi se îndepărtează de lume. Nu toţi au nevoie de 
aceasta, nu toţi sunt chemaţi la aceasta; dar calea asta trebuie s-o străbatem toţi, 
lepădarea asta a lumii. Atuncea nu te mai interesează lumea asta, nici să 
primeşti fala de la oameni, că toţi mor - şi eu mor; nu te mai supăra dacă 
primeşti jignire sau înjosire de la oameni, fiindcă şi ei mor, şi eu mor. Dar 
Dumnezeu ce crede de mine? Dar Dumnezeu cum mă vede?... 


Dar eu cum pot să ajung la starea aceea mai dumnezeiască? Şi rămâi neclintit şi 
în slavă, şi în ocară, aşa cum şi Hristos era neclintit când învia pe Lazăr din 
morţi, sau când era scuipat înainte să fie pus pe Cruce. Sfântul loan Scărarul 
arată că starea aceasta, când eşti neclintit şi-n slavă şi-n ocară, nevoitorii au 
descoperit-o ca numindu-se blândeţe. 


Dar am ajuns la a treia Fericire. 


Fericiţi cei blânzi, că aceia vor moşteni pământul, zice Mântuitorul. Ce 
pământ, care pământ? Că vedem că cei fioroşi se sfâşie unii pe alții ca să 
moștenească pământul, ca să moştenească mai mult pământ, ca să aibă, ca să 
domnească, ca să împărăţească. Şi nouă ne porunceşte Mântuitorul să fim 
blânzi. Cât despre pământul văzut, nu ştiu ce va fi cu el; dar văd un lucru, că cei 
violenţi, „bărbaţii sângiurilor”, cum zice Psalmul, nu vor moşteni, ci se vor 
sfâşia unul pe altul până vor veni zilele, pe care Dumnezeu „le va scurta“, 
fiindcă nici un trup nu se va mai putea mântui dacă nu le scurtează Dumnezeu. 
Dar pământul, îl putem înţelege cel puţin în două feluri: Pământul care sunt eu, 
pământul, şi mă moştenesc pe mine, adică devin posesor al acestui pământ care 
sunt eu. Și putem să gândim şi pământul făgăduinţei, care este una din numirile 


Impărăției Cerurilor. Numim pe Hristos cu cuvântul „Pământul celor vii”; asta 
este una din numirile lui Hristos şi, în orice caz, pe acel Pământ îl vom moşteni. 


Spune Hristos undeva. „Căutaţi întâi Împărăţia lui Dumnezeu şi dreptatea Lui”. 
lată că prin blândeţe moştenim un „pământ”, un pământ vecinic, unde, spune 
Sfântul Petru, „împărăţeşte dreptatea“. Dar dreptatea lui Dumnezeu ce este? 
Dreptatea lui Dumnezeu: Îl vedem întâi pe Hristos răstignit pe Cruce pentru 
păcatele noastre - păi asta dreptate este? Asta este dreptate a lui Dumnezeu? Şi 
văzând acest lucru, trăindu-l, îmi amintesc că spunea Părintele Sofronie: „Am 
rămas trăsnit de chipul lui Hristos, Care cinci mii de ani după căderea lui Adam 
urca pe Golgotha ca să sfâşie zapisul „cel scris împotriva noastră“. ŞI l-a sfâşiat. 
Și aşa se „îmbată” omul de frumuseţea dreptăţii lui Dumnezeu, că însuşi vrea să 
se dea, aşa cum S-a dat Fiul lui Dumnezeu, până la moarte dacă poate, dacă 
harul îi dă putere, cum a dat Mucenicilor. 


Fericiţi cei ce flămânzesc şi însetoşează de dreptate, că aceia se vor sătura. 
Că dreptatea într-adevăr satură. Dreptatea omenească, „ochi pentru ochi şi dinte 
pentru dinte“, nu îmbogăţeşte, nu satură. Dar dreptatea lui Dumnezeu într- 
adevăr te umple. Şi plin fiind, şi împlinit văzându-te, şi deja văzând în faţa 
ochilor ceva din tainele Împărăției îţi aminteşte viaţa dimprejurul tău că nu toţi 
cunosc această dreptate. Şi când te nedreptăţeşte cineva - aşa cum era un om 
care blestema pe David prorocul, şi David zice slugilor sale care voiau să-l 


omoare, că blestema pe rege: „Lasă-l, dacă Dumnezeu a pus în inima lui să mă 
blesteme, să mă blesteme“. Şi aşa, cel care s-a umplut de dreptatea lui 
Dumnezeu începe să-i pară rău de semenii lui care încă nu au cunoscut dulceaţa 
asta, slava asta. Şi se umple de milă pentru cei care nu au cunoscut ce i s-a dat 
lui să cunoască. Şi umplându-se de milă, ca şi David atunci, şi ca mulţi sfinți, va 
revărsa milă acolo unde este el însuși atacat de silnicia şi de urâciunea răutăţii 
omului. 


Şi zice Mântuitorul: Fericiţi cei milostivi, că aceia se vor milui. 


Fiindcă spunem noi, în Tatăl Nostru, „Şi ne iartă nouă greşalele noastre, precum 
şi noi iertăm greşiților noştri”. Şi iată că dacă noi nu putem să nu păcătuim, dacă 
noi nu putem să nu fim copii ai iadului, Dumnezeu ne-a pus o cheie mică şi uşor 
de mânuit, pentru a ne mântui. Că Mântuitorul spune: „Dacă voi iertaţi păcatele 
semenilor, şi Tatăl vostru va ierta vouă; dar dacă voi nu iertaţi, nici Tatăl vostru 
nu va ierta vouă“. Şi iată cum putem să facem ca păcate de neiertat să se ierte 
nouă. „Forţăm” pe Dumnezeu, Cel cu neputinţă de forţat; noi, neputincioşi, 
putem forța pe Atotputernicul prin ascultarea cuvântului Lui, Care se lasă forțat, 
pentru milă, de către oameni, ca la judecată să poată zice: „Dacă tu, omule, ai 
iertat fratelui tău un dinar, Eu mii de talanţi îţi voi ierta!”. Cum vedem, în altă 
pildă a Mântuitorului, pe unul care datora mult Împăratului, şi l-a iertat 


împăratul; şi altul care îi datora aceluia foarte puţin, dar el n-a vrut să-l ierte. Şi 
s-a mâhnit Împăratul şi la judecată l-a dat „chinuitorilor până va plăti cel din 
urmă talant pe care-l datora”. 


Dar putem să scăpăm de chinuri, putem să scăpăm înțelegând că, dacă avem 
mila aceasta - pe care trebuie s-o cultivăm - şi vedem pe aproapele nostru 
păcătuind, păi ştim ce este păcatul, fiindcă pe noi ne îngreuiază păcatul. Şi dacă 
ne amintim că şi aproapele meu e un păcătos ca mine - apăi şi eu vreau să fiu 
iertat - hai să iert şi eu acelui păcătos. Şi fac o rugăciune de iertare şi cer 
Domnului „Pune în inima mea adevărata iertare!” Și Dumnezeu mie îmi iartă 
multe păcate. 


Fericiţi cei milostivi, că aceia se vor milui. Mila aceasta care, miluindu-se, 
ajunge la cunoştinţa milei lui Dumnezeu, nu mai are nevoie cu adevărat de 
nimica pământesc, ci gândeşte din ce în ce mai mult cum spune Sfântul Pavel: 
Gândeşte sau cugetă din ce în ce mai mult cele de sus, caută din ce în ce mai 
mult cele de sus, şi inima lui i se curăţeşte de patimile care sunt legate de ale 
lumii acesteia. 


Ce este o patimă? lată ce este o patimă: Patima este un dor nesfârşit pe care noi 
îl punem la ceva foarte sfârşit. Să zicem, pofta de mâncare. Mântuitorul în 
pustie a fost ispitit de diavol după ce a postit patruzeci de zile: „Spune un cuvânt 
peste pietrele acestea şi poţi din ele să scoţi pâine, dacă eşti Fiul lui Dumnezeu”. 
Și Mântuitorul arată: „Scris este că nu numai din pâine va trăi omul, ci din 
fiecare cuvânt care purcede din gura lui Dumnezeu”. Adică cuvântul care 
purcede din gura lui Dumnezeu este hrană? Este ca pâinea? Atunci înseamnă că 
lăcomia de mâncare este până la urmă o foame de cuvântul lui Dumnezeu; şi 
noi, nctrăind cuvântul lui Dumnezeu, ne lăsăm duşi, nu de foame - că lacomul 
nu mai are foame, deja stomacul zice: „Destul, nu mai pot, sunt îngreuiat”; dar 
el are plăcere de a mânca. Asta-i lăcomia - plăcere. Plăcerea mai vrea. Pântecele 
nu mai vrea. 


Ce se întâmplă? Este o foame nesfârşită. Pentru ce? Fiindcă foamea omului este 
făcută pentru cuvântul cel nesfârşit al lui Dumnezeu. Dumnezeu, nemărginirea, 
vecinicia - şi asta este în om! Uitaţi la animal. Animalul nu prea face lăcomii şi 
lucruri dintr-astea. Mănâncă cât are nevoie, se opreşte, se pune şi doarme, se 
trezeşte, caută iar de mâncare, dar trăieşte liniştit cu firea lui. Numai în om este 
o nelinişte pe care nimica nu o poate opri, nici lăcomii, nici desfrâuri, nici nimic 
altceva nu o poate împlini. Este patimă, şi patimă înseamnă suferință. Și 
suferinţa este sfâşierea de a încerca zadarnic a umple o poftă duhovnicească 
nesfârşită cu un lucru pământesc sfârşit. Mănâncă până plezneşti, şi n-o să fii 
plin, fiindcă ce cauţi este nesfârşirea cuvântului lui Dumnezeu, nu pâine şi de- 
ale mâncării. 


Asta este o patimă, în sensul Părinților noştri, în sensul adevărat al Bisericii. Şi 
acuma ce se întâmplă? Cei care, miluindu-se de către Dumnezeu, caută către 
cele de sus, cugetă cele de sus, nu mai poftesc după ale pământului. Un lucru 
care deja începuse la treapta blândeţii, acuma se desăvârşeşte. Şi ce se în- 
tâmplă? Inima se curăţeşte de patimi, de tot ce este scâlciat. Că o patimă nu-i 
decât o scâlciere, şi cei care aveţi tendinţe ori să gândiţi, ori să cugetaţi aşa mai 
filosofic, ori să citiți mai ales cele ale Bisericii, uitaţi-vă şi o să vedeţi că cu 
fiece patimă puteţi face această analiză, că patima nu e altceva decât sfâşierea 
unei încercări, unei pliniri cu de-ale materiei a ceea ce este în sine o stare 
duhovnicească. Și acuma omul se umple de cele duhovniceşti, caută cele de sus 
şi a ajuns deja la treapta pe care o spune Mântuitorul: Fericiți cei curaţi cu 
inima, că aceia vor vedea pre Dumnezeu. 


Și, desprinzându-ne mai cu desăvârşire de ale pământului, începe curăția inimii; 
s-a subțiat firea acestui „animal omenesc”, şi acum începe să devină om şi 
începe să vadă pe Dumnezeu, cum spune Psalmul: “Vedeam pururea pre 
Domnul înaintea mea”. Ce este această viziune nu ştiu, dar este în orice caz o 
stare reală, şi vederea aceasta a lui Dumnezeu te umple de lucruri pe care nici n- 
o să încerc să le descriu, fiindcă nici nu pot, şi nici nu se pot descrie. Cum 
spuneam, lucrurile cu cât sunt mai înalte, cu atât sunt mai de nespus în limbajul 
nostru omenesc. 


Dar atuncea numai cele dumnezeieşti pofteşte acel suflet, adică acel suflet 
începe să devină fiu al lui Dumnezeu. Începe naşterea, adică săvârşirea acelei 
naşteri de sus, devine fiu al lui Dumnezeu, care vede pe Dumnezeu. Atunci când 
te naşti, se spune că cel mai dezvoltat simţ este auzul - ascultarea. Ca şi în 
duhovnicie - ascultarea; este primul simţ. Şi pruncul, fătul aude înainte să se 
nască glasul tatălui. Fericit acel prunc, dar mai fericit acel tată care este în stare 
să facă pe prunc să audă lucruri frumoase, că atunci când se naşte pruncul şi-şi 
vede pentru prima oară tatăl se bucură, zic cei care mi-au vorbit despre asta; şi 
se bucură cu bucurie nespusă, fiindcă recunoaşte pe tatăl după glas, că i-a auzit 
glasul şi acum îl cunoaşte în persoană. Îşi vede tatăl. Aşa şi omul pe această 
treaptă a curăţiei inimii, născându-se, fie şi prin dureri, dar născându-se dintr-ale 
lumii ăsteia, vede pe Dumnezeul lui, pe Tatăl lui, începe a se desăvârşi această 
naştere. 


Ce începe acum? Începe asemănarea mai desăvârşită cu Hristos. Văzând pe 
Tatăl şi devenind fii ai lui Dumnezeu, începem să trăim acea pace dumne- 
zeiască, aşa cum şi pruncul, când se naşte şi vede pe tatăl, trăieşte o anume 
împăciuire. Şi omul, cunoscând pe Dumnezeu, şi-a înţeles menirea lui şi a 
început să atingă această menire, s-o dobândească. Deja simte cum Împărăţia 
este a lui prin moştenire, prin înfiere, şi trăieşte acea pace pe care el o are în 
inima lui, răspândind-o ca o bună mireasmă împrejurul lui. 


Fericiţi făcătorii de pace, că aceia fiii lui Dumnezeu se vor chema. Şi la 
treapta aceasta a înfierii dumnezeieşti începe omul, ziceam, să se asemene cu 
Hristos, Fiul lui Dumnezeu. Care pentru dreptatea Lui a fost prigonit. Şi iată că 
începe a opta treaptă a pocăinţei noastre. 


Fericiţi cei prigoniţi pentru dreptate, că acelora este Împărăţia Cerurilor. Şi 
iată că, cu a opta treaptă a Fericirilor, se încheie ceea ce începuse cu prima 
treaptă. În prima treaptă. Fericiţi cei săraci cu duhul, că acelora este Împărăţia 
Cerurilor, începea călătoria cea sigură către Împărăţia Cerurilor, fiindcă dacă 
omul acela nu „va căuta înapoi”, ci rămâne căutând înainte şi înainte, către 
Împărăţie, nădăjduind în ciuda poticnirilor, păcatelor, ruşinilor prin care trece, 
nădăjduind la milă, la bunătatea şi la înţelepciunea lui Dumnezeu, nu se poate să 
nu ajungă la biruinţa cea din urmă. Şi acuma, ceea ce a fost un potenţial, că „cei 
săraci cu duhul vor moşteni”, fiindcă încep călătoria asta, acum iată că au 
moştenit-o. Au devenit fiii lui Dumnezeu, şi în prigonirile lor pentru dreptatea 
care trăieşte în ei au şi primit Împărăţia Cerurilor; şi într-un anume sens, treapta 
şi-a atins desăvârşirea. Călătorind prin toate Fericirile acestea paradoxale am 
ajuns a dobândi Împărăţia Cerurilor. 


Fericiţi cei prigoniţi pentru dreptate, că acelora este Împărăţia cerurilor: în 
prima Fericire ca o făgăduinţă şi o chezăşie, în cea de-a opta Fericire este deja 
în sensul literal, că au dobândit-o. Şi cum ştim? Cum îndrăznesc eu să spun că 
au dobândit-o? Fiindcă porunca Fericirii acesteia nu e diferită de cealaltă, că şi 
acolo zice la început că „acelora este Împărăţia Cerurilor“. Şi aicea zice: 
Acelora este Împărăţia Cerurilor. Răspunsul îl descoperim în a noua Fericire, 
care zice: Fericiți veţi fi când vă vor prigoni şi vă vor ocări, şi vor zice tot 
lucrul rău împrotiva voastră, minţind pentru Mine. Bucuraţi-vă şi vă veseliţi, 
că plata voastră multă este în ceruri! 


lată că a noua Fericire iese din rând, din rândul celorlalte porunci, să le zicem. 
Fiindcă la celelalte se zice: „Fericiţi cei care...” (persoana a II-a); iar aici 
Dumnezeu deja vorbeşte faţă către faţă: Fericiţi veţi fi! lată că Mântuitorul 
Hristos arată, prin schimbarea aceasta de adresă, că, cu a opta Fericire, am ajuns 
şi am dobândit, şi acum este o oarecare coacere, o oarecare desăvârşire a ceea ce 
s-a întâmplat deja. Şi deci iată cam ce am vrut să spun despre pocăință. 


Pocăinţa: Să nu vă lăsaţi nici unul din voi opriţi nicăieri în drum. Mai ales să nu 
ne lăsăm opriți la stagiul de moralitate. Cu moralitate şi cu stagiile astea 
primitive devenim buni, mai îndrăgiţi de ceilalţi, devenim o societate dreaptă, şi 
aşa mai departe. Şi vă spun că: toate un cer şi un pământ! Parafrazez cuvântul 
poetului, fiindcă Mântuitorul a spus: “Cerul şi pământul vor trece”. “Toate un 
cer şi un pământ“, şi toate pier! Încă nu am făcut nimic. Sufletele noastre 
flămânzesc şi însetoşează de desăvârşirea lui Dumnezeu. 


Şi e nevoie pentru fiecare dintre noi să găsim măcar începutul acelei căi, măcar 
acea sărăcie în duh, ca să putem dintr-o inimă îndurerată să simţim adevărul 
concret al harului, al setei, al foamei acesteia duhovniceşti, şi să pornim 
călătoria noastră. 


Aş fi vrut să vă mai adaug un element la această călătorie: Sărăcia duhului este 
prima treaptă. Sărăcia duhului, viziunea aceasta că suntem săraci până la 
moarte. „Cămara Ta o văd împodobită, dar îmbrăcăminte nicicum nu am, ca să 
intru într-însa”. Acesta este realismul duhovnicesc. Începem să ne dăm seama 
că, orişicine am fi, nu suntem decât ţărână, şi ţărână păcătoasă, păcatul fiind 
moarte. Suntem deja în stricăciunea morţii. Și asta este starea pe care se 
înfăptuieşte prima treaptă. Că atunci Dumnezeu poate să răspundă acelui suflet 
cu nădejdea Împărăției şi înfierii, începe drumul cel adevărat. 


Dacă la orice treaptă pierdem viziunea sărăciei noastre şi ne îmbătăm de ce 
avem, acolo ne-am oprit, şi oprindu-ne, şi de acolo cădem, şi se va lua de la noi 
ŞI ceea ce încă nu avem, şi ceea ce credem că avem. (Mt. 25, 29). 


Dacă prima treaptă, prima Fericire, adică smerenia aceasta - acest realism 
duhovnicesc este primul element a ceea ce numim smerenie - dacă smerenia s-a 
dus, toate treptele cad dintr-o dată, de la orişice treaptă am fi. Dacă pierdem 
prima Fericire, totul cade ca un castel de nisip şi se prăbuşeşte. Deci este nevoie 
de smerenie - şi de asta, să ştiţi, cultivă toți Părinţii noştri, toată Tradiţia 
Bisericii noastre, mai întâi de toate smerenia, ca fiind cimentul acestei zidiri, 
fără de care nimic nu ţine împreună. 


Pocăinţa deci este un lucru - dacă-l înţelegeţi aşa cum am încercat să-l expun - 
de o frumuseţe aşa de deosebită, aşa de mare, că în însuflarea lor dumnezeiască 
Părinţii o numeau ştiinţa ştiinţelor şi arta artelor. Şi într-adevăr este ştiinţă, şi 
într-adevăr este arta. Ce e artă? Este creativitate. Aicea omul în voinţa lui se 
naşte pe sine întru vecinicie. În voinţa lui îşi devine părinte, îşi devine tată lui 
însuşi, prin harul dumnezeiesc, care har are puterea de a naşte. Aşadar, prin 
voinţa pe care omul o dă lui Dumnezeu, adică: „Vreau, Doamne!”, prin voinţa 
asta se naşte pe sine însuşi ca tată. Şi prin durerile prin care trece îşi devine, 
îndrăznesc să spun, maică sieşi. Fiindcă în dureri se naşte pe sine întru 
Vecinicie. 


Calea asta deci, este adevărata creativitate, este creaţia unui dumnezeu după har. 
Omul, chipul şi, când ajunge la ea, asemănarea lui Dumnezeu, nu este altceva 
decât un dumnezeu. 


Părintele nostru duhovnic, Părintele Sofronie, care prin profesie fusese artist, 
pictor, mai ales portretist, spunea că Dumnezeu în om îşi face autoportretul. 


Nesfârşit de mare este slava acestui cuvânt, pocăință. Să nu-l mai lăsaţi să fie 
„cenuşăreasă”! Să fie de astăzi ceasul proslăvirii acestei cenuşărese. Aceasta 
este creaţia adevărată a omului, aceasta este ştiinţa cea cu adevărat a omului, nu 
ştiinţă a elementelor profane, cu care se pot compara oarecum, dar nicicum nu 
se compară, tot ce este cultură omenească, artă, ştiinţă. Filosofie este încă un 
cuvânt. Filosofii străvechi. Greci, nu erau numai nişte gânditori în abstract, ca 
modernii. Erau oameni care trebuiau să arate prin trăirea lor că gândul lor era 
adevărat. Şi dacă trăirea lor dovedea că merge, că se poate înfăptui gândirea lor, 
apoi însemna că filosofia lor era adevărată. Şi precum şi toate celelalte filosofu 
şi religii nu au putut dobândi desăvârşirea, desăvârşirea filosofilor greceşti a 
fost în acel altar pe care l-a găsit Sfântului Pavel la Atena, altar consacrat 
Dumnezeului Necunoscut. 


Desăvârşirea filosofiei şi gândirii omeneşti ajunge să cunoască că „Nimic nu 
cunosc”. Socrate a zis: „Una ştiu, că nimica nu ştiu”. [...]. Şi asta este 
desăvârşirea a tot ce e pământesc. Atunci, sărăcia duhului: că „nimica nu ştiu”. 
Atunci poate veni Dumnezeu cu cuvântul Lui, şi a venit Sfântul Pavel cu 
cuvântul dumnezeiesc la Atena. De bine de rău l-au primit, că erau încă în 
mândreţele lor de filosofi. Dar s-a găsit un Dionisie, şi poate încă unul-doi care 
au lucrat la luminarea poporului grec. Dar Părinţii noştri, poate mai ales în 
vremea Sfântului Vasilie cel mare, şi aceia care erau încă mulţi dintre ei păgâni 
convertiți la Ortodoxie, la creştinism, botezați întru creştinism, care cunoşteau 
toată cultura antică greacă şi slavele filosofiei şi aşa mai departe, au recunoscut 
în viaţa nevoinţei creştine pe care am descris-o acum - Fericirile şi calea către 
vecinicie - singura adevărată filosofie. Aceasta este cea mai înaltă gândire, dar 
singura şi vrednică de om, şi singura pe care omul o poate înfăptui şi în istoria 
asta şi în vecinicie. Nici o altă filosofie nu a putut fi înfăptuită, nici în istoria 
asta, în desăvârşire, darămite în vecinicie. Și atuncea calea pocăinţei, cenu- 
şăreasa noastră, este ştiinţa ştiinţelor, dar adevărata ştiinţă. 


Dacă citiți în Filocalii şi în alte cărți, o să vedeţi până la ce amănunt au ştiut să 
desluşească Sfinţii Părinţi unde începe păcatul şi unde sfârşeşte, unde este 
lucrarea omenească şi de unde începe harul dumnezeiesc. Este adevărată ştiinţă, 
şi ştiinţă exactă dar ştiinţa veciniciei, nu a lucrurilor pământeşti trecătoare. Dar 
când zic pământesc şi trecător - nu vreau să zic doar că „azi trăiesc şi mâine 
mor” - pământesc şi trecător este o calitate. 


Ştiinţa, arta ca şi creativitate este cultivarea frumosului, fie în culoare, fie în 
linie şi în formă, fie în sunet, fie în mişcare, fie în cuvânt. Toate acestea sunt 
incluse în cuvântul artă. Dar arta, cum arată însuşi cuvântul, este artificialul. 
Este o artificialitate acolo. Dar în lucrurile dumnezeieşti noi nu jucăm un 
artificial, ca actorul rolul său din piesă: „artificial”, că el nu va deveni ceea ce 
joacă. Noi începem să trăim ceea ce vom şi deveni. Vecinicia lui Dumnezeu 


este, cum ştiţi toți Raiul. Toţi, măcar intuitiv, ştim că este frumuseţe de nespus, 
şi frumuseţea aceea de nespus eşti tu, suflete, care vei deveni întru asemănarea 
lui Dumnezeu. Devenirea aceasta întru asemănarea lui Dumnezeu (Fiinţa cu 
precădere), cum am mai spus-o, este devenirea întru fiinţă (cuvântul acesta 
filosofic), şi este înfăptuirea artei celei mai înalte. Este înfrumusețarea chipului 
mortăciunii noastre întru frumuseţea lui Dumnezeu cea vecinică şi nemuritoare. 
Frumuseţe nestricăcioasă a lui Dumnezeu. 


Și deci vrednică este pocăinţa şi nevoinţa creştină, drept înţeleasă, a se numi arta 
artelor, ştiinţa ştiinţelor şi filosofia. Aş îndrăzni, dacă-mi îngăduiți această 
obrăznicie astăzi, să zic că singură această cale, această viaţă, este vrednică de 
cuvântul cultură. Cultură, la nivelul prim, primitiv, este orice cultivi. Dacă 
cultivi păcat, apăi păcatul îți devine cultură. Dacă cultivi ceea ce numim normal 
cultură, asta îți devine cultură. Dar repet: Toate un cer şi un pământ, şi toate pier 
împreună cu cerul şi cu pământul. 


Singura vrednică de cultură este pocăinţa, este nevoinţa drept înţeleasă. Or, aş 
vrea să subliniez că „drept înţeles” este aproape un sinonim al cuvântului 
„ortodoxie” care pe greceşte înseamnă şi „dreapta slăvire” că drept slăvim pe 
Dumnezeu dacă devenim într-adevăr asemănarea Lui; dar înseamnă şi „dreapta 
opinie“, dreapta înţelegere. Or, dacă înţelegem drept cuvântul pocăință, el este 
singurul vrednic de denumirea de cultură. 

Şi dacă îmi îngăduiţi încă să continui în obrăznicia mea, aş zice că nu aceasta, 
unde suntem, este Casă de cultură. Casă de cultură, singură, este biserica, şi 
cămăruţa ta atuncea când te rogi în ea. Şi închei cu aceasta, că dacă Dumnezeu 
îmi aude rugăciunea, o să fie ultima oară că voi mai vorbi altundeva decât în 
biserică. Dacă Dumnezeu îmi aude rugăciunea, când voi fi în afara cămăruiei 
mele, dacă vrea cineva să mă găsească şi să mă audă, să mă caute în biserică. 
Acolo aş vrea să rămân până la sfârşitul veacurilor şi acolo aş vrea să invit pe 
toți fraţii şi surorile să ne îmbătăm de frumuseţile lui Dumnezeu. Dumnezeu să 
ne ajute pe noi toţi!”. 


(Din: “Despre pocăință” - în Părintele Rafail Noica, “Cultura Duhului“, 
Editura Reîntregirea, Alba-lulia, 2002) 


“Pocăinţa este şi o ieşire din idolatria modernă. Noi am intrat în imperiul 
ăsta al „bunăstării”, al vieţii „mai bune”, pentru că diavolul ştie că face mai 
multă roadă cu „bunăstarea ” decât cu prigoana - Predica audio în 
Duminica Sfântului loan Scărarul a Protos. loan de la Sihăstria Putnei 


“... şi atunci „hai la muncă! hai la căpşuni!”, şi copiii i-am lăsat singuri, care au 
rămas cu internetul, cu televizorul, care îi duce direct acolo unde nu e 
Dumnezeu. Dacă mai poate cineva să stea împotriva curentului aceluia să ia 
taurul de coarne! |...] Noi aici suntem foarte credincioşi, dar nici de cel rău nu 
vrem să ne lăsăm“. 


Protos. loan Buliga - Predică la Duminica a IV-a din Postul mare (a 
Sfântului loan Scărarul) - Măn. Sihăstria Putnei (22 martie 2015): 


“În numele Tatălui, şi al Fiului, şi al Sfântului Duh! 


Iubiţi credincioşi, suntem în Duminica a 4-a a Postului mare şi iată că ne 
îndreptăm cu paşi repezi spre marea sărbătoare a Învierii. Dacă evreii cereau 
semne şi ei nu puteau să le vadă şi nici să le înţeleagă, pentru că nu aveau 
„priză” sau nu puteau „să facă priză” cu ceea ce primeau, iată că Dumnezeu tot 
timpul ne dă diferite semne. Şi atunci, şi acum, acestea sunt vizibile, doar 
trebuie să avem ochi ca să le vedem şi să le descoperim. Şi nu întâmplător 
marea Înviere a avut loc primăvara, atunci când înviază toată natura; aşa cum nu 
întâmplător acel prooroc loan, care a spus că „este timpul ca eu să mă micşorez 
şi EI să crească”, acel prooroc s-a născut atunci când ziua începe să se 
micşoreze, pe 24 iunie, şi nu întâmplător Mântuitorul nostru lisus Hristos, deci 


Cel care trebuia să crească, Cel care avea să fie Lumina Lumii, S-a născut 
atunci când ziua începea să crească, pe 25 decembrie. Sunt semne vizibile, pe 
care credinţa noastră ortodoxă le sărbătoreşte, sectanţii nu au aceste sărbători, ei 
nici nu înţeleg semnele aceasta pentru că şi lor le lipseşte „priza”. Vreau să spun 
că Duhul Sfânt se coboară acolo unde este curăţie, unde este curăţie şi unde este 
smerenie multă. 


Și nu întâmplător această duminică a 4-a - care, iată, este după mijlocul postului 
- a fost dedicată Sfântului loan Scărarul, parcă vrând să ne arate prin aceasta că 
postul, de fapt, este o urcare, un suiş duhovnicesc - mergem spre Înviere - ŞI, de 
fapt, această urcare, aceasta suire este o schimbare a noastră în mai bine, o 
apropiere a noastră de Dumnezeu. 


Astăzi o să încercăm să urcăm puţin pe scara asta a Sfântului loan Scărarul şi o 
să amintim doar câteva trepte - asta nu înseamnă că nu o să le cuprindem şi pe 
celelalte. Şi prima treaptă, spune Sfântul loan Scărarul că este „lepădarea de 
lume”. Cineva care a auzit aceasta a spus: „Păi dacă prima treaptă este lepădarea 
de lume şi sunt 30 de trepte, atunci ce ne mai aşteaptă pe viitor? Păi dacă e aşa, 
din prima, dintr-o dată lepădarea de lume, după aceea, la celelalte 29 de trepte 
ce ne mai aşteaptă?” 


De fapt, vedeţi, este o problemă de interpretare, de înţelegere a lucrurilor, pentru 
că, de fapt, „lepădarea de lume” nu este altceva decât un alt fel de a trăi, un fel 
de a trăi mai frumos. Pentru că Dumnezeu nu a făcut lumea asta nici ca să 
păcătuiască şi nici ca să sufere, şi atunci, vedeţi, suferinţa este o consecinţă a 
păcatului, iar noi ne văităm tot timpul de necazurile noastre, dar nu ne plângem 
de păcatul care este înăuntru nostru şi care ne face viaţa tot mai grea. Lepădarea 
de lume de fapt este o lepădare a poftelor pe care le avem înăuntru nostru. 
Sfântul loan Evanghelistul identifica lumea - găsim acolo la întâia Epistolă a sa, 
la I loan, cap. 2, spune că „pofta trupului, pofta ochilor şi trufia vieţii” care sunt 
în lume, zice „nu sunt de la Dumnezeu”. Şi atunci de fapt noi trebuie să ne 
lepădăm de această poftă care poate să fie înăuntru nostru. Şi aminteam de 
această neînțelegere a lucrurilor şi de confuzia pe care noi o facem. 


Noi, ca şi credincioşi, suntem datori să ne rugăm, să spunem Psalmul 50, şi 
spunem acolo: „Fă bine, Doamne, întru bunăvoirea Ta Sionului şi să se zidească 
zidurile Ierusalimului” şi de fapt ne rugăm să se zidească Biserica din sufletul 
nostru. Însă, aşa cum spune Sfântul Apostol Pavel, că „vreau să fac binele, şi mă 
aflu făcând răul”, noi de fapt, fără să ne dăm seama, zidim zidurile Babilonului. 
Ce înseamnă Ierusalimul? Ierusalimul e Biserica biruitoare, este locul unde este 
credinţa, unde este curăţie şi smerenie, şi iată, opusul Ierusalimului este 
Babilonul - care este „mama desfrânatelor” - desfrânarea şi mândria. Şi atunci 


noi, fără să ne dăm seama, zidim aceste ziduri ale Babilonului care, în tâlcuire, 
înseamnă confuzie - facem poate ceea ce nu ştim. 


Noi căutăm un vinovat, şi omul încearcă să se îndreptăţească: „din cauza 
trupului” cade în păcat; trupul este slab, este neputincios. Însă, spune Sfântul 
Inochentie al Odessei că prima şi principala pricină a căderii în păcat nu este 
trupul şi nici firea, ci de fapt este libertatea pe care noi o folosim prost. Îngerii, 
atunci când au căzut nu aveau trup, din pricina libertăţii pe care ei nu au folosit- 
o aşa cum trebuia, şi iată şi noi atunci, din pricina libertăţii pe care nu o 
înţelegem, cădem în păcat. Nici măcar pe diavol nu putem să dăm vina. Spune 
tot Sfântul Inochentie al Odessei că „diavolul îi atacă pe cei care singuri vor să 
fie prădaţi”. Şi zice că el îi „citeşte” pe cei care sunt aplecaţi spre păcat şi nu 
face decât să le dea prilejul de a cădea în păcat. 


Și iată, atuncea noi trebuie să ne smerim. Aceasta este singura cale pentru a 
înţelege lucrurile şi a deveni altfel, de a ieşi din lumea asta păcătoasă - nu 
înseamnă să plecăm în pădure sau undeva în pustie, ci de fapt înseamnă să trăim 
mai frumos, înseamnă să ieşim afară din lumea asta confuză şi care luptă între a 
fi şi a avea, toată ziua se zbuciumă şi nu ştie pentru ce şi de fapt nu înţelege că 
nu poate să fie fără Dumnezeu. Pentru că Dumnezeu i-a spus lui Moise: „Eu 
sunt Cel Ce Sunt”, şi în acest „Sunt” se cuprind toate. Şi [omul] nu poate „să 
aibă” decât atunci când se smereşte, pentru că atunci când te smereşti 


dobândeşti Duhul Sfânt şi atunci dobândeşti Împărăţia lui Dumnezeu, iar restul 
sunt praf şi nu ne ajută la nimic, toate sunt deşertăciuni. Omul are nevoie de o 
hotărâre de a lupta cu păcatul. 


ŞI ne spunea un părinte care încă trăieşte, din Rusia: de ce nu se spovedesc 
copiii pe la la 4-5 ani? Zice: Ei au păcate şi la vârsta asta, dar ei nu se spovedesc 
pentru că nu au hotărârea de a lupta cu păcatul. 


Și ei au răutate, au mândrie, sunt şi tot felul de lucruri neplăcute care se 
întâmplă - noi ştim ca duhovnici - dar nu au hotărârea de a se lupta cu păcatul şi 
atuncea nu ajunge ca noi să ne spovedim, dacă nu avem hotărârea asta de a ne 
schimba în bine. Şi iată că noi ajungem la o vârstă înaintată, încât ne comportăm 
tot precum copiii, adică nu avem hotărârea asta de a ne lupta cu păcatul, de a ne 
schimba în bine. Pentru că nu putem să ne schimbăm - spunea un Sfânt - pentru 
că noi nu iubim. Spune că omul atunci când iubeşte, atunci poate să se schimbe. 
Or, iubirea e o jertfă, o jertfă de care fug unii. 


Odată povesteam de sectanţi, şi o altă treaptă din Scara Sfântului loan Scărarul, 
este „pocăinţa”. Or, „pocăinţa” unii o înţeleg greşit, şi înţeleg o trecere la 
sectarism, spune: M-am pocăit! Dar nu poţi să te pocăieşti excluzând din viaţa 
ta totul, pentru că trecând acolo [la sectanţi] pierzi totul. Ei nu au continuitate 


apostolică, au apărut unii de 100, alții de 200, alţii de 500 de ani, ei hulesc pe 
Maica Domnului, hulesc Crucea, şi zic unii: „lată, am reuşit să mă schimb, am 
reuşit să mă las de fumat, am reuşit să mă las de băut.” Ei nu înţeleg că au făcut 
un compromis, diavolii s-au dat la o parte, pentru că în momentul când huleşti 
pe Maica Domnului, huleşti Crucea deja ai pierdut totul. Maica Domnului e 
Maica Vieţii, Crucea este cea de viaţă dătătoare, fără ele credinţa noastră nu 
există. Aţi văzut ca sectanţii să aibă călugări care să trăiască în curăţie, aţi văzut 
jertfa asta? Nu există la ei. [...] Şi atunci iată că de fapt pocăinţa este o jertfă, şi 
este o bucurie. 


A doua treaptă pe Scara Sfântului loan Scărarul este „neîntristarea”. M-am 
bucurat mult citind lucrul ăsta, iată, „bucuria” este legată de „pocăinţă”. Şi poate 
că nu întâmplător a fost pusă Evanghelia „Fericirilor” la Cuvioşi, şi la Cuviosul 
de astăzi. Pentru că „fericirea” o găsim atunci când primim mângâierea Duhului 
Sfânt şi nu când căutăm mângâieri la televizor, în vin sau la partenerul de viaţă, 
ŞI „fericirea” este atunci când „te smereşti”. De asta spune că prima treaptă, 
prima fericire spune că „fericiţi cei săraci cu duhul”, adică „fericiţi cei smeriţi”, 
deci, atunci primim Duhul Sfânt: asta e fericirea. Şi când spunem: „Împărate 
Ceresc, Mângâietorule...” - asta e mângâierea. Noi căutăm mângâieri în viaţa 
noastră, dar le căutăm în altă parte. Omul are instinctul ăsta de a căuta, să ştiţi, e 
dotat din naştere, însă acest instinct îl are pentru a Îl căuta pe Dumnezeu, nu a 
căuta plăcerile şi poftele. 


Și, aşa cum spunea şi Sfântul Nicolae Velimirovici, că „viaţa şi bucuria sunt de 
nedespărțit”, nu putem despărți bucuria de pocăință; ne pocăim, dar avem o 
bucurie că ne schimbăm în bine. 

O altă treaptă pe această Scară este „înstrăinarea”, înstrăinarea de tot ceea ce ne 
îndepărtează de la mântuire. Sunt multe lucruri în jurul nostru care nu sunt 
necesare şi am putea renunţa la ele, lucruri pe care bunicii noştri nu le aveau şi 
erau mai fericiți decât noi. Mai este „înstrăinarea” şi atunci când vezi că nu 
foloseşti nimic, şi atunci este mai bine să te retragi. Spune [Evanghelia]: 
„fericiţi făcătorii de pace”, dacă poţi să împaci pe cineva e foarte bine, dar dacă 
vezi că nu faci decât tulburare, nu te ascultă, atunci înstrăinarea este să intri în 
cămara ta, să te rogi şi să îţi vezi de liniştea ta. 


Nu poţi să ai „linişte” - e o altă treaptă - decât atunci când tu, înăuntrul tău, te 
cureți de păcate. Spunem că: „mă duc la linişte, mă duc în pădure, sau mă duc la 
mănăstire”, dar spune Dumnezeu: „Blestemul e înăuntrul tău, Israele!”. Atâta 
timp cât înăuntrul tău ai patimi, nu poţi să ai linişte. Şi spune Sfântul loan 


Scărarul că „patimile sunt ca o oaste zgomotoasă” şi zice; „unde fugi, de cine 
fugi?, răul e înăuntrul tău”. 


O altă treaptă este „ascultarea”. Ce înseamnă ascultarea? Ascultarea este 
împlinirea cuvântului lui Dumnezeu. Nu ajunge să ascultăm ceea ce ni se spune, 
şi nici să aprobăm, ci [ascultarea este] atunci când împlineşti ceea ce ţi s-a spus. 
Dacă mai ţin minte ceva din ceea ce mi s-a spus acuma şi mă duc acasă şi 
împlinesc, pot să spun că am făcut o bucată de ascultare. Să ştiţi că ascultarea 
este legată de smerenie şi ea este cea care ţine unitatea Bisericii, ea este cea care 
ține unitatea familiei, ea este cea care ne face să ne înţelegem între noi, dar nu 
ne putem înţelege decât atunci când ne smerim. Şi spune Sfântul că „atunci când 
cu mă smeresc, celălalt se linişteşte”. Atenţie la gâlcevile, la certurile pe care 
zilnic le avem noi între noi! 


ŞI ca să leg lucrul acesta de un lucru care se întâmplă zilnic în viaţa noastră, în 
viaţa de familie, şi zilnic acolo sunt neînţelegeri şi despărțirile se produc mult 
prea repede, aici, iată găsim soluţia: că, de fapt, prin ascultare, prin smerenie noi 
putem ţine unitatea familiei. Mântuitorul ne-a arătat ascultarea prin Cruce, deci 
EI a primit suferinţele, şi atuncea noi când ne „răstignim”, când ne anulăm 
propria voie, propriile pofte, reuşim să ne înţelegem mai bine cu cei de lângă 
noi. 


Sunt unele lucruri, unele trepte pentru care Sfântul loan Scărarul ne îndeamnă 
mult, deosebit, să ne depărtăm de ele, unele lucruri negative, şi aminteşte aici de 
minciună. Deci să ne depărtăm de minciună! Sigur că minciuna este şi atunci 


când noi nu înţelegem lucrurile aşa cum trebuie, şi ne păcălim în felul în care 
noi trăim. Dar minciună este şi atunci când noi mergem cu poziția asta, vedeţi 
cum e propaganda asta şi la televizor, şi prin filme, care majoritatea sunt 
minciună, şi în momentul în care tu răspândeşti lucrurile astea nu faci decât să 
fii o slugă a lui antihrist. 


Pocăinţă este şi o ieşire din idolatria asta, idolatria modernă în care noi suntem 
astăzi implicaţi şi în care ar trebui să înţelegem nihilismul, curentul ăsta care 
contestă valorile creştine, da, acest imperiu nou care îşi tot măreşte graniţele şi 
care, vedeţi, pune nişte condiții: nediscriminarea sexuală, toleranța homo- 
sexualilor, planificarea familiei şi aşa mai departe. Vedeţi, pe buletine nu mai 
scrie tata şi mama, ca nu cumva să îi supere pe homosexuali - lucrurile astea se 
întâmplă, dar noi nu le vedem. Şi atunci noi am intrat în imperiul ăsta al 
„bunăstării”, al vieţi „mai bune”, pentru că diavolul ştie că face mai multă 
roadă cu „bunăstarea” decât cu prigoana. Şi atunci „hai la muncă! hai la 
căpşuni!”, şi copiii i-am lăsat singuri, care au rămas cu internetul, cu televizorul, 
care îi duce direct acolo unde nu e Dumnezeu. Dacă mai poate cineva să stea 
împotriva curentului aceluia să ia taurul de coarne! 


Și vedeţi că este cineva, se numeşte Virgiliu Gheorghe, care a scos multe cărți 
în care vorbeşte despre efectele televiziunii, efectele internetului asupra copiilor, 


asupra creierului. Dacă nu citiţi cărțile măcar faceţi rost de conferinţe, că are 
conferinţe - Cd-urile sunt mai uşor de ascultat şi acolo au esenţă, şi vedeţi ce vă 
spune acolo foarte bine despre efectele mijloacelor tehnice asupra copiilor şi 
faptul că ce or să devină generaţiile de copii peste vreo 30 de ani, deci vai şi 
amar de capul nostru! 


Zice că Dumnezeu nu a făcut iadul şi că de fapt noi singuri [îl facem], că iadul 
se plăsmuieşte prin propagarea răului, în momentul când noi avem patimi, 
răutate, acela e focul iadului şi noi confundăm pe cel rău cu Dumnezeu. Și vă 
dau doar un exemplu. Spunea cineva că: „aşa de mult ţin la cineva şi mi-i drag 
de el că sunt gata câteodată să cad în păcat”. Cum poţi să numeşti tu asta 
„dragoste”? Lumea numeşte asta „dragoste”, da? Aste e patimă! Dumnezeu e 
dragoste, dar acolo [în patimă] nu-i Dumnezeu, acolo e cel rău. Şi atunci iată, 
focul acesta pe care noi îl avem în noi - dacă poţi să iubeşti pe cineva, dar să nu 
ai patimă asupra lui - focul ăsta pe care noi îl avem pe noi, şi de fapt mărim 
iadul, e focul desfrânării, focul mândriei, al mâniei, şi noi nu facem decât să 
mărim iadul. Şi atunci spune: să ne ferim de minciună, să ne ferim să nu 
osândim pe alţii, că atunci te luptă desfrânarea cea mai tare, să ne ferim de 
trândăvie, pentru că stăm de multe ori şi zicem că ne relaxăm în faţa 
televizoarelor. 


Virgiliu Gheorghe spunea că are doar câţiva prieteni pe care a reuşit să-i 
convingă să nu aibă televizoare în casă. Noi aici suntem foarte credincioşi, dar 
nici de cel rău nu vrem să ne lăsăm. Obişnuinţa e a doua fire, dar e şi idolatrie, 
în momentul în care devii dependent de un lucru, şi „orice lucru pe care îl 
iubeşti mai mult ca pe Dumnezeu” - şi arăţi felul cât timp dedici lucrului 
respectiv, deci ăla „este un idol”. 


Și atunci am ajuns la final - da, dacă aţi reţinut măcar o idee - spune că ajungi la 
linişte sufletească atunci când scoţi patimile dinlăuntrul tău, când iubeşti 
neagoniseala, o viaţă mai simplă, o viaţă mai în smerenie şi atunci, zice, te 
apropii de „nepătimire”. Ce înseamnă nepătimirea? „Nepătimirea” zice că 
„aduce cerul în sufletul tău”. Şi, iată, zice: “Împărăţia lui Dumnezeu este 
înăuntrul vostru”. 


Aşa cum noi admirăm toată natura asta din jur şi cerul, cât e de frumos, câte 
stele are, spune Sfântul loan Scărarul că aşa este şi în sufletul nostru, aşa cum e 
cerul plin cu stele, aşa şi în sufletul nostru sunt faptele bune, ele strălucesc, şi 
asta este lucrul cel mai frumos al creaţiei lui Dumnezeu. Ne mirăm de toate 
lucrurile din jur, dar lucrul cel mai înalt al creaţiei este sufletul ăsta din noi, care 
a fost făcut să aibă mai mult decât ceea ce vedem noi în jurul nostru. 


Să ne ajute Dumnezeu ca să urcăm pe scara asta şi să ajungem la bucurie! 
Amin!” 


Pr. Nicolae Tănase - Predică la Duminica a IV-a din Post (a Sfântului loan 
Scărarul) 


Dumnezeu nu iubeşte nemâncarea, ci schimbarea omului. 


Sfântul Apostol Pavel ne învaţă că, dacă luptăm după regulă, câştigăm. El ne 
pune în faţă pe cei ce aleargă la curse. Atunci, ca şi astăzi, exista acest sport. El 
ne spune că cel care nu se osteneşte la concurs după regula jocului, se osteneşte 
zadarnic, pentru că nu va câştiga. 


Și noi suntem într-un concurs, într-un efort continuu: vrem să câştigăm 
Impărăția Cerurilor. Hristos ne-a învăţat că aceasta o câştigăm prin post, prin 
rugăciune, prin lucrarea faptelor bune. 


Însă şi postul şi rugăciunea şi lucrarea faptelor bune au regulile lor, au poruncile 
lor. Spre exemplu, fapta bună făcută pentru a fi lăudat de oameni nu aduce plată 
de la Dumnezeu. Rugăciunea neînsoţită de fapta bună, rugăciunea în care 
mintea zboară, sunt momente pierdute, timp care nu a folosit. 


Și postul are regulile lui. Destul de mulţi postim. Dacă postim după regulă, 
primim plata postului. Reguli ale postului, culese de la Sfinţii Părinți. 


lată aici câteva reguli ale postului: să fim cu luare aminte, căci, dacă nu 
respectăm regulile, nemâncarea noastră este zadarnică. Înfrânează-te de la 
mâncare, băutură şi de la orice plăcere trupească. Posteşte nu numai de bucate, 
ci şi de păcate, înfrânează-ţi cele cinci simţuri (văzul, auzul, pipăitul, gustul, 
mirosul), ca să fii asemenea „fecioarelor celor înțelepte” din Evanghelie. 


„Postul adevărat este abţinere de la orice lucru rău” (Sfântul Teodor 
Studitul). „Postul acela este adevărat, care este prezent în toate, pe toate le 
curăţeşte, pe toate le vindecă” (Sfântul Grigorie Palama). 


Nu ţine ură, vrăjmăşie sau invidie. Calcă-ţi pe inimă, mergi şi te împacă cu toată 
lumea şi mai ales cu cei cărora le-ai greşit. lartă din toată inima ta, pentru ca şi 
Dumnezeu să te ierte pe tine. Urăşte păcatul şi fugi de el, dar nu urî pe păcătos 
şi nu-l dispreţui, ci-l compătimeşte. „Cel ce urăşte pe fratele său este în întuneric 
şi umblă în întuneric şi nu ştie încotro se duce, pentru că întunericul a orbit ochii 
lui” (| loan 2, 11). „Şi ne iartă nouă greşelile noastre, precum şi noi iertăm 
greşiţilor noştri” (Matei 6, 12). 


Spovedeşte-te cât mai grabnic la preotul tău duhovnic şi nu-l schimba. 
Mărturiseşte toate greşelile şi patimile, gândurile şi intenţiile rele. Ai grijă, 
păcatul cel mai mare este cel care te stăpâneşte pe tine. 


Ne-am îmbolnăvit prin păcat, să ne vindecăm prin pocăință. lar pocăinţa 
fără post este neputincioasă; îndreaptă-te, dar, înaintea lui Dumnezeu, prin 
post”. (Sfântul Vasile cel mare). 


Nu te certa, nu blestema, nu înjura. Cei care înjură se aseamănă celor care au 
scuipat faţa Domnului nostru lisus Hristos în timpul pătimirii Sale. „Opreşte-ţi 
limba de la rău şi buzele tale să nu grăiască vicleşug. Fereşte-te de rău şi fă 
binele, caută pacea şi o urmează pe ea” (Psalmul 33, 12-13). 


Roagă-te cu smerenie în fiecare zi, dimineaţa, seara şi de câte ori poţi. Roagă-te 
şi pentru binele duşmanilor, împlinind astfel porunca Domnului şi El îţi va da 
pace în suflet, bucurie şi înţelegere duhovnicească. „lubiţi pe vrăjmaşii voştri, 
binecuvântaţi pe cei ce vă blestemă, faceţi bine celor ce vă urăsc şi rugaţi-vă 
pentru cei ce vă vatămă şi vă prigonesc, ca să fiți fiii Tatălui vostru Celui din 
ceruri” (Matei 5, 44-45). 


Fă milostenie după puterile tale, adică ai milă de alţii, ca şi Hristos să aibă milă 
de tine. Ajută orfanii, văduvele, săracii, familiile nevoiaşe sau cu mai mulți 
copii, fără a-i judeca pentru lipsurile lor. 


Întoarce la credinţă pe cel căzut ori neștiutor, dăruindu-i un sfat bun, o carte de 
zidire sufletească, o candelă sau o icoană, îndeamnă la o faptă bună şi vino 
împreună cu el la Sfânta Spovedanie. „Cel ce a întors pe păcătos de la rătăcirea 
căii lui îşi va mântui sufletul de moarte şi va acoperi mulţime de păcate” (Iacob 
5. 20). 


Mergi şi vizitează un bolnav, un suferind, un infirm sau un neputincios. 
Uşurează suferința şi vei putea să auzi şi tu, la Judecată, chemarea 
Mântuitorului de a moşteni Împărăţia Cerurilor, întrucât «bolnav am fost şi M- 
aţi cercetat (Matei 25, 36). 


Pomeneşte şi fă milostenie pentru cei adormiţi, după rânduielile Bisericii, în 
semn de iubire, recunoştinţă şi neuitare faţă de ei. Milostenia ta le va ajuta lor şi 
va îmbogăţi sufletul tău. 


» Nu în zadar S-a rânduit prin Apostoli, ca să se facă, înaintea înfricoşatelor 
Taine, pomenirea celor morţi; ei au ştiut că de aici rezultă mare folos, mare 
binefacere pentru morţi” (Sfântul loan Gură de Aur). 


Ai grijă să nu te mândreşti cu postul tău şi cu nimic din ceea ce faci bun, ci în 
fiecare zi să spui: «Slugă netrebnică sunt, pentru că am făcut numai ceea ce 
eram dator să fac» (Luca 17, 10). 


„Postul este marea armă împotriva ispitelor, precum plăcerea este începutul 
tuturor păcatelor” (Cuviosul Teofilact al Bulgariei). 


„Sfinţii Părinţi au spus că Sunt multe deosebiri între trupuri în privinţa 
hranei. Unul are trebuinţă de puţină, altul de multă hrană pentru ţinerea 
puterii sale fireşti, fiecare îndestulându-se după puterea şi deprinderea lui. 
Căci îngreu-nându-se stomacul şi tulburându-se prin aceasta mintea, nu mai 
poate spune rugăciunea cu tărie şi cu credinţă ” (Sfântul Grigorie Sinaitul). 


„Dacă postul a fost necesar în Rai, cu atât mai mult este necesar în afară de 
Rai. Dacă a fost un medicament util înainte de rană, cu atât mai mult este util 
după rană” (Sfântul loan Gura de Aur). Fă din ziua împărtăşirii tale cu Sfântul 
Trup şi Sânge al Mântuitorului Hristos cea mai fericită sărbătoare a vieţii tale, 
trăind bucuria Învierii. 


Postiţi pentru că aţi păcătuit, postiți pentru a nu mai păcătui, postiți pentru a 
primi darurile Duhului Sfânt şi a păstra ceea ce vi s-a dăruit. Aceasta să fie 
predica de astăzi, care nu este a mea, este din Sfinţii Părinţi şi acesta să fie 
îndemnul: să postim cu folos. 


Deci există post cu folos şi post fără folos. Acela fără folos înseamnă numai 
nemâncare, fără a lua seama la Dumnezeu. 


Prăznuim astăzi pe Sfântul loan Scărarul, unul din sfinții prăznuiţi în 
Duminicile speciale ale Postului mare. Il prăznuim pentru că a fost pildă pentru 
postire, pildă pentru îndreptare. Il prăznuim în Duminica a patra din Post, pentru 


că el a scris o carte de la care îi vine şi numele, loan Scărarul; cartea lui s-a 
numit „Scara”. Acolo el descrie 33 de virtuţi, în 33 de capitole, ca pe o scară pe 
care urcă omul. 


Călugării pe care el i-a condus, în mănăstirea lui, au înţeles această chemare, de 
a urca treaptă cu treaptă virtuțile, pentru ca, în cele din urmă, să ajungem la 
credinţă, la nădejde şi la cea mai puternică virtute: dragostea. 


Acest sfânt este călăuzitor, iată, după veacuri şi în duminica aceasta a postului, 
care ne învaţă să postim şi să fim statornici în virtute. 


Am făcut până acum efortul de a posti. Dacă nu l-am făcut, să-l facem de aici 
înainte. Dumnezeu ne va primi şi pe aceia care postim de azi înainte. În noaptea 
Învierii vom auzi această chemare: „Veniţi, toţi care aţi postit de la început, de 
la mijlocul postului, care aţi postit chiar numai din ceasul al 11-lea, veniţi şi cei 
din ceasul al 12-lea”. Aşa va zice Biserica în noaptea Învierii, prin gura 
Sfântului loan Hrisostom. Toţi suntem aşteptaţi, pentru că nu ştim dacă acela 
care a postit mai puţin nu cumva e mai plăcut la Dumnezeu decât cel care a 
postit mult şi fără să respecte regulile, poruncile postului. 


De aceea, noi nu ne amestecăm şi nu judecăm pe nimeni: nici pe cel ce a postit, 
nici pe cel ce n-a postit, nici pe cel ce a postit mult, nici pe cel ce a postit puţin; 


fiecare după puterea lui. Important va fi să vedem în finalul postului dacă s-a 
schimbat ceva în noi prin nemâncare. lar dacă nu, ne-am oprit zadarnic de la o 
mâncare sau alta, pentru că am rămas aceiaşi, iar Dumnezeu nu iubeşte 
nemâncarea, ci schimbarea omului. 


Părintele Nichifor Horia - Predică la Duminica a IV-a a Postului mare: “De 
poţi crede, toate sunt cu putinţă celui ce crede!” 


VINDEGAREA ÎNnPACiTILUl 


“Să ai încredere în Dumnezeu până la capăt! Ceea ce aşteaptă Dumnezeu de la 
tine este ca tu însuţi, pe de o parte, să-ţi arăţi neputinţa ta, dar să lucrezi 
împreună cu Domnul la această neputinţă...” 


Părintele Nichifor Horia (laşi) - Predică la Duminica a 4-a din Post (2011) - 
a Sfântului loan Scărarul, a Fericirilor şi a vindecării fiului îndrăcit 
(lunatic): 


“În numele Tatălui şi al Fiului şi al Sfântului Duh. Amin. 


În Duminica a patra din Post facem pomenirea Sfântului loan Scărarul, cel care 
a trăit în secolul VII şi al cărui supranume, Scărarul, este dat de o lucrare a sa 
binecunoscută încă din timpul vieţii sale, lucrare numită Scara, lucrare care ne 
duce cu gândul că toată viaţa duhovnicească a omului este un urcuş, nu poate fi 
o stagnare, nu poate fi un stadiu la care omul să fie mulţumit cu el însuşi şi să 
poată spune că iată, până aici este măsura mea sau într-o anume măsură, asta 
este ceea ce pot eu şi nimic mai mult, o împăcare, poate o siguranță pe care 
omul o caută în această lume, însă însăşi scrierea pe care Biserica ne-o pune 
astăzi înainte ne arată că viaţa noastră este un permanent urcuş spre cunoaşterea 
Dumnezeului Celui adevărat, un urcuş spre lepădarea de cele mincinoase ale 
lumii până la câştigarea virtuţilor celor trei: credinţa, nădejdea şi dragostea. 


Acesta este chipul scării pe care îl închipuie Sfântul loan Scărarul, virtuţi care 
ne fac să privim cu înţelegere tot ceea ce se întâmplă în jurul nostru, înţelegere 
că Dumnezeu are un plan în istorie, că şi în zilele noastre lucrează cu fiecare din 
noi, cunoaşte şi caută gândurile noastre şi cu fiecare alegere a noastră 
Dumnezeu îndreaptă viaţa noastră spre cunoaşterea Lui, în măsura în care în 
inima noastră are loc, într-adevăr, această căutare sau spre alegerea pe care am 
făcut-o noi, bunăoară de o stagnare sau de o zăbovire în a împlini toate cele pe 
care le avem de împlinit. 


Pericopele evanghelice ce s-au citit în această zi sunt două. În prima vedem un 
tată a cărui suferință o înţelegem în paginile Scripturii care ne înfăţişează 
durerea lui, un tată descurajat, al cărui fiu era lunatic, spune Evanghelistul, în 
sensul că pătimirea lui se manifesta la anumite faze ale lunii. Şi pătimirea lui nu 
era una uşoară. Fără explicaţii, fără cuvânt, se declanşa ceea ce am numi azi o 
criză de epilepsie; fără să fi fost epilepsie, fără să fi fost o boală organică, ci o 
boală cauzată de duhuri demonice, se arunca la pământ şi spumega şi înţepenea, 
spre înfricoşarea tatălui, care ştia, totuşi, că acea boală nu este o boală obişnuită, 
organică, ci era o posedare, o lucrare a demonului în sufletul copilului. Nu 
înţelegea tatăl nici de ce se întâmplă, nici pentru ce se întâmplă, dar suferea o 
dată cu copilul lui, pentru că dragostea suferă împreună cu cel pe care îl 
îndrăgeşti şi care suferă înaintea ta. Şi această suferință o vedem peste tot în 
jurul nostru unde dragostea de părinte este atât de adâncă şi este dragoste care 


ne cheamă să înţelegem ca şi noi să lărgim inimile noastre nu numai spre copiii 
sau spre părinţii noştri, ci spre lumea întreagă a fiilor lui Dumnezeu, pentru că 
toți suntem chemaţi să-l spunem lui Dumnezeu Tatăl nostru. Şi, după cum 
suferim pentru fratele nostru sau pentru sora noastră, să lărgim această dragoste 
şi această înţelegere. 


lată că în dragostea sa, tatăl suferea. Şi vedem că se apropie întâi de ucenicii 
Mântuitorului, care nu au putut nici să-i dezlege din suferință, nici să-i 
descopere vreo portiță a înţelegerii. Şi atunci când Mântuitorul coboară din 
munte - ştim că această întâlnire a avut loc după coborârea din Muntele Tabor a 
Mântuitorului cu cei trei ucenici - se apropie cu această rugăminte: lată, 
Doamne, fiul meu este lunatic şi l-am adus înaintea ucenicilor Tăi, dar n-au 
putut să-i facă nimic. 


Și Mântuitorul cere: Aduceţi-l la Mine. 


Vedem că în această întâlnire Mântuitorul nu-i descoperă nici cauza pătimirii 
copilului, nici nu-i explică faptul că boala nu are legătură cu anumite faze ale 
lunii, nu în sensul că luna ar fi avut, într-adevăr, vreo cauzalitate în declanşarea 
bolii copilului, ci era mai curând o manifestare amăgitoare a diavolului în 
legătură cu fazele lunii, ca să ducă în eroare, ca să nu arate că adevărata cauză 


era răutatea vrăjmaşului şi lega, cumva, această succesiune de fazele lunii, însă 
Mântuitorul nu spune nimic despre toate acestea, ci, în acest: Aduceţi-l la Mine, 
deja este o întâlnire şi, putem spune, o judecată pe care o face deopotrivă tatălui 
şi demonului care-l stăpânea pe copil cu nedreptate. Şi o judecată este pentru 
fiecare din noi când ne spovedim, când ne apropiem de Sfânta Împărtăşanie şi 
ne apropiem de Hristos în Taina Sfântului Potir. Este o judecată pentru că, pe de 
o parte, cunoaştem neputinţa noastră de a stărui în tot binele pe care-l dorim, 
neputinţă pe care sfâşietor o suspina Sfântul. Apostol Pavel când zicea că in 
mine este a face binele, dorinţa mea, voinţa mea este de a face binele, dar nu fac 
binele pe care-l voiesc, ci fac răul pe care nu-l voiesc. 


În această sfâşiere noi înşine, pe de o parte, vedem această neputinţă, pe de altă 
parte, dorind să depăşim aceste neputinţe, şi în întâlnirea cu Hristos trăim noi 
înşine o judecată, aşa cum a trăit tatăl, o judecată a necredinţei noastre, o 
judecată a nelucrării noastre - pentru că Hristos nu lucrează ceea ce noi putem 
lucra şi nu face ceea ce noi putem face; dacă eu am furat ceva şi nu întorc 
înapoi, spovedania nu înseamnă că iert şi dezleg, ci spovedania înseamnă: întâi 
rezolvă ceea ce poţi să rezolvi în această viaţă! Ceea ce ai furat să întorci înapoi! 
După aceea abia vei primi dezlegarea de la Dumnezeu şi de la preot, după ce tu 
ai întors înapoi ceea ce ai nedreptăţit. 


Tatăl se apropie cu acest cuvânt în deznădejdea sa: De poţi ceva, ajută-ne nouă! 
Nu cu o credinţă desăvârşită şi nici măcar apostolii nu înțelegeau desăvârşit că 
Cel Care făcea acele minuni, Cel Care le vorbea cu putere multă era Dumnezeu 
adevărat! Vedem că înşişi apostolii s-au poticnit în momentul Pătimirii lui 
Hristos, cu atât mai mult acest om, care nu înţelegea că Cel Care făcuse atâtea 
minuni şi avea cuvânt cu putere multă şi a cărui veste se dusese în tot ţinutul 
era Însuşi Dumnezeu. Credea, cel mult, că este un prooroc ales de Dumnezeu 
prin care puterea lui Dumnezeu lucrează. Şi, probabil, cu această credinţă s-a 
dus, dar nici măcar această credinţă cu adevărat puternică, pentru că spune: De 
poţi ceva, ajută-ne nouă!, ca şi cum puterea lui Dumnezeu ar fi mărginită, ca şi 
cum Cel la Care s-a dus ar fi lucrat asemenea unui doctor oarecare, care avea 
anume limitări date de nişte descoperiri în timp, mai mult sau mai puţin 
desăvârşite. 


Și Mântuitorul îi spune: De poţi crede, toate sunt cu putinţă celui ce crede! Şi 
întrebăm ce înseamnă această credinţă, ce înseamnă “de poţi crede..."? Adică 
de poţi avea încredere în Dumnezeu până la capăt. Încredere în Dumnezeu pe de 
o parte că EI este atotputernic şi poate, într-adevăr, să împlinească toate cele ale 
neputinței tale, pe de altă parte că Dumnezeu te iubeşte şi vrea să împlinească 
acestea; ceea ce aşteaptă de la tine este ca tu însuţi, pe de o parte, să-ţi arăţi 
neputinţa ta Domnului, dar să lucrezi împreună cu Domnul la această neputinţă. 


Vedem că, după săvârşirea minunii, când Apostolii se apropie de Mântuitorul şi- 
L întreabă: Noi de ce n-am putut să-l vindecăm?, EI le spune că Acest neam de 
demoni nu iese decât numai cu rugăciune şi cu post, îndemnându-ne şi pe noi 
înşine să înţelegem că minunea din viaţa noastră, schimbarea din viaţa noastră 
este împreună-lucrare cu Hristos, nu este doar lucrarea lui Hristos cu noi, ci este 
şi voinţa noastră lucrătoare de a ne schimba. Prin rugăciune, prin post, prin 
împlinirea a tot lucrul bun, prin îndepărtarea gândurilor rele, prin îndepărtarea 
împrejurărilor de păcat. Fără această împreună-lucrare, Hristos nu lucrează în 
locul nostru sau împotriva noastră. Şi de aceea îi spune tatălui: De poţi crede, 
toate îi sunt cu putinţă celui ce crede! 


Și atunci, tatăl rosteşte sfâşietor: Cred, Doamne, ajută necredinţei mele! Și 
acest cuvânt Biserica ni-l pune înainte astăzi, ca şi noi să vedem în sufletele 
noastre cât este credinţă şi cât este necredinţă, cât dintr-o zi lucrăm cu gândul 
la Dumnezeu şi credem în El şi cât lucrăm punându-ne nădejdea în 
priceperea noastră, în chivernisirea noastră, în felul nostru de multe ori 
alunecos şi mincinos de a ne aranja, chiar viclean, anumite lucruri şi în 
măsura în care în noi e necredință mai mult decât credinţă și noi să învăţăm 
acest strigăt care vine dintr-o inimă zdrobită, inimă zdrobită de care Sfântul 
Prooroc David în Duhul Sfânt spune că Dumnezeu nu o va urgisi. 


Cred, Doamne, ajută necredinţei mele! Cu acest cuvânt drept înţeles dacă 
plecăm de la Biserică astăzi, plecăm mai îmbogăţiți. Cred, Doamne, ajută 
necredinţei mele! Şi atunci Dumnezeu împlineşte minunea şi strigă la duhul mut 
din copil cu putere, am spune astăzi: cu autoritate, autoritatea Celui Sfânt, a lui 
Dumnezeu întrupat, a Celui Care iubea pe tată şi pe copil deopotrivă, a Celui 
Care era sfinţenia absolută: Duh mut şi surd, ție-ţi spun, ieşi din acest copil şi să 
nu mai intri în el! 


Și atunci s-a întâmplat minunea, că a ieşit duhul, am putea spune astăzi că într- 
un chip spectaculos, într-un chip evident, copilul rămânând mult timp după 
aceea ca şi mort, deşi perfect conştient, dar ca şi mort. 


lată că pericopa evanghelică de astăzi ne învaţă să înţelegem că viaţa noastră nu 
este numai criza economică sau vidul legislativ sau corupția unor oameni, ci 
este o luptă cu duhurile şi în această luptă se lucrează nu starea noastră mai bună 
sau mai rea, nu educaţia sau sănătatea la nivel global, ci se lucrează însăşi 
mântuirea noastră, sensul vieţii noastre: a-L cunoaşte pe Dumnezeu şi a trăi în 
răspunsul pe care îl dăm lui Dumnezeu prin iubirea noastră. 


Intre cele două pericope evanghelice este această legătură: că Sfântul loan 
Scărarul este unul dintre cei care au spus DA lui Dumnezeu, este unul dintre cei 
care au înţeles minciuna siguranțelor şi desfătărilor acestei lumi de a-l împlini 


desăvârşit pe om. Şi, când a înţeles aceasta, a ales viaţa de luptă împotriva 
duhurilor minciunii prin post şi rugăciune. A fost un adevărat postitor şi un 
adevărat rugător şi treptele, cele 30 de trepte pe care le vedem în Scara sa, scară 
pe care o vedem zugrăvită pe mănăstirile noastre atât de renumite, Suceviţa şi 
celelalte din Bucovina, vădind prin aceasta că oamenii cunoşteau şi apreciau 
acest mesaj. În Scara, aceste trepte loan Scărarul le-a trecut, le-a străbătut cu 
piciorul său, nu a scris o scriere teoretică, după ce a studiat în vreo bibliotecă 
cărți de filosofie foarte frumoase şi foarte adânci, ci au fost lucruri care au venit 
dintr-o experienţă de viaţă, dintr-o schimbare a vieţii lui prin credinţă şi prin 
lucrarea dumnezeieştilor porunci. 


De aceea, Scara lui loan Scărarul, scrisă atât de accesibil tuturor, este o scriere 
la care Biserica ne îndeamnă pe toţi astăzi s-o citim. Se găseşte în Filocalie, o 
veţi găsi la bibliotecă, nu vreau să fac nici măcar rezumatul sau recenzia acestei 
cărţi, ci vă îndemn pe toţi să o citiţi. Este scrisă adânc, dar cu o anume claritate 
şi simplitate, pentru orice credincios. Nu trebuie să fii inițiat în ale teologiei ca 
să înţelegi. Spuneam că începând de la prima treaptă, cea a lepădării de 
deşertăciunea lumii, până la împărtăşirea echilibrului care vine din virtuțile 
credinţă, nădejde şi dragoste, Sfântul loan Scărarul scrie cu talent şi cu o mare 
frumuseţe şi cu umor pe alocuri despre pericolele ce pândesc pe acest urcuş 
adevărat, dar greu, pericole care vin din păcatele ce se luptă cu noi: lăcomie, 
egoism, clevetire şi toate celelalte, şi pe toate le descrie în umbrele lor, dar şi ne 


arată cum să ne putem lupta cu ele pentru a deveni sfinţi, pentru a scoate din noi 
toţi demonii muţi şi surzi, muţi în faţa păcatului, muţi când e vorba de com- 
promis, muţi când e vorba să vădim nedreptatea din jurul nostru, surzi atunci 
când nu vrem să-l auzim pe aproapele nostru în suferință, atunci când nu-i 
auzim cuvântul sau suspinul inimii. 


Şi cea de-a doua pericopă evanghelică, a Fericirilor, este legată de Sfântul loan 
Scărarul pentru că Fericirile însele sunt o anume scară pe care noi trebuie să 
urcăm pentru a-L cunoaşte pe Hristos. Fericirile, ca şi poruncile, începând cu 
prima, ne vădesc cum să trăim cu adevărat pe pământ ca să împlinim misiunea 
noastră, ca să găsim fericirea pe care o căutăm. 


Și, în cuvântul de acum, nu m-aş referi decât la prima fericire, de multe ori atât 
de prost şi de strâmb înţeleasă, chiar şi de oameni care au acces la înţelepciunea 
acestei lumi, dar se vede că, fără descoperirea lui Dumnezeu, se strâmbă cele 
drepte în ochii lor: 


Fericiţi cei săraci cu duhul..., pe care marele critic Nicolae Manolescu o 
înţelegea ca pe fericiţi cei ignoranţi - nici pe departe! O înţelegea ca fericiţi cei 
ienoranţi pentru că, în simplitatea lor, Dumnezeu va scrie acolo ce vrea, un fel 
de manipulare pe care omul o face în inima celui prost sau ignorant. Nici pe 


departe aşa ceva! E adevărat că Hristos Însuşi pe pământ nu Şi-a ales apostolii 
din marii cărturari ai acestei lumi, ci din pescari şi din oameni simpli, dar nu 
acesta a fost criteriul, ci asta a fost o judecată a lumii, că aceşti oameni simpli, 
nu cărturari, nu prinți, oameni care n-au avut acces la cultură şi la anumite 
rafinamente, aceşti oameni simpli au putut să primească cuvântul lui Dumnezeu 
şi au putut să-L primească drept. 


Ce este această simplitate, “fericiți cei săraci cu duhul”? Este o sărăcie a 
argumentelor atunci când vrem să ne împotrivim unui adevăr! Este o simplitate 
între da şi nu! Este o hotărâre de a împlini cele ce ne sunt clare şi evidente. De 
multe ori, în sofisticarea ideilor şi argumentelor sale, omul se împotriveşte lui 
însuşi! Ştie că, într-adevăr, ar fi bine să nu mintă sau să nu curvească sau să nu 
ucidă, dar, pentru el, între da şi nu, alege într-adevăr să nu împlinească porunca 
lui Dumnezeu, găsindu-şi argumente, motivații. Or, simplitatea, sărăcia duhului, 
este cea care, între da și nu, alege pe da! Şi-l alege fără să se înşele pe el în 
argumente mai mult sau mai puţin raționale, în argumente mincinoase, fără să 
justifice luişi şi lui Dumnezeu minciuna vieţii lui. 


Astăzi, oamenii trăiesc de multe ori căutând să-şi facă o imagine a sinelui 
convingătoare pentru ceilalți, pentru ei înşişi, mai puţin decât a trăi în această 
simplitate, în această sărăcie a duhului, care înseamnă nimic mai puţin decât 
sinceritate, decât hotărârea de a fi cu adevărat credincios lui Dumnezeu. Faptul 
că Hristos şi-a ales apostolii nu din învățații acestei lumi, ci din oamenii simpli 
ai acestei lumi este o judecată a acestei lumi, aşa cum spunea Sfântul Apostol 
Pavel, că de vreme ce nu prin înţelepții acestei lumi au putut, într-adevăr, să 
cunoască cele ale credinţei, cele ale Duhului, a binevoit Dumnezeu să Se 
descopere celor simpli, celor neînţelepți. 


Asta nu înseamnă că nu sunt şi oameni care au acces la înţelepciunea acestei 
lumi şi atunci când au avut acces şi inimă sinceră şi inimă hotărâtă a împlini 
cuvântul lui Dumnezeu nu au devenit mai mari decât cei simpli. Şi ne gândim 
aici la Sfinţii trei lerarhi - cine a fost un Sfântul loan Gură de Aur sau un Sfântul 
Vasile cel mare? Au fost oameni care au strălucit în învăţătura veacului lor mai 
mult decât toţi cei din breasla lor, putem spune, şi care, atunci când au cunoscut, 
asemenea pescarilor loan sau Petru sau Iacov, adevărul lui Dumnezeu, în acel 
moment n-au mai stat la îndoială între da şi nu, n-au mai stat să-şi justifice 
nepăsarea şi teama şi lipsa de curaj, ci, împreună, precum aceia, au spus da şi tot 
ceea ce chivernisiseră până atunci, înţelepciunea şi cunoştinţa acestei lumi, au 
putut, într-adevăr, să rodească în chip însutit. 


In faţa atâtor sensuri ce se deschid din pericopele ce s-au citit azi, iubiţi 
credincioşi, în faţa personalităţii Sfântului loan Scărarul, să ne rugăm Bunului 
Dumnezeu ca şi noi, în acest Post şi în toată viaţă noastră, să urcăm cu bărbăţie 


şi cu simplitate, cu sărăcie a duhului, pe treptele devenirii duhovniceşti. Să 
învăţăm că sfinţenia noastră şi ieşirea din mirajul patimilor şi al poftelor nu se 
face în chip magic, nu lucrează magic Hristos în noi, ci împreună cu noi, atunci 
când noi ne silim cu postul şi cu rugăciunea şi cu lupta împotriva tuturor 
gândurilor celor rele. Să înţelegem că ceea ce ne opreşte a urca pe ultimele 
trepte este slăbănogirea şi necredinţa noastră şi să strigăm împreună cu tatăl din 
Evanghelie: Cred, Doamne, ajută necredinţei mele! Împlineşte dorul meu de 
sfinţenie şi dă-mi puterea să săvârşesc această sfinţenie. Amin. 


Dumnezeu să ne ajute!” 


Părintele Dosoftei de la Putna - Predică în Duminica vindecării lunaticului: 
Credinţa lucrătoare = Smerenia lepădării de nădejdea în sine 

Părintele Dosoftei Dijmărescu - Predică la Duminica Sfântului loan 
Scărarul / Vindecarea fiului lunatec (2011) 


Cred, Doamne, ajută necredinţei mele! 


“Tubiţi credincioşi, al patrulea popas duhovnicesc al duminicilor din Postul mare 
este închinat Sfântului loan Scărarul, Scara Sfântului loan Sinaitul, pictată pe 
zidul nordic al Mănăstirii Suceviţa monahul din primul mileniu creştin care a 
scris „Scara”, cartea treptelor duhovniceşti, acea scară care este zugrăvită şi pe 
pereţii exteriori ai mănăstirilor de aici, din Bucovina, şi la care fiecare cugetă că 
trebuie să ne aflăm pe una din treptele ei şi trebuie să mergem mai sus. Această 
duminică urmează celei în care am auzit despre luarea crucii, şi este urmată de 
duminica Sfintei Maria Egipteanca. Dacă în duminica trecută am înţeles, poate, 
mai mult, şi, în general, în fiecare an în acea duminică a Sfintei Cruci ne dăm 
seama de ce înseamnă Crucea pentru creştini şi că este calea Domnului şi calea 
omului pentru înviere, dacă duminica următoare, cea închinată Sfintei Maria 
Egipteanca, ne arată roadele unei pocăinţe îndelungate şi ajungerea în acea stare 
promisă cu două duminici în urmă, la luarea Sfintei Cruci, duminica aceasta, 
dintre ele, prin Evanghelia care se citeşte, şi în care, desigur, poate putem găsi 
în ea multe înţelesuri, ne oferă un ajutor. Şi anume, plecând la drum, punând 
piciorul pe prima treaptă a scării duhovniceşti, şi gândindu-ne că trebuie să 
ajungem la ultima cândva, ne poticnim, ne împotmolim, și nu ştim cum să 


facem să mai urcăm o treaptă, nu ştim dacă mai putem să mai urcăm o treaptă, 
şi atunci avem nevoie de sprijin. 


Prima din cele două pericope evanghelice a duminicii de astăzi, vindecarea 
fiului lunatic, de la Sfântul Marcu, ne arată un model pentru cum putem noi să 
urcăm încă o treaptă atunci când nu mai ştim ce să mai facem şi chiar ni se pare 
că nu mai avem ce să facem. 


Învăţătorule, îi spune un om din mulţime Mântuitorului lisus, am adus la Tine 
pe fiul meu, care are duh mut. Și oriunde îl apucă îl aruncă la pământ şi face 
spume la gură şi scrâşneşte din dinţi şi înţepeneşte. Şi am zis ucenicilor Tăi să-l 
alunge, dar ei nu au putut. 


Dacă am fi fost de faţă atunci şi l-am fi văzut pe acest tată, cu siguranţă că ne- 
am fi cutremurat. În câteva cuvinte, scurte şi aspre, a descris toată suferinţa 
fiului, suferinţa sa, neputinţa lui ca părinte, neputința Apostolilor care erau, ştim 
prea bine, şi ştia şi el, ucenici ai lui lisus, Cel ce făcuse atâtea minuni. Pe lângă 
aceste suferinţe şi neputinţe, foarte bine oglindite în cuvintele sale, ele reflectă 
şi o mare dragoste, dragostea de părinte, care îi dă o îndrăzneală sfântă în a cere 
cu tărie, aproape a porunci ca fiul său să-i fie vindecat. Căci, ne spune Sfântul 
Marcu, Apostolilor le zisese să-l vindece pe fiul său, dar Mântuitorului nu Îi 
cere, ci Îl pune în faţa realităţii: Am adus pe fiul meu, pe care ucenicii Tăi nu |- 
au vindecat. Şi mai avem în aceste cuvinte credinţa - căci acest tată nu este, într- 
un fel, obraznic doar din durere şi iubire, ci şi din credinţă. Mintea lui va fi 
gândit: Doamne, Tu ai făcut minuni, ai vindecat, ai trimis pe ucenici să vindece. 
Ei nu l-au putut vindeca, deci vindecă-l Tu. 


Acestei bărbăţii cu care el înfăţişează situaţia aproape acuzator, Mântuitorul îi 
răspunde pe măsură. Pe de o parte, va adeveri că nu este firesc ceea ce s-a 
întâmplat; pe de altă parte, îl va ridica pe tată la o înţelegere mai adâncă a fiului 
său, a problemei lui, dar şi a propriei sale probleme. 


Mântuitorul, răspunzând lor, a zis: O, neam necredincios, până când voi fi cu 
voi? Până când vă voi răbda pe voi? Aduceţi-l la Mine. 


Puţina credinţă a poporului şi a Apostolilor era pragul de care nu se trecea 
pentru a-l vindeca pe copil. Nu era o lipsă de credinţă teoretică, ci era o lipsă, o 
puţinătate a credinţei ca legătură cu Dumnezeu. Acea legătură nevăzută, dar la 
fel de hotărâtoare pentru viaţa noastră precum este şi sufletul. Şi sufletul este 
nevăzut, dar simțţirile şi hotărârile dinlăuntrul nostru determină faptele de aici şi 
starea noastră în veşnicie. Acest fel de credinţă era necesar a se completa. 


Copilul s-a adus la Domnul lisus, şi, văzându-L pe lisus, duhul îndată a zguduit 
pe copil, şi, căzând la pământ, se zvârcolea spumegând. 


Acum s-a arătat cauza bolii copilului şi a neputinței Apostolilor. Boala copilului 
era posedarea, starea în care libertatea sufletului omului este pierdută într-o 
mare măsură, demonii acționând nu din afară, prin îndemnuri şi atacuri, ci 
cumva dinlăuntrul omului. Harul Duhului Sfânt, dumnezeirea lui lisus, deplină, 
a făcut ca ceea ce era nevăzut să devină vizibil şi inteligibil, a făcut ca boala 
copilului să se vădească a nu fi una trupească, ci el suferea duhovniceşte. Poate 
în faţa unui om obişnuit, demonii şi-ar fi camuflat bine prezenţa - bunăoară în 
spatele unei boli psihice, poate reală şi ea, dar nu singura prezentă şi nu cea mai 
importantă în om, ori în spatele unei neputinţe dobândite chiar de la naştere, aşa 
cum adeseori se întâmplă astăzi, când acţiunea demonilor aflată în spatele unor 
boli ori a unor probleme personale, ori chiar a unor probleme sociale, războaie, 
nu este văzută, ci se caută doar vini ale oamenilor şi nu se vede ale cui 
marionete suntem, prin patimile care ne stăpânesc. 


Pentru a vedea cu toţii că Dumnezeu l-a vegheat pe acest copil şi până acum şi 
că doar neputinţa lor este cea care nu a reuşit să cheme mai mult lucrarea lui 
Dumnezeu, Mântuitorul îl întreabă pe tatăl copilului: Câtă vreme este de când 1- 
a venit aceasta? 


Prin această întrebare, atunci când copilul se zvârcolea pe jos, Mântuitorul îl 
pune la încercare pe tată. O astfel de întrebare era oare importantă pentru cineva 
care învie morții? Nu! Nu pentru EI, nu avea nevoie de ea pentru a-l vindeca. 
Era importantă pentru cei de faţă. lar tatăl a răspuns: Din pruncie, şi de multe ori 
l-a aruncat în foc şi în apă, ca să-l piardă. 


Chiar dacă l-a aruncat în foc şi în apă ca să-l piardă, Dumnezeu nu a îngăduit 
aceasta şi EI i-a adus pe părinţi în preajmă atunci când copilul se arunca. Mai 
bine zis, când era aruncat în foc ori în apă. Sau pe alţii, care-l vor fi salvat de 
multe ori, i-a adus Dumnezeu, îngăduind boala pentru a se întări părinţii lui în 
răbdare şi dragoste şi pregătindu-i pentru a spori credinţa. Când tatăl a spus că 
fiul său suferea din copilărie, aşa cum păţim și noi când ne aducem aminte de o 
durere îndelungată şi veche, şi-a amintit, de bună seamă, câtă durere şi neputinţă 
strânsese în el, şi s-a clătinat. Dacă nici ucenicii Acestui Învățător nu putuseră 
face nimic, oare El va putea? Îndoiala îi prinde sufletul şi dă puţin înapoi. Acum 
spune: Dar de poţi ceva, ajută-ne, fiindu-Ți milă de noi! 


Înainte era mult mai hotărât; acum spune: Dacă poţi ceva. Dar Mântuitorul Iisus 
nu a căutat la slăbiciunea tatălui. Nu s-a smintit de neputinţa aceasta a lui, de cât 
de uşor a trecut de la tonul aproape poruncitor şi plin de hotărâre la şovăială, ci 
l-a încurajat şi 1-a arătat drumul pe care poate să iasă şi el din fundătura greşită a 


îndoielii şi să afle şi calea spre vindecarea fiului pe care îl iubea. Şi modul 
acesta în care Mântuitorul s-a comportat ne este de folos nouă, tuturor, căci 
adesea ne aflăm în astfel de situaţii în care vrem să ajutăm pe cineva şi nu avem 
dibăcia, înţelepciunea, de fapt nu avem smerenia necesară pentru a face ceea ce 
trebuie. Mântuitorul reuşeşte pentru că în firea Lui este acea smerenie despre 
care noi uităm, că la Dumnezeu smerenia nu este ici şi colo, nu este căutată, ci 
este în firea Lui. Şi aşa cum uităm despre smerenia Părintelui Ceresc, aşa uităm 
câteodată, şi adesea când suntem la încercare, despre smerenia pe care noi 
trebuie să o căutăm mai ales în acele momente când orgoliul, mândria, încep să 
ne cuprindă, să ne sfâşie sufletul şi limpezimea minţii. Căci dacă ne întreţinem 
sănătatea atunci când suntem cât de cât sănătoşi, cu atât mai mult luăm 
medicamente atunci când suntem bolnavi. 


Mântuitorul nu îl ceartă pentru că a început să se îndoiască, nu Se tulbură pentru 
că Îi pune aşa de repede puterea la îndoială, că atât de repede i s-au împăienjenit 
ochii duhovniceşti, ci caută un mod prin care să-l aducă la adevăr. Ce treaptă să- 
i arate, apropiată de el, şi pe care are suficientă putere să păşească, ca să-l scoată 
la liman? Atunci când ne aflăm într-un impas cu cineva dintre noi, când ne 
certăm, când părinţii îşi învaţă copiii şi vrem cu adevărat să facem voia lui 
Dumnezeu, două calităţi trebuie să aibă ajutorul pe care vrem să-l dăm: treapta 
pe care îi cerem celuilalt să păşească să-i fie aproape, să-i fie accesibilă şi să nu 
ducă la noi, la persoana celui care vorbeşte, ci să ducă la adevăr, la Dumnezeu. 
Aşa face Mântuitorul acum: nu evaluează credinţa sa care era în scădere, nu îi 
stârneşte orgoliul, reproşându-i că poate şi el, ca părinte, are vreo vină în boala 
din copilărie a copilului, şi nu se propune pe Sine, ca om. Îi propune ceea ce 
orice om de bună-credinţă poate: Dacă poţi crede - adică încearcă să crezi, nu în 
Mine, ci în lucrarea lui Dumnezeu, şi Mă vei afla şi pe Mine ca Dumnezeu. Şi 
adevărul acestei trepte: Toate sunt cu putinţă celui ce crede. 


Se smereşte şi nu Se propune pe Sine ca vindecător, ci indică tatălui copilului 
să-şi îndrepte sufletul către Dumnezeu, Adevărul desăvârşit, acolo unde toate 
sunt cu putinţă, toate cele bune, desigur. 


Tatăl poate să păşească pe această treaptă, şi păşeşte iute şi cucerit sufleteşte de 
smerenia şi dragostea Mântuitorului. lar cuvântul lui este ca o explozie de 
nădejde. 

Şi îndată strigând tatăl copilului, a zis cu lacrimi: Cred, Doamne, ajută 
necredinţei mele! 


Iubiţi credincioşi, aceste cuvinte, Cred, Doamne, ajută necredinţei mele, cuprind 
o mare taină. Este parte din taina apropierii noastre de Dumnezeu, a omului 
limitat şi creat de Dumnezeul cel nelimitat şi necreat, a celor ce se simt şi 
suntem cu adevărat păcătoşi de Cel pe Care ÎI ştim şi Îl vedem şi ştim că este 


fără de păcat, curat. Această apropiere se face pentru că EI, Cel necreat, a întins 
mâna celui creat. Pentru că, aşa cum spune Sfântul loan Evanghelistul, El ne-a 
iubit mai întâi pe noi. 


Și noi urmăm iubirii Lui, iubindu-L. Nu noi, cu puterea noastră, săvârşim 
apropierea, ci voia Lui o doreşte şi puterea Lui o lucrează. Noi spunem acel Fie 
mie după cuvântul Tău al Maicii Domnului, ori acest Cred, Doamne, ajută 
necredinţei mele de astăzi. Dacă Tu, Doamne, mă chemi şi mă porţi către Tine, 
eu vin. 


Această atitudine pare atât de firească când o auzim sau când îi încurajăm pe 
alții, dar, de multe ori, ne scapă faptul că nu o împlinim în viaţa noastră. Şi nu o 
împlinim pentru că ea, de fapt, este însoţită de un efort uriaş: efortul lepădării de 
sine. 


Acum tatăl nu mai cere nimic concret; nu mai avea nimic de dat, nu mai avea 
nimic al său. Se aruncă năvalnic, dar ferm, înspre braţele deschise ale lui 
Dumnezeu. 'Tot ce e al lui - credinţa pe care o are, şi ştie acum că a primit-o de 
sus - dar şi tot ceea ce nu are - necredința mea, spune el, ştie că o poate primi. 
Este, cumva, total liber, neînchistat în sine de nimic, nici de ce are, nici de ce nu 
are. Este omul fără frică şi fără nădejde în sine, acea nădejde în sine care duce la 
frica de necunoscut. Şi de acum, desigur, urmează ceea ce era firesc, ca 
Dumnezeu să-l cuprindă în braţe, să-l prindă pe cel ce 1 se dăruieşte deplin. 


Iar lisus a certat duhul necurat, zicându-i: Duh mut şi surd, Eu îţi poruncesc, ieşi 
din el şi să nu mai intri în el. Şi răcnind şi zguduindu-l cu putere, duhul a ieşit, 
iar copilul a rămas mort, încât mulţi ziceau că a murit. 


A numit Domnul duhul cel necurat mut şi surd, adică incapabil de dialog, căci, 
în chip fundamental, demonii şi păcatul ne închid pe noi în noi înşine. Devenim 
surzi faţă de Dumnezeu şi față de ceilalți, şi muţi faţă de Dumnezeu și de 
ceilalți. Şi chiar dacă vorbim şi auzim cu simţurile fizice, cu gura, cu urechile, 
cu ochii, atunci când sufletul nostru este stăpânit de păcat şi îl urmează fără să 
se lupte cu el, nu mai auzim glasul lui Dumnezeu în inimă, nu mai facem 
ascultare de el, nu mai auzim vocea sufletelor celorlalți oameni şi nu mai ştim 
Nici noi să vorbim cu Dumnezeu şi cu oamenii. 

La capătul opus al acestei stări de muţenie şi surzenie se află sfinţii. Sfântul 
aude şi ascultă glasul lui Dumnezeu, simte care sunt adevăratele nevoi ale 
oamenilor şi ştie ce să ceară şi lui Dumnezeu, şi oamenilor. 


Despre un sfânt, Sfântul Nicolae Velimirovici, care a trecut la Domnul în 1956, 
cineva spunea că ştie să vorbească şi lui Dumnezeu, şi oamenilor, şi demonilor. 
lar Sfântul Apostol lacov spune: Cel ce nu greşeşte în cuvânt este bărbat 


desăvârşit. Adică a ajuns la acea stare duhovnicească maxim posibilă în trup. Şi 
atunci, ştiind că suntem neputincioşi, şi că cuvintele noastre, chiar şi bine 
intenționate, nu reuşesc uneori să atingă adevărul pe care îl dorim, este bine 
dacă în discuţiile noastre mai aprinse cu alţii, atunci când nu mai reuşim să ne 
înţelegem acolo unde ar trebui să ne înţelegem, în familie ori acolo unde trăim şi 
lucrăm, să ne acoperim şi noi cu un acoperământ asemănător cu al tatălui de 
astăzi: Doamne, eu ce am putut am făcut, mai mult tu poţi să faci, miluieşte-ne 
şi ne ajută! 


Am spus adineauri că Dumnezeu îl ia deplin în braţe pe cel ce 1 se dăruieşte 
deplin. Îi porunceşte duhului să nu mai intre în copil niciodată. Dar îndată după 
această poruncă, lucrurile nu s-au liniştit deplin imediat. Demonul mai dă un 
ultim asalt, răcnind şi zguduindu-l cu putere. Abia apoi iese din el. Asaltul 
demonului nu era numai împotriva copilului, ci împotriva tatălui. Dacă tatăl şi- 
ar fi pierdut cumpătul în aceste momente şi ar fi cârtit, poate că lucrurile nu s-ar 
fi desfăşurat aşa cum au fost atunci. Căci, pe lângă vindecarea copilului, şi tatăl 
a câştigat ceea ce nu avea. 


ŞI aş aminti aici de o întâmplare povestită de părintele Paisie Aghioritul. Tot un 
tată cu un fiu bolnav a venit la el, în Sfântul Munte, şi i-a cerut ajutorul pentru 
copil, care era pe moarte. Părintele Paisie i-a spus că va fi bine, copilul se va 
însănătoşi, dar trebuie ca şi tatăl său să dea ceva, să facă o jertfă. Şi pentru că 
acesta fuma, i-a spus să se lase de fumat. Tatăl i-a promis, şi copilul s-a făcut 
sănătos. Dar apoi tatăl iar s-a apucat de fumat. Copilul s-a îmbolnăvit din nou, şi 
de data aceasta a murit. În ceea ce-l priveşte pe copil, acesta s-a dus la 
Dumnezeu cu nevinovăția copilăriei; în ceea ce-l priveşte pe tată, spre deosebire 
de cel de astăzi care a câştigat şi el, acel tată a pierdut posibilitatea despătimirii, 
dar şi alte virtuţi la care ar fi avut putinţa să ajungă făcând acea ascultare. 


Să ne întoarcem la vindecarea copilului. Mântuitorul îl ia de mână cu blândeţe şi 
îl ridică. Ucenicii Îl întreabă de-o parte, ruşinaţi de neputinţa lor: De ce noi n- 
am putut să-l izgonim? 


Mântuitorul nu-i ceartă, căci ştia treapta duhovnicească în care se aflau. Le 
spune: Acest neam de demoni nu poate ieşi cu nimic decât numai cu post și 
rugăciune. 

ŞI ucenicii posteau, și ucenicii se rugau. Rugăciunea Domnului, însă, era aceea 
a Fiului către Tată, deplin conştientă de răspuns şi cu totul smerită. lar postul 
Domnului era lepădarea totală de Sine, la care ucenicii nu ajunseseră încă. 
Aceste cuvinte ale Domnului şi, mai ales, comportarea Lui, nădăjduiesc că ne 
pot ajuta, şi cu siguranţă că pot, pe cei ce ne aflăm pe această scară a vieţii 
noastre. 


Căci pe lângă scara Sfântului loan Scărarul, cea verticală, către adâncul 
sufletului nostru, unde se află Harul Duhului Sfânt, şi a cărui capăt este Hristos 
Domnul, aşa cum este înfățişat şi în picturi la Suceviţa, bunăoară, pe lângă 
această scară verticală avem şi scara vieţii, în care fiecare încercare, atunci când 
credinţa ori răbdarea ori nădejdea ori sufletul nostru ori dragostea ne sunt puse 
la îndoială, fiecare astfel de încercare este, de fapt, o treaptă. Dacă ne lăsăm cu 
totul în mâna lui Dumnezeu şi încercăm să facem nu numai ceea ce putem, ci 
încercăm să Îl aducem pe El să lucreze pasul următor în viaţa noastră, o să 
putem păşi pe acea treaptă. Şi acea treaptă ne va duce către următoarea treaptă şi 
aşa mai departe. 


De câte ori ni se pare că nu mai există soluție, că nu mai există nici o 
posibilitate, de fapt ea există. Şi nu este vorba despre ceea ce noi numim 
compromis, adică ceva care caută să aducă pacea ori să liniştească o situaţie, dar 
fără a găsi adevărul, ci în fiecare situaţie există o soluţie de la Dumnezeu care 
zideşte duhovniceşte pe toţi cei implicaţi care sunt de bună credinţă. Și dacă 
reuşim să întrebăm cu credință pe Dumnezeu prin duhovnic, prin cei care sunt 
alături de noi în acea problemă, o să primim de fiecare dată sfatul de care avem 
nevoie pentru a păşi pe următoarea treaptă. De multe ori se întâmplă că, 
întrebând pe duhovnic în legătură cu o situaţie concretă şi lungă de povestit, el 
ne spune câteva cuvinte pe care, poate, le-am mai auzit: să avem răbdare, să ne 
smerim, să ascultăm, să facem pocăință. Şi câteodată inima ne este puţin 
cuprinsă de îndoială: da, dar toate aceste ştiu că trebuie făcute şi le-am şi făcut. 
Dar ni se pare nouă că nu funcţionează. Nu este deloc aşa! Dacă vom face încă o 
dată şi încă o dată ceea ce ne va spune, aceste cuvinte, acele sfaturi ne vor duce 
pe următoarea treaptă. Dacă, însă, vom vrea să ajungem pe ultima treaptă dintr- 
o dată, desigur că nu vom putea, pentru că Dumnezeu ne-a dat timpul vieţii 
pentru a ajunge pe ultima treaptă. Acele cuvinte ne vor ajuta să ajungem pe 
treapta care este cea mai aproape de noi. Şi, de fapt, pentru prezent atât avem de 
făcut. Viitorul este în mâna lui Dumnezeu. Şi dacă noi facem, cum a făcut tatăl 
de astăzi, ceea ce trebuia în acel moment, pe lângă rezolvarea problemei 
căpătăm şi acea nădejde că şi la următoarea treaptă vom găsi o soluţie. 


Sfântul loan Scărarul să ne ajute în săptămâna care vine şi să ne ajute ca, de 
fiecare dată când nu vom mai vedea calea către următoarea treaptă, să avem 
acea smerită credinţă care ştie că este, mulţumeşte lui Dumnezeu, dar ştie şi că 
trebuie completată şi Îi cere lui Dumnezeu şi mărturiseşte: Cred, Doamne, ajută 
necredinţei mele! Amin. 


Zdrobirea unui tată epuizat şi mila unui Dumnezeu care caută la inima 
omului. Credinţă, sinceritate, mărturisire, durere, neputinţă. putere... 


VINDEGAREA FIULUI LUNATIG 


icoană de mâna Elenei Murariu 
Puterea sincerităţii smerite 


“Nu te uita la om din ce cauză suferă, ci uită-te la cât de mult suferă!” (Cuv. 
Sofronie de la Essex, citat de părintele Rafail Noica) 


Exista tendinţa de a-l judeca cu multă uşurinţă pe tatăl copilului posedat de 
duhul mut şi surd, pentru că ar fi pus la îndoială puterea vindecătoare a Mântui- 
torului său că, pasămite, i s-ar fi adresat oarecum necuviincios, lipsit de nobleţe, 
introducând modul condițional sau dubitativ în cererea sa (“Dar de poţi ceva, 
ajută-ne, fiindu-Ți milă de noi!) 


Dacă omul nu s-ar feri să facă exercițiul necesar al empatiei, al punerii în locul 
“personajului” pericopei evanghelice, poate ar înţelege adâncul zdrobirii, al dez- 
nădejdii, dar şi al epuizării unui tată care îşi vede zilnic, din pruncie începând, 
cum fiul său iubit este chinuit, desfigurat şi batjocorit cumplit de demoni (“Şi 
oriunde-l apucă, îl aruncă la pământ şi face spume la gură şi scrâşneşte din dinţi 
ŞI înţepeneşte”), cum este adus adesea în pericol de moarte (“Şi de multe ori l-a 


aruncat şi în foc şi în apă ca să-l piardă”), cum îi sfâşie inima neputinţa de a-l 
ajuta şi, în cele din urmă, cum şi-a consumat în zadar toate posibilitățile de a 
mai spera la o salvare (“Şi am zis ucenicilor Tăi să-l alunge, dar ei n-au putut.”) 


Asistăm la momentul în care acest om distrus, epuizat şi, în plus, profund descu- 
rajat de ratarea ultimei sale încercări (apelul la ucenicii care i-au dezamăgit 
aşteptările), recurge la ultima sa “şansă”: “Învățătorul” Iisus, despre care auzise 
că ar mai fi săvârşit niscaiva fapte minunate. 


Să ne dăm seama, totuşi, că nefericitul tată nu ştia ceea ce ştim noi astăzi când 
citim sau auzim, relaxat, Evanghelia, el nu primise încă darul credinţei şi al 
cunoştinței Adevărului. Peste orice, era absorbit şi copleşit de propria sa 
problemă, de nenorocirea care îi solicită toate energiile, fără a se da însă bătut. 
Iubirea părintească disperată îl făcea să spere că “trebuie” să existe o soluţie, 
după care alergă cu sfântă încăpățânare. Sleit de orice putere, îşi agăţă ultimele 
sale fărâme de nădejde, atâtea câte mai rămăseseră, de acest Om deosebit, 
despre care nu ştia că este Însuşi Dumnezeu Întrupat, pe care nu îl mai văzuse 
până atunci, despre a cărui faimă doar auzise. 


Însă şi despre apostoli probabil că auzise lucruri nemaipomenite şi totuşi... nu 
au fost în stare de nimic pentru bietul său copil lunatic. E de înţeles atunci că nu 
avea cum să ştie nici dacă Hristos chiar poate sau nu “ceva“, adică, ceva mai 
mult decât au putut ucenicii Săi, iar îndoiala sau teama unui nou eşec era greu să 
nu se cuibărească în sufletul lui deja mult prea obişnuit cu neputinţa ireme- 
diabilă, cu eşecul, cu fatalitatea convieţuirii cu răul. 


Dar nu mai are nimic de pierdut, aşa că îşi strigă durerea şi înaintea Aceluia, aşa 
cum îi vine, aşa cum simte. Dă glas cu sinceritate gândului său şi cerşeşte milă. 
Nu se formalizează, nu încearcă să pară altceva decât este, nu îşi face o imagine 
bună ca să aibă mai multă trecere la posibilul său binefăcător. Dar din însăşi 
această atitudine simplă, curată, cinstită a sa, tatăl îşi arată, indirect şi invo- 
luntar, fărâma sa de credință că Dumnezeu nu caută la fața omului, la 
“manierele” sale, ci îi vede inima şi, mai ales, nu trece cu vederea “nici picătura 
de lacrimi, nici din picătură vreo parte”. Fiindcă intuieşte, în simplitatea sa, că 
singura cale dreaptă spre dobândirea darului dorit este aceea a sincerităţii sme- 
rite: “Ăsta sunt, Doamne! Dar nu mă lăsa aşa!” 


Desigur că Domnul, la fel ca la fiecare vindecare minunată, nu lasă prilejul 
neexploatat pentru a sădi în acest tată credinţa, pentru a-l ajuta să treacă pragul 
dinspre nevoia firească spre năzuinţa duhovnicească, spre a-i face punte dinspre 
durere către Cer, pentru a-i lărgi inima şi a-l povăţui, pedagogic, pe prima 
treaptă solidă a Scării către Împărăţie, dincolo de plinirea cererii sale: “De poţi 
crede, toate sunt cu putință celui ce crede”. lar tatăl îşi vădeşte smerenia şi 


cuminţenia, primind să păşească pe prima treaptă, spovedindu-se pe sine cu 
aceeaşi nefățărnicie, dar, în acelaşi timp, predându-şi întreaga sa voinţă la 
picioarele lui lisus: “Şi îndată strigând tatăl copilului, a zis cu lacrimi: Cred, 
Doamne! Ajută necredinţei mele”. 


Observăm cum lisus îi preţuieşte tatălui durerea mistuitoare şi nu îi presară 
nemilos sare pe rană, printr-o morală nepotrivită - cu toate că ar fi fost singurul 
cu adevărat îndreptățit să o facă şi pe aceasta, ca unul ce va fi singurul Jude- 
cător. EI însă este Cel care “milă voieşte, iar nu jertfă “, Cel care a venit să dea 
mângâiere şi odihnă celor osteniţi şi împovăraţi, Cel care nu disprețuiește şi nu 
este indiferent la suferinţa omului, ci împreună pătimeşte cu el. 


Ce face însă, Domnul şi nu face, de exemplu, “umanistul” sau “psihologul” de 
astăzi care, chipurile, “valorizează” trăirile umane? Nu îl “înţelege” numai, lă- 
sându-l acolo, în mocirla neputinței sale, cu care să-l înveţe să se acomodeze 
cumva. Ci îl ajută, cu dumnezeiască înţelepciune, să îşi facă din zdrobirea inimii 
vehicul rapid.... ba nu, chiar rachetă supersonică, cu care să ţâşnească spre Cer, 
primind astfel “puterea” de a face Cerul să se plece pe pământ. 


Dacă la început, schimbul de replici dintre acest “om sfârşit” şi lisus gravitează 
în jurul binomului omenesc “putere - neputinţă”, Domnul îl călăuzeşte şi îl ajută 
să intre în altă dimensiune, cea duhovnicească. li descoperă omului că relaţia şi 


conlucrarea Sa personală şi vie cu Dumnezeul cel Viu, în duhul smereniei şi al 
“inimii înfrânte” reprezintă adevărata sursă a puterii de a dobândi harul şi de a 
birui puterea demonică. 


Mentalitatea “necredincioasă şi îndărătnică” a neamului de atunci (şi cu mult 
mai mult a noastră, a celor de azi, aş zice) este cea care “stă împotrivă” lucrării 
harului lui Dumnezeu, fiindcă ea absolutizează fie puterea proprie a omului, 
conducând la trufia luciferică şi la învârtoşarea încrederii în sine care ÎL refuză 
pe Dumnezeu, fie, dimpotrivă, neputinţa acestuia, atunci când o socoteşte un 
irevocabil capăt de drum, dincolo de care nu mai există nimic. 


Pe de o parte fundătura mândriei, de cealaltă parte fundătura deznădejdii. Cheia 
de ieşire pe care ne-o înmânează Hristos este, ca de obicei, una paradoxala: 
puterea ta, omule, stă tocmai în neputinţa ta! Dar în neputinţa asumată complet, 
fără rest şi pusă înaintea Mea, cu încrederea că, pe cât de nevolnic şi de 
nevrednic eşti tu, pe atât de “puternic întru milă şi bun întru tărie” sunt Eu. 
Recunoaşte cine eşti, dar nu rămâne închis în tine, ci vino la Mine să îţi 
preschimb apa lacrimilor tale în vinul tămăduitor al Duhului Meu! 


Dar baza pe care clădeşte Mântuitorul o reprezintă sinceritatea deplină a omului, 
care îşi asumă şi îşi mărturiseşte fără înconjur şi fără farduri starea nudă în care 


se găseşte. Doar din acest loc ne întâlnim adevărat cu Dumnezeu şi Îl con- 
vingem să ne împărtăşească “puterea” Sa. Dacă învăţăm să strigăm mereu, cu 
durere şi cu ruşine ne-ruşinată: “Ăsta sunt, Doamne! Dar nu mă lăsa aşa! (Vreau 
să) cred, Doamne, ajută necredinţei mele!” 


Admin. “Cuvântul Ortodox” 


Episcopia Hușilor: PS Ignatie: „Să nu fim ipocriţi când vorbim de credinţă. 
Aceasta presupune o relaţie personală cu Dumnezeu, înseamnă să doreşti 
să te întâlneşti cu EI!” 


În Duminica a IV-a din Postul mare, prea sfinţitul Părinte Ignatie, episcopul 
Huşilor, a săvârşit Sfânta Liturghie la Catedrala Episcopală „Sfinţii apostoli 
Petru şi Pavel” din Huşi. 


Din soborul slujitorilor a făcut parte şi părintele consilier eparhial Vladimir 
Beregoi. 


În cuvântul de învăţătură, preasfinţia sa a scos în evidenţă sinceritatea tatălui 
copilului bolnav, în privinţa credinţei avute: „Tatăl din Evanghelie Îl roagă pe 
Hristos să se milostivească de el, de durerea pe care o poartă, văzându-şi copilul 
într-o formă de degradare spirituală. În urma acestei cereri, se încropeşte un 
dialog foarte frumos, sincer, fără menajamente, ca o formă de spovedanie, din 
partea tatălui acelui copil. 


Tatăl din Evanghelie este pus în faţa unui test. Hristos nu îl întreabă câtă 
credinţă are. Dumnezeu nu întreabă în felul acesta, pentru că nu există ceva care 


să măsoare intensitatea credinţei cuiva. Dumnezeu nici nu are nevoie de aşa 
ceva, căci El se uită în adâncul sufletului omului şi ştie câtă credinţă are.” 


desen de Gabriela Mihăiţă David 


lerarhul Huşilor a explicat importanţa sincerităţii depline în relația cu Dumne- 
zeu: „Tatăl din Evanghelie îşi dă seama că credinţa lui este mică, sără- 
căcioasă, de aceea răspunde: „Cred Doamne, ajută necredinţei mele!” Este 
una dintre cele mai frumoase rugăciuni pe care o poate face omul. Pentru că 
tatăl acesta nici nu deznădăjduieşte, nici nu se gândeşte că ar fi imposibil să îi 
fie vindecat copilul, de vreme ce Dumnezeu îi cere credinţă. Nu este ipocrit, 
nu se maschează, pozând într-un om care are credinţă, când, de fapt, în 
sufletul lui nu este aproape nimic, ci este un om sincer, autentic. Îi spune lui 
Dumnezeu ceea ce este cu adevărat în inima lui. 


Acelaşi lucru ni se cere şi nouă: să nu fim ipocriţi când vorbim de credinţă. 
Dumnezeu nu are nevoie să încercăm să ne facem o imagine falsă în ceea ce 
priveşte modul nostru de relație cu El. Nu ne cere să spunem ceea ce avem, ci 


ceea ce nu avem. Nu ne cere să inventăm ceva. Ne cere să ne mărturisim, să 
spunem ceea ce nu este în noi, ca EI să ne poată ajuta.” 


De asemenea, Părintele episcop Ignatie a arătat cum ar trebui să înţelegem 
cuvântul: „de poţi crede, toate îţi sunt cu putinţă”: „Acest cuvânt nicidecum nu 
se referă la faptul că a avea credinţă presupune a fi împlinite toate dorinţele. Aşa 
cum noi, din păcate, înţelegem credinţa. Noi venim, câteodată, la biserică şi am 
vrea să avem această putere, această capacitate, ca atunci când Îi cerem ceva lui 
Dumnezeu, să se şi împlinească. 


Credinţa înseamnă, în primul rând, această formă de încredere că Dumnezeu 
este Cel care ţi se dăruieşte în momentele critice, în momentele delicate ale 
vieţii tale. Tu să ai credinţă că EI este aproape de tine. Aşa cum apelezi la un 
prieten, la oamenii tăi de suflet, de la care simţi că poţi primi ajutor, atunci când 
eşti într-o situaţie limită, iar ei nu te pot refuza în nici un fel. Aceasta înseamnă 
să fii un om credincios: o relație personală, directă, de încredere deplină în 
Dumnezeu, iar toate celelalte să le lăsăm în seama Lui. 


A avea credință presupune o relaţie personală cu Dumnezeu, înseamnă să 
doreşti să te întâlneşti cu El. Noi aceasta facem ori de câte ori venim la biserică. 
Când Îi cerem ceva lui Dumnezeu, să înţelegem credința ca pe o relaţie 
personală, ca pe o dorinţă de a-L întâlni. Atunci ai deschiderea de a-l spune ceea 
ce este inima ta.” 


Totodată, prea sfințitul Ignatie a afirmat că credinţa reală transpare din compor- 
tamentul nostru, iar Dumnezeu a sădit în noi dorinţa permanentă de a urca spre 
întâlnirea cu EI: „ [...] Credinţa vorbeşte prin faptele tale, prin atitudine şi prin 
starea sufletului tău. A fi un om credincios se vede din comportament. 


Să înţelegem credinţa ca întâlnire cu Dumnezeu. Avem nevoie de credinţă, post 
şi rugăciune. Postul trebuie înţeles ca o libertate faţă de cele materiale. Nu te 
domină cele materiale, ci tu eşti cel care le stăpâneşti, ca un om inteligent, 
rațional. Rugăciunea este o formă de întâlnire frumoasă cu Dumnezeu. (...) 
Dumnezeu ne-a setat ca să urcăm. Ar fi minunat ca, aşa cum suntem preocupaţi 
ca din punct de vedere profesional, al carierei, să urcăm pe mai multe trepte, să 
existe aceeaşi preocupare, acelaşi consum de energie, în a urca, din punct de 
vedere spiritual, scările virtuţilor, spre Dumnezeu.” 


ie se se 


Pr. Zaharia Zaharou: Zdrobirea, izvor de vitejie duhovnicească 


Rezultat al acţiunii harului, această zdrobire face să se nască vitejia duhov- 
nicească. Sfântul Simeon noul teolog spune că nu e nimic “mai curajos decât o 
inimă înfrântă şi smerită, care respinge fără osteneală oştirile demonilor şi le 
pune cu totul pe fugă” (Cateheze 2, 42-44). 


Această zdrobire aduce vitejia duhovnicească fiindcă „e singura stare în care 
omul, inspirat de harul dumnezeiesc, îndrăzneşte să-şi contemple propria 
mizerie duhovnicească, fără a cădea însă în deznădejde, încrezător dimpotrivă în 
aceea că acela, care l-a făcut să-şi vadă adâncul părăsirii sale, e în stare şi să-l 
facă să ajungă fără vătămare pe celălalt țărm, unde se află Dumnezeu. Ajunge la 
această stare adoptând o atitudine profetică: pune toată dreptatea pe seama lui 
Dumnezeu, în timp ce faţa sa şi-o acoperă de ruşine [cf. Dn 9, 7]”. 


Astfel Sfântul loan Scărarul afirmă şi el că vitejia duhovnicească e în acelaşi 
timp o biruinţă (Scara 14). Biruinţă prin aceea că, fără curajul pe care îl naşte 
zdrobirea, omul nu poate face faţă în chip potrivit sărăciei sale duhovniceşti, o 
sărăcie care se descoperă a fi un dar şi devine temeiul urcuşului său duhovnicesc 
(cf. Sfântul Simeon noul teolog: „Ce e mai slăvit decât această sărăcie 
duhovnicească, care ne deschide Împărăţia cerurilor?“ | Cateheza 2, 42-44]). 


Puterea acestui fenomen duhovnicesc al zdrobirii a cunoscut-o Sfântul Siluan 
prin cuvântul lui Hristos: „Ține-ţi mintea în iad şi nu deznădăjdui!” Şi a des- 
coperit-o recurgând la cântarea sa îndrăgită: „Curând voi muri şi sufletul meu 
ticălos se va pogori în iadul strâmt şi întunecat, şi acolo singur, chinuit în flacăra 
nestinsă, voi spune plângând: «Unde eşti, Doamne, lumina sufletului meu? 
Pentru ce m-ai părăsit? Nu pot trăi fără tine!»” 


În prima parte a acestei cântări, Siluan refăcea în sufletul său simţirea arzătoare 
a iadului, care nimiceşte orice gând pătimaş, în timp ce, în cea de-a doua, el îşi 
îndrepta mintea spre iubirea şi milostivirea lui Hristos, pe care Îl cunoscuse şi Îl 
purta în inima sa. Într-o primă etapă, el se îndrepta cu smerenie în jos, urmând 
calea pogorârii, pe care vrăjmaşul nostru trufaş nu o putea urma. ȘI liber atunci 
de împilarea vrăjmaşului, inspirat şi de amintirea milostivirii Domnului, se 
îndreaptă în întregime spre Dumnezeu, şi în acest chip face experienţa urcu- 
şului, prilejuită de harul dumnezeiesc. 


În aceeaşi perspectivă, Sfântul Siluan îl sfătuieşte pe cel ce doreşte să-şi păs- 
treze puterea mântuitoare a zdrobirii, să-şi aducă aminte neîncetat de păcatele 
sale, să se smerească şi să se mâhnească pentru ele, chiar dacă ele i-au fost 
iertate de Dumnezeu. „Aşa se biruiesc vrăjmaşii.” Prin cuvântul său, Domnul i-a 
descoperit lui Siluan mijlocul de a dobândi zdrobirea şi smerenia şi de a birui 
prin aceasta pe vrăjmaşul. 


Zdrobirea e o vitejie pentru suflet şi o lumină care îngăduie omului să deo- 
sebească orice gând ce se apropie de minte. Zdrobirea duce la smerenia care 
este biruinţa asupra vrăjmaşilor şi pregăteşte sufletul pentru a-l face să devină 
un vas al lui Dumnezeu. E un preţios dar al harului, dobândit prin osândirea de 
sine, a cărui formă extremă, cea mai puternică, e osândirea de sine la iad. 


Sfântul loan Scărarul confirmă acest lucru, spunând că rugăciunea celor ce se 
călesc - „ştim, ştim bine că suntem vrednici de toate chinurile iadului” - era în 
stare „să mişte până şi pietrele” (Scara). 


Altundeva spune că osândirea de sine la iad „fereşte mintea de profanarea” vrăj- 
maşilor. 


Capela Tinerilor din Mamaia - Duminica a 4-a din Sfântul şi marele Post (a 
Sfântului loan Scărarul) - Părintele Cezar Petru Axinte, 7 Aprilie 2019: 


Transcrierea unui fragment: 


li) 


lar peste toate, un personaj care suferea, şi anume tatăl care era cu totul şi cu 
totul zdrobit de durere. Ei bine, se apropie Mântuitorul şi omul acesta, tatăl 
îndurerat, vine la EI şi ce face? Găseşte cu cale să-l spună: iată, am o problemă, 
am fost la ucenicii Tăi şi n-au putut să facă nimic. 


Și bineînţeles acest reproş, cumva, această constatare venită din adâncul durerii 
lui Îl provoacă cumva pe Mântuitorul, mai cu seamă că se materializează 
durerea aceasta într-o convorbire, într-un dialog extraordinar de cutremurător, 
un dialog extraordinar de dureros. Tatăl Îi spune Mântuitorului: iată, nimic n-am 
putut, dar de poţi ceva, ajută-ne nouă, fiindu-ţi milă de noi! Cum să ne închi- 
puim această cerere? Parcă nu mai are nici un fel de suflu omul acesta, nu mai 
are nici un fel de putere, nu mai are nici un fel de credinţă, nici un fel de 
aşteptare, nici un fel de nădejde şi totuşi, ei bine, “de poţi ceva, ajută-ne nouă! 
Fie-Ţi milă de noi şi ajută-ne nouă!” 


Suntem într-un moment dramatic, bineînţeles, în faţa unui tată căzut, zdrobit, un 
copil care se chinuie, se luptă, ca să poată supravieţui. Și bineînţeles, Mân- 
tuitorul, ca de obicei, vrea să câştige sufletul acestui tată, nu numai să vindece, 
ci şi să ajute credinţa noastră, a tuturor şi prin aceasta şi credinţa apostolilor, 
pentru că le va spune la un moment dat: iată, peste puţin timp voi fi dat... şi 
încă sunt în neamul acesta îndărătnic, un neam îndărătnic, care nu vrea să 
asculte. Atâtea minuni am făcut şi nimeni nu vrea să asculte nimic, orice fac tot 
pe cruce vor să Mă pună. De aceea va spune un cuvânt minunat acestui părinte: 
de poţi crede, toate sunt cu putinţă celui ce crede. 


lată, arată ca o partidă de şah, fiecare mută şi pare că Dumnezeu a dat şah mat 
acestui părinte. “Bineînţeles că dacă condiţionezi minunea de credinţa mea, este 
limpede cam ce se va întâmpla“. Poate că am putea să facem această ipoteză: 
“lată ce-i spun eu şi ce-mi răspunde EI”. 


Cum era odinioară în fabula lui Esop acela care zicea că va bea Nilul, sub 
sancţiunea că îi taie capul dacă nu va face şi dimineaţa când s-a dus pe malul 
Nilului, acolo în faţa faraonului şi s-a încălzit el ca să bea să sece Nilul, a zis: 
da, numai puţin, am să fac lucrul ăsta cu condiţia să opriți afluenții. 


Și iată că pare aici aşa un dialog din acesta abstract: cred că nu poate să facă 
nimic şi mi-a pus o condiţie pe care nu pot să o împlinesc. În orice caz, atât de 
mare era durerea acestui om, atât de greu era de depăşit acest cuvânt pe care i 
l-a pus Dumnezeu: de poţi crede, toate sunt cu putinţă celui ce crede. Eu îi cer 
Lui Să mă ajute şi Dumnezeu îmi spune că eu trebuie să fac asta. Ceva aici 
parcă nu funcţionează, parcă este un dialog dar nu sunt acordaţi pe frecvenţa 
oamenii aceştia. Și totuşi, sufletul acestui om vede dincolo de ceea ce îi cere 
Dumnezeu şi se spovedeşte izbucnind în lacrimi. Cade în genunchi şi spune: 
“Cred Doamne, ajută necredinţei mele!” 


Acuma noi ce am putea să înţelegem din asta? Crede sau nu crede? Omul acesta 
crede, aşa cum şi mulţi dintre noi credem. Insă credinţa nu e lucrătoare. 


Aşa cum, într-un minunat exemplu, Vlădica Bartolomeu a spus: ca să îţi faci un 
ceai trebuie să aduci apa la 100 de grade, să fiarbă, să arunci plantele şi să faci şi 
e gata ceaiul. Dacă gazele sunt slabe şi abia pâlpâie, apa se încălzeşte la 40, 50, 
60 de grade, dar nu ajunge să fiarbă şi atunci nu ai ceaiul. Asemenea poate fi să 
zicem şi un medicament din care îţi spune să iei 1000 de mg şi tu nu ai decât 
250 sau 500, sau un antibiotic pe care trebuie să-l ei la ore fixe ca să ajungă la 
masa plasmatică, la concentraţie, toate celelalte pe care le mai ştiţi şi frățiile 
voastre, dar neavând posibilitatea, iei o dată, după aceea nu mai iei şi toate 
celelalte, astfel încât nu numai că nu te vindeci ci corpul acela străin obţine şi 
rezistenţă, şi toate celelalte pe care, deasemenea, le cunoaşteţi. 


Deci credinţa acestui om este, există dar nu e lucrătoare, n-are putere astfel încât 
să poată face ceva. Deşi, ne spun toți Sfinții Părinţi că rugăciunea mamei, 
rugăciunea părinţilor pentru copii este atât de puternică încât se poate mişca axa 
pământului când se roagă o mamă, dacă e nevoie şi e necesar pentru copil. 


lată însă că credinţa acestui om este abia pâlpâindă şi nu poate să facă nimic, stă 
neputincios şi se uita la copilul său şi nu ştie ce să facă. Şi totuşi, această 
credinţă îi deschide lui o cale, şi anume: îl iau pe copilul meu şi îl duc la 
Hristos. Eu nu pot, dar EI poate. Aşadar “Cred Doamne, ajută necredinţei mele” 
arată şi acest lucru: credinţa pe care o avem din eforturi proprii, asta însemnând 
rugăciune, rânduială duhovnicească, toate pe care le-am face, dar din eforturi 
proprii, nu poate fi lucrătoare, nu este lucrătoare. Nu în asemenea măsură încât 
să poată face o asemenea minune. 


O credinţă care nu are temperatură necesară nu poate să aprindă focul şi de 
aceea şi spune Hristos: “foc am venit să arunc pe pământ şi cât aş vrea ca el să 
ardă“. Or, credinţa noastră nu este de foc. Nu este nici rece, dar nu este nici de 
foc... şi atunci cum este? [Căldicică]. 


De aceea, de foarte multe ori se întâmplă ca noi să nu putem să facem un lucru 
simplu, să împlinim un lucru simplu, pentru că credinţa pe care o avem, ni se 
pare că o avem, dar este dobândită cumva dintr-un efort personal. De aceea şi 
spune: ajută necredinţei mele! De ce? Deoarece credinţa noastră, aşa cum este 
acum mai mult este necredinţă şi ca să ajungă la credinţă este nevoie de har, 
întrucât credinţa este darul lui Dumnezeu. O credinţă puternică, cât un bob de 
muştar, este darul lui Dumnezeu pentru om. Dar e suficientă ca să mute munţii 
din loc. 


De aceea, iată că Mântuitorul lisus Hristos, văzând inima acestui om, văzând 
suferinţa lui, văzând neînţelegerea lui în cele duhovniceşti, dar şi dorinţa sinceră 
de a crede, Dumnezeu adaugă la lucrarea omului harul Său, iubirea Sa şi 
împreună, într-o împreună lucrare, iată, se vindecă acest copil. Care, bineînţeles, 
mai este scuturat o dată de demon care nu se lasă, nu-i mofturos, chiar şi o 
firimitură de-ar lua astfel încât să-l rănească pe Dumnezeu, este fericit, şi îl mai 
scutură o dată, lăsându-l abia viu, sau aproape mort. 


Bineînţeles că Dumnezeu îi spune demonului “Eu îți poruncesc!” Poate că noi 
am avea această corectitudine politica să-i spunem aşa lui Dumnezeu, dacă s-ar 
prezenta “Eu sunt Cel ce sunt”, să-i spunem: Cine eşti Tu? Demonii n-au 
întrebat. “Eu îţi poruncesc! Eu sunt Cel ce sunt!” Îl recunosc demonii şi “Eu îţi 
poruncesc să ieşi din acesta şi să nu te mai întorci niciodată“. Nu numai că a 


alungat demonii, dar a pecetluit acel trup, acea inimă, ca niciodată să nu mai fie 
legate de demoni. 


Și iată, l-a dat pe copil întreg părintelui său. Cum poate să fie asta, nu ne dăm 
seama. Cât de mare trebuie să fi fost bucuria în inima acelui părinte, nu ne dăm 
seama, nu înţelegem lucrurile acestea şi un om nu poate să înţeleagă de la un 
moment dat decât cu duhul său, cu inima sa, numai când este zdrobit, când trece 
prin asemenea suferințe, mai cu seamă o legătură atât de tainică şi de extra- 
ordinară cum este aceasta intre părinți şi copii. Numai deci dacă trece omul prin 
asemenea suferinţe poate să înţeleagă. Tatăl acela a înţeles. Mulţi n-au înţeles de 
acolo, poate nici ucenicii... [...]”. 


Notă: Un alt fragment extins din această predică (ultima parte) găsiţi extras la: 


Sursa: http://www.cuvantul-ortodox.ro/zdrobirea-unui-tata-epuizat-si-mila-unui- 
dumnezeu-care-cauta-la-inima-omului-credinta-sinceritate-marturisire-durere- 
neputinta-putere-vindecarea-fiului-duh-mut-surd-duminica-patra-postul-mare/ 


“Pocăinţa este şi o ieşire din idolatria modernă. Noi am intrat în imperiul 
ăsta al “bunăstării”, al vieţii “mai bune”, pentru că diavolul ştie că face mai 
multă roadă cu “bunăstarea” decât cu prigoana - Predică în Duminica 
Sfântului loan Scărarul a Protos loan de la Sihăstria Putnei 

“*... şi atunci „hai la muncă! hai la căpşuni!”, şi copiii i-am lăsat singuri, care au 
rămas cu internetul, cu televizorul, care îi duce direct acolo unde nu e 
Dumnezeu. Dacă mai poate cineva să stea împotriva curentului aceluia să ia 


taurul de coarne! |...] Noi aici suntem foarte credincioşi, dar nici de cel rău nu 
vrem să ne lăsăm“. 


Predica Protos. loan Buliga la Duminica a IV-a din Postul mare (a Sfântului 
loan Scărarul) - Măn. Sihăstria Putnei (22 martie 2015): 


În numele Tatălui, şi al Fiului, şi al Sfântului Duh! 


Iubiţi credincioşi, suntem în Duminica a 4-a a Postului mare şi iată că ne 
îndreptăm cu paşi repezi spre marea sărbătoare a Învierii. Dacă evreii cereau 
semne şi ei nu puteau să le vadă şi nici să le înţeleagă, pentru că nu aveau 
„priză” sau nu puteau „să facă priză” cu ceea ce primeau, iată că Dumnezeu tot 
timpul ne dă diferite semne. Și atunci, şi acum, acestea sunt vizibile, doar 
trebuie să avem ochi ca să le vedem şi să le descoperim. Şi nu întâmplător 
marea Înviere a avut loc primăvara, atunci când înviază toată natura; aşa cum nu 
întâmplător acel prooroc loan, care a spus că „este timpul ca eu să mă micşorez 
şi EI să crească”, acel prooroc s-a născut atunci când ziua începe să se 
micşoreze, pe 24 iunie, şi nu întâmplător Mântuitorul nostru lisus Hristos, deci 
Cel care trebuia să crească, Cel care avea să fie Lumina Lumii, S-a născut 
atunci când ziua începea să crească, pe 25 decembrie. Sunt semne vizibile, pe 
care credința noastră ortodoxă le sărbătoreşte, sectanţii nu au aceste sărbători, ei 
nici nu înţeleg semnele aceasta pentru că şi lor le lipseşte „priza”. Vreau să spun 
că Duhul Sfânt se coboară acolo unde este curăţie, unde este curăţie şi unde este 
smerenie multă. 


Și nu întâmplător această duminică a 4-a - care, iată, este după mijlocul postului 
- a fost dedicată Sfântului loan Scărarul, parcă vrând să ne arate prin aceasta că 
postul, de fapt, este o urcare, un suiş duhovnicesc - mergem spre Înviere - ŞI, de 
fapt, această urcare, această suire este o schimbare a noastră în mai bine, o 
apropiere a noastră de Dumnezeu. 


Astăzi o să încercăm să urcăm puţin pe scara asta a Sfântului loan Scărarul şi o 
să amintim doar câteva trepte - asta nu înseamnă că nu o să le cuprindem şi pe 
celelalte. 


ŞI prima treaptă, spune Sfântul loan Scărarul că este „lepădarea de lume”. Cine- 
va care a auzit aceasta a spus: „Păi dacă prima treaptă este lepădarea de lume şi 
sunt 30 de trepte, atunci ce ne mai aşteaptă pe viitor? Păi dacă e aşa, din prima, 
dintr-o dată lepădarea de lume, după aceea, la celelalte 29 de trepte ce ne mai 
aşteaptă?” De fapt, vedeţi, este o problemă de interpretare, de înţelegere a 
lucrurilor, pentru că, de fapt, „lepădarea de lume” nu este altceva decât un alt fel 
de a trăi, un fel de a trăi mai frumos. Pentru că Dumnezeu nu a făcut lumea asta 
nici ca să păcătuiască şi nici ca să sufere, şi atunci, vedeţi, suferinţa este o 
consecinţă a păcatului, iar noi ne văităm tot timpul de necazurile noastre, dar nu 
ne plângem de păcatul care este înăuntru nostru şi care ne face viaţa tot mai 
grea. Lepădarea de lume de fapt este o lepădare a poftelor pe care le avem 
înăuntru nostru. 


Sfântul loan evanghelistul identifică lumea - găsim acolo la întâia Epistolă a sa, 
la I loan, cap. 2, spune că „pofta trupului, pofta ochilor şi trufia vieţii” care sunt 
în lume, zice „nu sunt de la Dumnezeu”. Şi atunci de fapt noi trebuie să ne 


lepădăm de această poftă care poate să fie înăuntru nostru. Şi aminteam de 
această neînțelegere a lucrurilor şi de confuzia pe care noi o facem. 


Noi, ca şi credincioşi, suntem datori să ne rugăm, să spunem Psalmul 50, şi 
spunem acolo: „Fă bine, Doamne, întru bunăvoirea Ta Sionului şi să se zidească 
zidurile Ierusalimului”, şi de fapt ne rugăm să se zidească Biserica din sufletul 
nostru. Însă, aşa cum spune Sfântul apostol Pavel, că „vreau să fac binele, şi mă 
aflu făcând răul”, noi de fapt, fără să ne dăm seama, zidim zidurile Babilonului. 


Ce înseamnă Ierusalimul? Ierusalimul e Biserica biruitoare, este locul unde este 
credinţă, unde este curăţie şi smerenie, şi iată, opusul Ierusalimului este Babi- 
lonul - care este „mama desfrânatelor” - desfrânarea şi mândria. Și atunci noi, 
fără să ne dăm seama, zidim aceste ziduri ale Babilonului care, în tâlcuire, 
înseamnă confuzie - facem poate ceea ce nu ştim. 


Noi căutăm un vinovat, şi omul încearcă să se îndreptăţească: „din cauza 
trupului” cade în păcat; trupul este slab, este neputincios. 


Însă, spune ÎNEEIIIIOOREREINORESSEA că prima și principală pricină a 
căderii în păcat nu este trupul şi nici firea, ci de fapt este libertatea pe care 
noi o folosim prost. 


Îngerii, atunci când au căzut nu aveau trup, din pricina libertăţii pe care ei nu au 
folosit-o aşa cum trebuia, şi iată şi noi atunci, din pricina libertăţii pe care nu o 
înţelegem, cădem în păcat. Nici măcar pe diavol nu putem să dăm vina. Spune 
tot Sfântul Inochentie al Odessei că „diavolul îi atacă pe cei care singuri vor să 
fie prădaţi”. Şi zice că el îi „citeşte” pe cei care sunt aplecaţi spre păcat şi nu 
face decât să le dea prilejul de a cădea în păcat. 


Și iată, atuncea noi trebuie să ne smerim. Aceasta este singura cale pentru a 
înţelege lucrurile şi a deveni altfel, de a ieşi din lumea asta păcătoasă - nu 
înseamnă să plecăm în pădure sau undeva în pustie, ci de fapt înseamnă să trăim 
mai frumos, înseamnă să ieşim afară din lumea asta confuză şi care luptă între a 
fi şi a avea, toată ziua se zbuciumă şi nu ştie pentru ce şi de fapt nu înţelege că 
nu poate să fie fără Dumnezeu. 


Pentru că Dumnezeu i-a spus lui Moise: „Eu sunt Cel ce Sunt”, şi în acest 
„Sunt” se cuprind toate. Şi [omul] nu poate „să aibă” decât atunci când se 
smereşte, pentru că atunci când te smereşti dobândeşti Duhul Sfânt şi atunci 
dobândeşti Împărăţia lui Dumnezeu, iar restul sunt praf şi nu ne ajută la nimic, 
toate sunt deşertăciuni. Omul are nevoie de o hotărâre de a lupta cu păcatul. 


ŞI ne spunea un părinte care încă trăieşte, din Rusia: De ce nu se spovedesc 
copiii pe la la 4-5 ani? Zice: Ei au păcate şi la vârsta asta, dar ei nu se spovedesc 
pentru că nu au hotărârea de a lupta cu păcatul. 


Și ei au răutate, au mândrie, sunt şi tot felul de lucruri neplăcute care se 
întâmplă, - noi ştim ca duhovnici - dar nu au hotărârea de a se lupta cu păcatul şi 
atuncea nu ajunge ca noi să ne spovedim, dacă nu avem hotărârea asta de a ne 
schimba în bine. Şi iată că noi ajungem la o vârstă înaintată, încât ne comportăm 
tot precum copiii, adică nu avem hotărârea asta de a ne lupta cu păcatul, de a ne 
schimba în bine. 


Pentru că nu putem să ne schimbăm - spunea un Sfânt - pentru că noi nu iubim. 
Spune că omul atunci când iubeşte, atunci poate să se schimbe. Or, iubirea e o 
jertfă, o jertfă de care fug unii. 


Odată povesteam de sectanţi, şi o altă treaptă din Scara Sfântului loan Scărarul, 
este „pocăinţă”. Or, „pocăinţă” unii o înţeleg greşit, şi înţeleg o trecere la 
sectarism, spune: M-am pocăit! Dar nu poţi să te pocăieşti excluzând din viaţa 
ta totul, pentru că trecând acolo [la sectanţi] pierzi totul. Ei nu au continuitate 
apostolică, au apărut unii de 100, alții de 200, alţii de 500 de ani, ei hulesc pe 
Maica Domnului, hulesc Crucea, şi zic unii: „lată, am reuşit să mă schimb, am 
reuşit să mă las de fumat, am reuşit să mă las de băut.” Ei nu înţeleg că au făcut 
un compromis, diavolii s-au dat la o parte, pentru că în momentul când huleşti 
pe Maica Domnului, huleşti Crucea deja ai pierdut totul. Maica Domnului e 
Maica Vieţii, Crucea este cea de viaţă dătătoare, fără ele credinţa noastră nu 
există. Aţi văzut că sectanţii să aibă călugări care să trăiască în curăţie, aţi văzut 
jertfa asta? Nu există la ei. [...] Şi atunci iată că de fapt pocăinţa este o jertfă, şi 
este o bucurie. 


A doua treaptă pe Scara Sfântului loan Scărarul este „neîntristarea”. M-am 
bucurat mult citind lucrul ăsta, iată, „bucuria” este legată de „pocăinţă”. Şi poate 
că nu întâmplător a fost pusă Evanghelia „Fericirilor” la Cuvioşi, şi la cuviosul 
de astăzi. Pentru că „fericirea” o găsim atunci când primim mângâierea Duhului 
Sfânt şi nu când căutăm mângâieri la televizor, în vin sau la partenerul de viaţă, 
ŞI „fericirea” este atunci când „te smereşti”. De asta spune că prima treaptă, 
prima fericire spune că „fericiţi cei săraci cu duhul”, adică „fericiţi cei smeriţi”, 
deci, atunci primim Duhul Sfânt: asta e fericirea. 


Și când spunem: „Împărate Ceresc, Mângâietorule...” - asta e mângâierea. Noi 
căutăm mângâieri în viața noastră, dar le căutăm în altă parte. Omul are 
instinctul ăsta de a căuta, să ştiţi, e dotat din naştere, însă acest instinct îl are 
pentru a Îl căuta pe Dumnezeu, nu a căuta plăcerile şi poftele. 


Și, aşa cum spunea şi Sfântul Nicolae Velimirovici, că „viaţa şi bucuria sunt de 
nedespărțit”, nu putem despărți bucuria de pocăință; ne pocăim, dar avem o 
bucurie că ne schimbăm în bine. 

O altă treaptă pe această Scară este „înstrăinarea”, înstrăinarea de tot ceea ce ne 
îndepărtează de la mântuire. Sunt multe lucruri în jurul nostru care nu sunt 
necesare şi am putea renunţa la ele, lucruri pe care bunicii noştri nu le aveau şi 
erau mai fericiți decât noi. Mai este „înstrăinarea” şi atunci când vezi că nu 
foloseşti nimic, şi atunci este mai bine să te retragi. Spune [Evanghelia]: 
„fericiţi făcătorii de pace”, dacă poţi să împaci pe cineva e foarte bine, dar dacă 
vezi că nu faci decât tulburare, nu te ascultă, atunci înstrăinarea este să intri în 
cămara ta, să te rogi şi să îţi vezi de liniştea ta. 


Nu poţi să ai „linişte” - e o altă treaptă - decât atunci când tu, înăuntrul tău, te 
cureţi de păcate. Spunem că: „mă duc la linişte, mă duc în pădure, sau mă duc la 
mănăstire”, dar spune Dumnezeu: „Blestemul e înăuntrul tău, Israele!” Atâta 
timp cât înăuntrul tău ai patimi, nu poţi să ai linişte. Şi spune Sfântul loan 


Scărarul că „patimile sunt ca o oaste zgomotoasă” şi zice; „unde fugi, de cine 
fugi?, răul e înăuntrul tău”. 


O altă treaptă este „ascultarea”. Ce înseamnă ascultarea? Ascultarea este împli- 
nirea cuvântului lui Dumnezeu. Nu ajunge să ascultăm ceea ce ni se spune, şi 


nici să aprobăm, ci [ascultarea este] atunci când împlineşti ceea ce ţi s-a spus. 
Dacă mai ţin minte ceva din ceea ce mi s-a spus acuma şi mă duc acasă şi 
împlinesc, pot să spun că am făcut o bucată de ascultare. 


Să ştiţi că ascultarea este legată de smerenie şi ea este cea care ţine unitatea 
Bisericii, ea este cea care ţine unitatea familiei, ea este cea care ne face să ne 
înţelegem între noi, dar nu ne putem înţelege decât atunci când ne smerim. Și 
spune sfântul că „atunci când cu mă smeresc, celălalt se linişteşte”. Atenţie la 
gâlcevile, la certurile pe care zilnic le avem noi între noi! 


Şi ca să leg lucrul acesta de un lucru care se întâmplă zilnic în viaţa noastră, în 
viaţa de familie, şi zilnic acolo sunt neînţelegeri şi despărțirile se produc mult 
prea repede, aici, iată găsim soluţia: că, de fapt, prin ascultare, prin smerenie noi 
putem ţine unitatea familiei. Mântuitorul ne-a arătat ascultarea prin Cruce, deci 
El a primit suferinţele, şi atuncea noi când ne „răstignim”, când ne anulăm 
propria voie, propriile pofte, reuşim să ne înţelegem mai bine cu cei de lângă 
noi. 


Sunt unele lucruri, unele trepte pentru care Sfântul loan Scărarul ne îndeamnă 
mult, deosebit, să ne depărtăm de ele, unele lucruri negative, şi aminteşte aici de 
minciună. Deci să ne depărtăm de minciună! Sigur că minciuna este şi atunci 


când noi nu înţelegem lucrurile aşa cum trebuie, şi ne păcălim în felul în care 
noi trăim. 


Dar minciună este şi atunci când noi mergem cu poziţia asta, vedeţi cum e 
propaganda asta şi la televizor, şi prin filme, care majoritatea sunt minciună, şi 
în momentul în care tu răspândeşti lucrurile astea nu faci decât să fii o slugă a 
lui antihrist. 


Pocăinţa este şi o ieşire din idolatria asta, idolatria modernă în care noi suntem 
astăzi implicaţi şi în care ar trebui să înţelegem nihilismul, curentul ăsta care 
contestă valorile creştine, da, acest imperiu nou care îşi tot măreşte graniţele şi 
care, vedeţi, pune nişte condiții: nediscriminarea sexuală, toleranța homo- 
sexualilor, planificarea familiei şi aşa mai departe. Vedeţi, pe buletine nu mai 
scrie tata şi mama, ca nu cumva să îi supere pe homosexuali - lucrurile astea se 
întâmplă, dar noi nu le vedem. Şi atunci noi am intrat în imperiul ăsta al „bună- 
stării”, al vieţii „mai bune”, pentru că diavolul ştie că face mai multă roadă cu 
„bunăstarea” decât cu prigoana. Și atunci „hai la muncă! hai la căpşuni!”, şi 
copiii i-am lăsat singuri, care au rămas cu internetul, cu televizorul, care îi duce 
direct acolo unde nu e Dumnezeu. Dacă mai poate cineva să stea împotriva 
curentului aceluia să ia taurul de coarne! 


Și vedeţi că este cineva, se numeşte Virgiliu Gheorghe, care a scos multe cărți 
în care vorbeşte despre efectele televiziunii, efectele internetului asupra copiilor, 
asupra creierului. Dacă nu citiţi cărțile măcar faceţi rost de conferinţe, că are 
conferinţe - Cd-urile sunt mai uşor de ascultat şi acolo au esenţă, şi vedeţi ce vă 
spune acolo foarte bine despre efectele mijloacelor tehnice asupra copiilor şi 
faptul că ce or să devină generaţiile de copii peste vreo 30 de ani, deci vai şi 
amar de capul nostru! 


Zice că Dumnezeu nu a făcut iadul şi că de fapt noi singuri [îl facem], că iadul 
se plăsmuieşte prin propagarea răului, în momentul când noi avem patimi, 
răutate, acela e focul iadului şi noi confundăm pe cel rău cu Dumnezeu. Și vă 
dau doar un exemplu. 


Spunea cineva că: „aşa de mult ţin la cineva şi mi-i drag de el că sunt gata 
câteodată să cad în păcat”. Cum poţi să numeşti tu asta „dragoste”? Lumea 
numeşte asta „dragoste”, da? Aste e patimă! Dumnezeu e dragoste, dar acolo [în 
patimă] nu-i Dumnezeu, acolo e cel rău. Şi atunci iată, focul acesta pe care noi îl 
avem în noi - dacă poţi să iubeşti pe cineva, dar să nu ai patimă asupra lui - 
focul ăsta pe care noi îl avem pe noi, şi de fapt mărim iadul, e focul desfrânării, 
focul mândriei, al mâniei, şi noi nu facem decât să mărim iadul. Şi atunci spune: 
să ne ferim de minciună, să ne ferim să nu osândim pe alții, că atunci te luptă 


desfrânarea cea mai tare, să ne ferim de trândăvie, pentru că stăm de multe ori şi 
zicem că ne relaxăm în faţa televizoarelor. 


Virgiliu Gheorghe spunea că are doar câțiva prieteni pe care a reuşit să-i con- 
vingă să nu aibă televizoare în casă. Noi aici suntem foarte credincioşi, dar nici 
de cel rău nu vrem să ne lăsăm. Obişnuinţa e a doua fire, dar e şi idolatrie, în 
momentul în care devii dependent de un lucru, şi „orice lucru pe care îl iubeşti 
mai mult ca pe Dumnezeu” - şi arăţi felul cât timp dedici lucrului respectiv, deci 
ăla „este un idol”. 


Și atunci am ajuns la final - da, dacă aţi reţinut măcar o idee - spune că ajungi la 
linişte sufletească atunci când scoţi patimile dinlăuntrul tău, când iubeşti neago- 
niseala, o viaţă mai simplă, o viaţă mai în smerenie şi atunci, zice, te apropii de 
„nepătimire”. 


Ce înseamnă nepătimirea? „Nepătimirea” zice că „aduce cerul în sufletul tău”. 
Și, iată, zice: “Impărăţia lui Dumnezeu este înăuntru vostru”. 


Aşa cum noi admirăm toată natura asta din jur şi cerul, cât e de frumos, câte 
stele are, spune Sfântul loan Scărarul că aşa este şi în sufletul nostru, aşa cum e 
cerul plin cu stele, aşa şi în sufletul nostru sunt faptele bune, ele strălucesc, şi 
asta este lucrul cel mai frumos al creaţiei lui Dumnezeu. Ne mirăm de toate 
lucrurile din jur, dar lucrul cel mai înalt al creaţiei este sufletul ăsta din noi, care 
a fost făcut să aibă mai mult decât ceea ce vedem noi în jurul nostru. 


Să ne ajute Dumnezeu ca să urcăm pe scara asta şi să ajungem la bucurie! 
Amin!” 


O, neam necredincios şi îndărătnic ... Părintele Teofil Roman despre 
tristeţea Mântuitorului pentru desfrâul spiritual al creştinilor: “Oare noi, 
noul popor, li aducem Domnului bucurie şi mângâiere?” 


Extras din conferinţa de la Floreşti (Cluj) a Arhim. Teofil Roman (actualul 
episcop de Iberia) — 10.04.2005, în Duminica a IV-a din Postul mare: 
https://www.youtube.com/watch?v=ZYPYsiqxCpY 

“Faptul că suntem împreună şi că ne rugăm este o mare bucurie pentru Domnul 
nostru lisus Hristos. EI a spus încă de când era în lume că “acolo unde sunt doi 
sau trei adunaţi în numele Meu, şi Eu voi fi în mijlocul lor“. Aşadar, Domnul în 
această seară este în mijlocul nostru şi se bucură de dragostea noastră şi de 
rugăciunile noastre pe care le-am înălţat, cred, din toată inima sau cel puţin aşa 
ar fi de dorit. 


Nădăjduiesc că toţi care aţi fost prezenţi acum aici aţi fost şi dimineaţă la Sfânta 
Liturghie şi aţi auzit cuvântul Sfintei Evanghelii, pentru că în Evanghelia care s- 
a citit astăzi Mântuitorul ne este înfăţişat totuşi nu foarte bucuros, ci cu o 
profundă mâhnire şi amărăciune în suflet. A venit la el un tată care avea un 
copil demonizat şi L-a rugat să îl vindece. Pentru că a alergat în toate părțile, 
nimeni nu a putut să-l ajute, a fost chiar şi la ucenicii Mântuitorului, nu l-au 
putut salva şi, în cele din urmă, a ajuns la lisus şi a zis: “de poţi, fă ceva!” Şi l-a 
întrebat de când suferă şi i-a zis că din copilărie şi duhul acela rău adesea îl 
chinuia şi îl arunca şi în foc şi în apă. Deci era o suferință cumplită. Şi atunci, 
Domnul a exclamat: “O, neam necredincios şi îndărătnic, până când voi fi cu 
voi? Până când vă voi răbda pe voi? Aduceţi-l aici, la Mine!“ Şi l-au adus şi 
apoi iarăşi l-a întrebat pe tatăl copilului: “Crezi tu că pot să-l izbăvesc, să-l 
vindec?” Şi el a căzut în genunchi şi a zis: “Cred, Doamne, ajută necredinţei 
mele!” Şi Domnul a poruncit duhului cu putere să iasă din copil şi îndată s-a 


vindecat şi s-a liniştit, spre uimirea tuturor şi, bineînţeles, spre bucuria acelui 
tată necăjit. 


Dar despre tristeţea Domnului şi amărăciunea Domnului m-am gândit să 
vorbesc în această seară. De ce era aşa de amărât? De ce s-a supărat aşa de 
rău şi a zis: “O, neam necredincios şi îndărătnic, până când voi fi cu voi, 
până când vă voi răbda?“? 


Poporul lui Israel a fost ales de Dumnezeu ca să-l fie mărturie printre neamuri şi 
din sânul lui să se nască Mesia, răscumpărătorul întregii lumi şi Israel ar fi 
trebui să-L arate pe lisus întregii lumi, să-L mărturisească. Ceea ce a făcut loan 
Botezătorul ar fi trebuit să facă tot poporul lui Israel, să spună lumii întregi: lată 
Mielul lui Dumnezeu care ridică păcatul lumii. Dar, din nefericire, Israel L-a 
trădat pe Dumnezeul său şi adeseori s-a dedat la idolatrie. Preoţii lui Israel erau 
foarte corupți. Zicea Dumnezeu prin gura unui profet: mâncaţi pe poporul meu 
precum se mănâncă pâinea, iar Mântuitorul lisus Hristos a avut cuvinte foarte 
aspre la adresa cârmuitorilor spirituali ai poporului şi a zis: “Vai vouă, căr- 
turarilor şi fariseilor fățţarnici, pentru că înconjurați marea şi uscatul ca să faceţi 
un ucenic şi dacă l-aţi făcut îl duceţi viu gheenei îndoit decât voi“. 


Aşadar, Israel s-a înstrăinat foarte mult de voia lui Dumnezeu şi de aceea 
Domnul a fost atât de supărat. In loc să fie purtător de Dumnezeu, a fost purtător 
de demoni. 


Din pricina necredinţei, iată, se pare acest copil a ajuns să fie îndrăcit. A 
necredinţei părinților săi, cu siguranţă. Sigur că, în cele din urmă, Domnul Şi-a 
arătat bunătatea şi milostivirea şi l-a izbăvit. 


Dar le-a mai spus un cuvânt israeliților. Zice: Se va lua Împărăţia lui Dumnezeu 
de la voi şi se va da neamurilor care vor aduce roade. Şi aşa s-a întâmplat: Israel 
s-a lepădat, iar Domnul a deschis prin apostoli poarta Împărăției către toate 
neamurile. Şi când i-a trimis pe apostoli le-a zis: “Mergeţi şi propovăduiţi 
Evanghelia la toată făptura. Cel care va crede şi se va boteza se va mântui, iar 
cel care nu va crede, se va osândi”. 


Aşadar, noi facem parte din noul popor ales al lui Dumnezeu, din noul Israel 
care este Biserica. Găsim în cartea Faptelor Apostolilor că Dumnezeu a ales din 
toate neamurile un popor care să-i poarte numele. Şi noi, creştinii, şi Biserica 
suntem acel popor pe care Dumnezeu l-a ales. 


Mă întreb eu, însă, oare noi, noul popor, li aducem Domnului bucurie şi 
mângâiere? Că am început cu aceasta că, de vreme ce suntem aici în această 
seară, Domnul se bucură de noi. Dar făcând o privire de ansamblu şi gândindu- 


ne la întreaga Biserică, la toţi cei care se mărturisesc a fi creştini ortodocşi, oare 
aducem bucurie Dumnezeului nostru? Sau dimpotrivă, şi noi Il supărăm şi Il 
întristăm? Oare nu ne înşelăm şi nu ne trădăm şi noi Dumnezeul de atâtea ori? 


Mergem la biserică şi ne rugăm şi Îl căutăm pe Dumnezeu, dar de foarte multe 
ori din interes, din motive pământeşti, din lucruri care ţin de lumea aceasta şi pe 
care Domnul oricum ni le rezolvă, fără să i le cerem noi. Zice: Căutaţi mai întâi 
Împărăţia lui Dumnezeu şi dreptatea Lui şi celelalte se vor adăuga vouă. Şi de 
cumva Dumnezeu întârzie cu răspunsul la rugăciunea noastră, oare nu de atâtea 
ori alergăm la vrăjitori, la descântători, la psihologi, la bioenergeticieni şi la fel 
şi fel de vraci şi descântători, ca să ne rezolvăm problemele? Pentru că nu avem 
încredere în Dumnezeul nostru, nu avem răbdare să aşteptăm răspunsul, de fapt 
pe noi nu ne interesează voia lui Dumnezeu, ci ne interesează doar să ne 
rezolvăm problema. Este dureros acest lucru. Este un fel de desfrâu spiritual, aş 
zice. Pe de o parte, încercăm să fim şi cu Dumnezeu şi ne arătăm evlavioşi şi 
credincioşi, dar, pe de altă parte, la vreme de încercare, foarte repede renunțăm 
şi ne luăm după cele ale lumii. Şi cu siguranţă că Dumnezeu Se întristează. 


Și sunt atâtea multe alte pilde de infidelitate, atâtea păcate în sânul Bisericii, 
atâta desfrâu, atâta răutate, atâta lipsa de iubire. 


A zis lisus: prin ce se va recunoaşte că sunteţi ucenicii mei? Prin iubirea care va 
exista între voi. Apăi facem noi dovadă de iubire între noi? Zice: Să vă iubiţi 
unul pe altul aşa cum şi Eu v-am iubit pe voi. Dar noi suntem atât de egoişti, 
atât de însinguraţi, atât de izolaţi, fiecare caută ale sale. Or, Sfântul apostol 
Pavel zice că dragostea nu caută ale sale, ci pe ale altuia. Or, noi: întâi problema 
noastră să se rezolve şi apoi a celuilalt, fie ce-o fi, nu ne interesează. 


Uneori suntem în stare chiar să călcăm în picioare. Nu ne ducem noi prin 
tribunale şi ne judecăm cu fraţii noştri, cu părinţii noştri, pentru cine ştie ce, 
pentru o bucată de pământ sau pentru o mică moştenire, uitând cuvântul lui 
Dumnezeu care zice că “cel ce vrea să vină după Mine să se lepede de sine, să-şi 
ia crucea sa şi să-Mi urmeze Mie“? 


Pilda Domnului nu a fost una de răzbunare, ci una de răbdare şi de încredere în 
voinţa Părintelui ceresc. Când a fost prins în Ghetsimani, apostolul Petru a scos 
sabia ca să-L apere pe lisus şi a zis: “Bagă sabia în teacă, [nu-i nevoie]. Nu crezi 
că aş putea să am acum o legiune de îngeri care să Mă apere? Tot cel ce ucide 
cu sabia, de sabie va pieri“. lar noi? Ne apărăm, ne îndreptățim. 


Domnului 1 s-a spus pe Cruce: Coboară-Te, dovedeşte că eşti Fiul lui Dumnezeu 
şi vom crede în Tine! Dar nu a făcut acest lucru. Nu aceasta ar fi fost dovada 
atotputerniciei Sale şi a dumnezeirii Sale, ci tocmai smerenia şi răbdarea, 


iubirea până la capăt, dezinteresată, chiar dacă omul L-a răstignit şi L-a batj- 
ocorit şi L-a scuipat, El n-a încetat să iubească omul şi să-l apere. În faţa 
Părintelui Său a zis: lartă-i, Doamne, că nu ştiu ce fac! Nu ne-a blestemat, nu 
ne-a osândit, ci ne-a apărat, chiar pe Cruce, răstignit şi batjocorit de noi. 


lar noi? Nu mai urmăm această pildă, ci, repet, ne apărăm, ne justificăm, ne 
îndreptățim, osândim, şamd. Şi, prin toate acestea, arătăm că suntem foarte 
străini de Dumnezeul nostru şi că nu-l aducem nici un fel de bucurie ci că, 
dimpotrivă, Îi sporim rănile şi chinurile. 


Ar trebui să descoperim această legătură profundă a noastră cu Mântuitorul lisus 
Hristos, că atunci când am fost botezați, toţi am devenit mădularele Lui, viaţa 
Lui a început să se scurgă şi în noi. Aşadar între noi şi EI este o legătură foarte 
strânsă. 


A folosit la un moment dat lisus o imagine. Zice: “Eu sunt tulpina, iar voi sun- 
teți mlădiţele. Dacă rămâneți în Mine, rămâneţi în dragostea Mea, veţi aduce 
multă roadă“. Dar dacă ne înstrăinăm de această tulpină care este Hristos, atunci 
ne vom usca şi roade nu vom aduce. Deci să descoperim legătura noastră 
profundă (cu Mântuitorul). 


Credeţi că întâmplător Fiul lui Dumnezeu Se face Om, se întrupează şi acceptă 
toată batjocura şi toată umilinţa din partea omului? Este semnul nemăsuratei 
iubiri a lui Dumnezeu faţă de om. E o iubire fără limită. Dar o iubire care nu 
constrânge, o iubire care nu sileşte, ci aşteaptă cu răbdare. 


Zice în Cartea Apocalipsei: lată, stau la uşă şi bat. De va deschide cineva, voi 
intra. Dacă nu, Domnul se duce mai departe, deci El nu sparge uşa ca să intre, 
aşa cum ar face-o diavolul. Pentru că diavolul insistă, dacă nu-l laşi să intre pe 
uşă, intră pe geam şi tot găseşte el o portiță. Domnul nu. El vrea ca noi să-l 
deschidem de bună voie uşa şi să-L primim şi să-L ospătăm ca pe cel mai 
preţios musafir al nostru. 


Pr. Ciprian Florin Apetrei - Cuviosul loan Scărarul, părinte al rugăciunii 


=! aed 
altă ina 


Duminica a patra din Postul mare este închinată Sfântului loan Scărarul. El este 
un părinte al rugăciunii şi exemplu de trăire duhovnicească pentru creştini. Lu- 
crarea sa fundamentală „Scara” este cel mai important tratat ascetic ce se citeşte 
în timpul Postului mare. 


În această lucrare, Sfântul Ioan Scărarul înfăţişează învăţătura despre toate vir- 
tuțile creştine şi mijloacele de a urca pe treptele lor spre desăvârşire. Este un 
manual duhovnicesc despre cum să părăsim păcatul şi să învăţăm virtuțile pen- 
tru a dobândi mântuirea. De aceea cinstirea lui în această duminică este un 
imbold la desăvârşire duhovnicească prin rugăciune unită cu postul. 


Ieromonahul Macarie Simonopetritul, în Triodul explicat, scrie: „Sfântul loan 
Scărarul reprezintă icoana înfrânării şi a ascezei, de aceea lauda sa e prilejul 
rememorării temeiurilor ascetice”, mai ales că el „şi-a luat crucea sa pentru a 
urma Evangheliei în toată rigoarea, retrăgându-se din lume”, lucru subliniat de 
imnurile Vecerniei acestei duminici: „Părinte loane cuvioase, într-aripându-ţi 
gândul prin credinţă spre Dumnezeu, ai urât nestatornicia tulburării celei lumești 
şi crucea ta luând-o, ai urmat Celui ce vede toate...” 


Cuviosul loan este numit de imnografia Triodului „de Dumnezeu purtătorul care 
a fost locuitor al pustiului şi înger în trup şi s-a arătat făcător de minuni, iar prin 
post, priveghere şi rugăciune a dobândit daruri cereşti, prin care vindecă pe cei 
bolnavi şi sufletele celor ce aleargă la el cu credință”. Prin nevoinţele sale 
ascetice, el s-a făcut „luminător” şi a strălucit lumii prin minuni. De aceea pe 
pământ a fost înger, iar „în Ceruri om al lui Dumnezeu” şi este lauda sihaştrilor 
pentru viaţa sa plină de dreptate şi cuvioşie. 


Ascultând „glasul Evangheliei Domnului”, Sfântul loan Scărarul a părăsit „lu- 
mea, bogăţia şi slava”, iar la vârsta de 16 ani „s-a adus pe sine jertfă cu totul 
sfântă, suindu-se în muntele Sinai” (Sinaxarul din Triod), unde a îmbrăcat chi- 
pul îngeresc al sfintelor nevoinţe monahale. 


Timp de 19 ani s-a desăvârşit duhovniceşte în oaza monahală a Sinaiului, petre- 
când în rugăciune şi nevoinţă pentru a dobândi virtuțile ascetice. Apoi „a luat 
calea isihiei şi s-a aşezat la o depărtare de cinci mile de Biserica mare a mun- 
telui Sinai, într-un loc numit Tolas. Aici a petrecut patruzeci de ani într-o înflă- 
cărată dragoste de Dumnezeu, pururea fiind aprins de focul dragostei dumne- 
zeieşti” (Sinaxarul din Triod). 


Luminat de rugăciunile neîncetate 


Sfântul loan a ajuns la desăvârşirea duhovnicească împodobindu-se „cu dumne- 
zeieştile virtuţi”, care sunt „credinţa, nădejdea şi dragostea cea adevărată”. A 
respectat „dumnezeieştile legi”, nevoindu-se „cu înfrânarea ca un om fără de 
trup”, dobândind „înţelepciune, bărbăţie şi curăţie” şi câştigând „smerenia prin 
care s-a înălţat”. Toate acestea le menţionează Icosul din Triod, care precizează 
că pentru ele şi alături de rugăciunile neîncetate care l-au luminat a ajuns „la 
lăcaşurile cereşti”. 


In Sinaxar citim că Sfântul loan ducea o viaţă aspră: „Mânca tot ceea ce-l făcea 
neprihănit faţă de sfatul evanghelic, puţin de tot”, fără să se sature. „Se împăr- 
tăşea de somn atât numai cât firea minţii să nu-i vatăme privegherea.” 


Această vieţuire aspră este subliniată şi de imnurile Triodului, de unde aflăm că 
şi-a „veştejit trupul cu nemâncarea”, s-a hrănit „cu dulceaţa postului”, s-a nevoit 

prin „privegherea neîncetată” şi „ostenelile postului”, „ca o livadă prea înmi- 
resmată şi ca o grădină însuflețită a virtuţilor a înflorit cu postirea”. 


Toate acestea sunt strâns unite în viaţa sa monahală cu rugăciunea. Prin ea, el a 
ajuns la lumina duhovnicească a contemplației. Triodul ne spune că avea „ru- 
găciunea cea fără prihană” şi „rugăciunea fără materie”, iar Sinaxarul menţio- 
nează că „tot drumul vieţii sale” a fost „o rugăciune neîntreruptă şi o nease- 
mănată dragoste către Dumnezeu”. 


Viaţa lui pământească s-a încheiat la vârsta de 80 de ani când, „părăsind pă- 
mântul”, s-a sălăşluit „în pământul celor blânzi”, unde se bucură „de desfătarea 
cea dumnezeiască”. Este cinstit în Biserica Ortodoxă la 30 martie şi în Dumi- 
nica a 4-a din Postul mare. 


Imnografia Triodului îl consideră „legiuitor al vieţii călugărești şi dreptar prea 
blând sihaştrilor”, care „stingând toate patimile cu roua nevoinţelor”, s-a „aprins 
cu focul credinţei şi al dragostei”, făcându-se „sfeşnic al înfrânării” şi „lumină a 
nepătimirii”. 


Sintetizând viaţa lui ascetică plină de sfinţenie, Luminânda de la Utrenie pre- 
cizează: „Depărtatu-te-ai de desfătarea lumească, cuvioase, ca de ceva vătămă- 
tor şi, veştejindu-ţi trupul cu nemâncarea, ai înnoit tăria sufletului şi ai câştigat 
slavă cerească, vrednicule de laudă. Pentru aceasta nu înceta rugându-te pentru 
noi, loane”. 


Rugându-ne, suntem în comuniune cu Dumnezeu 


Îi cerem să se roage pentru noi deoarece el ne-a învăţat că „rugăciunea este, du- 
pă însuşirea ei, însoţirea şi unirea omului cu Dumnezeu; iar după lucrare, susţi- 
nătoarea lumii”. Adică, rugându-ne după exemplul lui, suntem în comuniune cu 
Dumnezeu şi cerem binecuvântare pentru lumea în care trăim. 


Facem acest lucru pentru că ştim de la Sfântul cuvios loan Scărarul că rugăciu- 
nea este „împăcarea cu Dumnezeu; maica lacrimilor şi fiica lor; ispăşirea păca- 
telor; pod de trecere peste ispite; peretele din mijloc în faţa necazurilor; zdro- 
birea războaielor; lucrarea îngerilor, hrana tuturor fiinţelor netrupeşti, veselia ce 


va să vie, lucrarea fără margine, izvorul virtuţilor, pricinuitoarea (harismelor), 
sporirea nevăzută, hrana sufletului, lumina minţii, securea deznădejdii, dove- 
direa nădejdii, risipirea întristării, bogăţia monahilor, vistieria sihaştrilor, micşo- 
rarea mâniei, oglinda înaintării, arătarea măsurilor, vădirea stării dinăuntru, 
descoperirea celor viitoare, semnul slavei. 


După cum citează din Scara, Tomas Spidhik, în lucrarea sa Spiritualitatea răsări- 
tului creştin, Rugăciunea, îl numeşte pe Sfântul loan Scărarul „maestru incon- 
testabil în definiţii date realităților duhovniceşti”. 


Prin viaţa sa duhovnicească şi prin opera sa Scara, cuviosul loan este un model 
pentru monahi. De aceea Triodul consideră duminica închinată cinstirii lui „zi 


de sărbătoare” în care „adunările sihaştrilor” sunt chemate să se bucure du- 
hovniceşte „de viaţa nestricăcioasă”. 


Ieromonahul Macarie Simonopetritul spune că el este şi un model „al ştiinţei 
duhovniceşti în care suntem iniţiaţi în timpul Postului mare”. 


Acum suntem invitați de exemplul oferit de râvna ascetică a Sfântului loan să 
intensificăm postirea noastră, iar prin rugăciune neîntreruptă să cerem de la 
Dumnezeu să ne izbăvească din necazuri şi să ne ferească de război, dăruindu- 


ne pace şi sănătate, lucrurile cele mai de preţ în lumea aceasta trecătoare. Şi 
alături de imnograful inspirat să spunem: „Cuvioase Ioane, părintele nostru, roa- 
gă-te lui Hristos Dumnezeu să mântuiască sufletele noastre”. 


Pr. dr. Emilian Băbăruşi - Cum înţelege omul de azi învăţăturile Sfântului 
loan Scărarul? 


„Scara” face legătura dintre pământ şi cer, între punctul în care ne aflăm şi 
destinaţia la care trebuie să ajungem. Sfântul loan Scărarul face cunoscute cele 
30 de trepte sau virtuți prin care călugărul, destinatarul inițial și prin extensie 
noi, creştinii, trebuie să le parcurgem pentru a ajunge la Dumnezeu. Vom 
descrie mai jos de ce credem noi că Scara Sfântului loan este potrivită şi lai- 
cilor, nu doar monahilor. 


Nu vom fi învinuiți, o, prieteni, la ieșirea sufletului, că nu am săvârşit mi- 
nuni, nici că n-am teologhisit, nici că n-am fost văzători cu duhul, dar vom da 
negreșşit socoteală lui Dumnezeu pentru că nu am plâns” (Scara VII, 73). 


Aceste prea frumoase cuvinte au fost scrise acum mai bine de 1.350 de ani de 
Sfântul loan Scărarul. EI vrea să ne atragă atenția că la judecata sufletului nostru 
Dumnezeu ne va cere socoteală nu pentru faptele mari pe care le-am făcut, ci 
pentru că am pierdut timpul în „lucrări măreţe” şi nu am plâns pentru greşelile 
mai mici sau mai mari sau pentru binele pe care puteam să îl facem și nu l-am 
făcut. Omul zilelor noastre plânge pentru orice ţine de trup (că nu are sănătate, 
bani, lucruri frumoase), numai pentru mântuirea sufletului nu plânge. Cel mai 
dureros este că nu conștientizează aceasta nici măcar când se află în faţa morții. 
Puţine sunt cazurile când, asemenea tâlharului de pe cruce, pe ultima sută de 
metri a vieţii, îşi dă seama de timpul pierdut şi își îndreaptă viaţa către 
Dumnezeu. 


Plecând de la aceste gânduri, îmi propun în rândurile ce urmează să răspund cât 
îmi permite spaţiul unui ziar la întrebarea: In ce măsură sfaturile Sfântului 


Ioan Scărarul mai pot fi înţelese de omul de azi (mai sunt valabile pentru 
omul de azi)? EL a scris o lucrare intitulată „Scara”, în care prezintă viaţa du- 
hovnicească a omului ca pe un urcuş pe o scară. 


Primul argument despre folosul Scării pentru orice om îl aduce cuviosul loan şi 
se bazează pe credinţa într-un singur Dumnezeu. „Dumnezeu este al tuturor; 
este viața tuturor celor ce voiesc; este mântuirea tuturor: al celor ce cred şi al 
celor ce nu cred; al celor drepți şi nedrepți; al celor cinstitori de Dumnezeu și 
necinstitori; al celor nepătimași și pătimaşi; al călugărilor şi al mirenilor; al 
înțelepților și al celor neînvăţaţi; al celor sănătoşi și al celor bolnavi; al tine- 
rilor și al vârstnicilor. Căci e ca răspândirea luminii, ca arătarea soarelui, ca 
Schimbarea ceasurilor. Și altfel nu poate fi. Că la Dumnezeu nu e căutare la 
faţă” (Rom. 2, 11) (Scara 1, 4). 


Vedem deci că, indiferent de drumul pe care l-a ales un creștin, fie al călugăriei, 
fie al căsătoriei, Dumnezeu este Același pentru toţi. Acest unic Dumnezeu adre- 
sează tuturor, laici şi călugări, acelaşi îndemn la mântuirea sufletului, la cură- 
țirea sufletului de păcate printr-o luptă interioară neîncetată: „Creştin, citim în 
Scara, este cel ce urmează lui Hristos pe cât e cu putinţă oamenilor prin cu- 
vinte şi fapte şi crede cu o cugetare dreaptă şi neprihănită în Sfânta Treime“ 
(1, 6), iar călugărul este „cel ce se ţine numai în hotarele și cuvintele lui 
Dumnezeu în toată vremea, în tot locul și lucrul. Călugărul este cel ce supune 


firea sa unei sforţări neîncetate și simţurile sale unei oaze neîntrerupte. Că- 

lugăr este cel ce şi-a făcut trupul neîntinat, gura curăţită și mintea luminată 
(Scara 1, 9). 


Dumnezeu îi cheamă pe toţi la desăvârşire 


Sunt unii credincioşi care le reproşează preoților că le cer, pentru a fi creştini cu 
adevărat, să renunțe la unele plăceri ale acestei lumi şi mai spun ei că nu pot trăi 
asemenea călugărilor pentru că sunt căsătoriți. Plecând de la cuvintele din 
Scriptură: „Fii sfinţi, pentru că Eu sunt Sfânt” (| Petru 1, 16), Sfântul loan 
explică celor care cred că îndemnul la sfinţenie nu se adresează doar călugărilor, 
ci este valabil și laicilor: „Am auzit pe unii care petrec în lume cu nepăsare, 
zicând către mine: Cum putem noi cei ce viețuim împreună cu soțiile (sau 
Soții) noastre, să petrecem viață călugărească? Acestora le-am răspuns: „ Toa- 
te lucrurile bune pe care le puteţi face, faceţi-le! Nu defăimaţi pe nimenea, nu 
furaţi de la nimeni, nu minţiţi faţă de nimeni, nu vă înălțaţi față de nimeni, 
nu urâţi pe nimeni, nu vă despărțiți de adunările de la slujbele din biserică, 
pătimiţi împreună cu cei lipsiţi, nu pricinuiţi nimănui sminteală; de ce e al 
altuia să nu vă apropiaţi; îndestulaţi-vă cu ceea ce vă pregătesc femeile voa- 
stre. De veţi face așa, nu veţi fi departe de Împărăția cerurilor” (Scara 1, 37). 


Un alt argument pe care îl putem aduce în favoarea utilității cărții Sfântului loan 
pentru creştinul de rând ar fi că viața duhovnicească nu este doar teorie, ci are şi 
un aspect practic. Creştinul adevărat nu este cel care vorbeşte frumos, elevat 
despre Dumnezeu, ci cel care în acelaşi timp se luptă să se vindece de patimile 
sufletești. Asupra acestui aspect ne avertizează Însuşi Mântuitorul: „Nu oricine 
Îmi zice: Doamne, Doamne, va intra în Împărăţia cerurilor, ci cel ce face voia 
Tatălui Meu Celui din ceruri” (Matei 7, 22). 


Găsim în „Scara” multe mărturii despre experiența proprie a autorului şi expe- 
riențele auzite de el la unii părinţi înduhovniciţi. În acest sens, el foloseşte 
sintagmele: „Precum părinții spun” (VI, 16), „Precum mi-a povestit careva 
dintre cei care au încercat aceasta...” (XV, 22), „Mi-a istorisit careva dintre cei 
care au suferit cercarea vicleniei”(XV, 63) sau povesteşte chiar experiența unor 
părinţi pe care 1-a întâlnit, precum este cazul cuviosului loan Savaitul (IV, 111). 


Tot de latura practică a creştinismului, cum spuneam, ţine lupta creștinului de a 
se lăsa de patimi. Oare nu suntem stăpâniți, mai mult sau mai puţin, de ținerea 
de minte a răului, de bârfă, de minciună, de îmbuibare, de iubirea de arginţi, de 
mândrie, de nepăsare, de linguşire? Ei bine, Sfântul loan Scărarul se ocupă în 
amănunt de toate aceste boli sufletești, le arată cauza, cum evoluează ele şi cum 
se poate vindeca omul de acestea. De aceea, laicul care citeşte Scara poate să 
citească doar despre patima care îl interesează. Mai trebuie să adăugăm că lupta 
împotriva patimilor nu o face creștinul singur, ci doar sub conducerea unui 
părinte duhovnicesc. 


Plecând de la episodul ieșirii poporului evreu din Egipt şi al luptei aceluiaşi 
popor împotriva lui Amalec, sub conducerea lui Moise, cuviosul loan spune că 
toți avem nevoie „de un Moise oarecare, ca mijlocitor către Dumnezeu şi după 
Dumnezeu, care stând pentru noi la mijloc cu făptuirea şi cu vederea (contem- 
plarea), să întindă mâinile spre Dumnezeu, ca să trecem, povăţuiți de el, marea 
păcatelor şi să punem pe fugă pe Amalic, căpetenia patimilor. S-au înşelat deci 
cei care s-au încrezut în ei înşişi şi au socotit că n-au nevoie de nici un po- 
văţuitor” (|, 13). 


Pentru că tot am amintit de nevoia unui părinte duhovnicesc, vom întreba unde 
se întâlnesc laicii cu el dacă nu în scaunul Tainei Sfintei Spovedanii? Din 
experienţa pastorală, noi, preoții, ne confruntăm de multe ori cu credincioși care 
în loc să-şi asume păcatele făcute, probabil de ruşine, dau vina pe alte persoane, 
ori cuvântul este fără echivoc: „Dezgolește-ţi, dezgoleşte-ţi rana în faţa doc- 
torului şi nu te ruşina. A mea e buba, părinte, a mea a rana. Din nepăsarea mea 
s-a pricinuit, şi nu din a altuia. Nimeni altul nu e pricinuitorul ei: nici om, nici 
duh, nici trup, nici altceva, ci neglijența mea! Fă-te la mărturisire şi cu purtarea, 
şi cu chipul, şi cu gândul ca un osândit, plecându-te spre pământ şi dacă se poate 


udând cu lacrimi picioarele doctorului şi judecătorului ca ale lui Hristos” (IV, 
56). 


Scara Sfântului loan în opera lui Gogol 


Inainte de a încheia aceste rânduri, cred că nu ar strica să dăm mărturie despre 
un laic care a citit Scara și a fost influenţat de ea. Aici putem să amintim de 
scriitorul rus Nikolai Vasilievici Gogol. 


Potrivit profesorului de filologie de la Facultatea de Filologie a Universităţii de 
Stat din Moscova, Vladimir Voropaev, Scara Sfântului loan a fost una dintre 
cărțile preferate ale lui Gogol încă din tinereţe. Se pare că acesta, spre sfârșitul 
anilor 1820, a alcătuit o colecţie scrisă de mână „Din carte: O scară care se 
înalță la cer”. Această lucrare, care cuprinde 92 de pagini, până în 1938 s-a aflat 
la Muzeul de Istorie din Harkov, iar în timpul celui de-al doilea Război mondial 
se presupune că a fost dusă în Germania unde soarta 1-a rămas necunoscută. 


Astăzi, la Departamentul de Manuscrise al Institutului de Literatură Rusă 
(Puşkinski Dom) se află un alt manuscris cu autograful lui Gogol care datează 
aproximativ din 1843 şi care cuprinde extrase din Scara. Imaginea unei scări, 
spune domnul profesor Voropaev, care leagă pământul cu cerul, mai poate fi 
găsită într-una dintre primele lucrări ale lui Gogol, şi anume în povestea 
„Noaptea de mai sau femeia înecată” (1829) şi, de asemenea, în „Târgul 
Sorocinski”, „Capitolul din romanul istoric”, „Răzbunare cumplită”. Demn de 
precizat, spune domnul profesor, este că între 2009 şi 2010, când s-au sărbătorit 
200 de ani de la nașterea lui Gogol, acestea s-au publicat în Colecţia completă a 
operelor şi scrisorilor lui în 17 volume. Reiese astfel că Gogol a citit literatură 
patristică deoarece dă citate din vechii părinți ai Bisericii - loan Gură de Aur, 
Vasile cel mare, Efrem Sirul, Atanasie cel mare, Grigore de Nyssa, loan 
Damaschin, Chiril din Alexandria și alţii - şi din cei mai noi, cum ar fi Sfântul 
Filaret, mitropolitul Moscovei. 


Se înţelege aşadar că Scara Sfântului loan Scărarul este actuală şi trebuie citită 
de laicii de azi cu creionul în mână şi cu rugăciune pentru luminarea minţii, 
deoarece este o carte profundă, şi notate păcatele sau patimile ca să con- 
ştientizeze de ce patimi suferă, să le mărturisească preotului duhovnic, să urme- 
ze tratamentul duhovnicesc dat de el şi numai aşa vor ajunge să primească harul 
Sfântului Duh şi să ajungă la ultima treaptă a scării, care este întâlnirea cu 
Dumnezeu. 


Pr. dr. Emilian Băbăruși - Evanghelia de Duminică - „Sfinţiţi-vă și nu veţi 
mai avea probleme cu copiii voştri” 

Evanghelia acestei duminici ne prezintă întâlnirea dintre Mântuitorul Hristos şi 
părintele unui copil. Acesta avea o mare durere. Fiul său era posedat de diavol. 
Uneori duhul necurat arunca copilul în apă, alteori în foc. Posedat de duhul 
necurat, copilul făcea spume la gură, scrâşnea din dinţi, astfel încât era adus în 
stare de inconştienţă. Numai când stai să te gândeşti la o astfel de situaţie, te 
sperii, dar să o mai şi trăieşti. Tatăl respectiv avea o viaţă grea. Şi ducea această 
cruce, spune tatăl către Mântuitorul, încă din pruncia copilului. Epuizând toate 
variantele omeneşti, tatăl vine la Mântuitorul cu ultima speranță. Dar negăsindu- 
L, în prima fază apelează la ucenicii Lui. Aceştia însă nu reuşesc să vindece 
copilul. 


Coborând de pe Tabor, Mântuitorul află din gura tatălui cele despre copil şi 
chiar mai mult, când a cerut să fie adus copilul, duhul cel rău şi-a făcut cuno- 
scută prezenţa prin zguduirea şi tăvălirea copilului pe jos. Atunci Mântuitorul 
ceartă necredinţa poporului şi îl întreabă pe tată dacă crede că poate să îl 
vindece. Hristos Domnul ceartă apoi duhul necurat şi acesta iese din copil. 


După vindecarea copilului, ucenicii L-au întrebat pe Mântuitorul de ce ei nu au 
putut să-l vindece, iar EI le-a răspuns că acest neam de demoni nu iese decât 


prin post şi rugăciune. 


Rugăciunea şi postul nu permit împătimirea şi demonizarea 


Prin această Evanghelie, Domnul nostru lisus Hristos ne transmite câteva din 
învăţăturile Lui. 


= Prima ar fi că EI este Fiul lui Dumnezeu. 


In definitiv, nu diavolul are ultimul cuvânt, oricât de mult şi dureros ar afecta 
viaţa omului, ci Dumnezeu. 


Sfântul Paisie Aghioritul spunea că diavolul dintr-un rău face un rău şi mai ma- 
re, pe când Dumnezeu transformă răul în bine. Aceasta se vede şi în viaţa 
acestui copil. A intrat în el din copilărie şi odată cu trecerea timpului l-a adus la 
această stare jalnică. Întâlnirea cu Domnul Hristos, în schimb, i-a adus eliberare 
de duhul rău, vindecare sufletească şi trupească, linişte în familie, bucuria de a 
trăi alături de părinţi. 


= O altă învăţătură este aceea că omul care crede are o legătură cu EI 
permanentă prin rugăciune şi post, încât nu poate fi sub stăpânirea ce- 
lui rău sau poate să-l alunge prin ajutorul lui Dumnezeu. 


O dovadă o întâlnim în viaţa Sfintei muceniţe Justina. La un moment dat de ca 
s-a îndrăgostit un tânăr, Aglaid. Acesta neputând să o convingă cu vorbe fru- 
moase ca să se căsătorească cu el, a apelat la vrăjitorul Ciprian ca prin lucrarea 
diavolească să o facă să accepte. Dar ceea ce trebuia să fie o reuşită în cele din 
urmă a fost un eşec, deoarece Justina prin rugăciune, post aspru, mers la biserică 
şi însemnarea cu Sfânta Cruce a reuşit să alunge duhul necurat al desfrânării. 
Ştiţi că în urma acestui eşec vrăjitorul Ciprian a devenit şi el creştin şi chiar 
martir, fiind pomenit cu Justina pe 2 octombrie. 


Revenind la Evanghelie, tot aici vedem rolul părinţilor în viaţa copiilor. Este o 
temă actuală, mai ales în vremurile noastre, când noi, părinţii, care vrem să ne 
creştem copiii în credinţă, suntem puşi în faţa unor probleme grele care ţin de 
creşterea lor. Drogurile, fumatul, consumul excesiv de alcool, statul mult în faţa 
calculatorului şi a telefonului, abandonul şcolar, iată doar câteva probleme. 


Indiferent pe ce cale a luat-o copilul nostru mereu trebuie să trăim cu 
speranța, cu nădejdea în ajutorul şi ocrotirea lui Dumnezeu şi a Sfinţilor Lui. 


Educaţia copiilor, o datorie a părinților 


Trebuie să conştientizăm şi mai mult această problemă, fiindcă creşterea co- 
piilor nu se rezumă doar la partea materială şi biologică, ci şi la cea spirituală. 
Copilul nu este doar trup, ci el are şi suflet. El de mic sau, cum spune Evan- 
ghelia de azi, „din copilărie” vede ce este rău şi ce este bine. lar noi, părinţii, 


suntem responsabili pentru el. La judecată, Dumnezeu ne va întreba şi despre 
implicarea noastră în educaţia copilului. De aceea, concomitent cu creşterea 
biologică să o adăugăm şi pe cea duhovnicească. Asta înseamnă că de mic este 
de preferat copilul să fie obişnuit cu viaţa bisericească. 


Aici aş aminti cuvintele unui mare misionar şi părinte duhovnicesc al nostru din 
secolul XX, părintele Nicodim Măndiţă, care zicea către fui săi duhovniceşti: 
„O carte bună, creştinească, este un înger al lui Dumnezeu, căci te învaţă să-L 
cunoşti şi să-L iubeşti, să descoperi frumuseţea vieții în EHristos, să iubeşti pe 
oameni, să te fereşti de păcat şi să te îngrijeşti de mântuirea sufletului. Dacă în 
viață agoniseşti cărţi sfinte în locul banilor, urmaşii s-ar folosi de pe urma lor; 
chiar dacă le-ar vinde, tu nu vei pierde folosul lor şi ţi se va socoti ca o milo- 
stenie sufletească, pentru că, oriunde vor ajunge cărțile sfinte, vor răspândi lu- 
mină şi vor aduce sufletele la cunoştinţa de Dumnezeu. lar dacă vor rămâne 
după tine bani sau averi, urmaşii le vor cheltui în păcate, nu numai că nu te vei 
folosi cu ceva, ci vei fi găsit vinovat că, prin zgârcenia şi lăcomia ta, ai dat 
urmaşilor prilej de păcate”. 


Rugăciunea pentru copil, nu constrângerile, reprezintă soluția 


Din păcate, observăm că din ce în ce tot mai mulți oameni suferă de singurătate, 
deşi au familie şi trăiesc în societate. Dar dacă noi, părinţii, împreună cu naşii de 
la botez le vom aminti copiilor noştri că au primit de la Taina Sfântului Botez 
un înger păzitor şi au fost puşi sub ocrotirea unui sfânt care ne ajută, că Biserica 
nu este doar un lăcaş de zid, ci o comuniune de oameni care-L caută pe 
Dumnezeu, aceștia nu se vor simţi niciodată singuri. 


Peste toate acestea, ne învaţă Sfântul Porfirie Kavsokalivitul, pentru binele 
sufletesc şi trupesc al copiilor, să adăugăm noi, părinţii, sfințirea vieţii noastre şi 
rugăciunea pentru ei: „Pentru ca să scape copiii de feluritele probleme lăun- 
trice, nu sunt de ajuns sfaturile, constrângerile, logica şi amenințările. Mai 
degrabă acestea înrăutăţesc lucrurile. Îndreptarea vine prin sfinţirea părinţilor. 
Deveniţi sfinţi şi nu veți mai avea probleme cu copiii voştri... Rugaţi-vă în 
tăcere, cu mâinile ridicate către Hristos şi îmbrăţişaţi-i în taină pe copiii voştri. 
Şi când fac neorânduieli, să luaţi ceva măsuri pedagogice, dar să nu-i forţaţi. În 
principal, să vă rugaţi”. 


Rugăciunea pentru copii nu este pierdere de timp, ci prin ea îi aşezăm pe copiii 
noştri în atenţia lui Dumnezeu şi a sfinților. Ea într-o bună zi îşi va arăta efectul, 
aşa cum vedem din minunile Sfântului loan Rusul. Găsim acolo o mărturie a 
unei mame care şi-a crescut singură copilul. Ea muncea mult pentru a-şi în- 
treţine băiatul la liceu. Dar acesta a luat-o pe căi greşite. În loc să înveţe, pierdea 
timpul, nu mergea la cursuri şi cheltuia banii mamei. Când rămânea fără ei, ve- 


nea acasă şi o bătea, îi lua micile economii şi pleca iar. Această dramă a ţinut 
opt ani. Între timp, femeia a aflat de Sfântul loan Rusul, s-a dus în Evvia la 
moaştele lui să se închine. Doar atât se ruga: ca să mai audă din gura copilului 
cuvântul „mamă”. Când a revenit acasă ea a găsit uşa descuiată şi pe copilul ei 
spunându-i: „Mamă, m-am întors, mă mai primeşti?”. Vedeţi ce putere are ru- 
găciunea părinţilor pentru copii? 


Să înmulţim râvna pentru creşterea copiilor noştri în credinţă, ca să ne bucurăm 
de ei aici, pe pământ, dar şi sus, în cer. 


Pr. prof. dr. Gheorghe Petraru - Evanghelia de Duminică - Credinţa 
recuperează sensul existenţei când prezentul pare fără ieşire 

Evanghelia duminicii în care se face pomenire și de Sfântul loan Scărarul, după 


Duminica Sfintei Cruci, este o invitație şi o chemare pentru creştini ca prin pu- 
terea şi jertfa Crucii să înaintăm prin virtuți spre înălțimi duhovniceşti, spre Hri- 
stos, fiinţa virtuţilor. În comuniune cu Hristos, prin credință, încredere în El şi 
iubire din iubirea Sa dumnezeiască de care este împărtăşit în această relație tai- 
nică, familiară, puternică, creștinul devine virtuos. Împodobirea ființei proprii 
cu virtuțile creștineşti în acest timp „după virtute”, aşa cum a fost calificat de 
cultura actuală, care nu mai ia în calcul virtutea şi păcatul, este o reală provo- 
care pentru creștinii care urmează lui Hristos, împlinesc poruncile Sale mântui- 
toare, se luptă cu păcatul şi trăiesc cu încredere şi speranță bucuria în timp a 
Împărăției viitoare, pregustată încă în viaţa de aici. 


Hristos nu acţionează emoţional, ci are în vedere cauza demonizării 


Textul evanghelic relatează o minune săvârşită de Mântuitorul lisus Hristos care 
vindecă pe fiul demonizat al unui om disperat, pe care ucenicii nu au putut să-l 
vindece, aducându-l la Învățătorul lor. Prima reacţie a lui Hristos faţă de această 
situație nu este una sentimentală faţă de suferinţa tânărului chinuit de duhurile 
rele, trântit la pământ chiar în faţa Sa, zvârcolindu-se şi spumegând, ci una rea- 
listă care merge la originea, cauza demonizării. Reacţia imediată a lui Hristos 
care a venit să elibereze pe oameni de sub tirania diavolului în care au căzut prin 
neascultare primii oameni este una direct la adresa diavolului, cu un avertisment 


ferm la răutatea lui cauzatoare de suferinţă şi moarte, profeţind totodată că va fi 
biruit şi se va limita acțiunea lui răufăcătoare pentru oameni. Ca Dumnezeu 
adevărat şi Om adevărat, Hristos manifestă repulsie profundă faţă de demoni și 
declară deschis incompatibilitatea unei coexistenţe cu ei, pentru că binele nu 
poate sta laolaltă cu răul şi întunericul cu lumina în plan ontologic, în mod prin- 
cipial. Dar în realitatea căzută, efectele răului vor persista, iar grâul va sta ală- 
turi cu neghina până la sfârşit din respectul divin pentru libertatea omului care 
nu poate fi eliminată prin acțiuni mecanice, magice. Răbdarea suferinţei este o 
cale pedagogică de îndreptare şi apropiere de Dumnezeu: „O, neam necre- 
dincios, până când voi fi cu voi, până când vă voi răbda?” Vedem că Însuși 
Dumnezeu suferă din iubire pentru oameni răutatea demonilor, misterul 
existenţei acestora şi acțiunii lor perverse în virtutea libertăţii personale rămâ- 
nând o taină pe care orice teodicee nu o va descifra suficient până la Judecata 
universală. Cert este că Hristos exprimă ascultarea Sa față de Tatăl. El nu 
etalează atotputernicia divină, atotbiruitoare a răului, ci Se coboară la nivel 
uman, la dialogul cu dimensiunea participativă, empatică a acestuia pentru a 
prelua din suferinţa tatălui iubitor pentru fiul său aşa cum Dumnezeu, Tatăl 
ceresc, este iubitor şi deschis dialogului, convorbirii cu omul, aşa cum relatează 
acest episod biblic. Fiecare om este creat după chipul divin şi mântuit obiectiv 
prin Hristos pe Cruce care a preluat astfel asupra Sa suferinţa umanității. 


Temeiul minunii, credinţa în Dumnezeu 


Imaginea pe care o descrie şi o sugerează evenimentul minunii este una înfrico- 
şătoare pentru orice cititor sau ascultător al Evangheliei, confirmată de cazuri de 
demonizări la care unii semeni pot fi martori oculari chiar şi astăzi. Smerindu- 
se, adoptând starea de chenoză din timpul misiunii Sale publice, Hristos, deși cu 
atotştiinţa divină cunoştea adevărul despre acest copil bolnav, vrea să audă și 
varianta pe care o relatează tatăl acestuia ca un fel de spovedanie ce ușurează 
sufletul eliberat de povara suferinţei interioare; din pruncie copilul a suferit, a 
fost aruncat în apă şi în foc. 


Între Hristos şi tatăl copilului se conturează dialogul, convorbirea, Dumnezeu 
coborând la nivelul omului cu înţelegerea şi puterea acestuia de a acționa în 
astfel de situații, provocându-l pe acesta la un nivel superior de viziune, cea 
teologică, a deschiderii spre Dumnezeu în actul de credinţă pe care Hristos, de 
altfel, îl pune la baza oricărei vindecări a omului. La solicitarea smerită ce 
pornește sincer din adâncul sufletului suferind al tatălui, „De poţi ceva ajută-ne, 
fie-Ţi milă de noi”, lisus îi solicită mai întâi dimensiunea credinţei, a acceptului 
de către tată a relaţiei cu Cel din fața sa despre care cu siguranţă auzise că ar fi 
Mesia așteptat de Israel și îi spune smerit: „De poţi crede, toate sunt cu putință 
celui ce crede”. 


La aceste cuvinte, încrezător şi plin de speranţa recuperării şi sănătăţii fiului 

> i-) i] I-) > 
posedat, tatăl răspunde cu lacrimi, din toată fiinţa sa: „Cred, Doamne! Ajută ne- 
credinţei mele” (Marcu 9, 24). 


Astfel, aşa cum Dumnezeu există în mod evident, dincolo de orice speculație și 
raționament al logicii umane şi este prezent fiecărui om care există pe acest pă- 
mânt, după cum demonstrează Scriptura, ce mărturiseşte despre Dumnezeu care 
Se revelează omului, la rândul ei credinţa, deschiderea cu încredere, sinceritate, 
bucurie spre Dumnezeu, reprezintă un gest de abandonare, dăruire şi încre- 
dinţare totală cu toată fiinţa lui Dumnezeu. La fel cum un copil se dăruieşte bra- 
țelor părintești care-l aşteaptă să-l primească, credinţa este expresia unei relații 
ontologice, fireşti, naturale cu Dumnezeu care există absolut, obiectiv, fund 
expresia subiectivă a modului în care receptăm, ca oameni, pe Dumnezeu, Îl 
primim în viaţa noastră, suntem împreună cu El într-o intimitate și familiaritate 
crescânde, pe măsura maturizării duhovniceşti a fiecărui om. Prin credinţă se 
desființează bariera incertitudinii, a neîncrederii, a non-comunicării cu Dumne- 
zeu care ni se dăruieşte ca un adevărat Tată, extrapolând la dimensiunea relaţiei 
Dumnezeu-om raportul firesc al relaţiei tată-fiu din viaţa oamenilor, unul na- 
tural, normal, de încadrare şi siguranţă existențială în orizontul casei tatălui, a 
părinților cu regulile inerente ce dau profil, umanizează şi desăvârşesc pe om. 


Credinţa e dar divin, dar şi vocaţie umană care se cultivă 


Acest cuvânt, „cred”, rostit categoric, din toată fiinţa de tatăl din Evanghelie 
este răspunsul firesc în orizontul religios creştin în care pe Dumnezeu ÎL cu- 
noaștem pentru că EI ni S-a făcut cunoscut nouă în lisus Hristos, un privilegiu 
cognitiv şi de experienţă teologică şi spirituală după mărturia biblică şi a norului 
de mărturisitori creștini dintotdeauna şi până astăzi, evidenţiat de sinaxare şi 
situațiile minunate din viaţa atâtor semeni ai noștri. 


Credinţa reprezintă atitudinea firească şi necesară a creștinului în fața tainei 
existenței care nu e înţeleasă deplin decât în Dumnezeu şi cu Dumnezeu, în 
comuniunea de credință cu El. Cuvântul „cred” este răspunsul uman la che- 
marea şi iubirea divine care nu constituie doar alegeri între altele pentru a înțe- 
lege semnificaţia vieţii, a existenței noastre în lume, ci unica opţiune şi cale, 
viață, adevăr integral cu Dumnezeu, Tatăl nostru, al tuturor, căruia ne rugăm cu 
rugăciunea pe care ne-a lăsat-o Însuşi Fiul Său, lisus Hristos, „Începătorul şi 
plinitorul credinţei” (Evrei 12, 2). Credinţa este un dar divin şi o vocație umană 
universală pentru viaţa şi existenţa omului în lume. „Cred” este un laitmotiv al 
mărturiei creştine, trecut din istoria biblică şi kerygma apostolică în doctrină şi 
cult, cu expresia cea mai elocventă în mărturisirea Crezului niceo-con- 
stantinopolitan ca adevăr şi ca viaţă harică și sacramentală pentru că e dogmă și 
rugăciune totodată, rostit personal, dar public la Sfintele Taine, la Liturghie în 


cultul creştin, cu sensibilitate şi bucurie spirituală ce confirmă credința ca viață 
în sens ontologic, relațional, sacramental cu Dumnezeu în energia Sa luminoasă, 
veşnică şi îndumnezeitoare. 


Hristos vindecă pe copil, scoate diavolul din el şi poruncește acestuia să nu mai 
intre în el, ceea ce arată puterea lui Dumnezeu şi purtarea Lui de grijă acolo 
unde este invocat, unde este prezența Sa. Ceea ce apostolii nu au reuşit, anume 
să vindece copilul, şi nedumerirea, faptul că nu aveau explicaţie pentru eşecul 
lor, poate fi înțeles în contextul antepascal. Ei nu primiseră deplin harul Duhului 
ce se va plini la evenimentul mântuitor esențial de la Cincizecime. 


„Postul, dezlegarea de păcate” 


Absența vindecării e şi rezultatul lipsei credinţei care înseamnă o existență în 
zona de întuneric şi păcat. Mântuitorul Hristos, în discuţia ulterioară cu 
apostolii, evidenţiază necesitatea prezenţei lucrătoare a două exerciţii ascetice 
pentru eliberarea de diavol; postul şi rugăciunea, „cei doi stâlpi ai credinţei”. 


Postul înseamnă un refuz al strictei determinări exterioare, la modă astăzi, când 
totul este permis, iar consumismul epuizează resursele planetei, iar satisfacţiile 
materiale și plăcerile trupeşti nu mai au limite pentru că nu mai există lege şi 
conștiință morală la mulți dintre semenii noştri. Postul este o renunțare voită și 


asumată liber la anumite mâncăruri şi băuturi, la evenimente mondene decente 
şi normale din viaţa omului şi o interiorizare spre creştere spirituală prin ra- 
portare majoră la Dumnezeu ce suplineşte cele materiale pentru a le înlocui cu 
cele esențiale şi cereşti. Se renunță la trup și se amplifică viaţa spiritului, care 
defineşeşte real pe om pentru că, spune Evanghelia, „ce va da omul în schimb 
pentru sufletul său” (Matei 16, 26). Or, într-o lume materialistă, consumistă, 
dezechilibrată şi manipulată în care spiritul este aproape înăbușit de păcate, 
egoism, necredință, uitare și chiar ură faţă de Dumnezeu şi Biserica lui Hristos, 
care se traduce în fapt prin ura faţă de om şi semeni, față de comunitate, 
recuperarea ordinii spirituale este esenţială omului actual, iar aceasta se face 
prin renunțare la simulacru, fals, minciună şi convertire reală la cultura Duhului, 
la viaţa de comuniune plină de lumină, bucurie și încredere a Bisericii în care 
am intrat prin Sfântul Botez. 


Pentru că în această duminică este pomenit Sfântul loan Scărarul, iată ce scria el 
despre post: „Postul este silirea firii, lepădarea de tot ce îndulceşte gustul, stin- 
gere a aprinderii trupești, nimicire a gândurilor viclene, slobozire de visurile 
cele spurcate, curăție a rugăciunii, luminător al sufletului, pază a minţii, pierzare 
a nesimțirii din inimă, ușă a străpungerii inimii, suspinare smerită, zdrobire pli- 
nă de bucurie, încetare a multei vorbiri, pricină de liniştire, străjer al ascultării, 


ușurare a somnului, sănătate a trupului, pricinuitor al nepătimirii, dezlegare de 
păcate, uşă a Raiului şi desfătare cerească” (Scara 14, 33). 


Ca o secure ce taie deznădejdea este rugăciunea 


lar despre rugăciune, „împărăteasă a virtuţilor”, acelaşi Sfânt loan scrie urmă- 
toarele: „Rugăciunea, după felul ei, este petrecerea şi unirea omului cu Dumne- 
zeu, iar după lucrare, este întărire a lumii, împăcare cu Dumnezeu, maica şi tot- 
odată fiica lacrimilor, ispășire a păcatelor, pod pentru trecerea ispitelor, zid care 
ne apără de necazuri, sfărâmare a războaielor, lucrare a îngerilor, hrană a tuturor 
celor fără de trupuri, veselie viitoare, lucrare fără de sfârşit, izvor al virtuţilor, 
pricinuitoare a darurilor, sporire nevăzută, hrană a sufletului, luminare a minţii, 
secure care taie deznădejdea, arătare a nădejdii, nimicire a întristării, bogăţie a 
monahilor, comoară a celor ce se liniştesc, îmblânzire a mâniei, oglindă a creş- 
terii duhovniceşti, cunoaștere a sporirii, descoperire a aşezării sufleteşti, pre- 
vestitoare a răsplătirii viitoare, semn al slavei. Pentru cel ce se roagă cu adevărat 
rugăciunea este curte judecătorească, judecătorie şi scaun de judecată al 
Domnului mai înainte de judecata cea înfricoşată” pentru că el „are ca învăţător 
al său pe Dumnezeu cel ce învață pe om cunoştinţa, dă rugăciune celui ce se 
roagă şi binecuvântează anii celor drepţi” (Scara, 28; 1, 64). 


Aparenta densitate de cuvinte este doar un crâmpei din bogăţia spirituală a 
sfinților, a creștinilor și Bisericii care au trăit şi trăiesc în lume în acest orizont 
de bucurie a comuniunii şi speranţă de înțelegere a rosturilor firii care sunt 
lumină din lumina lui Hristos. În perioade istorice dificile, confuze și de crize 
multiple, mai ales criza spiritului, a asculta de sfinții lui Dumnezeu este impe- 
rativ şi salvator la nivel personal şi comunitar pentru că dincolo de planurile şi 
strategiile lumii există planul lui Dumnezeu și voința Sa de mântuire a lumii şi 
de readucere permanent a ei în iubirea Sa. E nevoie să recuperăm sensurile 
spirituale eliminate de veacul închis într-un prezent sumbru, fără trecut şi viitor. 


Noi, creștinii, suntem chemaţi la mărturie vizibilă, vie și puternică a credinţei în 
Hristos care ne aduce lumina şi bucuria cunoașterii şi iubirii ce unesc, umani- 
zează, transfigurează şi îndumnezeiesc pe cei care le pun în practică, urmând 
modelele înaintaşilor noştri. 


Pr. Georgian Păunoiu - Evanghelia de Duminică Prin credinţă, postul şi 
rugăciunea aduc vindecarea noastră 


Duminica a 4-a din Postul mare (a Sfântului cuvios loan Scărarul) Marcu 9, 17- 
2 


Cu fiecare zi a Postului mare, într-un ritm pe care doar rugăciunea Bisericii îl 
poate împărtăşi, adâncim taina vieţii în Hristos, neuitând să alergăm spre ţintă, 
spre „posibilitatea însăşi a sărbătorii”, praznicul Învierii lui Hristos. Pentru că 
sfinţii sunt rodul unei vieți răstignite, Biserica a rânduit ca în Duminica a patra a 
Postului mare să fie pomenit Sfântul loan Scărarul. La începutul secolului al 
XIX-lea, traducând Scara, mitropolitul Veniamim Costachi îndemna: „Citiţi-o 
des şi cu luare aminte; ea este ca toiagul lui Moise, care desparte marea vieţii şi 
a patimilor”. 


Într-una din catehezele sale rostite în perioada Postului mare, Sfântul Simeon 

învăța: „Postul, acest medic al sufletelor noastre, obișnuiește să 
domolească unuia fierbinţelile şi mişcările trupului, altuia să-i îmblânzească 
irascibilitatea, altuia îi alungă somnul, altuia îi trezește râvna, altuia îi curăță 
mintea și o face din nou liberă de gândurile rele, altuia îi domolește limba 
nedomolită şi o reține ca şi cu un frâu prin frica lui Dumnezeu, nemailăsând- 
0 să rostească cuvinte nefolositoare și putrede; altuia nu-i lasă ochii să se mai 
poarte cu curiozitate încolo și încoace, și îl învaţă să se privească pe sine în- 
Suși şi să-și aducă aminte numai de păcatele și lipsurile sale. Postul ne face să 
vedem cu mintea văzduhul duhovnicesc, în care nu răsare, ci pururea Stră- 
luceşte Soarele cel neapus, Hristos Dumnezeul nostru”. 


Oglindirea în cuvintele Scripturii, prin lumina Tradiţiei Bisericii, ne cheamă să 
coborâm ușor-ușor în viața noastră, ca într-o regăsire surprinzătoare în care, prin 
harul lui Dumnezeu şi prin osteneala postirii, începem să privim altfel viaţa. 


Într-o omilie rostită chiar în Duminica a patra din Postul mare, Sfântul Grigorie 
Palama aminteşte contextul vindecării fiului lunatic, punând în lumină expe- 
riența rugăciunii unite cu postul. „Căci zice Evanghelia că, luând pe ucenicii 
cei aleşi, S-a suit în munte ca să Se roage și a strălucit ca soarele şi, iată, s-au 
arătat, grăind cu El, Moise şi Ilie, cei care s-au nevoit aproape mai mult decât 
toți oamenii cu rugăciunea și cu postul, arătând prin prezenţa lor în timpul 
rugăciunii armonia şi deplina potrivire dintre rugăciune şi post, astfel încât 
postul vorbeşte cu rugăciunea, care se află la rândul ei în convorbire cu Dom- 
nul”. 


Atunci când Hristos, străbătând satele din Galileea și mirându-Se de necredinţa 
oamenilor, îi trimite pe ucenici să propovăduiască pocăința şi le dă „putere 
asupra duhurilor necurate”, ucenicii se întorc câştigându-şi reputaţia de exor- 
cişti. lată că aici, la poalele Taborului, ei nu au reuşit să fie suficient de pu- 
ternici. Să fi îngăduit Dumnezeu acest eşec pentru ca ei să priceapă, pe de o par- 
te, că nu scot demonii cu puterea lor, ci în numele şi cu puterea lui Hristos, iar 
pe de altă parte că rugăciunea şi postul sunt esenţiale în lupta duhovnicească? 
Împreună cu ucenicii, şi noi avem încă un prilej să înţelegem că a avea credință 


înseamnă a fi conştient de puterea dumnezeiască a lui Hristos, de purtarea Lui 
de grijă față de oameni şi de lume, clipă de clipă. 


Dumnezeu Se apropie de sufletul omului 


Dacă Vechiul Testament lăsase convingerea că suferinţa copiilor este cauzată de 
păcatele părinților, ca o pedeapsă dumnezeiască, Mântuitorul Hristos arată că 
boala este un semn de alienare a omului. Chiar și în cea mai adâncă suferinţă, 
ultimul cuvânt nu îl are răul, căci acolo unde este dragostea lui Dumnezeu, 
moartea nu are loc. De aceea, Dumnezeu nu scrutează sufletele de departe, ci Se 
apropie, Se face Emanuel, pentru că nu vrea să îl lase singur pe cel care suferă. 
Coborând din „muntele înalt” al Schimbări la față, Hristos este întâmpinat de 
un om care I-l înfăţişează pe fiul său lunatic, având un duh mut şi necurat, 
pătimind cumplit. Nu uită să amintească faptul că a zis ucenicilor să-l vindece, 
dar ei nu au putut. Detaliul este grăitor: le-a spus, dar nu le-a adresat rugăminte, 
în chip smerit şi încrezător. De altfel, nici pe Domnul nu Îl roagă. Cunoscând 
suferinţa tatălui pentru copilul său, Mântuitorul nu îl dojeneşte, ci mustră pe toți 
cei prezenţi pentru necredinţă. Învăţăm din grija cu care Domnul vorbeşte, fără 
să umilească, fără să judece, având numai dorinţa de a ajuta să se ridice, de a 
trezi conştiinţa fără a o răni, de a renaşte credința din suflete împietrite. 


Zicând „dacă poţi ceva, ajută-ne, fiindu-i milă de noi”, tatăl nu este deloc con- 
vins că Iisus ar putea să-i vindece fiul. Totuși, Îi cere ajutorul, nu numai pentru 
copil, ci pentru ei toţi, gândind la întreaga familie. Domnul nu Se supără, ci îl 
călăuzeşte cu blândeţe: „De poţi crede, toate sunt cu putinţă celui ce crede”. De- 
ci, nu doar un lucru, ci toate! Înţelegând că vindecarea ţine şi de credinţa lui, 
tatăl strigă cu lacrimi: „Cred, Doamne! Ajută necredinţei mele”. Prin mărtu- 
risirea lui, tatăl crede că Hristos poate să-i tămăduiască fiul, dar poate să vin- 
dece totodată şi necredinţa sa, dacă şi el vrea. 


Hristos ne eliberează de tot ceea ce alienează şi robeşte 


Cât de minunată este lucrarea Domnului! Ea cuprinde totul și nu lasă nimic 
străin de lumină, de har şi de sens: tămăduieşte pe copil și alungă pe demon, 
îl vindecă pe tată de îndoială și incertitudine, iar pe ucenici de puținătatea 
credinţei şi „nepricepere duhovnicească”. 


Auzind cuvintele Evangheliei, în care lisus învaţă „ca unul care are putere”, pu- 
terea adevărului, omul de astăzi poate să vadă, chiar şi cu uimire, doar o vinde- 
care şi o eliberare de forțele răului, acum două mii de ani. Dacă însă ar fi sincer, 
el ar recunoaște că își pierde tot mai mult libertatea, robit de dorinţe și griji, de 
proiecții exterioare şi preocupări inutile, un întreg univers de la care aşteaptă un 
sens. Întotdeauna vrem ceva de la Dumnezeu, dar nu pe EI Însuşi. Cu iubire 
milostivă, Hristos ne eliberează de tot ceea ce alienează şi robeşte, ne ia de 
mână, ne ridică, într-un gest care arată învierea şi renașterea la un nou mod de 
viaţă. Pentru că omul este un drum care urcă mereu, perioada postului ne învaţă 
să murim față de egoismul nostru și de comoditate, să renunțăm la orice de- 
pendenţă. Hristos ne învaţă că nu în noi stă puterea, nu osteneala în sine este 
cheia, ci apropierea de Dumnezeu, intrarea într-o logică a iubirii Lui. Asumând 
jertfa conştientă a postirii, timpul rugăciunii este un timp câştigat, iar postul 
devine o stare de libertate. Să nu ne pierdem în mulțimea care, poate cu o oare- 
care sensibilitate, privea pătimirea Mântuitorului, ci, printr-o „nevoinţă a iub- 
irii”, să luăm parte la taina răstignirii Sale, căci EI vindecă firea omului prin 
Cruce şi o înnoieşte prin Înviere. 


Viaţa lumii nu a fost niciodată ideală, însă avem conștiința că „acolo unde este 
Biserica, acolo este Duhul Sfânt și toată plinătatea harului” (Sfântul Irineu de 
Lyon). 


În Biserică suntem asemenea unei familii care, trecând prin încercări, rămâne 
unită, şi totul este mai ușor. Trăim vremuri în care ajungem să ne tulburăm, 
îngrijorându-ne pentru semeni şi familiile noastre. Suntem precum ucenicii care 
își pierdeau nădejdea în mijlocul furtunii, deşi Hristos era cu ei în corabie. 


Fericitul Augustin ne încredințează că acea corabie în care doarme Hristos este 
„inima în care doarme credința. Apostolul Pavel spune astfel: Hristos să Se sălă- 
şluiască prin credință în inimile voastre (Efeseni 3, 17). Atunci când este 
prezentă credinţa, este prezent Hristos; atunci când credinţa stă de veghe, stă de 
veghe Hristos; când credinţa este uitată, Hristos doarme. Trezeşte-te, omule, 
pune-te în mișcare, strigă: Doamne, pierim! 


Iubiţi, aşadar, legea lui Dumnezeu și nu vă tulburaţi! Vă rugăm, vă implorăm, 
vă îndemnăm: fiți blânzi, suferiți împreună cu cei suferinzi, ajutaţi-i pe cei bol- 
navi! Creştinii să facă ce le poruncește Hristos!”. 


Pr. Gabriel Joița - Evanghelia de Duminică - Când cerem cu credinţă, 
primim ajutorul lui Dumnezeu 


Duminica a 4-a din Postul mare (a Sfântului cuvios loan Scărarul) Marcu 9, 17- 

Evanghelia celei de-a patra duminici a Postului mare ne istoriseşte despre vin- 
decarea unui tânăr ce era stăpânit de un duh rău. Este cert că de această dată 
copilul ce a fost vindecat nu suferea de o boală fizică obişnuită, ci fusese vic- 
tima unei lucrări demonice a celui care vrea să piardă atât sufletele, cât şi tru- 
purile oamenilor. 


În mod obişnuit, o mare mulțime de oameni Îl urmau și ascultau pe Mântuitorul 
Hristos, însă dintre toţi cei prezenţi acolo vocea unui tată ce-l avea pe fiul său 
stăpânit de diavol capătă rezonanţă. EI era trist, deprimat şi venea înaintea lui 
lisus cu nădejdea că va fi vindecat fiul său, aşa cum primiseră vindecare mulți 
alți bolnavi. 


La prima vedere, s-ar putea crede că o persoană stăpânită doar nu poate vorbi, 
însă aflăm de la evangheliştii sinoptici că tânărul avea şi tendinţe de suicid şi a 
fost aruncat în apă sau în foc spre a fi ucis, căci demonul urmărea probabil ca 
trecerea în viața veşnică să-l prindă pe acest copil în starea aceea de nesuportat, 
spre a fi pierdută orice şansă de mântuire. Vedem deci că cel care ştie că darul 
vieţii vine de la Dumnezeu luptă fără sorți de izbândă, voind ca oamenii să-și 
piardă atât viaţa aceasta, cât şi pe cea veşnică. Deși nu avea manifestări grave 
permanent, în momentele și locurile când influenţa demonică ajungea la aspecte 
culminante, tânărul afectat pierdea controlul propriei voințe. Era aruncat la 
pământ, scrâşnea din dinţi, făcea spume la gură şi nu se mai putea mișca. 


Un amănunt interesant pe care îl aflăm de la tatăl acestui tânăr după ce descrie 
starea fiului său este că iniţial nu a îndrăznit să se adreseze direct Mântuitorului, 
ci a apelat la ucenici, care nu au reușit să-l vindece pe tânărul său fiu. De altfel, 
aceştia L-au întrebat ulterior pe Învățător de ce nu au putut să-l izgonească, iar 
EI le-a răspuns cu claritate: „Acest neam de demoni cu nimic nu poate ieşi decât 
numai cu rugăciune şi cu post” (Marcu 9, 29). Din aceste cuvinte ale Mântui- 
torului observăm că atât rugăciunea, cât şi postul sunt vitale în protecția împo- 
triva lucrării diavolului care este lăsat să încerce pe om, dar nu să-l piardă, atât 
timp cât omul ascultă şi practică îndrumările dumnezeieşti. 


Hristos consideră necesar ca în acel moment să evidenţieze necredința oame- 
nilor într-un strigăt spre conştientizare prin care se întreabă: „Până când voi fi 
cu voi, până când vă voi răbda pe voi?” (Marcu 9, 19). EI, Cel ce cunoaşte toate 
cele ascunse din sufletul fiecărui om, ştia de bună seamă cât de multă credință 
aveau cei prezenţi acolo. Prin aceste cuvinte arăta că ar fi dorit să simtă mai 
multă credinţă în sufletele conaționalilor Săi, mai ales după ce aceștia au auzit 
cuvintele pline de înţelepciune dumnezeiască şi au fost martorii multor minuni 
cum nimeni nu mai făcuse vreodată. 


lisus niciodată nu rămâne insensibil la suferința oamenilor şi cere să fie adus 
copilul, inițiind un dialog cu tatăl acestuia, din care aflăm că suferința aceasta 
era una veche, din pruncie. De bună seamă că mare era durerea tatălui, pe de o 
parte fiindcă ştia că de mulți ani fiul lui era stăpânit de cel rău, ceea ce necesita 
grijă sporită, permanentă, spre a fi contracarate îndemnurile către suicid din 
partea diavolului, şi pe de altă parte, fiindcă manifestările au repărut imediat ce 
a fost apropiat copilul de Hristos, cu o violenţă sporită. 


Momentul acesta al aducerii înaintea lui Dumnezeu devine unul de cotitură, 
când chiar şi duhul mut se cutremură de prezenţa lui Dumnezeu, cunoscând că 
acțiunea sa îndreptată împotriva copilului nu va mai dura decât foarte scurt 
timp, ceea ce nu l-a determinat însă la a renunţa în mod paşnic, fără a-şi arăta 
pentru o ultimă oară scopul său distructiv prin orice mijloace. lisus a lăsat astfel 
să se vădească ce urmărea duhul necurat înaintea mulțimii prezente, ca să ştie 
toți şi să se ferească pe viitor de lucrarea lui perfidă. 


Dragostea de părinte este fără margini și ea reiese din cuvintele tatălui copilului 

către Mântuitorul: „De poţi face ceva, ajută-ne, fie-Ți milă de noi!” Aşa cum a 
afirmat şi cu alte ocazii, lisus reiterează că toate sunt cu putinţă pentru cei ce pot 
să creadă (Marcu 9, 23). În acel moment, are loc în omul nostru „cu ochii plini 
de umbra tăinuitelor dureri” o schimbare interioară ce a fost surprinsă magistral 
de poetul Mihai Eminescu prin versul „dară ochiu-nchis afară, înlăuntru se deş- 
teaptă”. EI conduce discret pe omul care venise înaintea Lui spre o mărturisire 


publică a credinţei ce avea să capete valenţe geniale asupra cărora vom insista în 
cele ce urmează. 


„Cred, Doamne, ajută necredinţei mele!” - strigă sufletul îndurerat, mărturisin- 
du-şi credinţa interioară, semnalând semenilor că omul poate primi puterea vin- 
decătoare a lui Dumnezeu arătând cu smerenie puţina credință, dar concomitent 
şi necredinţa care se poate transforma cu ajutor divin. 


Este poate cea mai frumoasă rugăciune din Postul mare, pe care o putem repeta 
în orice clipă, în orice situație, dar mai ales în momentele grele sau când avem 
îndoieli. 


Cea de-a doua parte a exclamaţiei arată smerenia de care era capabil acel om, 
căci el spune că nu se socotește îndeajuns de credincios spre a-i fi împlinită ce- 
rerea, dar cu ajutor divin, socoteşte că omului care își recunoaşte nimicnicia, 
Dumnezeu îi poate împlini toate. Lacrimile ce exprimă descătuşarea după ani şi 
ani de chinuri, care deveniseră proprii şi părintelui ce le trăia împreună cu co- 
pilul şi poate chiar mai intens, din prisma celui ce conştientiza gravitatea situa- 
ției la un nivel profund, arată că apropierea de Dumnezeu eliberează interiorul 
uman de orice apăsare. 


Observăm în Sfânta Evanghelie şi un alt detaliu, anume că întotdeauna duhurile 


necurate Îl identificau pe Hristos, ştiau clar cine este EI, se tem, se cutremură şi 
se miră de ceea ce văd, dar nu admiră faptul că Însuşi Creatorul cerului şi al pă- 
mântului a venit la făptura Sa cea căzută, spre a o elibera. Imaginea aceasta a 
cuprinderii și a desprinderii de duh ilustrează ce înseamnă viaţa înainte de Hri- 
stos, întâlnirea cu EI şi viaţa în EI. 


Dialogul dintre tatăl copilului şi lisus a stârnit o curiozitate sporită a mulțimilor 
care au început a da năvală, ceea ce L-a determinat pe Mântuitorul Hristos să-l 
certe numaidecât pe duhul necurat. În înțelepciunea Sa dumnezeiască, Iisus nu 
numai că a vindecat copilul, ci poruncind duhului să iasă din acesta, i-a trasat şi 
o altă sarcină, aceea de a nu se mai întoarce niciodată să-l afecteze. Aceasta 
arată că grija pentru creaţie este una permanentă şi nu se restrânge la niște acte 
de moment. 


Strigătul către Mântuitorul este dovada faptului că singuri nu ne putem ridica. 
Doar cu ajutorul harului dumnezeiesc ființa omenească poate ieşi din dispersie, 
din fluctuaţie. Imaginea tatălui înfricoşat de ideea că fiul său nu s-ar mai putea 
face bine niciodată este întâlnită în contemporaneitate. Nu doar din constatările 
Bisericii şi observațiile preoţilor duhovnici, ci şi din constatările psihologilor și 
ale sociologilor se remarcă o creștere în forme subtile sau agresive a activităţii 
demonice, a asaltului acestor forțe în rândul tinerilor. De la imaginile ce apar pe 


dispozitivele electronice la îndemnurile unora de proliferare a păcatului ce este 
prezentat ca firesc sau chiar bun şi necesar, de la criza identitară caracteristică 
vârstei la diferenţele de opinie între generaţii, de la lipsa comuniunii, a 
socializării şi comunicării reale la tentativele de suicid, izolare, copiii şi tinerii 
vremurilor noastre se confruntă cu situaţii diverse, extreme, adesea dureroase, 
iar părinții caută soluţii şi trebuie să ştie că din orice situaţie, oricât de gravă s-ar 
dovedi a fi, se poate ieși cu ajutorul bunului Dumnezeu. 


De aceea, fiecare părinte are a face câțiva pași alături de Dumnezeu, esențiali 
pentru protejarea copiilor de cel rău. Începând cu Taina Botezului, continuând 
cu Taina Mirungerii şi a Euharistiei, pe care copiii în vârstă de până la 7 ani o 
pot primi cât mai des fără a se spovedi, cu rugăciunile zilnice şi prezenţa la 
Sfânta Liturghie a întregii familii, participarea la cateheze și orele de religie, 
practicarea unei vieţi creștine autentice în sânul comunității parohiale, promo- 
varea tradiţiilor creştine legate de marile sărbători, toate acestea feresc copiii de 
acțiunile diavolilor care caută de bună seamă să piardă suflete. 


O istorioară din Pateric ne aminteşte despre un pustnic ce a fost asaltat la pro- 
priu de demonii care voiau să-l scoată din chilia nevoinţei sale, să-l alunge din 
pustie. Lupta era grea, puterile pustnicului scădeau și, văzându-se aproape 
biruit, acesta a strigat: „Doamne, ajută-mă!” În acea clipă demonii au dispărut. 
Ulterior, istovit, pustnicul L-a întrebat pe Dumnezeu de ce nu a intervenit mai 


devreme şi răspunsul a fost acesta: „Pentru că nu M-ai chemat dintru început. Ai 
crezut că te poţi descurca singur cu demonii. Cheamă-Mă şi întotdeauna vei pri- 
mi ajutorul Meu!” 


Pr. Nicolae Cristian Câdă - Material didactic pentru şcoala publică a 
vieţuirii virtuoase 


Evocarea autorului Scării urcușului dumnezeiesc în Duminica a 4-a a Postului 
mare face să nu mai poată fi ocolită discuţia despre specificul catehetic al aces- 
tei perioade pregătitoare pentru praznicul Paştilor Domnului lisus Hristos. Po- 
menirea expresă a Sfântului loan Sinaitul sau Scărarul aminteşte că, în conti- 
nuarea înfrânării trupeşti şi duhovnicești, postul presupune permanenta şi neli- 
mitata legătură cu „hrana” („„masă şi mâncare de viaţă nestricăcioasă”) care sus- 
ține modul de viață ascetic şi mistic creştin. 


Încă din prima zi a postului, Triodul anunţă integrarea liturgică a lecturilor zil- 
nice scripturistice dublate de Omiliile la Facere ale Sfântului loan Hrisostom și 
catehezele Sfântului Teodor Studitul, pe lângă care sunt de parcurs scrierile 
ascetice ale Sfântului Efrem Sirul, Istoria Lausiacă, Patericul şi, ca o sinteză, 
Scara Sfântului loan Sinaitul. O întreagă bibliotecă biblică şi patristică - după 
expresia unui teolog contemporan român - asigură material didactic pentru cur- 
suri într-o veritabilă şcoală a credinţei, care, dacă nu a fost încă absolvită, din 
cauza practicii preponderente a botezului nou-născuţilor, poate fi urmată în 
Postul mare. Şi poate fi reluată anual, împotriva uitării şi în vederea temeinicei 
întoarceri ŞI reprimiri (ca penitenți) în Biserică. 


Este adevărat că, aşa cum asprimea postului alimentar corespunde mai cu seamă 
ritmului de viață din mănăstire sau sihăstrie, participarea zilnică la cele șapte 
laude pentru lectura în comun a celor amintite nu este posibilă în condițiile pro- 
gramului cotidian tumultuos al membrilor parohiilor. După tipic, lectura con- 
tinuă a Scării ar trebui să urmeze celei a catismei de la slujba Ceasurilor al III- 
lea, al VI-lea şi al IX-lea. Decât deloc, lectura cărții filocalice se poate face în 


privat, aşa cum de multe ori în mănăstiri o parte dintre cele şapte laude se săvâr- 
şesc la chilie, şi selectiv, în fiecare an concentrându-ne numai asupra uneia din- 
tre cărți. De asemenea, caracterul comunitar al lecturii poate fi recuperat prin 
împărtăşirea impresiilor de lectură ale fiecăruia celorlalți membri ai parohiei 
(eventual, în cadrul unor dialoguri de după Liturghie). 


Faptul că autorului Scării urcuşului dumnezeiesc îi este rezervată o pomenire 
specială în cadrul postului într-o „sărbătoare care cheamă toate adunările 1si- 
haştilor la dănțuire duhovnicească” (de vreme ce chiar postul este praznic) 
accentuează însemnătatea lucrării ascetului din Sinai pentru perioada parcursă. 
Alcătuită ca o sinteză a unei multiseculare tradiții ascetice şi mistice, sunt fixate 
reperele esențiale efortului duhovnicesc specific postului. Prin faptul că 
discursul Sinaitului îi vizează atât pe cititorii avansați duhovniceşte, cât şi pe 
începători, o face frecventabilă pentru fiecare membru al Bisericii. Scara se 
adresează contextual asceţilor din Sinai şi mistagogic fiecărui creştin care, din- 
colo de starea psiho-socială şi culturală, dorește să răspundă chemării evan- 
ghelice la desăvârşire, urmând experienţei părinților îmbunătățiți. 


Lucrarea Sfântului loan descoperă deopotrivă caracterul duhovnicesc al catehe- 
zei Postului mare şi cadrul catehetic al ascezei creştine. Situarea în afara acestui 
tip de înţelegere şi experiență, întrupat în primul rând de autorul Scări, devenit 
el însuși „scară a virtuţilor” - aşa cum mărturiseşte Biserica în Duminica a 4-a a 
Păresimilor -limitează postul la o dietă alimentară irelevantă duhovnicește sau la 
un elitist program intelectual și moral, inaccesibil unora sau steril pentru alţii. În 
fapt, „știința duhovnicească” sau „învățătura ascetică” predată de Sinait și 
redescoperită în post pentru fiecare creștin face din întreaga Biserică o şcoală 
publică a virtuţilor, care nu au valoare în sine, dar sunt prețioase pentru per- 
manenta recuperare a modului de viață paradisiac sau a raiului duhovnicesc al 
viețuirii virtuoase, în limbajul Scărarului. 


IPS Irineu Pop-Bistriţeanul - Predică la Duminica a IV-a din Post (a 
Sfântului loan Scărarul) 


Dreptmăritori creştini, în Duminica a patra din Postul Sfintelor Paşti, Sfânta 
Evanghelie ne istoriseşte despre vindecarea unui tânăr, chinuit cumplit de „un 
duh mut”. Mişcat de suferința acestuia şi la rugăciunea tatălui său, lisus 
Nazarineanul îl izbăveşte din ghearele necuratului diavol, care este crud (cf. | 
Pt. 5, 8) şi „ucigător de oameni” (In. 8, 44). La întrebarea ucenicilor Săi de ce ei 
n-au putut să izgonească duhul cel rău, Domnul le răspunde: „Acest neam de 
demoni prin nimic nu poate ieşi decât numai prin rugăciune şi prin post” (Mc. 9, 
29). Demonizarea este o realitate înfricoşătoare a vieţii omeneşti, dar avându-L 
pe Hristos, Biruitorul iadului, putem nimici puterea demonilor. 


Iubiţi credincioşi, din istorisirile Sfintei Scripturi şi din experienţa multor 
credincioşi, înţelegem că spusele despre diavoli nu sunt închipuiri copilăreşti de 
natură legendară. Diavolii sunt acei îngeri căzuţi din cer pentru că împreună cu 
Lucifer s-au răzvrătit împotriva Creatorului. Ei au fost aruncaţi în adâncul 
iadului, unde stau înconjurați de întuneric (cf. II Pt. 2, 4). 


Duhurile rele sunt o realitate dramatică a lumii; mânioase pe Dumnezeu şi 
invidioase pe oameni, ele caută să câştige adepţi de partea lor şi să desfigureze 
creaţia. Satana, care i-a ispitit pe strămoşi în Rai, pe dreptul lov şi chiar pe lisus 
a cutezat să încerce să-L tragă de partea lui, nu ne cruţă pe noi, fii lui Adam, 
care suntem pe pământ ca pe un câmp de bătălie. 


Având ca obiectiv distrugerea, diavolul goleşte viaţa sufletească de orice 
conţinut moral sănătos şi o duce la o stare de platitudine şi întuneric. Pentru a-şi 
duce la îndeplinire planurile, satana, „cel ce înşală toată lumea” (Apoc. 12, 9), 
se travesteşte mereu, izbutind astfel să ademenească pe mulți. Contând pe 
slăbiciunea firii omeneşti, diavolul nu se arată în zdrenţe şi mizerie, fiindcă în 
acest caz l-am respinge, ci în mantie regală, înconjurat de lumini atrăgătoare, 
purtând pe buze vorbe dulci şi amăgitoare. El seamănă în jurul nostru miraje 
ipocrite, plăceri vulgare, profituri pe căi necinstite şi exaltă bucuria de a trăi pe 
planul minor al vieţii. 


EI este asemenea femeii din Apocalipsă, împodobită cu aur şi cu pietre scumpe, 
având în mână o cupă de aur plină de urâciunile şi necurăţiile desfrânării sale 
(Apoc. 17, 4). El leagă plăcerile vulgare de goana după comori efemere, tul- 
burând complet sufletul. Slujesc pe diavol şi ascultă de porunca lui: ipocriţii, 
invidioşii, bârfitorii, pârâtorii, beţivii, lacomii, hoţii, ucigaşii şi desfrânaţii, adică 
toţi cei ce aduc osanale păcatului şi-l prea măresc prin purtarea lor imorală, 
dând o direcţie întunecoasă vieţii şi rosturilor ei. 


A fost un vechi fort în Belgia, despre care odată se credea că este imposibil să 
fie capturat sau distrus. Zidurile lui din beton armat erau groase de aproximativ 
4 metri. Ele erau pline de tunuri montate pe turele transportabile. Şi totuşi, într-o 
zi, fortul a căzut doar la o mână de paraşutişti germani. Îmbrăcaţi în uniforme de 


soldaţi belgieni, înaintau grăbiţi spre gărzile fortului strigând: „Vin germanii!”. 
Cuprinse de panică, gărzile au deschis porțile ca să-i primească. Imediat ce au 
intrat, ei au copleşit şi au înfrânt gărzile. După aceea, au deschis larg poarta 
principală tovarăşilor lor germani, care i-au urmat în forță. Fortul belgian a fost 
cucerit dinăuntru, fără ca tunurile lui să tragă vreo singură ghiulea. 


Această istorioară ne aminteşte că atunci când duşmanul, diavolul, vine să ne 
ispitească, foloseşte întotdeauna diferite măşti. Dacă ar apărea la noi ca diavol, 
noi nu i-am deschide uşa să intre. Sfântul Apostol Pavel ne spune că satana vine 
mascat, „îşi ia chip de înger al luminii” (II Cor. 11, 14). Cu alte cuvinte, el pare 
drept, bun, precum un înger. Păcatul pe care ne ispiteşte să-l săvârşim, el îl 
prezintă nu ca pe ceva rău, ci ca pe ceva bun. 


O majoritate copleşitoare de creştini, pur şi simplu, nu mai sesizează prezenţa şi 
acţiunea lui satana în lume şi nu mai simt, deci, nevoia de a renunţa la lucrurile 
şi la slujirea lui, cum au promis în Taina Sfântului Botez. Aceştia nu mai 
discern evidenta idolatrie care impregnează ideile şi valorile în care oamenii 
trăiesc azi şi care determină, orientează şi aservesc viaţa, nu mai discern 
evidenta idolatrie tangibilă a păgânismului de altădată. 


Ei rămân orbi la faptul că acţiunea lui satana constă esențialmente în a falsifica 
şi a contraface, a deturna de la semnificația lor reală înseşi valorile pozitive, a 
face ca albul să pară negru şi invers, a practica jocul subtil şi pervers al 
minciunii şi confuziei. 


Se cunoaşte din istoria vieţii duhovniceşti că s-a arătat diavolul unui călugăr 
tânăr dar foarte îmbunătăţit, povăţuindu-l mereu la bine, până când cuviosul s-a 
încredințat că acesta este un duh bun, trimis de Dumnezeu. După ce s-a 
încredinţat el, duhul i-a şoptit, într-o zi: „lată că tu eşti drept şi bun, iar 
duhovnicul tău te persecută” (pentru că acela cu adevărat îl punea la anumite 
probe spirituale ca pentru începători). „Duhovnicul greşeşte; din ură şi gelozie, 
se poartă aşa cu tine. Mergi la el şi dacă şi de data asta te va ocări, să ştii că e 
diavol întruchipat. Omoară-l!”. Şi aşa a făcut, nedându-şi seama că asculta 
tocmai de diavol, care ne amăgeşte prin şoaptele sale mincinoase, fiind 
„mincinos şi tatăl minciunii” (In. 8, 44). 


Spunând că „largă este poarta şi lată este calea care duce la pieire şi mulţi sunt 
cei care apucă pe ea” (Mt. 7, 13), Domnul arată că unul dintre principalele 
şiretlicuri ale diavolului este îndemnul: „Fiecare face aceasta! Nu poate fi rău!”. 
Aceasta este metoda folosită de diavol ca să ne deruteze. Aceasta este calea care 
duce la pierire, cum spune Domnul. Binele nu este bazat pe ceea ce fac toţi, ci 
este bazat pe voinţa lui Dumnezeu. 


Binele este bine chiar dacă nu-l face nimeni. Răul este rău chiar dacă îl fac toţi. 
Hristos a spus că singura cale care duce la viaţă este cea care trece prin poarta 
cea strâmtă (Mt. 7, 14). „Viaţa” despre care vorbeşte Mântuitorul este viaţa 
veşnică, pe care o putem avea numai prin credinţa în El şi printr-o aleasă 
comportare morală. Toţi oamenii sunt confruntaţi cu alegerea destinului lor 
etern. 


Calea lată este calea acestei lumi şi a tentaţiilor ei, dar ea se termină în ruina 
veşnică. Calea îngustă, calea credinţei în Hristos, conduce la cer şi la viaţa 
veşnică. Creştinul trebuie să lupte pentru a se înscrie între cei puţini aleşi, 
adevărații fii ai lui Dumnezeu, care au ales să urmeze calea îngustă şi calea grea 
ce duce la Împărăţia lui Dumnezeu. 


Vechiul fort din Belgia se credea să fie de necucerit până ce duşmanul a apărut 
deghizat. Duşmanul nostru întotdeauna apare mascat ca un lup îmbrăcat în piele 
de oaie. Unul din şiretlicurile lui este: „Nu poate fi rău! Priveşte! Fiecare face 
aceasta!”. 


Să fim atenţi la şoapta sa vicleană, să nu deschidem uşa „vicleanului” (Efes. 6, 
16). Sfântul Apostol Iacob ne îndeamnă: „Staţi împotriva diavolului şi el va fugi 


de la voi” (Ic. 4, 7). lar Sfântul loan Gură de Aur spune că satana poate să ne 
biruiască doar în măsura în care e periculos un câine legat. Numai atunci putem 
fi muşcaţi de câine, când ne apropiem şi intrăm în cercul în care acesta se mişcă. 
Dacă nu intrăm în acea zonă periculoasă, animalul este inofensiv. 


Aşa stau lucrurile şi cu primejdia pe care o prezintă duhurile care ne ispitesc la 
rău (| Cor. 7, 5; | Tes. 3, 5) şi ne asaltează cu şoaptele lor viclene. Dacă ştim că 
ele prin ispitire vor să ne facă părtaşi la chinurile iadului, atunci trebuie să ne 
ferim ca de foc de şoaptele diavolului şi să le respingem. 


biții mei, prin moartea lui Hristos de pe Golgota şi prin Învierea Sa din morţi, s- 
au sfărâmat porţile iadului, iar puterea satanei a slăbit mult. Totuşi, Dumnezeu 
pemite duhurilor necurate să ne ispitească pentru ca să dea prilej credincioşilor 
să se încununeze. 


Fericitul Augustin zice: „Ispitele trebuie să fie. Căci cine poate fi încununat 
altfel decât dacă luptă corect? Dar unde este lupta dacă nu este vrăjmaşul care să 
atace?”. 


Noi, creştinii, putem să ne apărăm şi să-l biruim pe diavol, folosind anumite 
arme duhovniceşti. Prima armă este CREDINŢA în Dumnezeu, pe care o avea 
şi tatăl demonizatului din Sfânta Evanghelie. Luminaţi de făclia credinței, 


prindem înţelepciune cerească, ca şi lisus şi îl izbim la pământ pe cel viclean, 


[>> 


zicându-i: „Inapoia mea, satano!”. De diavol ne putem apăra prin SEMNUL 
CRUCII, căci zice Sfântul Chiril al Ierusalimului: „Precum câinele fuge de băţul 
cu care a fost lovit, tot aşa şi diavolul fuge de Crucea care îi aminteşte că prin ea 
a fost biruit”. 


Dacă vrem ca cel rău să nu pună stăpânire pe noi, trebuie să folosim şi arma 
RUGACIUNII, cum ne îndeamnă Domnul: „Privegheaţi şi vă rugaţi, ca să nu 
intraţi în ispită” (Mt. 26, 41). 


Rugăciunea trebuie întărită cu POSTUL, fiindcă Mântuitorul a spus că neamul 
demonilor iese din om şi se îndepărtează „numai prin rugăciune şi prin post” 
(Mt. 17,21). 


Datori suntem să ducem luptă neîncetată împotriva diavolului. Noi singuri 
suntem slabi, dar Dumnezeu ne dă o putere de rezistenţă neobişnuită, încât 
nimeni nu poate sta împotriva noastră (cf. Rom. 8, 31). 


Să ne încredem, aşadar, în Fiul lui Dumnezeu, Care S-a întrupat „să strice 
lucrurile diavolului” (1 In. 3, 8). Precum Domnul Insuşi ne învaţă, noi trebuie să 


ne rugăm mereu Tatălui ceresc, zicând: „Şi nu ne duce pe noi în ispită, ci ne 
izbăveşte de cel rău” (Mt. 6, 13). Amin. 


PS Sebastian al Slatinei - Predică la Duminica a patra din post — Postul 
deplin şi rugăciunea adevărată 


„Acest neam de demoni cu nimic nu poate ieşi, decât numai cu rugăciune şi 
cu post'"(Mc.9, 29) 


Dreptmăritori creştini, în pericopa evanghelică pe care am citit-o astăzi aţi putut 
auzi cu toţii cum un om a venit la Mântuitorul, rugându-L să-i vindece copilul 
demonizat care cădea deseori la pământ, zbătându-se şi făcând spume la gură, 
căci diavolul care sălăşluise în el de multe ori încercase să-l omoare. 


S-a apropiat, aşadar, omul acesta de Domnul Hristos cu durere, zicând: 
"Doamne, de poţi face ceva, ajută-ne, fiindu-ţi milă de noi! lar lisus i-a zis: 
De poţi crede, toate sunt cu putinţă celui ce crede! ” lar acela a dat un răspuns 
cât se poate de interesant:,,Cred Doamne, ajută necredinţei mele! ” 


Aparent este vorba de o exprimare greşită, sau un răspuns lipsit de logică, dacă 
nu cumva cuvintele acestea antinomice ale bietului om, simplu dealtfel, ascund 
altceva!... Şi ce ar putea ascunde oare? Ei bine, ascund credinţa, pentru că a 
zis:”*Cred Doamne”, şi mai ascund smerenia, pentru că a adăugat: ”...ajută 
necredinţei mele!” Este, dacă vreţi, o prezentare a credinţei în haina 
smereniei. Și-a îmbrăcat omul nostru credinţa în veşmântul umil al smereniei. 


Impresionat de acest răspuns al omului, Mântuitorul Hristos S-a apropiat de 
copil şi a poruncit diavolului care se sălăşluise în el: "Duh surd şi mut, Eu îţi 
poruncesc: ieşi din el şi să nu mai intri în el! "Şi îndată a început diavolul să-l 
zguduie cu putere şi să-l trântească la pământ, după care ieşind, a rămas copilul 
ca mort, încât toţi credeau că a murit. Domnul însă, apucându-l de mână, l-a 
ridicat sănătos. lar în acest timp ucenicii ardeau de nerăbdare să-L întrebe pe 


Domnul: "Pentru ce noi n-am putut să-l izgonim? "lar EI le-a răspuns: "Acest 
neam de demoni cu nimic nu poate ieşi, decât numai cu rugăciune şi cu 
post!” 


Iubiţi credincioşi, nu era prima dată când ucenicii erau chemaţi să săvârşească o 
vindecare. Mai făcuseră minuni până atunci. Făcuseră şi vindecări de bolnavi, 
poate că vindecaseră şi demonizaţi, dar iată că de data aceasta, pe copilul acesta 
demonizat nu a putut să-l vindece. De ce? Pentru că acest soi de diavoli cerea o 
pregătire specială; demonii care se sălăşluiesc în oameni cer din partea noastră o 
atenţie deosebită: cer un post special şi o rugăciune sporită. 


Haideţi, dar, să ne referim la postul şi rugăciunea pe care Mântuitorul le-a cerut 
expres ucenicilor astăzi. Ce este postul, ştim cu toţii. Simplu „abţinerea de la 
mâncărurile de carne, lactate, ouă şi peşte. Dar mi se pare că nu numai la acest 
fel de post s-a referit Hristos. Vom vedea în continuare! 


Ce este rugăciunea, iarăşi ştim prea bine! Ne spunem dimineaţa şi seara 
rugăciunile înaintea lui Dumnezeu, îngenunchind în faţa icoanei, şi 
rugându-L să ne ierte păcatele şi să ne ajute în viaţa noastră de zi cu zi. Dar 
mi se pare că nu doar această simplă rugăciune a fost vizată de Mântuitorul 
Hristos astăzi, când a reproşat ucenicilor că nu ţin destul post, şi că nu se roagă 
îndeajuns. 


Ce vreau să spun? Postul nu este doar de bucate, ci şi de păcate, căci căderea 
primilor oameni din Rai nu a fost numai mâncare, ci şi neascultarea de 
Dumnezeu este călcare a postului. Neînfrânarea şi călcarea poruncilor lui 
Dumnezeu constituie nepostire, pentru că postul este şi reprimarea dorințelor 
noastre neîngăduite. Nu au putut Adam şi Eva în Rai să se abţină de la călcarea 
poruncii şi nu au postit. Nu postim nici noi atunci când nu ne putem înfrâna de 
la mâncărurile pe care le-am amintit mai sus, dar, mai ales, atunci când nu ne 
înfrânăm de la păcate, petrecând în neascultare față de Dumnezeu. Această 
dimensiune a postului cred că a fost vizată astăzi de Domnul, şi anume că, 
dincolo de abţinerea de la bucate, este necesară şi abţinerea de la păcate. Acesta 
este postul cel adevărat! 


Ce fel de rugăciune a avut în vedere Hristos astăzi, când le-a atras atenţia 
ucenicilor că acest soi de demoni necesită şi rugăciune? S-a referit la rugăciunea 
de zece minute dimineaţa, pe care o facem de multe ori în grabă şi cu gândul la 
problemele care ne aşteaptă? A avut în vedere celelalte zece minute de seara 
când, dacă mai apucăm, îngenuchem înaintea Lui şi spunem câteva rugăciuni 
mecanic ori pe jumătate adormiţi?...Nu! Dincolo de rugăciunea pe care ne 
străduim fiecare dintre noi, dimineaţa şi seara, s-o aducem înaintea lui 
Dumnezeu, a vrut Mântuitorul să sublinieze o dimensiune mult mai largă a 


rugăciunii, aşa cum şi postului am arătat ce dimensiune extinsă i-a dat astăzi 
prin cuvintele Sale. 


Ce este rugăciunea? Este comunicarea şi comuniunea omului cu Dumnezeu. 
Și nu este vorba numai de scurtul program de dimineaţa şi seara, ci, adevărata 
rugăciune este gândul îndreptat permanent către Dumnezeu, convorbirea şi 
comuniunea neîntreruptă cu El, raportându-ne în fiecare clipă a vieţii 
noastre, pe cât putem, la Dumnezeu şi voia Sa. Toate gândurile noastre, toate 
faptele, hotărârile, toate cuvintele noastre să le raportăm la El Să ne 
întrebăm întotdeauna: oare cu această hotărâre pe care o iau acum, cu 
gândul sau cu cuvântul acesta, cu fapta aceasta, mai rămân eu în legătură cu 
Dumnezeu? Este pe placul Lui această hotărâre a mea? Şi aceasta este o 
„rugăciune” continuă! De ce? Pentru că este o permanentă raportare la EI. 
Acestea mi se par adevăratele dimensiuni pe care a vrut Hristos să le dea 
rugăciunii şi postului pe care, iată şi noi ne străduim în această perioadă să ni le 
agonisim drept virtuţi! A vrut să ceară ucenicilor Săi,cu alte cuvinte, că întreaga 
lor petrecere să fie în legătură cu Dumnezeu; întreaga lor viaţă să fie pusă în 
slujba Lui, pentru că altfel nu vor putea scoate răul nici din ceilalți şi, cu atât 
mai puţin din ei înşişi. 


Dragii mei, fiecare avem de scos mici demoni din noi, pentru că fiecare gând 
murdar, fiecare cuvânt urât, fiecare faptă rea, fiecare lucru neîngăduit de 


Dumnezeu constituie mici demoni care se sălăşluiesc în noi. Şi iată, Mântuitorul 
ne arată astăzi cum putem scăpa de aceste rele pentru totdeauna: prin post şi 
rugăciune. Acestea însă nu limitate la sensul lor strict, precum am văzut, ci în 
sensul lor larg şi complet. Acestea sunt mijloacele prin care putem scoate din 
noi înşine proprii demoni care ne chinuiesc! 


Vin adeseori la noi credincioşi care solicită, dintr-o răsuflare, să le facem 
dezlegări de farmece, de descântece, de vrăji etc. Pe aceştia îi întrebăm mai 
întâi: “De ce crezi că cineva ţi-ar fi făcut vrăji? Bănuieşti pe cineva? Sunt în sat 
la tine vrăjitoare?” Şi foarte mulți recunosc: “Nu părinte, dar întrucât îmi merge 
rău tot timpul în familie, cred că mi-a făcut cineva ceva.” “Bine, dar cine ţi-a 
făcut?” “Cred că mi-a făcut ...nu ştiu...” Și atunci, îi luăm pe oamenii aceştia 
deoparte şi îi sfătuim să se spovedească, pentru ca să constatăm că, de fapt, ei 
nu postesc, nu se roagă, nu merg la biserică şi, pe scurt, nu sunt în nici un fel 
pregătiţi să renunţe la adevărații „demoni” din ei. Vin la noi cu „„demoni” 
imaginari, acuzând vrăjitoare şi descântătoare închipuite! Plasează automat răul 
care-l chinuie (păcatul, boala, suferinţa, insuccesele etc.), în afara lor, undeva pe 
seama unor persoane care, până la urmă, nici nu există!... 


Ce vreau să spun? Haideţi să vedem răul din noi şi să nu-l plasăm cu 
iresponsabilitatea în afara noastră! Haideţi să fim conştienţi că de cele mai 
multe ori noi suntem cauza răului nostru! 


Am citit acum două duminici o frumoasă pericopă evanghelică, în care patru 
inşi au adus un om paralizat la Mântuitorul, ca să-L vindece. Vă amintiţi ce 1-a 
zis Hristos bolnavului? “Iertare îţi sunt păcatele tale! "(Mc.2, 5) Şi s-a 
vindecat. Aţi văzut de unde trebuie luat răul? Problemele noastre, gândurile 
noastre apăsătoare, insuccesele, tot ceea ce ne chinuie, nu cumva se întâmplă 
pentru păcatele noastre? Nu, cumva sunt din cauza nepregătirii noastre de a le 
„scoate” din noi? Nu cumva nu postim şi nu ne rugăm cum trebuie? Pentru că 
ne încredinţează Mântuitorul astăzi că „toate sunt cu putinţă celui ce crede ” şi, 
de asemenea, prin post şi prin rugăciune pot fi scoşi demonii aceştia din noi. 


Foarte mulţi dintre dumneavoastră se plâng că nu li se împlinesc cererile 
încredințate nouă spre rugăciune şi mijlocire la Dumnezeu. Sigur că, în ceea ce 
ne priveşte, ne rugăm după putinţă, după timpul pe care îl avem şi după felul în 
care ne putem şi noi interioriza la rugăciune. Se întâmplă însă, în unele cazuri, 
să nu ni se împlinească nicicum rugăciunile. Ce facem atunci? Ne pierdem 
pentru totdeauna credinţa? Punem „cruce” uşii bisericii şi nu mai călcăm acolo 
niciodată? Avem noi dreptul să ne supărăm pe Dumnezeu? Haideţi să vă spun 
de ce se întâmplă să nu ne asculte Dumnezeu rugăciunea. 


Trei motive ar putea fi acelea pentru care să nu ni se împlinească rugăciunea: 
e întâi, pentru că nu ne-am rugat cum trebuie, 
+ aldoilea, pentru că nu ne-am rugat cât trebuie, şi 
+ altreilea, pentru că nu am cerut în rugăciunea noastră ce trebuie. 


Nu ne-am rugat cum trebuie, adică aşa cum vrea Dumnezeu, cu post, cu 
nădejde, cu smerenie şi cu credinţă tare că El poate, într-adevăr, să răspundă 
cererii noastre. Nu ne-am rugat cât trebuie, înseamnă că nu a considerat 
Dumnezeu că este momentul, deocamdată, să ne împlinească rugăciunea. 
Consideră El că mâine va fi mai potrivit, sau poimâine, sau la anul, ori către 
bătrâneţe, când ne vom fi înţelepțit mai mult. Al treilea motiv, însă, este şi mai 
interesant:”"nu ştiţi ce cereți! ” L-a certat Mântuitorul pe doi dintre ucenicii Săi la 
un moment dat, cu asprime, atunci când ei l-au cerut un lucru cu adevărat 
ridicol. Atât au putut ei la vremea aceea... 


Vă amintiţi când lacob şi loan L-au tras deoparte şi l-au zis: ,,Dă-ne să stăm 
unul de-a dreapta şi altul de-a stânga Ta întru Împărăţia Ta”? Adică, să fie 
ei întâi, iar nu ceilalți zece. lar Hristos i-a certat, zicându-le: “Nu ştiţi ce 
cereți! "(Mt.20, 22) Ei bine, mi se pare că e înţelept să avem această „rezervă” 
atunci când Dumnezeu nu ne ascultă rugăciunea. 


Haideţi să avem şi noi înşine şi acest gând: nu cumva nu am ştiut ce cer? Sau, 
nu cumva nu-mi era de nici un folos? Nu cumva Dumnezeu, atât de înţelept 
fiind, a ştiut că nu-mi este de folos să mă asculte şi de aceea nu a împlinit 
rugăciunea mea? Nu cerem noi, de multe ori, de la EI, lucruri pe care nu le 
primim, iar după o vreme, gândindu-ne şi privind retrospective la momentele 
acelea, suntem siliți să recunoaştem că, fie că ne-ar fi împlinit sau nu Dumnezeu 
cererea, totuna ar fi fost, ori poate mai rău?! Dumnezeu a cunoscut, aşadar, în 
înţelepciunea Sa, că nu trebuia să ne asculte rugăciunea aceea. 


Și, aş vrea să vă exemplific toate acestea printr-o frumoasă întâmplare din 
viața unui naufragiat care, spărgându-se corabia cu el, toți tovarăşii săi de 
drum au pierit, iar el, rămânând singur, a luat o barcă şi s-a salvat pe o 
insulă nelocuită. Acolo şi-a făcut o colibă şi, pentru că era credincios, trăia cu 
speranţa şi rugăciunea că Dumnezeu nu-l va lăsa să moară acolo, părăsit şi 
singur, ci într-o zi îl va ajuta, va fi găsit de alţi navigatori şi va fi salvat. Cu 
puţinele chibrituri pe care le avea la el a făcut foc şi purta mare grijă să 
întreţină focul să nu se stingă şi să rămână astfel în imposibilitatea de aş mai 
pregăti hrana. 


S-a întâmplat însă într-o noapte, din cauza vântului, i-a luat foc coliba şi i-a 
ars tot ceea ce avea. Apoi s-a pornit o ploaie torențială şi se afla omul nostru 
în pericolul de a i se stinge şi focul şi a pierde, astfel, pentru totdeauna 
speranţa de aş mai putea găti ceva de mâncare ori de a mai putea face lumină 
pe timp de noapte. S-a rugat lui Dumnezeu cum numai el, un om părăsit şi 
singur, putea să o facă, să-l ajute şi să poată păstra undeva, acoperită fie şi 
doar o scânteie, ca să aibă a doua zi cu ce încropi iarăşi un foc să-şi poată 
pregăti hrana şi, astfel, să-şi poată duce viaţa mai departe. S-a rugat lui 
Dumnezeu, iar Dumnezeu nu i-a ascultat rugăciunea. I S-a stins focul şi a 
adormit plângând şi zicând: "Doamne, nu mi-ai ascultat rugăciunea!....Şi cât 
de mult Te-am rugat! Cât de mult m-am încrezut în Tine aici, în singurătatea 
mea, şi nu mi-ai ascultat rugăciunea, rămânând acum fără salvare!...” 


Ei bine, întristarea şi plânsul lui n-au fost de lungă durată, pentru că a doua 
zi l-au trezit nişte voci. Pe când îi ardea lui coliba, şi pe când el se străduia să 
salveze ce mai putea din ea, focul acela mare a fost văzut de nişte corăbieri 
care treceau pe acolo şi care, luând o barcă, au acostat pe insulă, căutând să 
vadă cine ar putea să fie locuitorul acela misterios. 


Este, dragii mei, un mic exemplu din care putem înţelege de ce Dumnezeu 
uneori întârzie ori chiar refuză să ne asculte rugăciunea. Ştie EI de ce! Pentru 
noi, important este să continuăm să ne rugăm şi să sperăm, să continuăm să 
„batem” la uşa Lui... Nu va veni astăzi, dar, poate va veni mâine, iar dacă nu va 


veni mâine, va veni poimâine sau mai târziu, dar este destul de puternic şi de 
bun că nu întârzie pentru totdeauna, cu condiţia, însă,,, să ştim ce cerem”. 


EI va veni, dacă vom posti şi ne vom ruga „cu adevărat”, şi va tămădui în noi 
micile suferinţe, slăbiciuni, insuccese etc.; va scoate micii demoni care ne 
chinuiesc şi ne împiedică să-I slujim Lui, făcând adevărate minuni şi în viaţa 
noastră, ca cea cu care Hristos a uimit astăzi până şi pe ucenicii Săi, Amin. 


(din: ț Sebastian, Episcopul Slatinei şi Romanaţilor, Predici la Duminicile de 
peste an, Slatina, 2011) 


IPS Antonie Plămădeală - Predică la Duminica Sfântului loan Scărarul - 
Când nu mai există nici o speranţă, mai există totuşi una 


Intr-o zi ca aceasta, a patra din Sfântul şi marele Post, predicatorul este pus în 
faţa unei dileme. Anume în aceea de a nu şti ce să aleagă din ceea ce-i oferă 
tradiția Bisericii ca teme pentru predica zilei. 


X Duminica aceasta este închinată unuia din Sfinţii ostenitori ai vieții 


creştine: Sfântului loan Scărarul. Se şi numeşte "Duminica Sfântului 
loan Scărarul”. Ar trebui deci să spunem ceva despre acest sfânt. 
Biserica l-a aşezat în calendar, pentru ca să ne sugereze să-l amintim 
credincioşilor ca pe un model de creştin realizat. 

A În al doilea rând, Biserica ne readuce în amintire Evanghelia după 
Marcu, în care ni se istoriseşte una din importantele minuni ale 
Mântuitorului. 

În al treilea rând, tipicul Bisericii indică să se citească astăzi şi textul 
Fericirilor. 


Despre care din aceste trei subiecte să vorbească predicatorul? Meditând asupra 
tuturor, am găsit că în fiecare dintre ele, sau în legătură cu ele, credincioşii ar 
putea pune cel puţin câte o întrebare care cere răspuns. De aceea m-am hotărât 
să vorbesc, chiar cu riscul de a nu fi foarte sistematic, despre fiecare din aceste 
teme oferite de Biserică, limitându-mă, bineînţeles, la anumite aspecte, fără 
intenția de a le epuiza. 


De ce în această duminică, a patra din post, Biserica ne pune înainte figura 
acestui mare ascet? Pentru ca să ne aducă aminte că el a trăit în post şi 
rugăciune, că şi-a închinat viaţa lui Dumnezeu, că întreaga lui viaţă de peste 
70 de ani n-a făcut altceva decât să-şi lucreze sufletul, în aşa fel încât să-l 
apropie cât mai mult de Dumnezeu. A trăit până la mijlocul secolului al VI-lea, 


trecând la cele veşnice la începutul secolului al VII-lea. S-a născut, probabil, în 
Palestina şi a trăit în preajma Muntelui Sinai, unde spre sfârşitul vieţii a şi fost 
egumenul mănăstirii, de aceea se mai numeşte uneori şi Sfântul loan Sinaitul. | 
se mai zice în tradiția creştină şi loan Scolasticul, pentru că a fost unul din 
Sfinţii mari cărturari, deşi mai există un canonist cu acest nume. Scărarul i se 
zice după numele unei cărți scrise de el şi care se numeşte "Scara". 


De fapt Scara l-a făcut celebru în istoria vieţii creştine şi numele de Scărarul e 
numele cu care a rămas în istorie. Altfel, din viaţa lui, în afară de nevoinţele 
ascetice pe care şi le-a impus, şi de Scară, nu se cunosc prea multe amănunte. 
Amintirea vieţii lui, trăită cu smerenie, a rămas ascunsă, rămânându-ne doar 
cele pe care le-au scris despre el cei câţiva ucenici care l-au înconjurat şi urmat. 
Nu ni se povestesc totuşi, în legătură cu el, multe minuni, cum se povestesc 
despre alți sfinţi. Una ni se aminteşte, legată fiind chiar de unul din ucenicii lui: 


Se spune că avea un ucenic pe nume Moise şi l-a trimis să aducă apă. În 
pustie apa se aducea de foarte departe. Mergând el pe drum, a obosit şi s-a 
întins să se odihnească puţin. A adormit sub un povârniş de munte. Şi iată că, 
în momentul în care el era culcat acolo, Sf. loan Scărarul, în chinovia unde 
era stareţ, a simţit dintr-o dată un fel de toropeală care l-a adormit. A auzit o 


strigat pe nume pe ucenic, după care de îndată s-a deşteptat. Şi-a zis în gândul 
său: Cine ştie prin ce încercare va fi trecând ucenicul meu! 


Celălalt, care dormea sub stâncă, la un moment dat a sărit din somn şi s-a 
rostogolit într-o parte chiar în clipa în care, pe locul în care dormise, s-a 
povârnit o piatră grea care, dacă l-ar fi lovit, l-ar fi omorât. S-a dus, şi-a 
umplut vasele cu apă, s-a întors la chinovie, şi acolo bătrânul stareţ l-a 
întrebat doar atât: Cum ai petrecut? Nu cumva ţi s-a întâmplat ceva în drum? 


Ucenicul a răspuns: Nu mi S-a întâmplat, dar era să mi se întâmple. M-am 
aşezat sub o stâncă şi am aţipit şi, la un moment dat, prin Somn, nu ştiu cum, 
mi S-a părut că am auzit glasul tău Strigându-mă. Şi dându-mi seama că în 
loc să mă duc la ascultarea mea, m-am pus pe somn, în aceeaşi clipă m-am 
trezit şi am auzit un zgomot deasupra mea, şi m-am rostogolit într-o parte. A 
fost spre norocul meu, pentru că îndată a căzut o piatră pe locul acela, care 
m-ar fi omorât. 


Sfântul loan Scărarul nu i-a spus ucenicului că a avut ştire în vis despre aceasta, 
pentru că n-a vrut să se laude cu fapta lui sau, mai degrabă, cu starea deosebită 
în care l-a pus Dumnezeu dar, spre sfârşitul vieţii, va fi povestit întâmplarea 
aceasta cuiva, sau va fi fost povestită de ucenic, de unde a luat-o cel care i-a 
Scris viaţa. 


Incolo, el străluceşte în istoria creştinismului mai ales prin o carte în 
treizeci de capitole, care nu sunt altceva decât cele 
CRogin a pi UIO ON ORi ii iat ESăNAISIIE) Şi-a ales numărul de treizeci, 


după anii pe care i-a trăit Mântuitorul pe pământ, timpul în care şi-a 
propovăduit învăţătura Sa. 


Se pune întrebarea: Trebuie oare creştinul să treacă prin aceste treizeci de 
trepte? E posibil să treci prin treapta întâia, s-o depăşeşti, să treci prin a doua, a 
douăzeci şi cincea, a treizecea? Se pare că este foarte greu. Ci eu vă spun: e mai 


virtuțile să le practici în acelaşi timp. Că nu se poate să practici una, să fii pe 
treapta întâia şi pe cele douăzeci şi nouă să le laşi. Nu se poate să fii pe a doua, 
şi pe cele douăzeci şi opt să le laşi. Trebuie să fii în acelaşi timp pe toate cele 
treizeci de trepte ale virtuţilor creştine, care sunt tot atâtea trepte ale luptei cu 
păcatul. 


Luându-le foarte în serios, ele pot să înspăimânte pe oricare credincios. Cum 
adică? Să fim permanent pe cele treizeci de trepte? E adevărat. Sfântul loan 
Scărarul îşi scrie cartea sa mai ales pentru monahi. Monabhii au ales să ducă o 
luptă duhovnicească mai deosebită, să se lupte cu ei înşişi, cu relele, cu păcatele 


din ei. Să realizeze virtutea. Să se roage pentru ei şi pentru lume. 


Dar ce se întâmplă cu ceilalţi, cu marea masă a creştinilor care nu au vocaţie 
monahală? Scara nu e şi pentru ei o carte folositoare şi normativă? Trebuie să 
ştim că Scara este valabilă pentru toți, chiar dacă e scrisă numai pentru monahi. 
Toţi pot găsi în ea metode bine gândite de luptă cu gândurile rele, cu duhurile 
rele, cu păcatul şi cu viciul. Găsesc în ea mijloace de a realiza virtutea. Dacă e 
greu pentru un monah, e cu atât mai greu pentru un creştin de rând să fie pe 
toate cele treizeci de trepte deodată. Nu e totuşi atât de greu pe cât s-ar părea. 
Sfântul loan Scărarul descrie toate ispitele care asaltează sufletul omului, şi 
felul cum pot fi birnite. EI nu prezintă însă o tehnică, o urcare treptată, cum s- 
ar putea crede. Nu e vorba de obţinerea de performanţe prin exerciţii treptate, ca 
în antrenamentul sportivilor. Se poate urca dintr-o dată pe treapta a treizecea, 
prin smerenie şi dragoste. Acestea le lasă în urmă pe toate celelalte virtuţi care 
biruiesc păcatele. 


Dar aceasta nu înseamnă că treptele nu au totuşi şi un rost pedagogic sistematic, 
de învăţare treptată a căilor care pot pregăti desăvârşirea. Pentru cei care nu pot 
urca dintr-o dată la virtutea cea mai mare, trebuie să le exerseze pe toate 
celelalte mai mici, ascultarea, postul, răbdarea, rugăciunea etc, dar nici atunci pe 


rând, ci pe toate în legătură una cu alta. „Să fie începător în toate şi să treacă în 
clasa următoare în toate. Fiecare biruinţă îl trece în clasa a treizecea. Dar în 
fiecare clipă trebuie să treacă prin cele douăzeci şi nouă din nou. Clasa a 
treizecea e mereu în faţa sa. 


SCARI CARI AO PEONUINAE ANANIZEIPSINOIOGICEI Ea se poate citi cu interes 


duhovnicesc, dar se poate citi şi cu un interes ştiinţific. E uimitor cum un 
Părinte din secolul al VI-lea, a ştiut să sesizeze şi să analizeze, cu infinite 
amănunte, cele mai subtile mişcări ale sufletului omenesc şi, totodată, să 
prescrie metode care să îndrumeze cum pot fi dirijate mişcările sufleteşti dinspre 
rău înspre bine. 


Cartea a intrat în atenţia creştinilor de îndată ce a fost scrisă. Ea a intrat şi în 
zestrea spiritualităţii ortodoxe româneşti din momentul în care încă Varlaam, cel 
care a scris Cartea românească de învăţătură, Cazania, a tradus-o în limba 
noastră. A făcut-o înainte de a scrie Cartea sa de învăţătură, şi a dat-o spre 
meditaţie monahilor din ţările române. A fost copiată în multe exemplare, până 
când o nouă traducere a făcut mitropolitul Veniamin Costache, publicând-o în 
tipografia lui de la Neamţu. Au apărut apoi mai multe traduceri şi ediții tipărite. 
Ultima traducere a făcut-o părintele profesor Dumitru Stăniloae, acum câţiva 
ani, şi a apărut în volumul IX al Filocaliei româneşti. 


lată, aşadar, câteva cuvinte despre acest sfânt pe care Biserica ni-l pune înainte 
astăzi ca model de desăvârşire creştină, invitându-ne, pe cât e posibil, să ne 
folosim de Scara lui, spre a învăţa să urcăm pe treptele virtuţilor. Există multe 
cărți de îndrumare creştină spre viaţa virtuoasă. Se poate spune însă că Scara e 
printre cele mai populare. Dacă timpul nu ne-a îngăduit să stăruim asupra 
conţinutului ei, el ne îngăduie totuşi s-o recomandăm ca pe o carte de mare folos 
sufletesc. Citind-o, vom cinsti memoria Sfântului ei autor care pentru noi a 
scris-o. Viaţa lui e în ea. Prin ea este Sfântul loan Scărarul model de viaţă 
aleasă, îndrumător în ştiinţa lucrării cu sufletele. E carte bună în acelaşi timp 
pentru duhovnici şi pentru ucenici, pentru începători şi pentru înaintați, pentru 
monahi şi pentru mireni. Fiecare are ce alege din ea. Și, firesc, doar răsfoind- 
0, poate înţelege oricine că E ca şi cum 
ţi-ai creşte un copil. Şi pentru aceasta e nevoie de o anumită disciplină şi 
rânduială, pe care numai neştiinţa o poate ignora. 


Să fie ziua lui, dacă nu altceva, măcar ziua de lansare a Cărţii lui, de îndemn la 
citirea ei, ca să ne fie de tot folosul spre mântuire. 


Evanghelia de astăzi ne readuce în amintire o întâmplare de fapt o minune 
săvârşită de Mântuitorul cu un tânăr stăpânit de un duh rău. Tatăl lui l-a dus la 
apostoli, dar apostolii n-au putut să-l vindece. Și atunci l-a adus în faţa 


Mântuitorului. Mântuitorul i-a cerut tatălui câteva explicaţii. De când este aşa şi 
cum se manifestă? (Marcu 9, 21). Înainte însă de a face ceva, Mântuitorul a 
spus o vorbă greu de priceput de către cei de faţă. Era ca o izbucnire de mânie, 
de supărare: "O, neam necredincios, până când voi fi cu voi! Până când am să 
vă sufăr? Aduceţi-l la Mine" (Marcu 9, 19). lisus şi-a revenit însă îndată din 
supărare, căci duhul "de îndată ce L-a văzut pe lisus, a zguduit pe tânăr şi 
acesta a căzut la pământ şi S-a tăvălit spumând" (Marcu 9, 20). Adresându-se 
tatălui, lisus i-a spus: " E 


Omul i-a dat atunci un răspuns ciudat. Un răspuns despre care fiecare din noi îşi 
poate pune întrebarea dacă este cu adevărat răspunsul pe care l-a dat omul, sau e 
cumva o greşeală a evanghelistului care ni l-a redat. Pentru că omul a răspuns 
aşa: " " Răspunsul nu pare logic. De 
vreme ce credea, ar fi trebuit să spună: Cred, Doamne, ajută credinţei mele. În 
mod paradoxal el a spus: "Cred, Doamne, - cu această completare ciudată: ajută 
necredinţei mele”. Nu este o greşeală. În mod sigur nu este o greşeală. 
Evanghelistul a redat exact cuvintele pe care le-a zis omul. Şi iată, cuvintele au 
rămas memorabile în istoria Biserici. 


Ele sunt din aceeaşi categorie, cu "cei de pe urmă vor fi cei dintâi", sau: "cine- 
şi va câştiga sufletul şi-l va pierde", sau: "de nu M-ai fi găsit, nu M-ai fi 
căutat", al lui ÎI, sau: "Dacă Dumnezeu nu există, trebuie inventat", al 


lui (55593. Credea el, sau nu credea? Era ca noi toți. 


Credea că Dumnezeu există. 

Credea că Dumnezeu este Tatăl. 

Credea şi în puterea lui Dumnezeu. 

Credea că Dumnezeu poate corecta unele nereguli în existența noastră când, 
din diferite motive, îşi fac apariţia, aşa cum apăruse în viaţa fiului său această 
dereglare a vieţii, prin duhul rău care intrase intr-însul. Dar nu avea credinţă 
până la puterea minunii. Ar fi dorit însă s-o aibă, şi tocmai de aceea a găsit 
această formulă extraordinară: 


Toţi credem, toţi cei care ne-am adunat aici, care suntem în jurul Bisericii, 
toţi credem că Dumnezeu există, pe toți ne minunează ceea ce vedem în jurul 
nostru. Pe toţi ne minunează dezvoltarea dintr-un simplu embrion a celui ce va 
fi mai apoi un om, cu complicatele aparate care-l alcătuiesc. Pe toţi ne 
minunează miracolul existenţei lumii şi al devenirii. Toate ne provoacă uimirea 
şi nasc în noi credinţa în Dumnezeu. Ne uimesc desigur şi ne descumpănesc şi 
neregulile care tulbură ordinea creaţiei. Multora nu ştim să le dăm explicaţii 
suficiente. De pildă, bolilor incurabile. Acestea par a nu intra în ordinea creaţiei. 
Toate acestea ne tulbură. Dar ele nu sunt în măsură să ne tulbure în aşa fel, încât 


să ne distrugă credinţa şi uimirea pe care ne-o provoacă celelalte aspecte ale 
vieţii, ale lumii şi ale existenţei noastre, care ne vorbesc despre Dumnezeu. 


Dezordinea ne descumpăneşte, dar observarea ordinii ne repune în echilibru. 
Ordinea din univers, ordinea din viaţa noastră, ordinea morală din viaţa 
noastră, toate ne vorbesc despre existenţa lui Dumnezeu. Şi ne vorbesc la orice 
vârstă ne-am afla. 


Se zice că erau doi inşi care discutau despre existenţa sau ne existenţa lui 
Dumnezeu. Unul spunea că da, altul spunea că ba. Și atunci unul din ei a 
propus un arbitru: Să întrebăm un copil. Să vedem ce ne spune o minte încă 
în Stare pură în faţa existenţei. Poate să nu fie concludent ceea ce gândeşte el, 
încă nedezvoltat, dar să vedem totuşi. Măcar aşa de curiozitate. Cel care nu 
credea l-a întrebat: 

- Copile, crezi în Dumnezeu? 

- Cred, a răspuns copilul. Mi-a spus mama că EI a făcut totul şi că vede totul. 
- Dar poţi tu să-mi spui unde este Dumnezeu ? 

-Uite, ai de la mine un măr, dacă-mi răspunzi. 


Convorbirea n-a mai putut continua. Dumnezeu este în toate. Noi creştinii Îl 


vedem peste tot. Acolo unde nu găsim explicaţii, deşi suntem atenţi la toate 
lămuririle ştiinţei, noi spunem: dincolo de ceea ce nu înţelegem, e Dumnezeu. 
Unii, în faţa limitelor cunoaşterii, au alte opțiuni. Spun că nu există Dumnezeu. 
E treaba lor. Fiecare optează pentru ce crede că se potriveşte minţii şi sufletului 
său, pentru ceea ce crede că se motivează mai bine în mintea şi în inima lui. 


La Dumnezeu, însă, într-un fel sau altul, ajung toţi. Unii ca să-L afirme, alţii ca 
să-L nege. Dar nu-L pot evita. Louis Jouvet, actor francez cunoscut (1887- 
1951), recitând odată la teatrul "Antoine" din Paris piesa lui Jean Paul Sartre 
"Le Diable et bon Dieu", a făcut remarca: Nu văd nici o diferenţă între opera lui 
Sartre, care se crede antireligios, şi aceea a lui Graham Greene, care se vrea 
religios. Și unul şi altul sunt obsedaţi de ideea de Dumnezeu, şi cel care crede 
că nu crede, e cel care vorbeşte cel mai mult despre Dânsul". Aceasta îmi aduce 
aminte de remarca asemănătoare a cuiva despre atei. Au un singur cusur: 
vorbesc prea mult despre Dumnezeu! 


Noi creştinii avem în plus şi altceva, care ne face să optăm pentru Dumnezeu, şi 
anume faptul că la un moment dat Dumnezeu însuşi s-a întrupat pe pământ. 


a înviat din morţi. Credinţa în înviere e argumentul nostru în plus, al 


creştinilor. Dacă lisus Hristos a înviat, toţi vom învia. Dacă lisus Hristos a 
înviat, suntem nemuritori. 


De aici vine şi răspunderea noastră gravă în faţa vieţii. 
] | ] 4 | ] ţa b 


Această credinţă o avem. Dar avem noi oare mai multă credinţă decât omul din 
Evanghelia de azi, care a mărturisit: "Cred, Doamne, ajută necredinţei mele?" 
Poate că nu totdeauna o avem până la măsura minunii. Dar ori de câte ori 
simţim, ori de câte ori auzim în interior întrebarea: "Crezi?"”, să fim gata să 
răspundem şi noi, cu hotărâre, dar şi cu smerenie, ca şi omul din Evanghelie: 
j ". Nu pentru că ne-am îndoi, ci 
pentru că ne dăm seama că nu avem acea credinţă, cât un grăunte de muştar, 
care să mute şi munţii din loc. 


Cu acest prilej a rostit Mântuitorul sentinţa cu privire la credinţa cât un grăunte 
de muştar. Ucenicii care n-au putut vindeca pe copilul cuprins de acel duh rău, 
L-au întrebat pe învățătorul, după ce Acesta a scos duhul şi a vindecat copilul: 
"Pentru ce noi n-am putut să-l scoatem?" lisus le-a răspuns: "Pentru 
necredinţa voastră. Căci adevărul vă grăiesc: de aţi avea credinţă cât un 
grăunte de muştar, aţi zice muntelui acestuia: mută-te de aicea acolo, şi s-ar 
muta; şi nimic nu v-ar fi cu neputinţă” (Matei 17, 19-20).| 


Multe am mai putea încă medita în legătură cu acestea. Apostolii aveau totuşi 
credinţă. Dar nu aveau acea credinţă pe care o avea lisus. Erau şi ei, încă, din 


LL] 


categoria celor aflați în drama neîmplinirii, ca şi omul cu 


” 


Există trepte în credință. Căci credinţa nu e ştiinţă. III 
O Aceasta e condiţia credinţei, atâta vreme cât suntem în 
trup. Ea e întreagă şi în puţin, şi în mult. Dar desăvârşită e numai când 
Dumnezeu o ajută prin Harul Sfântului Duh. Atunci ea devine lucrătoare 
alifel. Pe treapta obişnuită, e de domeniul cunoștinței; pe treapta desăvârşirii, 
devine făcătoare de minuni, căci minunea o face întotdeauna Dumnezeu. Noi 
zicem: "Sfântul Cutare, făcător de minuni”. În fapt Dumnezeu e "Făcătorul de 
minuni", prin sfântul care s-a deschis prin credinţa desăvârşită, harului Sfântului 
Duh care a pătruns în el. 


Apostolii, în momentul când le-a fost adus tânărul posedat de duhul rău, nu 
primiseră încă pe Duhul Sfânt, care li se va da la Rusalii. După aceea au făcut şi 
ei minuni. Se vede aceasta imediat, precum e scris în Faptele Apostolilor. Petru 


şi Ioan au vindecat un olog din naştere, cunoscut de toată lumea ca atare (F. 
Ap. 3,1-11). 

Că "necredinţa" celui care avea totuşi "credinţă", n-a fost un impediment în 


calea vindecării, o vedem clar. A contat credinţa lui. Mântuitorul pe aceasta 1-a 
luat-o în considerare şi i-a primit rugăciunea. Nu i-a refuzat-o. El nu era atât de 
necredincios încât să nu se roage. Era doar în neîmplinire. Pe baza acestei 
adânci şi sincere rugăciuni, Mântuitorul i-a vindecat fiul. Aşa ne spune 
evanghelistul. lată deci cum trebuie înţeleasă această vorbă rămasă până azi în 
istorie şi în vorbirea creştină: "Cred, Doamne, ajută necredinţei mele"! 


Dacă s-a putut ruga, în rugăciune era credinţa. 


N-aş vrea să lungesc vorba, dar mi se pare că e posibilă şi o altă exegeză a 
textului " ". E drept că lisus 1-a cerut lui, 
omului, să creadă: "De poţi crede", şi acela a răspuns: "Cred, Doamne", dar 
minunea a făcut-o Mântuitorul. A raportat-o la credinţa celui ce se ruga dar, 
dincolo de aceasta, El a făcut vindecarea. Era ca şi cum i-ar fi zis: "Vei vedea că 
Eu, având credinţă, pot totul şi îl voi vindeca. De aţi avea şi voi credinţa - şi îi 
includea şi pe apostoli în această categorie - şi voi aţi putea vindeca. Dar 
Mântuitorul a vrut să lase să se înţeleagă că nu EI, ci credinţa e cea care poate 
face minuni. A lor ca şi a Lui. Pe de o parte le-a dat exemplul puterii credinţei 
Sale, pe de altă i-a învăţat că de ar avea o credinţă ca a Lui, le-ar fi şi lor "toate 
cu putință". 


Am promis şi câteva cuvinte despre Fericiri, fiindcă ne-au fost citite astăzi, deşi 
le auzim întotdeauna la Sfânta Liturghie. În legătură cu Fericirile s-au spus şi 
lucruri bune, s-au spus şi lucruri mai puţin bune, împotriva creştinismului. De 
pildă, una din acuzaţiile care s-au adus Mântuitorului şi creştinismului a fost 
aceea că îi demobilizează pe oameni de la activitate, şi de la rezolvarea pe 
pământ a tuturor socotelilor. Fericiţi cei săraci cu duhul; fericiți cei ce plâng; 
fericiți cei prigoniţi pentru dreptate! Cum de îi fericeşte Mântuitorul pe 
aceştia? Îi fericeşte în stare de nefericire! Îi lasă să plângă? Îi lasă să fie 
prigoniţi pentru dreptate? Îi lasă să fie săraci cu duhul? Şi ce e aceea “a fi 
sărac cu duhul"? 


În vorbirea curentă, zicem despre unul, aşa, mai slab la minte, că e sărac cu 
duhul! De ce fericeşte Mântuitorul pe unii ca aceştia? A fi sărac cu duhul poate 
însemna simplitate, dar nu înseamnă a fi rău! Înseamnă a nu fi dăruit cu multă 
ştiinţă şi discernământ în cele înalte, dar cu bun-simţ în cele imediate. Înseamnă 


şi credinţa simplă, dar sinceră. Se dă ca exemplu de sărăcie cu duhul o femeie 
intrată în istorie tocmai pentru aceasta. 


În anul 1415 un vestit profesor de la Praga, Jan Huş, a fost condamnat la 
moarte pentru unele neînţelegeri de principiu, asupra dogmelor, cu rectorul 
universităţii la care era profesor. Biserica romano-catolică l-a condamnat la 
ardere pe rug. Și a fost cu adevărat ars pe rug, cu o sută de ani înainte de 
Reformă. În timp ce era legat de un stâlp şi în jurul lui executorii adunaseră 
lemnele cu care să-l ardă pe nefericit, o bătrânică de vreo 80 de ani venea şi 
ea cu un braţ mic de lemne, să-l] arunce peste focul care începuse să ardă, ca 
să mai mărească flacăra. 


Ce ştia ea despre motivul condamnării? Ştia ea dacă avea el dreptate, sau 
dacă aveau dreptate cei care îl condamnaseră? Nu ştia nimic despre toate 
acestea. Era o femeie simplă care a văzut în hotărârea de a-l arde, o hotărâre 
dreaptă, pentru că aşa o socoteau cei mai învăţaţi decât ea. Cel care era legat 
la stâlp, înconjurat de flăcări, văzând-o a spus un cuvânt care a rămas de 
asemenea memorabil în istoria omenirii: Sancta simplicitas! - Sfânta 
simplitate! Sfântă! N-a condamnat-o. Știa că n-o făcea din răutate. 


Tot pe seama Simplităţii, dar a unei Sfinte Ssimplităţi, am putea gândi şi la o 
altă cauză a gestului bătrânei. Va fi făcut-o din bunătate. Să fie focul mai 
mare, ca să-l ardă mai repede. Să-i micşoreze suferinţa! Cine ştie! Tot sancta 
Simplicitas ar fi fost, şi cu atât mai Sfântă, cu cât voia să curme, nu Să 
înmulțească suferinţa! 


Dar să ne întoarcem la întrebarea: De ce-i fericeşte Mântuitorul pe cei care 
suferă? La prima vedere, nu e prea uşor să se dea răspuns la o asemenea 
întrebare. S-ar părea că cei care acuză creştinismul de demobilizare în faţa 
greutăților vieţii, au dreptate. Dar să ne gândim. Să încercăm una din explicaţiile 
posibile, deşi poate nu cea mai concludentă şi mai aproape de intenţia 
Mântuitorului. Pe cine avea în vedere Mântuitorul în aceste cazuri? Să 
presupunem că îi avea în vedere pe cei care erau dincolo de marginea puterilor 
omeneşti. Cazurile de limită. De pildă, pe cei loviți de boli incurabile, pe cei 
condamnaţi pe nedrept la închisoare sau, cu martori mincinoşi şi cu un judecător 
rău, pe cei condamnaţi la moarte, sau la închisoare pe viaţă, şi care nu mai 
aveau nici un mijloc de a-şi dovedi nevinovăția. Dacă spre aceştia vine 
Mântuitorul, către aceste cazuri de limită, ca să le aducă şi lor o mângâiere, o 
ultimă speranţă, o ultimă mângâiere, pe care nimeni şi nimic nu le-o mai putea 
da, mângâierea Lui era ca o rază de speranţă, ca o scară către o eliberare 
posibilă. 


De fapt, în orice interpretare, Fericile sunt un pas înainte spre fereastra unei 
speranţe, pe care înţelepţi cei vechi, şi mulți dintre cei mai noi, n-au văzut-o. 
Epictet, deşi a trăit în era creştină dar a rămas filosof profan, sfătuia la 
împăcarea cu soarta, îndemnând "să ne îndreptăm sforţările numai spre cele ce 
stau în sfera putinței noastre, lăsând pe cele de dincolo de dânsa în voia 
mersului universal. lisus s-ar fi exprimat tot aşa, numai că EI promitea, în plus, 
o compensație şi celor cărora "mersul universal", adică un destin implacabil, le 
hărăzea, fără ieşire, numai suferinţa, nedreptate, pedeapsa nemeritată. în 
gândirea lui lisus, după dreptatea lui Dumnezeu, lucrurile nu puteau rămâne în 
eternitate strâmbe, fără speranţa unei compensaţii, fără mângâierea biruinţei 
adevărului. Nu puţin a contat această nouă perspectivă adusă de Iisus. Şi cine ar 
putea spune că este o perspectivă demobilizatoare? Căci e vorba de cei care se 
găsesc într-o situaţie de limită, oricum, şi numai despre aceştia care nu s-ar mai 
putea mobiliza în nici un fel împotriva situaţiei în care au căzut, sau în care i-a 
prins "mersul universal", adică destinul, cum îl numeşte Epictet. 


lisus sparge, întrerupe implacabilul sumbru al destinului orb, promite biruinţa 
asupra destinului. în final, cei nedreptățiți vor fi fericiţi. Şi, prin credinţă, pot fi 
de pe acuma fericiţi. 


E adevărat, nu în viaţa aceasta, în întregime, ci în viaţa de dincolo. Dar e totuşi 
o rază de speranţă. Aduce o rază: Fericiţi voi care plângeţi pentru că v-au murit 
copiii înainte de vreme, care plângeți pentru că v-au murit părinții şi nu mai e 
nimic de făcut, care plângeţi pentru că vi s-a făcut o nedreptate care nu mai 
poate fi reparată de nimeni, niciodată! Fiţi şi voi fericiţi! Bucuraţi-vă că există o 
lege a echităţii, că vi se va da şi vouă o satisfacție. Dincolo, e adevărat. Dar dacă 
altă posibilitate nu există, aceasta există. Fără aceasta aţi rămâne chiar fără nici 
una, ceea ce ar fi absurd. Nu se poate să biruiască absurdul! 


În sensul acesta, răspunsul pe care-L da Mântuitorul, satisfacția de viitor pe care 
o promite este revoluţionară, este ceva cu totul neaşteptat şi pe care nimeni, nici 
o lege omenească sau religioasă, până la EI, n-a imaginat-o. N-a adus nimeni o 
astfel de mângâiere sufletului omenesc. 


Înseamnă aceasta demobilizare? Dimpotrivă. înseamnă că prin speranță îl ridici 
pe om din starea de pierdere totală, de renunțare totală, la o speranţă nouă, la o 
nouă înţelegere a vieţii. Şi nu la una iluzorie. Speranţa pe care le-o dădea, pe 
care ne-o dă, nu era şi nu este iluzorie. Când va învia din morți şi va demonstra 
că suntem nemuritori şi că totul se reglementează în cer, Fericirile îşi vor revela 
realismul lor. Dar Fericirile nu sunt numai acestea. Descoperim încă o dată, cu 
adevărat, că învăţătura Mântuitorului era o învăţătură dinamică, o învăţătură 
perfecţionistă, pentru că EI spune: 


» "Fiţi desăvârşiți”, nu rămâneţi aşa cum sunteți. Luptaţi-vă să deveniți 
mai buni. 

» "Fericiţi cei blânzi!” Fiţi blânzi, fiţi altfel. 

» "Fericiţi făcătorii de pace!” Fiţi făcători de pace, într-o lume în care 
sunt numai războaie, într-o lume în care e numai neînțelegere şi 
neîmpăcare. Fiţi făcători de pace! 

» "Fericiţi cei ce flămânzesc şi însetează de dreptate”. Fiţi luptători pentru 
dreptate. Și vedeţi ce metaforă extraordinară găseşte Mântuitorul: a 
flămânzi şi a înseta, deci ia metafora realizării dreptăţii din rândul celor 
mai vitale realităţi ale vieţii omeneşti: a mânca şi a bea, fără de care nu 
se poate trăi. 


Deci nu se poate trăi nici fără dreptate. Nu se poate trăi omeneşte! 


Voi aspiraţi mereu către dreptate. Fiţi luptători pentru dreptate! Fiţi luptători 
pentru pacea sufletului, pentru pacea oamenilor, pentru pacea dintre 
popoare. Fericiţi cei care luptă pentru dreptate. Fericiţi cei care luptă pentru 
pace, că nu se poate pace fără dreptate. 


lată, parcă ar vorbi lumii de astăzi. Parcă ne-ar spune nouă: "Fericiţi făcătorii de 
pace"! "Fericiţi cei ce flămânzesc şi însetează de dreptate". lată cum, din această 
perspectivă, Fericirile sunt un îndemn spre activitate, pentru că toate aceste 
îndemnuri presupun fapta, presupun luptă, lucrare, presupun implicare în viaţă, 
presupun angajarea noastră a tuturor în vederea realizării acestor bunuri 
omeneşti, a realizării lor încă pe pământ. Fericiţi veţi fi pe pământ, dacă le veţi 
avea pe toate acestea. Fericiţi veţi fi şi în ceruri, dacă le veţi realiza pe toate 
acestea. Deci El nu îndeamnă la abandonarea luptei şi la mulţumirea cu 
întâmplarea. înţelepciunea e să treci de disperare, chiar şi atunci când aceasta ar 
părea ultima soluţie. Aici, în aceasta sta înţelepciunea Fericirilor. Mântuitorul se 
retrăsese în munte, urmat de mulțimi adunate în jurul său din Galileea, din 
Decapole, din Ierusalim şi din ludeea. Până astăzi muntele acela se cheamă 
Muntele Fericirilor. E la nord de marea Galileii, aproape de Capernaum. Se va fi 
aşezat acolo pe o buturugă mai la vedere, la umbra unui copac, iar toți ceilalți îl 
ascultau. Le vorbea inspirat, în sentinţe concise, scurte, antitetice, cu un dar al 
oratoriei cum nimeni altul n-ar fi putut-o face, improvizând. Le vorbea despre 
viaţa lor pe pământ şi despre viaţa lor în ceruri. 


Il ascultau, fără îndoială, fascinați. Nu mişca nimeni.Nu se mişca nimic. lar 
EI rostea cuvintele ca şi cum s-ar fi adresat fiecăruia din ei. Fiecare simţea 
că i se adresează lui. "Fericiţi cei ce plâng!" Câţi din ei nu vor fi avut 


motive să plângă, şi ziceau: lată, mie îmi spune. Citeşte în sufletul meu, in 
Era ca şi cum şi-ar fi tras vorbele din viaţă, din sufletele lor, 


prefăcându-le în cuvinte minunate, pe care apoi le întorcea spre ei, şi toţi 


Dacă lisus Hristos ar veni azi, şi dacă printr-un miracol noi înşine ne-am afla 
pe munte la picioarele Lui, oare ce ne-ar spune, citind în sufletele şi în 
gândurile noastre? Probabil acelaşi lucru, şi ar încheia aşa cum a încheiat şi 
Predica de pe munte, cu "Bucuraţi-vă şi vă veseliţi!" Sub semnul speranţei. 


Bucuraţi-vă şi vă veseliţi de lumină pentru muncă! 

Bucuraţi-vă şi vă veseliţi de întuneric pentru odihnă! 

Bucuraţi-vă de munca pe care-o desfăşuraţi la lumina zilei, şi de binecuvântata 
odihnă din timpul nopții. 

Bucuraţi-vă de copii, de nepoți şi de strănepoţi. 


Bucuraţi-vă de toate! 


Aveţi motive de supărare! Aveţi motive de tristeţe! Există moarte! Există boală! 
Există şi acestea, dar bucuraţi-vă şi vă veseliţi, că mai mari sunt cele pe care vi 
le-a dat Dumnezeu, şi mai mare decât toate este viaţa, este faptul că existaţi, 
acest miracol unic care v-a fost dat fiecăruia. Şi viaţa e fără de moarte. E 
nemuritoare, chiar dacă aici muriţi. 


Bucuraţi-vă şi vă veseliți! Nu fiţi trişti! Oare cine a mai vorbit cu atâta putere 
împotriva tristeţii? Şi ce e mai greu de suportat în lumea aceasta decât tristeţea? 
Căci e mai mare tristeţea decât durerea fizică. E atât de mare, că Sfinţi Părinţi o 
trec pe seama unui duh rău care vrea să ne compromită viaţa: "duhul întristării”. 


lisus e "duhul bucuriei”. "Bucuraţi-vă!" a fost primul cuvânt pe care l-a 


Mai departe, în Predica de pe munte, Mântuitorul insistă asupra acestui fapt: 
"Nu fiți trişti" (Matei 6, 16). Cel mai mare dintre sfinţi trebuie să fie cel mai 
vesel dintre oameni. Imaginea sfântului trist, posomorât, încruntat, nu este 
imaginea adevăratului sfânt. Cineva a spus odată: Un Sfânt trist este un trist 
sfânt! Bucuraţi-vă de viaţă, bucuraţi-vă de tot ceea ce vă dă Dumnezeu, de 
speranţă în viaţă, în bine, şi fiţi toţi căutători de dreptate, căci fericiţi sunt cei ce 
flămânzesc şi însetează de dreptate. Cei ce-o caută cum trebuie, se vor sătura de 


ca. 


"Fericiţi făcătorii de pace că aceia fiii lui Dumnezeu se vor chema". lată la ce 
titlu înalt cheamă pe toţi aceia ce vor să realizeze pacea în sufletele lor, în 
primul rând, pacea în lume, pacea în viaţa socială. 


Să socotim că astăzi, ca printr-un miracol, am fost părtaşi acestei Predici 
extraordinare a Mântuitorului, şi că toate mângâierile pe care le-a adresat celor 
de atunci, ni le-a adresat şi nouă acum. Să sune în urechile noastre, să sune în 
viaţa noastră de acum încolo, asigurarea şi îndemnul: "Bucuraţi-vă şi vă veseliți 
că plata voastră, pentru toate acestea, este multă în ceruri". Amin. 


Ips Timotei Prahoveanul - Chipul râvnitor al Cuviosului sinait pe calea 
Păresimilor 


+ Timotei Prahoveanul, 
episcop-vicar al Arhiepiscopiei Bucureştilor 
-08 aprilie 2021 


Întâlnim în perioada Postului mare minunatele chipuri ale celor care au trăit în 
duhul Evangheliei şi au urmat calea cea strâmtă, unii fiind virtuoşi dintru înce- 
put, iar alții descoperind acest drum mai târziu, după minunată revelaţie şi 
tainică chemare. 


Între aceste chipuri pilduitoare este şi cel al Sfântului Ioan Scărarul 


Îndeobşte cunoscut monahilor, mai ales pentru opera sa principală - Scara, care 
a fost în anumite perioade ale istoriei scrierea cea mai lecturată după Sfânta 
Scriptură, iar pentru alţii ilustru anonim, cuviosul loan Sinaitul este vas ales al 
lui Dumnezeu, mare părinte al pustiului. 


Modelul pe care ni-l propune Biserica prin chipul și trăirea Sfântului loan Scă- 
rarul este de referinţă pentru viața duhovnicească. 


În popasul Duminicii a patra a Sfântului şi marelui Post ne odihnim trăirile sub 
acoperământul umbros al călugărilor sinaiţi şi al asprului lor nevoitor, scriitorul 
cel iscusit, care a lucrat în smerenie şi răbdare adâncă mântuirea lui şi a obştii 
încredințate în veacul al VII-lea. 


loan, numit Scolasticul, Sinaitul sau Scărarul, autorul lucrării care a întors la 
Dumnezeu mulțime de monahi şi credincioşi, Scara sau Leastviţa (cum a mai 
fost numită), s-a născut înainte de anul 579 şi a trăit până în jurul anului 650 (70 
de ani, după alţii 72). Cândva se considera că s-a născut în jurul anului 525, însă 
o seamă de istorisiri despre părinţii din Sinai şi studiile unor biografi au stabilit 
naşterea lui în ultima parte a veacului al şaselea. 


Nu se cunoştea patria Sfântului loan Scărarul, însă arhiepiscopul Atenei, Mele- 
tie, în Istoria Bisericească, afirmă că ar fi fost de obârşie din Palestina. Țara 
Sfântă oferea loc propice atunci şi altădată nevoitorilor care ÎL căutau pe Dum- 
nezeu şi se întâlneau tainic cu EL. 


A intrat în mănăstire, după obiceiul vremurilor, la o vârstă tânără, asemenea 
marilor călugări care şi-au început nevoinţele lor la fragedă tinereţe. A ajuns la 
Sinai când avea aproximativ 16 ani. Trăise primii ani ai vieţii cu folos, învățase 
carte şi vădea o educaţie elevată. Cunoştea cuvintele Scripturilor, dar şi tainele 
ştiinţelor, care se regăsesc în cuvintele lucrării sale de căpătâi. De aceea, s-a de- 
dus că provenea dintr-o familie înstărită, întrucât numai un astfel de mediu i-ar 
fi facilitat accesul la științele și filosofia vremii. 


In mănăstire a avut povăţuitor un bătrân cu viață sfântă, Martirie, căruia 1-a fost 
ucenic aproape 20 de ani. Noviciatul era adevărata şcoală a monahismului, nou- 


veniții fiind încredințaţi celor cu experiență. Atunci când bătrânul era un om 
ales, ucenicii deveneau la fel, urmând modelul învățătorului... 


După moartea minunatului Martirie s-a retras într-un loc pustiu, numit Thola, la 
cinci mile de mănăstire, unde s-a nevoit într-o exemplară liniştire filocalică 
vreme de 40 de ani. Către sfârşitul vieţii a fost rugat să primească ascultarea de 
îndrumător (egumen) al Mănăstirii Sinai. Atunci a alcătuit Scara, la rugămintea 
starețului loan al Mănăstirii Raith, aflată la 60 de mile de Mănăstirea Sinai, lân- 
gă Marea Roşie. Erau acolo 12 izvoare şi mulțime de finici, unde își aşezaseră 
odinioară, pentru o vreme, israelitenii tabăra, după ieşirea din Egipt. 


Ioan al Raithului i-a cerut lui loan Scărarul reguli scrise despre vieţuirea asce- 
tică, lepădarea patimilor și dobândirea virtuților, pentru ca toţi cei care le vor 
citi să poată urca asemenea unei scări care pornea de pe pământ şi se ducea către 
cer, văzută de patriarhul Iacob în visul lui. 


loan Scărarul mărturiseşte că s-a gândit cu deosebire la cei 30 de ani de viaţă ai 
Mântuitorului, înainte de începerea lucrării Sale publice. Cartea a fost împărțită 
în 30 de cuvinte (pe care le putem considera capitole), unul mai important decât 
celălalt. Sfântul loan Scărarul le numeşte stări, nu stări de un ceas, sau de mai 


multe, ci permanente, în care așezându-se monahul va putea să dobândească 
fericita nepătimire şi liniştirea dincolo de zgomotul lumii. 


Lucrarea Sfântului loan Scărarul este deosebit de importantă. Fiecare pagină are 
o frumuseţe de negrăit, iar cuvintele sunt adevărate mărgăritare. 


Din cuprinsul lucrării ni se descoperă câteva modele sublime, deosebite, pre- 
țioase, remarcabile. 


Autorul cărții evocă un boier din Alexandria, Isidor, care s-a retras din lume. 
Acela a mărturisit într-o zi că, la fel cum se predă fierul făurarului, aşa s-a pre- 
dat şi el starețului care i-a cerut să rămână la poarta mănăstirii şi să facă înge- 
nunchiere fiecărui trecător, zicându-i: Roagă-te pentru mine, părinte, că sunt 
stăpânit de duh rău. A făcut așa şapte ani şi a ajuns la cea mai adâncă smerenie 
şi zdrobire de inimă. După acest timp, păstorul (starețul) a vrut să-l învred- 
nicească şi de hirotonie, dar Isidor mult s-a rugat să-l lase, să sfârşească drumul 
petrecând la poarta mănăstirii, vorbind despre sfârşitul lui şi chemarea apropiată 
la Dumnezeu. Lăsându-l în rânduiala pe care a avut-o, după zece zile a plecat 
prin neslăvire în chip slăvit la Domnul, luând apoi, în a şaptea zi a adormirii 
sale, și pe portarul mănăstirii, căruia îi spusese că de va dobândi îndrăznire la 
Domnul, nedespărțiți vor fi dincolo... 


Fiind întrebat acest Isidor de felul cum se simţea stând la poartă, i-a mărturisit 
că făcea pocăință cu toată amărăciunea, cu silirea şi cu sânge, înțelegând că pu- 
țin necaz suportat pentru Dumnezeu e mai mare decât o faptă mare săvârşită 
fără necaz, deoarece necazul de bunăvoie probează credința și iubirea, după 
cuvintele Sfântului Isaac Sirul. 


Alte cuvinte ale lucrării zugrăvesc despre felul cum se rugau cei din Muntele 
Sinai în acele vremuri: unii stăteau toată noaptea până dimineaţa afară, cu pi- 
cioarele nemișcate, clătinându-se de somn în chip uimitor şi nedăruindu-şi nici 
un pic de odihnă, ci lovindu-se și trezindu-se cu ocări şi certări, alții priveau cu 
jale la cer, cerând de acolo ajutor cu tânguiri şi strigări, alții stăteau în rugăciune 
legându-şi mâinile la spate ca nişte osândiţi, unii şedeau pe pământ, în sac şi 
cenușă acoperindu-şi faţa cu genunchii, bătându-și fruntea de pământ, unii lo- 
vindu-şi mereu pieptul, alţii udau pământul cu lacrimi, alții, fund lipsiţi de lacri- 
mi, se loveau pe ei înşişi, iar alții plângeau pentru sufletele lor, ca pentru nişte 
morţi, neputând să rabde strâmtorarea inimii lor. 


Vorbind despre pomenirea morţii, Sfântul loan Scărarul spune: Aducerea amin- 
te de moarte este o moarte de fiecare zi, iar aducerea aminte de moarte e un 
suspin de fiecare ceas. Celor care viețuiesc în lume fără să-şi schimbe viaţa, 
gândul la moarte le dă sentimentul că ostenelile şi convorbirile lor sunt zadar- 


nice, că necinstirile de care au parte sunt adevărate. Dimpotrivă, celor care îşi 
schimbă viaţa, ostenelile le sunt dulci, iar necinstirile nu mai sunt socotite. 


O altfel de privire decât aceea cu care ne-am obişnuit noi, pământenii super- 
ficiali. 


Sfântul loan Scărarul aminteşte de Isichie Horebitul, nevoitor în Muntele Horeb, 
la poalele Muntelui Sinai. Petrecea într-o totală lenevie, neavând grijă de suflet. 
Îmbolnăvindu-se odată, până la marginea vieţii, încât părea că peste un ceas va 
muri, şi-a venit în fire şi i-a rugat pe toți să plece din locul acela, zidind uşa chi- 
liei sale. A rămas înlăuntru 12 ani fără să mai vorbească vreodată. Nu mai gusta 
decât pâine cu apă, şedea cu mintea ţintă în extaz, la cele pe care le văzuse în 
ceasurile suferinței. Era adunat cu mintea în sine şi cu duhul rugăciunii, iar când 
era gata să se săvârşească a vorbit cu frații, spunându-le: lertaţi-mă. Nimeni de 
va avea pomenirea morții nu va putea să păcătuiască vreodată. Fraţii s-au minu- 
nat văzând pe cel de odinioară atât de nepăsător preschimbat. Înmormântându-l 
cu cuvioşie, după un număr de zile, căutând rămășițele lui, nu le-au aflat. 


loan Scărarul ne spune că Domnul a încredinţat şi în felul acesta despre pocăința 
lui plină de grijă și vrednică de laudă pe toți care voiesc să se îndrepte după o 
lenevire îndelungată. 


Cuvântul al zecelea al Scării ne vorbeşte despre clevetire. Să nu-ţi rămână 
ascuns lucrul acesta. luda era în ceata ucenicilor, iar tâlharul în ceata ucigașilor. 
Într-o clipă s-a făcut o schimbare între ei. Ne spune Sfântul loan Scărarul: Am 
văzut pe unul păcătuind pe faţă şi păcătuindu-se în ascuns, şi pe cel pe care l-am 
osândit ca pe curvar l-am aflat socotit la Dumnezeu neprihănit, pentru că îl 
îmblânzise cu adevărat prin întoarcerea lui. Una şi singură este calea cea mai 
scurtă dintre căile ce duc la iertarea greşelilor. Să nu judeci, dacă adevărat este 
cuvântul, nu judecaţi şi nu veţi fi judecaţi (Matei 7, 1). Pe cât de străin este focul 
de apă, pe atât de străin este a judeca celui ce voieşte să se pocăiască. Chiar de 
ai vedea pe cineva greşind în ceasul morţii, nici atunci să nu-l osândești, căci 
necunoscută este oamenilor judecata lui Dumnezeu. Unii au făcut greşeli mari la 
arătare, dar au făcut lucruri şi mai mari în ascuns. S-au înşelat, deci, iubitorii de 
osândiri, prinzând fum în loc de soare. Am văzut pe unii făcând pe ascuns, ne- 
ştiuți de lume, tot felul de greşeli şi cu presupusa lor curăţie osândeau aspru pe 
cei care săvârşeau unele greșeli mici la arătare. 


A judeca, spune Sfântul loan Scărarul, înseamnă a răpi cu obrăznicie un drept al 
lui Dumnezeu, dar a osândi înseamnă a-şi pierde cineva sufletul. Culegătorul de 
struguri mănâncă numai boabe coapte şi nu culege nimic din aguridă. Mintea 
pricepută şi înțeleaptă ia aminte cu sârguinţă la virtuțile pe care le vede la unii. 


Cel fără minte iscodește cele vrednice de ocară și lipsurile. Despre aceasta s-a 
zis: isvodit-au fărădelegi, istovitu-s-au născocind iscodiri (Psalmul 63, 6). 


Cei care au ajuns la Muntele Sinai au văzut că locul neprielnic unde pietrele şi 
praful par a împărăţi au adus înalta trăire a sihaştrilor şi iubitorilor de Dumnezeu 
din timpuri trecute până la noi. Încercările pustiei, luptele cele mari, rugăciunile, 
ostenelile, smerenia au dat rodul pe măsură, la vremea cuvenită. 


Pomenirea Sfântului loan Scărarul în postul Sfintelor Paşti arată că nevoinţa, tă- 
cerea, rugăciunea, neosândirea şi virtuțile amintite de înțeleptul trăitor sinait 
sunt trepte care ne ajută să urcăm către Dumnezeu, care aşteaptă cu bucurie, cu 
braţele deschise, pe cel care vine cu nădejde. 


Preafericitul părinte patriarh Daniel - Predică la Duminica a IV-a din 
Postul mare - Hristos vindecă pe oameni de îndoială, boală şi nepricepere 
duhovnicească 


AT, 
«fe 


Evanghelia vindecării demonizatului a fost rânduită de Biserică să fie citită în 
Duminica a IV-a din Sfântul şi marele Post al Paştilor, numită şi Duminica 
Sfântului loan Scărarul, pentru că în ea se face în mod deosebit pomenirea 
Sfântului loan Scărarul, deşi el mai este pomenit în fiecare an la 30 martie. 


Evanghelia ne arată în mod concentrat trei mari lucrări pe care le-a săvârşit 
Mântuitorul lisus Hristos, şi anume: 
> a vindecat de îndoială pe tatăl copilului bolnav, 
> a vindecat pe copil de boală şi 
> a vindecat pe ucenicii Săi de nepricepere duhovnicească privind 
izgonirea demonilor din om. 


Slăbirea credinţei întăreşte lucrarea diavolului asupra omului 


Evanghelia evidenţiază, pe de o parte, cât de multă suferință a întâlnit lisus 
Hristos în copilul chinuit de demon şi cât de puțină credință a găsit la tatăl 
acestuia. Multă suferinţă, pe de o parte, şi puţină credinţă, pe de altă parte. De 
aceea, Mântuitorul lisus Hristos îndată ce aude pe tatăl copilului bolnav zicând: 
"Am zis ucenicilor Tăi să-l alunge (pe demon), dar ei n-au putut", S-a 


mustrat direct pe tatăl copilului, ca să nu mai adauge la multa lui suferinţă şi 
durerea mustrării. Dar pentru că tatăl copilului făcea parte din poporul evreu 
care s-a împărțit în două, adică unii credeau în Hristos, iar alţii se îndoiau de 
puterea Lui, Mântuitorul a zis către toți cei slabi în credință: "0, neam 
necredincios, până când voi fi cu voi? Până când vă voi răbda pe voi?” 


Prin aceasta, Mântuitorul lisus Hristos vrea să ne arate indirect că foarte adesea 
demonii au putere asupra oamenilor când slăbeşte credința în popor. Cu cât 
slăbeşte mai mult credinţa în popor, cu atât duhurile rele au mai multă putere 
asupra oamenilor, făcându-i să cârtească, să se răzvrătească sau să hulească pe 
Dumnezeu atunci când trec prin suferinţă, mai ales când suferă un copil 
nevinovat. Adesea, cel slab în credință când suferă se revoltă sau huleşte pe 
Dumnezeu în loc să se apropie de EI sau să-l ceară ajutorul Său. 


Mustrarea Domnului nu înseamnă micşorarea milei Lui faţă de om 


Înţelegând cât de cumplită era suferinţa copilului, Mântuitorul lisus Hristos a 
zis: "Aduceţi-l la Mine”. Deci chiar şi atunci când mustra pe cei slabi în 
credinţă, lisus rămânea totuşi în starea de iubire faţă de oameni. Cu alte cuvinte, 
mustrarea Lui nu înseamnă diminuarea milostivirii Lui faţă de omul în 
suferinţă. lar după ce l-au adus pe copilul chinuit de duhuri rele mai aproape de 
lisus, Mântuitorul l-a întrebat pe tatăl copilului de câtă vreme i se întâmplă 
copilului această chinuire, adică este aruncat când în foc, când în apă, sau trântit 
la pământ. Atunci tatăl copilului a răspuns: din pruncie, deci de multă vreme. 


Întrucât Mântuitorul l-a întrebat despre vremea suferinței copilului, tatăl 
acestuia i-a cerut ajutor lui lisus, însă având doar o nădejde firavă în suflet: "De 
poți face ceva, ajută-ne, fie- Ți milă de noi". Acest dacă poţi face ceva exprima 
o credinţă slabă şi o speranţă firavă, întrucât tatăl copilului a văzut că ucenicii 
Mântuitorului nu au putut vindeca pe copilul său. Prompt, mustrător şi totuşi 
încurajator, lisus i-a răspuns: ” 


rr 
. 


In acel moment, fată] copilului a simţit mustrarea Mântuitorului în mod direct, 
pentru că i-a fost adresată lui personal, nu în general mulţimii care asculta. 
Atunci tatăl copilului şi-a recunoscut vina, adică puțina lui credință, şi căzând 


Lă 


în genunchi, cu lacrimi în ochi, a strigat: 
mele”. Prin aceasta, sărmanul tată s-a pocăit pentru îndoială sau pentru credința 
lui slabă şi, cu multă smerenie, proprie căinţei sincere, a zis: ' 


LA 


Pocăinţa şi multa smerenie a tatălui aduc vindecarea fiului bolnav 
In partea primă a cuvintelor sale, tatăl copilului bolnav arată că s-a întărit în 
credinţă, iar în partea a doua, s-a întărit în smerenie, recunoscând că la început 


nu a avut credinţă suficient de tare pentru a dobândi vindecarea copilului său. 


Vedem în cuvintele tatălui sărman două atitudini complementare din punct 


smerenie, a numit puţina lui credință chiar necredinţă. Îndată după ce a 
îndreptat duhovniceşte pe acest tată necăjit, întărindu-l în credinţă, lisus i-a 
vindecat copilul, poruncind demonului care chinuia pe copil: "Jeşi din el şi să 
nu mai intri în el”. În clipa aceea, demonul l-a zguduit pe copil foarte puternic 
şi l-a aruncat la pământ. lar copilul zăcea la pământ, încât unii credeau că 
murise. Însă Iisus l-a luat pe copil de mână, l-a ridicat în picioare şi l-a dăruit 
tatălui său. lar copilul a fost vindecat pentru totdeauna. 


Tatăl compătimitor devine glasul suferinţei copilului robit de un duh rău 
Mântuitorul lisus Hristos a împlinit dorința acestui tată sărman care nu a zis: 
"ajută pe copilul meu" sau "fie-Ţi milă de el", ci a zis "ajută-ne, fie-Ți milă de 


NOL . 


Deşi suferea doar copilul, toată suferinţa lui se transfera şi tatălui său. 
Întreaga suferință a copilului era împărtăşită şi de tatăl său. Copilul era 
bolnav, dar tatăl lui s-a făcut glasul suferinţei acestuia care era chinuit de un 
duh mut şi surd. De fapt, pentru că era stăpânit de un duh mut şi surd, copilul 
nici nu putea să articuleze vreun cuvânt, să-şi exprime suferința. Văzând acum 
Mântuitorul lisus Hristos rugăciunea fierbinte şi credința puternică a tatălui 
copilului, a poruncit duhului necurat să iasă din acel copil şi să nu mai intre în el 
niciodată. Numai acum copilul redevine cu adevărat copilul tatălui său, 
întrucât lisus i l-a redat sănătos şi liber. Cât era bolnav sau posedat de duhul 
necurat, acesta stăpânea peste copil. Vedem deci cum Mântuitorul lisus Hristos 
are milă atât de tatăl copilului, care se pocăieşte recunoscându-şi puţina lui 
credinţă, cât şi de copilul pe care îl eliberează de duhul mut şi surd. Astfel, roți 
cei prezenţi au văzut iubirea milostivă şi vindecătoare a lui lisus. 


Hristos descoperă ucenicilor Săi ştiinţa izbăvirii oamenilor 
de puterea duhurilor rele 


Evanghelia ne spune că după ce Mântuitorul lisus Hristos a intrat în casă, 
ucenicii Lui erau nedumeriţi şi se întrebau în sinea lor şi între ei de ce nu au 
putut ei înşişi să scoată duhul mut şi surd din copilul suferind. Apoi, prinzând 
curaj, l-au întrebat pe Mântuitorul: "pentru ce noi n-am putut să-l izgonim (pe 
demon)". lar Mântuitorul, ca un învăţător înţelept, le-a spus lor ceea ce nu 
cunoşteau, şi anume că există "un neam de diavoli” care nu ies din om decât 
prin rugăciune şi prin post. Ucenicii primiseră de la Mântuitorul lisus Hristos 
puterea de a alunga duhurile necurate şi de a vindeca orice boală şi orice 
neputinţă din popor, dar nu înțelegeau de ce această putere nu a devenit 


operantă sau lucrătoare în cazul de faţă. Însă Mântuitorul lisus Hristos îi 
vindecă de nepriceperea lor duhovnicească în a lucra izbăvirea omului de 
puterea demonică, şi anume nu este suficient să porunceşti verbal demonilor ca 
să iasă afară din omul pe care îl stăpânesc, ci trebuie să fii încărcat cu putere 
dumnezeiască în toată ființa ta. Trebuie să fii plin de Duhul Sfânt ca să poți 
alunga duhurile cele rele din oamenii chinuiţi de acestea. 


Iar prezenţa lucrătoare a Duhului lui Dumnezeu sau a Duhului Sfânt vine în om 
prin rugăciune stăruitoare şi prin postire. Când omul posteşte, se smereşte, 
iar CU cât se smereşte mai mult, cu atât rugăciunea sa devine mai fierbinte. 


Demonii se tem de smerenie şi de prezenţa 
Duhului Sfânt din omul smerit 


Apostolii învaţă, aşadar, de la Mântuitorul lisus Hristos că nu este suficient să 
poruncească demonilor ca să iasă din copil, ci rrebuie să fie în stare de 
comuniune vie cu Dumnezeu prin rugăciune şi prin post. De ce? Pentru că 
demonii nu se tem nici de cuvinte frumoase, nici de cuvinte aspre sau autoritare, 


Mântuitorul lisus Hristos ne arată cât de necesară, de vie şi de puternică, de 
eliberatoare de patimi drăceşti şi duhuri necurate, de boală şi neputinţă este 


Evanghelia după Sfântul Marcu cu scopul de-a ne arăta că 


Postirea schimbă foamea şi setea noastră fizică în foame şi 
sete spirituală după Dumnezeu 


NI SRI, rusărori şi postitori, care s-au luptat mult cu patimile egoiste, 
numesc patimile acestea "demoni" sau "duhuri rele". Aşa, de pildă, ei 
numesc lăcomia "demonul lăcomiei”. Pentru a înţelege această vorbire a lor, 
trebuie să înţelegem mai întâi lupta lor. Ei 


Într-o rugăciune către Mântuitorul Lisus Hristos, | spune: 


"Doamne, nu am fiică, ci trup care cumplit se îndrăceşte”. Prin această luptă 


cu patimile, cu ispitele care nu vin omului doar de la trup, ci şi de la duhurile 
necurate, invidioase pe om, când acesta se apropie de Dumnezeu, Sfinţii Părinţi 
au experimentat personal puterea rugăciunii unite cu postul. 


Rugăciunea şi postul schimbă foamea şi setea noastră fizică sau trupească 
în foame şi sete duhovnicească după Dumnezeu. 


În plus, Evanghelia de astăzi ne arată şi grija părinţilor pentru copii. Tatăl 
copilului bolnav, chiar dacă a avut la început o credință mai slabă, amestecată 
cu îndoială, din cauza suferinţei copilului, suferință pe care o împărtăşea şi el, a 
venit la Hristos, vindecătorul de boli, să-l ceară ajutor, iar Hristos Domnul i-a 
întărit tatălui credinţa, iar copilului i-a ridicat Suferinţa. Aici vedem cum 
Hristos Domnul cheamă pe toți părinţii care au copii bolnavi sau chinuiţi de 
duhuri şi patimi rele să vină la EI, cerând ajutorul Lui, cu multă credinţă şi 
speranță. 


Prin urmare, 


Sfântul loan Scărarul, dascăl al rugăciunii şi al pocăinţei 


Duminica a IV-a din Sfântul şi Marele Post al Paştilor este unită cu pomenirea 
Sfântului loan Scărarul. Acesta a trecut la Domnul în anul 649, trăind în ultima 
parte a secolului al VI-lea şi prima parte a secolului al VII-lea, în părțile 
muntelui Sinai, deşi era originar din Palestina. 


Sfântul loan Scărarul a fost un dascăl al rugăciunii, al ostenelilor, al 
nevoinţei şi al pocăinţei. În cartea sa numită Scara virtuţilor sau Scara 
Paradisului ne arată cum trebuie să ne eliberăm de patimi şi să dobândim 
virtuțile. Smerenia şi iubirea sunt virtuțile cele mai mari pe care le descrie el în 
cartea Scara virtuţilor. 


virtuților sau pe scurt Scara a fost citită ca un manual de viaţă duhovnicească 
secole de-a rândul în mediul monahal. Şi astăzi în unele mănăstiri această carte 
este citită mai cu seamă în perioada postului. In cuvinte simple, dar cu un 


conţinut foarte adânc, Sfântul loan Scărarul ne arată lupta duhovnicească 
din Suflet, din minte şi din inimă, a celui care se străduieşte să urce spre 
Dumnezeu prin împlinirea poruncilor dumnezeieşti, prin curățirea de patimi 
şi cultivarea virtuţilor. Sfântul loan Scărarul este numit în cântările Duminicii a 
IV-a din Postul Paştilor ca fiind el însuşi “scară a virtuților”, "lauda 
monahilor", "luminător şi călăuzitor pe drumul mântuirii". 


e 
Scara Sfântului loan 


Sfântul loan Scărarul, dascăl al rugăciunii, al postirii şi al pocăinţei, este nu 
numai lăudat în cântările Utreniei acestei duminici, ci este şi invocat să se roage 
pentru noi. Prin urmare, el este nu numai un model sau o icoană duhovnicească, 
CI ŞI un rugător pentru noi. De aceea, 

Postul Sfintelor Paști 


21 martie Duminica Ortodoxiei 


25 martie Buna Vestire Duminica Sfântului 
28 martie Duminica Sf. Grigorie Palama | 0oan Scărarul 


4 aprilie Duminica Sfintei Cruci 


11 aprilie _  „Urcaţi, urcați, fraţilor, punând 

18 aprilie Duminica Sf. Maria Egipteanca cu râvnă suișuri în inimă. 

Alergaţi, rogu-vă, cu cel ce zice: 
«Să ne sârguim, până ce vom 


25 aprilie Duminica Floriilor 


ajunge toți la unitatea credinței 
și la cunoștința lui Dumnezeu, 

la bărbatul desăvârșit, la măsura 

vârstei deplinătății lui Hristos.»” 


(Sfântul Ioan Scânanul — „Scana ) 


Odoxologia.ro 


„Rugăciunea unită cu postul schimbă foamea 
și setea fizică a omului în foame și sete 
duhovnicească după iubirea de Dumnezeu". 


+ PATRIARHUL DANIEL 


GÂNDURI LA 
(E) BASILICA.RO EVANGHELIA DUMINICII 


Duminicile Postului Mare 


Duminica Duminica Sf. ler. 
Ortodoxiei Grigorie Palama 


A 


Duminica Duminica Sf. Cuv. 
Sf. Cruci loan Scărarul 


Duminica Sf. Cuv. Duminica 
Maria Egipteanca Floriilor 


($) BASILICA.RO 


VIHDEGAREA FIULUI LUNATIC 


